
Soonise võrguna ristudes, hargnedes, hajudes nöörusid 
maanteed üle maa. Nad olid jäetud hooletusse: täis kive 


ja auke, lõhestatud, rohtunud, põhjatu soo — kui sadas, 
sealjuures tõkestatud kõikjal teevaltaist. Lõunas, mäge- 
des, kitsusid maanteed radadeks — kadusid. Kogu maa 


veri voolas läbi nende soonte. Konarlikud, päikesest 
tolmuvalt pakatavad, sajus poristunud teed olid maa 
tiiklus, elu, hingus ja südametukse. 

Neil kulgesid tavaliselt postivankrid, lonkasid polstrita, 
korjuta, sageli kokkulapitud katmatud kaarikud ja eri- 
posti neljaistmelised kiired viiehobu-tõllad, mis olid 
võimelised sõitma päevas kuni kakskümmend miili. Neil 
kulgesid headel hobustel, sageli hobuseid vahetades, 
hoovkondade saadikute kiirvirgatsid pitserdatud posti- 
paunadega ning Thurn ja Taxise posti aeglasemad käsk- 
jalad. Kulgesid ranitsatega kohtlased ning kardetavad 
käsitöösellid ja üliõpilased, ühed kõhetud ning vaiksed, 
teised kindlad ning uljad, ja läbihigistatud mungakuube- 
des hiilivalt vaatavad kerjusmungad. Kulgesid suur- 
kaupmeeste plaanivankrid ja rändkauplevate juutide käsi- 
kärud. Kulges kuue soliidse, natuke kulunud tõllaga 
Preisi kuningas koos saatjaskonnaga, tulles külastamas! 
Lõuna-Saksa hoovkondi. Kulgesid inimestest, loomadest 
ja vankritest koosneva lõputu ussina protestandid, keda 
vihast vahutav Salzburgi vürstpiiskop oli välja ajanud 
oma maalt. Kulgesid kirjud komödiandid ja mõõdukais 
riideis endassesüvenenud vagatsejad. Kulges hiilgavas 
kalessis, eesratsuta jate ja suure kaitsesalga saatel, kõhetu 
kõrgiilmeline Veneetsia saadik Saksi hoovkonnas. Kulge- 
sid korratult Frankfurdi poole vaevaliselt kokkulöödud 
veovankreil Kesk-Saksa riigilinnast väljaaetud juudid. 
Kulgesid magistrid ning aadlikud ja siidised hoorad ning 
kalevised kammerkohtu referendid. Kulges mugavalt 

paljude tõldadega paks, kaval ja rõõmsailmeline Würz- 
burgi vürstpiiskop ja kulges jalgsi Baieri Landshuti Uli- 
kooli räbaldunud professor, kes oli vallandatud ässitavate 
ja ketserlike kõnede tõttu. Kulgesid koos inglise laevan- 
dusseltsi agentidega Pennsylvaniasse välja rännata taht- 
vad švaablased naiste, laste ja koertega. Kulgesid Rooma 
poole vagalt, jõhkralt ja lõugavalt Alam-Bõieri palve- 
rändurid, kulgesid kõikjale ulatuva vilka, terava, ette- 
vaatliku pilguga hõbeda-ülesostjad ja Viini sõjafaktori 
veiste- ning teravilja-ülesost jad. Kulgesid Türgi sõdadest 
errulastud keiserlikud sõdurid, petised, alkeemikud ja 
kerjused ja Flandriast Veneetsiasse reisivad noored 
härrased oma hoovimeistritega. 

See kõik saalis edasi-tagasi, ristus, kuhjus, tõtles, ko- 
mistus, traavis rahulikult, vandus halbu teid, naeris 
kibestunult või mõnusalt, pilgates posti aeglust, virises 
äraaetud setukate ja hapra veosõiduki üle. See kõik 
voogas esile, tasandus tagasi, lobises, palvetas, hooras, 
halvustas, kartis, hõiskas ja hingas. 


Hertsog laskis toretseva kalessi peatada, astus välja ja 
saatis kammerhärrad, sekretäri ja teenijaskonna ette. 
Oma härraste imestunud pilkudele ta vaid nohises kärsi- 
tult. Seal, kus tee piki õrnrohelist küngast üles kulges, 
seisid nüüd sõidukid ja ootasid. Kammerhärrad ja sekre- 
tär ronisid peene lõputu saju eest tõlla sisemusse varjule. 
Kütid, teenrid ja ihukaitse jutlesid summutatult omavahel, 
sosistasid ning ropendasid. 

Hettsog Eberhard Ludwig, viiskümmend viis aastat 
vana, suur paks mees, punnpõseline ja paksuhuuleline, jäi 
maha. Ta tammus raskemeelselt sametkübar käes, nii et 
peen soe sadu ta parukat piserdas, hoolimata loikudest, 
mis pritsisid täis ta läikivad saapad ja pikahõlmalise 
hõbedaga tikitud kaliihinnalise kuue. Ta läks aeglaselt, 
mõttes, seisatus sageli, nuusates rahulolematus tusas läbi 
tugeva lihava nina. 

Hertsog oli käinud Wildbadis, et krahvinna erru lasta. 
Oli see nüüd lõpetatud? Tegelikuit mitte. Ta polnud 
midagi öelnud. Krahvinnal oli tema mõistukõnele vaid 
looritatud pilke, mitte mingit vastust. Kuid ta pidi ju 

märkama, ta oli ju nii artkas, ta pidi, pidi märkama, mida 
hertsog tahtis. 

Õieti oli hea, et see kõik oli möödunud ilma äikese ja 
kisata. Nüüd oli ta peaaegu kolmkümmend aastat elanud 
koos krahvinnaga. Küll oli hertsoginna selle aja vältel 
hädaldanud, kisendanud, vingunud, intrigeerinud, et teda 
naisest vabastada. Mida kõike olid korraldanud tema 
salanõunikud, keiser, prelaat, parlamendi neetud kaaba- 
kad, Kurbraunschweigi ja Kasseli saadikud. Kolmekümne 
aasta vältel oli see naine olnud seotud kõigi tema ja maa 
elamustega. Nad olid üks. Krahvinna oli Württemberg. 
Kui mõeldi Württembergile, siis mõeldi: naine, või: hoor, 
või: krahvinna, või: Švaabi Maintenon. Kas rahulikult või 
vihates, alati huvitatult, iga mõte hertsogiriigist oli mõte 
naisele. 

Ainult tema, tema üksi, ja ta naeratas, võis mõelda 
naisele ilma poliitikata, ilma hertsogiriigita. Ainult tema 
võis mõelda: Christl, ja see polnud mingi mõte sõduritele, 
rahale, eesõigustele, nääklemistele parlamendiga, pandi- 
tud lossidele ja härrastele, vaid ainult naisele, üksikule, 
naeratavale, end talle vastu sirutavale. 

Ja nüüd oli sellega lõpp. Ta lepib jälle ära hertsogin- 
naga, terve maa juubeldab ja teeb talle suure kingituse, 
keiser kõigutab rahul olles oma lõtva pead, jõhker, hal- 
vasti riietatud Preisi kuningas saadab talle õnnesoove 
ja Euroopa hoovkonnad tunnevad puudust skandaalist, 
millest praegu peksab keelt juba teine sugupõlv. Ja siis 
sünnib neil hertsoginnaga poeg, maa saab teise seadus- 
liku pärija ja heameel on siis nii taevas kui ka maa 
peal. 

Ta puhus tugevasti läbi nina. Temas tõusis tume raevu- 
hoog, kui ta mõtles rõõmule, millega hertsogiriik, terve 
Saksamaa pühitseb naise langust. Ta kuulis, kuidas maa 
vabamalt hingama hakkab, ta nägi oma parlamendi rasvu- 
nud kodanlusraipeid, kuidas need laialõugsed endile 
vastu reisi lüües võidurõõmutsevalt rõhivad, ta nägi kai- 
neid, jäikalt korrektseid hertsoginna sugulasi ja nende 
mannetut, haput, pilkavat võidurõõmu. Terve söödikute 
kari tormab naise kui raipe kallale. Terve oma elu vältel 
on ta naist hoidnud nende kaabakate eest. Nüüd, kui ta 

minetab naise, on ta viiekümne viie aastane ja need kaa- 
bakad tõlgendavad seda vanadusnõrkusena. Ta on andnud 
arvutuid käskkirju, iga krahvinna vastu sihitud lugupida- 
matut sõna rängalt karistades, ta on näägelnud keisriga, 
ta on maalt välja ajanud oma nooreea sõbra ning pea- 
ministri vaid ühe selle naise pihta suunatud häbematu sõna 
pärast, ta on löönud lahinguid oma nõuandjatega, oma 
parlamendiga, kogu maaga uute maksude pärast, ikka 
uute maksude pärast, raha, raha, raha pärast selle naise 
jaoks. Ta on kaitsnud seda naist maa, riigi ja maailma 
eest ligi kolmekümne aasta vältel. 

Milline torm käis tookord läbi terve Euroopa, kui ta 
kohe algul, ilma pikema jututa laskis laulatada krah- 
vinna oma teiseks abikaasaks hertsoginna kõrval. Sadas 
keiserlikke palveid, vannutamisi, ähvardusi; seisused 
klähvisid kui hullud koerad; hertsoginna sugulased 
baden-durlachlased olid vihast ja -polgusest rohelised ja 
sinised, tema vastu kärgiti kantsleist, keelduti talle armu- 
lauda andmast; terve maa oli kobrutav veeneelis. Hea 
küll, ta oli andnud järele, ta oli tühistanud krahvinnale 
antud abielutõotuse, oli taas ära leppinud hertsoginnaga. 
Igatahes, mis puutus poolehoidu ja sellest tekkivasse 
abielulisse koosellu — ta naeratas, meenutades ilusat 
lauset, millega ta oli kinni pannud keisri suu, ja mille oli 
talle valmis treinud krahvinna vend — nii siis poolehoid 
ja sellest tekkiv abieluline kooselu oli asi, mis olenes 
jumalast ja temast endast ja milleks ei saa sundida 
võõraste kaudu ühtegi riigivürsti. Ja siis keisri uute 
teravate käskude peale oli ta saatnud Christli kaugele 
maalt välja, oli lasknud selle eest oma tänulikul parla- 
mendil maksta endale hulk raha ning terve maa oli juu- 
beldanud. Aga siis — ta muheles — see oli küll tema elu 
parim temp — oli ta lasknud oma agentidel Viinis välja 
tuhnida muheda krahvist kohtlase. Tollele oli ta Christli 
mehele pannud ja krahvi oma maa hoovimeistriks nime- 
tanud. Maahoovimeistri abikaasana naases naine petetud 
Württembergi raevu alla, samal ajal, kui keiser jõuetult 
ja kahetsevalt õlgu kehitas:, kes oleks tahtnud takistada 
üht riigivürsti, kui see soovis pidada oma hoovkonnas 
peaninistri abikaasat? Ja kuidas oli Christl naernud, kui 

ta parlamendilt nende lahutuse hüvituseks saadud rahaga 
oli ostnud talle Höpfigheimi ja Gomaringeni mõisad. 

Nüüd oli kõik muutunud rahulikuks. Küll ilmus veel siin 
ja seal mõni krahvinna vastu sihitud paskvill, kuid tema 
vahekord krahvinnaga oli nüüd peaaegu kolmekümne 
aasta vältel vääramatuks tõigaks Saksa, kogu Euroopa 
poliitikas. Seisused nurisesid, kuid olid nõustunud mõnin- 
gate maakohtade krahvinna nimele kirjutamisega. Hert- 
soginna elas vaeselt, tusaselt ja saatusele alistunult Stutt- 
gardi lossis. Tema sugulased, jäigalt kanged markkrahvid, 
olid tagasi tõmbunud kõrki, tusasesse vaikimisse. Leiti, 
et tõsiasjad olid ennekuulmatud, kuid seda tehti juba 
kolmkümmend aastat, sellega oldi juba harjunud, alistuti. 

Ja nüüd siis, õieti ilma mingi kindla põhjuseta, pidid 
kõik vahekorrad selle naisega katkema, lagunema, 
kaduma. 

Pidid nad? Ta ei olnud midagi rääkinud. Kui ta ei taht- 
nud — ei pidanud midagi juhtuma. 

Hertsog seisis porisel maanteel, üksinda, palja päi 
peene tibutava vihma käes. Ta tõmbas käest parema 
kätiskinda ja lõi sellega mehaaniliselt vastu reit. 

Või oli siiski mõni põhjus? Lärmitsev Preisi kuningas 
oli teda nüüd, tema Ludwigsburgis viibimise ajal manit- 
senud. Leppigu ta ometi ära hertsoginnaga, andku maale 
ja endale teine pärija, ärgu jätku oma soo saatust ainult 
prints-pärija hoolde, seda ajal, mil katoliiklased octavad 
evangeelsete švaabi hertsogite suguvõsa hävimist. Ei, see 
polnud põhjus. Ei, see polnud põhjus. Preislane käigu 
koju oma liiva ja pedakate manu oma lääge kasinusega 
ja oma tühjade moraalsete jutlustega, kus iga kolmas 
lause pajatab surmast. Tema, Eberhard Ludwig, oma viie- 
kümne viie aastaga oli jumalale tänu täis jõudu ja hoogu. 
Pärast tema surma võtku ükskõik kes tahab oma turjale 
maa, tema võlad ja alatised pahandused parlamendi täita- 
nud kaabakatega. Sellepärast Christl maha jätta? Narriks 
olla! 

Ta kiirendas rasket sammu, vilistas valesti ja hoogsalt 
meloodiat viimasest balletist. Mida oli preislane veel 
väitnud? Krahvinna olevat hertsogiriigile veel halvemaks 
onnetuseks kui kõik prantslaste sissetungimised ja ras- 

kelt väsitavad riigisõjad. Ta olevat kõigi Württembergi 
rõhumiste, hädade ja kannatuste põhjus ning tekitaja. 
Ta koorivat ja pigistavat jumalapoölgiikuit, ning terve 
maa higi minevat tema taskutesse. Seda ta tundis. Tuhat 
ja tuline! Meloodia vilistas talle vastu sajast laimu- 
kirjast, seda kastet prae juurde serveerisid taile seisused 
iga nädal. Kui oli olnud põud ja raheraju, kas polnud 
naine selleski süüdi? Olgu nad rahul, nood tülinorijad 
ja kitsidusest töinavad piprakotid, et nende näruseid 
krosse münditakse nii uhkelt ümber hiilguseks ja säraks. 
Krahvinna vajas raha, ja, ja, ja ikka enam, niipalju raha, 
kui ta vajas, polnud terves Rooma riigis, raha pärast ta 
meelitas, mõnitas, virises, trotsis, ähvardas; see oli tihti 
hädaks ja meeleheiteks hertsogile, kui ta ei teadnud, 
kust võtta enam ikka enam. Kuid mis oli parem: hertso- 
ginna vaene, närune majapidamine, kus pennigi asjatult 
ei raisatud, või krahvinna joovastav hiilgus, kus lossid, 
metsad ja kogu maa sissetulekud kirjude sädemetena 
ohku hajusid? 

Ei, selliste põhjendustega ei saa talle naist vastikuks 
teha. Ja kui siiski see ihnuskoi, see lihvimatu oli võib- 
olla andnud tõuke tema lahkumiseks krahvinnast, siis oli 
see toimunud millegi muuga, palju väiksema sõnaga, 
millele ta ise tõenäoliselt oli vaevalt tähelepanu osuta- 
nud. Nad olid kuningas ja tema, sõitnud üles ühele 
vaatluskõrgendikule ja kui brandenburglane oli näinud 
pehmet lainelist maad, tera- ja puuvilja, viinamarjade 
ja metsadega õnnistatud mahedaid rohelisi kinke, siis 
oli ta endamisi ohanud: ,,Kui ilus! Kui ilus! Ja kui 
mõelda, et üle kõige selle laiutab end üks vana naine 
nagu jahukaste* ja kooreürask.“” 

Jahukastele ja kooreüraskile poleks ju Eberhard 
Ludwig omistanud erilist tähtsust. Aga: üks vana naine. 
See torkas talle südamesse. Tema, Eberhard Ludwig, 
seotud ühe vana naisega? Kõik needmised, ähvardused 
ja sõimamised olid talt külgipidi maha jooksnud nagu 
vesi õlitatud kehalt. Aga: üks vana naine? 


t Jahukaste — aia-, metsa- ja põllutaimede haigus. 
(Tõlkija märkus ) 

Hertsogile meenusid tuntud aegunud lood. Hoolimata 
valjudest määrustest kerkis ikka jälle kuulujutte, naine 
olevat teda võluvahenditega ära võlunud. Ühte seika 
mäletas ta kuni iga üksikasjani. Üks krahvinna toa- 
tüdruk, ta teadis praegugi veel nime, Lampertiks oli teda 
kutsutud, ti jooksnud hoovijutlustaja Urlspergeri juurde 
ja oli rääkinud krahvinna jumalakartmatuist, ebalvomu- 
likest ning nõiduslikest toiminguist hertsogi enda külge 
aheldamiseks. Hoowijutlustaja oli koostanud protokolli, 
oli lasknud Lampertil sellele alla kirjutada, pitseeris 
kinni ja hoidis saladust oma sekretäris. Hertsog sattus 
asjale peale, uurimiskomisjon tagandas Urlspergeri ame- 
tist, Lamperti nuheldi vitsahoopidega ja saadeti maalt 
välja. Kuid hertsog oli veendunud, et mitte üksi rahvas, 
vaid uurimiskomisjon ise uskus toda riivatut, jälki rooja, 
mis oli protokollis vandega kinnitatud. Sellele vastavalt 
olevat krahvinna oma Genfis viibimise ajal lõiganud ühe 
hertsoginna särgi väikesteks neljakandilisteks tükikes- 
teks, kastnud need parima vismutiga prepareeritud viina 
sisse ja pärast seda kasutanud neid häbematul ning nilbel 
kombel pühkmekaltsudeks. Urachis olevat ta lasknud 
endale tuua musta lehma vastsündinud vasika ja olevat 
sellel oma kätega pea otsast maha löönud. Samuti olevat 
ta toiminud ka kolme musta tuviga, ühel sokul aga on ta 
maha lõiganud munandid, rääkimata teistest vastiku- 
test ja loomuvastastest tegudest. Nende abinõudega, 
oli öeldud, olevat ta viinud mehe niikaugele, et mees oma 
abikaasat ei võinud enam sugugi sallida, ilma krah- 
vinnata aga enam elada ei suutvat ja temast eemal viibi- 
des raskemeelsuse all kannatavat. 

Need eeslid, need kuivanud, need mahlatud! Jampsi- 
vad võlumisest, ei suuda ilma nõiakunstita kooskõlastada, 
kus igale tervele mehele kõige loomulikumalt veri süda- 
messe ja reite vahele peab lööma. Kui ta ainult Genfile 
mõtles, kuidas Christl talle vastu naeris, tookord Cerf 
d'Or'i võõrastemaja helesinises kambris, lamades laias 
voodis, toretsedes. Seal tal polnud vaja, jumal teab, mehe 
vere keemaajamiseks tappa vasikaid ega tuvisid. Aga 
nüüd? Üks vana naine? Tal olid ju käed haaramiseks, 
silmad nägemiseks. Naine oli küll tüseda-võitu ja kanna- 

tas astma all, aga kas see oli kuratlikkus ja nurjatu 
nõiduslik võte, mis teda köitis ikka edasi selle naise 
külge? Tema hallid silmad olid ikka veel kogu oma 
leebusest hoolimata sundivad nagu kahekümne aasta 
eest, tema pähklipruun juus polnud luitungd ja tema 
hääies helisesid ikka veel esimese päeva kellukesed. 
Tõsi küll, neid väikesi arme, mis teda nii piiritult olid 
tookord ärritanud — laimajad väitsid: ühe halva haiguse 
tagajärg — neid peitis ta nüüd puudri ja mingi alla. Üks 
vana naine? Ta oli olnud sedapuhku nii raskemeelne, nii 
eleegiline. Ta ei olnud teda välja naernud, ei olnud talle 
stseeni teinud, isegi raha polnud ta nõudnud. Aimas ta 
midagi? Aga oleks ta kasvõi nii vaga kui ühepäevane 
lambatall: üht vana naist ta ei armastanud. Tema, Eber- 
hard Ludwig, mitte. Parem võis ta siis juba kohe tagasi 
pöörduda oma tusase hertsoginna juurde, anda maale 
teise poja ning elada rahus jumala ja keisriga, riigi ja 
parlamendiga. 

Siis oli naine teda küll Luxiks nimetanud, Eberhard 
Lux, ja kellukesed olid heiisenud nagu esimeselgi päeval. 
Siis oli ta pilganud maapäeva, kes oli tahtnud tema, krah- 
vinna, küladest ja halduspiirkondadest välja ajada juudid, 
tema juudid, kellel igal üksikul oli tööpäeval väikeses 
sõrmes rohkem mõistust kui tervel maapäeval püha- 
päevasel päeval peas. Ja kuidas oli ta pilganud maapäeva 
rumalalt mürgist jämedakoelist palvekirja, naernud nii 
nagu polnud veel naernud ükski teine vana või noor 
taiplik, tark ja lõbus naine. Midagi taolist polnud tema, 
Eberhard Ludwig, hiljem enam kunagi läbi elanud Türgist 
kuni Pariisini ega Rootsist kuni Napolini. Oli siiski hea, 
et ta polnud öelnud midagi otsustavat. 

Ta viipas, ja otse tema ees peatusid tema tõllad. Ta 
laskis ümber pöörata, ta ei tahtnud enam sõita Stuttgarti 
ega ka mitte Ludwigsburgi. Ta sõidab Nesslachi, väike- 
sesse peidetud jahimajja. Ta tahtis rahu, end välja tuulu- 
tada. Ta saatis virgatsi salanõunik Schützi järele, et tol- 
lega tervet juhtumust veel kord täies rahus läbi arutada. 

Üks vana naine? 

Veel teel Nesslachi saatis ta minema ka teise virgatsi. 
Uus, kaheksa päeva eest Ludwigsburgi saabunud veri- 

nooruke ungari tantsitar sõitku viivita:natult jahimajja. 
Tuhat ja tuline! Ta uhub ihult maha preisi külaskäigud. 


Hertsoglik Württembergi hoovivarustaja Isaak Simon 
Landauer naasis Rotterdamist, kus ta Kurptalzi hoov- 
konna arvel oli korraldanud teatud krediiditehinguid 
Madalmaade-Ida-India ühinguga. Teda oli Rotterdamist 
krahvinna juurde Wildbadi tungivalt tagasi kutsunud 
krahvinna Würbeni kiirkäskjalg. Tagasiteel oli ta koha- 
nud oma ärisõpra Josef Süss Oppenheimerit, Kurpfalzi 
hoovi- ja sõjatarvete ülemvarustajat, kes oli ühtlasi ka 
Kölni vaimuliku kuurvürsti koja agendiks. Josef Süss, 
kellel oli selja taga rida erutavaid ja pingutavaid äri- 
tehinguid, tahtis kuskil supelkohas välja puhata ja laskis 
end Isaak Landauerist kergesti mõjutada kaasa tulema 
Wildbadi. 

Mõlemad mehed sõitsid Süssi elegantses era-reisitõllas. 
»Maksab vähemalt oma kakssada riigitaalrit aastas, see 
told,” nentis heatahtliku, kergelt pilkava laitusega Isaak. 
Landauer. Taga istus kahvatu, rasvane ja ükskõikne Süssi 
ihuteener ning sekretär, endine notariabi Nicklas Pfäffle, 
keda ta oli õppinud tundma Mannheimis, tegevuse 
ajal advokaat Lanzi kantseleis, ja keda ta sestsaadik 
võttis kaasa kõigile oma matkadele. 

Isaak Landauer kandis juudi riietust: oimulokke, pigi- 
mütsi, juudikuube, rippuvat, ruugelt blondi luitunud 
kitsehabet. Jah, ta kandis isegi juudimärki, mis oli kehtes- 
tatud hertsogiriigis üks aastasada tagasi: jahisarv ja selle 
üle täht S, hoolimata sellest, et ühelegi ametiasutusele 
poleks mõttessegi tulnud nõuda midagi taolist lugu- 
peetavalt, võimsalt mehelt, hertsogi ja krahvinna soosi- 
kult. Isaak Landauer oli osavaim rahamees Lääne-Saksa- 
maal. Tema suhted ulatusid Viini Oppenheimeritest, keisri 
pankuritest, Provence'i kapitalistideni, Levante'i rikastest 
kaupmeestest ülemerelaevandust finantseerivate juudi 
kapitalistideni Hollandis ja Hansa linnades. See silma- 
paistmatu, räpane mees nõjatus inetus, ebaloomulikus 
asendis tagasi polstrisse ja peitis kuuehõlma oma kõhnad, 
veretud, külmast värisevad käed. Sõitmisest natuke unine, 
väikesed silmad poolsuletud, seiras ta heatahtliku, mõne- 

võrra pilkava naeratusega oma kaasreisijat. Josef Süss, 
esinduslik, habemeta. moodne, peaaegu natuke keigar- 
likult riietatud, istus sirgelt ning vaatles rahutult, 
teravalt ja kiirelt ikka veel peene vihma udulooriga 
varjutatud maastiku iga üksikasja. 

Isaak Landauer vaatles heatahtliku huviga, omaette 
lõbutsedes, oma kolleegi ülalt alla. Elegantselõikelist 
hõbedaga ääristatud hirvepruuni kuube, valmistatud 
parimast peenimast kalevist, nägusalt ja täpselt kähar- 
datud ning puuderdatud parukat, õrnalt voldistatud pits- 
kätiseid, mis üksinda võisid maksta oma nelikümmend 
kuldnat. Tal oli alati olnud nõrkus tolle Süss Oppen- 
heimeri vastu, kelle suurtest, rahututest, kerataolistest 
silmadest põles taltsutamatu etvimishimu ja eluaplus. 
See oli siis uus põlv. Tema, Isaak Landauer, oli näinud 
lõpmata palju: juudilinnaosade urkaid ja selle maailma 
suuruste lõbulosse. Kitsust, mustust, tagakiusamist, sise- 
mist põlemist, surma, rõhumist, jõuetust ja toredust, a va- 
rust, omavoli, võimutsemist ja hiilgust. Ta tundis, nagu 
ainult mõned vähesed, kolm-neli terves riigis, diplomaatia 
masinavärki, tal oli ülevaade kõige väiksema pisiasjani 
sõja ja rahu aparatuurist, inimeste üle valitsemisest. 
Tema arvutud äritehingud olid teritanud ta silma asjade 
seoste tähelepanekuks ja ta tundis heatahtliku ning 
pilkava teadmisega selle maailma suuruste peent ja 
naeruväärset seotust. Ta teadis, et siin maailmas on ainuli 
üks tõsiasi: raha. Sõda ja rahu, elu ja surm, naiste voo- 
rused, paavstide võim, seisuste vabadustaotlused, Augs- 
burgi usutunnistuse puhtus, laevad meredel, vürstide 
valitsusvõim, uue maailma ristimine, armastus, vagadus, 
argus, küllus, pahe ja voorus: kõik tekkis rahast ja 
muutus rahaks ja kõik laskis end väljendada arvudes. 
Tema, Isaak Landauer, istus koos teistega võimuallikail, 
võis voolu juhtida, võis lasta kuivada, viljastada. Kuid ta 
polnud nii mõistmatu, et oma võimust laiali pasundada, 
ta hoidis seda salaja ja ainult väike, harv lõbutsev 
naeratus oli kõik, mis andis tunnistust tema teadmisest ja 
võimust. Ja veel midagi. Võib-olla oli õigus juudi- 
linnaosade rabidel ja õpetlastel, kes jutlustasid suure täp- 
susega, nagu tõsiasjust, jumalast ja talmudist, paradiisi- 

aiast ja needuste orust, temal isiklikult ei olnud aega 
säärasteks aruteludeks ja ta kaldus ennem uskuma teatud 
prantslasi, kes selliseid tõekspidamisi kõrvaldasid ele- 
gantse pilkega; ka oma praksises ei muretsenud ta selle 
üle, ta sõi, mis talle meeldis, ja pidas sabatit nagu töö- 
päeva: kuid riietuses ja välimuses hoidis ta isemeelse 
kramplikkusega kinni päritud tavadest. Oma juudikuues 
tundis ta end nagu enda nahas. Selles astus ta vürstide ja 
keisri töötuppa. See oli teine tema võimu sügavam ja 
salajasem tunnus. Ta ei vajanud kindaid ega parukat. 
Teda vajati ka juudikuues ja oimulokkidega, ja see oli 
tema triumf. 

Aga seal oli nüüd see Josef Süss Oppenheimer, see uus 
põlv. Seal istus ta, uhkelt toretsev oma pannalkingade ja 
pitskätistega, ja oli ennast täis. Ta oli kohmakas, see uus 
põlv. Võimu saladuses hoidmise peenest naudingust, seda 
evida ja seda mitte näidata, sellest hõrgast vaikselt oma- 
ette maitsmise naudingust ei mõistnud uus põlv midagi. 
Ripatsid ja atlaspüksid, elegantne reisitõld ja teener taga 
ülal ning jõukuse väikesed välised tunnused on talle 
rohkem väärt kui varakirstus hästi alalhoitud Frankfurdi 
linna või Badeni markkrahvliku riigimõisa võlakotus- 
tused. Üks põlv peenuseta, mäitseta. 

Ja siiski meeldis talle Süss. Nii nagu ta seal istus, iga 
närv alatiselt pingul, et aplalt haarata maailmapirukast 
oma osa. Tema, Isaak Landauer, oli tookord noore mehe 
laevukese vette lükanud, kui see kõige vaeva ja metsiku 
rühkimise kiuste maalt vette ei saanud. Nüüd ujus lae- 
vuke täies'voos ja Isaak Landauer vaatas uudishimulikult 
ning heatahtlikult, kuidas ja kuhu. 

Neile sõitis vastu eripost. Sees istus lihav, laiutav mees, 

"nägu jõuline, vägilaslik, kõrval rasvane, ümmargune, 
rumal naine. See võis olla mõnele perekonnapidustusele 
sõitev abielupaar. Seni kui tõllad kutsarite lärmavate 
tervitus-, nalja- ja vandesõnade saatel aeglaselt teine- 
teisele teed andsid, leidis mees kohase olevat alustada 
Süssiga mõnd väikest mugavat reisijuttu. Niipea kui ta agä 
Isaak Landauerit tema juudiriietuses nägi, tõmbus ta kohe 
demonstratiivselt tagasi ja sülitas laias kaares välja. Ka 
naine katsus anda oma rumalale heatahtlikule näole 

2 Juut Süss 


4 

karmi ja põlglikku ilmet. ,Nõunik Etterlin Ravens- 
burgist,“” ütles kergelt, luksuvalt naerdes kõiki inimesi 
tundev Isaak Landauer. .Ei salli juute, need ravensburg- 
lased. Sellest ajast peale, kui oli lastetapmise protsess ja 
need oma juute piinasid, põletasid ja rüüstasid, vihkavad 
nad meid enam kui terve ülejäänud Švaabimaa. Sellest 
on nüüd möödunud kolmsada aastat. Tänapäeval on 
vähem keerukaid, inimlikumaid meetodeid juudilt tema 
raha varastamiseks. Aga kui kellelegi on tehtud säärast 
ülekohut, siis on endastmõistetav, et pahandatakse ta üle 
ka kolmsada aastat hiljem. Aga meie saame sellest üle.“ 

Süss vihkas vanameest sel hetkel. Räpaseid juukse- 
lokikesi, rasvast juudikuube, luksuvat naermist. Ta 
kompromiteeris teist oma albi, vanamoelise juutliku 
käitumisega. Süss ei mõistnud teda tema seniilsete 
veidrustega. Tal oli raha kui raba, mõõtmatud krediidi- 
sidemed kõigi õukondadega, kõigi vürstide usaldus; tema, 
Süss, istus vanamehe ees nagu sisalik krokodilli ees. Ja 
selline mees käis ringi määrdunud kuues, kutsus esile 
pilkehüüdeid ja sülitamist, rahuldus raha kokkukuhjamise 
ja võlakirjade kogumisega oma kontorisse. Mis väärtus 
on rahal, kui seda ei muudeta välimuseks, hiilguseks, 
majadeks, hobusteks, toretsevateks riieteks, naisteks? 
Kas ei tundnud see vanamees tõesti mingit lõbu teistele 
peale sülitada, nagu tema peale sülitati, jalahoope jagada, 
nagu tema neid sai? Milleks loodi endale võimu, kui seda 
ei näidatud? Ravensburgi lastemõrva protsess! Selline 
teema mõlkus tal meeles? Tolmunud, kõdunenud, maetud. 
Tänapäeval oldi, jumalale tänu, parem, kombekan,, tsivili- 
seeritum: Tänapäeval, kui juut ainult kavalalt alustas, 
istus ta suurte härrastega ühes lauas. Kas polnud tema 
vananõbul, Viini Oppenheimeril, põhjust Rooma keisri 
ees uhkeldada: kui nüüd keiserlikud sõjaväed olid türk- 
laste vastu võidukad, siis oli tema, juut Oppenheimer, 
selle peamiseks põhjuseks. Ja keiserlik sõjakantselei ning 
vägede ülemjuhataja prints Eugen olid seda kinnitanud 
pitsati ja tänuga. Ei olnud tarvidust klammerduda alpi 
tujukusse ja ringi joosta juudikuues ning oimulokkidega. 
Siis oleks ka linnanõunik Etterlin Ravensburgist kummar- 
danud ja öelnud meelitusi. 

lsaak Landauer istus ikka veel samas ebamugavas, 
ärritavalt ebaelegantses asendis, küllap ta luges Süssi 
otsmikult tema mõtteid, kuid ta vaikis, sulges pooleldi 
Oma luuravad silmad, pomises. 

Süssil oli tõesti kavatsus Wildbadis välja puhata. Tal 
oli kaks erutavat juhtumust selja taga: esiteks juba tempel- 
paberi tarvituselevõtmine Kurpfalzis. Hooldaja oli lask- 
nud endale neetult kõrget rendiraha maksta. Rahvas oli 
end maksu vastu kaitsnud kui tige koer. Kuid ta polnud 
tasknud end hirmutada. Kaitseks sõimule, ähvardustele ja 
rahva tunglemisele tema büroo ees, laimukirjade ja vägi- 
valla vastu oli tal kuurvürsti pitsat ja isiklikult kirjutatud 
volitus, ta ei olnud oma ettepanekust mitte täppigi maha 
jätnud ja see oli end ka hästi tasunud, sest ta oli lepingu 
kaheteistkümne-tuhande-kuldnalise vaheltkasuga edasi 
müünud. Ja et ta oleks siis enesele puhkust lubanud! Ei, 
need kaksteist tuhat kuldnat pidid kohe edasi töötama. 
Julgelt, kiirelt ja end kokku võttes — talle anti ainult 
kaks päeva mõtlemiseks — oli ta sõlminud Hessen 
Darmstadtiga müntimise lepingu. See oli väga kardetav 
äritehing. Tema vend, parun, ristitu, kes oli Darmstadtis 
täiesti kodus ja olusid täpselt tundis, ei olnud seda julge- 
nud; isegi Isaak Landauer oli pead raputanud ja lakanud 
naermast. Baden-Durlachi, Ansbachi, Waldecki, Fulda, 
Hechingeni ja Montfordi renteid olid vihased konku- 
vendid ja müntisid nii nagu suutsid. Veel halvema, ala- 
väärtuslikuma raha müntimiseks pidi evima neetult 
külma verd ja meeleheiteni raudset mõistust. Süssil need 
olid. Ta oskas ka sellest ärist õigel ajal ja kasuga lahti 
saada. Nüüd oli tal ilus maja Frankfurdis, teine Mann- 
heimis, mõlemad võlgadest vabad, peale selle Rooma 
riigi idaosas maatükid, millest kellelgi ei olnud aimugi. 
Kapital, sidemed, tiitel, krediit. Leidliku pea ja õnneliku 
käe omaniku kuulsus. Ta võis, jumal teab seda, lubada 
endale puhkust ja külluslikku etu. Ta tahtis näidata maa- 
ilmale, kes on Kurpfalzi hoovi- ja sõjatarvete ülem- 
varustaja. Ka tema puhkuse luksus mõjus tema ärile — 
soovitas teda suurtele härrastele. 

Nii kindlalt kui ta ka oli otsustanud Wildbadi päevad 
oma puhkusele pühendada, nii ekslikkudena kui talle ka 

paistsid Isaak Landaueri põhimõtted — tema enda <ombed 
käitumises suurte härrastega, end nende järele painu- 
tades, olid kindlasti kõige ajakohasemad, kõige õige- 
mad —: oleks olnud hullumeelsus reisi kestel jätta 
kasutamata selle eelmise põlve geeniuse, selle inimeste 
ja äri kõige asjatundlikuma rahamehe kogemusi. Ta päris 
otsekoheselt krahvinna üle, tema väljavaadete, raskuste, 
tema ärilise väärtuse üle. 

Niipea kui jutt ärile kaldus, kadus Isaak Landaueri 
unine olek ja ta suunas oma targad, väga virged uurivad 
silmad oma kaasreisijale. Tema äri põhimõtteks oli, kui 
see vähegi võimalik, jääda tõe raamesse. Just oma julgete 
ja rabavate otsekohesustega oli ta saanud suurimaid 
kasusid. Ta teadis, et Süss ei sallinud krahvinnat, kelle 
rahaahnus tundus talle mittevürstlikuna, labasena. Miks 
ei oleks pidanud tema, Landauer, oma kolleegi natuke 
vihastama, lastes täies valguses paista äri kindlust ja 
kasusid. Ta analüüsis lühidalt, asjalikult. Arukas daam, 
see krahvinna. Tal on arusaamist toõsiasjadest. Iga 
tõusu armastuses laskis ta hertsogil kinni maksta maa- 
tükkide ja eesõigustega; kui aga hertsogi armastus kaha- 
nes ja kui ta siis uuesti ilmus, pidi ta maksma sularahas 
ja kalliskivides. Mis on krahvinna mahutanud ärisse? 
Ilusa näo, väikese aadlitiitli, veidi küsitava neitsilikkuse. 
Isegi riideid ei olnud tal, kui ta õukonda tuli. Ja mida on 
ta välja majandanud? Würbeni krahvinna, Urachi krah- 
vinna, ekstsellents maaõuemeistrinna, nõukogu presi- 
dendi, hertsogliku erakassa ülemülevaataja. Kaheksateist 
tuhat kuldnat apanaaži 1. Sugukonna aarded ja koja- 
juveelid. Kõik auavaldused, kõrvalsissetulekud ja ühe 
vahenditult ainult riigile alluva vürstinna eesõigused. 
Puhaskapitali ja käskvekslid Praha, Veneetsia, Genfi ning 
Hamburgi linnadele. Tema laekas, ütles mulle sekretär 
Pfau, on kolmsada tuhat kuldnat. Kui seal olekski ainult 
kakssada tuhat, peaks ka ligi voetama Freudenthali ja 
Boihingeni rüütlimõisad, Stetteni ja Höpfigheimi külad, 


1 Apanaaž — valitsevate dünastiate mittevalitsevate pere- 
konnaliikmete seisusekohaseks ülalpidamiseks riigi poolt antav 
toetus. (Tõlkija märkus.) 

härrased Wilzheim, Brenz koos Oggenhauseniga ja 
Marschalkenzimmern. : Arukas naine, lahke naine, kes 
teab, mis talle on kasulik. Ta on väärt, et olla juuditar. 

«Ta olevat ebasoosingus,“ -arvas Süss. .Ta on oma 
vennaga Tiidu läinud. Maakonnas sosistatakse, ta oma 
vend olevat hertsogile nõu andnud teda kõrvaldada. Ka 
Preisi kuningas olevat hertsogile sellest rääkinud. Krah- 
vinna jääb vanaks, kangekaelseks, raskelt talutavaks. Ja 
nii rasvunud. Viimasel ajal ei hooli hertsog enam nii 
paljust rasvast.“ i 

«Ta on teadlik,” vastas Isaak Landauer. ,..Ta teab, et 
Inglismaa pank on usaldatavam kui ihara hertsogi armu- 
vanne. Ta on kindlustatud, ja paremini kui mõni riigi- 
vürst. Uskuge mind, reb! Josef Süss.” 

Süss tõmbas suu viltu. Mis ta ütles: reb Josef Süss? 
Miks mitte härra õuefaktor ehk: kolleeg või nii? Oli 
raske vanaga läbi käia. Ta kompromiteeris teist. Kui 
hertsog laseb krahvinnal langeda,” ütles Süss mõne aja 
pärast, «suudab ta vähe päästa. Hertsogiriigis vaadatakse 
temale kui katkule ja kahjurile. Tema vastu on suuna- 
tud terve maa vihkamine.“ 

«Terve maa vihkamine!“ ütles Isaak Landauer lõbut- 
sedes, vangutas halvustavalt pead, suges sõrmedega 
punakas-blondi, luitunud kitsehabet, naeratas. Ja Süss 
tundis, et tal oli õigus. ,Kas maa ei vihka igaüht, kes 
midagi suudab. Kes on teistsugune kui kõik teised, selle 
vastu on terve maa viha. Maa vihkamine tõstab krediiti.“ 

Süss ärritus teise rahuarmastavast, üleolevast toonist. 
«Hoor,” kehitas ta õlgu, ,kitsi, ebavürstliku käitumisega, 
peale selle rasvane ja vana.” 

»Loba, reb Josef Süss,“ ütles Isaak Landauer rahu- 
likult. »Hoor! Tühi sõna. Sellega lohutagu endid voorus- 
likud vanad aadlipreilid, kes teda kadestavad. Algul ei 
võinud ka kuninganna Esther teada, kas temast ei saa 
Ahasveeruse sohinaine. Mina ütlen teile, reb Josef Süss, 
see naine on väärt viissada tuhat kuldnat. Ta on tark, 
ta teab, mis ta tahab. Kas ei lasknud ta juute oma küla- 
desse ja mõisadesse? Mitte halemeelsusest, hoidku. Kuid 


3 Reb — rabi, heebrea keeles õpetaja. (Tõlkija märkus.) 

tema on tark, tema haistab, kes on tark, kellega tasub 
rääkida, kaubelda, selge, ja sellest tuleb alati midagi 
välja. Viissada? Ta on kuni viissada viiskümmend tuhat 
väärt.“ 

Vahepeal sõitis tõld Wildbadi ,Tähe“ võõrastemaja 
ette. Peremees sööstis välja, tõmbas mütsi peast. Nähes 
aga Isaak Landaueri juudikuube, lausus ta upsakalt: ,Siin 
pole juudi-võõrastemaja,” ja tahtis väravast tagasi sisse 
minna. Kahvatu sekretär hüppas oma istmelt: ,Need on 
härrased õuefaktorid Oppenheimer ja Landauer,“ ütles ta 
rahulikult ja üle õla, aidates samal ajal härraseid tõllast 
väljumisel. Ja juba teenis võõrastemaja peremees, rutates 
sügava kummardusega külaliste ees tuppa. 

Josef Süss oli selli häbematusest maruvihane ja kõrk, 
kuid ta astus vaikides Isaak Landaueri kõrval. ,Noh,“ 
muheles see, »ka ühe kullaga tikitud salanõuniku kuue 
ees ei oleks ta saanud sügavamat kummardust teha.“ Ja ta 
naeratas ning suges sõrmedega oma salgulist, luitunud 
habet. 


Krahvinna oli hertsogi tõllani saatnud. Seni kui raske 
mees liigse vormilikkusega tõlda astus, seisis ta imetle- 
misega harjunud naise armastusväärse muretusega, lobi- 
ses soravalt, naeratas, viipas. Ka siis veel, kui ta end 
pööras ja astmeid pidi sinise kabineti poole astus, olid ta 
samm ja hoiak kerged ning elastsed. Alles seal laskis ta 
enda lõdvaks, õlad langesid, käsivarred ja käed rippusid 
jõuetult, suu oli poolavali, pägu närbus järsku ja hirmu- 
äratavalt. 

Lõpp, tähendab nüüd oli siis lõpp. Ta oli osavalt lavee- 
rinud, hertsog ei olnud julgenud rääkida, kuid oli ju selge, 
et ta tuleku eesmärk oli vahekorra lõpetamine, ja kuigi 
otsustav sõna oli jäänud ütlemata, oli ta kohmetu viisakus 
sada korda halvem mõnest endisest juhuslikust kulmu- 
kortsutamisest, vihahoost või haavunud vaikimisest. 

Ta istus lõdvalt, ta oli nii väga väsinud ja kurnatud; 
see eleegilise, kurvameelse hõnguga tasakaalukas, rahu- 
lik hoiak sel ajal, kui ta süda raevutses, möllas, vandus, 
märgist üle kees, see tasakaalukus oli olnud nii kurnav. 
Nüüd istus ta üuimasena, hirmuäratavalt, halvatuseni 

kurnatuna madalal, laial asemel. Puuder ja mingikord ta 
näol pragunesid laikudeks, ta suurte silmade heatujuline 
tuluke, mille ta oli süüdanud, kustus, lai tikitud atlaskuub 
rippus surnud voltidena ja kunstipärase, pisikeste rubiini- 
dega kaetud sbernia — tema oli selle moe tarvitusele 
võtnud ja isegi Versailles's aimati teda järele — kunsti- 
pärase sbernia all kaotas isegi rõõmus pähklipruun juus 
oma muretu värskuse. 

Nii siis lõpp. Ja miks? Preisi kuningas, see koer, see 
näru, oli öõõnestanud oma lääge lobaga kohustusest ja 
totrusest. Tema vend oli ässitanud, see intrigant, neetud, 
kurikaval, jääkülm. Ta ei vajanud enam õde, tema 
positsioon hertsogi juures oli küllalt kindel; ta võis saada 
kaasa tõmmatud õe langusesse ja oli õigem õde enesest 
ära lükata. Krahvinna oli takistuseks, teda tuli arvestada 
poliitikas keisrikoja suhtes, ta maksis raha, palju raha, 
mida võis paigutada oma kassasse, mugavamalt ja rikka- 
likumalt, ilma et oleks vaja ringteed tema kaudu. Oo, 
kuidas krahvinna teda läbi nägi, seda arvestajat, seda 
koerapoega. Kuid ta tahtis seda talle tasuda. Veel oli ta 
olemas, veel elas ta, hertsog ei olnud veel kõnelnud, veel 
valitses maal tema, tema, tema. Kuid see kõik ei võinud 
olla hertsogile mingiks põhjuseks. Krahvinna oli suutnud 
vastu panna hoopis rängematele tormidele. Ta vastasteks 
olid olnud keiser, terve riik, rahvas, maakond ja 
konsistoorium ja ta oli suutnud neile vastu panna. Tema 
vend! Preisi kuningas! Päh! need polnud põhjused. Ja ta 
nägi, kuidas õige põhjus ta poole roomas ja ta mõtted 
limaselt ümber haaras, ta teadis seda põhjust ja ei tead- 
nud ka, ta viskles nagu ussike vastu okast, et tumedast 
aimusest saaks teadvus. Ta pilk otsis peeglit, kuid 
vältis sinna vaatamast. Ta vajus, see kaalukas naine, 
veel sügavamalt kössi, kuhi lõtva liha toretsevais 
riideis. 

Su laubal elab taas /;/'Minerva kõrge valgus // 
Su silmas peitub Zeus //Kythere juustesalgus /: 


Nii oli laulnud õuelaulik kolmekümne aasta eest. Ta ei 
vajanud peeglit, ta teadis põhjust. 
Ta oigas, vajus ettepoole, silmad suletud, käsi südamel. 

Õhku! Õhku! Astma rõhus teda. Toibudes tõusis ta järsu 
pingutusega üles, tormas läbi maja, jagas käske, tühistas 
neid, andis kõrvakiile toaneitsile, karjus, saatis virgatseid 
igasse suunda. 

Veel oli ta siin ja seda, et ta veel siin oli, saadakse alles 
näha. Hertsog ei olnud rääkinud. Seda oli ta õnnelikul 
kombel takistanud. Ta oli ennast taltsutanud. See oli 
olnud üleinimlik ennast niivõrd ohjeldada, aga ta oli seda 
suutnud. Ja nüüd ei olnud hertsog rääkinud, ah! ja nüüd 
tuleb neil oma musta võidurõõmu hoida oma soolikates, 
sest ta on veel alles ja näitab, kuidas ta alles on. 

Ta oli hertsogi ümbritsenud oma usaldusväärsete 
agentidega. Eberhard Ludwig viibis ikka veel Nesslachis, 
oma jaähilossis. Iga päev tuli krahvinna ratsavirgats Ness- 
lachist Wildbadi. Ta teadis igast hertsogi korraldusest. 
teadis, mista sõi ja mista jõi, millal magama heitis, jahile 
läks, lauas istus, jalutas. Ainult ungarlanna oli tema 
juures ja seegi ainult pool tundi päevas. Hertsog ei 
võtnud kedagi vastu, ta ei lasknud kedagi oma nõunikest 
enda juurde. Hea küll, hea küll. Küllap ta vist häbenes, 
et tal ei jätkunud julgust otsustava sõna ütlemiseks. 
Valitsusaktide hulk kasvas, ootas tema allkirju. Kehli 
kindluse ehitamise osaliste kulude kandmise tülikas asja- 
ajamine Baden-Durlachiga seisis nüüd kasuliku lahenduse 
ees, markkrahvinna asjadevalitseja kiirustas, kuid hertsog 
polnud kättesaadav. Ka leping Heilbronni ja Esslingeniga 
laevasõidu reguleerimiseks Neckaril nõudis tungivalt 
kiiret otsustamist: ja pole hertsogit, pole hertsogit. Hea 
küll, hea küll. Selle asemel kutsus ta kokku oma 
Hubertus-ordeni 1 rüütlid ja jõi nendega ringi. Ta ise 
kandis pidevalt ordumärki, kullast risti rubiinpunase 
emailiga, kuldsete kotkaste ning jahisarvega ja juht- 
lausega: Amicitiae virtutisgue foedus. Ka see hea keha- 
ehitusega verinooruke, parandamatult sõge ungari tantsi- 
tar pidi Nesslachi jääma. Hea küll, hea küll. Joogu oma 
jahikaaslastega, hooraku selle pururumala olevusega, 


1 Hubertus-orden — Baieri vanim ja körgeim orden, mida 
anti ainult valitsevate suguvõsade liikmeile. (asut. 1444. a.) 
(Tõlkija märkus.) 


24 


kuid ärgu olgu ühtegi nõuandjat, ühtegi ässitajat, ühtegi 
intriganti. 

Krahvinna ei luba endale vahepeal puhkust. Ta saadab 
oma valitsejatele ja ülevaatajatele teravamad käsud 
välja pressida tema mõisadest viimane kui kross. Ta 
loob kakskümmend täiesti üleliigset ametikohta ja tema 
agendid peavad need ametid kohe viivitamatult ära 
müüma, müügirahad ja tagatised krahvinna erakassale 
ära saatma. Hertsoglik riigimõis saab, hoolimata sellest, 
et see juba oli saatnud krahvinnale puid, veini, puuvilja, 
tohutu arve Eberhard Ludwigi viimaste külaskäikudega 
seosesolevate kulutuste katmiseks. Ta närib vihaselt ja 
ahnelt, nagu äranälginud koer konti, kõigi hertsogiriigi 
tulude kallal ja iga päev läheb suurte summadena raha 
maalt välja tema pankureile Genfi, Hamburgi, Veneet- 
siasse. 

Kuid hertsog on ikka veel Nesslachis. Ta laskis saata 
endale kojatallist kolm suurt kaheksahobuse-rakendit, 
neid juhib ta nüüd isiklikult kõigi ratsakunsti reeglite 
kohaselt. Ungarlanna kriiskab, Hubertus-ordeni härrased 
plaksutavad ausas imetluses. 

Lõpuks jõuab Wildbachi pärale igatsetud, sajatatud, 
kuumalt oodatud Isaak Landauer. Ta istus oma määrdu- 
nud juudikuues krahvinna töökäbinetis lapislazuli ja ilu- 
asjade, peeglite ja kullast inglikeste keskel. Tema vastas, 
kirjutuslaua ääres, toretsev krahvinna, nende vahel 
kõrgetes virnades aktid, tabelid ja arved. Landauer vaatas 
need läbi, uuris; krahvinna andis talle takistamatult sele- 
tusi. Landauer leidis siin ja seal veel mõningaid lünki, 
näitas kust saaks veel midagi ja põhjalikumalt välja 
pigistada. Krahvinna, nii liigselt rasvane turi kui ka 
ilusad käsivarred paljastatud, kuulas tähelepanelikult, tõi 
vastuväiteid, tegi märkmeid. Lõpuks nõudis ta tohutult 
suurt laenu oma kolme küla peale. 

Isaak Landauer vaatas talle otsa, vangutas pead ja 
küsis etteheitvalt: ,Kas olen ma seda ära teeninud, 
Ekstsellents?“ — ,,Mida ära teeninud?” — ,,Et teie mind 
kohtlaseks tolaks peate.“ Krahvinna järskvihaselt: , Mida 
tahab juut? Kuhu ta sihib? Kas ta ei oleks mulle kahe 
aasta eest seda raha laenanud? Olen ma praegu vähem 

väält?" Juut ettevaatlikult: ,, Milleks vajab Teie Ekstsel- 
lents raha? Et seda maalt välja saata. Ja milleks seda 
maalt välja saata? Ainult sellepärast, et te võimalikke 
juhuseid kardate. Kui aga neid võimalikke juhuseid peab 
kartma, siis pole mõisad mingiks tagatiseks. Kas te tahate, 
et ma peaksin teie pärast raha kaotama?“ Krahvinna 
vaatas abitult enda ette, siis juudile, ja silmad ütlesid, et 
mängus oli rohkem kui raha, ta silmad reetsid kõik ta 
kartused, lootused, kahtlused. ,,Juut on tark,“ ütles ta 
mõne aja pärast. ,,Kas arvab ta, et ma võiksin julgeda 
mõisad“ — ta peatus järsku — ,,pantimata jätta?“ 

Landauer oleks talle meeleldi öelnud midagi sõbralikku, 
kuid see naine oli tark ja tugev, ta ei vajanud tröösti ega 
asjaolude looritamist, oleks olnud otse ebaviisakas 
millegi taolisega välja tulla. Ta vaatas krahvinnale, kes 
oli ta vastu piiramatult avameelne, üles-alla, ta nägi tema 
lõtvunud nägu, ta laialivalguvat, lihavat keha, kuid tal 
polnud krahvinna tungivalt küsivale pilgule muud vas- 
tust. kui ainult vaikimine ja õlgade kehitamine. Äkki 
langes krahvinna täiesti kokku. Ta hakkas valjusti, 
ohjeldamatult nutma nagu väikene laps. Siis hakkas ta 
ropult sõimama ministreid, oma venda, vennapoega ja 
kõiki teisi olevusi, keda ta ise oli aidanud järjele ja kes 
nüüš lasksid tal langeda ega liigutanud sõrmegi, vaid tõu- 
kasid teda teel tagant. Kaabakad, alatud! Tema oli nad 
nende kohtadele pannud, tema najal olid nad üles roni- 
nud. Iga krossi, iga nööbi eest oma mundritel olid nad 
talle tänu võlgu. Peale selle oli tal nendega korrapärane 
leping, siin laekas oli tal see paber: abistada jõudu 
mööda üksteist vastastikku nii soodsates kui ka halbades 
olukordades. Lurjused, isegi põrgu ja nülguri jaoks olid 
nad liiga halvad! Sest isegi iga kurat ja petis peab sellist 
lepingut ja on seltsimehelik. 

Juut istus vaikselt kuni ta raevutses ja laskis tal end 
välja märatseda. Lõpuks krahvinna kõhis, ta nägu läks 
punaseks, ta nuuskas, rögises, viimaks nuttis ohjelda- 
matult tasakesi omaette. ,Ah juut, ah juut,” hädaldas 
ta murtult, vapustatult, ohjeldamatult, see kaalukas, ilus 
naine, mink ja puuder ta näol laiali valgunud, uhked 
riided rippusid surnutena ta ümber. 

Isaak Landauer suges sõrmedega salkus habet, kiigutas 
pead. Siis haaras ta ettevaatlikult krahvinna suure, sooja 
käe ja silitas seda endamisi momisedes. 


Teadmata kelle poolt lendulastud kuulujutud krahvinna 
peatsest langusest levisid juba siin, juba seal, igas nurgas. 
Keegi ei julgenud kõvasti rääkida, aga sosistades edasi 
antuna sai see kõigile teatavaks. Kõik hingasid sügava, 
kuid salajase kergendustundega. Üksikutes külades helis- 
tati juba kirikukelli, peeti tänujumalateenistusi, ei tehtud 
küll teatavaks mis puhul, piirduti waid tavalise väljen- 
dusega: saatuse armulikkuse pärast. 

Kuid esialgu ei muutunud midagi, ümberpöördult, rõhu- 
mine läks veel rängemaks, kibedamaks. Vanad ametnikud 
vallandati nende kohtadelt, sest uued kohasoovijad mak- 
sid oma ameti eest rohkem. Üldvisitatsioon märatses 
süüdistuste ja inkvisitsiooni näol kogukondade. ja era- 
isikute kallal; ainult suurte summadega sai end nendest 
süüdistustest lahti osta; kõiki riigiasutusi, isegi kiriku- 
mõisa ja lesknaiste ning orvukassasid sunniti protsenti- 
deta, väga ebakindla tagatise vastu laenama suuri 
summasid krahvinna erakassale; krahvinna agendid tali- 
tasid peremehelikumalt ja piiripidamatumalt kui kunagi 
enne. Ja kui ilmus terav hertsoglik reskript, mis ähvardas 
rangelt karistada kõigi uute ja vanade krahvinna vastu 
sihitud pahatahtlikkude juttude eest, hajusid ka kõige 
õrnematiivalisemad lootused. 

Maaringkonna kitsam parlamendikomisjon pidas iga 
kolme päeva tagant oma istungit. Preisi kuningas oli need 
härrased vastu võtnud, nad teadsid lõhenemisest krah- 
vinna ja tema venna vahel, nad tundsid krahvinna peatset 
langust, tahtsid seda kiirendada. Peeti nõu uue kaebuse 
esitamise võimaluste üle keisrile ja riigile, uue kaebuse 
üle hertsogile grävenitzlaste piiripidamatuse pärast vii- 
masel ajal. Istusid koos üksteistkümmend — isandat, 
kaheksa erikolleegiumi liiget, mõlemad konsulendid, ees- 
istuja ja esimene sekretär. Kõik üksikult üksteisest eri- 
nevad, alates kohmakast, tömbist Brackenheimi linna- 
peast Johann Friedrich Jägerist kuni peene, elegantse, 
härrasmeheliku konsistooriuminõuniku ning Hirsau pre- 

laadi Philipp Heinrich Weissenseeni; kuid kõik üksmeel- 
selt maa õigustele ja eesõigustele tuginedes. Sadas kõige 
tooremaid needusi krahvinna arvel: see siga inimese 
näol tuleks vitstega maalt välja peksta, ja Johann Fried- 
rich Bellon, Weinsbergi linnapea, lõi vastu lauda ja lubas, 
et kuiasi juba niikaugel on, võtab ta oma väikesed lapsed 
tänavale kaasa ja käseb neid sülitada näkku sellele rõuge- 
armilisele, lustitõvest ärasöödud raipele. Kõlasid uhked 
kõned, et kas on Euroopas veel mõnd nii suurte vabadus- 
tega maad; ainult Württemberg ja Inglismaa on suutnud 
endile kätte võidelda nii palju parlamentaarseid kindlus- 
tusi, ja õhk maapäevahoones oli täis kodanlikku uhkust, 
higi ning demokraatiat. Tulemuseks olid aga mannetud 
otsused ja kuna Eberhard Ludwig oli kättesaamatu, tema 
salanõunikud aga ainult viisakalt ja edasilükkavalt vas- 
tasid, hakkasid ka need resolutsioonid lonkama ja kolme 
nädala pärast olid neist järele jäänud vaid koltunud aktid. 

Ka hertsoginna Johanna Elisabetha, kes istus Stuttgardi 
koledas lossis ja ootas, oli kuulnud krahvinna peatsest 
ebasoosingusse langemisest. Maakonnaliikmed tulid ja 
läksid, keiser saatis tema juurde erisaatkonna, Preisi 
kuningas oli avaldanud talle erilise pidulikkusega isik- 
likult oma lugupidamist. Kuidas pilgati krahvinna ring- 
kondades seda näruse kuninga tseremoniaalset - visiiti 
narmastunud hertsoginnale. Hertsoginna kuulas tähele- 
panelikult iga häält, märkis hoolikalt iga Eberhard 
Ludwigi kõhkluse, kuid ta lootused ei tõusnud kuigi 
kõrgele ja tema pettumused ei vajunud kuigi sügavale, 
kui ihaldatud pööre end oodata laskis. Ta oli nii kaua 
oodanud, kolmkümmend aastat istunud selles lagedas 
lossis, kuhu hertsog talle ainult kõige hädavajalikumad 
majapidamistarbed oli jätnud; istus kurvameelselt, tolmu- 
nult, isekalt, tusaselt — ootas. Välismaa saadikud tegid 
talle küll truualamlikke külaskäike, kuid ta teadis, et see 
oli neile igavaks kohustuseks ja et teda austati ainult siis, 
kui hertsogiga riius oldi ja viimast vihastada taheti. Elu 
koondus Eberhard Ludwigi käsul hertsoginna rivaali 
jaoks ehitatud linna Ludwigsburgi, ajal, mil tema, hertso- 
ginna, pidi kibestunult, hoolimata alandustest ja ähvar- 
dustest, Stuttgardis tekkinud olukorda välja kannatama. 

Elu oli seal, seal Ludwigsburgis, kuhu hertsog oli üle 
viinud oma residentsi ja kuhu ta sundis ümber asuma 
vastutõrkuvaid ametiasutusi, kolleegiume, -konsistoo- 
riumi, kirikunõukogu. Sinna oli hertsog ehitanud sellele 
teisele, sellele mecklenburglasele, sellele armukese!e, 
sellele olevusele uhke lossi, sinna oli ta lasknud vedada 
Stuttgardi lossist kõik väärtasjad ning uhked mööblid. 

Johanna Elisabetha mäletas seda mecklenburglast — 
isegi mõttes ei nimetanud ta selle neetu nime — esimesest 
päevast peale. Ta oli oma abikaasat armastanud ja austa- 
nud, ta oli uhke sõjasangari ja rüütli peale, ta teadis, et ta 
oma mehe jaoks küllalt ilus ei olnud ega pannud talle 
pahaks, kui see tema kojadaamidega tiiva ripsutas. Ka 
siis, kui ta mehele poja ja tütre sünnitas ja talle mõista 
anti, et mehe metsik eluviis on laste nõrga tervise põhju- 
seks, ei olnud ta seda mehele pahaks pannud. Kui meck- 
lenburglane hoovkonda ilmus — ta vend, see salakaval 
kupeldaja, oli ta siia toonud, et tema najal karjääri teha — 
ei olnud ta algul taibanud, mis iseäralikku selles olevuses 
peitub. Aga kui Eberhard Ludwig seda naist ihaldas: oli ta 
nii paljugi kordi silma kinni pigistanud — ta oli ka selle 
naise talle lubanud. Pealegi polnud hertsog algul temast 
eriti välja teinud, alles hiljem, ühel asjaarmastajate ette- 
kandel, kus nad mõlemad koos kaasa mängisid, oli ta 
põlema löönud. Ta nägi veel praegu neid häbituid alasti 
rindu, millega see edevalt Phyllis-kostüümi riietatud 
olevus end vastu hertsogit surus. Ja sellest ajast ei möö- 
dlunud päevagi, et see olevus teda poleks kiusanud. Ta oli 
nõiduse abil hertsogi endale meelitanud, see oli ju selge. 
Ta oli ka katset teinud teda, hertsoginnat, mürgitada; et ta! 
tookord šokolaadist halb hakkas, oli mecklenburglase 
mürgi süü, ainult armuline saatus oli teda halvema eest 
kaitsnud ja tal takistanud kooki maitsmast. Igaühele, 
kellel silmad peas, oli päevaselge, et ta oli neetud nõid, 
mürgisegaja ja kuradi armuke. Kas ei olnud ta ka enne- 
aegselt paranenud sinakasmusta, karvadega kaetud, 
kortsus libahundivärdjaga mahasaamisest? 

Kuid tema, hertsoginna, ei olnud lasknud endalt ühegi 
jõleda teoga, solvamise ja nõidusega oma õigusi ära 
võtta. Temas ei olnud enam mahlakat vihkamist, oli 

jäänud vaid selle olevuse languse kuiv, pedantlik, tolmu- 
nud ootamine. Nii istus ta selles suures tühjakstehtud 
lossis kurvameelsena, vaesena, tusasena, ja ka sõnumid, 
mis temani jõudsid, pleekusid ning muutusid pudrutao- 
liseks, vintskeks, ämblikuvõrguvärviliseks nagu ta ise. 


Samal ajal oli nähtud Švaabi maakonnas, juba siin, juba 
seal, igavest juuti. Tübingenis oli ta, nagu räägiti, era- 
kalessis läbi linna sõitnud, teised olid teda näinud maan- 
teel, jalgsi, postil. Weinsbergi linna sissesõiduvärava 
kirjutaja jutustas ühest haruldasest kummalise nime ja 
olekuga võõrast. Kui ta aga rohkem teada tahtnud ja 
vastavaid tõendeid nõudnud, oli õudusetekitaja teda oma 
põrguliku pilguga läbi ja läbi puurinud, nii et ta sega- 
duses oli võõra rahule jätnud, aga veel praegu tunneb ta 
seda kuradipilku nagu mingisugust ägedat valu kõigis 
liikmeis. Kuuldus levis kõikjal, lapsi hoiatati võõra 
silmade eest ja Weili linn, mille ümbruses igavest juuti 
viimati oli nähtud, andis oma väravavalvuritele karmimad 
instruktsioonid. Mõni aeg hiljem ilmus ta Halli. Linna- 
värava juures seletas ta jultunult, et ta olevat Ahas- 
veerus, igavene juut. Kohe anti teada magistraadile, kes 
tegi korralduse jätta juut esialgu eeslinna. Kartlik, uudis- 
himulik rahvas kogunes kokku. Juut nägi välja nagu. 
harilikult rändjuudid, juudikuues ja oimulokikestega. Ta 
jutustas meeleldi, kurguhäälega, tihti arusaamatult. Risti 
ees viskus ta maha, ulus, lõi endale vastu rinda. Ta 
müütas tühja-tähja ja talt osteti väga palju amulette ning 
mälestusesemeid. Lõpuks toimetati ta magistraadi ette, 
kus ta tõendas, et ta olevat petis ja sai peksa. 

Aga need, kes teda olid näinud, seletasid, et see ei 
olevat too õige. Tolle õige riietus ei olevat midagi 
iseäralikku. Tal on olnud seljas soliidne hollandi kuub 
nagu paljudel teistel, veidi vanamoeline, välimuselt 
sarnanevat ta mõne kõrgema ametnikuga või jõuka 
kodanikuga. Ainult ta nägu ja õhk tema ümber, ning pea- 
asi — tema silmad: lühidalt, tunti kohe, et see on igavene 
juut. Niimoodi jutustasid kõigis maanurkades üksmeelselt 
kõige mitmesugusemad isikud. 

Krahvinna küsis Isaak Landauerilt, mis ta nendest 

kuulujuttudest arvab. Landauer põikles vastusest, öeldes, 
et ta ei olevat mingi Leibniz. Ta ei rääkinud meeleldi 
sellistest asjadest, sest tal ei olnud neist selget pilti ja ta 
kaldus neid mitte uskuma, kuid ta kahtlus oli kindlusetu. 
Ja pealegi tuli sellel, kes tegeles selliste asjadega, 
kergesti pahandusi politsei ja kiriklikkude ametiasutus- 
tega. Tema, krahvinna, uskus kindlasti maagiasse ja 
musta kunsti. Gustrowis oli ta lapsena viibinud palju koos 
lambakarjase Johannega, keda inimesed hiljem selle 
eest maha lõid, et ta oli ilma halvaks nõidunud. Ta oli 
mõnikord avalikult, sagedamini aga, kui vanaeit ta välja 
ajas, salaja pealt vaadanud, kuidas vanaeit salve ja jooke 
segas. Sisemiselt oli ta veendunud, et ta tõus ja võim olid 
tingitud ainult sellest, et ta pärast vanaeide surma oli salaja 
oma naba, häbemed ja reied sisse määrinud tolle soku 
verega, keda vanaeit viimasena oli puudutanud. Ta vest- 
les meeleldi ja täis kõditavat pelglikku himu Ludwigs- 
burgi hoovkonda sattuvate alkeemikute ja astroloogidega. 
Kuigi ta seltskonnas teeskles filosoofi ja vabamõtle jat, 
segas ta vaikuses pingutatult ja raskelt hingates rohtu 
nooruse säilitamiseks, võimu saavutamiseks mehe üle. Ta 
polnud rumal, ta taipas, et kogu juutide edu ja nende 
geniaalsed võtted rahalistes küsimustes olid saavutatud 
maagiliste abinõudega, nii rumal ta ei olnud, et ta seda 
poleks läbi näinud. Need abinõud pärinesid Moosesest 
ja prohvetitest ja olid põlvest põlve edasi pärandatud; ja 
selle eest, et Jeesus need abinõud tahtis väärtusetuks 
teha, neid kõigile rahvastele teatavaks tehes, selle eest 
lõid juudid ta risti. Ja kui nüüd Isaak Landauer ennast siia 
ja sinna pööras ja teda, kes ometi niipalju usaldust oli 
üles näidanud, hädasse jättis, siis oli see ränk ülekohus ja 
närune kartus võistluse pärast. 

Kuulujutud igavesest juudist tegid tugevamaks otsuse, 
et kui kõik muu ei aita, tuleb hertsog maagiliste abi- 
nõudega tagasi võita. Ta käis tormakalt Isaak Landauerile 
peale, viigu see teda igavese juudi juurde. Kui aga 
igavene juut ei ole kättesaadav — ärgu põigelgu, muidugi 
võib ta seda hea tahtmise juures teha — siis muretsegu 
vähemalt üks teine kabalist, kes selleks otstarbeks kõlb- 
likuks osutub ja keda tema uskuda võib. 

Isaak Landauer hõõrus kerget külmavärinat tundes oma 
kahvatuid käsi. Krahvinna ootus ja ägedus olid talle väga 
tülikad. Issand, ta oli usaldusväärne kaupmees, ta muret- 
ses, mis talt nõuti: raha, maid, aadlitiitli, kui tarvis oli — 
ka väikese iseseisva, vahenditult riigile alluva krahv- 
konna, meretagust vürtsi, neegreid, pruune naisorje ja 
rääkivaid papagoisid. Aga kust pidi ta selles maailmas 
leidma igavese juudi või soliidse kabalisti, kellega saaks 
luua efekti ja hiilata? Muidugi mõtles ta esimesel silma- 
pilgul, kuidas leida üks vilunud petis ja see krahvinna 
ette tuua, kuid ta siiski ei tahtnud sellel heal kliendil, kes 
täiesti tema peale lootis, nahka üle kõrvade tõmmata. Ta 
oli alati olnud soliidne. Ja peale kõige muu oli see väga 
ohtlik. Maa seisused vihkasid teda nii kui nii, nad oleksid 
ta suurima heameelega kohtu alla andnud ja, jumal 
hoidku, tuleriidale saatnud. Vastupidi harjumusele lahkus 
ta krahvinnast pahas tujus ja vastumeelse, pooleldi antud 
lubadusega. 

Ta läks Josef Süss Oppenheimeri juurde. 

See oli vahepeal ausalt katsunud tegevuseta olla, kuid 
tal polnud annet end sel kombel kosutada. Ta kannatas 
tegevusetuse all; ta tundis end ebamugavalt ning haig- 
laselt, kui ta ei saanud sepitseda projekte, suurte härra- 
dega tingida, midagi liikuma panna, liikuma pannes ise 
ringi liikuda. 

Väikesest peale oli ta askeldanud endale puhkust luba- 
mata. Juba lapsena pressis ta läbi oma tahte, et teda ei 
jäetud ta vanaisa, vaga ja vaikse reb Salomoni, sünagoogi 
eespaluja juurde Frankfurti. Tema vanemad, isa ühe juudi 
komödiantidetrupi direktor, olid sunnitud poega kõigile 
turneedele kaasa võtma. Sel kombel sattus ta juba kuue- 
aastasena Wolfenbütteli hertsogi hoovkonda ja tutvus 
suurte härrastega. Hertsogile meeldis tema isa, aga vee! 
rohkem tema imeilus ema, Michaele Süss, ja hertsoginna 
oli kiindunud nagu hull ilusasse, kirglikku, vanainimese- 
likult tarka, edevasse poissi. Ah, kuis oli ta hoopis teist- 
sugune kui Wolfenbütteli hoovkonna linablondid loiud 
lapsed. Sellest ajast algas tema igatsus ja soov liikuda 
suurte härraste seltskonnas. Ta vajas vaheldust, ta teel 
pidi olema palju, palju nägusid, ta janunes inimeste järele, 

teda täitis metsik iha kohata oma elus ikka rohkem 
ja rohkem nägusid ja ta ei unustanud nendest ühtegi. 
See päev, mil ta kohtas vähem kui nelja uut inimest, oli 
niisama hästi kui kaotatud, ja ta oli uhke, et tundis palesi 
palesse kolmandikku kõigist saksa vürstidest ja poolt 
kõigist kõrgetest daamidest. 

Võimatuks muutus teda Heidelbergi koolis edasi 
pidada. Nelja aasta vältel jooksis ta sealt kolm korda ära, 
joostes näitlejatele järele. Ja kui siis veel isa suri, ei suut- 
nud teda enam ohjeldada ema palved, pisarad, ähvardused 
ega sajatused. Terve linn oli ära hellitanud selle ilusa, 
varaküpse poisi, keda imeteldi kui imelast tema mate- 
maatiliste arvutusvõimete pärast. Ta ise oli uhke oma 
printslikule välimusele ja sai hakkama kõige hullemate 
vempudega. Juutidest naabrid lõid käsi kokku, kristlased 
naersid lõbutsedes ja meelsasti ning ema kõikus paludes, 
tõinates ja sõimates uhkuse ja äärmise meelepaha vahel. 
"Ka Tübingenis, kus ta oleks pidanud õppima õigusteadust, 
ei suutnud teda ükski vägi auditooriumes kinni pidada. 
Matemaatikast ja keeltest sai ta mängides jagu, jurist- 
likke riukaid ja paragrahvide väänamist, mille kallal 
professorid vaevarikaste teooriate abil nokitsesid — 
raputas tema kui varrukast. Talle oli palju tähtsam olla 
ühes kambas aadliseisusest üliõpilastega, ja kui need talle 
võimaldasid kasvõi ühe tunni olla neile võrdseks kava- 
leriks ja seltsimeheks, teenis ta neid meeleldi ja oli neile 
pajatsiks terve ülejäänud nädala. Ta veendus ikka enam 
ja enam: see oli tema elukutse, suuri härraseid kostitada 
ja neid kohelda, olla nendele tuginev luuderohi. Kes 
mõistis nii nagu tema tungida vürstide tujudesse ja iha- 
desse, õigel ajal vaikida ning õigel ajal külvata neisse 
oma tahte seemet nagu puuviljakahjur oma idu valmi- 
vasse puuvilja. Ja kes suutis liibuda nii ühe naise külge 
ning pehme ja kindla käega ka kõige tõrksama koolutada. 
Temas põles tung: rohkem maid, rohkem inimesi, rohkem 
naisi, rohkem toredust, rohkem nägusid. Liikumist, sünd- 
mustikku, elukeerist. Ei meeldinud talle ka Viinis, kus 
ta õde uhkes abielus hiilgavalt ja pillavalt elas, ka mitte 
oma onupoegade Oppenheimerite, keiserlikkude panku- 
rite ja armeevarustajate kontorites, ka mitte Mannheimi 

advokaadi Lanzi kantseleis, ka mitte oma venna, Darm- 
stadti kabinetivarustaja büroos, kes nüüd kristlasena 
parun Tauffenbergeri nime kandis. Miski ajas teda taga. 
Uued naised, uued ärid, uus hiilgus, uued kombed. 
Amsterdam, Pariis, Veneetsia, Praha. Keeris, elu. 

Kõige selle juures ujus ta madalas vees ega pääsenud 
välja laiale jõele. Alles Isaak Landaueri abi oli muretse- 
nud talle tõsisemad ettevõtted: Kurpfalzi tempelpaberi ja 
Dannstadti müntimislepingu, ja alles väle julgus, millega 
ta need ohtlikud tehingud haaras ja õigel momendil 
jäle käest ära andis, tegi ta nime täiskaaluliseks. Tal 
oleks olnud küllaldaselt põhjusi end Wildbadis välja 
puhata. 

Kuid seda polnud talle määratud, tegevuseta olek ajas 
tal naha sügelema. Ja et näha oma jõu mängu, sepitses ta 
sada väikest armulugu, projekti, äri. Tema ihuteener ning 
sekretär Nicklas Pfäffle, keda ta oli Mannheimi advo- 
kaadilt Lanzilt üle võtnud, see paks, kannatlik, väsimatu, 
kahvatu inimene pidi terve päeva teel olema, muretsedes 
uudiseid kõigi supelkülaliste elukohtade, tegevuse ja elu- 
käigu üle. 

Süss näis väga noorena ja ta oli uhke sellele, et teda 
üldiselt ümmarguselt kolmekümne aastaseks peeti, pea- 
aegu kümme aastat nooremaks kui ta tegelikult oli. Kui 
ta puiesteel ratsutas, pidi ta küll naiste pilke oma seljal 
tundma, talle vahiti järele. Emalt päritud mattvalge näo- 
naha eest hoolitses ta saja essentsi abil, ta laskis meelsasti 
endale kinnitada, et tal on kreeka nina; iga päev pidi 
juuksur kähardama tema rikkalikku tumepruuni juust, et 
see paruka all ei saaks kannatada; sageli jättis ta paruka 
pähe panemata, kuigi see vahest ei sobinud tema seisu- 
sest isikule. Ta valvas, et väike, väga täidlaste, väga 
punaste huultega suu paljust naermisest ei moonduks ja 
hirmuga otsis ta peeglis oma sileda otsmiku vaba selgust, 
mis tema meelest oli aadlimehe tunnuseks. Ta teadis, et 
ta tähelepanu äratas, kuid ta tahtis oma mõjule ikka uusi 
töendusi, ikka uusi, ja naine, kes pärast üht koosveedetud 
ööd temast lahkudes tema kaarekujuliste kulmude all 
välkuvaid tumepruune, vilkaid silmi oli nimetanud lenda- 
vateks silmadeks, jäi talle armsaks eluks ajaks. 

Nagu mood ja tema mõnutunne ikka uusi toite, veine, 

ikka uut kristalli ja portselani tema laua jaoks nõudsid, 
samuti nõudsid need ka tema voodile uusi naisi. Ta 
tundis nende järele vajadust ja kasutas neid. Tema 
mälusse, sellesse tohutult suurde muuseunmi, mis sisaldas 
kõik kindlalt konserveerituna, jäid näod, kehad, lõhn, 
asend kindlalt püsima; ükski pisiasi ei muutunud. Üks- 
ainus naine oli jäänud sügavamalt tema meeltesse püsima. 
See aasta, mil ta temaga koos oli, see aasta Hollandis 
seisis võõrapäraselt ja väga üksikuna tema elus, ta oli 
mälestuse sellest ära kapseldanud, ta ei rääkinud sellest, 
tema mõtted läksid sellest aastast pelglikult mööda, ainult 
väga harva lõi see aasta oma suured silmad üles ning 
vaatas talle jahmunult ja hämmeldunult otsa. 
» Ta oli lasknud end Isaak Landauerist nii kergelt mõju- 
tada Wildbadi kaasa tulema ka selletõttu, et igaüks, kes 
tahtis Lääne-Saksamaal olla aadlikuna tunnustatud, pidi 
kasutama kosutuseks seda paaril viimasel aastal moodi- 
läinud kohta. Isegi Prantsusmaalt tuli siia külalisi, siin 
võis näha kõige moodsamaid sõidukeid, kuulda elegant- 
seimat vestlust, siin võis Versailles” peente kommete 
najal maha tahuda nurgakesed ja konarused, mida ei 
oska täiesti vältida ka kõige moodsam saksa hoov. Siin 
oli suurmaailm, siin nägi kõige selgemalt üksikute ini- 
meste ja tervete kihtide väärtuse vaikseid võnkumisi, 
nägi, kes tõusis kõrgele ja kes libises alla, elav näide oli 
sada korda õpetlikum kui suurilma ,,Mercure Galant” |. 
"Saksamaal võis ainult siin kindlasti teada saada, mis- 
sugust jalga pidi ä la mode-kavaler oma südamedaami 
tantsulepalumisel ette nihutama, kui ta ei tahtnud, et teda 
peetakse ajast mahajäänuks. 

Et Süss mingi suurema tegevusega seotud ei olnud, läks 
ta täiesti selle olemisega kaasa, väledate tõugetega liikus 
ta ringi peenes tühisuses. Täitmatu ja näljane sündmus- 
tele, imes ta seda teiste elust. Ta vestles peremehega ja 
tegi projekte, kuidas võõrastemaja, kus ta elas, suuremat 


1 ,Le Mercure Galant” — esimene prantsuskeelne kirjanduslik- 
poliitiline ajakiri, mis sisaldas palju hoovkondlikku klatši ja oli 


loetavaimaks ajakirjaks tolleaegses Euroopas. 
(Tõlkija märkus.) 


35 


kasu tooks, ta magas noore võõrastemaja teenijaga, ta 
tellis mängusaaliomanikule uued pharo-lauad!, kus- 
juures ta teenis nelisada kuldnat, ta oli kõige armsamaks 
külaliseks Kuramaa printsessi hommikusel vastuvõtul, ta 
korraldas supelmaja teenri armutehinguid, ta muretses, 
tänu Nicklas Pfäffle osavusele, Ludwigsburgi kasvu- 
hoonest apelsiniõisi Madalmaade saadiku tütrele. Kui 
saadiku tütar vannis istus ja härradega vestles, siis oli 
tal lubatud kõige ligemal istuda puukaanel, mis kattis 
vanni ja jättis vabaks ainult pea, ja paljud ütlesid, et 
Süssile olevat lubatud ka paljud muud vabadused. Ta 
sõlmis kasuliku lepingu ühe Amsterdami kalliskivikaup- 
mehega teatud liiki kivide lihvimise asjus; tüliasjas krahv 
Tratzbergiga, kohmaka, häbematu baieri härraga, lõikas 
ta nii tabava järskusega, et baierlane oli sunnitud järg-. 
misel päeval Wildbadist jalga laskma. Ta muretses 
aednikule krediidi uue pargi jaoks supelmaja juurde ja 
teenis sellelt sada kümme taalrit. Ta mängis, kui kõik 
sakslasest härrased kartlikult tagasi tõmbusid, noore lord 
Suffolkiga kui ainuke vastaspartner ja kaotas naeratades 
ja viisakalt neli tuhat kuldnat. Ta andis vastu kõrvu moe- 
kaupmehele, kes teda sukahoidja ostmisel oli tahtnud 
petta nelja krossiga. Ta ootas iga päev Saksi ministri ees- 
toas — Saksi hoov otsis laenu — ja seisis palja päi ja 
sügavalt kummardades ajal, mil minister kangelt ja upsa- 
kalt otse enda ette vaadates tervitamata temast mööda 
läks. Ta kadestas põlevalt Isaak Landauerit, kes, saade- 
tuna uulitsapoiste pilkest, rahva needusest, suurilma 
põlgusest, läks krahvinna majja, arvestas, pani liikuma 
raha, pani liikuma maa, vallandas inimesi, mattis neid 
ahelatesse. 

Sellises tujus leidis teda Isaak Landauer. Ta alustas 
ettevaatlikku juttu haruldastest kapriisidest, millega 
jumal, kiidetud olgu tema nimi, oli kristlasi karistanud. 
Vana Heilbrauni raehärra hoidis alati enda ümber seitset 
koerapoega ja need pidid olema kõik täpselt ühesuurused; 
Zwanzigeri preili oli andnud tõotuse reedeti mitte ühtegi 
sõna rääkida; Hoheneggi isanda auahnuseks oli kõigi 


1 Pharo (Faro) — kaardimäng. (Tõlkija märkus.) 

aadlike matustel viibimine ja ta ei kohkunud selle täit- 
miseks tagasi ühestki seiklusest. Jõudis siis ettevaatlikult 
kuulujuttudeni igavesest juudist ja lõpetas, mainides 
möödanminnes, et krahvinnal on kummaline tuju igavest 
juuti, mõnd selgeltnägijat või astroloogi, veel meelsa- 
mini aga usaldusväärset kabalisti enda juures näha. Siis 
vaikis ta, ootas. 

Süss oli kohe märganud, et teine midagi tahtis. Ta tõm- 
bus endasse, varitses. Isaak Landaueri jutt igavesest 
juudist lõi segi kõik tema arvestused. See jutt riivas seda 
kohta, mida ei saanud võtta ärisse, mis ei lasknud end 
väljendada arvudes. Riivas ärakapseldatut. Ka tema oli 
muidugi kuulnud nendest kuulujuttudest, kuid temale 
külgesündinud anne end eraldada kõigest, mis võis segada 
tema julgeolekut, võimaldas tal kergelt ja kiiresti libiseda 
üle aimuste ja ähmasuste. Ainult mitte põrkuda vastu ära- 
kapseldatut. Kuid nüüd, kui Landauer sellega alustas, 
valdas teda vastupandamatult ebamugav tunne. Ta nägi 
Isaak Landaueri ettepanekut endale lähenevat nagu kau- 
get lainet, ta kartis seda ja ihaldas seda ühtlasi, ja nüüd, 
kui Isaak Landauer vaikis, istus ta piinavalt kibelevas 
pingutuses. 

Ja seal juba teine jätkaski. Viivitades, katsudes peita 
oma ebakindlat lootust harilikku häälekõlla, küsis ta: 
, Ma mõtlesin, reb Süss, võib-olla rabi Gabriel.” 

Seal ta nüüd oli. See tema ees istuv ja kavalalt ning 
mõnusalt pead kõigutav inimene sihtis kindla arvestusega 
sellele, mille aimusest Süss vastumeelselt kõrvale hoidus, 
mida ta oli püüdnud endast maha raputada. Ta sundis 
teda selle üle üksikasjalikumalt mõtteid vahetama. 

«Ma arvan,” kompas jälle teine, meelitaja, kadestatu, 
«ma arvan, igavene juut, kellest nad lobisevad, võib olla 
ainult tema.“ 

Ja, ja, seda oli muidugi ka Süss aimanud, kui ta neist 
kuuldustest oli kuulnud. Kuid just selle eest tahtis ta end 
sulgeda, et selline aimus ei muutuks teadvuseks. Rabi 
Gabriel, tema onu, kabalist, igaühes õudust tekitav ja 
kõigile kummalise kartust levitava uduga kaetud, ainuke 
inimene, kellest ta ei saanud selget pilti, kes oma juures- 
olekuga tema värvilise maailmapildi värvituks muutis, 

tõelikkuse olematuks tegi, kelle juuresolekul tema selged, 
ümmargused arvud muutusid kahemõtteliseks, see pidi 
jääma omaette, kaugele. See ei olnud kindlasti hea, ei, 
ei, kindlasti mitte, teda ärisse segada. Ta riivab ärakap- 
seldatut. Sellest tekib segadus, surve, lahkheli, tekivad 
asjaolud, mida pole ette arvestatud, pole kaaluteldud. Ei, 
ei, siin oli äri, ja too teine oli seal kaitstud, kaugel, nii oli 
see hea ja nii pidi see jää ma. 

«Ma ei nõua seda muidugi tasuta, reb Josef Süss,” 
kompas teine edasi. ,Ma võtan teid osanikuks krahvinna 
äritehingutesse. ” 

Josef Süss pani liikuma kõik arvestuste rattad. Ta istus 
suures kiusatuses. Tema peaaju töötas teravalt, kiirelt, 
tohutu energia ja täpsusega. Ta kaalus asjalikult ja kiirelt 
selle pakkumise kasusid, hõõrus nad läikivaks, luges, 
arvestas. Sidemed krahvinnaga olid palju väärt, see oli 
rohkem kui suur summa raha. Osanikuna selles äris võis 
ta jõuda hertsogini, ja sealt prints Eugenini oli üks samm. 
Ta nägi sadu võimalusi, peadpööritavalt kauge nihkus 
päris lähedale. 

Kuid see ei sobinud, ei sobinud. Võis ohverdada kõik 
siin maailmas äri eest. Naised, lõbud, elu. Kuid seda 
mitte. Tõmmata rabi Gabriel ärisse, tema maha sahker- 
dada, seda mitte. Süss ei uskunud mitte midagi, ei kurja 
ega head. Kuid see siin tähendaks viskumist asjadesse, 
kus pole mingit kasu arvestustest ja kaalutlustest, see 
tähendaks viskumist keerisesse, kus igasugune julgus 
muutub mõttetuks ja ujumisoskus on asjatu. 

Ta hingas ägedalt, surutult. Liigutusega, justkui tahtes 
end kaitsta, sirutas ta selga, tundes sellel äkki külma- 
värinaid. Teda valdas tunne, nagu vaataks üks inimene 
üle ta õla, inimene tema enda näoga, kuid täiesti ähmane, 
udune. 

«Teie ei pea temalt midagi nõudma,” meelitas Isaak 
Landauer ettevaatlikult edasi. ,,Teie ei pea talle tegema 
mingit ettepanekut. Kõik, mis ma tahan, reb Josef Süss, 
on, et teie teda Wildbadi kutsuksite. Teil tuleks vaid see 
noor inimene, Pfäffle, talle järele saata, see otsib tema 
kindlasti üles. Ma toetaksin teid hästi äris krahvin- 
naga.“ 

Süss raputas oma uimasuse, võttis end kokku. Asjad 
said jälle tagasi oma värvi, piirjooned, selguse, käega- 
katsutavuse. Udune nägu tema õla taga kadus. Tema 
kõhklus on mõttetu. Ta ei olnud ometi mõni unistav, 
rumal poiss. Ja tookord, kui talle Kurpfalzi hoovkonnas 
tehti ettepanek lasta end ristida, olid olnud arusaadavad 
takistused, mis ei võimaldanud selle teostamist. Tege- 
likult ei teadnud ta praegugi õieti, miks ta seda teha ei 
lasknud nagu ta vend, kes sellisel lihtsal kombel endale 
hiilguse, positsiooni ja paruni tiitli muretses. Kuid tema 
ei teinud seda tookord, ei teeks seda ka täna ega iialgi 
ühegi äri eest maailmas. Kuid nüüd, mis selles siis nii 
halba on, mida see kaval, tark, kogenud temalt nõuab? 
Keegi ei nõua temalt, et ta rabi, selle õudusetekita ja, selle 
ähvardavalt ebameeldiva, maha sahkerdaks. Kuidas oli 
jällegi tema galoppiv, liiga kärmas kujutlusvõime kõik 
mõisted segi ajanud. Siia kutsuma peab ta vanamehe, 
muud midagi. Ja selle eest sidemed krahvinnaga, hert- 
sogiga, prints Eugeniga. Ta oleks loll, kui ta sellepärast 
kinni ei haaraks, et see oli natuke, ta otsis sõna, natuke 
ebamugav. 

Viivitades, pooliku lausega ütles ta, et võiks ju rabile 
järele saata. Isaak Landauer haaras kohe sõnast. Kuid 
nüüd nõudis Süss nii suurt osa äritehingust krahvinnaga, 
et teisel oli võimatu sellega nõustuda. Kokku leppides, 
ägedalt kaubeldes arutasid nad üksikasju. Samm-sammult, 
ägedalt võideldes taganes Süss. 

Kui nad lõpuks olid kokku leppinud, mõtles Süss, elas, 
hingas ainult sellele ärile. Niipea kui ta teenri oli ära 
saatnud, vajus rabi Gabriel jälle unustusse. 


Nicklas Pfäffle sõitis posthobustega. See vaikiv mees 
ei äratanud kusagil tähelepanu. Rahulik, igavust tundev, 
veidi väsinud ilmega, peitis ta oma agaruse veretu, tursu- 
nud näo nukrameelse ükskõiksuse taha. Olles ülesande 
enda hooleks võtnud, kleepus ta vaik-sitkelt ja ükskõik- 
selt selle külge. 

Võõra jäljed viisid risti ja põiki läbi Svaabimaa, 
märgatava sihita, meelevaldselt. Kadusid siis ära, tulid 
uuesti päevavalgele Šveitsis. Kahvatu rasvane mees 

järgis neile kohusetundlikult käänak käänaku järel, neid 
vältimata, ärritumatult. 

See oli kummaline rada, mida matkas võõras, ja täiesti 
erinev tavalistest reisidest. Juhtus harva, et ta valis 
järgmise maantee, ta kasutas kõrvalteid ja mida metsikum 
see oli, seda enam tundus see talle teretulnuna. Mida, 
pagana pihta, otsis keegi kivi- ja jääkõrbedest, mida jumal 
oma Vihaga oli karistanud. 

Selle ümbruskonna vähesed talupojad, jahimehed ja 
puuraiujad olid töntsid ning sõnaahtrad. Ronis võõras 
kõrgemale kui nende kõige kõrgemal asuvad karjamaad, 
siis saatsid nad teda küll oma pilkudega, kuid pikkamisi 
ja osavõtmatult nagu nende loomad, ja oli võõras nendest 
möödunud, pöörasid nad jälle oma pilgud niisama pikka- 
misi ja osavõtmatult ära. Võõras ei äratanud tähelepanu, 
tema rasked riided olid ebamäärast värvi, kaunis vana- 
moelised, sellised, mis võisid olla moes Hollandis kaksküm- 
mend aastat tagasi. Väike, jässakas, paksu-võitu, selg veidi 
kumer, matkas ta, sammult raske, kuid pidev. Siin mäge- 
des, kuhu iial ei tulnud ükski võõras, oli Nicklas Pfäfflel 
kerge teda silmas pidada. Rahvarohketel tasandikkudel 
oli olnud raskem tähelepanu-äratamatut jälgida. Oli 
midagi kummalist, raskelt seletatavat, mis hoolimata 
väliste märkide puudumisest siiski tema jäljed äratunta- 
vaks tegi. Inimesed ei leidnud sõnu selle väljendamiseks, 
seda ei saanud määrata, kuid siiski oli see ainulaadne ja 
mitte äravahetatav, ja ikka oli see sama pelglik sosin, 
millega sellest räägiti. Võõra teekonda märkis tema mõju 
ümbrusele; kes teda nägi, hingas raskemalt, naer katkes 
tema juuresolekul ja lasus rõhuva, ängistava võruna 
ümber pea. 

Nicklas Pfäffle, kahvatu, rasvane, ükskõikne, ei uurinud 
pikemalt põhjusi. Ta rahuldus jälgedega. 


Kolm talu asus kõrgustikul, väike puust kabel nende 
juures. Kõrgemal ülal olid loomad karjamaal. Edasi 
polnud enam muud midagi, ainult jää ja kivi. 

Võõras ronis piki kuristikku, all tõttas kitsas ja mühisev 
oja ja oli selgesti näha, kus ta jääliustikkude ja veer- 
kividealt jälle päevavalgele tuli. Teisel pool ronisid mägi- 

ckaspuud, hõredad, vintsked, lämbusid kivil. Valgetena 
kelkivad mäetipud, mille päikesest valgustatud lumi tegi 
kaiget silmale, tõusid teravalt ja eriskummaliselt virven- 
cavasse sinasse, sulgesid tardunud kaares kõrgustiku oru. 
Võõras ronis raskustega, — ettevaatlikult, - osavuseta, 
püsivalt. Ületas käredavoolulised jõed, liustikud, libiseva 
mulla. Lõpuks seisatus ta ühel esileulatuval mäerahul, 
tema ees — jäätanud seinte teedsulgev kaar. Tema all 
sirutas jääliustik välja oma palja, laia, lõhestatud keele, 
millesse suubus kõrvalt teine niisamasugune, kõik lõppes 
veerkividesse ja tühjusesse, metsikult laialipillatud kalju- 
rahnud moodustasid saladuslikke, tardunud, käristatud 
jooni. Ülal, üle kõige, helkis pilkavalt, päikesest valgus- 
tatult, kättesaamatult lumega kaetud tippude suursugune 
trn lennukus. 

Võõras kükitas maha, vaatas. Kogukas, habemeta, 
kahvatu nägu toetus käele. Üle väikese, lameda nina vaa- 
tasid nukralt hallid silmad, liiga suured lühikeses, lihavas 
peas, millest hõõgus tumedat tuld, tuima, ängistavat, 
lootusetut kurbust. Otsaesine rõhus laialt, raskelt ja 
madalalt väga tihedatele kulmudele. Küünarnukk vastu 
jalga, põsk käele toetatud, kükitas ta ja vaatas. 

Oli siin see, mida ta otsis? Uks voolas teisesse, ülemi- 
sest maailmast alumisse, iga inimese nägu pidi kajastuma 
mingis mullatükis. Ta otsis maailmast tükki, millest talle 
vastu vaataks inimese nägu, suurem, loetavam, tähendus- 
iikkam, tolle mehe nägu, kelle vangistuses ta oli. Ta otsis 
jõge, mis toda teist ja ka teda ennast seoks taevatähega, 
sõnaga ja lõpmatusega. 

Ta kükitas sügavamini, rääkis omaette tumeda, vastu- 
meelselt murdunud, toriseval häälel, pooleldi lauldes 
värsse salajasest ilmutusest. Nahk, liha, luud ja vere- 
sooned on riietus, kest, ja mitte inimene ise. Kuid 
kõrgema tarkuse saladused on inimese keha olemuses. 
Vaata, nahk vastab taevale, nad laotuvad üle meie ja 
katavad meid rõivana. Vaata, liha vastab maailma ainele. 
Vaata, luud ja veresoonad on jumala troonitoed, millest 
laulab prohvet, need on jumala tegutsevad elundid. Kuid 
kõik see on vaid riietus ja nagu tõeline inimene on 
sisemuses, nii on ka taevalik inimene sisemuses ja kõik 

on madalamas maailmas samuti kui kõrgemas maailmas. 
Nagu taevalaotusel, mis ümbritseb maad, on tähed ja 
tähekogud, mis meile varjatut teatavaks teevad ja sügava 
saladuse avaldavad, nii on ka meie ihunahal jooned, vol- 
did ja märgid. Ja needonihutähed ja tähekogud, ning nen- 
des peitub nende saladus, ja tark loeb ja tõlgendab neid. 

Tule ja vaatai Vaim voolib endale nägu ja teadja 
tunneb selle ära. Kui moodustuvad kõrgema maailma 
vaimud ja hinged, on neil nende kuju ja kindel kujune- 
mine ja see peegeldub hiljem inimese näos. 

Ta vaikis. Mitte mõtelda. Need asjad ei kannata mõtle- 
mist, nad hävivad mõtlemisest. Neid pidi vaatlema või 
rahule jätma. 

Oli see too nägu, mida ta otsis? Tühjus, jää, munakivid, 
pilkav sinine valgus selle üle, vaevaliselt nirguv veenire? 
Kaljurahnud, mis jääle õudselt süngeid jooni heitsid, kas 
see oli nägu, mida ta otsis? 

Ta vajus sügavamini kössi. Ta vältis iga liigutust, mis 
polnud kooskõlas otsitavaga. Tema laupa, peaaegu püst- 
loodis üle nina, lõhestas kolm teravat, sügavat, lühikest 
volti, mis moodustasid püha kirjatähe šin, jumala nime 
Saddai alguse. 

Suure pilve vari tumendas jääliustikku, mäetipud oma 
virvendava lume lõpmatult õrna joonega helendasid 
kättesaamatult õrna pilkega. Raisakotkas tiirles rahulik- 
kude sõõridega sinises virvenduses üle kõrgustikuoru 
tippude kivistunud virr-varri. 

Etteulatuval kaljurahnul kükitav inimene, äärmiselt 
väike mõõtmatus maastikus, imes endasse kivi, tühjuse, 
pihustunud jää jooni. Õrn, pilkav valgus, pilv, linnulend, 
kaljurahnude pimedalt hullumeelne meelevald, aimus 
madalamal asuvatest inimestest ja karjamaal söövatest 
loomadest. Ta hingas vaevalt, ta tabas, ta mõistis. 

Lõpuks, peaaegu vaarudes nii pingutavast liikuma- 
tusest, ajas ta enda kurnatuna püsti, vabastades lauba 
sügavas rahulikus kurbuses vaolisest märgist. Laskus 
vaevaliselt, veel peaaegu poolhalvatuna orgu. 

AI, esimesest talust tuli talle vastu tundmatu, lihav, 
kahvatu mees ja vaatas talle tunnistades otsa; näol üks- 
kõikne ilme, kiri käes — tahtis ta hakata rääkima. Rabi 

Gabriel võttis tal sõna suust. ,,Josef Süssilt,” ütles ta nii 
endastmõistetavalt, nagu oleks talle sellest mehest ja:tema 
ülesandest juba ammu teatatud, nagu kinnitaks ta ooda- 
tut. Nicklas kummardas, imestamata, et võõras teda 
tundis. , Ma tulen,” ütles rabi Gabriel. 


Krahvinna oli pärast kümnepäevast raevukat tegevust 
vajunud töntsi ootusesse. Nukras rammestuses istus ta 
lapislazuli ja kulla keskel, lihav, energilised põsed lõdvad, 
käsivarred ripakil. Ta laskis mõtlematult, tema, kes 
muidu iga pisiasja ise määras ja kontrollis, oma toa- 
neitsidel ennast masseerida, ehtida, riiete ja hiilgusega 
katta. Ta laskis öösel Karika-Kaspara, keda peeti nõiaks 
ja targaks, enda juurde tuua; kuid räpane naine, peiglik 
ja häbelik teda ümbritsevast toredusest, ökutas ainult 
mõttetust. Ja selgeltnägija ning kabalist, keda talle Isaak 
Landauer oli lubanud, ei tulnud ega tulnud. 

Käsk jalad Nesslachi jahimajast teatasid esialgu ikka 
sedasama. Hertsog käis jahil, pidas sööminguid, magas 
ungarlannaga. Siis aga tuli järsk muudatus, iga päev saa- 
busid rabavad kiirsõnumid. Salanõunik Schütz oli kohuse- 
tundlikult ja väsimatult hertsogini tunginud. Teisel päeval 
saabus Nesslachi elegantne prelaat Weissensee, härras- 
mehelik diplomaat parlamendi üheteistkümne-konmis jonist. 
Hertsog pidas Schütziga nõu kaks tundi, ungarlanna 
saadeti sama päeva keskpäeval Ludwigsburgi ja õhtul 
võttis Eberhard Ludwig koguni vastu prelaat Osianderi, 
sõnniturjalise käratseja, hertsoginna kõige tulisema 
poolehoid ja. 

Kui teade saabus Wildbadi, ei suutnud krahvinna 
ennast enam ohjeldada. Ah, Osiander hertsogi juures. 
Osiander! Ta märatses. Kui ta oli nõudnud, et ka tema 
nimi kirikupalvesse võetaks, oli see kohmakas, koera- 
peaga kelm söandanud ütelda, see olevat juba palve sees: 
ja päästa meid ära kurjast! milline lause oli laia muigena 
üle terve Saksamaa naerulaginal edasi ujunud. Hertsog 
ei olnud julgenud Württembergi kõige populaarsemat 
meest vallandada, kuid ta ei olnud teda enam vastu võt- 
nud. Ja nüüd oli ta Nesslachis, lärmas tema vastu sihitud 
matslikkude jämedate naljadega. Ei, ei! Oodata? Mõttetus. 

"Ta oleks lämbunud kauemast pealtvaatamisest. Isegi 
tõllas sõitmiseks ei jätkunud tal kannatust. Käsud anti 
raevutseva rutuga: valitseja, sekretär, toaneitsid ja toa- 
poisid pidid järgnema. Tema ise, saadetud ainult ühest 
ratsapoisist, kiirustas hobusel Nesslachi, ei raisanud aega 
söömiseks, ratsutas kui kuradi käsk jalg. 

Ta kohtas hertsogit tema Hubertus-rüütlite käras, 
kunstipäraselt hobuseid juhtivana, lärmavana. Eberhard 
Ludwig oli abitult üllatatud oma väikivate, viisakalt süga- 
vale kummardanud, endanisi kihistavate härraste keskel. 
Tulipunane, kergelt hämmeldunud, nohisedes läbi lihava 
nina, juhatas ta krahvinna lossi, andis korraldused van- 
niks, karastuseks. Kuradi eit, see naine! Niisugune ratsa- 
retk! See Christl! Kuradi eit! 

Krahvinna, ise veel ratsariideis, pingutusest soe, paksu 
tolmukorraga kaetud, sundis hertsogi läbirääkimistele. 
Nüüd mitte alla anda. Vastu pidada. Mitte tõusta lasta. 
Mõistuse kate tugevalt ülekeevale südamele suruda. Sil- 
mad nähtamatusse hämarusse suunata, Silma väike 
vääratus võib kõik hukutada. Haarata see kompav, 
vingerdav, kõrvalepõiklev, selgusetu jälle tugevalt enda 
kätte. Nüüd, mil ta on üllatatud, mil ta ära pageda ei saa, 
mil keegi vahele ei räägi, talle tarku, jultunud nõuandeid 
ja abinõusid kõrvu ei sosista. Rahu, teie tuikavad närvid. 
Sina, kloppiv süda, rahu. 

Ta jutles kergelt, jõi väikeste sõõmudega limonaadi, 
naljatles hertsogi vähenõudlikkuse üle: Hubertus-rüütlid, 
väike tantsitar — mitte eriti valitud seltskond tema jaoks. 
Siis õrnad etteheited. Osianderit ta ei oleks pidanud vastu 
võtma. Ta saab ju sellest aru, et hertsog tahtis end 
lõbustada vana juhmuri jämedate naljadega, kuid seda 
on valesti tõlgitsetud. Eberhard Ludwig, suures kimbatu- 
ses, ei teadnud, kuhu end peita krahvinna hallide silmade 
sära eest, kiheles, higistas oma raskes kuues, nohises. 
See naine! See Christl! Milline kuradisõit. Tuli lihtsalt 
lennates üks-kaks siia ja valgustas tema hämarat mitte- 
midagi-tegemist. Siis küsis krahvinna otsekoheselt: jutt 
hertsoginnast, leppimine ja nii edasi, see olevat ju alp 
loba. Või mitte? Hertsog kähiseva köhatusega: ja, mui- 
dugi, see olevat loba. Nad sõid üksinda, ilma Hubertus- 

rüütliteta endaga rahulolevalt õhtut, jõid. Ei mingit 
Schützi, ei mingit Osianderit. Krahvinna täitis toa oma 
taltsutamatu, lärmava reipusega, mässis Eberhard Lud- 
wigi täiesti sellesse. Kurat! Missugune sõit! See naine! 
See kuradi eit! 

Krahvinna magas öö sügavalt, töömsalt, kaua une- 
nägudeta. Kui ta ärkas, oli hertsog kadunud. Täiesti 
salaja, aovalgel oli ta ära läinud. Ta andis cmaette irvi- 
tavale, alandlikule, õlgu kehitavale lossivalitsejale vastu 
kõrvu ja tormas hertsogile järele, märatsedes, hobuseid 
taga kihutades. Ludwigsburgis oli loss tühi. Polnud hert- 
sogit. Hertsog oli sõitnud Berliini kuninga juurde vastu- 
külaskäigule. Kombekohase hiilgesaatjaskonnaga lootis 
ta kokku saada teisel pool piiri. 

Krahvinna, ohjeldamatu, moonutatud näoga, vibutades 
ratsapiitsa, tormas endid seina äärde peitvatest toa- 
poistest mööda läbi tühjacle saalide. Lõpuks hertsogi töö- 
laua taga, Augustuse ja Marcus Aureliuse rinnakujude 
vahel, itaalia meistri pildi ees, mis kujutas krahvinnat 
hertsoginna tunnustega, istus mees kõrgema ametniku 
parukas, lõpmata viisakas, sügavalt kummardav, magu- 
salt naeratav: Schütz. Andreas Heinrich Sczhütz, tema 
sünnitis, tema Schütz, keda tema oli teinud härrasmeheks, 
salanõunikuks. Diplomaat, piinlikult moe järele õmmeldud 
mundris, ainult poolkalliskivid kingadel, nagu see alles 
kolme nädala eest oli Pariisis moodi läinud, kummardas 
ikka ja jälle sügavates viisakusavaldustes oma konks-: 
nina, kraapis jalaga põrandat ja kinnitas läti nina ladu- 
sas, lahkelt keerukas prantsuse keeles: jumal olevat 
Hiilgusele sisendanud aimuse Tema Ekstsellentsi, krah- 
vinna, tulekust, kuid Hiilgusel kahjuks ei olnud võimalik 
oodata ja oli oma truualamlikema teenri õnnelikuks tei- 
nud ülesande kaudu ekstsellentsiga koos einestada ja 
talle selle juures üks teadaanne edasi anda. Krahvinna, 
tulipunane, metsikult nohisedes, vastas talle jämedalt, 
ärgu tehku vigureid, vaid vastaku talle saksa keeles ja 
selgelt, mis õieti lahti on, või — ja ta vibutas ratsapiitsa. 
Aga salanõunik, eksimatult viisakas, kinnitas, ta olevat 
õnnetu, et ei saavat oma kõrgele heategijale kasulik 
olla, kuid ta olevat seotud valjude korraldustega. 


45 


Lõpuks lauas andis ta edasi hertsogi käsu, kaunistades 
seda tuhande viisakusavaldusega, et krahvinna peab 
lahkuma residentsist ja asuma oma mõisadesse. Krah- 

* vinna hakkas kõvasti, rõkkavalt naerma. ,,Naljahammas, 
Schütz!” hüüdis ta. , Naljahammas!” ikka lakkamatult 
naerdes. Vana diplomaat istus vaikselt, kohusetruult, 
jälgides oma teravate, heledate silmadega üleskaranud ja 
edasi-tagasi sammuvat krahvinnat. Salaja imetles ta 
krahvinnat, kui loomutruult ja sugugi mitte lõikavalt 
kõlas ta naer, kui hästi ta näitles. 

Krahvinna jäi. Ah! ta ei mõtlegi Ludwigsburgist lah- 
kuda. Tal olid mõttetud raevuhood, ta kohtles halvasti 
teenijaskonda, peksis puruks portselani. Schütz kinnitas 
õlgu kehitades, et ta pidavat krahvinnale ainuüksi edasi 
andma Hiilguse käsu ja väljendas paljude, peenelt reas- 
tatud sõnadega rõõmu ning austustunnet, mis saavat talle 
osaks krahvinna siinviibimise läbi, kuid tema siiajäämine 
toimuvat tema enda vastutusel ja kindlas etteteadmises, 
et talon oodata kõige kõrgema viha ja sügavat ebasoosin- 
gut. Nad sõid üheskoos. Vana, tulest ja veest läbikäinud 
intrigant, kes oli püsinud iga valitsuse ajal, tundis otse- 
kohest sümpaatiat krahvinna vastu, tema tõusu julguse 
vastu, ja asjatundlikku imetlust tema keerukate äriliste 
tehingute vastu, millega tema juudid krahvinna röövitud 
varasid täie rahuga maalt välja toimetasid. Kuivetanud, 
kiretu kavaler poleks iialgi uskunud, et ta on suuteline 
ühe rasvunud, vananeva naise ümber sellise siiruse ja 
püüdlikkusega lipitsema. Nende lauas valitses saja rõveda 
vihjega vürtsitatud vaimukas vestlus ja Schütz ootas 
põnevusega, kui kaugele ulatub krahvinna vastuhakk 
Eberhard Ludwigi rangetele käskudele. 

Hertsog ei jäänud kauaks Berliini. Schütz võis teatada 
krahvinnale, et hertsoginnat olevat palutud sõita Teinachi 
lossi. Samuti olevat sinna siirdunud maapäeva esindajad, 
ja ka Baden-Durlachi, Kurbrandenburgi ja Kasseli saa- 
dikud. Hertsog tahtvat oma abikaasaga rahva ja riigi 
juuresolekul ära leppida. Kaua ja vaikselt vaatas krah- 
vinna salanõunikule, kes teda tõsiselt ja tähelepanelikult 
silmitses. Siis tahtis ta üles hüpata, karjatas lühidalt ja 
summttatult ning kukkus minestanult maha. Schütz püü- 

dis krahvinnat aidata, kutsudes naäisteenijad. Õhtul ilmus 
ta uuesti krahvinna juurde, pärides tema kavatsuste 
järele. Krahvinna — väga vaikseks jäänud kõrgus — 
seletas, et ta minevat Freudenthali lossi oma ema juurde, 
kellel ta oli viie aasta eest lasknud sinna elama asuda. 
Schütz küsis, kas ta võiks väikese saateüksuse kaasa 
anda, ta kartis rakva vihapurskeid. Krahvinna, pea seljas, 
huuled ahtad, loobus saateüksusest. 

Järgmisel päeval lahkus ta Ludwigsburgist kuues 
vparaadtõllas. Salanõunik seisis sügava kummardusega 
lossi rambil kuni hobused liikuma hakkasid. Kõrgete 
akende eesriiete taga piilusid irvitavad hertsogi toapoisid. 
Kodanikud vaatasid tummalt, tervitamata; pilkamiseks 
"neil julgust ei jätkunud. Kuid tänavapoiste kraaksuv pilge 
lendas ta tõllale järele. 

Terve sõidukite pargi oli ta ette saatnud mööbli ja nips- 
asjadega. Pärast tema ärasõitu jäi loss tühjaks. Puudus 
tsegi kallihinnaline tindipott hertsogi kirjutuslaual, ning 
Augustuse ja Marcus Aureliuse rinnakujud seisid väga 
paljalt itaalia meistri toreda pildi ees, mis kujutas krah- 
vinnat hertsoginna tunnustega. 

Schütz oli naeratades lasknud tal toimida oma soovi 


järgi. 


Neljast toast, mis olid Süssi tarvitada võõrastemajas 
»Täht“ Wildbadis, tuli tal kahest loobuda. Württembergi 
prints Karl Aleksander, keiserlik feldmarssal ning Bel- 
gradi kuberner, saabus varem kui ta oli ette teatanud ja 
vajas tube. Printsile oli krahvinna äärmiselt vastik. Ta oli 
vaba eelarvamustest. ,Paras hoor, lase käia,” ütles ta 
tavaliselt, ,kuid üks pulstunud hoor, kõige koledam kuradi 
soperdis.” Ja krahvinna oli talle ainult pulstunud hooraks. 
Nii tahtis ta oodata krahvinna ärasõitu, et vältida temaga 
kokkusaamist. Kuna aga krahvinna oli varem ära kolinud, 
võis prints lühendada oma viibimist Würzburgis. 

Wildbadi supelvõõrad vahtisid uudishimulikult saabuva 
prints Karl Aleksandri, Peterwardeini! võitja, prints 


1 Peterwardein — linn Jugoslaavias. 5. aug. a. 1716 saavutas 


prints Eugen seal hiilgava võidu türklaste üle. 
v» (Tolkija märkus.) 

Eugeni parema käe, Viinis suures aus oleva feldmarssali 
paraadtõlda. Igal pool Saksamaal, eriti aga Švaabimaäl, 
rippus pilt, mis kujutas teda tormijooksul Belgradile 
seitsmesaja kirvemehega ronimas türklaste kuulirahe all 
kõrgustikku pidi üles. Erutav pilt. Sangar. Suur kindral. 
Bravo! Elagu! Muide, poliitiliselt täiesti tähtsusetu, väike 
prints ühest kõrvalsuguharust. Täiesti hädaohutu. Ühtlasi 
galantne härra, vastutulelik kamraad, hea poiss. Teda 
võeti vastu üldise heatahtlikkusega, eriti tundsid sõja- 
sangari vastu huvi daamid, ja Madalmaade saadiku tütar 
viskas talle loorberioksakese tõlda. 

Tema saabumine polnud kuigi esinduslik. Mahukas, 
soliidne, natuke kulunud reisitõld. Prints ise, tõsi küll, 
väga elegantne, otsekohene, rõõmus nägu, pikk, ilus, 
blond juus, ta oli reisil parukata, kõrge tugev kehakuju 
uhkes mundris. Kuid saatjaskond väga kehv. Ihuhusaar, 
üks haiduk 1, kutsar, see oli kõik. Ainuke silmatorkav, 
luksuslik: tagumisel istmel istuv mustjaspruun, vaikiv, 
tähtis mees, üks mameluk * või midagi sellesarnast, 
prints oli ta vist mõnel sõjaretkel saagiks saanud. 

Süss ja Landauer seisid võõrastemaja ees vahtiva 
elagu-karjuva rahva hulgas, kui prints saabus. Süss vahtis 
ainiti, täis kadedust, hiiglaslikku, elegantset meest. Tuhat 
ja tuline! See oli tõesti prints ja suur härra. Need, kes 
muidu Wildbadis ringi liikusid, ei ulatunud talle õlgade- 
nigi. Ka mustjaspruun avaldas talle mõju. Isaak Landauer 
aga uuris hindavalt, heatahtliku kaastundega sõidukit ja 
livreed. ,, Vaene mehike, see härra feldmarssal. Ma ütlen 
teile, reb Josef Süss, ta pole isegi kaht tuhandet taalrit 
väärt.“ 

Prints oli kõige rõõmsamas tujus. Ta polnud kolme aasta 
vältel saanud Lääne-Saksamaale, oli kaua paganate ja 
poolmetslaste hulgas oma Serbia provintsis elanud, surma 
ja kuradiga tapelnud. Nii hingas see küps mees, ta oli 
nelikümmend viis aastat vana, mõnuga kodumaa õhku. 

Pärast pikka sõitu kümbles ta kõigepealt, laskis oma 
ihuhusaaril Neufferil oma lonkavat jalga — Cassano 


1 Haiduk — ungari jalaväelane, ka haiduki riietust kandev 
teener. 
2 Mameluk — türgi päritoluga ori. (Tõlkiia märkus.) 

lahingu mälestus — essentsidega hõõruda, istus hommiku- 
kuues akna alla, lobises hubaselt kammerteenriga, kuna 
mustjaspruun kükitas põrandal. 

Ta oli nagu kord ja kohus ringi liikunud. Kaheteist- 
kümnendast eluaastast alates oli ta sõdur, oli võidelnud 
Saksamaal, Itaalias, Madalmaadel, Ungaris ja Serbias. 
Peale prints Eugeni, keda ta südamest austas, oli ta esi- 
mene kindral riigis. Ta oli lõpetanud kõrgemad ratsaväe- 
koolid Veneetsias ja Viinis ja tema esinduslik hoiak, tema 
heatahtlik, veidi lärmakas huumor oli armastatud naiste 
poolt, jahil veiniklaasi juures. Mida võis saavutada üks 
tähtsusetu kõrvalsuguharust pärinev saksa prints, seda oli 
ta saavutanud. Prints Eugeni lähim sõber, tõeline salajane 
nõunik, keiserlik feldmarssal, ülemjuhataja Belgradis ja 
Serbia kuningriigis, kahe keiserliku rügemendi omanik, 
kuldvillaku rüütel. 

Belgradis oli valitsenud tema ümber igavene ohvit- 
seride ja naiste keeris. Talle oli väga meelepärane see 
korratu eluviis, mille kehva korrashoiu eest hoolitsesid 
ihuhusaar Neuffer ja mustjaspruun ja mis muutis Belgradi 
kindluse sõjalaagriks. Serbia asevalitseja koha eest oli ta 
tänu võlgu oma sõbrale — prints Eugenile. Seal all teostas 
ta selliselt sõjalisi kindlustusi, et tema meetodeid kiideti 
kõigis sõjaakadeemiais öppe-eeskujuna. Kuid, mis puutus 
valitsemisse — kuradi pihta! Siin laskis ta end, tõsi küll, 
juhtida rohkem impulsist kui asjatundlikkusest; kuid 
ohustatud piirkonnas oli mees, ehkki ta mõnikord rappa 
läks, väärtuslikum kui mõni Viini hoovkonna sõjanõu- 
kogu pärgamentne eesel. 

Kui seda rõõmsat, eluküllast sõdurit piinas mõni mure, 
oli see ikka sama: raha. Ta palk oli napp, tema printslik 
apanaaž naeruväärne. Ja ta ei saanud närutada. Seal istus 
ta kui keiserlik asevalitseja paksuks tursunud ungari 
parunite ja sultani pašade hulgas, kes olid tulvil kõiki 
Saaba kuninganna rikkusi. Ta ei olnud nõudlik, ta oli 
elanud kui kõige viletsam sõdur, söönud rämpsu, nii et 
kõik sooled endid sees ümber pöörasid, maganud külmu- 
nud roojal. Kuid ta ei võinud ju oma seltsimehi vastu 
võtta tühja laua juures, oma naistel lasta ringi joosta 
kaltsudes, oma hobusetalli täita hobusekronudega. 

4 Juut Siiss 


Viini hoovkonnas kuulati selliseid kaebusi ainult poole 
kõrva ja õlgadekehitamisega. Jumal, kui prints seda teha 
ei tahtnud, leidus ju pärusmail isandaid ja rikkaid küllalt, 
kes Serbia keiserliku asevalitseja uhket kohta ihaldasid 
ja olid meeleldi nõus võtma esinduskulud oma tasku 
kanda. Viini pankurid olid mõni kord printsi väiksemate 
summadega välja aidanud; kuid nüüd olid nad muutunud 
vastutulematuiks, peaaegu häbematuiks. 

Tõsisemat osavõttu leidis ta alles Würzburgis, vürst- 
piiskopi juures. Ta tundis seda paksu, lõbusat isandat 
juba ammu, endistest aegadest Veneetsias. Seal olid nad, 
prints, nüüdne vürstpiiskop ja Johann Eusebius, nüüdne 
Šveitsi Einsiedelni kloostri abt, saanud headeks sõpra- 
deks. Kolm noort härrat, kõik kolm suurte valitsevate 
perekondade kõrvalvõsud, olid Veneetsias elu ja poliiti- 
kat õppimas. Vananev, ammu allakäiv vabariik hoidis 
nagu vananev kokeott, kes ei suuda oma lõppu näha, ikka 
veel kinni maailmavõimu eluviisidest, pidas kõigis hoov- 
kondades saadikuid, kattis Euroopa ja Uue Maailma 
intriigide võrguga, hoides kramplikult alal suure, elava 
poliitika sära. Just sellepärast funktsioneeris masin pare- 
mini, et ta hakkas tühjalt jooksma ja terve Euroopa aadlik 
noorsugu õppis vabariigi riigimeeste ringides kõrge diplo- 
maatia vilumust. 

Mõlemad noored ilmalikud vaimulikud imetlesid asja- 
tundlikult seda täiuslikku mehhanismi, ja saanud jesuiitide 
koolis ettevalmistuse, viskusid innuga õpinguisse. Kuid 
švaabi prints seisis arusaamatult naerdes selles keerises; 
mida ta haaras, see libises tal käest. Nii pidas ta kinni 
joovastavast, hiilgavast seltskonnaelust, maskiballidest, 
klubidest, teatrist, mängusaalidest ja lõbumajadest. Noo- 
red jesuiidid lõbustasid südamest tema sõdurliku lihtsa- 
meelse otsekohesuse üle, hukkasid teda armastama kui 
heatahtlikku, suurt, kohmakat koera ja rakendasid terve 
oma auahnuse, et lihtsameelset armastusväärset inimest 
juhtida kahjustamatult läbi metsiku ja mõtlemapaneva 
Veneetsia elu. Peene naeratusega imetlesid noored kiriku 
diplomaadid seda lärmakat lihtsameelsust, seda lõbusat 
usaldavat ringis sulistamist. Seda oli nii siis veel olemas. 
Seal liikus keegi ringi, tegi visiite, tantsis, mängis, 

armastas riigimeeste ringkondades ja kõike sihitult, 
nähtavasti ta ei mõelnud sugugi karjääri teha. Ja nad 
tundsid tema suhtes avameelset, veidi üleolevat poole- 
hoidu. 

Sellisele alusele toetus printsi sõprus mõlema jesuii- 
diga. Nad olid nüüd saanud prelaatideks, neid kardeti, 
nad seisid suure poliitika kõigi küsimuste keskel. Tema, 
prints, istus väljas, riigi idapiiril, vapper ja kuulus kind- 
ral, saksa saatust määravate härrade poolt kergelt ja hea- 
tahtlikult taga naerdud. Tema ei tundnud midagi sellest 
naeratusest, ita läks mõnusalt ning sirgjooneliselt oma 
teed ja mis teda pigistas, oli ainuüksi tema rahapuudus. 

Würzburgis, söögilauas, ka Einsiedelni vürstabt oli 
ilmunud, rääkis ta avameelselt mõlema sõbraga oma kitsi- 
kusest. Raha ei ole, võlausaldajad on häbematud, üks iga- 
vene häda. Oli söödud teravaid toite ja end kuumaks 
joodud, kirikuvürstid tuulutasid endid, prints nööpis 
mundri lahti. 

Piiskopi põhimõtteks oli mitte kunagi kohe vastust 
anda. Ta lubas küsimuse üle järele mõelda. E 

Pärast printsi minekut istusid prelaadid pargis varju- 
lisel pingil, vaatasid linnale ja viinamägedele. Prints saab 
loomulikult abi; oli ju väga kerge teda abistada. Kuid 
võib-olla saab teda abistada ja ühtlasi olla kasulik ka 
heale eesmärgile. Nad vaatasid teineteisele ja naeratasid, 
mõeldes mõlemad üht ja sama. Nad olid printsile sageli 
Veneetsias, Viinis ja ka nüüd Würzburgis katoliku messe 
näidanud ja rõõmustanud tema lihtsameelsest vaimustu- 
sest, mida ta tundis hiilgusest ja viirukist. Väike prints 
ühest kõrvalsuguharust, nii palju oli tema ja trooni vahel, 
see ei olnud suur asi; kuid siiski, kui üks puhtprotes- 
tantliku Württembergi suguvõsa liige võidetakse Roo- 
male, kannab ordukindral tagajärje raamatusse, seda üle- 
hindamata. 

Loomulikult ei tohtinud tööd kohmakalt läbi viia. 
Kunstipäraselt, peente niitidega. Kõik pidi jahtuma nagu 
iseenesest. Mõlemad vilunud isandad mõistsid teine- 
teist poolelt sõnalt; see oli ju lihtne, ettenäidatud tee. 
Algul juhatatakse Karl Aleksander protestantlaste juurde, 
näiteks tema onupoja, hertsogi juurde, kes oli hädas 

krahvinna nõudmistega, siis maakonna juurde, see on 
väiklane, ihne. Igaks juhuks võib järele aidata, et see 
tingimata ära ütleks. Vürstpiiskopi hoovkonnas oli üks 
härra, salanõunik Fichtel, kõigi švaabi küsimuste eritead- 
lane — tema viib selle asja kindlasti lõpule. Kui ta siis 
pihtide vahel istub, lage, lihtsameelselt kibestunud evan- 
geelse kitsiduse üle, siis lastakse ilmuda mõnel katoliku 
printsessil, rikkal regensburglasel näiteks, või Thurn ja 
Taxise printsessil, ning kirik võtab tagasipöördunu vastu 
kulla, viiruki ja kuulsusega. 

Täis rahu ja heatahtlikkust sepitsesid mõlemad prelaa- 
did projekti poolikute, üksikute sõnadega; vaatasid jäätist 
rüübates pargi varjatud pingilt ilusat linna ja päikesest 
valgustatud viinamägesid. 

Vürstpiiskop aitas Karl Aleksandrit väikese summaga 
ja, et kaheks-kolmeks aastaks kõige suuremast hädast 
pääseda, pöördus prints palvega Württembergi maakonna 
poole suurendada tema apanaaži või anda talle selle 
arvel vähemalt suuremat avanssi või laenu. Avaldis oli 
salanõunik Fichteli poolt targalt ja üksikasjaliselt sõnas- 
tatud, nii et printsile näis õnnestunud tagajärg olevat nii- 
sama hästi kui kindlustatud. 

Ja nüüd ta siis istus Wildbadis, teatava väljavaatega 
rahale, kõige rõõmsameelsemas tujus. Laineline maa, 
sõbralikult metsaga kaetud, vaatas sisse ta toa akendest. 
Ta tundis end kümblusest ja lonkava jala masseerimisest 
mõnusalt värskendatuna ja asukoht näis talle pärast ser- 
bia ja ungari külade mustust ning räpasust kahekordselt 
viisakas ja puhas, ning ta ootas paremaid aegu. 

Samal ajal, kui ta nii mõnusalt aknast välja vaatas ja 
Neufferil habet ajada laskis, tuli haiduk Kuramaa print- 
sessi lahke kutsega maskiballile, olengule, mida printsess 
kavatses järgmisel päeval korraldada. Karl Aleksandril 
ei olnud vastavat kostüümi. Neuffer päris võõrastemaja 
peremehelt ja see arvas, et hoovi- ja sõjaväevarusta ja 
Josef Süss Oppenheimer saaks võib-olla välja aidata. 
Oppenheimer? Juudi vastu ei olnud printsil midagi, kui 
kõõrdi kammerteenri nägu ka ei tõmbunud. Kuid Viinis 
teda nii halvasti kohelnud pankurite nimi oli ka Oppen- 
heimer. Aga vahepeal oli püüdlik võõrastemaja peremees 


52 


juba Süssi juures käinud ja nüüd tõi ta väga sobiva ungari 
talupoja kostüümi, mille Neuffer sai vähese vaevaga 
printsi kasvule ümber kohendada. Karl Aleksander saatis 
Süssile Neufferiga ühe tukati, mille Süss Neufferile joot- 
rahaks andis. Prints ei teadnud, kas pidi ta juudi läbi 
peksma või "pidi ta naerma. Kuid, et ta heas tujus oli, 
otsustas ta naerda. = 

Peol oli prints uudishimu ja imetluse objektiks. 
Printsess, riietatud maa ümmardajana, näis värskena ja 
ahvatlevamana, kui Karl Aleksander seda vananevast 
naisest oleks lootnud, ja säras talle vastu täis heataht- 
likkust ning poolehoidu, avalamalt kui seda lubas isegi 
maskipeo vabadus. Karl Aleksander ei olnud säärast 
olengut veel näinud — need maskeraadid olid alles pool 
aastat tagasi saanud alguse Dresdeni hoovkonnas: talu- 
poja riided, jämedakoelised küla kombed, mille jäljenda- 
miseks eriti pingutati, kogu õhtu jäme õhk oli talle meelt 
mööda. Ta ujus meeste lugupidavas tähelepanus ja naiste 
edvistavas pakkumises rõõmsalt ringi. Siis koguneti 
paari-viisi väikeseks rongkäiguks ja kääriteritaja kos- 
tüümi riietatud Tübingeni professor ning poeet tervitas 
iga paari mahlaste värssidega, mille lõbus rõvedus võeti 
vastu rõõmuhõisete ja röökimisega. Isegi upsakas saksi 
minister sai hapult naeratades oma koorma sõnnikut, 
ainult noor lord Suffolk, suurepärases rooma kostüümis, 
tahtis kallale tormata, kuid talle selgitati olukord. Printsi 
daamiks oli piduperenaine, kuramaalanna. Printsi tervitas 
riimisepp tõsisemalt ja nimetas teda külaliste rõõmu- 
hõisete saatel Württembergi Aleksandriks, švaabi Skan- 
derbegiks, saksa Achilleuseks. 

Karl Aleksandrile torkas silma, et kõik külalised said 
kätte oma salmikese, ainult üks mitte. See oli üks noorem 
härra, hea kehaehitusega, poolmaskis, nagu veel mõned 
peale tema. Oma florentsi aedniku kostüüni oli ta arvata- 
vasti kooskõlastanud oma daami, Madalmaade saadiku 
tütrega, kelle lintidega kaunistatud õlgkübar vastas tema 
riietele. Tundus, et ta ei ole imestunud, et teda paaride 
möödumisel värsisepast välja jäeti, ta võttis selle silma- 
nähtava halvakspanu vastu hea hoiakuga, toetus tagasi- 
hoidlikult ühte aknaavasse, vaatas pealt, Prints päris tea- 

teid isanda kohta. Õlakehitus:; juut, Frankfurdi faktor, 
Josef Süss Oppenheimer. 

Ah, see oli ju see, kes samas võõrastemajas elas, kes 
talle selle kena kostüümi laenas, see tukatiga. Prints on 
joonud, on heas tujus. Võiks ju juudile paar sõna öelda, 
ta toetub seal nii tagasihoidlikult ja üksi. Võib-olla saab 
teda tögada, saab temaga endale nalja teha. Prints läheb 
tema poole, paljud pilgud saadavad teda. ,,Kas teab tema, 
juut, et ma teda peaaegu oleksin läbi peksnud tema tukati 
pärast?” Süss võtab kohe maski maha, kummardab, naera- 
tab, vaatab alt üles printsile näkku kindla lipitseva häbe- 
matusega: ,,Siis poleks ma halvas seltskonnas. Kui ma ei 
eksi, sai ka padišahi suurvesiir Teie Kõrguselt peksa ja 
samuti ka prantsuse marssal.“ Prints naerab rõkkavalt: 
«Kuule, ta oskab oma sõnu seada, nagu oleks ta seda 
Versailles's õppinud.“ Florentslanna tungib lähemale, õhi- 
nal: ,,Ta oli ka Versailles's, Kõrgus.“ Ja Süss tagasihoid- 
tikult hoobeldes: ,,Ja, ma tunnen marssalit, kes teilt peksa 
sai. Ta räägib Teie Kõrgusest suurima lugupidamisega. Ma 
tunnen ka Teie Kõrguse sõpru. Suursugust Savoja printsi.” 

Ah, ta kuulub Viini Oppenheimerite hulka?” küsis 
Karl Aleksander huvitatult. , Ainult kolmanda astme onu- 
poeg,“ vastas juut. , Kuid viinlasi ma ei salli, neil pole 
õiget sisemist arusaamist suurtest härradest. Nad mõtle- 
vad ainult oma arvudele.“ 

«Juut meeldib mulle,“ ja prints lõi talle õlale ning 
noogutas Süssile, enne kui ta, teistest peajagu pikem, 
jälle teda ümbritsevasse külaliste ringi astus. 

Karl Aleksander jõi, tantsis, ütles naistele jämedaid 
meelitusi. Hiljem istus ta mängulauas, võitu ja kaotust 
valjult kommenteerides, nagu see kombeks oli. Panka 
pidas noor lord Suffolk, kange, vormiline, vaikiv, väheste 
liigutustega. Prints võitis, kõik ümberringi kaotasid. 
Lõpuks jäi ta veidi uimase peaga üksinda inglase vastas- 
mängijaks. Kaotas äkki paari löögiga kõik, mis tal oli. 
Toibudes naeris veidi tehtult. Ümberringi pealtvaatajad 
põnevas uudishimus. Loodeti, et inglane pakub krediiti. 
Kuid see istus viisakana, korrektsena, tummana, äges- 
tunud, hämmeldunud printsi ees. Ootas. Äkki seisis Süss 
pooleldi Karl Aleksandri taga, nõtke, vilunud, tasa: ,,Kui 

Tema Kõrgus talle suurt au osutaks.” Prints võttis vastu, 
võitis. 

Enne lahkumist ütles ta juudile, et ta on andnud Neuf- 
ferile korralduse Süssi hommikusele vastuvõtule sisse 
lasta. 

Süss seisis kummardades, sügavalt hingates, suudles 
printsi kätt. 


Isaak Landauer töötas koos Süssiga krahvinna äri- 
asjade kallal. Ta hindas oma soojade poolehoiuavaldus- 
tega krahvinna energiat, tema sitkust võitluses hertsogi 
pärast, ja ta nägi vaeva, et krahvinna äritehinguid võima- 
likult kavalalt ja seadusepäraselt lõpetada. Arvestusega, 
mis Süssis suurima-imetleva lugupidamise esile kutsus, 
mõistis Landauer ka kõige teravamaid krahvinna vaenlasi 
sellesse laenuasja kaasa tõmmata, nii et eeskätt just tema 
vaenlased olid rahaliselt huvitatud krahvlikkude mõisade 
säilitamisest. Nii väga kui Süss ka imetles Landaueri äri- 
geeniust, katsus ta siiski võimalust mööda vältida kokku- 
saamist temaga. Ta leidis, et vana teda printsi ees 
kompromitteerib. See naeris kõlavalt juudikuue ja loki- 
keste üle, küsis möödaminnes Süssilt, kas ta ei peaks kord 
tema sõbrale Neufferi saatma, et see ta parukat kamniks. 
Landauer aga vangutas pead, naeratas: ,,Te mõistate ju 
arvestada, reb Josef Süss. Milleks topite teie oma aega ja 
raha mehikesesse, kes pole väärt kahte tuhandetki 
taalrit?“ 

Süss oleks vastusega kimpu jäänud. Muidugi, printsis 
«mägi ta aristokraatliku esinemisviisi ideaali. Endastmõis- 
tetavus, kindlus, millega ta andus, see lärmakus, härras- 
likkus kõige heatahtlikkuse juures, vürstlik käitumine 
oma rahaliste võimaluste kehvuse juures imponeerisid 
talle. Kuid see polnud lõppeks kellegi põhjendus. Ka 
teised olid talle meeldinud ja ta oli neid imetelnud, kuid 
seepärast ei topita veel oma raha ühte nii kindlusetusse 
kunni. Mis teda printsi külge tõmbas, oli midagi muud, 
sügavamat. Süss polnud tavaliselt mängija. Kuid ta oli 
veendunud, et õnn on omadus. Kellel pole seda salajast 
teadmist, seda annet silmapilkselt otsustada, eksimatult, 
ümberlükkamatult, et see või teine ettevõte, see täring, 

see inimene toob onne, see ärgu pangu kätt äri külge, 
loobugu igast tõusust elus. Ja eksimatu haistmine köitis 
teda Karl Aleksandri külge. Prints oli tema laevaks. Laev 
võis näida praegu lahtitaglastatuna, kehv, mitte meelitav; 
targad rahamehed, nagu Isaak Landauer, krimpsutagu 
nina. Kuid tema, Süss, teadis, et see oli tema laev ja ta 
usaldas enda selle silmapaistmatu laeva hooleks, tingi- 
musteta ja kõigega, mis ta oli ja mis tal oli. 

Karl Aleksander kohtles teda sõbralikumalt kui muidu 
suured härrad, parajas tujus aga pilkas teda seda toore- 
mini. Süss ei puudunud üheltki hommikuselt vastuvõtult. 
Kord, Neuffer laskis teda pikemata sisse, peitis end ehmu- 
nud tütarlaps teki alla. Ajal, mil mustjaspruun feldmars- 
salit toobritäie veega üle valas, puristas ta naerdes, tütar- 
laps ärgu häbenegu ümberlõigatut, ja hämmeldunult ning 
õnnelikult kerkis patjade vahelt noor teenija, kellega ka 
Süss oli maganud. 

Süss võttis feldmarssali sõbralikkust kingitusena ega 
lasknud tema hoogudel endale tuska valmistada. Ja kui 
prints pärast seda, kui ta oli Süssi lõunale kutsunud, las- 
kis Neufferil öelda, et täna ei ole juudi haisuga huumor 
talle vastuvõetav, ilmus Süss õhtul siiski sama naeratava 
püüdliku teenistusvalmidusega. Iial polnud üks inimene 
teda nii paelunud kui Karl Aleksander, ta uuris vaikiva 
tähelepanuga iga väiksematki liigutust, tema sõbralikkus 
tegi ta õnnelikuks, tema metsik toorus meeldis talle, kõik, 
mis prints tegi või tegemata jättis, aitas juuti tugevamini 
köita. 

Vahepeal saabus Nicklas Pfäffle ja teatas, et rabi: 
Gabriel tulevat. 

Krahvinna oli ära, tema ärile ei olnud kabalisti enam 
vaja, sidemed krahvinnaga, osanikuks olemine Isaak 
Landaueri äritehingutes olid jalule seatud. Süss, õnnelik 
silmapilguinimene, unustas põhjuse, milleks ta rabi oli 
kutsunud, teadis, et ta teist põhjust polnud nimetanud, 
kui tungivat soovi talle silma vaadata ja tema huuli rää- 
kimas kuulda. Ta oli enda meelest väga üllas ja suure- 
meelne, et ta oli julgenud puudutada ärakapseldatut ja oli 
pühkinud endast iga mälestuse, et ta õudusetekitajale, 
ebameeldivale oli järele saatnud hoopis teistel põhjustel. 

Kuid niipea kui rabi Gabriel ta ees seisis, oli tema ilus, 
elegantselt vetruv enesekindlus äkki ja seletamatult 
kadunud. Ta mõtles veel: et ta ikka nii vanamoeliselt 
riietub! Kuid seda mõtles ta juba muuseas ja veendu- 
museta. Pelglik, tönts tunne, mis lasus kõikjal, kuhu rabi 
Gabriel ka ei ilmunud, haaras ta endasse vältimatult nagu 
õhk, mida me hingame. 

»sa saatsid mulle järele tüdrukukese pärast?” alustas 
kärisev, halvatujuline hääl. Teine tahtis vastata ägedalt, 
kaitsta end, tal oli varuks mitu elavat, ilusat lauset, kuid 
nendest tuhmhallidest silmadest hoovav lootusetu kurbus 
mässis end ta ümber nagu köidikud. ,,Või ei ole see tüdru- 
kukese pärast?" Ja kuigi hääl praegu kõlas väsinult ja 
tõusuta, lõikas see kui mõnitus, ja Süss oma hea esinemise 
ning uhkete riietega paistis olevat kummaliselt väike 
ja kössis paksu-võitu, näotu mehe ees, keda võis pidada 
kõrgemaks ametnikuks või kodanikuks. 

Ta suutis ometi muidu nii kindlalt ja veenvalt rääkida. 
Oo, kui nobedalt hüplesid tal sõnad huultelt ning hüppa- 
sid partnerile ja ronisid teda mööda üles, liibudes igasse 
lünka ja nõrka kohta. Miks oli ta jutt nüüd nii tuhm ja 
veendumuseta, et ta poolel lausel vaikis, enne kui oli 
lõpule jõudnud. Muidugi, nõustus ta, ta oli lubanud lapse 
enese juurde võtta. Kuid ei oleks hea, kui ta seda praegu 
teeks. Ei temale ega ka lapsele. Tal olevat tuhat äri ja ta 
olevat nii taga- ja siia ning sinna aetud. Ja rabi Gabrieli 
juures olevat Naemi hoopis teisiti kaitstud; ja kui tema, 
Süss, ka hariduse ja hingelise kasvatuse vastu huvi tund- 
vat, tüdrukukesele tuleb ometi seltskondlik kasvatus 
vähem küsimuse alla kui just need asjad, mida onu pare- 
mini tunneb kui tema. 

Ta lappis need väited kokku tõtates, kärsitult ja jõue- 
tult. Vaikis. Nägi enda ees tumehalle silmi, väikest nina 
suures veretus näos, laial raskelt lasuval laubal, püstloodis 
üle nina — kolme vagu, lõigatud läbi teravalt, sügavalt, 
lühikesest, ja ta nägi, et need vaod moodustasid püha 
kirjatähe šŠin, jumala nime Šaddai algtähe. 

Rabi Gabriel ei võtnud vaevaks teise vastuväidetele 
vastata. Ta vaatas talle ainult otsa, pikkamööda, tuhmide, 
kivistunud, teadvate silmadega ja vaikis. 

Ja selle vaikimise vältel hüppas äkki, valu tekitades, 
ärakapseldatu lahti ja see aasta seisis alasti, see kumma- 
line ja arusaamatu tükk elu,. see aasta väikeses Hollandi 
linnas, see aasta, mida Süss püüdlikkusega ja siiski sala- 
jase uhkusega, nagu midagi segavat ja äärmiselt mitte 
sobivat, enese ja terve maailma eest ära peitis. Ta nägi 
täis andumust ja siiski nii ärarääkimata võõrast, valget, 
kinnist naise nägu, ta nägi meeltliigutavaid lõdvenenud 
liikmeid, ta nägi surnut, kes oli kustunud nagu ta oli vae- 
valt hõõguma hakanud uut küünalt põlema süüdates. Ta 
nägi last, iseennast õndsas ja samal ajal koleduslikult 
rõhuvas nõutuses. Ta nägi onu, ebamugavat, õudset, kes oli 
äkki seal nagu endastmõistetavalt ja kes samuti endast- 
mõistetavalt lapsega pimedusse vajus, ainult väga harva, 
aastapikkuste vaheaegade järel jälle päevavalgele ilmus. 

«Laps on nüüd neliteist aastat vana,” ütles lõpuks rabi 
Gabriel. , Ta kujutleb oma isa minu sõnade järgi. Ei ole 
hea, kui siis tegelikkus ja minu sõnad teineteisest lahku 
lähevad. Ma olen nagu paganate prohvet Bileam,” jätkas 
kabalist tujutu naeratusega, ,ma peaksin needma, kui ma 
talle sinust räägin, kuid ma pean õnnistama. Ma toon ta 
siia,” lõpetas ta, ,et ta sind näeks.” 

Süss ehmus kohutavalt. Laps! Seal istus ta ees see mees, 
täiesti ükskõikne, ja ütles talle lihtsalt: Ma löön su elu 
segamini. Ma toon sinu ellu, täis hiilgust, naisi ja liiku- 
mist, lapse, tütre, Naemi. Ma tõstan su elu hingedelt, ma 
kisun lahti kapsli, ma käristan su südame. 

«Ma jään veel siia,” ütles kabalist, ,,et sind lähemalt 
vaadelda. Millal ma ta toon, kuhu, kuidas, seda ma veel 
ütlen sulle.” 

Kui rabi Gabriel oli läinud, istus teine vihas ja sega- 
duses. Isegi pisikese poisina ei olnud ta lubanud endaga 
niiviisi tõrelda ja end lolliks teha. Kuid küllap ta veel 
vanamehele ütleb, küllap ta leiab parajad sõnad, küllap ta 
teda juba teenib, vana nõida kulunud vanamoelises 
kuues. 

Aga sügavas sisemuses teadis ta, et ta ka järgmisel 
korral istub täpselt samuti, tummalt ja väikesena nagu 
nüüd. 

Freudenthali lossis seisis krahvinna ees tema ema, Või- 
mas lihamägi, kes suutis vaid vaevaliselt edasi liikuda. 
Jäähallijuukseline, mullavärvi taluri näoga vanake 
valvas karmide, ahnete pilkudega lossi ja mõisa, nülgides 
teenijaskonda ja talunikke, kiskudes enda kätte raha, 
pikkamööda, ahnelt, täitmatult. 

Vallandatud krahvinna raevutses, hädaldas: ,,Lõpp, 
ema, on lõpp! Välja aetud. Hoovkonnast välja saadetud. 
Hertsog suudleb Stuttgardis vana kuivanud hani ja terve 
maailm vaatab pealt. Ta tahab sellega last saada. Väljä 
aetud. Pärast kolmekümmet aastat välja aetud kui hoor, 
kes enam voodisse ei kõlba.” 

«Sõtku teda, tütar,” hüüdis korisevalt madala kähiseva 
häälega vana. ,,Las ta jookseb verd. Maksis talle raha, kui 
ta tuline oli, las maksab veel rohkem, kui ta külmaks 
jääb. Sõtku teda! Pigista teda, kuni ühtegi hellerit enam 
välja ei tule.” 

«Ja Friedrich on talle seda soovitanud!“ vihastus krah- 
vinna — Friedrich Wilhelm oli ta vend. , Anna talle, ema! 
Näita talle! Tee ta väikeseks! Löö teda!” 

Ma käsin tal tulla, ma kuulan järele, ma talle näitan,“ 
tootas vana. ,Kuid see ei ole tähtis,” lõpetas ta ja istus 
seal rasvast tursunud, määratu suur nagu mõni Aasia eba- 
jumalakuju, mullavärvi nägu jäähallide juuste all, ennast 
täis. ,,Sa saatsid tõllad asjadega siia. See on hea, tütar. 
Saada rohkem. Saada maalt välja. Omada, see on mõte. 
Omada. Raha omada, asju omada. Muu ei ole tähtis.“ 

Krahvinna ootas, kõhetus. Isaak Landauer tuli, andis 
seletusi, tõi pabereid. Kõik rahaasjad läksid libedalt, 
suurepäraselt. Ta päris kabalisti järele. Ja, see oli nüüd 
teel Wildbadi. Oli raske teda juhtida. Tema Ekstsellents 
kannatagu, kahe-kolme nädala pärast on ta Freudenthalis. 

Vaevalt oli vanamees läinud, kui saabus teade hertsog- 
liku paari kokkusaamisest Teinachis. See oli toimunud 
suurelt ja pidulikult nagu pulmad. Kaltsakas Elisabetha 
Charlotte oli enda ja oma kojadaamid — hernehirmutiste 
muuseum, pilkas krahvinna — vastselt ja kallilt riie- 
tanud. Olid kutsutud hoovkondade saadikud, kes olid 
hertsoginnale teeneid osutanud, kitsam parlamendi- 
ringkond, terve kabinet, tema vend, krahvinna vend! See 

kelm, Jibe, mürgiselt sisisev, pidas kõnet pidulauas. 
Hoovikapell mängis: 

Nüüd vaenlane on löödud, 

pärast ränka häda tänagem jumalat nüüd! 


Ja tema vend, tema vend! seisis sealsamas, palja peaga 
ning vaga ja Schütz langetas meeleliigutusest oma konks- 
nina. Esimesel õhtul oli ballett: Odysseuse kojutulek. Ah, 
küll võisid nad irvitada, kui kuri Circe tulemäkke hüppas, 
ja kuidas võisid vanad, sitked hoovilibud pühkida vett 
jooksvaid silmi, kui vaga Penelope vokivärtna juures 
istus. Kuid nad võivad oodata, nad võivad veel kaua 
oodata, kuni ta tulemäkke viskub. Siis lahkus hertsoglik 
paar ja magamistoa ukse ees mängis magamamineku ajal 
itaalia kvartett. Head isu, Lux! Kas maitseb? Midagi tao- 
list pole sul ammu olnud. Ära verista ennast vastu konte! 
Teisel päeval oli ilutulestik, praksuvad raketid kirjutasid 
hertsoginna initsiaale tulejoana taevale. Rahvas, vats täis 
maksuta saadud hertsoglikke vorste, põis täis maksuta 
saadud hertsoglikku veini — kuna puudus krahvinna 
järelevalve, petab keldriülem umbes saja kaheksakümne 
kuldnaga — nuuskas liigutatult läbi nina ja röökis: ,,Elagu 
hertsoginna!” 

Kui krahvinna teadaande kätte oli saanud, lukutas ta 
enda ja kirjutas. Kirja saatis ta ratsavirgatsiga Stuttgarti. 
Kiri oli hertsogi kammerteenrile, sisaldas maksukäsu 
kolmesajale kuldnale ja lubaduse veel kaheksasajale, kui 
ta muretseb krahvinnale hertsogi verd. 

See oli sõge ning ennatlik kiri ja juba paari tunni möö- 
dumisel pärast virgatsi lahkumist kahetses krahvinna 
seda. Mitte kunagi ei olnud ta midagi taolist kirjalikult 
käest andnud. Ta oli esmakordselt toiminud enne, kui ta 
mõttetu viha oli lõpuni välja märatsetud. Ka Isaak Lan- 
dauer oli süüdi oma neetud viivitava kabalistiga. 

Kui Eberhard Ludwigi kammerteener kirja kätte sai, 
arvestas ta. Enne pidu Teinachis oleks ta arvatavasti 
krahvinna tahtmise täitnud. Nüüd, pärast Teinachi pidus- 
tusi oli kindlaks määratud, et krahvinnal pole enam 
midagi loota. Tähendab, oli võimalus temalt need 
kaheksasada kuldnat välja venitada, võib-olla ka moni- 

sada rohkem ja muud midagi. Seevastu hertsog tahtis 
krahvinnast rahu saada, ta on kindlasti tänulik, kui leiab 
ettekäände krahvinna maalt väljasaatmiseks. Tähendab, 
oli selge, kuspool asusid kasud. Kammerteener läks kir- 
jaga maakonna esimehe juurde, laskis tollel maksta en- 
dale vapruse eest tuhat kuldnat ja andis kirja hertsogile 
üle. 

Eberhard Ludwig, see raske, tuimavereline mees, seisis 
silmapilgu jahmunult arusaamatu ees, andis siis teenriie 
ägedasti märku eemaldumiseks, neelatas, ähkis, sammus 
raskelt üles-alla, nohises läbi nina. Iga veretilk kääris, 
kees vihast. Nii siis teda oli petetud. Teda! teda! hertsogit 
oli kolmkümmend aastat petnud üks neetud nõid ja raja- 
kas. Teistel kodanlusraibetel, maakonna virisevatel pipra- 
kottidel, viletsalt ja kuivalt jutlustavatel konsistooriumi 
pappidel, närusel Preisi kuningal, alati solvatud, sidruni- 
hapul Johanna Elisabethal oli õigus, neil oli olnud õigus, 
neil oli kolmkümmend aastat, kolmkümmend aastat olnud 
õigus! tema, hertsogi, vastu. 

Mõrv ja piin! Tal on olnud iga sorti naisi: blonde, musti, 
kastanivärvi. On olnud armunud väikestesse, teravatesse 
rindadesse ja võimsatesse, ujuvatesse, suuremõõdulis- 
tesse puusadesse, poisilikult pinguliolevatesse, peentesse, 
pikkadesse, pruuniläikelistesse reitesse ja pehmetesse, 
roosalt rasvastesse. Tal on olnud väsinud, lõtvu, laisku 
naisi ja märatsevaid, kes viimse tollini üdi kontidest välja 
imesid. Olid armunud temasse arvutult need naised, 
suurepärased, lopsakad, naised, kelle pärast löödi lahin- 
guid. Ta on ju kä, kurat võtaks, täitsa mees, täis mahla ja 
elujõudu ning seisab selle maailma täie hiilguse sees. 
Riputasid end tema külge südame ja üsa ning <šogu 
verega, oigasid vabanenult tema haarde all. Oli paremaid, 
tuhat ja tuline, oli paremaid nende hulgas kui Christl. 
Kuid tema ei olnud end kellelegi ära andnud. Ta on neid 
omanud ja onneid naernud ja on sellest üle saanud. 

Et tal just Christl nii verre sööbis, see tume vangistus, 
ängistus ja mittelahtisaamine, muidugi ei olnud see tulnud 
õiget teed kaudu. Ja ta ei olnud seda tähele, pannud ning 
istus — keha täis mürki ja riivatut nõidust. Oh, 00! Hoor- 
inimene! Tolle protokolli read roomasid ta poole, muutu- 

sid lõustadeks, hirmukoleduslikkudeks piltideks. Must 
lehm äraraiutud peaga, sokk äralõigatud munanditega. 
Ta võis endale temast nuku teha, nõiduda pildi sisse tema 
südame ja elava vere, ja ainult saatan, üheksasabaline, 
võis kindlasti teada, missugust neetud ja rovedat äri oli 
krahvinna kirikuvande alla panduga ajanud. 

Kuid nüüd oli ta saanud krahvinna kätetöö jälile. Nüüd 
oli lõpp kõigel nõidusel ja võlul. Ta veel näitab krahvin- 
nale, et ta viimase kui tilga tema põrgumürgist ja saatana- 
joogist välja higistab. 

Ta kirjutas, pitseeris, käsutas nõunikke, ohvitsere. 
Midati kiiret, salajast, tähtsat oli käigus. 

Juba järgmisel päeval, väga vara hommikul, ilmus 
husaaride operatiivgrupp Freudenthali külla. Sõdurid 
liikusid lossi ette, võtsid valve alla kõik välisuksed. Juht, 
kolonel Streithorst, saadetud adjutandist, läks mööda vabi- 
sevast kastellanist eeshalli. Siin astus talle vastu koja- 
ülem, kõigi uste juures sosistas ärritunud, pelglikult 
uudishimutsev teenijaskond. Ekstsellents ei võtvat vastu, 
seletas läbematult kojaülem, ekstsellents olevat alles voo- 
dis. Siis ootab ta mõned minutid, vastas rahulikult 
ohvitser ja istus. Ja kojaülem tungivalt, liialt tõtates: 
proua krahvinna ei pea sobivaks, ta kahetseb väga, ta ei 
saavat üldse vastu võtta. Kui kolonelil oli mõni korraldus 
Tema Hiilguselt, andku see tema sekretärile üle. Kolonel, 
ikka korrektne ja külm: väga kahju, aga tal olevat käsk 
igal juhul proua krahvinnaga isiklikult rääkida. 

Selle peale ilmus krahvinna ema. Hiiglaslikult seisis 
mullavärviline igivana ukse ees, mis viis tütre tubadesse. 
Kolonel saluteeris, kordas rahulikult ja asjalikult oma üles- 
annet. Vana oma koriseva, madala häälega käratas talle, 
et kasigu minema; ta peaks teadma niisama hästi kui 
tema käskija, et tema tütar on vahenditult riigile alluv 
krahvinna, alluv ainult Rooma Majesteedile. Ohvitser 
õlgu kehitades: ta ei olevat jurist, nii on tema ülesanne, 
ta annab proua krahvinnale pool tundi riietumiseks, siis 
laseb ta ukse lahti murda. Näägutades ja kogukana istu- 
tas vana enda sinna: see olevat maa rahu rikkumine, sel- 
lest saab kaevatud Švaabi riigi-rüütelkonnale ja tema 
käskijal tuleb selle eest rängalt vastutada ning ta saab 

häbistavalt tagandatud. Jääb veel kakskümmend kuus 
minutit, vastas kolonel. 

Selle aja vältel tuulas krahvinna hullumeelselt rutates 
ema tubades ringi, põletas pabereid, korraldas, pitseeris, 
andis üle oma sekretärile. Kui ohvitser ta juurde sisse 
tungis, lamas ta toredas ööriietuses voodis, tõusis üles, 
äärmiselt pahandatud süütus. Küsis nõrgal häälel, mis 
temalt soovitakse. Härra von Streithorst vabandas, tal 
olevat range käsk härra hertsogilt isiklikult Tema Eks- 
tsellentsi kaitse saatel ära viia. Toaneitside kriiskamine, 
rauga korisev vihane sõim, krahvinna minestamine. 
Ohvitser aga kõigutamatu. Kui krahvinna toibus — rauk 
nimetas koloneli parajasti mõrtsukaks — ütles ta murtud, 
väikese tüdrukukese häälel: ta olevat koloneli võimuses, 
ta teadvat, et kolonel teda saab ära viia, enne kui riigi- 
rüütelkond suudab relvastatult vastu hakata. Ta olevat 
tõsiselt haige, see kallaletung olevat tugevasti ta tervis- 
likku seisundit halvendanud. Ja kui ta selle juurde jääb, 
et teda sellises seisukorras ära viia, on see tema, krah- 
vinna, surm. Ta rääkis vaevaliselt, hingeldades, ümber- 
ringi töinasid toaneitsid. Kulus neli tundi, kuni koloneloli 
krahvinna sõidukisse paigutanud ja ta ratsanikkudest 
ümbritsetuna vihmase ilmaga ära viis. Ema ja kaks toa- 
neitsit saatsid teda. Tee ääres seisid rumalalt vahtides 
tema talupojad. Kuid Freudenthali juudid kogunesid 
palvesaali, suures hirmus oma elu ja varanduse pärast, ja 
palusid oma kaitsja eest. 

Krahvinna viidi Urachi, kus teda koheldi lugupidavalt, 
vastavalt ta seisusele, kuid ta ei tohtinud lossist ja pargist 
lahkuda. Ta käitus upsakalt, kiusas teenijaid meeleheiteni 
ja pani neid jahmuma tohutu suurte jootrahadega. Hert- 
sogi komissarile ei andnud ta ühtegi seletust, tema kui 
valitsev riigi-krahvinna on kohustatud andma aru ja sele- 
tust ainult keisrile. Ta võidurõõmutses, kui Švaabi rüütel- 
kond end asjasse segas ja kaebuse tõstis, nähes krahvinna 
vangistuses vahenditult riigile alluvas rüütlimõisas, Freu- 
denthalis, oma õiguste rikkumist. Krahvinna asjade- 
valitseja tõstis Viinis kaebuse sellises keeles, millist veel 
iialgi ei oldud tarvitatud Württembergi hoovkonna vastu. 
Igal pool riigis lasksid krahvinna agendid lendu kuulu- 

jutte, kui suur olevat hertsogiriigis õiguste rikkumise 
hädaoht, kui isegi rüütelliku isiku vabadus ei ole kindlus- 
tatud. Isaak Landauer seletas aeglaselt pead vangutades 
Madalmaade saadikule, et sellistes oludes Württembergis 
kapitali hoida olevat kahtlane ettevõte, tema sõnu turus- 
tati edasi suurte rahameeste kontorites ja need avaldasid 
edasi oma kardetavat mõ ju. 

Hertsoglizus kabinetis jälgis salanõunik Schütz tähele- 
panelikult ja imetlusega kõiki krahvinna malekäike. Ta 
laskis krahvinnal kaua oma tahtmist mööda toimida; siis 
aga pidurdasid tema ja krahvinna vend äkki ja mõjuvalt. 
Tuli alustada riigi-rüütlitega. Hertsog, iseteadlik, vihkas 
seda kogu ja oli sellega pidevalt vaenujalal. Ta läks 
vihast punaseks ainult selle nime nimetamisel ja oli pime- 
vihaselt oma käega kirikulaulust ,,00, püha vaim, tule 
meie juurde” maha tõmmanud värsi — Lase tunda meil 
sinu salvimisjõudu, liida meid tugevamini oma rüütel- 
konnaga. — Kuid sedapuhku pidi ta endast võitu saama, 
ta pidi järele andma. Kui rüütelkond oli kurat, siis oli 
krahvinna selle vanaema. Nii võttis ta omaks rüütelkonna 
kaebuse, vabandas ennast viisakalt ja parima kombe ko- 
haselt ning oli valmis andma ka muud rahuldust, kõige- 
pealt oli ta nõus järele andma küllaltki vaieldavas rüüt- 
lite viinatollist vabastamise küsimuses. Kuna pikema 
vastupanuga oli võita vaid au, järeleandmisel aga umbes 
seitsekümmend tuhat kuldnat, võttis rüütelkond oma pro- 
testi tagasi. Seega oli ka Viini kaebus lõpetatud. 

Krahvinna purjedest oli võetud tuul, kõikjal vaikisid 
tema poolehoidjad. Schütz kasutas viivitamatult seda 
soikus-olekut, et igaveseks ajaks teha lõpp krahvinna 
äritehingutele. Krahvinna viidi valju valve all Hohen- 
Urachi kindlusesse, tema sõpradele ei võimaldatud 
juurdepääsu. Tammid, mis siiani olid rahva viha tagasi 
hoidnud, kisti maha. Kõikjal ilmusid pilkelehed ja häbis- 
tavad karikatuurid, Kannstattis viidi krahvinna ilmega 
nukk pööbli rõõmuhõisete saatel algul lõbumajja, peksti 
siis läbi ja visati lõpuks raipeaeda. 

Vahepeal otsis ema oma vanema poja üles. See anger ja- 
libe, jääkülmalt upsakas minister istus argpüksina küüru- 
tõmbunult sõimava rauga ees. Ta selgitas, et õe jultumus 

ja poliitiline auahnus oleks pikapeale neid kõiki õnne- 
tusse viinud, seepärast tuli temal vahele astuda. Nüüd, 
kus õde poliitiliselt on mängust välja lülitatud, teeb ta 
oma parima selleks, et teda kaotustest päästa. Ta ei 
mätlegi õe varandusele kätt külge panna. 

Kokkuleppe tingimused, mis krahvinnale kohe algul 
esitati, olid väga soodsad. Ilmnes, kui peenelt oli Isaak 
Landauer kõik sepitsenud. Kõik olid huvitatud krahvinna 
Württembergis asuva varanduse päästmisest. Tema vend, 
keiserlik saadik, kojavarade asjadevalitseja, kõik need, 
kellel oli asjas kaasa rääkida, mõjutasid asjade käiku 
krahvinnale soodsalt. Nii oli ta küll sunnitud loovutama 
Breuzi, Gochsheimi, Stetteni ja Freudenthali mõisad ja 
andma lubaduse esitada mitte mingeid nõudmisi ega taot- 
lusi hertsogiriigi vastu ning kohustuma mitte iialgi enam 
tooma oma jalga hertsogiriigi pinnale, kuid Isaak Lan- 
dauer oli krahvinna jaoks välja pressinud viimase hiig- 
lasliku summa, mille suurusest isegi juudid julgesid ainult 
sosistades rääkida, ja paljude kinnisvarade kasumid jäid 
talle eluajaks. Krahvinna kuulus, kui ta hertsogiriigist 
lahkus, Rooma riigi jõukamate naiste hulka. 

Tugev sõjaväeeskort saatis teda maalt välja. Tema tee 
oli palistatud kilavast rooja loopivast rahvast. Krahvinna 
ees ja tema taga vedasid sõidukid lõpmatus reas riideid, 
majakraami, iluasju. 

Alles siis, kui viimane tükk oli üle piiri, järgnes 
üksinda sõidukis mullavärviline, hiiglaslik, liikumatu 
rauk. 


Hirsau prelaadi Philipp Heinrich Weissensee, kon- 
sistooriuminõuniku ja parlamendi kitsama ringi liikme 
juurde oli saabunud külaline, Würzburgi vürstpiiskopi 
hoovkonna salanõunik Fichtel. Mõlemad härrad olid 
vanad sõbrad, sale ilmalik protestant ja vürstpiiskoplik 
silmapaistmatu, väikese, targa näoga diplomaat. Mõlemad 
kirglikud nukumängu harrastajad, oma ümbruskonnale 
läbinähtamatud, täiendasid nad mõlemad vastastikku oma 
«unsti saladusi, rõõmustasid asjatundlikult württemberg- 
protestantliku parlamendipoliitika ja hoovkondliku kato- 
liku diplomaatia arvutute niitide peene kellavärgi üle. 

š Juut Süss 


Nii jesuiitide õpilane kui ka protestantlik prelaat armas- 
tasid poliitikat asja enda pärast; neile ei olnud olu- 
line siht, neile oli olulisem selle KunsfipärAnE taotle- 
mine. 

Hertsogiriigis üinnati Weissenseed, kuid enamikule oli 
ta ebameeldiv. Tema rahulik armastusväärsus ja mitme- 
külgse ilmliku hariduse veidi skeptiline üleolek eraldasid 
teda õhukese võõrastuse ja läbitungimatuse seinaga tema 
suuri, mugavaid ruume täitvatest arvututest tuttavatest. 
Ta oli suurepärane matemaatik, oli lähedane sõber Ida- 
Saksamaa mõlema parima teoloogiga, vaikse, tõsise, 
tegelikult vaga Johann Albrecht Bengeliga ja avameelse, 
kindla Georg Bernhard Bilfingeriga. Weissensee Uue 
Testamendi kriitiline väljaanne, seni küll ainult osaliselt 
ilmunud, oli kuulus kaugel üle Württembergi piiride ja ta 
sõna oli otsustav maakonna eestseisuses. 

Kuid tema mitmekülgsel tegevusel puudus soojus. Ta 
täitis küll kõikjal, kuhu ta käe külge pani, iga nurga tege- 
vuse ja asjatundliku tegutsemisega. Kuid, oli see Uus 
Testament või ettekanne maapäeval või uut sorti puude 
istutamine tema puuviljaaeda, kõike võttis ta mängides, ei 
olnud midagi, mis oleks tunginud läbi ta närvide 
südamesse. 

Avarates, suurte valgete eesriietega ruumides liikus 
tema tütar Magdalen Sibylle, suur ja lihtne, üheksateist- 
kümneaastane, pruunja mehelik-julge näoga, suurte 
siniste, hingestatud, tähelepanuväärivalt hämmeldavate, 
tumeda juukse all asetsevate silmadega. Ema oli varakult 
surnud, isa ikka ühtlaselt leige lahkus ei köitnud teda. 
Läbikäimine Stuttgardi maakonna konsulendi tütre Beata 
Sturminiga ja Swedenborgi lugemine olid viinud üksildase 
vagatsevatesse ringidesse. 

Maakonnas õitsesid vagatsejate mittekiriklikud jumala- 
teenistused, piibliringid. Hoolimata keelust ja karistus- 
test, tingituna tolle aja viletsusest ilmus kõikjal hertsogi- 
tiigi piires usklikke ja ärganuid. Tõsi küll, väikeses Hir- 
saus ei olnud sellist pühakut nagu Magdalen Sibylle'i 
Stuttgardi sõbratar ja juht, pime Beata Sturmin, kes pal- 
ves maadles jumalaga, hõõrus selle kõrvu tõotustega, 
mida jumal pidi kuulda võtma, ja pigistas välja ettekuulu- 

tusi piiblist huupi lahtilöödud lausete alusel. Kuid selles 
vaikses kohas elas tuntud magister Jaakob Polykarp 
Schober, kes oli lugenud De Poiret, Böhme, Bourignon'i, 
Leade'i ja Arnold'i teoseid, ka keelatud raamatuid igave- 
sest evangeeliumist ja Philadelphia Ühingu väljaandeid, 
heatahtlik, lihtsameelne, kes leebelt omaette tegeles ja 
pikki mõtisklevaid jalutuskäike armastas. See pidas 
Hirsaus piibliringi, millest võttis osa ka Magdalen Sibylle, 
prelaadi tütar. Suured sinised silmad tumeda juukse all 
kaugusesse, unelmasse langetatud, istus ta, suur ja ilus 
oma mehelikult julge pruunja näoga, Collegium Philo- 
biblicumi vagade, vaimust vaeste, rõhutute, kahvatüte, 
allakäinute hulgas. Ta otsis ennustusi juhuslikust - piibli 
lahtilöömisest, võitles palves jumalaga, et see tema isale 
oleks armuline ja talle äratust saadaks. 

Würzburgi salanõunik oli talle hinge põhjani vastik ja 
ta tundis tuska, nähes oma isa ilmlikus, paganlikus selts- 
konnas. Katoliiklane oli kaasa toonud inimsöö jate poolt 
leiutatud uuemoelist ainet, mida nimetati kohviks, ja 
sellest tuli talle valmistada musta, tugevasti lõhnavat 
mahla. Magdalen vaatas pelglikkude, vastikust tundvate 
silmadega, kuidas ka tema isa seda kuradijooki maitses, 
ja palus täie innuga, et jumal ei laseks isal selle joogiga 
mürgistuda. 

Seal istusid mõlemad mehed sellise joogi või veini juu- 
res ja rääkisid lõpmatuseni riigi pisiasjadest, kiriku- 
paabeli riivatusest, poliitikast, rahast, põhiseadusest, tiit- 
litest, sõjaväest ja protsessidest. Selle asemel, et rääkida 
jumala palgest ja tema jumalikkusest, nagu see sobinuks 
Kristuse teenritele. 

Salanõuniku jutt kandus loomulikult ka hiljuti vürst- 
piiskopi juures külaskäigul olnud prints Karl Aleksand- 
rile. Võluv isand. Tema kuulsus levis Doonau alam- 
jooksult kuni Neckarini. Üks õilis leht Württembergi 
seedripuul. Salanõunik rääkis printsi rahalistest raskus- 
test, ka olevat ta saatnud palvekirja maakonnavalitsusele, 
niipalju kui tal teada olevat, apanaaži suurendamise asjus. 
Ja, Weissensee oli seda palvekirja lugenud, selle stiil 
olevat talle tundunud väga tuttavana. Printsi kantseleis 
ei ole see kirjutis mingil juhul koostatud; nüüd, tagant- 

järele, ta nagu tunneks teatud kõnekäändudes oma austa- 
tud sõbra kirjaviisi, lõpetas ta naeratades. 

Härrad istusid mugavalt soojas õhtuõhus ja jõid. Kuid 
sellest ajast, kui jutt läks sellele seigale, langesid küsi- 
mused ja vastused pikemate vaheaegadega, rohkem 
kaaluteldult, ja ükskõikse maski all peitus valmisolek 
teineteise mõistmiseks. Praeguste asjaolude juures, arvas 
Weissensee ettevaatlikult ja uurivalt, oleks väga tähtis 
võtta kaalumisele väikese summa laenamine teenelisele 
printsile. 

See muidugi röõmustaks kindlasti piiskoppi, inimlikust 
seisukohast lähtudes, vastas salanõunik Fichtel pikka- 
mööda, ja targalt, väikeselt näolt võis lugeda, kuidas ta 
ettevaatlikult sõnu vormis, et need otseselt midagi ei 
ütleks, kuid oleksid selgelt mõistetavad. Piiskop olevat 
printsi hea sõber. Kuid piiskoplikul toolil kui sellisel ei 
2le mingit, ta lugupeetud sõber saagu tast aru, ei ole mitte 
mingit huvi, kas maakond aitab printsi või mitte. Piiskop- 
likud kassad on hästi täidetud ja kui Tema Eminents 
jättis eesõiguse printsi hädast aidata maakonnale, siis oli 
see vaid viisakas žest ja muud midagi. Salanõunik vaikis, 
rüübates oma kohvi. 

Weissensee vaatles teda tähelepanelikult ja ütles 
aeglaselt: ,Kui ma teist õieti aru saan, armas, pole piis- 
kopil tõesti tähtis, kas meie raha anname või mitte.“ 

Härrad vaatasid teineteisele otsa, ettevaatlikult, sõbra- 
likult. Siis ütles katoliiklane: ,Kui ma maavalitsuses 
istuksin, hääletaksin ma vastu. Just nüüd, pärast Gräve- 
nitzi kokkuvarisemist — mitte mingit kontsessiooni vürst- 
iikule majale.“ 

Ja mõlemad diplomaadid naeratasid teineteisele, viisa- 
kalt, mõistvalt, väga kaaluteldult, ahaste, peente huultega. 

Kui printsi palvekiri maakonnavalitsuses arutusele tuli, 
pooldati selle rahuldamist. Pärast krahvinna langust olid 
need üksteist heasüdamlikus huumoritujus, andmisvalnis. 
Ettekandeks oli sõna töntsil, käratseval Brackenheimi 
linnapeal Johann Friedrich Jägeril. Ta tõi ette, et prints 
Karl Aleksander olevat suur härra ja feldmarssal, kes 
kandvat Württembergi kuulsust üle terve maakera ja 
suurendavat lugupidamist Švaabi julguse ning kõrva- 

kiilude vastu neegrite, türklaste ja muude paganate hul- 
gas; ka olevat hertsog selle inimsea, selle rõugearmilise 
kõrvaldanud. Võib nii siis härrasmehelikult käituda ja 
need paar tuhat kuldnat annetada. Ka teiste tuju oli 
umbes selliselt häälestatud. Seal tõusis Weissensee ja 
oma peene, viisaka, painduva häälega tähendas nagu 
möödaminnes, et tuleb kõrgelt hinnata kiiduväärsete 
härrade kolleegide suuremeelsust ja härrasmehelikku 
käitumist. Ka tema lubaks teenelisele sangarile raha. 
Kuid tekib küsimus, kas on otstarbekas just nüüd osutada 
hertsogile vastutulekut. Hertsog on teinud krahvinnaga 
lõpparve, hästi. Kuid see on ju lõpuks olnud ainult tema 
võlg ja kohustus ja kui nüüd erakordse vastutulekuga 
tänada, siis saaks endastmõistetav tembeldatud armuks ja 
sel viisil õigustatud tagantjärele kangekaelsust, mida 
hertsog on üles näidanud kolmkümmend aastat järjest. 
Tema hääletavat selle poolt, et Karl Aleksandri palve 
tagasi lükata, kusjuures see ei ole tingitud mitte mingist 
vihkamisest sümpaatse printsi vastu. 

Maavalitsuse liikmed vangutasid kohmakaid päid, 
kõhklesid, olid juba veendunud. Weissensee oli neid taba- 
nud sealt, kust nad olid kõige nõrgemad. Ja, seal, seal see 
oli! Hertsogile näidata: meie ei tagane mitte sammugi. 
Meie eesõigused ei ole mitte paberil, meie kasutame neid. 
See oli midagi. 

Prints Karl Aleksandri, keiserliku feldmarssali, Kõrguse 
palve lükati tagasi. 


Rabi Gabriel peatus Wildbadis vaikselt, tagasitõmbu- 
nult. Õhtuti tavatses ta käia ümbruses jalutamas. Olid 
vihmased ilmad. Ta läks raskel sammul läbi niiske, leige 
õhu, selg kergelt kumer, pea otse enda ette suunatud, 
kellelegi otsa vaatamata. Ta läks, nii silmapaistmatu kui 
ta ka oli, äkki vaikivate, ülesvaatavate, jahmatanute 
vahel. Kuulujutt tõusis ta taga, kuulujutt igavesest juudist 
oli jälle siin. Kolm korda uurisid ametiasutused ükskõikse, 
morni härra pabereid. Need olid korras. Ta oli Madal- 
maade poolt legaliseeritud kui mynheer Gabriel Oppen- 
heimer van Straaten, tal oli suur pass, mis kõiki ameti- 
asutusi palus talle igati soodustusi teha. 

Prints Karl Aleksander oli kuulnud haruldasest supel- 
võõrast ja ka seda, et ta tema ihujuudi Süssiga koos viibis. 
Prints muutus viimaks mõnevõrra kannatamatuks, kui ta 
seal maakonnalt lõputult raha ootas ja tal hakkas igavaks 
minema. Ta oli Veneetsias ja ka hiljem, nagu paljud 
teisedki suured härrad, tegelnud astroloogiaga ja teiste 
mustakunstidega. Kõigepealt tegeles tema sõber vürstabt 
Einsiedelnis palju selliste asjadega; äsja Würzburgis oli 
ta jälle jutustanud ühest mustakunstnikust, keda ta nüüd 
oma hoovkonnas pidas ja kellele ta suurt usaldust osutas. 
Prints nõudis Süssilt otseteed, toogu see kabalist kaasa ja 
toogu tema ette. Süss kõhkles, väänles siia ja sinna. Ta 
teadis, rabi Gabriel ei nõustuks sellise enda näitamisega. 
Lõpuks leidis Süss väljapääsu. Kui rabi tema juures viibib, 
saadab ta printsile sõna. Kui prints ta siis üles otsib, saab 
ta sundimatult kokku rabiga. Karl Aleksander andis naer- 
des oma nõusoleku. 

Kabalist ütles Süssile: , Nii toon ma siis tüdrukukese 
Švaabimaale. Hirsau läheduses leidsin ma väikese maa- 
maja, täiesti eemalolevana. Lase see maja ära osta. See on 
keset metsa, kaugel inimestest. Midagi halba ei pääse seal 
talle lähedale.“ 

Süss noogutas vaikides. ,,Oleks hea,” jätkas rabi Gab- 
riel oma käriseva häälega, ,,kui ka sina lahkuksid siinsest 
elust ja jätaksid oma ärid. Siis, kui sa üksilduses oled, 
oled jõudnud kaldale, siis sa näed, et kõik sinu askeldused 
ja joobumus on olnud vaid tühjus. On lollus, et ma sulle 
räägin,” lõpetas ta järsult. Ta nägi Süssi nägu, ta nägi liha 
ja luud ja verd ja mitte mingit sisemist valgust ja ta oli 
tige tolle salajase sideme peale, mis teda otse sundis ikka 
suurematele lüüasaamistele selle inimese poolt. Oo, kui 
palju vett peab jooksma merre, enne kui sellel kivil 
tärkab elu. 

Kui ta minna tahtis, tõmmati uks lahti ja kangeks tõm- 
bunud teenritest mööda astus tuppa prints, kergelt longa- 
tes, lärmates: ,,Ah, tal on külalised, Süss?” ja viskus 
tugitooli. Rabi Gabriel kummardas, mitte sügavalt ning 
rututa, ja vaatles ükskõikselt ning tähelepanelikult printsi 
ajal, kui Süss sügavas kummarduses seisis. Rahulikkude 
tuhmhallide kabalisti silmade ees kaotas prints oma kärat- 

seva enesekindluse, piinlik vaikus .askus kolme vahele, 
kuni Süss selle katkestas: ,,See on Tema Kõrgus, onu, 
Württembergi prints, minu kõrge soosija.“ Et rabi Gabriel 
ikka veel vaikis, ütles prints, ja ta naer ei kõlanud päris 
vabalt: , Tema on vist see saladuslik võõras, kellest siin 
kõik lobisevad? Ta on alkeemik, oskab kulda teha, mis?” 

«Ei ütles rabi Gabriel rahulikul:, ,,ma ei oska kulda 
teha.” 

Prints oli võtnud kinda käest ja vibutas sellega vastu 
reit. Kogukast, habemetust, väikese lameda ninaga näost 
vaatlesid teda liikumatult ja ebamugavalt liiga suured 
hallid silmad kurva, läiketu tulega. Ta oli endale musta- 
kunstnikku hoopis teisiti ette kujutanud; talle meenus 
lõbustav kõdin, mis oli teda vallanud varematel musta- 
kunsti seanssidel, millel ta oli viibinud. See siin oli nii 
rõhuv, nagu taganeks õhk pikkamööda toast. 

Ma tunnen suurt huvi alkeemiliste katsete vastu,” 
ütles ta mõne aja pärast. ,Kui teie -ahaksite asuda minu 
juurde Belgradi,” — ta tarvitas nüüd viisakat teie — ,,ma 
ei ole rikas, teie vennapoeg teab seda arvatavasti pare- 
mini kui ma ise, kuid küllaldase aastapalgaga saame 
hakkama.” 

Ma pole kullategija,” kordas kabalist. 

Jälle laskus inimestele vaikus, mis kurvalt nõrgudes 
täitis toa, röövis neilt enesekindluse, kõhklematuse. Äkki, 
järsu liigutusega, nagu tahaks ta ahelaid jõuga katki 
raiuda, rebis prints vasaku käe üles kabalistile silmade 
ette. ,Kuid sellest ei saa teie ära öelda, ennustaja!” lärmas 
ta sünge naeruga. ,,Oelge mulle, mida te sealt loete!” ja 
lükkas talle peopesa nina alla. See oli kummaline käsi. 
Käeselg oli kitsas, pikk, karvane, kondine, kuid peopesa 
oli lihav, rasvane, lühike. | 

Rabi Gabriel ei saanud vältida pilgu langemist käele. 
Vaevaga alla surudes metsikut, ehmunud liigutust, taga- 
aes ta pool sammu. Veel hallim, tihedam, suruvam ängis- 
tus laskus uduna. ,,Rääkige ometi!“ käis prints peale. 
«Ma palun teid, vabastage mind sellest!“ vastas vaevalt 
end tasakaalus hoidev kabalist. 

»Kui teil midagi halba on ennustada, kas arvate, et 
kukun minestusse nagu verevaene piiga? Olen sajast 

lahingust läbi käinud, pidanud kahevõitlust läbi kotiriide, 
surm on minust juuksekarva kauguselt mööda vilistanud.“” 
Ta püüdis naerda. ,Kas arvate, et ma ei suuda kuulata, 
kui üks vana juut mulle õnnetust ennustab?“ Ja kuna 
teine ikka veel vaikis: , Ära roni kangekaelsusesse nagu 
kilpkonn oma koopasse! Räägi minu Kalchas, minu 
Taaniel!” 

«Ma palun teid, säästke mind sellest!” ütles kabalist. 
Ta eitõstnud häält ja ta silmad, jäätunud järved, vaatasid 
printsile, nii et see silmapilgu vältel ei leidnud ühtegi 
sõna. Teravalt, sügavalt, lühikeselt lõikus kolm vagu rabi 
taia otsmikusse nagu tundmatu, õudne kirjatäht. Kuid seal 
nägi prints Süssi põnevil, hirmunult taganevat, ja vihas- 
tudes enda peale, et ta nii naeruväärsena ja väikesena 
vanamehe ees seisab, lükkas ta veel kord käe rabi silmade 
ette ja karjus käskivalt: , Räägi!“ 

Rabi Gabriel rääkis ja ta morn igapäevane häälekõla 
sööbus õudsemalt printsi ärevusse kui kõik suured žestid 
ja mustakunstivõtted oleksid suutnud mõjuda: ,Ma näen 
esimest ja teist. Esimest ma teile ei ütle, teine on vürsti- 
kroon.” 

Jahmunud prints naeris läbi nina. ,Tuhat ja tuline! 
Teie annate väga lahkelt, härra ennustaja. Mitte nii 
pealiskaudselt kui muidu käetark või tähetark: suurt 
hiilgust ja kuulsust või nii. Vaid ümmarguselt, kenalt 
ja selgelt — vürstikroon. Kurat ja põrgu! Siis võib minu 
nõbu küll rõõmu tunda.” 

Rabi Gabriel ei vastanud. ,,Ma sõidan täna õhtul,“ pöör- 
dus ta Süssi poole. ,Jääb nõnda, nagu ma sulle ütlesin.“ 
Ta kummardas printsi ees ja läks. 

Pole just eriti viisakas tema onu,” ütles Karl Aleksan- 
der Süssile ja katsetas oma jahmatust naeruga hajutada. 
«Teie peate teda vabandama, Kõrgus,” ruttas juut vastama 
ja ka tema pingutas, et oma ärritusest võitu saada. ,,Ta on 
toriseja ja veidrik. Ja kuigi ta käitumine on kaebamis- ja 
laitmisväärne,” lõpetas enesevalitsemise tagasi saanud ja 
endine Süss, ,,seda rõöömustavam on see, mis tal öelda oli.“ 

Ja,“ arvas prints, vahtides enda ette ja mõõga otsaga 
järele joonistades põranda jooni, ,,kuid see, mille ta ütle- 
mata jättis.“ 

«Tal on omad veidrad mõtted,” rahustas Süss. ,,Mis 
tema peab tähtsaks ja suureks õnnetuseks, selle üle nae- 
rab meiesugune, kes elu näeb nii nagu see on. Vürsti- 
kroon on midagi reaalset. Õnnetus, millest ta ei tahtnud 
midagi avaldada, on meiesugusele kindlasti unenäod ja 
arusaamatu värk.“ 

« Vürstikroon!“ naeris prints. ,Tema onu näeb mõtlema- 
panevalt kaugele. Esialgu elavad veel minu nõbu ja tema 
täiskasvanud poeg ega mõtlegi eest ära minna. Veel 
enam, ta on oma proua hertsoginnaga sõlminud rahu, et 
anda talle veel rohkem elavaid lapsi.” Prints tõusis püsti, 
ajas end sirgu. ,Noh, juut! Kas tahab ta mulle laenu anda 
Württembergi trooni peale?” Ja lõi talle valjul häälel 
naerdes vastu õlgu. Süss vaatas talle austust avaldavalt 
silma: ,,Seisan Teie Kõrguse käsutuses kõigega, mis mul 
on. Kõigega, mis mul on,” kordas ta. Prints lakkas naer- 
mast ja vaatas otsa rahamehele, kes seisis tema ees suu- 
rema aukartusega kui tavaliselt. ,Jätkub naljast!“ ütles 
Karl Aleksander äkki, kehitas õlgu, nagu viskaks ta ene- 
selt midagi võõrast ja tülikat, ja ajas end sirgu. ,,Väike 
kallike palus mult türgi kingi,” ütles ta oma vanas toonis, 
«Väikeste siniste kividega. Juut muretsegu need mulle! 
Ja kõige paremad“ Ja väljudes, kergelt longates: ,Kuid 
et ta mulle mitte rohkem kui kolm tukatit külge ei tee.” 
Ja ta naeris rõkkavalt. 


Rabi Gabriel lahkus Wildbadist harilikel posthobustel. 
Oma soliidses vanafranki-lõikelises kuues, nagu neid 
kanti Hollandis kakskümmend aastat tagasi, tüseda-võitu 
selg veidi kumer, sarnanes ta tusase kodanikuga või 
pahura kõrgema ametnikuga. Enne ta tulekut oli posti- 
tõllas lennelnud lõbus vestlus, nüüd istuti tummalt ja eba- 
mugavalt ja rabi naaber nihutas end tähelepanu ärata- 
matult temast eemale. 

Vaevalt välja sõitnud, kohtas postitõld toredat reisi- 
seltskonda. Thurn ja Taxise vürst Anselm Franz, regens- 
burglane, kolis hiilguse ja suure saatjaskonnaga Eremi- 
vanemat härrat pika, väga aristokraatse, tuulekoera pead 
meenutava kolbaga, leske, saatis ta ainuke tütar Marie 

Auguste. Printsess, üle Saksamaa piiride oma iluduse 
tõttu kuulus, meelitades piltidel ja pastellidel oma imet- 
lejaid, istus isa kõrval ilusa naise osavõtmatusega, kes 
teab, et paljud silmad iga tema liigutust jälgivad. Loiu 
uudishimuga vaatas ta vastutulevat täisolevat postitõlda 
ja ta kerge, veidi pilkav, kõrgilt lahke naeratus ei lahku- 
nud ka kabalisti pilgu ees. Isa oli talle oma ettevaatlikul 
viisil mõista andnud, et tütart ootavat Wildbadis tähtsad 
ja loodetavasti meeldivad otsused. Nii sõitis ta nüüd 
läikivas tõllas, valmis ütlema igale seiklusele pigem ja 
kui ei, noor, loid ja siiski näljane. Läikiva musta juukse 
alt vaatas väike, väga meeldiv, sisalikusarnane, teravalt 
lõppev piklikkude silmadega nägu, vana õilsa marmori 
värvi selge, kerge laup, peen liigendatud nina, väike 
punnitatud, pilkav suu. 

Daamid Wildbadis olid kibestunud uue külalise pärast. 
Kuramaa printsess ja Madalmaade saadiku tütar, surutud 
vastu seina, krimpsutasid kõrgilt huuli ja leidsid Thurn ja 
Taxise olevat meestehimulise ning edvistaja. See aga 
läks, pisike, meeldiv pea püsti, ükskõikse raskelt mõis- 
tetava naeratusega oma teed, mis oli palistatud imetle- 
jaist. 

Esimene õhtu, mil Marie Auguste seltskonda ilmus, oli 
heaks õhtuks Josef Süssile. Allakriipsutatud vastandina 
teistele härradele ei teinud ta ka vähematki katset Regens- 
burgi vürstlikele esitletud saada. Ajal, mil noor lord Suf- 
folk end oma tardunud, suuresilmalise jahmunud armuva- 
luga naeruvääristas, hoidusSüss nüüd hooletusse jäetud 
daamide seltskonda, kusteda seni ainult salliti, kuid täna 
oldi talle kahekordselt armulik. Ainult harva ja oma daa- 
midele märkamatult suundusid tema suured pruunid silmad 
printsessile ja siis peegeldus tema väga valgest näost nii 
ohjeldamatu andunud imetlus, et Marie Auguste seda 
esinduslikku, elegantset härrat häbenemata uudishimuga 
ülalt alla vaatas. Muidu astus ta kerge, ärritava naeratu- 
sega meeldivalt ja veidi pilkavalt läbi õhtu lugupidamis- 
avalduste. 

See, kes tavaliselt oli selliste pidustuste huvi kesk- 
punktiks ja kellele oli juhitud ka printsessi põnev uudis- 
himu, Karl Aleksander, Württembergi prints, keiserlik 

feldmarssal, Belgradi, Peterwardeini ja paljude muude 
tahingute kangelane, puudus vastu ootust õhtult. Raevu- 
nult istus ta oma toas võõrastemajas, üksi, laual ainuke 
küünal. Ta istus öökuues, haavatud, jooksvahaige jalg, 
mis täna eriti valutas, mähitud rättidesse; ta istus pudelite 
ie karavinide ees. Pimedusest tõusis vahete-vahel Neuf- 
fer, kammerteener, et täita klaas, ja varjus kükitas 
mustjaspruun. Prints istus, jõi, vandus. Pärast lõunat oli 
ta hariliku kirjapostiga saanud maavalitsuselt teate, mis 
tema palve laenusaamiseks otsekoheselt ja pikema jututa 
tagasi lükkas. 

Karl Aleksander vahutas vihast. Ta teadis end hertsogi- 
tiigis populaarse olevat, tema pilt rippus arvututes tuba- 
des, rahvas karjus talle elagu. Ja nüüd saatsid need parla- 
mendikaabakad, need iga tükiga hakkama saavad 
tattninad ja ninakad rahvaesindajad sellise rämpsu ja 
soperdise., 

Nii istus ta, jõi, vandus. Ta kiskus maha karusnahad, 
millega Neuffer oli ta jala kinni mähkinud, ja sammus 
edasi-tagasi. Vana juut oli talle ennustanud krooni. Petis! 
Kena kroon! Ta oli kalts ja siiajooksnud sant, kellele see 
jõuk julges sellise näruse kirja ette visata. Ta lärmas nii 
julmalt ja teotavalt, et peolt tagasi tulev Süss, hinge 
põhjani hirmutatud, veel öösel kammerteenrilt järele 
päris, mis õieti lahti olevat. Kuid Neuffer, kes juuti ei 
sallinud, põikles eest ära. 

Teisel päeval, keskpäeva ajal, ta oli juba kaks korda. 
asjatult järele pärinud, tegi Süss printsile oma visiidi. Ta 
astus ettevaatlikult tuppa, tal olid jalas isemoodi uued 
sukad, neid tahtis ta printsile näidata; Tema Kõrgus tundis 
ikka huvi moeasjade vastu. Ka tahtis ta printsile jutus- 
tada eilsest peost. Kuid nii maruvihasena polnud ta printsi 
veel iialgi näinud. Ta seisis, alasti ja võimas, ning Neuffer 
ja mustjaspruun kallasid talle toobritest vett üle ning 
hõõrusid ikka ja jälle kuivaks. Prints viskas Süssile maa- 
valitsuse kirja ja ajal, mil Süss langetatud ja reipa 
silmaga luges, käratas prints, veest tilkuv, puristav, 
Süssile peale: , Kena ennustaja, see tema onu! Sellega on 
ta mind puhtalt alt tõmmanud! Näeb hea välja, see minu 

Süss oli ausalt pahandatud maavalitsuse toore eitava 
vastuse üle ja valmistus ladusate sõnadega väljendama 
oma põlgust sellisele mühaklusele ja kinnitama oma usta- 
vuse valmisolekut. Kuid prints, keda ärritas igaüks, ja 
nähes Süssi härrasmehelikult seisvat häbematu kirjaga 
käes, käskis äkki: ,,Neuffer! Otman! Ristige juut! Ta 
peab õppima ujuma!” Ja kammerteener ning must jas- 
pruun valasid jalamaid võimsa valinguna pesuvee Süssile 
pähe, klähvides tungis printsi koer talle kallale ja juut 
kadus rutates ning hirmunult, püksid ja uued sukad läbi- 
märjad, kingad rikutud, selja taga printsi ja teenrite kõlav 
naer. 

Süss ei pannud seda feldmarssalile pahaks. Suurtel 
härradel on sellised tujud, see on juba nii. Ja riideid 
vahetades otsustas ta järgmine kord niisama viisakalt 
esineda, isegi veel aupaklikumalt kui seni ja loodetavasti 
võetakse ta sedapuhku paremini vastu. 

Samal päeval saabus Würzburgi salanõunik Fichtel. 
Silmapaistmatu väikese, targa näoga mees otsis printsi 
veel samal päeval üles. Ja, Würzburgi hoovkonnas teati 
ettenähtamatust ja täiesti ainulaadsest maavalitsuse 
häbematusest. Härra vürstpiiskop on sügavalt pahandatud 
ja täis põlgust sellise näruse ning häbematu ihnutsemise 
üle, mida see pururumal! pööbel nii suurele ja kuulsale 
väejuhile on pilkeks teinud. Kuid tema käskija on oma 
tarkusega leidnud teise ravimi, millega saab printsi aidata 
ja mis on liialt jultunud rahvaesindusele õpetuseks ning 
vihastamise põhjuseks. 

Kuid, enne kui seletust jätkata, palus ta armulikult luba 
kohvijoogi valmistamiseks, millega ta oli harjunud. Kui 
ta siis istus kahekordselt silmapaistmatuna esindusliku 
printsi kõrval kuuma musta mahla ees, selgitas ta ette- 
vaatlikult ja asjalikult abiellumisprojekti thurn ja taxis- 
lasega, Rooma riigi kõige ilusama ja põhjatult rikka 
printsessiga. Samuti vihastab häbematu ja mässuline maa- 
valitsus end kollaseks, kui printsist saaks katoliiklane. 
Härra vürstpiiskop on endastmõistetavalt valmis printsi 
välja aitama ka juhul, kui ta abiellumisest loobub. Kuid 
ta peab seda lahendust kõige paremaks ja soovib Tema 
Kõrgusele südamest palju raha ja ilusat naist ning maa- 

valitsusele ilusat kollast tuska. Ja salanõunik jõi mõnu- 
sate, väikeste lonksudega oma kohvi. 

Niipea kui Karl Aleksander üksi jäi, tammus ta siia ja 
sinna, pea veel uimane üksildasest öisest joomingust, 
hingas, tõmbas sõrmedega läbi tugeva blondi juukse. 
Rebane! Vaata rebaseid! Nad tahtsid näha teda katoliik- 
lasena. See Schönborn, Friedrich Karl, see hea, lõbus, 
sõbralik seltsimees. Niisugune rebane! 

Ta naeris. Nali. Kurat ja põrgu! Uks oivaline nali. 
Mitmed kõrgemad ohvitserid olid katoliiklased, katoliik- 
ilased olid parimad sõdurid. Tema omalt poolt suhtus 
Veneetsiast saadik usuasjadesse väga vabameelselt, kato- 
liku jumalateenistus oli talle alati meeldinud, sõduritele 
oli katoliku usk oma viiruki ja pühakupiltide ning rüü- 
dega kõige sobivam. Ja kui ta sellega valmistas heameelt 
oma sõpradele Würzburgis ja Viinis, seda parem. Endale 
ei valmistanud ta sellega mingil juhul pahandust. Ja see 
vemp, S€e suurepärane, oivaline vemp, mida ta sel- 
lega vaenulikule maakonnale mängib. Kurat ja põrgu! 
Igal juhul peab ta igaks juhuks regensburglast vaa- 
tama. 

Kui Süss järgmisel päeval tuli, hõikas prints talle kõla- 
valt ja heas tujus: ,,Oled kuiv, juut? Kas ristimine mõjus 


hästi?” — ,Jaa,“ vastas Süss, ,kui see Teie Kõrgusele 
nalja tegi.” — ,,Kui ma nüüd kolmkümmend tuhat kuldnat 
nõuan, annad sa need mulle?” — ,Käskige!” — ,Ja pigis- 


tad mul kõri kinni, nii et ma verd higistan! Ho! Mul on 
keegi, kes mulle raha ühegi helleri protsendita annab!” — 
«Teie valite endale ühe teise rahamehe?” küsis juut 
hirmunult. ,,Ei,“ naeris prints mõnusalt. ,,Esiteks vajan 
ma sind praegu rohkem kui kunagi enne. Ma tahan 
vähemalt kaheks nädalaks siia jääda; kuid ma tahan 
välja saada sellest võõrastemaja utkast. Uürigu ta mulle 
villa Monbijou. Sisustagu ta see mööbli ja livreedega, 
nii et Versailles'gi teda halvustada ei saaks. Ma nimetan 
taoma kojafafktoriks ja erakassa valitsejaks.” Süss suud- 
les printsi kätt, tänas ülevoclavalt. 

Karl Aleksander saatis mustjaspruuni Eremitage'i lossi- 
kesse küsima, milla] prints tohib tulla visiidile, oma lugu- 
pidamist avaldama. Siis sõitis ta väikesest vahemaast 

hoolimata ette oma soliidses tõllas, mis vaatamata 
sellele, et see oli uuesti lakeeritud, ikkagi näis kaunis 
vanamoelisena. Kuid Neufferi ja kutsari oli Süss juba 
jõudnud uutesse livreedesse pista. 

Eremitage'is võeti feldmarssal vastu suurima tähele- 
panelikkusega. Peale vürsti ja Marie Auguste oli seal veel 
Thurn ja Taxise esimene intendant ja salanõunik Fichtel. 
Thurn ja Taxise Franz Anselm oli vana, kogenud, väga 
skeptiline härra. Heatahtlik, lõbus, uudishimulik, keeru- 
kaid kombeid pooldava väga hea esinemisega armastas 
ta seltskonda ja vaielda ning ei uskunud millessegi ega 
kellessegi. Neil oli nii palju ühiseid tuttavaid Viini hoov- 
konnas, Würzburgis, sõjaväes, rahvusvahelise aadli hul- 
gas. Vürst tegi väikesi, õelaid märkusi, Karl Aleksander 
rääkis palju ja elavalt, nõustus, kaitses. Vürst kallutas 
viisakalt oma peent, pikka tuulekoera kolpa, kuulas 
tähelepanelikult. Karl Aleksander meeldis talle. Muidugi, 
ta oli veidi kohmakas ja ägestus, mida ei oleks tohtinud; 
ka oli tal vähe otsustamisvõimet. Kuid tal oli tempera- 
menti ja, mu jumal, ta oli feldmarssal, kangelane, talt 
nõuti võitusid, ja mitte mõistust. 

Marie Auguste rääkis esialgu vähe. Ta istus, väga 
vürstlik oma tuvihallis sametkleidis, pisikeste, lihavate, 
hästihoitud kätega hoidis ta viisakalt ja kombekohaselt 
kinni tohutu laiasabalise kuue ülemisi volte. Vana õilsa 
marmori läikega helendasid pitside all rind ja turi, tõusis 
sale kael. Väikesena, ilusana, sisalikutaolisena vaatas 
kiirgavalt musta juukse alt pastellpeen nägu. Peitmata, 
heatahtliku uudishimuga vaatles ta printsi, kes saleda isa 
kõrval lokkas tohutult laialt ja mehelikult. 

Salanõunik Fichtel rääkis ühest Karl Aleksandri vägi- 
teost. Marie Auguste jutustas ühest Viinis nähtud võõra- 
maisest ooperist. Kangelane Achilleus, pärast seda, kui ta 
oli lohistanud surnukeha, oli laulnud midagi väga õilsat. 
Jaa,” tähendas vürst, ,,antiikajal oldi üldse väga õilsad.“ 
Karl Aleksander avaldas arvamust, et ta toimib silmapilgu 
mõju all ja ei usu, et tal oleks palju eeldusi õilsuseks. 
Mille peale printsess, silmad kindlalt punastava peale 
suunatud, naeratas, et jutt ei olevat olnud sugugi temast. 
Ja kõik naersid. 

Pakuti jääl jahutatud jooke, väikesele Würzburgi sala- 
aõunikule kohvi. 

Blondile württemberglasele meeldis must printsess 
harukordselt. "Tuhat ja tuline! Kui see suures Belgradi 
lossis balli perenaiseks oleks, siis teeksid türklased ja 
ungarlased ja kogu see metsik rahvas seal allalles suured 
silmad. See vast oli kuberneri abikaasa, kellega võis uhkel- 
dada Viinis ja kõikjal. Ja pealegi, kui ta veel tukatid kaasa 
toob lageda Belgradi lossi uuendamiseks. Würzburglane 
on rebane, see Schönborn, ja sõber, tõeline sõber ja hea 
seltsimees, talle niisugust võimalust anda. Ja ta oli mitte 
ainult esinduslik. Võllanägu, seda ta tunneb. Silmad, suu! 
See oli midagi voodi jaoks. Ta säras üle terve näo ja ta 
pidi end ohjeldama, et mitte keelt laksutada. Printsess 
läbi ja läbi, alates kunstipärasest haaksõlest tema kiirga- 
valt mustades juustes — kurat ja põrgu, neil regensburg- 
lastel on millega hoobelda — ja lõpetades atlaskingaga, 
mis mõnikord tema tuvihalli laia sametkleidi alt välja 
piilus, printsess ja siiski esinduslik naine. See oli teist- 
sugune kui tusane durlachlane, tema onupoja, hertsogi 
naine. Siin ei olnud keisril ja riigil vaeva näha, et sellele 
lapsi muretseda. Ja kui arukalt ta lobiseda võis! Kuidas ta 
keelt pruukis, võllanägu, ja teda pilkas ja silmi vesistas! 
Sellest saab häid pilte, tema ja printsess. Küllap siis Eber- 
hard Ludwig teeb aga suured silmad. Temal, Karl Alek- 
sandril, polnud tarvis pidada kulukat hoora. Tema 
seaduslik naine on ilusam ja parem voodiaare kui kõige 
kallim võõramaine armuke ja täidab tema rahakotti, kuid 
mitte ei tühjenda seda. 

Ja parlament! Need neetud kodanlusekaabakad! Ta oli 
sunnitud paisunud rahuldustundest tõmbama hinge. Hai- 
geks, kollaseks ja haigeks vihastavad nad endid. See 
tasuks end ära katoliiklaseks hakata. 

Ta vaatas Marie Auguste otsa, vürst rääkis parajasti 
kahe teise härraga, ta vaatas teda hindava, jõhkra, vägi- 
valdse, veidi metsiku sõduri pilguga, kellel on kombeks 
naist pikema jututa voodisse visata, ja printsess sukel- 
dus sellese pilku kerge, raskesti mõistetava naeratusega. 

Lahkudes oli Karl Aleksander kindlasti otsustanud 

Josef Süss oli Monbijou lossikese sisustanud suure 
toredusega, eriti uhke oli ta väikesele galeriile ja selle 
naabruses asetsevale kollasele salongile. Seda oli tege- 
likult teostanud paks ja ükskõikne Nicklas Pfäffle, kes 
oli kõik kaupmehed ja käsitöölised lähemas ja kaugemas 
ümbruskonnas läbi sõitnud. 

Nii uhkeldas uus feldmarssali maja suure toredusega 
ja prints lõi Süssile õlale: ,Ta on nõid, Süss. Ja kui palju 
teeb ta mulle külge selle tehinguga?” Mustjaspruun nägi 
väga hea välja selles raamistikus, prints hiilgas rahulolust 
ja isegi Neuffer, kellel juudi peale vimm oli ja kes pidevalt 
püüdis väikeste intriigidega Nicklas Pfäfflet tasakaalust 
välja viia, pidi nõustuma, et ka tema ei oleks saanud seda 
paremini teha. 

Ka salanõunik Fichtel, kellele Karl Aleksander uut 
korterit näitas, enne kui ta seal oma esimese peo korral- 
das, kiitis väga. Kuid oma vaikses sisemuses leidis ta, et, 
kõik oli veidi ülekuhjatud, tõusiklik ja ta mõjutas prints 
siit ja sealt midagi ära lasta võtta. Oma käskijale, vürst- 
piiskopile, teatas ta, et prints on lasknud oma maja 
heebrealasel sisustada: nii pole ka siis ime, et see 
on veidi idamaiselt sisustatud ja et printsi Wildbadi 
lossike meenutab rohkem Jeruusalema kui Versailles' 
maitset. 

Niisamasugune tunne valdas vana vürst Anselm Franzi 
Karl Aleksandri poolt korraldatud peoõhtul. Vana vürst 
pidas lugu heast välimusest ja oli, tõsi küll, ärritatud, 
kuna ta oli valinud endale kahvatukollase kuue, mis 
Monbijou kahvatukollases peosaalis kuigi hästi mõjule ei 
pääsenud. Karl Aleksander oli palunud väikesele ooperile 
»Zerbinetta kättemaks“, kuna ta teadis, et Marie Augus- 
tele meeldis komöödia, muusika, ballett. Süssil tuli oma 
Frankfurdis eluneva ema kaudu, kellel oli veel praegugi 
palju sidemeid teatriinimestega, suure rutuga üks väike 
trupp Heidelbergist kohale tuua. 

Seltskond oli väike ja hiilgav. Prints tahtis algul jätta 
Süssi kutsumata, kuid tema heatahtlikkus ei suutnud 
näljastele ja truudele faktori koerasilmadele vastu panna, 
Neufferi suureks pahameeleks oli juut ilmunud. Põdra- 

pruunis, hõbedaga tikitud kuues, osav ja õnnelik, liugles 
ta külaliste hulgas ringi, nagu oleks terve peoõhtu tema 
auks korraldatud, torises mürgiselt Neuffer. 

Kuid kuidas hiilgas veinipunases atlases ja brokaadis 
Marie Auguste. Thurn ja Taxise suguvõsa ordeni pael 
põimus uhkelt ta rinna ümber, puhvkäisel kandis ta 
teemantidest tähekujulist aumärki, mille oli talle anneta- 
nud keiser ühe patronaadi eest. Ta rääkis vähe. Kuid 
Kuramaa printsessile, samuti ka Madalmaade saadiku 
tütrele — mõlemaid oli ta kõige aupaklikuma lahkusega 
kui enesest vanemaid teretanud — mõlemale paistis, et 
nad kuulevad kõigis nurkades ainult tema muretut, lapse- 
likku häält. Nad vandusid vastastikku mitte iialgi ilmuda 
enam ühtegi seltskonda, millest võtab osa regensburg- 
lane, üldse sõidavad nad lähemail päevil Wildbadist ära. 
Kumbki oli oma otsuse teinud teisest sõltumatult ja Süss 
veenis kumbagi daami samade sõnadega oma troosti- 
tuses. 

Räägiti viimasest Stuttgardist saabunud uudisest. 
Hertsoginna usub end uuesti rasedana tundvat. Ämma- 
emandad ja arstid süvendasid temas seda arvamist, 
konsistoorium korraldas tema jaoks eespalveid ja uudis- 
himulised käisid Einsiedelnis vaatamas viirpuud, mille oli 
kord istutanud Palestiinast tagasi jõudes Eberhard im 
Barte ja mis nüüd ootamatult uusi kasve ajas. Õnnelik 
tunnus! 

Salanõunik Fichtel viskas paari jämeda, nilbe lookesega 
nalja Eberhard Ludwigi ja tema hapude, keisri poolt ette- 
kirjutatud voodirõõmude kulul. Brandenburgi sõprus 
Württembergiga on olnud alati kaheldav seik ja nüüd oli 
Preisi kuningas olnud selle kokkuelamise isameheks. 
Järgnesid hertsoginna ja tagandatud krahvinna kehade 
rabavad võrdlused. Härrad nurgas salanõuniku ümber 
turtsusid, vürsti nägu oli täis himuraid voldikesi. Daamid 
pärisid rõõmsa tuju põhjust. Süss andis edasi. Kihistati. 
Juuti tögati palestiina viirpuu kasvude pärast. Rõkkav 
naer. Isegi raskesti mõistetav naeratus Marie Auguste 
pastellnäos vallandus südamlikuks valjuks naeruks. 

Karl Aleksander pilkas: ,,Peen ennustaja sinu onu! 
Pärija-prints õnnelikult abieliis, vana hertsog muretseb 

6 Juut Süss 


teise pärija ilmale. Oled mind peenelt alt tõmmanud oma 
nõiast-onuga!” 

Marie Auguste polnud iialgi ühtki elavat juuti nii ligi- 
dalt näinud. Õudse, külmavärinaid tekitava uucishimuga 
päris ta: ,Kas ta lapsi ka tapab?“ — ,, Ainult väga harva,“ 
rahustas salanõunik Fichtel, ,,üldiselt viibib ta meelsa- 
mini suurte härrade hulgas.“ Pingutatud ilmel arutles 
printsess, et kas juudid, kes Kristuse risti lõid, samuti 
välja nägid. See polevat kindlasti sealjuures olnud, 
kinnitas salanõunik. 

Süss oma targa taktikaga tikkus nii vähe kui võimalik 
printsessi lähedusse ja rahuldus tema imetlemisega oma 
tuliste, kaarjate silmadega aupaklikust kaugusest. Pärast 
ooperit laskis printsess teda endale esitella. Süssi ohjelda- 
matu truudus meelitas teda. , Ta on nagu päris inimene,” 
ütles ta imestanult isale. Karl Aleksander võitis tema 
juures oma kena, aupaäkliku hoovi- ja ihujuudiga. Ja olles 
veel oma esimese suudluse ärrituses, ajal, mil prints oli 
veel täidetud printsessi väikese ja ihara suu soojusest, 
naeratas ta, korraldades kleiti ja lausus: ,,Ei, on aga Teie 
Kõrgusel huvitav hoovijuut!” Siis pöördusid nad väike- 
sest kabinetist peosaali tagasi. 

Printsil oli peale muu, ilma et ta seda oleks õieti tead- 
nud, tume tunne, et see kirglik ja asjatundlik suudlus ei 


olnud printsessil esimene. 


Parlamendis, üheteistkümne-komisjonis oldi - pahas 
tujus. Hertsoginna rasedus osutus eksituseks ja nüüd 
tuli teadaanne prints Karl Aleksandri eelseisvast kihlusest 
katoliiklasega ja tema üleminekust — jesuiidid olid 
häbematul kombel nimetanud seda tagasitulekuks — 
rooma kiriku rüppe. Ja kuitaheti olla aus, tuli tunnistada, 
et selles hertsogiriigi kõige populaarsema mehe äärmiselt 
vihastavas usuvahetuses ei oldud mitte päris süüta. 

Prelaat Weissensee oli kohe esimeste teadete saabu- 
misel printsi läbikäimisest regensburglastega aru saanud, 
milliste traatidega Würzburgi hoovkond ja tema sõber 
Fichtel vrürttemberglast tõmbasid. Ta oli täis naeratavat 
tunnustust sellele peenele strateegiale; kuid oma mäng- 
leva verevaese huviga, millega ta oma poliitikat ajas, ei 

läinud talle printsi äralangemine eriti südamesse. Loomu- 
likult nägi ta ette, et talle maakonnakomisjonis hakatakse 
kõõrdi vaatama kui ainsale tegelikule süüdlasele, kes oli 
teinud laenusaamispalve tagasilükkamise ettepaneku. 

Kuid ta teadis, et nad lasevad endid tema üleolekust, 
ehkki vastumeelselt, veenda ja oli endale mõjuva kaitse- 
kõne valmis mõelnud. Tuleviku suhtes oli ta ausalt veen- 
dunud, et praktiliselt ei ole printsi üleminekul kuigi suurt 
tähtsust. Kui ka lootus hertsoginna rasedusele oli luhtu- 
nud, siis seisis siiski veel nii palju printsi ja trooni vahel. 
Ta küsis endalt tõsiselt, kas nii ebamäärane väljavaade 
tasub selle vaeva, millega jesuiidid taotlevad printsi 
üleminekut. Ja muidugi, hertsogiriik ja selle parlament 
arvestasid ainult tõsiasju, selle poliitikale oli antud lühike 
kestus; kuid katoliku kirik, ja ta ohkas kadetsevalt, oli 
midagi nii vana, igivana, igavest, jesuiitidel oli hea, nad 
võisid ajada teise järgu poliitikat, pika kestusega järgne- 
vatele sugupõlvedele. 

Uheteistkümne-komisjonis sõimati printsi laialt, toorelt 
ja rumalalt. Lõpuks tegi esimees ning esimene sekretär 
Johann Heinrich Sturm, tõsine, kaalutlev, rahulik mees, 
sellele sihitule, mitteasjalikule sõimamisele lõpu ja küsis, 
kas on positiivseid ettepanekuid. Mühaklik Brackenheimi 
linnapea seletas, tegelikult olevat kõiges süüdi Weissen- 
see, ja see olevat ka tema neetud kohus väljaväänatu jälle 
sirgeks ajada. 

Weissensee leidis naeratades ja möödaminnes, et siin 
pole midagi palju välja väänatud. Pärast seda, kui prints 
nii üks-kaks sai üle minna, on temaga õige-usule küll 
vähe kaduma läinud. Printsi üleminekul on katoliiklastele 
ainult propaganda väärtus, feldmarssalit võib õnnitella, 
et ta nüüd on rahahädast väljas ega tarvitse enam maa- 
valitsust tülitada. Teistele praktilistele tagajärgedele ei 
mõtlevat ju ka lugupeetaval koosolekul miite keegi. 

Kuid mühaklik brackenheim/ane jäi kindlaks: kuigi 
hertsogipaar, jumalale tänu, on veel kõbus ja väljavaated 
järeltulijatele ei ole veel röövitud, kuigi pärija-prints on 
olemas ja on terve, tuleks pärast seda, kui Rooma nii pika 
aja peale poliitikat ajab, õigel ajal vastumiinid panna. 

Miks mitte? arvas kerglaselt Weissensee. Võiks ju 

täiesti ennast kohustustega sidumata ja salaja astuda läbi- 
rääkimistesse printsi venna Friedrich Heinrichiga. Ainult 
igaks juhuks, rohkem akadeeniliselt. Sellest vagast ja 
leebest härrast pole karta vähematki hädaohtu evangeel- 
sele kirikule ega seisuste vabadusele. 

AÄngistus. Vaikus. Üheteistkümne mõtisklus. Kas sellel 
ei ole veidi äraandmise hõngu? Ainult akadeemiliselt, 
muidugi, igaks juhuks, kohustusteta. Siiski. 

Esimees ning esimene sekretär Sturm, sirgjooneline, aus 
mees, sügavalt andunud oma isamaale, vihkas jesuiitlikke 
abinõusid. Ta tundis valusalt, et ilma nendeta oli võimatu 
hakkama saada. Kuid ainult äärmise häda sunnil. Ainult 
siis, ainult siis. 

Maakonnakonsulent, hoovikohtu assessor Veit Ludwig 
Neuffer ei tahtnud midagi teada sellistest plaanidest. See, 
veel noore-võitu mees, kondise, sünge näoga, must takune 
juus sügavalt otsmikku kasvanud, oli olnud põhiliselt 
metsik vürstivihkaja ja kõigi rahvavabaduste tuline aus- 
taja. Oma nõbuga, kes oli kammerteenriks prints Karl 
Aleksandri juures, oli ta katkestanud kõik sõprussidemed, 
hoolimata sellest, et nad olid ühes kodus koos üles kasva- 
nud, koos mänginud, koos koolis käinud. Kuid nüüd oli ta 
liiga palju näinud. oli torisedes tüdinenud, kurjus oli vaja- 
lik, ta peaaegu igatses selle järele, et raevuka, laastava 
vihaga kogeda enam kinnitusi oma kibedale teadmisele. 
Ja Wildbadis peatumise ajal oli ta oma nõbu, kammer- 
teenrit, uuesti näinud, kui ta aus tahtis olla — oli ta ise 
oma nõbu üles otsinud ja oli tollega märkimisväärselt pil- 
kaval, sapisel kombel ära leppinud. Tollel oli ju õigus. 
See oli tõenäoliselt looduseseadus, see pidi nii olema: 
mõned üksikud seisid ülal ja ülejäänud olid koerapoisid, 
saapalakkujad. Üks katoliiklane Württembergi troonil? 
See on hea, see oli ju vürsti õigus, jumalast määratud, ja 
rahvas, välk ja pauk, pidi sellele alistuma. 

Nõtke Weissensee, ikka ettevaatlikult ja möödamin- 
nes, seletas edasi. Belgrad on kaugel, küsimus on ainult 
teoreetiline, kui kindlustus võimaliku, problemaatilise 
vastu. Endastmõistetavalt ei tohi midagi kirjalikku käest 
anda. Ja corpus evangelicorum on nende poolt. 

Kolbad põrnitsesid raskelt, ebamugavalt. Isegi kõige 

väiksem võimalus selleks, et hertsog oleks katoliiklane, 
paistis arusaamatu, talumatu, tegi haigeks. Üht kato- 
liku vürsti ei saanud teisiti kujutella kui ainult despoo- 
dina, türannina. Ja see veel oma sidemetega Viini hoov- 
konnas, kes oli iga usuvabaduse, iga parlamentaarse ise- 
seisvuse peavaenlane. Ilusad vabadused! Nemad üksteist, 
kes seal istusid, nõu pidasid, maapäeva pidasid, nemad 
olid see vabadus. Nemad olid ohustatud, nemad ise, ne- 
mad isiklikult katoliku printsi poolt. 

Otsustati, Weissensee astugu ühendusse feldmarssali 
vennaga, leebe, protestantliku, mittekardetava prints 
Friedrich Heinrichiga. Kuid täiesti eraviisiliselt ja kohus- 
tuseta ja täieliku, täieliku saladuse katte a11. 


Regensburgis, Toomkirikus — Karl Aleksandri laulatus, 
kirikukellade helin, viiruk, hiilgav seltskond. Keiser oli 
saatnud saadiku, paavsti nuntsius Passionei oli saabunud 
püha isa oma käega kirjutatud kirjaga, Würzburgi vürst- 
piiskop, keiserliku armee parimad esindajad, Karl Alek- 
sandri kõige lähedasem sõber, kindral Franz 0Joset 
Remchingen, jesuiitide kasvandik, punase, mõlkja, väge- 
va näoga, veinist õndsalt särav valge paruka all. 

Ei ole ühtki ilusamat paari Rooma riigis. Prints kõrge 
kui seedripuu, hiilgav marssalikepiga, kuldvillaku orde- 
niga. Marie Auguste, väike ilus pea, särav vana marmori 
läikeliselt valge atlase ja brokaadi kohal. rinnal Thurn 
ja Taxise perekonnaordeni ölavöö, puhvkäistel keisri 
annetatud kahvatust kullast täht, kleidi kaelaväljalõikes 
paavsti ordu rist. Kergelt vetruval sammul pruutkrooni 
all, mis oli kullassepakunsti imesaavutus, milleks Süss 
tervest Euroopast üksikosad oli kokku tuhninud, viis ta 
oma noore, raskesti mõistetava naeratuse Toomkirikusse. 

Ta oli suuremal määral eelarvamusteta ja kaldus terves 
"pidulikkuses ja väärikuses kõik jal leidma koomilist. Oma 
vilgaste silmade ükskõikse uudishimuga takseetis ta 
külalisi, ja ajal, mil piiskop teda austas kõnega, et ta suure 
türklaste võitja, lahingute lõvi kristlikule katoliku usule 
tagasi on võitnud, mõtles ta, et salanõunik Fichtelit 
rõõmustab tervest pidusöögist kindlasti ainult tema kohv. 
Ja kui naljakas, et nüüd ka juut pidulikult Toomkirikus 

seisab. Muide, ta on päris kena ja huvitav ja sugugi mitte 
libahundi sarnane, nagu ta esialgu oli juute kujutelnud. 
Õieti öelda, on juudi mansetid rohkem ä la mode kui 
tema mehel. Imelik, nüüd ontal siis oma mees. Ja kind- 
lasti jõllitab juut oma suurte rahutute silmadega valges 
näos tema pruutloorist varjatud tur ja. 

Pidulikud küünlad võbisesid, orel üürgas, viiruk hõljus 
pilvena, õndsad poisikeste hääled tõusid leegina taeva 
poole. 

Kohe teisel päeval, kui hõbedased pasunad pidu- 
söögile kutsusid, astusid värskelt abiellunud jahtlaeva, 
mis neid Doonaud mööda allapoole pidi viima; jahi oli 
vürsti kingitus. Nad reisisid suure hoovkonnaga, kütti- 
dega, teenritega, haidukkidega, toaneitsidega. Andrus 
kükitas ristamisi jalgadel Otman, mustjaspruun, vahtides 
üksisilmi igivanade, põhjatute loomasilmadega Doonaud 
mööda allapoole. 

Kaldal seisid vürst, Würzburgi piiskop, salanõunik 
Fichtel, kaugemal tagapool nende ja teenijaskonna vahel 
Josef Süss. Puhus kerge tuul, õhk oli läbipaistev ja 
virgutav, oldi heas tujus. Naljasõnad lendasid kaldale ja 
tagasi, kuni tõmmati üles ankrud. Marie Auguste seisis 
heledas, rõõmsailmelises reisikleidis, varjutas silmad, 
vaatas kaugenevale sadamale. Vürst ja salanõunik olid: 
juba tagasi pöördunud, viimane, mis ta nägi, oli kaval, 
rahulolev jesuiidinägu ja elegantne ning ohjeldamatult 
andunud seisakus juut. 

»Ma poleks iialgi uskunud,” naeratas ta Karl Aleksand- 
rile, ,,;et keegi võiks olla nii elegantne ja seejuures nii 
alandlik kui sinu hea juut.” — ,Hea juut!” naeris müri- 
sevalt prints. ,Linnu ja külasid võiks selle eest osta, mis 
ta meile on külge teinud.“ Ja Marie Auguste imestanud 
nägu nähes seletas ta asjalikult: ,See on tema hea õigus. 
Selle eest on ta juut. Kuid ta on väga rakendatav,” lisas 
ta tunnustavalt juurde, ,,ta muretseb kõike: ehteasju, 
mööblit, külasid, inimesi. Isegi alkeemiat ja musta- 
kunsti.” Naerdes seletas ta loo rabi Gabrielist. ,,Seal tegi 
ta mulle ilusasti külge, see sinu hea juut. Kroon! Seal on 
veel kaks vahel. Prints-pärija on terve kui härg. Ta kir- 
jutas mulle jahiretkelt õnnesoovikirja. Ja hertsog, kuigi 

tema hertsoginna on veel niisama tusane, kui kurat seda 
tahab, võib ta ikkagi lapsi saada nagu kodujänes.” Ja ta 
naeris kõlavalt ja patsutas printsessi kätt, ajal, mil laev 
kerges iuules rõõmsalt kallaste vahel mööda sinakas- 
rohelisi laineid edasi libises. 

Ees kükitas liikumatult mustjaspruun ja vahtis üksisilmi 
üle andru itta. Printsessi silmade ees seisid viimased pildid 
kodumaast, = jesuiidi kavalrõõmsus ja juudi orjalik 
elegants. 


Enne kui nad jõudsid Serbia piirile, sai neid kätte Süssi 
ratsavirgats. , Teeb end tähtsaks see sinu juut,” naeratas 
Marie Auguste. ,,Mida on tal siis nii kiiresti müüa?” 

Karl Aleksander rebis lahti kiirsonumi, luges. Prints- 
pärija oli surnud, ootamata, ajal, mil Stuttgardi hoov- 
konnas peeti balli. 

Ta ulatas paberi printsessile. Veri lõi talle pähe, ta 
kuulis kärisevat, halvatujulist häält, nägi läbi oma 
tantsiva vere üle tuhmhallide, kivikurbade silmade kolme 
lühikest, sügavat vagu, ähvardavat, õudset nagu mingi 
võõras, salapärane kirjatäht. 

Teine raamat 


RAHVAS 


Württembergi hertsogiriigi alla kuulus seitsekümmend 
kaks linna ja nelisada küla. Kasvas teravili, puuvili ja 
viinamarjad. Ilusaks, üllaks aiaks Rooma riigis nimetati 
hertsogiriiki. Kodanikud ja talupojad olid rõõmsameelsed, 
sõbralikud, teenistusvalmid ja erksad. Oma vürstide 
valitsusvõimule allusid nad kannatlikult. Kui neil oli hea 
vürst, siis juubeldasid nad; oli ta halb, nähti selles taeva 
tahtmist, jumala karistust. Iga württemberglane, mees, 
naine, laps, maksis kümme kuldnat maksu hertsogi 
renteile. i 

Olenemata sellest, kas hertsog oli hea või oli ta halb, 
paistis päike ja sadas vihma, kasvas nisu, kasvas viina- 
mari, maa oli õnnistatud. 

Kuid igalt poolt tõmbusid niidid, sirutusid käed, ahnelt 
vahtisid silmad, igalt poolt laotus võrk üle maa. 

Pariisis istus viieteistkümnes Louis ja tema ministrid. 
Tüki Württembergist, Mömpelgardi ! krahvkonna oli ta 
juba ära märkinud ja ootas vaid, millal seda alla neelata. 
Berliinis istus krahvinna, intriigitses riigi-rüütelkonnaga, 
katsus siit ja sealt veel viimast välja pigistada, Frank- 
furdis ja Heidelbergis varitsesid Isaak Landauer ja Josef 
Süss, et hertsogiriigile kuppu lasta, paavsti riigisekretär 
kudus niite Roomast Würzburgi vürstpiiskopi juurde, el 
alistada maa piiskopikübarale, Viinis sepitsesid keiser- 
iikud nõunikud prints-pärijaga, keisri feldmarssaliga, 
katoliiklasega, uusi lepinguid, lõid ühendusi Stuttgardist 
Viini, Regensburgis vahtis silmi pilutades Thurn ja Taxise 
vürst, ja Belgradis vaagisid feldmarssal Karl Aleksander 
ja Remchingen, tema sõber ning kindral, suuri plaane. 

Nad kõik istusid ja ootasid ringis, silmitsedes üksteist 


1 Prantsuse k. Montbtliard, nüüd linn Doubs'i departemangus 
Prantsusmaal. 

umbusklikult ja vargsi ning nende suur, tumm vari laskus 
üle maa. 

Ja päike paistis ja vihma sadas. Kasvas nisu, puuvili ja 
viinamarjad. Maa oli õnnistatud. 


Esimestel novembripäevadel suri niisama järsku, nagu 
ta suuremalt osalt oli otsustanud, tegutsenud ja elanud, 
Eberhard Ludwig, jumala armust Württembergi ja Teck: 
hertsog, Rooma keiserliku majesteedi, Püha Rooma Riig; 
ja auväärse Švaabi ringkonna kindralfeldmarssal, ka 
kolme ratsa- ja jalaväerügemendi ülem. 

Nüüd lamas ta võimsal katafalgil, nägu lämbumisest 
sinakaskollane, paraadmundris, paljude aumärkidega, 
mille hulgast paistsid silma Taani Elevandi-orden ja Preisi 
Musta Kotka aumärk, ümbritsetud paljudest küünaldest, 
peatsis ja jalutsis auvahtidena kaks leitnanti. Haletsemis- 
väärselt kükitas suures vaikses ruumis tolmunult ja 
tusaselt Johanna Elisabetha — hertsoginna. Tema võidu- 
rõõm oli kestnud nii vähe aega; ja et see mees, kelle ta oli 
võitnud nii sitke ootamisega, nii verise vaevaga, nüüd 
pärast väheseid kuid lamas sinisena, surnuna ja lämbu- 
nuna, seda oli see teine talle mananud, see meklenburg- 
lanna, see nõid, see isik. Kuid siin istus tema, tema 
üksinda ja mitte see teine. Kes valitseb tulevikus Würt- 
tembergis, oli talle ükskõik. Arvatavasti katoliiklane oma 
suurelise, kerglaselt ülesmukitud naisega. Kuid tema oli 
nii väljapigistatud, see teda ei huvitanud. Tal oli tähtsa- 
mat siin maailmas teha: tal oli veel visa kättemaksupudru 
keeta. Veel istusid selle isiku sugulased hertsogiriigi liha- 
pottide juures, veel hiilgas see isik: rikkuses ja suures 
säras, veel imes ta saja väikese kanali kaudu, oma kinnis- 
varade valitsejate, oma neetud juutide kaudu maa mahla 
enesesse. Nüüd, kus Eberhard Ludwig on surnud, pole tal 
enam kaitset, nüüd pole enam hoolimist. Tema, hertso- 
ginna, süüdistab krahvinnat uuesti rängalt ja kaebab 
tema peale uuele hertsogile, keisrile ja riigile. See isik oli 
tema elu varitsenud, ta oli prints-pärijale, ta oli hertsogile 
surma külge nõidunud. Tema, hertsoginna, ei vannu veel 
esimeses tormijooksus alla. Kuid ta ei lase teda lahti; ta 
ei kisenda, kuid tema kurb hääl ei vaiki enne, kuni see 

teine ei ole paljastatud, teotatud ja kaltsudes. Nii istus ta 
uhke katafalgi kõrval, hall ning haletsemisväärne, ja 
veeretas oma vaest elunatukest käes. Rasked kasvumaja 
lilled lõhnasid, jämedad küünlad vilkusid ja leitnandid 
seisid paljastatud mõõkadega auvalves. 

Kodanikud, saades herolditelt teada hertsogi surmast, 
paljastasid pead, härdusid. Nüüd, mil hertsog oli surnud, 
nägid nad ainult ta esinduslikkust, armulikkust, sõja- 
mehelikku tublidust, hiilgust, elegantsi ja nad olid valmis 
terve tema valitsemisaja viletsuse ainult üksnes krah- 
vinna ja selle nõidumise arvele kirjutama. Talle ei pandud 
süüks mitte üksnes raha, mille ta maalt välja oli pressi- 
nud, tema selga sajatati ka kõik needmised ja katkud, 
kuna tema läbi oli hakanud Saksamaal kõikuma lugu- 
pidamine vanast kindlalt rajatud vürstikojast ja mõnigi 
soodus juhus uute õiguste ja soodustuste saavutamiseks 
oli läinud kaduma, sest, et keiserlikku hoovi mitte vihas- 
tada, oldi sunnitud kõikjal väga ettevaatlikult ja tagasi- 
hoidlikult tegutsema, ka olevat alati parajal hetkel puudu- 
nud raha. Ikka sügavamale porri langes krahvinna pilt ja 
ikka hiilgavamaks tõusis hertsog ning naised pühkisid 
silmi: ta oli rii hunnitu ja ta rääkis igaühega nii sõbrali- 
kult, nii hea isand, nii kaunis isand! 

Ja virgatsid jooksid, sõitsid ning ratsutasid. Uks Frank- 
furti, seal vangutas Isaak Landauer pead, hõõrus lõdise- 
vaid käsi ja ütles: ,, Ai, nüüd muutub reb Josef Süss 
tähtsaks ja tal tulevad suured äritehingud.” Uks Berliini, 
seal ütles krahvinna süda üles ja ta kukkus meelemärku- 
setult põrandale. Uks Würzburgi, seal naeratas paks, 
lõbus vürstpiiskop ja kutsus salanõunik Fichteli enda 
juurde. Üks Belgradi, seal tõmbas Karl Aleksander süga- 
valt hinge, nüüd oli ta hertsog, hertsog nüüd! Ta nägi end 
tungimas sõjaga sügavale Prantsusmaale ja ta nägi oma 
käsi keeramas maailma kodaraid. Kuid üle selle nägi ta 
samaaegselt tuhmhalle silmi, kuulis torisevat, kärisevat 
häält: , Ma näen esimest ja teist. Esimest ma teile ei ütle.” 
Ja ta vaatles mõtiskelles oma kätt, kummalist kätt, mille 
peopesa oli lihav, rasvane, lühike, kuid käeselg tundus 
kitsana, pikana, karvadega kaetud ja luine. 

Peegli ees seisis Marie Auguste, seal seisis ta sageli, oli 

alasti ja naeratas. Selge, kerge lauba all asuvate piklik- 
kude silmadega vaatles ta oma pehmet, sihvakat, vana 
ülla marmori värvi keha. Ta sirutas end hõljuvalt, väike 
sisalikuline pea väga punaste huultega naeratas sügava- 
malt. Oli kena sõita nüüd Stuttgarti, läbi austust avaldava 
rahva, kuldses tõllas — hertsoginnana. Ka siin, Belgradis, 
oli olnud ilus, istudes troonil, valitsedes neid metsikuid, 
himuraid, lugupidamist avaldavaid, barbaarseid inimesi. 
Kuid oli väga teretulnud näha nüüd keisrikojas ja teistes 
saksa hoovkondades austust viirukipilvedena üles tõus- 
mas. Hertsogikrooni hakkab ta kandma parükata, see ei 
olnud küll moega kooskõlas, kuid seda teeb ta siiski ja 
kroon peab olema väike ning kõrge ja asetsema väga 
uhkelt läikivmustadel juustel. Ta tõstis, see alasti naine, 
poolrituaalse, poolnilbe liigutusega mõlemad käed nurge- 
liselt üle pea, nii et kaenlaaukude must lokkis juus oli 
näha, ja hingates himuralt, astus ta naeratades, painduval 
sammul, peaaegu tantsides läbi toa. Tema hoovkonnas on 
palju isandaid: sakslasi, itaallasi, prantslasi, mitte pool- 
metsikuid nagu siin; asutakse ju Versailles' lähedal. Ja 
paljud, kes pooleldi häbematusega, pooleldi imetlusega 
olid vaadelnud printsessi, kuidas vaatlevad nad nüüd 
hertsoginnat. Ka ihujuut seisab tema seltskonna äärel, 
ohjeldamatult galantne. Ta huuled tuksatasid lõbusalt. 
Ah, oli hea olla ilus, oli hea olla rikas, oli hea olla hertso- 
ginna. Kui tore, et oli mehi ja ilusaid riideid, kroone ja 
pidustusi. Maailm oli ilus ja ilus oli elada. 

Winnenthali lossis, Stuttgardist ainult nelja tunni kau- 
gusel, sattus Karl Aleksandri vend, leebe prints Heinrich 
Friedrich sügavasse segadusse, kuuldes onupoja surmast. 
Taelas vaikselt ilusas väikeses lossis, harrastas muusikat 
ja luges. Viimastel aastatel oli ta ühe armukese enda 
juurde võtnud, vaikse, tumeblondi olevuse, väikese maa- 
aadliku tütre, mahedate liigutustega, ilusate, sügavalt 
rahuldatud silmadega ja veidi raskepärase mõistusega. 
Kui prelaat Weissensee oli printsi juurde tulnud ettepane- 
kuga Suunata troon katoliiklasest venna asemel temale, 
oli unistustes aega mõödasaatev mees sellest kohe kahe 
käega kinni haaranud. Kuid tark prelaat veendus peagi, et 
prints vaatles oma kärsitul, ebareaalsel kombel poliitilisi 

seiku kui unistusi ja sukeldus värvilisse udukogusse. Ei, 
selle nõudlejaga polnud midagi peale hakata energilise, 
tormaka Karl Aleksandri vastu. Prints-pärija surma järel, 
kui tema kui järeltulija küsimus tarbetust unistusest 
võinuks saada tõsiasjaks, saabus Belgradist — taevas 
teab, kust feldmarssal neist sepitsustest teada sai — selge, 
mitte kahemõtteliselt mõistetav kiri, milles Karl Aleksan- 
der venda tõsiselt manitses sellisest tegevusest ja ala- 
tust üritusest hoiduma. Hirmunult ja arakstehtuna tõmbus 
leebe prints kõigist üritusist eemale ja suures hirmus hoi- 
dus igasugusest läbikäimisest Weissenseega. Nüüd, mil 
ta sai teada hertsogi surmast, kerkis jälle esile. endine 
kirju, fantastiline unistus. Higistades, värisevate liikme- 
tega, tugevasti üles ärritatud, kõndis nõrk mehike hallil 
hommikul ringi, luuletas kokku, mis kõik juhtuda võiks, 
kui tal ainult veidi rohkem enesealgatust oleks, kuidas ta 
haaraks võimu, kirjutaks keisrile, kinnitaks, vallandaks 
ministreid, sõlmiks Prantsusmaaga lepinguid, peaks rah- 
vale sütitavaid kõnesid. Ohates pöördus ta lõpuks tagasi 
mägamistuppa, ta ei olnud tahtnud oma armast armukest 
enne üles äratada, tasa ja ettevaatlikult riietus ta lahti, 
sirutas end oma nõrkuse üle kurvastades tema kõrvale, em- 
bas kobades tema suuri sooje rindu, kuni see oma ilusad, 
rumalad silmad avas, trööstis end tema õrna noorusega 
ja uinus lõpuks ohates, mõttessevajunult ja rahuldatult. 

Prelaat Weissensee, saades surmateate, kõndis kibele- 
vas ärrituses läbi oma avarate, valgete eesriietega 
ruumide. Kui palju probleeme, komplikatsioone, konf- 
likte! Katoliku vürst puht protestantlikul maal: uus, oota- 
matu, enneolematu olukord Lääne-Saksamaal. Tema, 
Weissensee, oli õigeaegselt näitelavale ilmunud, nüüd oli 
palju võimalusi, teda ei saadud ühegi juurest välja lüli- 
tada. Ta ei olnud kuskil esile tükkinud, ta oli kõikjal 
sõlminud sidemeid. Ta kõndis edasi-tagasi, koostas plaane, 
heitis neid kõrvale, nautis mõnusalt põnevust, liikumist, 
suure intriigisepitseja ja projektitegija õnne. 

Kuid tema tütar Magdalen Sibylle istus ja tema sinised 
silmad pruunikas, julges näos töötasid ning liikusid 
valguse ja pimeduse vahel. Üks katoliiklane, üks pagan 
troonil. Nüüd satub maa segadusse ja suurde hädasse. 

Aita, Issand Seebaott, et maa jääks kindlaks kiusatuste 
vastu, millega meelitab ebajumalate teener, ähvarduste 
vastu, millega ta tahab rahva teha puhtale õpetusele 
tõrksaks. Paganlik vürst sõidab siia hiilguse ja suure tore- 
dusega, ta on võitnud lahinguid, seisab keisri juures 
suures aus, tema abikaasa käitub hoovkondlikult ja 
kergemeelselt. Aita, Issand Seebaott, et rahvas jääks 
tugevaks kõiges selles hädas ja kiusatuses. Ja tema isa, 
tema isa seisab päris võitluse eesotsas, tema osaks on — 
saada kilbiks hädaohus olevale evangeeliumile. Ah, ta ei 
tahtnud patustada neljanda käsu vastu; kuid tal oli suur 
hirm, kas tema isal on küllaldast kindlust jumala ja 
inimeste ees. Ta põgenes, nagu alati sellises hädas, 
jumala juurde, lõi piibli lahti ja palus ennustust. Kuid ta 
leidis ainult salmi: ,,Iga puhast lindu võite teie süüa. See 
aga on, mida teie süüa ei tohi: kotkast ja jaanalindu, raud- 
kulli ja peelikani.“ Ta mõtles kaua järele, kuid hoolimata 
kõigest osavusest ennustuste seletamises ei leidnud ta 
kooskõla maa viletsuse, isa kindla usu pärast muretsemise 
ning jaanalinnu ja peelikani vahel, keda israeliidid süüa 
ei tohtinud. Ta otsustasesitada ennustuse oma sõbrannale 
Beata Sturminile, ärganule, Stuttgardi piibliringi pimedale 
pühakule. Kuid esialgu jälgis ta, mehelikult julge nägu 
täis muret ja raskeid mõtteid, oma isa, kes polnud sugugi 
pilvine, vaid ülimalt erutatud ja sammus mõnusas kanna- 
tamatuses edasi-tagasi ning kelle peenejoonelises, elava- 
ilmelises näos väljendus tegutsemistahe. 


Juba pool tundi enne istungi algust olid parlamendi 
kitsama nõukogu üksteist isandat maakonnahoones kokku 
kogunenud. Päevakorras ei olnud midagi olulist; kuid 
kõik oli nii selgusetu, istuti läbipaistmatus pimeduses, 
taheti vähemalt oma naabritki kombata, kuulda vastuseid 
ümbritsevast ööst. 

Ah, et tookord printsile laenu andmine tagasi lükati, 
ah, et tema noorema vennaga läbirääkimisi peeti. Nüüd 
istuti poris ja hädas. Prints pidi olema pühak, kui ta nüüd 
võimu juures maakonnale selle tasumata jätab. Ja ta 
polnud mingil juhul pühak. Uks sõdur, feldmarssal, 
harjunud tumma, pimeda alistumisega. Oli kuuldusi, et. 

ta oma nõunikke sugugi pehmelt ei kohelnud, et ta oli 
sageli ja tihtipeale oma alluvatega sattunud metsikusse, 
raevutsevasse vastuollu, elajalikult vandus ja märatses, 
ei sallinud mingit vasturääkimist ning nõusid ja muud 
purunevat oma nõunike pähe puruks peksis. Lühidalt, et 
ta olevat despoot nagu üks paganlik keiser kunagi. 
Tuleb häda ja põrgusabbat selle leviaataniga *. 

Sest ei oldud nõus karva võrragi loobuma oma õigus- 
test ja vabadustest. Ah, see magus võim! Nemad üksteist 
lakkusid põhiseaduse vedelat mett. Ülejäänud osa parla- 
mendist oli seal ainult selleks, et kinnitada seda, mida 
nemad on otsustanud. Kuid nemad, need üksteist, nemad 
valitsesid maad, nad pidasid istungeid kinniste uste taga 
nagu Veneetsia signoria ?, nad sepitsesid, kauplesid, sah- 
kerdasid omavahel ja köitsid hertsogi ja tema ministrite 
käed. Oli meeldiv ja magus tunda end nii tähtsana, nii 
võimuküllasena. Siia ärgu tulgu keegi ligi ja ärgu katsugu 
seda riivata. Laialt ja võimsalt rivistutakse selle vastu 
ja kaitstakse maad türannia ning katoliku orjuse eest. 
Sest omatakse ju kindlat kaitset ja head põhiseadust. 
Nii kindel ja hea on seadus, millele hertsog peab truudust 
vanduma, — hoida alal nende ja protestantliku kiriku 
õigused. Sellest seadusest ei saa Rooma terve oma kavala 
tõlgitsemiskunstiga midagi maha kustutada. Seda riivi ei 
viili läbi ka kõige peenem jesuiit. Puregu enda ümber see 
pagan ja raevune türann! Selle raua kallal murrab ta 
raginal oma hambad. Oo, selge seadus! Oo, õnnistatud 
usuvabadus! Oo, hea, kindel põhiseadus ja Tübingeni 
leping *! Oo, tark, tervendav, ülistatud vanaisalik ette- 
vaatus, mis paneb hammustavatele hertsogitele sellise 
suukorvi pähe. 

Täpselt kell kümme avas esimees Johann Heinrich 
Sturm istungi. Kuid veel enne, kui jõuti asuda päeva- 


' Leviaatan — (heebr. k) Vana Testamendi vaste ürglohele. 
(Tõlkija märkus.) 


2 Signoria — keskaegses Itaalias patriitside valitsus mõnes 
linnriigis. (Tõlkija märkus.) 
3 Tübingeni leping — a. 1514 hertsogi ja maapäeva kokku- 


leppel kehtestatud Württembergi põhiseaduse alused. 
(Tõlkija märkus.) 

korra juurde, ilmus jahmatanud härraste ette valitsus- 
nõunik Filipp Jaakob Neuffer, konsulendi vend. Ta esitas 
dokumendid, mille põhjal Karl Aleksander võtab seadus- 
liku pärijana üle Württembergi trooni, ja oma jõudmiseni 
hertsogiriiki teeb nõunik von Forstnerile ja nõunik Neuf- 
ferile ülesandeks tegelikkude ministritena -riigiasjade 
juhtimise. 

Naeratades ja viisakalt seletas nõunik kohmetunud 
härrastele edasi, hertsogil olevat teada, et parlament 
hellitavat mõningaid muremõtteid usu ja seisuslike vaba- 
duste küsimustes. Tema olevat õnnelik juba nüüd härras- 
tele üle andes Tema Hiilguse korraldusel rahustavaid 
kinnitusi ja tagatisi. Hertsogil olevat olnud juhust juba 
varem, printsina, puutuda kokku mõningate üheieist- 
kümne-kogu liikmetega ja arutada möödaminnes tol ajal 
võimalikku ja nüüd tegelikku olukorda ning härrased 
olevat pidanud praegu antud tagatisi väga soovitavateks, 
et tagada vajalikku usaldust hertsogi ja maakonna vahel. 

Tummalt ja suures segaduses kuu:asid üheteistkümnest 
üheksa seda kõnet. Isegi rahulik, tasakaalukas esimees 
Sturm suutis vaid suure vaevaga mõned laused endast 
välja pigistada, milles ta nõukogu, nüüd siis ministrite 
nõukogu, volitusi tunnustas, üleantud dokumentide eesi 
tänas ja teatas, et need saavad rahus järele uuritud. 

Ministri lahkudes jäid isandad istuma jahmunult, nõu- 
tult, umbusklikult ja vihaselt. Tähendab, nende seas oli 
mehi, kes sepitsesid omal käel? Weissensee ja Neufferi 
naabrid tõmbusid peaaegu märkamatult neist veidi eemale. 

Vahepeal esitles end teine Neuffer, nüüdne minister 
sõjakomissariaadis nõudis hertsogliku volituse põhjal üht 
operatiivgruppi sõdureid ja sai selle pärast järelepärimist 
maakonnavalitsuses. Veel ei olnud vana hertsog mulla 
all, kui juba uue volinik ministrite nõukogusse tungis, 
Karl Aleksandri nimel Grävenizi partei peamehed va- 
histas ja hambaid krigistavad, kõigi taeva ja põrgu äh- 
vardustega protesteerijad Hohentwieli toimetada laskis. 
Vangis olid Friedrich Wilhelm, krahvinna vend, see jää- 
külm, kes oma õe poliitikast välja lülitas, et ise seda 
tugevamini istuma jääda, ülemhoovimarssal ja pea- 
minister, tema mõlemad pojad, ülemtallimeister ja konve- 

rentsiminister. Vahistatud olid ka nende väikesed saba- 
rakud ja soosikud, kirikunõukogu direktor Pfeil, sala- 
jane referent Pfau, valitsusnõunikud Vollmann ja Scheid 
ja hulgaliselt nende poolehoidjaid alluvaid ametnikke. 
Kuidas nad olid laiutanud! Kuidas nad olid suurustanud 
ja ninakalt toiminud ning vaevalt tänanud, kui neid tervi- 
tati. Nüüd istusid nad kongis, pilkases pimeduses ja ükski 
koer ei haukunud nende järele. 

Siis tegi Neuffer hertsoginnale visiidi, teatas juhtumist 
tolmusele ja nukrale, nüüd helendama hakkavale ja 
võidurõõmutsevale naisele. Laskis heroldi ja müürilehtede 
kaudu teatavaks teha, et Karl Aleksander on valitsemise 
üle võtnud ja saabub peatselt Beigradist. Ebatruude amet- 
nikkude vastu, kes oma kasuks rahvast rõhusid, on abi- 
nõud juba tarvitusele võetud, kõik vabadused, eriti aga 
usuvabadus, kindlustatakse — seda on ta hoolitsevalt 
juba ette oma siiraste ja ustavate vürstlikkude sõnadega 
kinnitanud. 

Rahvas juubeldas. See oli vürst. See ajas asjad joonde 
ilma end isikuist mõjutada laskmata. Täpselt nagu pildil, 
kus ta tormijooksuga hõivab Belgradi. Paelad siia, kuuse- 
oksad siia, — pildile vanikuks. Üks tõeline isand ja kan- 
gelane. Sellega saab hästi edasi. 


Hirsau läheduses keeras maanteelt ära külavahetee. 
Külavaheteelt hargnes jalgrada, kadus metsa, lõppes 
täiesti tugeva, väga kõrge puutara ääres. Vaadet aia 
sisemusse varjasid puud. Kohalikest elanikest oli sisse- 
pääs lubatud ainult aednikule ja vanale päevatöölisele, 
kes täitis käskjala ülesandeid, mõlemad torisejad mehed, 
kes usutlejad vastust andmata seisma jätsid. Teada oli 
ainult, et üks hollandlane oli väikese lagunenud maja 
endise omaniku pärijatelt ära ostnud. Ametiasutustes oli 
ta sisse kirjutatud kui mynheer Gabriel Oppenheimer van 
Straaten, tal oli suur Madalmaade pass. Müük oli iga- 
külgselt vormistatud, kõik politsei ja rentei nõudmised 
täideti piinliku täpsusega südametunnistuse järele. Hol- 
landlane elas seal ühe väga noore tütarlapsega, ühe toa- 
tüdruku ja ühe teenriga. Jutustati väga kummalist lugu 
ühest hulgusest, kes oli katsetanud üksikusse majja sisse 

murda. Ta nabiti kinni, temast saadi jagu. Hollandlane 
polnud talle midagi teinud, oli vaid selle paksust ja vede- 
last läbikäinud pilkava mehe lukustanud aäinuit üheks ööks 
raamatutega täidetud tuppa. Lõdisedes, sügavalt vapus- 
tatuna oli hulgus järgmisel päeval läbi metsa minema 
lonkinud ja selle ümbruse igaveseks maha jätnud. 

Levisid kuuldused, et hollandlane on igavene juut, vai- 
busid aga jälle. Ta hoidus kaugele asulast, jalutas üksinda, 
harilikult metsas, harva võis teda näha palest palesse. 
Lõpuks harjuti temaga. No seal oli siis tara vägevate puu- 
dega ja selle taga elas hollandlane ja kui ta ka keelatud 
asju ajas, siis tegi ta seda vähemalt väga vaikselt ja ilma 
kedagi segamata. 

Kuid Hirsaus elas too magister Jaakob Polykarp Scho- 
ber, kes pidas piiblitundi, millest võttis osa ka Magdalen 
Sibylle. Noor, veidi rasvunud, punnpõseline inimene, kes 
omaette elas ja pikki, mõtisklevaid jalutuskäike armastas, 
sattus kord ühel sellisel jalutuskäigul, pooltahtmatult 
ühele ühe puu juurest teise puu juurde meelitavale lin- 
nule järgnedes, kõrge tara juurde, ronis sellest palju mõt- 
lemata ja suurema vaevata üle, läbis kõrge metsa, seisis 
äkki hõrendiku ääres ja nägi kesk tulpe terrassikuju- 
liselt astmeliselt tõusvaid, temale tundmatute, hoolikalt 
kasvatatud lillede peenraid, hollandlase maja. Kiirgavas 
päikeses näis see võõrapärasena, pimestavalt valge väi- 
kese täringuna. Maja ees oli üles löödud lihtne päikese- 
telk ja seal sees lamas sirutades ja unistades oma aega 
veetev tütarlaps, võõrapäraselt riietatud, mattvalge näoga 
sinakasmusta juukse all. Magister seisis vaikselt, alandli- 
kult, vahtis üksisilmi ümmarguste silmadega ja läks kiki- 
varbail minema. Tulevikus aga hiilis ta kujutlusse taeva- 
sest Jeruusalemast pilt tütarlapsest telgis väga valge, 
tulpidest ümbritsetud maja ees. 


Rabi Gabriel jättis tütarlapsele igasuguse vabaduse. 
Naeni õitses vaikselt ja vagalt, väheste soovidega. Tal oli 
vana, muhe, vaikiv teener ja hollandlasest toatüdruk 
Jantje, kes juba palju aastaid heatahtlikult lobisedes ja 
muretsedes ta ümber talitas. Mõnikord oleks ta meelsasti 
tahtnud inimesi näha, kuid kuna onu neid lähedale ei 

lasknud, oli vist nõnda parem. Unistuste inimesed, loetud 
inimesed olid paremad kui maa peal elunevad. 

Ta süvenes rõõmuga raamatutesse, mida onu temaga 
koos luges. Need olid suuremalt osalt heebrea raamatud, 
sealhulgas ka mitmetähenduslikud, saladuslikud kabala 
raamatud. Ta ei mõelnud nendele, ta nägi neid. Kabalistlik 
puu, taevalik inimene olid talle tegelikud, käegakatsuta- 
vad asjad. Jumala nime tähed-arvud tantsisid, kaunistatud 
oma kirjude, virvendavate lipukestega, püha teaduse 
kujud liigutasid endid oma paljude liikmetega, ronisid 
kolmnurgad, vajusid nelinurgad, tipust tippu hüppas viis- 
nurkne täht. Kuid seitse- ja üheksanurgad sirutasid oma 
paljusid liikmeid, torkasid mõnda ähvardavalt, embasid 
teist kallistavalt. Ja kõik põimus pöörlevasse korrapära- 
sesse tantsu. 

Ja nõnda õpetas onu: igal lausel, igal sõnal, igal kirja- 
tähel on oma salajane mõte. See mõte avaldub, kui sa sõnu 
võrdled kirja teiste kohtadega, kui sa kirjamärkide arvu- 
lise väärtuse uuteks kujunditeks destilleerid. Vaata, siin 
on paber ja sellel natuke kirja. Ja on elavam kui elav 
inimene, on rääkiv suu igaveseks. Kas see ei ole imede 
ime? Paljude aastatuhandete eest keegi mõtles, keegi 
tunnetas selle lause. Suu, kes seda esmakordselt ütles, on 
surnud, on surnud aju, kes seda esmakordselt välja motles. 
Kuid tema käsi kirjutas selle, ja kuna ta kirjutas, valgus 
jumal tähemärkidesse ja sa saad neist aru, sa tunnetad 
neid täna — paljude aastatuhandete pärast. Kirjutatus on 
jumal. Tähemärgid elavad, põimuvad üksteisesse, tähe- 
märk numbrisse, number kõlasse — igavesti. Mida keegi 
kirjutab, see eraldub temast ja elab edasi oma elu ja rää- 
gib iga teisega. Kuid see, kes ennast pühitseb, tunnetab 
jumalat kõiges kirjutatus. 

Nõnda õpetas rabi Gabriel. Naemi kuulas, pingutas, et 
aru saada. Kuid pühad jutustused moondusid vaid silma- 
pilkudeks valjudeks, müstilisteks eraldumisteks, mida onu 
neist välja väänas. Siis ilmusid need uuesti, said endile 
värvid ja liha ja muutusid tütarlapse veres kirjudeks, 
armsateks valmideks ja kangelaslikkudeks seiklusteks. 

Ta luges ülemlaulu: Minu armastatu alustab ja ütleb: 
Tõuse üles, minu lambakarjus! Minu ilul Tõuse üles ja 

tule! Vaata, talv on möödunud. Noored õied tärkavad mul- 
last, lauluaeg on kätte jõudnud, turteltuvide hääl kõlab 
meie maal. Tõuse üles, minu lambakarjus! Minu ilu! Tule! 
Minu tuvi! Tuvi kaljulõhes, varjatud nõlval! Lase mul 
imetella sinu kuju! Lase mul kuulda sinu häält! Sest sinu 
hääl on magus ja sinu kuju armas. 

Ta istus, õrn ja tähelepanelik, ja libises teadvate silma- 
dega üle suurte, nelinurksete heebrea tähtede. Nägu, väga 
valge nagu ta isalgi, pöördus saledal, uhkel kaelal, silma- 
des peitusid igivanad üunelmad, pea oli ta kätele 
toetanud, pehmelt ümardusid õrnadest käerandmetest 
käed. 

Rabi Gabriel sei:etas, et see, mida ta seal oli lugenud, 
tähendavat maailma loomist, lilled olevat esiisad, ja noor- 
meeste hääl, kes pühakirja saladusi õpivad, mõjuvat sel- 
leks, et maailm püsiks ja esiisad endid ilmutaksid. Ja ta 
tõlgendas seda üksikasjaliselt ja jälle kõike koos, suure 
põhjalikkuse ja teravmeelsusega; lõpuks vajus ta kössi ja 
vaikis. Naemi kuulas täis usku; kuid vaevalt oli onu lõpe- 
tanud, kui lilled muutusid jälle lilledeks ja ta kuulis liht- 
sat, magusat viit: Talv on möödas, vihm põgeneb ja on 
möödas. Noored õied tärkavad mullast, lauluaeg on käes, 
turteltuvi hääl kõlab meie maal. Ta suleb silmad ja kuulab 
meelitavat häält, ta kuulatab puude taga ja hoiab hinge 
kinni: nüüd, kohe järgmisel silmapilgul tuleb nähtavale 
karjus, kes lausub õrnu, hõbedaselt helisevaid sõnu. Kuid 
keegi ei ilmunud. 

Ka piibli kangelased ja vagad tähendavad endast- 
mõistetavalt seda, mida seletas talle rabi Gabriel. Kui aga 
teda seal polnud, vaatles Naemi neid oma silmadega. Ta 
ise oli Tamar, kes Amnoni armastas, ta oli Rahel, kes 
Jakobiga põgenes, ta oli Rebekka kaevul. Siis oli ta 
Mirjam, kes tantsis võidulaulu Issanda poolt ärauputatud 
egiptlaste üle. Kuid ta ei olnud Jael, kes Sisserahile naela 
meelekohta tagus, mitte Deborah, kes kohut mõistis 
Iisrealimaal. Teda ümbritsevate väheste inimeste abil sea- 
dis ta kokku lugusid piiblist. Hagaril olid lobiseva toa- 
tüdruku Jantje näojooned, prohvetitel olid tuhmhallid, 
kivikurvad onu silmad ja tema lame nina, ja nad rääkisid 
tema käriseva, pahatujulise häälega. 


102 


Kuid kangelastel oli isa kehahoid, tema nägu, tema kaa- 
res, lendlevad silmad, tema paindlik kõneosavus, veenev 
hääl. Ah, isa! See särav, hiilgav! Oh, et ta nii harva tuli! 
Tema kaelas rippuda, see oli elu, kuid ülejäänu oli ainult 
ootus, etta jälle tuleks. Ja kõiki pühakirja kangelasi nägi 
ta tema kujus. Simson, kes vilistlasi lõi, kandis tema oliiv- 
rohelist kuube ning astus rutates, hiilgav ja hädaohtlik 
tema klirisevates ratsasaabastes. Taavet, võitnud Koljati, 
hõljus punases, elegantse sabaga frakis, milles isa oma 
viimasel külaskäigul oli siia sõitnud, ja linguga ülestõste- 
tud käsi lükkas tagasi korralikult voldistatud mansette. 
Ah! ka nägi ta salajase himura õudustundega, et juus, 
millega Absalom puuokstesse kinni jäi, oli tihe, kastani- 
värvi isa juus, ja kui Taavet kaebas: Oo, Absalom! Minu 
poeg! siis kurtis ta onu käriseval häälel, ja silmad, mis ta 
kinni vajutas, olid isa tulised, armastatud silmad. 


Pidulikult sõitis uus hertsog mööda Doonaud üles jahis, 
mille oli talle kinkinud tema äi. Liikumatult kükitas 
andrul põhjatute silmadega mustjaspruun. Hertsoginna 
kõrval istus kogukas kindral Remchingen, tulipunase 
veininäoga valge paruka all; nohisedes ja moodsalt lipit- 
ses ta oma pläriseva austria-saksa keelega ilusa naise 
ümber. Sõdur hiilgas, sada hulljulget, tormakat plaani olid 
küpsemas. Uks esimesi hertsogi toiminguid oli sõbra 
nimetamine sõjanõukogu esimeheks ja vägede ülemjuha- 
tajaks Württembergis. 

Hiilgav vastuvõtt Viinis. Majesteedid äärmiselt hea- 
soovlikud. Pidulik missa. Pidusöök lossis. Ooper. Vana 
Thurn ja Taxise vürst oli väimehele Viini vastu sõitnud; 
ka mõlemad vaimulikud sõbrad ei lasknud võtta endilt 
võimalust, et üle anda oma õnnesoovid hertsogile Viinis. 
Kui jaht randus, seisis kaldal Würzburgi vürstpiiskop oma 
nõunikkude Raabi ja Fichteliga, seisis Einsiedelni vürst- 
abt; mõlemad suudlesid rõõmustades ja südamlikult 
hertsogit, patsuiasid silmi pilutades Marie Auguste 
kätt. 

Pärast ooperit, kui majesteedid ja hertsoginna olid lah- 
kunud, istusid Karl Aleksander, Thurn ja Taxise vürst ja 
mõlemad prelaadid koos. Tumekollane tokaier läikis õli- 

selt, hertsog oli Belgradis selle joogiga harjunud ja jõi 
suurte sõõmudega, jesuiidid mõnulesid väikeste lonksu- 
keste juures. Õhk oli raske küünaldest ja veinist. 
Suurtele sõpradele ja omastele puistab Karl Aleksander 
välja oma südame. Ah, tal ei olnud tahet hapneda omal 
maal väikevürstina, keda on tosinaid. Tema auahnus nõu- 
dis enamat kui valvata, et tema alamad kasvataksid tublilt 
oma Viinamarju, kooksid oma linast riiet, kasiksid tatist 
oma Väikeste laste ninasid ja hoiaksid nende särgisavad 
puhtad. Tema laseb valitseda oma nõunikkudel, tema ise 
on käskija. Egas ta asjatult pole niikaua välilaagrites 
olnud. Tema oli sõdur, sõdurite hertsog. Kui ta seni on 
sõdinud ja võitnud teisele, kuigi sõbralikule sugukonnale, 
seda paremini suudab ta sõdida ja võita iseendale. Louis 
Neljateistkümnes on vallutanud, väike Veneetsia on ära 
söönud ilusa osa Kreekast, Rootsist on viinud Karl oma 
lipud läbi poole Euroopa, Potsdamis valmistutakse maade- 
vallutamiseks. Tema tunneb — tema on mees selleks, et 
oma Väikesest riigist teha suurem, võib-olla, kui jumal 
tahab, suur. Igal juhul selliseks, nagu see on praegu, tema 
oma maad ei jäta. Seal võib ennast siniseks ja puruks läüa 
vastu kõiki sisemisi ja väliseid nurki ja ei saa kätt ega 
jalga välja sirutada. Selleks on ta küllaldasel määral stra- 
teeg ja tunneb sõjakunsti, et aru saada, kuidas tema väike 
maa oma asukohaga on tuumaks suuremale. Ja ka aeg, 
sõda Prantsusmaaga, on soodus. Kui rünnata õieti ja jõu- 
liselt Württembergi omandeid teisel pool Reini, Prantsus- 
maa sees asuva Mömpelgardi krahvkonna suunas, ja siis 
sealt edasi: ühele sõjaväelasele on see suurepärane baas. 
Siis need paljud väikeriigid hertsogiriigi sees ja piiridel, 
riigilinnad Reutlingen, Ulm, Heilbronn, Gmund, linn Weil; 
ta ei saavat aru, kuidas tema eelkäijad on neil lasknud nii 
lopsakalt lokata ja oitseda. Tema hoolitseb, et need ei 
lasuks hertsogi maos kivina, vaid seeditava toiduna. 
«Teie Heldus on väga julge,” naeratas vana Thumn ja 
Taxis ja nuuskis oma peene tuulekoeranäoga tokaierit. 
Ta kuulas meelsasti väimehe hoogsaid projekte. Ta pidas 
seda selgeks utoopiaks, ta ei uskunud, et sellest tuhkagi 
välja tuleb, kuid mu jumal! hertsog oli sõdur, talt ei nõu- 
tud poliitilist taipu. See oli kena, ärritav, lõbus, et ta nii 

sõdurlikult asjale lähenes. Kaks kuud oma residentsis ja 
tuli kustub, 

Mõlemad kirikuvürstid kuulasid tähelepanelikult Karl 
Aleksandri ränki sõnu. Nad olid suure innuga taotelnud 
tema Katoliseerimist, sest iga äraeksinud hinge tuleb 
aidata valguse juurde, peale selle oli württemberglase üle- 
minek tugevaks propagandavahendiks, kuid kõigepealt 
olid nad teinud seda siiski huvist mängu vastu. Suuri po- 
liitilisi plaane nad ei olnud sellega tõesti taga ajanud. 
Heakene küll! Oli jumal nii õnnelikult määranud ja äsja- 
võidetule nii võimsa ilme andnud, võis ju need paljud 
komplimendid oma targale ettenägelikkusele muheldes 
vastu võtta. Kuid kõigepealt tuli ootamatu kasuvõimalus 
jõudu mööda ära kasutada. Selline tuli, mis hertsogis 
põles, oli ikka hea. Sellega võis soojendada nii mõndagi 
supikest. 

Paks Würzburgi vürstpiiskop alustas ettevaatlikult. 
Vend hertsogil on suured plaanid, milleks iga kristlik 
katoliku vürst head õnnestumist peab soovima. Kuid ta 
unustab, et jumal on tema ära valinud valitsema mässu- 
lises ja täiesti panetus Paabelis. Need neetud evangee- 
liumiusulised on saksa vürstide jumalast antud õigused 
rottidena ära närinud, nii et need õigused nüüd jumala 
armetult rikututena räbalates alla ripuvad. 

Hertsog: württemberglane pole halb, on lojaalne alam 
ja vürstile truu. Kuid seal on see neetud parlamendi jõuk, 
see kangekaelne pulstunud eeslite kamp, kes omal ajal 
keeldusid talle apanaaži andmast, need kinnise mõistusega, 
need kõrgeimal määral reeturlikud oinad, kes tema ven- 
naga on Sepitsusi pidanud. Kuid tema on Gui vivei ! 
jalal olnud ega ole lasknud endalt trooni üle lüüa, ja 
nüüd, võimul olles, maksab ta neile kätte ja võtab neid 
kõvasti käsile, nii et nad verd higistavad. Ja kui tema 
neile kanda nende ülbele turjale ei toeta, ei taha ta olla 
vürst ega sõdur. 

Abt naeratas: nii lihtne see ei olevat. Esiteks olevat 
vend hertsog andnud usu kaitseks eeltagatisi ja kirjalikke 

2 Oui vive — (pr. k) »Kes seal?” — prantslaste valveposti 


hüüd. Gui vive'i jalal olema — valvel olema. n 
(Tõlkija märkus.) 

töendeid. See on paber, paber, paber, karjus hertsog vei- 
nist raske häälega ja metsikult. Ja jesuiit rahulikult: 
muidugi, kuid esialgu siduv. Ka piibel on lõpuks ainult 
paber, kuid ometi seisab sellel Rooma ja maailm. 

Nõtkelt segas würzburglane vahele: Karl Aleksandri 
jõud ja tarkus, tema sõprade abi ja kavalus, tema sõdurid 
ja eesmärgi väärtus hõõruvad paberi lõpuks pulbriks. 
Hertsogiriigi katoliseerimine — kõigi edasiste plaanide 
alus ja nurgakivi — on raske, kuid mitte võimatu. Tuleb 
mõelda ainult eeskujulikult targale ja õnnestunud Pfalz- 
Neuburgi katoliseerimisele. Kõigepealt ainult katoliiklas- 
test ohvitserid ja sõdurid. Seal ei saa maavalitsus midagi 
vastu väita. Siis kõik kojaametid katoliiklastega täita ja 
lõpuks kõik maa ametnikekohad. Protestandid vallanda- 
takse hoolimatult — kõik. Oi, küll kargas hingi heasse 
usku tookord Pfalzis! Kui paljud päästeti siis nii lihtsal 
kombel igavesest hukatusest. Kõige enne perekondadega 
ametnikud, kes oma olemasolu eest kõige rohkem kartsid. 
Oi, kui kiiresti nad ainuõnnistavas õpetuses veendusid, 
kui kiiresti nad protestantlikust ketserlusest lahti ütlesid, 
oi, kuidas nad hingetult jooksid, ruttasid, need head, 
vahvad hinged, kiriku rüppe. 

Naerdi, joodi. Avanesid mitmesugused teed. Vürst- 
piiskop lubas lasta oma põhjalikult asjatundlikul sala- 
nõunik Fichtelil välja töötada tegevuse põhijooned, eriti 
Württembergi jaoks. Lahkuti erutatult, täis lootusi. 

Järgmisel päeval ilmus hertsogi juurde kolm keiser- 
likku nõunikku, et temaga nõu pidada prantsuse sõja üle, 
millesse keiser oli järelemõtlematult sisse libisenud. Karl 
Aleksander, kes oli seni olnud keiserlikele nõunikele 
ainult paluvaks, tüütavaks, palgaliseks kindraliks, ajas 
nüüd tähelepanust ümbritsetuna end kohevile. Hooletult, 
suure žestiga viskas ta ministrile need kaksteist tuhat 
meest abiväge, mida talt nii kartlikult paluti. Mitmete 
klauslitega kitsendatult ja ebaselgete vihjetega lubas kei- 
serlik salaleping kaitset tema isevalitsusele ja selle kind- 
lustamist võimalike meelevaldsuste puhul tema maa- 
konna poolt. 

Hertsogi Viinist lahkudes suudles teda Rooma majes- 
teet hoovkonna ja rahva ees mõlemale põsele. 

Saades teada Eberhard Ludwigi surmast, seisis Josef 
Süss viivu aega hingamata, väga punane suu pooleldi 
avatud, vasak käsi üles tõstetud nagu kergeks kaitseks, 
veri valgus südamesse. Sihil. Ta oli sihil. Täiesti äkki 
seisis ta ülal. Ta oli seda nii palavalt soovinud, ta oli käi- 
tunud kõrgilt enda ja teiste suhtes, nagu seisaks ta juba 
ammu kõrgel ülal, kuid seesmiselt oli ta olnud ikka kaht- 
lusest puretud. ja segi paisatud. Ja nüüd, ühekorraga oli 
see seal, nagu õnneloos, ühekordne saja tuhande loosi 
hulgas, tal oli olnud õige vaist, ta seisis uhkelt ja nagu 
geenius targa Isaak Landaueri ees, kes oli naeratanud ja 
peaga vangutanud tema usu üle väikesesse printsi ja 
hõõrunud oma lõdisevaid käsi. 

Ah, nüüd hakkab ta uhkelt ja vägevalt peale. Sajad 
hiilgavad saalid avanevad tema ees. Ühe nõksuga sööstis 
ta üles. Nüüd istub ta, võrdne võrdsete seas, maailma 
suurtega koos toredate söögilaudade taga. Need, kes 
lasksid teda esikus oodata, ootavad nüüd tema ukse ees 
kuni neid sisse lastakse. Ja naised, valged, hiilgavad, 
suursugused, kes olid talle armuliselt lubanud end armas- 
tada, toovad nüüd anudes oma uhkeid kehi tema juurde. 
Liigkasuga tasub ta tagasi kõik jalahoobid, mida ta on 
olnud sunnitud vastu võtma. Ta troonib väga kõrgel ja 
naudib enda tähtsust, ta näitab suurtele härradele, et üks 
juut oskab oma pead veel kümme korda kõrgemal kanda 
kui nemad. 

Ta müüs oma majad Heidelbergis ja Mannheimis, aval- 
das upsakas toonis teadaande, et kui Pfalzis kellelgi tema 
vastu nõudmisi olevat, esitagu need. Vahepeal ostis altkäe 
vahetalitajate kaudu Stuttgardis Seegassel ühe alla- 
käinud aadliperekonna lossi, laskis selle kõige toredusega 
uuendada, täiendas oma teenijaskonda, oma riiete taga- 
vara, oma hobustetalli. FA 

Nende ettevalmistuste töös leidis tema Isaak Landauer. 
Silmapaistmatu, räpane, istus suur rahamees vastumeel- 
ses, nurgelises asendis suures tugitoolis, soojendas kõhnu, 
veretuid käsi, ärritades sügavalt Süssi oma oimulokikes- 
tega, juudikuuega, oma hooletussejäetud juudi riietu- 
sega. Tal polnud, nagu Süss seda pettunult ja pahandatult 
pidi kogema, nähtavasti mingit imetlust ega kadedust 

tema vastu. ,,Teil on olnud õnne, reb Josef Süss,“ ütles ta 
pead vangütades heatahtlikult, veidi pilkavalt. ,,Oleks 
võinud ka viltu minna, siis oleksite teie kõik oma raha 
selie mehikese läbi kaotanud.“ — ,Nüüd ei ole ta igal 
juhul mitte mehike,“ ütles Süss sapiselt. ,Seda ma praegu 
arvan,” vastas teine vastutulelikult. Ja koduselt, mõju- 
võimsalt: ,Miks teete teie niisugust olemist ja hiilgust 
ja suuri lugusid? Lubage vanal ärimehel teile öelda, et see 
on ebapraktiline, on ainult kahjuks. Miks teete teie end 
tähtsaks ja seate end päikesepaistele. Ei ole hea, kui juut 
enda sinna seab, kus teda igaüks näeb. Lubage vanal äri- 
mehel teile öelda, parem seisku juut varjus.“ Ja kerge 
kurguhäälelise naeruga: , Üks võlakohustus varakirstus 
on parem kui kuldääris kuuel.” Ja heatahtlikult, tasase 
pilkega katsus ta tikandeid Süssi käistel, kuna teine 
peaaegu vastikust tundes katsus temast lahti saada. 

Nii on need noored, mõtles Isaak Landauer Süssi juu- 
rest lahkudes. Nad laskuvad, laskuvad peaaegu gojimi- 
deni'. Nad vajavad lärmi, hiilgust, tikitud kuubesid. Nad 
peavad tundma endid teistest tunnustatuna. Peenest, 
salajasest võidurõõmust juudikuues ja oimulokikestega 
ei saa nad aru, need pinnapealsed. 

Süss pilkas endamisi: kui pelglik ta on. Ikka ennast ära 
peita. Milleks on võim, kui seda näha ei lasta? Need 
rumalad, kartlikud, vanamoelised eelarvamused. Ainult 
mitte kristlasi tähelepanelikuks teha. Ainult varjus küki- 
tada. Mina asetan enda otse valgusesse ja vaatan kõigile 
otse silma, 

Suure toredusega sõitis ta Frankfurti. Külastas oma 
ema, et näidata talle end oma toreduses. Ilus vana 
daam — temalt oli ta pärinud väga valge näo ja kaardu- 
nud, vilkad silmad — elas mõnusas jõukuses tühja elu. 
Ah, kuidas olid vanasti ta gievad olnud täidetud. Kihuta- 
vatel hobustel oli näitlejanna Michaele sõitnud läbi 
Saksamaa ja kõik teed olid täis mehi, seiklusi, iha, võite, 
kurvastusi, elukeerist. Nüüd laskis ta oma elu rohkem 
väliselt elamuste värvidega üle võõbata, ta pidi iga pisi- 


1 Gojim (goi, g0j)) — (heebr. k.) rahvas, tähendab pagan- 


rahvaid, mittejuute halvakspanevas mettes. AA f 
(Tõlkija märkus.) 

asja üles puhuma, et säilitada tähtsuse ja asjalikkuse 
mul jet, ta täitis tunde keharaviga, ta veetis aega mitme- 
kesise, lärmaka kirjavahetusega, puges oma arvutute 
tuttavate ellu. Süss paisutas end tema ees ja vaatles end 
nagu peeglist. Ema nautis tema hiilgust, imes suurte ja 
mõistmatute silmadega endasse poja lärmakat, üles- 
puhutud hooplemist. 

Nende juttude värvilisse vahtu ilmus ootamatult rabi 
Gabriel. Süss oli parajasti himura võidujoovastusega 
jutustanud naistest, kes tungisid tema tubadesse, ja 
Michaele oli ahnelt pealt kuulanud. Nüüd lömastas see 
lai, kivistunud, pahur vanamehenägu kõik need kerged, 
kirjud näod, nagu määratu suur kaljurahn. Jaa, ta teadis, 
et uus hertsog on Viinist juba lahkunud ja saabub varsti. 
Süss muidugi oli teel hertsogi juurde. Ta rääkis sellise 
külma, väsinud pilkega, et kõik saavutatu näis kehvana 
ja küsitavana. Siis küsis ta möödaminnes, millal Süss 
lõpuks Hirsausse tuleb, laps igatsevat tema järele. Kuna 
Süss eest ära põikles ning end siia ja sinna käänas, ei 
käinud ta enam peale, ainult kolm vagu ta näos muutusid 
sügavamaks. Ta vaatas emalt pojale, pojalt emale ja läks 
varsti minema. 

Michaele oli rabi sealoleku ajal olnud rahutu, püsimatu, 
hirmunud nagu peata kana. Süss ei olnud kunagi oma 
eima tema juuresolekul näinud. Ka Süss korjas ainult 
vaevaliselt oma igasse nurka laialilöödud uhkuse ja 
suure hiilguse uuesti kokku. Pikkamööda ja mitte päris 
kindlalt vinnas ta end jälle oma toredusekõmpidele ja 
pilkas ettevaatlikult vanameest. Kuid ema ei ühinenud 
temaga, ja ta lahkumine polnud sugugi nii rõõmust särav 
ja rahulolev nagu ta tulek. 

Kiiruga sõitis ta Regensburgi. Hertsog võttis ta vastu 
lärmates, kõige lõbusamas tujus. Väga punane valge 
paruka all tungis Remchingen talle tooreste naljadega 
kallale: ta ei sallinud juute, ja see seal oma liiga viisaka, 
painduva käitumisega oli talle kahekordselt vastik. Ka 
vana Thurn ja Taxis käitus tagasihoidlikult; ta ei olnud 
juudile andestanud, et see tookord Monbijous oli oma 
kahvatukollase salongiga vürsti kahvatukollase kuue 

Kuid hertsoginna naeratas Süssile väga meelsasti ja 
lõbustatuna. Nägusana tõusis laiast ohjeldamatust tume- 
sinisest sametkleidist, millesse pisitilluke koerake pea- 
aegu ära kadus, peen piht pilkava näoga. Armuliselt 
ulatas ta juudile suudlemiseks oma väikese, lihava, ravi- 
tud käe, kuna ta teisega hoidis kombekalt ja peenutsevalt, 
nagu komme seda ette kirjutas, ülemistest kuuevoltidest 
kinni. Oi, mine tea, missuguseid kahtlasi ja riivatuid mõt- 
teid võis juut tema kätte sisse suudelda. Ta silmad olid 
ikka veel täis kõnekat, tõkestamata alistumist. Ja kui 
noodne oli ta kuni viimase juuksekarvakeseni. Oli huvi- 
tav omada sellist juuti enda ümber, kes nägi välja kui 
kõige elegantsem härra Versailles'st ja kelle õel juudi 
süda, mis kindlasti oli täis kõiksugu kurikavalust ja 
mürgiseid usse, peitus nii peene põdrapruuni kuue taga. 

Pärast, kui nad ainult kahekesi olid, päris hertsog 
temalt teateid meeleolu kohta maal. Ta küsis mõnevõrra 
üleolevalt ja nagu muuseas. Kuid Süss nägi teda läbi ja 
oli sisemiselt lõbustatud hertsogi algelise meetodi üle 
peita oma ebakindlust ja tähtsust, mida ta omistas Süssi 
arvamusele. Ta kohandas enda kohe asjalikkuseks, kes- 
kenduseks, kõige murelikumateks aimusteks. Tark raha- 
mees istus pingutatud närvidega kõiki kindlustusi raken- 
dades. Pööras oma arvestuste kõiki rattaid, jagas kiirelt 
ja täpselt kõigele käsiteldule põhjendusi ja vastuväiteid, 
nühkis nad läikima, arvestas, vaagis, arvutas. Uuris 
hertsogilt rohkem välja kui hertsog temalt. 

Ta nägi, et hertsog tahtis kuulda kolme asja: et rahul- 
olematu rahvas ootavat teda kui kõigest hädast päästjat, 
et tema olevat saksa suurim väejuht, kellele maa endast:- 
mõistetavalt võlgnevat abinõusid suurepärase sõjaväe 
loomiseks, et parlament koosnevat pulstunud, omakasu- 
püüdlike, põikpealiste, mässuliste kaltsakate jõugust. Ta 
seadis osavalt oma vastused nii, et nad kõik Karl 
Aleksandri põhimõtteid kinnitasid. 

Otsekohe lõi hertsog Süssi õlale: , Oma ennusta jaga ta 
mind siiski alt ei tõmmanud, see juut, pagana pihta.“ Süss 
tõmbus kokku, vastas vastu oma harjumust venitades, 
mitte vabalt, vaid sunnitult, et need kabalistlikud arves- 
tused on talle ka midagi maksma läinud; ei ole siis ime, et 


110 


need on soliidsed ja lähevad täide. Hertsog, luurates ja 
mitte päris võltsimatult: rabi olevat talle halva lõpu 
ennustanud. Kui need arvestused on nii soliidsed, miks 
siis Süss oma raha ja oma teened temaga seob. Ja Süss 
viivu aja pärast: mis rabi heaks või halvaks peab, kuulub 
hoopis teise alasse, ja mittetargutavad inimesed, nagu 
Tema Hiilgus ja tema, ei tarvitse selliste kaaluta, meta- 
füüsiliste asjade pärast kõrvataguseid sügada. 

Süss vaikis äkki pead viltu tõmmates, miski takistas 
tema hingamist. Tal oli tunne, et üle tema õla vaatab üks 
inimene, tema enda näoga, kuid täielises hämaruses, 
uduselt. Ka hertsog vaikis. Asjad ta ümber kaotasid tema 
jaoks oma värvi, tema ees istuv juut luitus. Ta nägi 
ennast sammumas kummalises, ebareaalses tantsus, tema 
ees sammus ringmängu mängiv, õudust tekitav ennustaja, 
rabi Gabriel, kes hoidis teda ühest käest, teisest käest 
hoidis Süss. 2 : 

Nägemuse katkestas juut, juhtides selle teisale. Hertsog 
oli rääkinud halvustavalt ja kibestunult oma vennast 
prints Heinrich Friedrichist ja tema sepitsustest maa- 
konnavalitsusega. Siin lõi ta sekka, hakkas ettevaatlikult 
pilkama leebet, kõlbmatut vandeseltslast, rääkis siis 
printsi armukesest, vaiksest, tumeblondist, kohtlasest 
olevusest. Hertsog kuulas huvitatult, lõbutsedes, õelalt. 
Ah, tulinel Leebe Heinrich oli lahjaks söödaks sellele 
olevusele, lahjaks praeks kastmeta. Ta naeris lõppematult 
ja tema silmadesse tekkis õel, midagi kavatsev helk. Juut 
kindlasti tunneb seda tüdrukut, kirjeldagu. Süss kirjeldas 
ettevaatlikult, arvustas asjatundlikult väikese maa-aad- 
liku tütart: leebe, suurekasvuline, kaalukas, blond, soe, 
tuhm, noor. Hertsog kuulas kurikavalalt, himuralt, rahul- 
datult; tema kavatsus oli nähtavasti küpseks saanud. 
«Juut on asjatundja,” naeris ta. , Tal on arusaanist krist- 
laste lihast, see kelm.” 

Süss, üksinda, naeris sügavalt, võidukalt, kaalutles oma 
teed. See oli selge. Hertsogit meelitada, mõtlematut, liial- 
dust kartmata. Hertsogile raha muretseda ja rahaga naisi, 
sõdureid, kuulsust. Rohkem, ikka rohkem. Sealt pealt 
mitte liiga palju teenida, kuid muretseda endale niipalju, 
et rikastuks ka siis. kui ainult väike osa jääks tema külge 

kleepuma. Mitte mingit hoolimist maakonnavalitsuse 
suhtes. Olla nende vastaseks selgelt ja avalikult. Neid 
en canaille'* sõtkuda. Ainuke siht oli: raha hertsog- 
likkudele kassadele. 

Ta oli Karl Aleksandrit võtnud õigest küljest. Ta oli ka 
hästi teinud, ostes lossi Stuttgarti. Kui ta enne hertsogit 
Regensburgist lahkus, sõites tema ees, oli ta hertsoglik 
Württembergi salajane finantsnõunik. Määramiskirjale oli 
juurde lisatud hertsoginna dekreet, millega ta nimetati 
hertsoginna erakassa valitsejaks. 


Stuttgardis ennenähtamatud ettevalmistused uue vürsti 
vastuvõtuks. Kolm auväravat uhkete ladinakeelsete peal- 
kirjadega ja paljude allegooriliste kujudega, arvutud 
lipud, vanikud. Selge, rõõmus detsembrihommik. Tänavad 
palistatud külmast punetava ja virge rahvaga. Kõikjal 
hertsogi pildi müüta jad, tolle kuulsa pildi, kus ta seitsme- 
saja kirvemehe eesotsas üpris sõjakana kuulirahe all 
Belgradile tormi jookseb. Süss oli lasknud pildist trükkida 
mitmed tuhanded äratõmbed hertsogile ja rahvale rõõ- 
muks ja endale kasuks, ning nüüd rüselesid kodanikud ja 
talupojad selle odava, isamaaliselt südant soojendava 
seinailustuse pärast. Terve linn uppus muusikasse, mor- 
tiirilaskudesse, kisasse. Lõpuks kahe penikoorma pikkune 
pidurong: ametnikud, ohvitserid, sõdurid jalgsi ja hobus- 
tel, virgatsid, paažid. Kuueteistkümne-hozuse rakenduses 
hertsogi pidulik tõld. Nii sõitis ta sisse mööda lumest 
sätendavaid tänavaid kiirgavalt helesinisel detsembri- 
hommikul ja tuhandeid kirjusid lippe lehvis rõõmsas 
õhus. 

Südamed ja suud lahti, rõõmustasid stuttgartlased oma 
aukartust äratava valitseja üle, kes istus, kasukmantel 
lahti löödud laial, paljude aumärkidega ilustatud rinnal, 
võimsa pea ja käskivate silmadega, ja võib-olla rõõmusta- 
sid nad veel rohkem oma imeilusa, paljude valgete karus- 
nahkadega kaetud, diadeemiga väikesel, võõrapärasel 
sisalikupeal, hertsoginna üle, kes neile rahuliku uudishi- 


1 en canaille — (pr. k) kui alatuid, kaabakaid. 
(Telkija märkus.) 

muga imekaunilt ja naeratades alla vaatas. Oi, küll pilkas 
ta iseendas Švaablasi, kes rõõmuhõisetega teda vastu võt- 
sid, oi kui palju naeruväärset avastas ta Tübingeni Üli- 
kooli kõnelejas, paksus, kohmetus, higistavas professoris, 
kes tervitas vürstlikku paari ja end hoogsate värsside 
deklameerimisega kurnas. Hertsoginna kuulas tõsiselt ja 
tähelepanelikult, kui professor rääkis rahvastest, keda 
hertsog oma valitsuskepiga on karjatama määratud, kui 
ta paatoslikult kuulutas, et Karl Aleksandri nimi ühenda- 
vat kõike, mida räägitakse Karl Suurest ja teistest Karli- 
dest, mis Kreeka Aleksandris tarka oli, mida jumala rah- 
vas Simsonis kiidab, mida on omanud Herkules, ja lõpuks 
kõrvutas teda Rooma Caesariga. Isegi siis ei näidanud 
hertsoginna oma lõbusust, kui professor hertsogit kiitis, 
et juba sellepärast läheb ta igaveseks ajalukku, et ta nagu 
Ithaka vürst on oma hingele valinud Mentori'. Ta küsis 
endalt, kes see Mentor võiks clla, kas väike, ettevaatlik 
salanõunik Fichtel oma musta kohviga või elegantne juut 
oma rebasekavaluse ja viisakusega? 

Süss seisis tagasihoidlikult ja kõige suuremas aukartu- 
ses koguni taga nurgas, teenijaskonna hulgas. Ta oli 
targemaks pidanud vaikselt ja suurema tähelepanuta 
Stuttgarti sisse sõita, ta oli asunud elama oma esindus- 
likku majja ja esialgu mitte eriti silma paistnud. Tema 
teenrilt, vaikselt, ükskõikselt Nicklas Pfäfflelt ei saanud 
midagi välja uurida; üks suur härra uue hertsogi hoov- 
konnast. Vähehaaval saadi teada, et salajane finants- 
nõunik, kuigi ta välja nägi ja käitus nagu iga teine suur 
härra, oli tavaline ristimata juut. Tegelikult oli elamine 
hertsogiriigis juutidele keelatud. Maakonnaisandad tegid 
küll hapud näod ja oleksid uue finantsnõuniku kõige 
meelsamini maalt välja toimetanud, kuid ei tahetud kohe 
algul sellise pisiasja pärast hertsogiga tülli minna. Rahvas 
vahtis juuti uudishimuliselt ja umbusklikult, kuid leiti, et 
riigivarade rahaline sassis seisukord ja Grävenizi raha- 


1 Mentor — Ithaka värsti Odysseuse sõber, kelle kujul sageli 
esines Athena, et juhatada ja kaitseda Odysseuse poega, noort 


Telemachost. Üldtähenduses — noormeeste juht, õpetaja, nõuandja. 
(Tõlkija märkus.) 

8 Juut Süss 


asju valitsevate juutide kavalus teevad hertsogile hoovi- 
juudi pidamise sobivaks ja õigustatuks. Edasi tuli 
tunnistada, et uus juut käitus esialgu korralikult ja silma- 
paistmatult ja seisis nüüd, truuduseavalduse ajal pärijale, 
tagasihoidlikult nurgas, hoolimata oma suurest aunimest 
ja uhkest vormist. 

Kuid kolm päeva hiljem maavalitsust vastu võttes 
oli Süss juba hoopis teine. Uhke, külm, terav, seisis 
ta ministrite keskel ja vaatas tõrjuvalt ning võõrastavalt 
maavalitsuse tunglevale hulgale. Väike kabinetikobar, 
nende hulgas ka juut, seisis kirjudes, toredates mundrites, 
kõrgilt eraldatud tihedast, mustjast parlamendiliikmete 
massist. See koda koosnes neljateistkümnest prelaadist ja 
seitsmekümnest linnade ja ametkondade saadikust. Ainult 
vähesed, nagu peen, tark Weissensee ja sissetöötanud 
konsulent Veit Ludwig Neuffer, suhtusid olukorda üle- 
olevalt; enamusel olid murelikud, kohmetud, higistavad 
näod ja nad seisid jonnakalt ning ebakindlalt külmalt 
vaatava, suurelise ministritegrupi ees. Nende hulka 
kuulusid nõukogu esimees Forstner ja kahekeelne. lipit- 
sev Neuffer, kes olid juba vana hertsogi eluajal Karl 
Aleksandri pooldajad ja olid maakonnaplaane prints Hein- 
rich Friedrichiga seganud. Siis Grävenizi soosik, suure 
konksninaga Andreas Heinrich von Schütz, kes püsis iga 
valitsuse ajal. Nendelt ei olnud maakonnal mitte midagi 
head loota, mitte midagi head ka juudilt, kelle osavõtt 
pidulikust vastuvõtust oli juba päris provokatsioon. Kui 
edevalt ja külluses mõnulevalt see sell seal seisis! See oli, 
jumala eest, väljakutse auväärsele maakonnale. Hea küll, 
oodaku ta vaid, küllap leitakse teid, et talle käitumist 
õpetada. 

Seisused usaldasid ainult üht ministritest ja et hertsog 
oli teda kabineti koosseisu kutsunud, tegi tasa Neufferi 
ja juudi. See cli Georg Bernhard Bilfinger, filosoof ning 
füüsik. Karl Aleksander oli tutvunud selle kehaka, lahtise, 
lihava näoga mehega, kui see tema koostatud arvestusi ja 
kindluste plaane läbi vaatas. Ja nii umbusklik kui ta ka 
igasuguse filosoofia vastu oli, ei gaanud ta kiusatusele 
vastu panna kutsuda usaldusväärne matemaatik ja kind- 
luste ehitaja juristi asemel oma kabineti koosseisu. 

Mõlemad grupid, ministrite väike ja parlamendiliikmete 
suur grupp, seisid teineteise vastas kui kaks vaenulist 
looma, üks suur, kohmakas, mustjas, abitu, teine väike, 
hiilgav, kirju, liikuv, kardetav. Kuid hoolimata allakriip- 
sutatud välisest vahest, jooksid niidid ühe grupi juurest 
teise juurde, niidid parlamentliku Neufferi juurest tema 
venna, ministri juurde, tõsise, ausameelse, isamaalise 
maavalitsuse esimehe Sturmi juurest tõsise, ausameelse, 
isamaalise salanõunik Bilfingeri juurde ja ka närvilise, 
peene, uudishimuliku diplomaadi Weissensee juurest 
tähelepaudava, kahepaikse, sileda, elegantse uue finants- 
nõuniku, juudi, heebrealasest ekstsellentsi juurde. 

Koosolek ootas kaua, peaaegu terve tunni üle määratud 
aja. Ja ikka veel ei tervitusmarssi ega kaardiväelaste 
tervituskomandot eessaalis, hertsogi eraruumidesse vii- 
vad uksed olid ikka veel suletud. Higistades üleköetud 
saalis, tammusid rahvaesindajad nurisedes, mornilt ühelt 
jalalt teisele, ka ministrid hakkasid muutuma rahutuks. 
Et hertsog esimesest silmapilgust peale rahvaesindust nii 
jämedalt kohtles, tuli ootamatuna. Oli see nimme? Tuju? 
Juhus? Unustus? 

Ainult üks oli selles teadlik. Juut seisis, naeratas, nautis 
seda Karl Aleksandri kummalist väljamõeldud võidu- 
rõõmu koos temaga, arusaamise ja naudinguga. Maa- 
konnavalitsus: oli sepitsenud ta vennaga? Heakene küll, 
siis seisku nad nüüd endile koivad kõhtu, kuna tema oma 
venna sõbratariga, leebe, tumeblondi, rahuliku olevusega 
mõnuleb. 


Salanõunik Andreas Heinrich von Schütz luges ette 
põhiseaduse akti, millele hertsog pidi truudust vanduma. 
Ka need lubadused ja kindlustused, mida Karl Aleksander 
oli printsina andnud ja mis vahetult pärast Eberhard Lud- 
wigi surma Neuffer oli parlamendiisandatele üle andnud, 
olid juurde lisatud. Kõik oli hirmus üksikasjaliselt, ette- 
vaatlikult ja paljusõnaliselt kindlaks määratud. Mitte liiga 
valjult, ühtlase, sorava häälega, kergelt prantsuslikult 
läbi suure konksnina luges härra von Schütz lõpmatut 
ürikut. Saal oli üleköetud, üks talvine kärbes sumises, 
paljudest raskes riietuses inimestest tõusis aur, hinge- 

ohk, vaikne nohin. Tusaselt, vihastatuna vaatas Karl 
Aleksander nendesse paljudesse töntsidesse äripäeva- 
nägudesse, kes pingutasid, et näida pateetilistena; tusa- 
selt, vihastatuna kuulas ta nende paindumatute, pidulik- 
kude ürikute ettekannet, mille iga sõna tähendas temale 
seotust, häbematut, jultunud, mässulist survet. Ja see 
kestis nasaalselt edasi, lõputult, lõputult. Tal tuli end 
ohjeldada, et mitte kallale tormata, et mitte ootamatult 
valjult ja tusaselt haigutada. Ta tuli embusest, ta tundis 
veel igas pooris tumeblondi olevuse sooja ihu, ta kuulis 
tema ohjeldamatut, vaikset, voolavat töinamist, mis tema, 
Karl Aleksandri, nägu, käsi ja rinda niisutas, ta irvitas 
lodevalt, toorelt. Maakonnaisandatele tundus väga sol- 
vavana, kui ta ebapuhta, kähiseva häälega — järelmõju 
naudingule, millest ta tuli — astmaliselt, vihastavalt 
ükskõikselt ja viibides nähtavasti mõtetega kusagil teisal, 
pidulikku vannet kordas. ,, Mina kinnitan ja tõotan oma 
vürstliku tõelise sõnaga, hea, küpse tahtlusega ning vaba- 
tahtlikust südamest.“ Ja see kõlas, nagu ütleks ta oma 
toapoisile, et habemeajamise vesi pole küllalt soe. 

Rõhutult ja täis muret lahkusid rahvasaadikud. Oleks 
ta nad läbi sõimanud nagu surnud vürst, see Eberhard 
Ludwig, oleks ta neile toore tõrelemisega kallale sööst- 
nud nagu too, sellega oleks kergemini hakkama saanud 
kui sellise ennenähtamatult põlgliku, jahmatamapanevalt 
lohaka käitumisega. Kuidas oli ta neid oodata lasknud, 
nagu tülikaid, näruseid sante! Kui ükskõikselt, igavust 
tundva ilmega oli ta ürikuid vandega kinnitanud! Oo, ilus 
vabadus! Sinu pärast tuleb veel teravalt võidelda. Oo, 
valitsevate perekondade magus võim, sinu säilitami- 
seks tuleb kannatada veel palju pahandusi ja ebameeldi- 
vusi. 

Pärast rahvasaadikute lahkumist sirutas end Karl 
Aleksander, viskus tugitooli, oli rahuldatud. Ta oli neile 
näidanud. Kuidas nad minema hiilisid, sabad jalge vahel. 
Endaga rahulolevalt nohises ta läbi nina. Hea algus, hea 
päev. Esiteks pandud põõön leebele Heinrich Friedrichile, 
sellele salakoile, tõrksale, ja siis häbematu, pulstunud, 
higistav pööblirämps märjakskastetuna tagasi saadetud, 
lämbumas allaneelatud tusast. 

Ta laskis ka ministrid minema, muheles jumalaga jättes 
Süssile: ,,Mul on veel kedagi trööstida, kedagi blondi, 
töinavat. On head maitset salakoil, rohkem head maitset, 
kui ma oleksin uskunud.“ Naeris kõlavalt ja lõi meelita- 
tud Süssile õlale. 


«Mina tahan ise valitseda,” ütles ta ühele Stuttgardi 
rahvasaadikute esindusele. ,, Mina tahan ise oma rahvast 
kuulda, et teda aidata.“ Voolas sisse palvekirjade uputus, 
omaenda käega võttis ta neid vastu. ,, Ma tahan sind ja 
ennast aidata,” ütles ta ühele abipalujale. Ta laskis tervel 
maal teatavaks teha, et ta ei põrka tagasi ühestki vaevast 
ja raskusest, mis on väjalik hertsogiriigi tõeliseks tõusuks 
ja õitsenguks, hoolitseb, et igas osas talitataks kõrvale- 
hiilimiseta, intriigideta ja keerutusteta, vanast ajast 
kuulsa württembergi ustavuse ja otsekohesusega. Kellel 
kunagi on mingi kaebus mõne ametniku peale, või on 
mõni muu palve esitada, pangu see üksikasjaliselt pabe- 
rile ja toimetagu tema, hertsogi, kätte. 

Kolmel pühapäeval järjest loeti see uue valitseja tahe 
kõigist maa kantslitest alla, trükitult oli see üles löödud 
iga kogukonna raekoja seinale. Rahvas juubeldas: see on 
vast vürst, see ei lase valitseda oma kantselei kaudu, see 
valitseb ise. Grävenizlased sulasid nagu lumi mais. Põge- 
nesid, saadeti maapakku, paigutati kindlusvanglatesse. 
See sunnib meie suncijaid lauta tagasi, muhelesid talu- 
pojad. Nende langemise najal puhkes õitsele tusane lesk- 
hertsoginna, ja Karl A:eksandri pilte, millel ta oma kirve- 
meestega Belgradile tormi jookseb, osteti õhinal, ning kui 
ilmus koguni käskkir:, mis keelas palvekirja esitajatel 
hertsogi ees põlvitamise, sest ainult jumala päralt on 
selline austusavaldus, tuli Süssil välja lasta uus tohutu 
trükk, ja hertsogiriigis ei olnud ühtegi kodaniku- ega talu- 
maja, kus see pilt poleks rippunud kõige nähtavamal 
At Ja parlamendihärrad vahetasid kõõrdivaatavaid 
pilke. 

Kohtuprotsessi endise kojamarssali Grävenizi ja ta õe 
vastu ajas hertsog täie jõuga, kuid suuremate tagajärge- 
deta. Endine kõikvõimas istus küll kindlusvangis Hohent- 
wielis, kuid kui ei tahetud lasta endale vägivalda ega 

õiglusetust ette heita, siis tuli toimida ettevaatlikult ja 
pikkamööda. Mis puutus krahvinnasse, siis oli tema maalt 
väljas ja evangeeliumiusulised hoovkonnad toetasid teda 
katoliikliku hertsogi vastu, ning Isaak Landaueri kerge 
ja ettevaatlik käsi lõhkus ikka ja alati kõik niidid, millest 
kohmakamad Württembergi nõunikud krahvinnale võrku 
kududa tahtsid. Moodustati küll eriline, selleks määra- 
tud kriminaalkohus krahvinna vastu. Hertsogiriigi esi- 
mene jurist, Tübingeni professor Moritz David Harpp- 
recht, kogu Saksamaal oma karmi õigluse tõttu lugu- 
peetud, tõstis kriminaalse kaebuse tema vastu mitme- 
mehepidamises, mitmekordses, korduvas, palju aastaid 
kestnud abielurikkumises, kolmes Eberhard Ludwigi abi- 
kaasa tapmiskatses, majesteedi solvamises, suguvilja 
hävitamises, võltsimises, petmises, omastamises; sama 
kohus määras talle surmanuhtluse. Üks Württembergi 
salajane agent, parun Zech saadeti Viini, et seal läbi 
suruda selle otsuse kinnitamist ja täideviimist; ta andis 
välja palju raha, umbes sada neiikümmend kolm tuhat 
kuldnat, et keiserlikke nõunikke enda poole võita. Kuid 
tuli see sellest, et Isaak Landauer veel rohkem välja andis, 
või oli ta lihtsalt osavam, kuid lugu muutus tüütuseni 
pikalevenivaks ja lõppes üksikasjalisel, keerukal, raha- 
lisel ja kokkuleppe teel. 

Hertsogile muutus varsti see lugu, samuti nagu kogu 
valitsemisvärk kabineti kaudu kõledaks ja ebamõnusaks. 
Ta oli andnud ilusaid manifeste, võitnud oma rahva 
armastuse, ja tema nõunikud, käratsev kindral Remchin- 
gen, lipitsev diplomaat Schütz ning kaval rahandusmees 
Süss, veensid teda päevast päeva, nüüd olevat kõik varju- 
küljed kõrvaldatud, Württembergi kuldne aeg on alanud. 
Kus oli Saksamaal veel teine selline kohusetundlik vürst? 
Uhke jumala, inimeste ja iseenda ees, üles puhutud tund- 
musest, et ta oli õigusega ära teeninud tiitli, millega 
Tübingeni Ülikool auaadressis tema poole pöördus: inim- 
soo ustavaim karjane ja ülim õndsus, jättis ta antud luba- 
duste täitmise nõunikkude hooleks ja sõitis armee juurde, 
rõõmustudes sõdurielu võimaluste üle, näijane uue kuul- 
suse järele. 

Süss pidas koosolekut salanõunik Bilfingeri ja professor 
Harpprechtiga Grävenizi protsessi üle. Härrased istusid 
toredusega ülekoormatud Süssi töökabinetis, juut sihva- 
kas, elegantne, mõlemad württemberglased kaaluvad, 
laiad. Protsess edenes halvasti. Viin oli südamele pannud 
endine ülemkojamarssal kindlusvangist vabastada ja 
tema kokkuleppe-ettepanek vastu võtta; ta oli nõus oma 
Württembergi omanditest madala summa eest loobuma. 
Pealegi polnud Viin nõus kinnitama krahvinna vastu 
alustatud kriminaalset juurdlust ja vihjas rahalise kokku- 
leppe teele. See kompromiss tundus mölemale württem- 
berglasele lahjana ja hertsoglikule väärikusele ebasobi- 
vana. Süss arvas just vastupidi, et kõige käegakatsuta- 
vam tagajärg on see, mislaseb end suurtes arvudes väljen- 
data, ja üht nii reaalselt mõtlevat daami, nagu krahvinna, 
ei saavat raskemalt karistada, kui kõrge rahalise kahju- 
tasuga. Rahaline korraldamine jäetagu tema hooleks, ta 
oiendab selle kindlasti nii, et hertsog rahule jääb. Mõle- 
male tõsisele ja õiglasele mehele tundus selline arusaa- 
mine kergemeelsena ja juutlikuna, pealegi teadsid nad, et 
juut krahvinnaga äri ajas ja ei usaldanud teda täiel mää- 
ral. Kuid lõpuks oli Württembergi agent Viinist taga- 
järjetult tagasi pöördunud, teist lahendust peale rahalise 
kokkuleppe ei olnud, juut suutis seda teostada tõesti pare- 
mini kui keegi teine ja hertsog uskus tingimusteta tema 
õnnelikku ning osavat kätt. Tusaselt leppisid nad ette- 
panekuga, et Süss võtab edasiste läbirääkimiste juhata- 
mise enda peale. 

See läbi arutatud, palus Süss juristidelt mõningaid 
otsuseid maavalitsuse paljuvaieldud õiguste üle. See oli 
küsimus, mis mõlemaid württemberglasi südame põhjani 
liigutas. Harpprecht, jurist, pikaldane, järelemõtlik, har- 
junud asju igapidi keerama, täpselt ja igakülgselt vaa- 
tama ja Bilfinger, suure kuulsusega oma Peterburi 
professuurist alates, üle terve Euroopa tuntud, filosoof 
Wolfi südamesõber, kalduv asju vaatlema tõsiselt ja 
suurest kõrgusest. Mõlemad siirad isamaalased, mõlemad 
rahulikud, asjalikud mehed, ei salanud nad tõsiasja, et 
mõned üksikud valitsevad kodanikuperekonnad istusid 
põhiseadusel nagu oma isiklikul päritud varandusel ja 

rahvasaadikute kohad pärandati edasi nagu iga teinegi 
isiklik omand, nagu majad, mööbel, raha ja sahkerdati 
omavahel maha; nad teadsid, et vabaduselippu ikka 
kurjasti tarvitatakse, et üksikud Šellest tükke oma isik- 
likuks kasuks välja lõikasid. Kuid hoolimata sellest olid 
nad sügavalt ja tervest südamest veendunud, et maa 
põhiseadus ja maaseisuste vabadused olid riigi tugedeks 
ja nad tõlgendasid kõiki vürsti ja rahva vahekorda puu- 
tuvaid vaieldavaid küsimusi sama vabadusttaotleva ja 
vastutusraske tõsidusega, millest lähtudes esimene Wüit- 
tembergi hertsog, väikesel maal tõesti suur vürst, oli 
koostanud põhiseaduse. Rahva vabaduse kindlustamine 
oli olnud tema esimene põhimõte, ,,Attempto! Mina 
julgen seda!“ tema lipukiri. Ja et vürst võib-olla 
oli mõnikord põhiseadusega pidurdatud ka kasulikus 
eesmärgis, mida ta taotles, näis talle väikese pahena 
selle suure headuse kõrval, mida ta põhiseaduse 
ja tõkkepuudega paljude suurte eksisammude vastu 
kaitses. 

Küsimus seisis mõningates Süssi maksukavandites 
ja monopoliettepanekutes, mis põrkasid kahtlemata vastu 
põhiseaduse vaimu; kuid sõnastus oli katkendlik ning 
leidlik ja oma abinõudes valimatu nokitseja suutis igal 
juhul prao vahelt läbi pugeda. Harpprecht, sekundeeritud 
Bilfingerist, rääkis naha tuliseks ja Süss kuulas tähele- 
panelikult ja viisakalt. Kuid äkki nägi õpetlane rahan- 
dusmehe silmi, neid suuri kaarjaid, kirglikke, tarku, 
luuravaid, südametunnistusetuid röövsilmi. Ta oli näinud 
neid sageli, kuid nüüd äkki tunnetas ta neid. Mis olid 
nendes silmades vabadus, põhiseadus, südametunnistus, 
rahvas? Abinõu mõnele elukutselisele hangeldajale üles- 
ronimiseks puud pidi, mille juures ta seisis, puu raputa- 
miseks, millel ta istus, oma puu — hertsogi. Teadlane 
nägi, et see mees ei näe põhiseaduses ja selle esindajates 
muud kui ainult võistlejaid, et ta neid vihkas võistleja 
taltumatu vihaga. Juudi targa, haarava, luurava, apla, 
ühestki ideest puhastamata pilgu ees muutusid kõik need 
suured taotlused rumalate poiste unistusteks, ebamää- 
rasteks, naeruväärseteks. Ta tundus endale albina, rää- 
kides sellele kaupmehele seaduste vaimust, nende ilusast 

ja väärikast mõttest. Ta rääkis nagu mingile õöõnsale, 
värvilisele maskile; teine urgitses tema sõnadest kindlasti 
välja ainult selle, mida ta sai kasutada oma mustadeks, 
omakasupüüdlikkudeks projektideks. Harpprecht lõpetas 
võrdlemisi järsult; ka pikaldane Bilfinger oli taibanud, 
mis tema sõpra pidurdas. Mõlemad württemberglased 
lahkusid varsti, külmalt, tusaselt, saadetsd aupaklikult 
vankumata viisakast Süssist. 

Uksel kohtasid nad juudikuues ja oimulokikestega 
Isaak Landauerit. Süss oli tema enda juurde palunud 
krahvinna rahaasjade korraldamiseks. Mälemad mehed 
mõistsid teineteist, ilma et tarvitsenuksid sellele vihjata, 
kuhu nad välja jõuda tahtsid. Oli vaja kcostada kokku- 
lepe, mis väliselt näiks olevat hertsogile kasulik, tegeli- 
kult oleks aga krahvinnale soodus. Teravalt sahkerdades 
nihkusid nad mõlemad teineteisele lähemale. Mõlemal olid 
veel oma erilised huvid, sest mõlemal oli nõudmisi nii 
hertsogile kui ka krahvinnale. Lõpuks arvestas Süss 
hertsogile kasu kolmesaja kahekümne kolme tuhande 
kuldna suuruses, kuid tegelikult tuli hertsogil krahvinnale 
maksta sada viiskümmend kaheksa tuhat kuldnat. Selle 
summa üleandmisel krahvinnale tõmbas Süss krahvinnalt 
maha kolmkümmend tuhat kuldnat oletatavate laenude ja 
avansside eest, ja hertsogile pani ta oma teenete eest 
selles asjas täiendavalt viis tuhat kuldnat arvesse. 

Nii lõppes krahvinna armuäri, mis nii paljude aastate 
vältel oli hertsogiriiki lükanud segadusse ja äärmisesse 
vihasse, aukartust äratava kasuga salajasele finantsnõunik 
Josef Süss Oppenheimerile. Krahvinna elas nüüdsest 
peale Berliinis hiilgavat ja rahutut elu.  Tusane 
hertsoginna-lesk oli eluaeg olnud haiglane, tema hädad 
võtsid võimust, arstid imestasid, et ta ikka uuesti sai 
jalule. Ta vahtis üksisilmi, täis tühja, halli, tolmust vihka- 
mist Berliini suunas, oma vaenlase, selle isiku poole, ja 
ta suri alles kolm nädalat pärast krahvinnat. 


Karl Aleksander viibis kindlustes, välilaagris, pionee- 
ride juures, ratsutas, sõitis ringi, käsutas, oli väga tegev. 
Pühitses südamlikku jällenägemist vana, väga targa, veidi 
puise ja kuiva ülemjuhatajaga, prints Eugeniga. Prants- 

laste ülevõimu eest nihkus ettevaatlik prints tagasi, asus 
kindlasse laagrisse Heilbronni juures. Juba jälle olid 
prantslased hertsogiriigis, nõudsid kontributsiooni, varus- 
tust. Kuid riigiarmee abivägedega, eeskätt Karl Alek- 
sandrist mõjutatud, sunniti nad taganema tagasi üle Reini. 
Metsiku õhinaga teostas hertsog piiride sõjalist kindlus- 
tamist. Kindlused ehitati välja, soetati reduudid, hertsogil 
oli alatasa nõupidamisi Biltingeriga. Tõsiselt ja osavalt 
alustati väga kaugelenägeva ja strateegiliselt tõesti geni- 
aalse projekti rakendamist. Rottweilist kuni Rottenburgini 
tuli mõnedes kohtades mäed müüridega kindlustada, siin 
ja seal väikesed reduudid ehitada; nii oli piir täiesti üle- 
pääsmatyu. Schwarzwaldis taheti Schiltachist kuni Obern- 
dorfini liinid tõmmata, Heuberg kuni Neckarini — raid- 
tõketega kindlustada. Nende kindlustuste koosseisuks 
piisas viiest pataljonist ja kümnest kuni kaheteistkümnest 
eskadronist. Ja suhteliselt väikeste vahenditega loodi 
švaabi Termopüülid, mille vastu iga võõramaine Xerxes 
pidi oma pealuu puruks peksma. 

Maakonnavalitsus polnud algul Karl Aleksandri plaa- 
nile vastu seisnud. Eberhard Luawigi valitsuse ajal oli 
hertsogiriik prantslaste sissetungide, kontributsioonide, 
rüüstamiste, röövimiste, tapmiste ja vägivalla all küllalt 
palju kannatanud, selleks et tervest südamest hinnata 
oma nüüdse vürsti tugevat, asjatundlikku, sõdurlikku 
kaitset. Kui aga prantslased teisele poole Reini tagasi olid 
löödud ja kadus otsekohene hädaoht, muutusid maaseisu- 
sed tülikaks. Nad ärritasid hertsogit mitmekesiste üksik- 
asjaliste ja piinlikult väiklaste kaebusiega. Iga silmapilk 
ilmus mõni saatkond tema juurde kaebustega tema kor- 
ralduste peale värbamis- ja sõjavarustusasjus, vihastades 
teda oma paksude, põrnitsevate, väikekodanlikkude nägu- 
dega, oma töntsi iseteadiiku kohmakusega. Kõikjal rasku- 
sed. Sõjaväe varuosad saadi kokku tilga-kaupa ja viivi- 
tustega; hobuseid, materjäie ja toidumoona saadeti vastu 
tahtmist ja mitte iialgi nõutud koguses; sõjamaksud 
laekusid visalt, kavade teostumine soikus, kassad olid 
tühjaks ammutatud. Hertsog, iseendast umbusaldusse kal- 
duv, hakkas kahtiustama oma nõunikke, et nazed on maa- 
konnavalitsusega ühel nõul. Ta kutsus oma juudi laagrisse. 

See oli pinevusega jälginud kõiki Württembergi polii- 
tika kõige väiksemaid pisiasju, vaaginud, hinnanud, ja 
ootas ammugi ahnelt seda silmapilku. Oma teraval, selgel, 
väga erksal kombel oli ta endale oma eesmärgi ära märki- 
nud, iga sammu piinliku üksikasjalisusega välja arvesta- 
nud, iga toll tema teekonnast, tema maa-alast lamas tema 
ees nagu matemaatilise täpsusega koostatud maakaart. 

Nii sõitis ta, hiilgav ja otsustav, laagrisse. Karl Alek- 
sander võttis ta vastu viivitamata. Oli öö. Küünlad põle- 
sid, ühes nurgas kükitas mustjaspruun. Hertsog istus 
Bilfingeriga geomeetriliste tabelite juures. Ta kärkis terve 
oma tusa ja pahameele kohe ja äkiliselt välja, nende kahe 
ees ei ohjeldanud ta end. Ta umbusk ministrite vastu, 
Neufferi ja Forstneri vastu kõigepealt, oli muutunud tuge- 
vamaks. Nad olevat tookord, kui ta veel prints oli, mõju- 
tanud teda maakonnale nende tagatiste ja pidulike 
ürikute väljaandmisele, et trooni ülevõtmisel võtta jalge- 
alune prints Heinrich Friedrichi võimalikelt intriigidelt. 
Nüüd olevat ta veendunud, et nende ürikute väljaandmine 
ja nendele allakirjutamine olevat olnud ülearune ja 
sealjuures olevat teda mõlemad nõunikud veel petnud. 
Nad olevat ühel nõul tõrksa ja reetliku maakonnavalitsu- 
sega, nad olevat algkirjast ühe poogna välja jätnud või 
kõrvale toimetanud; algkiri kõlavat teisiti kui mustand, 
mis talle oli esitatud. Pahandatult ja ehmunult kuulas 
Bilfinger neid alusetuid ja mõttetuid jutte, mida hertsog 
vihaselt ja suurema siduvuseta lärmates välja paiskas. Ta 
sundis end rahunema, katsus hertsogit asjalikkude põh- 
jendustega veenda, et ta ei olevat alla kirjutanud mitte 
millelegi muule, kui ainult sellele, mida nõudvat temalt 
põhiseadus ja millele Tübingeni lepingust peale on truu- 
dust vandunud kõik tema eelkäijad. Nii et õigeaegne alla= 
kirjutamine polevat olnud muud, kui ainult ilus žest, 
kuid maa meeleolu arvestades otstarbekas, jah, tingimata 
hädatarvilik. Tema tungivate vastuväidete mõjul vaikis 
Karl Aleksander lõpuks, veendumata. Süss piirdus täpse 
pealtkuulamisega; tema kahemõttelise naeratusega nägu 
eraldus küünalde leegitsemises valgena ja rahulikuna 
vürsti ja tema kindluseehitaja ärritatud punastest nägu- 
dest. Äkki pöördus Karl Aleksander tema poole: ,,Ja tema, 

juut?“ Süss arvas õlgu kehitades, olevat hämmastav, et 
hertsogi selged ja targad käsud nii halvasti ja puudulikult 
täidetakse. On vägagi võimalik, et salanõunikud tõrksate 
parlamendiliikmetega salakoosolekuid peavad; kuid kas 
ebatruud või mitte, on nad igal juhul nii puudulikkude 
tulemuste juures võimetud, raskust tekitavad kiusajad. 
Milline on siis tema ettepanek, küsis hertsog. Oma koge- 
mustest Austria sõjaväe varustamisel, vastas Süss, tuleks 
määrata väga kõrged trahvid iga passiivse vastupanu 
puhul. Rahatrahvidega jõuab kõige kaugemale. Nii ko- 
danik kui ka talunik rippuvat oma varanduse küljes, ta 
ohverdavat ennem oma elu kui oma raha. Hertsog ütles, 
ta mõtlevat selle asja läbi, Süss töötagu välja üksikasjali- 
sec ettepanekud. Juut seletas, need olevat tal juba tehtud 
ja pani puntra akte ning arvestusi hertsogi ette. Bilfinger 
hakkas uuesti kõiki põhjendusi hertsogi umbusalduse 
kõrvaldamiseks korralikult kokku korjama, soovitades 
pehmemaid, aeglasemaid abinõusid. Karl Aleksander 
katkestas teda tusase pilguga, hakkas rääkima geo- 
meetrilistest tabelitest, mis tema ees lebasid. 

Juba teisel päeval tegi ta Remchingenile korralduse 
Süssi ettepanekud kõige karmimalt ellu rakendada. 
Mõ:emad mehed töötasid nüüd koos, kindral — rusikana, 
juut — mõistusena. Remchingen pilkas Süssi kohma- 
kate, rõvedate naljadega. Süss vihkas ja põlgas teda, 
kuid ei lasknud end meelitada vastuhakkanisele, võttis 
sõduri pilke ja rõveduse vastu sileda, turdetu, kohustava 
naeratusega. Tingis oma kuulmatu asjalikkuse ja leid- 
likkusega, oma alati uute knihvide ja trikkidega kind- 
rali toriseva, pilkava, vastumeelse imetluse. Mõlemal 
mehel oli ühiseks eesmärgiks vääramatu auahnus — 
meeldida hertsogile, muretseda talle sõdureid ja raha, 
ühire oli ka sügav, endastmõistetav veendumus, et rahvas 
kuulub vürstile, samuti nagu tema koerad ja tema 
hobused; ka kõige tagasihoidlikum niutsatus tema vastu 
olevat roimarlik häbematus. 

Nagu imeväel oli nüüd kõike, mida enne ei suudetud 
muretseda manitsuste ega väevõimuga. Kui seni värba- 
mistrumm oma -põrinaga ainult paar tuhat vaba- 
tahtlikku, nende hulgas palju äraküntud laudjaid, mitte 

päris esindusiikkudele jalgadele ajas, siis lõhkesid nüüd 
kogunemispunktid noorsõdurite hulkadest. Tagavara- 
hobuste punktides kepsutasid hobused, varaaitadesse 
kuhjusid mundrid, kassad paisusid rahast ja vekslitest, 
küünides ja magasiaitades ei olnud enam ruumi:kokku- 
voolavale teraviljale, kõrgetesse kuhjadesse laotud toidu- 
moonale. Paisus, voolas, noor, vahutav tõus pärast kuiva 
mõõna. Kõikjal järelesaatmine. Tagavarad. Rõõmustav 
Karl Aleksander paisus ja kiitis tervele maailmale oma 
salajase finantsnõuniku geniaalsust ja osavust. 

Kuid rahval lasus see tinaraskelt, õhkuröövivalt. Oli 
küll ennegi olnud sunduslikke sõduriks värbamisi, kuid 
ainult kodututele, hulkuritele, noortele tööd põlgavatele 
meestele, kes olid kogukondadele koormaks. Nüüd 
laiendati sunduslikku sõduriks värbamist kõigile maa 
vallalistele noormeestele. Kes tahtis end lahti osta, pidi 
tohutu suure summa raha maksma. .Abielulised olid 
sõjaväeteenistusest vabastatud; kes aga enne kahekümne 
viie aastaseks saamist abielluda tahtis, pidi maksuna ära 
andma viiendiku omast varandusest. Hobused vaadati 
üle, kõik kõlblikud rekvireeriti, valitsus maksis pika- 
ajaliste võlakohustustega. Kaubandus ja käsitöö koor- 
mati ränga sõjamaksuga ja maksud nõuti karmilt sisse. 

Oh, kuidas kadusid paelad ja vanikud hertsogi piltidelt. 
Parim noorus vandus, topiti vande saatel mundrisse. 
Emad, naised, mõrsjad töinasid; raiskusid meeste ära- 
olekul. Abielukeelu tõttu suurenes vallaslaste arv; sage- 
nesid suguvilja hävitamise ja lapsetapmise juhtumid. 
Põlde hariti halvemini, inimestest oli puudus, paremad 
hobused olid väevõimuga ära võetud. Ähvardas elukalli- 
dus, kadusid toiduained ja kaubad. Vannuti valjult, hakati 
mässama. Ranged eeskirjad keelasid, ihu- ja surmanuhtlu- 
sega ähvardades, iga lugupidamatut väljendust hertsog- 
like korralduste kohta, iga rahurikkumise ja ässituse. 
Mõningad sosistajad ja nurisejad võeti kinni ja anti kohtu 
alla. Lõikav viha vaikis, kuid vanded nurisesid edasi seal, 
kus polnud pealtkuulajaid. Tuhmi, tardunud pilguga 
vahtisid naised läände, kuhu olid kadunud pojad, kalli- 
mad, kinnipüütuna, hambaid kiristades topitud alpidesse, 
neetud mundritesse. Oma halvasti haritud põldudel 

urisesid talupojad: Oo, need ilusad, rammusad, siledad 
ratsud! Nüüd nülitakse need hobuseraibeteks nende puru- 
rumalate kahurite ees! 

Süssi ei liigutanud see meeleolu karvavõrdki. Kur- 
pfalzis, kus ta tempelpaberi sisse seadis, harjus ta rahva 
kogunemistega tema maja ees, sõimamise ja laimu- 
kirjadega; see põrkas temast tagasi nagu vesi tõrva- 
kuuelt. Kes sai talle midagi teha? Tema istus võimu 
juures, tema oli vürsti lähim nõuandja, keegi ei osanud nii 
hästi vürsti kohelda kui tema. Keegi ei osanud nii hästi 
kui tema alistuva ja alandliku ilmega võtta vastu järsu, 
sõdurliku korraga harjunud mehe mürisevaid viha- 
purskeid, ja väljavisatuna ilmuda uuesti tund aega hiljem, 
nagu poleks midagi juhtunud. Hertsogi ametnikkudeie oli 
antud korraldus rahalistes küsimustes tingimata pidada 
kinni tema, hoovifaktori, nõuannetest ja ükski rahaasja- 
desse puutuv korraldus ei läinud välja tema teadmata ja 
soovita. Ja mis ei olnud seotud rahaga? Kes valitses raha, 
see valitses maad. 

Rahulolevalt, ülespuhutud ninasõõrmetega nautis Süss 
võimu lõhna, milles ta nüüd elas. Ajast, millal ta õnnes- 
tunud abinõudega suutis täiendada sõjaväge, oli ta 
hertsogiriigis tegelik valitseja. Ta oli nüüd väga kõrgel, 
peaaegu tipus, ja oli nii mõnus, nagu voolaks soe vesi 
mööda selga, vaadata alla, kus kääriti ja sipeldi, et üles 
ronida. Mõnikord, kui ta esik oli täis kartlikke, paluvaid 
ootajaid, sammus ta üksinda oma töökabinetis edasi- 
tagasi, väga punased huuled valges näos naeratavalt 
irevil, kuulatas ukse taga vaevalt sissekostvat sosinat, 
paisutas rinda, hingas, naeratas, saatis terve esikutäie 
vastu võtmatult minema. Oh, oli magus, magus ja suure- 
pärane omada võimu inimeste üle. Mõnusa kõdivärinaga 
tajus ta allasurutud, jõuetut viha, mis tema nägu orjalikult 
tervitas, tema selga täis sülitas. Rahva viha on hea, oli 
öelnud Isaak Landauer, viha tähendab võimu, viha tähen- 
dab krediiti. 

Uks rahva hulgas levinud ütlus toodi talle tagasi. Väike, 
lihav, seasilmaline kondiiter Benz, kellel oli kombeks 
«Sinise Soku” võõrastemajas teiste väikekodanlastega 
poliitikat teha, oli selle lendu lasknud: eelmise hertsogi 


126 


ajal valitses hoor, praeguse hertsogi ajal juut. Süss laskis 
kondiitri enda juurde kutsuda. Väike, nuumatud mees 
salgas oma ütluse higistades, pelgurlikult põiklevate 
silmadega. Süss kutsus kokku terve oma maja teenijas- 
konna ja irvitavate, üksteist müksavate teenijate juures- 
olekul, kõik teadsid, et see oli Benzi ütlus, pidi lühikese 
kaelaga nohisev mees vanduma au ja südametunnistuse ja 
Õnnistegija nimel, et ta sellest midagi ei tea ega ole iialgi 
ühtki lugupidamatut sõna Tema Ekstsellentsi kohta endale 
lubanud. Siis, suudelnud naerataval Süssil kätt, võis ta 
tagurpidi astudes ära minna. Süss aga kaebas vagalt 
hertsogile, kuidas ta oma truu teenistuse tõttu vürstile 
rahva juures halba kuulsusesse satub. 

Ta elas vürstlikult. Sisearhitektiks kutsus ta sitsiillase, 
meister Ubaldo Raineri, kesoli tuntud peamiselt prantsuse 
kõrgema aadli tellimuste kaudu ja oli moes. Tema ruumid 
olid tulvil toredaid vaipu, gobelääne, keerukat kaares- 
tatud mööblit, seinakipsi, lapislazuli ja kulda, vaase 
ja rinnakujusid. Homerose, Soloni ja Aristotelese kujude 
kõrvale oli arhitekt, oli see süütus või pilge, asetanud 
Moosese ja Salomoni rinnakujud. Söögitoa laemaalina 
uhkeldas mitmekujuline fresko: Merkuri vöidukäik. 
Magamistoa lael lõbutses lõtv ja uduste silmadega Leda 
luigega; toredast voodist, mis seisis alasti, häbenematult ja 
võimsalt arvutute peeglite vahel. lobisesid laialt ja toorelt 
naerdes kodanikud kärtsides, kihistasid kõditatult noored 
tütarlapsed. Ta oli uhke, et ta oli Pariisis kultiveeritava 
eksootilise moe Lääne-Saksamaale esimesena sisse too- 
nud. Hiinlaste kujud, väikesed, helisevad pagoodid olid 
kummaliseks vastandiks Moosesele ja Solonile, Home- 
rosele, Salomonile ja Aristotelesele. Daamide imetlus- ja 
rõõmuobjektiks oli oma kullatud puuris istuv papagoi 
Akiba, kes kraakus: ,Bon jour, madame",” ja 
«Kuidas suvatses Teie Hiilgus magada?” ja , Ma vie 
pour mon souverain”.” Ta toidulaud oli valitum 


t Bon jour, madame — (pr. k.) tcre päevast. madam. 
(Tõlkija märkus.) 
* Ma vie pour moa Souverain — (pr. k) minu elu minu valit- 


seja eest. 
(Tõlkija märkus.) 

kui kellelgi riigis, ta sõi ainult kullalt ja hõbedalt; oli ime, 
kust ta kõik need võõramaised lihasordid, konnakarbid ja 
puuviljad võttis, mis, Švaabimaal seninähtamatud, iga kuu 
uued, tema lauale tekkisid, ning kondiiter Benz vaatas 
kõõrdi pilguga kooke, magusaid pasteete, kunstiteoseid 
jäätisest ja puuviljast, mida juudi võõramaine kondiiter 
väga ilusalt ja alati isemoodi valmistas. 

Veinipunane, hõbenööbiline juudi teenijate livree oli 
varsti igal pool tuntud. Ta pidas endale sekretäri, 
raamatukoguhoid jat, käskjalgu, haidukke, kokka, keldri- 
ülemat. Teenijate vahelt kõndis läbi rasvase, kahvatu, 
ükskõikse, osavõtmatu näoga Nicklas Pfäffle, vaatas 
kõike, korraldas, viimistles. Süssi kammerteenril oli raske 
töö. Ta oli kohustatud Mercure Galanti peast 
teadma. Salajane finantsnõunik pani suurt rõhku sellele, 
et kanda hertsogiriigi kõige elegantsema härra nime, tema 
garderoobi täiendati iga kahe-kolme nädala tagant. Tal 
oli metsik kirg ehteasjade vastu. Teemant, mida ta sõrmes 
kandis, oli kuulus, kingapandlad, ka tema kindad olid 
vastavalt moenõuetele vahelduvalt kaunistatud kallis- 
Kividega. Tema buduaaris, samuti ka tema toredas 
magamistoas olid vitriinid ehteasjadega, nad olid, tänu 
tema tutvustele Amsterdami ja tuntud itaalia kullasseppa- 
dega, ikka isesuguselt ja võluvalt täidetud. Tal oli kom- 
beks teha nendest kastidest kingitusi oma külastajatele, 
nii suuraadli daamidele kui ka tütarlastele rahva hulgast. 
Selle üle mõnitati, sõimati maruvihaselt, pilgati otse 
näkku, et ta selliseid abinõusid tarvitavat; tema aga nae- 
ratas, ta teadis, et sellele talitusviisile polnud mingit 
vastupanu, kingituse saanu jäi ahnena tema külge vangi. 
Tema armsaimaks tehinguks oli ägedalt ja rängalt tingides 
kalliskive härrastele ära sahkerdada. Oli jumalik lasta 
väikesi väärisesemeid, nii paljusid, läbi oma käte libiseda, 
vahetada üks väike kivi kuhja kulla vastu ja kulla- 
hunnik jälle väikese kivi vastu, tunda: nii palju võimu 
oli väikeses kivis. 

Mitte suur, kuid valitud oli tema hobusetall. Ta äritses 
meelsasti hobustega, müües neid suurtele härrastele kuni 
Hollandini. Ka iseenda jaoks pidas ta araabia kimltt, 
mära Assjadahi, tõlgituna Hommikumaine. Levantlane 

Daniele Foa oli selle talle müünud, ta pärines kaliifi 
tallidest. Õieti öelda, ei armastanud ta mära, kuid pidas 
seda heades tingimustes; ta teadis, kui printslikuna ta 
välja nägi sellel mitte suurel, närvilisel, ilusal loomal. 
Isegi kärkija Remchingen pidi Süssile möönma, et hobusel 
nägevat ta välja peaaegu nagu meiesugune. 

Süssi juurde oli raskem vastuvõtule pääseda kui hert- 
sogi juurde. MAaksis palju kirju, jooksmist, sekeldust, 
kuni määrati vastuvõtutund ja tihti saatis ta ootajad 
vastu võtmata minema. Tema oli hertsogi pankur ja 
tema tiitel oli salajane finantsnõunik. Muud midagi. 
Halgi ei seisnud poliitiliste aktide all tema allkiri. Põhi- 
seadus keelas juudile iga riigiteenistuse ja Süss oli küllalt 
tark esialgu rahul olla võimu valdamisega ka ilma tiitlita. 
Ta teadis, et mitte ükski minister, ka mitte peaaegu ala- 
liselt armee juures viibiv hertsog, vaid tema, tema oli 
hertsogiriigi valitseja. Kõrgemast seisusest võõrad esita- 
sid talle oma lugupidamisavaldusi, väikesesse ringi, mida 
ta enda ümber kogus — targalt hoidus ta veel suuremate 
pidude korraldamisest — trügiti innukamalt kui ministri 
vastuvõtule. Juba moodustus partei, kes avalikult tema 
poole hoidus, oli valmis teda saatma, kui ta välja ratsutas, 
tema geniaalsust ja osavust, tema teeneid hertsogi ja 
rahva vastu tervele maailmale kiitis, teda hoovkonnana 
ümbritses. Tübingeni jurist Johann Theodor von Scheffer, 
valitsusnõunik, silmapaistev riigiõiguse tundja oli üks 
esimestest, kes avalikult tema poole hoidus, talle järg- 
nesid nõunikud Bühler ja Mez hertsogikojast, orbude- 
maja hooldaja Hallwachs, avaldiste vastuvõtja Knab, 
nõunikud Grantz, Thill, von Grunweiler. Riigi kinnis- 
varade esimees von Lamprechts saatis isegi oma mõle- 
mad noored pojad paažidena finantsnõuniku teenistusse, 
et nad tema juures käitumist ja hoovkonna kombeid 
õpiksid. See hoovkond ristiti heebrea kaardiväeks, koja- 
direktor Georgii oli selle sõna leiutanud, Süss ei andes- 
tanud talle seda, ja juutlasi pilgati paljude odavate 
naljadega. Kuid peagi selgus, et need juutlased oma nina 
õige tuule järgi olid seadnud. Ikka selgemalt ilmnes, et 
maja Seegassel oli hertsogiriigi tegelik residents. Ka 
salanõunik von Schützi konksnina ilmus nüüd nähtavale 

9 Juut Siss 


Süssi saalides, morn, kõhetu maakonnakonsulent Neuffer 
imes juudi hõngu kui inimliku alatuse metsikut kinnitust 
ja kergelt, elegantselt, painduvalt haistis seda "tark, 
uudishimulik Weissensee. 

Naised, kes Seegasse lossist möödusid, piilusid uudis- 
himulikult ja kõditatult läbi suurte väravatiibade ees- 
kotta, kus kerkis kogukana oma veinipunases, hõbe- 
nööpidega livrees uksehoidja. Kui Süss oma araabia 
kimli seljas hiilgavalt läbi tänavate ratsutas, siis siru- 
tusid tema järele paljud naistepilgud täis ihalevat 
hirmuvärinat. Temast sosistati metsikuid, õudseid ja 
iharaid lugusid, kuidas ta naiste lihas tuhnib, raevutseb, 
kuidas ta end mustade abinõudega naistele verre põletab, 
neid kuradile pärandades. Hertsog usaldas oma juudi 
maitset rohkem kui oma teiste lähedaste sõprade oma ja 
Süss pidi sellele täitmatule kõiksuguste ettekäänete all 
ikka uusi naisi laagrisse saatma. Kui Remchingen ümber- 
lõigatu orgiaid pilkas, kadedalt seletas, ta ei saavat aru, 
kuidas üks korralik kristlasest inimene heebrea mehe 
voodisse suudab ronida, ta peab tarvitama neetud musta 
kunsti, siis naeris hertsog rõkkavalt, et hästiloodud nägu 
ja tugevad reied olevat parim must kunst. Ka usaldas 
ta Süssile temale ooperi ja balleti jaoks naiste välja- 
otsimise ja vahel naeris ta, juut olevat maiasmokk ja 
olevat enne teda paljudest kaussidest maitsnud. Ja kul- 
geski pikk voor naisi: noori ja küpsi, blonde ja musti, 
Švaabi ja võõramaisi, leigeid ja tuliseid, läbi paljupeeg- 
lilisest magamistoast, laemaali lopsaka Leda alt. Kuid 
juut, nii hooplevalt kui ta ka muidu laiutas, lukutas end 
sitkelt ega reetnud ühtegi- oma saavutust, ei raskeid, 
millele ta uhke oli, ega ka arvutuid kergeid. Ta oli 
ainuke vaikiv suure hulga lärmakate, toretsevate kava- 
leride hulgas, ja ei Karl Aleksandri heatujuline peale- 
tükkivus, ei Weissensee lipitsev uudishimu, ega Rem- 
chingeni toorelt pilkavad torked saanud tema põikle- 
vast viisakusest välja meelitada ka kõige väiksemat 
vihjet. Kui siiski hoovkonnas, kõrtsides, sõdurite hulgas 
paljude mahlakate, ebatavaliste, kindlasti mitte välja- 
mõeldud juudi voodi üksikasjade üle irvitati, laimati, 
naerdi, rõvetseti, siis olid selles süüdi naised, kes, olles 

uhked kardetava, teistsuguse, naiste uudishimust ümbrit- 
setud mehe üle, pidid oma õudse saladuse pärast paljusid 
vaikimisvandeid, itsitamisi ja pisaraid mõne sõbranna 
rinnal välja sosistama. 

Kui juut oma lossi oli täiesti sisustanud, tuli tema 
tungiva, alandliku kutse peale hertsoginna, saadetud 
Remchingenist, tema maja üle vaatama. Peenutsevalt 
kandis ta oma pisikese, ilusa, vana ülla marmori värvi 
pea läbi kiirgavate ruumide, vaatas piklikkude niiskete 
sisalikusilmadega hiina asjakesi, naeratas papagoi Akiba 
ees, kes kraaksus: , Ma vie pour mon souve- 
rain,” helistas väikeste, väga ravitud sõrmedega minia- 
tuurseid pagoode, laskis Süssil endale kinkida ühe 
kummaliselt vormitud, mitte väga väärtusliku mürgi- 
sõrmuse, astus väikeste, liuglevate jalgadega sügavalt 
kummardavatest veinipunastest toapoistest mööda tallide 
juurde ja ulatas õilsale kimmelmärale Assjadahile tüki 
suhkrut. Nautis rahul olles Süssi ohjeldamatut andumust. 
Teistel oli kääbusmurjaneid, mõni mustjaspruun võib- 
olla, tema pärast kas või hiinlane, kuid niisugust juuti 
maja ja papagoiga ja nii peene kimliga, Santa madre 
di Loretto, seda ei suutnud isegi Versailles' pakkuda. 

Kuid juba tõllas, palja peaga vahtiva rahva vahel, 
ütles ta üle sügavalt tema käe juurde kummardava 
finantsnõuniku kukla oma pikaldase, ärritava häälega: 
Kõik on peen, juut, kõik on ilus. Kuid tuba, kus tape- 
takse väikesi kristlaste lapsi, ta mulle siiski ei näida- 
nud.“ Ja naeris oma väikest, helisevat, lõbusat naeru ja 
sõitis minema. 

Süss aga seisis palja peaga oma maja ees, rahvas 
vahtis teda ja müksas üksteist, kuid ta ei teinud sellest 
välja ja vaatas hertsoginna tõllale järele kaarjate, rahu- 
tult ilmekate silmadega, väga punased huuled kergelt 
avatud valges näos. 


Kevade tulekuga lahkus rabi Gabriel äkki, nagu see 
tal kombeks oli, valgest, väikesest, lilleterrassidega 
majast. Ta reisis silmapaistmatult, teenrita; tema suur 
raske nägu ilmus nähtavale siin, seal; tal ei olnud iialgi 
kiiret, tal ei olnud kusagil erilisi äriasju; kuid ta ei 

jäänud ka kusagile puhkama, ta reisis alatasa, ja nii 
sik-sakiliselt kui tema sõit ka ei läinud, läks see ikka 
edasi, nagu joonistatud teed pidi. 

Sukeldus mägedesse. Istus kaks tervet päeva talupoja- 
hoovis väikese, üle käredavoolulise oja viiva silla juu- 
res, vaatas, kuidas parvetatavad palgid kobrutavat vett 
alla ajasid, paisutusid, ristusid, lamama jäid, oja tõusvas 
vees jälle edasi ujusid. Kuulas ööd läbi mägikarjamaale 
aetud loomade karjakella lõpmatut helinat. Sõitis lõu- 
nasse viivat pikaldast kitsust pidi üles. Tuul tuli lõunast, 
oli sadanud vihma, tõusis niisket, rasket õhku, mäed 
seisid tumesinistena. Ta väljus, sammus raskelt-kriuk- 
suva sõiduki ees. Märjal, päikesest läikival teel tiris 
suur tigu oma maja; hoolitsevalt astus ta teelt viimasel 
silmapilgul kõrvale. Veerand tundi hiljem lömastas selle 
tema sõiduk. 

Ta ületas sügavalt lumes sumades kõrgendikukitsuse. 
Tuul puhus vabamalt, soojalt ja mõnusalt talle vastu. 
Õnnistatuna laiutas end rikkalikult lilledega kaetud maa. 
Ta tuli kaugelasuva, väga suure järve juurde. Peatus. 
Kükitas mitmed tunnid kaldal, liikumatult, raskelt, nagu 
rahulik kivi. Apelsinipuud seisid tumerohelistena, rikka- 
likus lehestikus, taamal all ronisid hõbedaselt ja kergelt 
mööda kaldaservi oliivid. 

Samal ajal sõitis Süss Hirsausse. Sest ajast peale, kui 
onu lapse oli maale viinud ja teda sõnatu pilkega noo- 
minud, ei saanud ta enam ärakapseldatut nii kõvasti 
sulgeda kui enne. Selle hõng roomas üle ta paberite, kui 
ta arvestas, hiilis ta öödesse, puhus talle kuklasse, kui 
ta täis hiilgust ja vihatuna oma valgel märahobusel 
Assjadahil läbi tänavate ratsutas, nii et loom rahutuks 
muutus, kergelt end tagumistele jalgadele üles ajas, 
hirnus. Tuli ette, et tema, asjalik arvestaja, kes asju 
nägi teravalt, kainelt ja alasti nende piirjoontes ja neid 
nimetas nende nimedega, päise päeva ajal hirmunult 
kössi vajus, hingeldas, tõstis õlad ette nagu kaitseks; 
üks nägu vaatas temale üle õla, hämaruses, uduselt, ja 
see oli tema enda nägu. 

Tal oli juba ammu tung sõita Hirsausse, väikesesse, 
valgesse majja kirjude, rõõmsalt pidulikkude, astme- 

liselt asetatud lillepeenardega. Mis teda, kuigi ta seda 
iseendale ei tunnistanud, ikka uuesti tõkestas, oli rabi 
Gabrieli lähedus, tema vältimatute, nõudvate, tuhm- 
hallide silmade hingematvus, ebameeldivus, koormavus. 

Ta ei tunnistanud ka nüüd endale, et vanamehe ära- 
sõit oli see, mis oli teda lasknud nii kiiresti sõitu otsus- 
tada. Ta sõitis Naemi juurde, ta sõitis, saadetud ainult 
Nicklas Pfäfflest, ta oli nii kerge ja vaba kui mitte iialgi 
enne. Ta sõitis oma lapse juurde, ta oli juba oma lapse 
juures ja kõik arvud ning poliitika, võim ja edevus jäid 
halvatuna ning tolmusena maha. Ta nägi värsket põldu, 
haistis selle lõhna ega arvestanud, kui palju see põld 
tulu tooks ja kuidas selle uue saagi käibest uusi makse 
saaks välja pigistada, vaid ta nägi ainult noore vilja 
mahedat värvi ja haistis üle põllu hõljuvat tuult. Ja ta 
tundis rõõmu metsa kõrgetest pidulikkudest puudest, 
koostamata tulundusmetsa eelarvet, ta tundis Tõomu 
samblast ja, poisilikult, oravast, kellega ju rahaliselt 
polnud midagi peale hakata. Ja kui ta nägi talupoja- 
poissi, käsi oma piiga puusadel, noogutas ta neile ja 
ainult ähmases kauguses kerkis mõte noorte abielude 
rafineeritud maksustamisest. Ta sõitis oma lapse juurde 
ja tema süda oli juba lapse juures. Millal lõpuks näeb 
ta väikest valgelt läikivat majatäringut lilleterrassidega 
selle ees ja oma last seal sees? Seal pööras maanteelt 
külavahetee. Ta väljub tõllast, keerab, ikka sammu 
kiirendades, jalgrajale. Siin on tara, ta avab varjatud 
värava, nüüd kõrged puud, nüüd peenrad ja nüüd, just- 
kui kaela valatud, ripub laps nõrkedes, hingeldades tema 
kaelas. 

Ei räägi mitte midagi. Ei räägi hea tükk aega mitte mi- 
dagi. Ripub hoovatuses tema küljes, klammerdub, joob 
teda oma suurte hingestatud silmadega. Süss seisab ja 
kõik pingutav, varitsev, luurav langeb tema küljest. Va- 
bana laseb ta end kanda tunni leigest, mõnusast hoovu- 
sest. 

Kui ilus on tema laps! Ta on täiesti täiuslik. Naemis 
pole ühtki näojoont, kõige kergemat liigutust, ühtki 
juust, ühtki võbinat hääles, mida ta sooviks teistsugu- 
sena. Ilus on ta laps näiste seas, ta on õrn ja ta on puhas, 

ta hõõgub puhtalt nagu õrn valgus, mis soojendab ja 
puhastab ka teda, Süssi. Koos Naemiga rõõmutseb ta 
kõige osavõtlikumalt vana paterdava, südamest andunud 
toaneitsi Jantje üle; tema, kellele kõik taimed ja loomad 
olid külmad, muldtummad asjad, õpib aru saama üksiku- 
test lilledest, nagu kõneleksid nad; Naemi hingestab asju 
oma leebe hingeõhuga ja ta tunneb tema elu nendes 
asjades. 

Kui rabi seal oli, siis tundis ta peaaegu kartust lapse 
ees, rabi seisis nende vahel nagu müür. Nüüd julgesid 
esineda soovid ja sihid lapse suhtes, mis seni olid vaiki- 
nud nagu pelglikud penid. Miks peidab ta last inimeste 
eest! Saaba kuningannaks, kuninganna Esteriks peab ta 
saama. Ta peab hiilgama terve maailma ees, vürstid pea- 
vad võitlema tema pärast, peavad Süssi juures tema 
pärast anuma, ulmademaadelt peavad tulema printsid 
kulla ja vürtsi ja kõigi Edomi aaretega ja asetama need 
tema lapse jalgadele. 

Kuid seal seisis ta Naemiga raamatukogus. Seal olid 
tabelid maagiliste kujudega ja astroloogilised tabelid, 
ja äkki vallutas teda tunne, et vanamehe silmad on kusa- 
gil siin toas, et need vahivad üksisilmi tema peale, tume- 
hallilt, pahuralt, halvavalt, kurvalt. Ja kuldsed unelmad, 
millega ta äsja oli last üle külvanud, näisid talle äkki 
limased ning vastikud. 

Ent siis hakkas Naemi rääkima. Oma pehme lapseliku 
häälega rääkis ta kabalistlikust puust, taevastest inimes- 
test, pühadest jumaianime täht-numbritest; tema hinges- 
tatud silmad olid suured ja vagad väga valges näos ja 
raske, halvav õhk hajus. Süss ei asetanud lõbusa pilkega, 
nagu oma kirjutuslaua juures, kabalistlikkudele märki- 
deie oma pearaamatu vägagi reaalseid numbreid vastu, ei 
kaitsnud end nüri, võimetu trotsiga nagu rabi Gabrieli 
Fingematval juuresolekul. 

Ja siis, elavnedes rääkis ta pühade jutustuste inimes- 
test. Ta silmad rippusid andunult, hoovatuses isal, ja 
julgel sammul astus Taavet kambrisse, uhkelt vaadates, 
linguga, Simson tormas ees ja paremal ning vasakul lan- 
gesid vilistlased, täis püha viha ajas Juudas Makabealane 
paganad templist välja. Ja kõik nad olid tema, sulasid 

temaga ühte, laenasid temalt oma jõu, ilu, agaruse ja hoo. 
Kuid siis ühekorraga takerdus ta ja pilvistus. Ta nägi 
Absalomi rippumas rikkalikku juust pidi okstes. Ja ta 
haaras, silmad pärani avatud, õlad külmavärinates, isa 
käe järele, toetus temale, soojale, elavale, hoidis teda 
tugevalt. Tema vastas survele, kuid ei aimanud, mis 
Naemit erutas. 

Kolm päeva elas ta nõnda, raskustundeta ja vabana 
oma igapäevasest elukeerisest. Kolmandal päeval äkki, 
ta oli üksi toas ja Nicklas Pfäffle seisis ta ees rasvase, 
liikumatu näoga, meelestus välismaailm, see mahajäetu. 
Ta nägi allkirju ootavaid akte, ta nägi keerlevat maailma 
ja see keerles temata. Ametnikud, ärimehed, kõik kihuta- 
sid, ajasid taga, kibelesid ülespoole, sihtisid sinna, kus 
seisis tema, ohustasid teda ja tema käsi polnud mängus, 
tema istus kauge), ei muretsenud millegi eest. Mis kõik 
ei võinud vahepeal tema käest libiseda, mis kõik tema 
vastu pöörduda. Mõistmatu, et ta nii rahulikult siin istus, 
mõistmatu, et ta neil päevil millelegi ei olnud mõelnud. 
Lilled vajusid tema jaoks tagasi oma tumma olekusse, ta 
ei tundnud enam midagi asjade hingeõhust ja elust, püha 
teaduse arvud ja kujud muutusid jälle lolluseks. Tema 
ees seisid tasuvuse arvestused, hertsoglikud käskkirjad, 
maakonnavalitsuse intriigid, keerukad äritehingud, elu, 
võim. Ainult poole hingega vaatas ta oma andunult 
kaenlasolevale lapsele. Ta kiskus end lahti ja juba olid 
tüdrukuke, valge maja ning pidulikult rõõmsad lille- 
peenrad ebatõelikena tast maha jäänud ja kapsel kargas 
kinni. 

Kui ta Nicklas Pfäfflega läbi metsa Külavahelise tee 
poole läks, nägi ta äkki ühe puu all, harvendiku äärel 
tütarlast, pruunjas julge nägu, tumesinised suured silmad 
kummaliselt tumedate juuste all, käed kukla taha kokku 
pandud, vahtimas üksisilmi põiki puutüvede vahele üles. 
Kuid mitte puhkeasendis, vaid pingutatult, kramplikult. 
Süss sammus otse tütarlapse suunas; tütarlaps oli ilus, 
hoopis teistsugune kui selle maa tütarlapsed, pruunjas 
julges näos peegeldusid kummalised, mitte igapäevased 
švaabi mõtted. Alles siis, kui Süss pehmel metsaalusel] 
päris tema lähedal oli, märkas tütarlaps teda, kargas üles, 

vaatas talle tardunud, hirmust suurenenud silmadega 
otsa, kisendas: ,Kurat! Kurat läheb läbi metsa!“ ja jook- 
sis minema. Imestanud Süssile seletas ükskõikne, kõike- 
teadev Nicklas Pfäffle: , Magdalen Sibylle Weissensee. 
Prelaadi tütar. Vagatseja.” 

Tõllas otsustas Süss, et on otstarbekohasem, kui ta 
juba teel on, õiendada isiklikult äriasjad oma Frankfurdi 
rahameestega. Kuid see oli ainult ettekääne, millega ta 
iseennast pettis. Mida ta vajas, need polnud isiklikud 
läbirääkimised nende ettevõtete üle Frankfurdis; mida ta 
hädasti vajas, mida ta ihkas peale selle ebakindla siia ja 
sinna vankumise lilleterrassidega majas, see oli kinnitus 
tema iseenda minale, tema võimule, tema saavutustele, 
vastukaja, kindlustus. Ta saatis sekretäri ja teenijas- 
konna järele. Sõitis uhkelt ja hiilgavalt Frankfurti sisse. 

Frankfurdi juudid seisid imestanult ja erutatult, pistsid 
kokku kõikuvad pead, laksutasid imestades, imetelles, 
tõstsid elavate liigutustega kõnekaid käsi. Ai, Josef Süss 
Oppenheimer! Ai, Württembergi kojafaktor ja salajane 
rahandusnõunik! Ai, küll on ta kaugele jõudnud! Tema 
isa oli olnud näitleja, tema ema lauljanna, ilus, elegantne, 
seda küll, seda küll, kuid üks kerge isik, kes ei ole auks 
juutlusele, tema vanaisa, reb Selmele, õiglase mälestus 
olgu õnnistatud, tubli mees, kantor, vaga, austatud mees, 
kuid siiski väike, vaene mees. Ja nüüd, Josef Süss, nii 
tähtis, nii hiilgav, nii võimukas, palju kõrgemalseisev kui 
ta vend, darmstadtlane, ristitu, kes laskis end ristida, et 
saada paruniks. Ai, kui silmanähtavalt on Issand teda 
ülendanud. Kuigi ta on juut, tõmbavad gojimid mütsid 
maha ta ees ja kummardavad maani ja kui ta vilistab, 
tulevad joostes nõunikud ja ministrid, nagu oleks ta hert- 
sog ise. 

Süss lakkus ihalevalt imetlust. Ta tegi sünagoogi vaja- 
dusteks vaestele jahmatamapanevalt suure annetuse. 
Koguduse esimees tuli ja rabiin, rabi Jaakob Josua Falk, 
tõsine, väikesekasvuline, järelemõtlik mees, närbunud, 
paksude veresoontega kaetud nahaga, aukuvajunud sil- 
madega, need tänasid teda ja rabiin andistalle teele kaasa 
oma õnnistuse. 

Ta seisis oma ema ees, ja ilus, vana, sõge naine laotas 

ta jalge ette oma imetluse nagu pehme vaiba. Ta kümbles 
selles leiges, ohjeldamatult ta üle voolavas kinnituses, 
sajast haljast peeglist peegeldus talle joovastavalt vastu 
saavutatu; oma salajasemad unistused tõi ta peidetud 
nurkadest selle teenistusvalmima kuulajanna ette, kes 
õnnelikult naeratades tema kätt patsutas. Kindla otsusta- 
vusega, ühestki valge maja —järe!lainest eksitamata, 
pilgeni täis julgeid, ennekuulmatuid kavatsusi pöördus 
ta tagasi Stuttgarti. 


Sõda oli lõppenud, Karl Aleksander sõitis tagasi oma 
pealinna. Ta oli halvas tujus. Esimene eesmärk oli küll 
saavutatud, ta oli oma maa kallaletungist ja rüüstamisest 
päästnud. Ka olid kõik operatsioonid kunstipäraselt, me- 
toodiliselt kulgenud, kõik taktikalised küsimused suure- 
päraselt lahendatud, ta oli küll näidanud, et ta oli tegur, 
et teda tuli arvestada kui sõjaväejuhti, samuti kui 
aukartust äratava armee omanikku. Kuid need olid, tõtt 
öelda, siiski väga kehvad lõpptulemused ja kaugel kuul- 
susest, millest ta oli unistanud. Tusaselt istus ta oma 
tõllas, valu haiges jalas oli tugevnenud, astma rõhus teda. 

Üks postitõld tuli vastu, keeras kõrvale, andes aupakli- 
kult teed hertsoglikule tõllale, peatus. Alandlikkusesse 
kustuvate nägude hulgas tundis Karl Aleksander ära 
pahura, erutuseta tervitava. Lai, kahvatu, lame nina 
suure otsmiku all, tuhmhallid silmad. Ta ehmus veidi, tal 
oli tunne, nagu kuuleks ta kärisevat häält: ,Esimest ma 
teile ei ütle.“ Järsult nööris teda tume seotus. Ta nägi 
äkki end sammuvat tummas lummuslikus tantsus, tema 
ees sammus rabi, hoides tema paremat, tema taga Süss — 
hoides vasakut kätt. Kas ei sammunud ka seal, päris ees, 
temaga paljude käte kaudu köidetud paks, lõbus Fried- 
rich Karl, see Schönborn, Würzburgi piiskop? Kui jube- 
dalt veider ta välja nägi. Ja kõik oli tuhm, udune, värvitu. 
Veel tusasemana sõitis ta edasi. 

Stuttgardis kuuldus igast küljest pahandusi. Hertso- 
ginna tervitas teda rõõmuga: öösel, tema kaenlas oli ta 
oma Vvaäiksei, kergelt pilkaval kombel küsinud, mida on 
Karl Aleksander Versailless tema jaoks ilusat sõja- 
saagiks saanud; pruudina olevat ta unistanud, et Karl 

Aleksander tõmbab maha prantsuse Louis' paruka ja selle 
trofeena temale toob. See oli olnud muidugi süütu nokki- 
mine, kuid teda oli see rängalt solvanud. 

Siis tungis kallale parlamendikomitee oma igava, sitke, 
närvidele käiva norimise ja kaebamisega. Nõudis 
teiskordsel vastuvõtul tungivalt ja põiklematult nüüd, 
pärast edukat rahu, relvitustamist. Hertsog läks näost 
sinakaspunaseks, hing jäi kinni. Ainult vaevaga sundis 
ta end ära kuulama saatkonda, et mitte rusikatega neile 
kallale tormata, neid mitte vahistada lasta, ristamisi 
raudu panna. Ülijärsult ja ebaarmulikult, õhupuuduses ja 
kõhides, kärkides needusi ja sõimusõnu, ajas ta lõpuks 
arakstehtud, hirmunud minema. Kutsus Süssi. 

Sellel oli nagu ikka ettepanek taskus valmis. Karl 
Aleksander võttis ta vastu pärast kümblust, öökuues, 
Neuffer hõõrus ta lonkavat jalga, mustjaspruun jooksis 
siia-sinna rättide, kammide, harjadega. Naeratades, lugu- 
pidavalt seletas Süss peent, mürgist plaani. Sellises täht- 
sas küsimuses ärgu Tema Hiilgus suvatsegu nende ühe- 
teistkümne parlamendikomitee isandaga nõu pidada. 
Komitee tuleb ülejäänud saadikutega täiendada. 

«Mis sellega võidetakse,“ küsis hertsog, sinised, vägi- 
valdsed silmad suunatud pidevalt siledale, naeratavale, 
osavale juudi suule. 

Oleks loomulik,“ jätkas Süss kergelt ja soravalt, 
ainult neid saadikuid komiteesse juurde tõmmata, kelle 
truudus ja ustav meelsus hertsogi suhtes on teada.” 

Karl Aleksander vaatas tähelepanelikult juudi huultele, 
mõtles teraselt järele, keeras Süssi sõnu siia-sinna. Tai- 
pas, et sel teel saab vastasrinna raskusteta parlamendist 
välja lülitada, muuta maakonnavalitsuse jõuetute pala- 
ganitolade ühinguks. Hüppas üles, nii et lonkavat jalga 
hõõruv kammerteener Neuffer kõrvale vaarus. ,Ta on 
geenius, Süss!” rõõmutses ta, tatsas, üks jalg paljas, eru- 
tatult toas ringi. Mustjaspruun, kes oli oma nurka page- 
nud, jälgis pikaldaste, pöörlevate silmadega oma isanda 
iga liigutust. Siis jäi Karl Aleksander ühe tõmbega 
kahtlevalt seisma, küsis mõtlikult, kuidas olevat siis 
ustavad rahvasaadikud  väljaõngitsetavad. Ent Süss, 
tagasihoidlikult uhke, naeratav, vastas, hertsog võivat 


138 


selle tema hooleks jätta, ja kui juurdetõmmatud rahva- 
saadikute seas peaks olema üksainuski mässaja, teda 
teotuse ja häbiga maalt välja saata. 

Veel samal õhtul pidas Süss Weissenseega nõu. Tegi 
talle teatavaks, et hertsog peab hädavajalikuks suuren- 
dada komitee liikmete arvu sellise tähtsa küsimuse 
otsustamisel; kellel saadikuist oleks prelaadi arvamise 
järgi küllaldast arusaamist Karl Aleksandri suurte prob- 
leemide ja mõtete euroopalikust tähtsusest ja keda võiks 
kaasa kutsuda vürstile kasuks ja ühes sellega ka rahva 
kasuks komitee täiendamiseks. Ettevaatlikult istus teine, 
kiitis hertsogi ettenägelikkust ja südametunnistuse pära- 
sust, nimetas pärast pikka puiklemist kõheldes, ettevaat- 
likult kaks-kolm nime. Kaldus kohe jälle kõrvale ja 
rääkis lugupidavalt muust tähtsusetust. Süss nõustus 
viisakalt, arvas siis möödaminnes, muuseas, et õukonna 
kirikunõukogui esimees tundub hertsogile vanana ja 
väsinuna, kas tema, Weissensee, mõtleb eluajaks jääda 
istuma Hirsausse, tema diplomaatliku silmaringiga ja 
kogemustega ning suurte teadmistega nõuandja oleks 
Stuttgardis väga soovitav. Himukalt, väga meelitatuna 
niheles prelaat, haaras kinni võimalusest, naeratades ja 
kurb omaenda nõrkuse ning reetlikkuse üle, ja kui Süss 
uuesti jutu viis kokkukutsutavale maapäevale, nimetas 
ohates küsitud nimed, reetis mainimata jäetutega põhi- 
seaduse ja selle poolehoidjad. Ah, see maailm polnud 
küll mitte parim mõeldavatest maailmadest, nagu seda 
soovisid tuntud ä la mode'-filosoofid, see oli üks 
halvasti korraldatud vastik maailm. Ainult mõni kontlane 
sai end hoida puhtana; kes oli tark ja mitmekülgne ega 
tahtnud jääda täiesti kõrvale voolavast elust, see pidi 
saama ebapuhtaks ja reeturiks. 

Istungjärk kuulutati välja. Weissensee sedeli järgi 
jäeti välja kõik vastasrinda kuuluvad saadikud, hooli- 
mata nende protestidest. Hertsoglikud komissarid ilmu- 
sid tugeva sõjaväelise saatega üksikutesse linnadesse, 
ametiasutustesse, parandasid despootlikult saadikutele 
esitatud rahva soove, volitusi, kohustavaid ülesandeid. 


1 A la mode (prantsuse k.) — moodne. 

Sellistes tingimustes astus kokku maapäev, mis pidi 
otsustama aastakümneteks kõige tähtsama Švaabi polii- 
tika küsimuse, alalise, aukartust äratava sõjaväe pidamise. 
See mitte-täisarvuline parlament ei pidanud oma istungit 
maakonnahoones Stuttgardis, kuna hertsog oli määra- 
nud, et istungjärk leiaks aset kohasema ühenduse tõttu 
tema isikuga tema silmäde all Ludwigsburgi lossis. 
Väike linn oli üle ujutatud sõduritest; maapäeva saadi- 
kud pidasid oma istungeid tugeva sõjaväelise valve all, 
ikka ohustatud saada oma kaitsjate poolt vahistatud 
kõige väiksema opositsioonilise sõna eest. Pärast lohakat 
avakõnet ei ilmunud hertsog enam üldse; ta võttis vastu 
paraade, pidas ümbruskonnas sõjaväeõppusi, kuna 
ministrid hooletult, ükskõikselt, armuliselt saadikute 
argadele küsimustele ebamääraseid, upsakaid vastuseid 
andsid. 

Sel kombel võeti vastu hertsogi tohutud sõjaväelised 
nõudmised, samuti nõudmine aastamaksu kohekordista- 
miseks ja ühe kolmekümnendiku andmiseks kõigist vilja- 
dest. Need maksustamised pidid jääma kehtima niikaua, 
kuni kestsid tõsised ajad ja maa selleks suuteline oli. 
Sõdurite musketite vahel ei julgenud muidu nii järele- 
mõtlikud, ettevaatlikult iga juuksekarva pärast tingivad 
isandad seda otsustavat klauslit täpsemalt määrata, ja 
kui nad ühel mitteametlikul läbirääkimisel tagasihoidli- 
kult esitasid küsimuse, kes siis peab otsustama, kas maa 
olukord on tõsine ja maa tootmisvõime mitteküllaldane, 
muutusid Süss ja Remchingen nii tooreks, suureliseks ja 
ähvardavaks, et saadikud tümakstehtult ja hirmunult 
selle tähtsa punkti täpsemat kindlaksmääramist enam ei 
nõudnud. Sellest ajast peale, kui maal oli maksev põhi- 
seadus, polnud ükski hertsog saavutanud parlamendilt 
selliseid kontsessioone kui Karl Aleksander ja tema juut. 

Kaks nädalat pärast maapäeva istungjärku nimetati 
Hirsau prelaat Filipp Heinrich Weissensee õukonna 
kirikunõukogu esimeheks Stuttgardis. 


Lühikest aega pärast seda Süssi võitu parlamendi üle 
suri perekonnalossis Winnenthalis hertsogi vend prints 
Heinrich Friedrich. Sellest ajast peale, kui Karl Aleksan- 

der tema armastatut oli omanud ja selle töinava lahti-- 
lastu siis naeruga masendades, ülbelt vennale jälle tagasi 
saatis, hääbus kidura tervisega mees jõuetuses ja ereda- 
tes kättemaksuplaanides. Ta alustas ettevaatlikult ja 
kaunis kavapäratult uusi sepitsusi maakonnavalitsusega, 
kuid isandad ei pidanud teda õigeks meheks ja jäid 
tagasihoidlikuks. Ta vaatas tihti piinatud pilkudega 
leebele, tumeblondile olevusele, kelle sealviibimine oli 
vaid üksainus kurb palve kannatlikkusele. Kord pani 
Heinrich Friedrich talle oma jõuetud, higised käed ümber 
ilusa, täidlase, terve kaela, pigistas pikkamööda kokku, 
kägistas, laskis ehmunult lahti, silitas teda: ,,Sa ei saa ju 
sinna midagi parata, sa ei saa ju sinna midagi parata.” Ta 
kujutas endale ette metsikuid, fantastilisi kättemaksu- 
pilte: kuidas ta oma armukese surnuks pistab, laiba enda 
ette üle hobuse kinni köidab, läbi maa kihutab, rahvast 
kättemaksule üles ässitab. Või kuidas ta venna kinni võ- 
tab, teda sunnib armsamal jalgu suudlema, kuidas ta 
mõlemad seejärel tapab, laseb naise matta pidulikult kui 
keisri, venna auku ajada kui koera. Ja ta ise on troonil, 
teaterlik kättemaksujumal, üle kõige. Kuid teostada 
sellest kõigest ei suutnud ta midagi, ta võis sellest ainult 
hääbuda ja surra. 

Venna surmast teada saanud, saatis Karl Aleksander 
kohe minister Forstneri ja sõjanõunik Dilldey Winnenthali 
lossi vennast mahajäänud varandust kinni pitseerima ja 
eriti tema kirjavahetust konfiskeerima. Ta oli mittetäie- 
liku parlamendi istungjärgul kuulnud venna uutest sepit- 
sustest maakonnavalitsusega ja tal kipitas kätte saada 
tõestusi must valgel teatud saadikute kohta vastasrindest. 
Ah, kuidas tahtis ta neid kinni haarata, ah, kuidas tahtis 
ta neile pipart anda, lohel pea lömastada. 

Tema saadikud leidsid vaikses lossis vähearvulise, 
segadussesattunud, hiiliva teenijaskonna ja surnu juures 
apaatse, ükskõikse blondi olevuse. Hertsogile ei toonud 
nad midagi kaasa peale tähtsusetute kirjade. 

Hertsog vahutas. Ta oli kindel, et parlamendikonitee, 
üksteist, oli pidanud sidemeid surnuga, sepitsenud 
plaane valitsemise tema kätte sahkerdamiseks. Hertsog 
kees vihast saadikute vastu, kes talle olid toonud väärtu- 

setud paberid. Kõrvaldanud olid nad süüdistava, ära põle- 
tanud. Ära rikkunud olid nad, sihilikult laiali paisanud ja 
purustanud hea võimaluse mängu avastamiseks. 

Süss õhutas, ässitas. Sellist silmapilku vihatute kuku- 
tamiseks ei tulnud iialgi enam. Ta haakis hertsogi va- 
nasse, mõttetusse kahtlusesse. Kas need ei olnud samad 
mehed, kes olid omal ajal Karl Aleksandrilt välja pressi- 
nud kindlustused ja usuvabaduse tagatise ja kes siis 
Stuttgardis oiid algkirja teisiti ette lugenud kui oli too- 
kordne kontsept, mis koostati Belgradis? Need, kes olid 
poognaid vahetanud ja ühe lehe lõplikule koostisele 
juurde sahkerdanud. Kõrgeleloitvaks puhus Süss hert- 
sogi, kõigis diplomaatilistes küsimustes lapsiku sõduri 
vanad kahtlused. Neil isandatel oli kindlasti kogemusi 
dokumentide kaduma minna laskmises. Kas ei olnud 
nüüdne kindlasti olemasolevate riiki reetvate dokumen- 
tide edutu otsimine küllaldane tõend ja nende too- 
kordsete menetluste tõestus, salajase üksmeele tõend 
mässa va parlamendiga? 

Karl Aleksander oli väsinud — ja Süss kiitis selle 
otsuse tarkust — edasi valitsema selle kahepalgelise 
kabinetiga, mis koosneb, kui just mitte suurtest reetu- 
ritest, siis paremal juhul kohmakatest kiusupunnidest, 
pedantidest, argpüksidest, kompromissi-inimestest, kura- 
käelistest. Süss saavutas, mida tahtis. Vabastati eba- 
soosingusse sattunud ministrid Forstner, Neuffer, Negen- 
dank, Hardenberg. Ainult Bilfinger jäi. Tark Süss ei jul- 
genud puutuda kindlat, õpetatud, kaugel üle Württem- 
bergi piiri tuntud meest, mõnevõrra oli ta ka häbelik, 
tegeles rohkem oma teadusliku tööga, hoidus poliitikas 
varju, ehkki ähvardavalt ja kahtlaselt. Ja lõpuks hindas 
hertsog vestlusi kindluste ehitamise eriteadlasega nii 
väga, et Süss oleks vaevalt siinkohal midagi saavutanud. 

Suure langusega kisti kaasa ka kojadirektor Georgii, 
kes oli müntinud sõnad heebrea kaardiväest. See leiva ja 
koha pärast muresolev mees kahetses liiga hilja oma 
saatuslikku nalja, liiga hilja katsetas ausameelselt Süssi 
poolehoidu võita. Juut nautis sügavalt oma võitu, niipea 
kui ta märkas neid kohmakaid lähenemiskatseid. Ta män- 
gis tõntsi, raskepärase isandaga, kohtles teda nüüd erilise 

lugupidamisega, nii et vabamalt hingama hakkav mees 
juba uskus, et Süss pole kuulnudki toda pilkesõna või on 
selle unustanud. Siis hirmutas Süss teda jälle mõne vih- 
jega, mõne läbipaistma:u ähvardusega, kuni ta lõpuks ise 
kojadirektorile tema languse teatavaks tegi. Istuti väi- 
kese seltskonnana laemaali all, mis kujutas mitmekuju- 
liselt Merkuri võidukäiku; oli söödud kuld- ja hõbe- 
vaagnatelt ning -taldrikutelt peeni, vürtsitatud toite, oli 
joodud — kallihinnalistest peekritest võõraid, kangeid 
veine. Nüüd istuti raskelt, suitsetati, seediti. Siis ütles 
juut kergelt ja lugupidavalt kojadirektorile, tal olevat 
kahju, et Hiilgus tema kogemusrikast teenistust sugugi 
enam ei hindavat; kuid hertsog ei sallivat enam vana 
kaardiväge mitte sugugi, isegi selle lõhna ei kannatavat 
ta enam. Ja uue juurde ei kuuluvat kojadirektor kindlasti 
mitte. Kogukas isand vaatas talle tasakaalust väljasattu- 
nult otsa, kogeles midagi, vaatas juhmilt rappuva peaga 
üksisilmi enda ette ja taarus varsti minema. Ta oli vaene, 
otsekohene, piiratud mõistusega inimene, aheldatud kitsi- 
kusse ja seltskondlikesse harjumusisse, tal oli seitse last 
ja polnud raha. Nüüd oii ta siis ebasoosingus, häbistavalt 
oma ametist vallandatud. Ta läks koju ja poos enda. 

Tuli suur ametnikkude vallandamine. Seni olid kõrgetel 
kohtadel istunud õiglased, muhedad, Švaabi pikatoime- 
lised, heatahtlikud mehed; nüüd nihkusid ettepoole 
libedad, väledad inimesed, palju välismaalasi, vilunud, 
jutukad, kes olid osavad keerukates äritehingutes, Süssi 
soosikud Scheffer, Thill, Lautz, Bühler, Mez, Hallwachs. 
Nad istusid kõigil juht:vatel kohtadel, sulgedes iga ligi- 
pääsu hertsogi juurde. Süss ise aga ütles ikka veel igast 
ametist lahti, tema ametinimetuseks oli vaid salajane 
nõunik ja ülem kojafinantsdirektor ja ka Tema Hiilguse, 
proua hertsoginna erakassa valitseja; kuid ta oli, ja kõigil 
hoovkondadel oli see teada, tegelik maa valitseja, ta 
hoidis ka ilma pitsatsõrmuseta hertsogiriiki oma pihus. 


Kergendatult tõmbas maa hinge, sirutas ennast rõõmsas 
ootuses. Sõda oli lõppenud. Nüüd pöörduvad tagasi 
pojad, mehed, kallimad. Elu hakkab nüüd voolama rahu- 
likumalt, kindlamalt, mitte tõugetena, lünkadena siin ja 


143 


puudusena seal ja ikka uute kiusamistega. Noored, tuge- 
vad mehed tulevad jälle tagasi, tulevad tagasi nende puu- 
duvad rusikad töö jaoks, tulevad tagasi mehed kodusele 
tööle, voodile. Võib oma töö ära jaotada ja mitte umb- 
kaudselt oma majapidamist majandada. Ka hobused tule- 
vad jälle tagasi, need armsad, tugevad täkud, nad on 
kindlasti muutunud kronudeks, kuid küll neid saab jälle 
siledaks ja paksuks nuumata. Kõik põllud haritakse jälle 
üles nagu enne, viinamarjaaeda ei lasta enam hukkuda, 
maja nii räpaseks ja lagunenuks muutuda. Väikestel koda- 
nikel linnades on jälle oma sissetulek nagu enne sõda, 
küllalt materjale oma käsitööde jaoks, rikkalikult toidu- 
aineid ja veini. Ilusaid asju täislaaditud vankrite ees 
seistes ei tule enam endale lausuda: Ja, see kõik on sõdu- 
ritele. Isegi maal on kõike, mida valmistatakse. Kõik pil- 
gud läände, kust tulevad tagasi sõjaväeosad, mehed, 
hobused, telgid, vankrid, trossid, varustus, tuleb tagasi 
puuduv, ihaldatu, väetis ja mahl. Kõik pilgud läände nagu 
põua ajal tõusvatesse pilvedesse. 

Purev pettumus, kui maapäev haletsemisväärselt alis- 
tus, kui sõjaväge koju ei lastud. Hertsogi pildid, Belgrad, 
seitsesada kirvemeest lendasid tulle, sõnnikuhunnikusse. 
Meeleheide võttis maad, tõusid salkades vastuhakkami- 
sed, ähvardavamad kui sõja algul, kuid summutati veel 
rutem ja energilisemalt ning sunniti rahule. Kasarmute 
puudunisel paigutati sõjavägi korteritesse kõigi alamate 
juurde, iga kahe perekonna peale üks sõdur, igale poole 
üle terve maa, kodanikkude ja talupoegade juurde. 
Nuhid liikusid ringi ning nurisejatele ja kahtlusalustele 
pandi kahekordne koorem selga. Juba parlamendi 
võimsad isandadki olid nii kiiresti vaikinud hertsogi. 
sõdurite ees, tavaline inimene ehmus siis kahekordselt 
garnisonidest, võõrastest katoliku ohvitseridest ja nende 
jõhkrusest. 

Nüüd rahuajal lõid ümberringi maad ja vabad linnad 
õitsele; hertsogiriigis nägi rahu veel halvem välja kui 
sõda. Kui Karl Aleksander oli enne, sõjaajal, vajanud 
raha ainult oma sõjaväele, siis oli tal nüüd raha tarvis 
sõjaväele ja iga päevaga lopsakamalt hiilgava hoovkonna 


ülalpidamiseks. 

See oli ime, see oli nõidus, kuid Süss muretses selle 
raha. Nagu oleks tal olnud nõiavits, ta nagu tundis iga 
peidetud laiku, et seda välja kraapida. Sõjaajal oli ta 
kupud kohale asetanud, nüüd pikkamööda, õudse rahu ja 
valmisolekuga laskis ta verel voolata. Sõdurite kägista- 
vale survele alistunud maa ei karjunud, vaid oigas piina- 
tult, jooksis tühjaks verest ja mahlast, ohkas lämbuüdes, 
hävis. Ikka uued maksud, templid igale asjale, isegi 
kingadele -ja saabastele. Lendlesid mürgised naljad: varsti 
hakatakse ka inimesi tembeldama, põletatakse peopesale 
või jalatallale — neli krossi paar. 

Ka Eberhard Ludwigi ja Grävenizi ajal sahkerdati ame- 
tite ja kohtadega. Süss viimistles selle süsteemi, lõi 
selleks ühe temale kuuluva ametiasutuse, gratsiaalameti, 
et iga vabanev koht oskuslikult enampakkujaile ära 
müüa ning luua selleks otstarbeks uusi ameteid, tiitleid. 
Osta tuli iga ametikoht, ekspeditsiooninõunikust kuni 
vallavanema ja külakohtunikuni, ning isegi saunamehel 
ja palgalisel nülguril. Mitte vanad tavad ega tõestatud 
võimed ei andnud enam õigust selle maa lastele koha- 
saamiseks; kellel ei ole raha, vaadaku ringi, kuidas teisel 
kombel või välismaal hakkama saab. Preisimaal tegi 
stuttgartlane Christoph Matthäus Heidegger kiiresti kar- 
jääri, Württembergis ei olnud see teda põrmugi aidanud, 
et tema isad olid olnud pidevalt kohtunikeks terve 
sajandi. Vaest Friedrich Christoph Koppenhöferi ei aida- 
nud isegi Bilfingeri soojad eestkostmised professori 
kohale Tübingeni ülikooli; Peterburis, hüperborea- 
lastet juures, tuli - silmapaistval Švaabi — füüsikul 
lugupidamist ja au teenida. Selle asemel istusid nüüd 
igast maailmanurgast pärit vilunud ärimehed hertsoglikes 
ametiasutustes. Ja kuidas võinukski leida asjatundlikkust, 
kui juhtivamad ametikohad olid neil, kes olid suutnud 
nende eest rohkem maksta, kelle ainsaks õiguslikuks tun- 
nistuseks oli maksuk viitung, ja kes ei tundnud muud ees- 


1 Hüperborealased — muistsete kreeklaste kujutelma järgi kau- 
ges põhjas elav õnnis ning kommetelt puhas ja eeskujulik ideaal- 
rahvas. Praeguses rahvateaduses nimetatakse h-teks Arktise 
elanikke. 


(Tõlkija märkus.) 

10 Juut Süss 


märki, kui ainult oma algkapitali suurendamist võimaliku 
liigkasuga. 

Kuid kõige kasulikumaks ettevõtteks, pressiks, mis 
iialgi üles ei öelnud, oli kohus. Süssi meetod oli geniaal- 
selt lihtne. Õigust kasutati kaupmeheliku tasuvuse põhi- 
mõtte alusel. Kellel raha oli, võis seda osta ning kirja ja 
pitsatiga seadustada, mida ta aga soovis. Kellel raha ei 
olnud, seda ei aidanud ka parimad kirjalikult kindlaks- 
määratud õigused. 

Väga osavalt väärtustas Süss korralduse, millega Karl 
Aleksander oli oma valitsemist alustanud. Grävenizi 
ametnikud anti selle põhjal kohtu kätte, kutsuti ellu maa- 
kondlikud komisjonid omastamiste ja altkäemaksude 
karistamiseks; rahvas oli seda korraldust juubeldamisega 
tervitanud, sellest kiirgavat ülla Themise * nägu — oli 
luuletanud kojalaulik. Süss tegi väheste meisterlikkude 
tõmmetega sellest üllast näost teise — punnpõselise, 
jõhkralt silmipilutava: mammona jumala. Hertsogi kor- 
ralduse täideviimiseks asutati fiskaalamet. Nuhid sõitsid 
maal ringi, otsisid üles rikkaid ja varakaid inimesi, kellel 
polnud kaitset, kes ei oläud perekondade kaudu sugulu- 
ses hoovkonna või parlamendi isandatega. Siis tõsteti 
nende vastu süüdistus, et nad oma varanduse on saanud 
ebaseaduslikult, nuheldi ähvardustega, väljapressimis- 
tega, valetunnistajate abiga ka kõige ausameelsem 
tümaks, kuni see, el saada latiti uurimisest, maksis nõu- 
tud summa. Alustati protsesse isegi ammusurnud isikute 
vastu, kui need olid vaid maha jätnud varandusi. 

Suurt tähelepanu äratas ka väljaspool riigi piire koja- 
nõunik ja peatollija Wolffi asi. Iseteadva ja enesekindla 
mehe vastu taheti alustada põhjusetult protsessi. Eks- 
peditsiooninõunik Hallwachs, üks Süssi soosikutest, tegi 
talle kokkuleppe-ettepaneku, Wolff ei leppinud sellega, 
nõudis oma õigust. Menetlus jätkus, talt võeti ära tema 
Bissingi veski. Kui talle teatavaks tehti, et tema viina- 
mäed on pandiks võetud, kargas sangviiniline mees 
hertsoglikule ametnikule, kes talle selle korralduse oli 


i Themis — kreeka jumalanna, korra ja õiguse kaitsja. 
(Tõlkija märkus.) 

edasi andnud, kõrri. Nüüd võeti tema pojalt juba välja- 
antud abiellumisluba uuesti tagasi ja noormees saadeti 
sõjaväkke. Kindlameelne, ärritatud mees ei paindunud, 
tungis kuni hertsogini, pidas samaaegses konverentsi- 
kogus metsiku süüdistuskõne fiskaalameti vastu ja kõr- 
valdati vaevaliselt teenrite poolt. Karl Aleksander, 
sügavalt mõjutatud, nõudis akte, kuid laskis siis koja- 
kantsler Schefferil endale augu pähe rääkida, et kõik ole- 
vat korras ja täiesti õige, Wolff olevat mürtsuvend ja 
tühiste kaebuste esitaja. Nüüd tugevdati kriminaaljuurd- 
lust tema vastu, ähvardati vanglaga. Ta põgenes välis- 
maale ja käis alla. Tema mahajäänud varad konfiskeeris 
fiskaa lamet. 

Kuus ja pool tonni kulda pigistas see kohtuasutus ühe 
aasta vältel hertsogi kassasse. Üks ja veerand tonni sel- 
lest arvestasid Süssi kassapidajad kuludeks ja vahendus- 
tasuks, peale selle pidas Süss kinni üle poole tonni, 
arvestades selle maha hangitud vääriskividelt. 

Kuigi Süssil polnud ikka veel ametlikku riigiametit, 
teati Stuttgardis juba ammu, et maad ei valitsetud lossist 
ega hertsoglikust residentsist Ludwigsburgis, samuti ka 
mitte maakonnavalitsuse hoonest” Kõik need neetud 
riukalikud korraldused, mis nii süütuina, isegi headtege- 
vatena näisid, ja mis hiljem veskikividena igaühel kaelas 
rippusid, nii et ei jäänud õhku hingamiseks, mis lämma- 
tasid, need korraldused tulid majast Seegassel. Nüüd 
näidati rusikaid selle maja ees, uriseti needusi, sülitati, 
üks julge kleepis korra ühe paskvilli üles, kuid kõik 
ainult öösi, salaja, luurates igasse suunda. Sest juudil 
olid igal pool omad ihuhusaarid ja nuhid, ja see, kes 
tema vastu eksis, võis kogemata Neuffenis või Hohenas- 
pergi kasemattides istuda, ristamisi raudus ja igaveses 
ÖÖS. 

Kuid ,,Sinises Sokus” istusid poliitikat tehes ja sosista- 
des väikekodanlased, nende hulgas ka kondiiter Benz. Ta 
hoidus küll teist korda lõugu kõrvetamast. Kuid nüüd oli 
see väga lihtne, maksis ainult ütelda: ,,Ja, ja, eelmise 
hertsogi ajal valitses hoor.“ Ja igaüks täiendas endanisi: 
«Nüüdse ajal juut.” 

Tõusis urin, näod kiskusid viltu meeleheitest ning või- 

metusest ja kondiiter Benz istus ning seasilmad välkusid 
rasvaste, higistavate põskede taga. 

Maa ägas ja väänles kägistava surve all. Teravili kas- 
vas, viinamarjad kasvasid, käsitööliste usinus oli liikvel, 
tootis. Hertsog lasus sellel oma hoovkonna ja sõduritega, 
ja maa kandis teda. Kakssada linna, tuhat kakssada küla 
ohkasid, jooksid verd. Hertsog imes neid, imes juudi 
kaudu. Ja maa kandis teda ja juuti. 


Vagatsejate vennastekogudustes, piibliringides kogu- 
nesid vaevatud ja koormatud. Nad roomasid jumala 
juurde kui koerad, kellele on peale astutud, lakkusid ta 
jalgu. Kõikjal hertsogiriigis, hoolimata karmidest käsk- 
kirjadest ja karistustest, ilmus ärganuid ja valgustatuid. 
Bietigheimis kiitis jutlustaja Ludwig Bronnguell, Sweden- 
borgi ja Beata Sturmini jünger, kes juba Gross-Bottwaris 
abistajana ja oma ideedega tuhandeaastasest rahuriigist ja 
juutide ümberpööramisest konsistooriumi pooit ncomituse 
oli saanud, Süssi kui teretulnud jumalarooska. Kui üht 
koera päev läbi pekstakse, jutlustas ta, siis jookseb see 
ära ja otsib uue peremehe. Lihtsad inimesed on sellised 
koerad. Hertsog peksab neid, sõdurid peksavad neid, 
ametnikud ja ohvitserid löövad neid, kõige peamisem 
kepp aga on. juut Süss. Seda ei kannata nad välja, nad 
pagevad ära ja otsivad uue peremehe: Kristuse. Jutlus- 
taja vallandati küll ja ta hulkus suures viletsuses mööda 
Saksamaad ringi. Kuid tema õpetus jäi, ja vagatsejad täna- 
sid oma koosolekuil jumalat juudi eest, piitsa eest, mil- 
lega ta neid enda juurde ajas. 

Demoiselle Magdalen Sibylle Weissensee jäi Hirsausse, 
kui tema isa Stuttgarti ümber asus. Ajast, mil ta oli met- 
sas kuradit näinud, ei saanud ta enam lahti sellest näost. 
Ta tundis end olevat kutsutud kuradiga võitlema, teda 
jumala poole üle tõmbama. Igatsus, segatud kõdist ja 
oudusest, ajas teda ikka uuesti metsa, kuid ta ei kohanud 
kuradit enam teist korda. 

Oli kummaline, et ta sellest kohtamisest ei suutnud 
piibliringi vendadele ja õdedele midagi rääkida. Ta varjas 
seda nägu isegi Beata Sturmini, juhi, ärganu, pimeda 
pühaku eest. Oli jäetud tema osaks, tema ülesandeks, 

kutsumuseks võidelda kuradiga. Tema mälestusis muutu- 
sid kuradi silmad veel põlevamateks, suuremateks, tulise- 
mateks, tema suu väga valges näos veel punasemaks, 
iharamaks, kardetavamaks. Lucifer oli ilus, see oli tema 
tugevaim jõud ja meelitusvõime. Teda käest kinni võtta, 
mitte lahti lasta, jumala juurde viia, see oli võit, millest 
võis joobuda. Oli nii mõnus, et tuli sulgeda silmad selle 
võidu silme ette manamiseks. 

Vaesed piibliringi vennad ja õed rääkisid samaaegselt 
väikestest Peeltsebuli saadikutest, hertsogist ja juudist. 
Magdalen Sibylle kuulas seda peaaegu kaastundlikult. 
Üks juut, üks katoliiklasest hertsog, küll olid need väike- 
sed, kahjutud kuradikesed tõelise ja tegeliku saatana 
kõrval, keda tema oli näinud, kelle vastu tema veel peab 
võitlust. 

Ka magister Jaakob Polykarp Schoberil oli oma sala- 
dus. Isegi piibliringi vendadele ja õdedele, kes elasid liht- 
salt enca ette ega olnud kuigi' terased vaatlejad, torkas 
silma see püha läige, mida kiirgas endast noore mehe 
veidi punnpõseline nägu, kui lauldi pühi laule taevalikust 
Jeruusalemast. Ta nägi siis tütarlast telgis valge, lille- 
terrassidega maja ees sirutavana ja unistavana, võõra- 
maiselt riietatud, mattvalge nägu sinakasmusta juukse 
all. Ta oli veel mitu korda arglikult ja südamehirmuga 
tunginud üle tara, oli näinud tütarlast ka teist korda, kuid 
see oli olnud raagunud, hall sügispäev, tütarlaps oli tu- 
medais riideis ja tema pilt tuhmus tolle esimese kõrval, 
palju kummalisema, eredalt päikesepaistelise kõrval. 
Kord hi:jem oli Stuttgardi vennastekogudus talle mööda- 
minnes soovitanud katsuda endale saada hertsogliku 
raamatukoguhoidja kohta, kuid see võimalus luhtus, kuna 
tal polnud raha, mida nõudis selle koha eest gratsiaal- 
amet. Kuid südames oli ta selle üle rõõmus, sest nii võis 
ta jääda Hirsausse ja unistada metsast ja valgest majast. 

Magdalen Sibylle'i ja tema vahel tekkis piibliühingus 
kummaline sisemine side. Vennad ja õed ohkasid alandli- 
kult ja tänulikult raskete, õnnelikkude viletsuse- ja 
ärkamisaegade eest, õudustäratava juudi eest, keda 
Issand oli hertsogiriigile saatnud, magister nägi aga tae- 
valikku tütarlast ja Magdalen Sibylle nägi Luciferi, 

nende unistused hõljusid üle kõikide ja läbisid nende 
lihtsad laulud, põimusid teineteisesse ja täitsid tühja, 
kaine, madala ruumi. 


Kimmelmära Assjadah, tõlkes Hommikumaine, harjus 
ruttu švaabi maheda õhuga; kuid ta ei sallinud švaablasi, 
ei sallinud nende käsi, nende arenematut, läppunud, 
kitsarinnalist kangekaelsust. Ta oli sündinud Jeemenis, 
sattunud kohusliku maksuga kaliifi tallidesse ja ühe lae- 
kuri kaudu levantlasele Daniele Foale ära müüdud, kes ta 
omakorda müüs edasi oma ärisõbrale Josef Süssile. Süss 
hoolitses muretsevalt looma eest, kuna loom kuulus te- 
male ja ta nägi hea välja selle looma seljas. Kuid ta ei 
armastanud hobust. Siis ta veel ei teadnud, et kõiges ela- 
vas oli üks osa temast endast, ta aimas seda töntsilt ja 
ebamugavalt, kui rabi Gabriel sellest rääkis, see.jooksis 
tal mõnusalt läbi vere, kui ta oli Naemi juures. Kuid olid 
need lühikesed tunnid möödas, hajus see, ja ta ei tead- 
nud seda. 

Kuid kimmelmära Assjadah teadis seda. Ta tundis oma 
isanda sammu, tema kätt, tema reit, tema hõngu. Ta mõt- 
les ratsaistuva peremehe all kergelt ja kaunilt astudes: 
Ta ei salli mind. Kuid teda on hea kanda. Teda ei tunne 
sugugi. Ta on nagu tükk minust endast. Ta tõuseb ja 
laskub minu hingamise ja minu lihastega. Kui teised 
mind vaatavad, valdab mind ängistus ja ma ei kuulu 
neile. Kuid tema on tükk minust. Tema silmavaade on 
avar, ma tahaksin joosta ja lennata, kui ta mulle otsa vaa- 
tab. Kui ta käsi mind patsutab, olen ma julgem, täis rahu 
ja jõucu. Ma kuulun temale ja ma olen õigel kodumaal, 
kui ma olen tema juures. Ja ta tõstis pea kõrgele ja 
hirnus heledalt ja võidurõõmsalt kuulatama jäävaile ko- 
danike!e: Tähelepanu! Ta tuleb! Tema! 

Sest Süss kandis nüüd oma võimu avalikult ja täies 
hiilguses ja näitas edvistades ning hoobeldes oma meis- 
terlikkust hoov- ja seltskonna elukunstis. Kuid üht rüü- 
tellikku ajaviidet ta vihkas: moesolevat ajujahti. Talle 
näis olevat kirjeldamatult alp ja vastumeelne ajada loo- 
mad pervena kokku ja siis kaitsetud siia ja sinna põikle- 
vad lihtsalt maha lasta. Niipea kui ta nägi kõrgetesse 

virnadesse laotud loomakorjuseid, hakkas tal halb ja 
vastik ning ta ei saanud, nii väga kui ta ka hoovkonna 
toorest pilget kartis, end sundida sööma mahatapetud 
loomaraipeid. Härgade, vasikate, lammaste, sigade tap- 
mine jäeti lihunike hooleks; see oli auväärne, tarvilik 
amet, ometi ei tungitud sinna lõbu pärast ja neid, kes 
seda tegid, ei peetud just rüütellikeks. Juut ei suutnud 
kuidagi mõista, et vasika tapmine oli väikekodanlik 
ametiala, kuid metskitsede kokkuajamine ja tapmine oli 
rüütellik ajaviide. 

Muus osas pani ta kõik mängu, et olla hoovkondlike 
ürituste keskpunktiks. Ukski kõrgemast seisusest külaline 
ei tulnud Stuttgarti kõikvõimsale soosikule visiiti tege- 
mata. Süss suurendas oma teenijaskonda, tema ihuhusaa- 
rid veinipunastes livreedes moodustasid väikese kompa- 
nii. Ministreid ja kõrgeid ametnikke pidas ta orjalkus 
alandlikkuses. Nad kartsid teda peaaegu rohkem kui 
hertsogit, vilistas ta, siis tulid nad suurte hüpetega. Vä- 
hima vasturääkimise juures ähvardas ta ristamisi-raudu- 
panemisega, piitsutamisega, võlla-alla-matmisega. 

Süss sööstis elukeerisesse ja kõik keerles tema ümber. 
Arid, poliitika, vürstlik seltskond, naised. Ta kutsus 
audientsile ja keegi ei öelnud talle ära. Ta võis, kui ta 
seda tahtis, olla täis armastusväärsust, mille ees kõik 
müürid taandusid. 

Hertsogi hoidis Süss täiesti enda võimuses. Karl Alek- 
sander tundis end saladuslikult seotuna selle mehe külge, 
kes esimesena oli uskunud tema tõusu ja sellele kõiku- 
vale alusele nii usaldavalt terve oma elu ehitanud. Kes 
nagu nõiduse väel kõik tõkked teelt kõrvaldas, mille kal- 
lal tema ja tema nõunikud asjatult pead murdsid. Täis 
ausat imetlust, segatud mõnevõrra mingi õrna õudus- 
tundega, nägi ta, kuidas see juut mitte millesiki saavutas, 
mida temalt nõuti: raha, naisi, sõdureid. Ja pimesi jälgis 
ta oma finantsdirektori iga nõuannet. 

Süssil oli juba varajasest nooruses: piiritu usaldus enda 
vastu. Siiski imetles ta nüüd mõnel silmapilgul halvava, 
jäiga imestusega, millise ülesande ta oli endale võtnud ja 
kui mänglevalt ta sellega toime tuli. Küll oli enne tedagi 
tema rahvuse suurtel rahameestel olnud võimalusi täht- 

sate otsuste tegemiseks, olid kandnud kätel täidetud 
võimukarikat. Kuid need olid endid varjus hoidnud või 
nagu tema vend kristlasteks hakanud. Tema, juut, seisis 
terve Euroopa ees üksildasena oma kardetavas tipus, 
naeratas ja oli elegantne ning endastmõistetav ja isegi 
luurav pilk ei saanud teda tagantjärele pilgata ka kõige 
väiksema võpatuse pärast. 

Ja et nii vürstlikult pidada oma maja, et hertsogit 
täiesti ja ikka peos hoida, selleks vajas ta raha, raha fan- 
tastilistes kogustes, ikka sularaha ja enda käsutuses. Ta 
oli õppinud oma sugulaste, Viini Oppenheimerite, keiser- 
likkude pankurite juures opereerima suurte arvudega. 
Ent nüüd käis terve hertsogiriigi valitsemine tema kaudu, 
kahesaja linna ja tuhande kahesaja küla varandus seisis 
tema käsutuses tema äritehingute jaoks. Oma palaviku- 
lise tegevuse juures paiskas ta raha siia ja sinna, laskis 
sellel veereda pöörases ringkäigus. Tal olid sidemed kõigi 
Euroopa rahameestega, oma arvutute, suuremalt osalt 
juutidest vahemeeste kaudu voolas Švaabi raha läbi kõige 
keerukamate kanalite: asutas istandusi Madalmaade- 
Indias, ostis Berbeerias hobuseid, püüdis elevante ja musti 
orje Aafrika rannikul. Tema põhimõte, tema taoteldav 
siht oli pöörane, uimastav läbikäik. Mitte suur kasu üksi- 
kutes asjades, vaid hiigelkasu selle läbi, et igalt poolt jäi 
üks väike murdosa tema pihku. Nii pingutas ta end, et 
osa võtta kõigist rahaasjadest Saksamaal, ta kontrollis 
tööstust ja kaubandust kõigis Euroopa nurkades ja otstes 
ning lugupidamist vääriv osa tervest saksa varandusest 
voolas läbi tema kassade. 

Tema isiklikud sissetulekud olid ülirikkalikud. Kes tah- 
tis midagi saavutada Württembergi hoovkonnas, tasandas 
oma teed õrnuste ja kingitustega tema kaudu. Kui 
Remchingen hertsogi tähelepanu sellele juhtis, naeris 
Karl Aleksander: ,Lase kiusajal ka kasu saada. Igalt 
kasult, mida ta saab, saan mina kahekordse kasu.“ Tema 
äri kallihinnaliste hobustega ulatus kaugele, kuid kõige 
enam kasvas tema äri vääriskividega. Ta oli ikka fanaa- 
tiliselt armastanud kalliskive; kuid seni oli iga suurema 
ettevõtte juures talle sattunud risti teele ette üks portu- 
gallane, Dom Bartelemi Pancorbo, pikakasvuline, vaikne, 

õudne mees, kes igal pool, kus mõni ihaldusväärne ehte- 
asi oli saadaval, alati ootamatult nagu musta kunsti abi- 
nõudest kantuna kohale ilmus, oma sissevajunud, lihatu 
kooljanäoga ja ikka iganenud, halvasti istuvas, lotendavas 
portugali hoovkonna riietuses. Kurpfa:zi hoovkonnas olid 
tal kõrged tiitlid ja aukraadid, oma Cciplomaatiliste sice- 
mete kaudu valitses ta Amsterdami turgu ja sealtkaužju 
tervet saksa kalliskivide kaubandust. Nüüd kasutas Süss 
oma poliitilist mõju, 2t vihatud konkurenti välja lülitada. 
Juut võitles metsikult ja kirglikult; «õhn, õudne portu- 
gallane taganes külmalt, visalt, luura:es ja ainult samm- 
sammult. Täiesti surmata teda siiski ei saanud, tema vari 
langes ikka jälle üle Süssi ettevõte:e, kuid sellest oli 
siiski niipalju kasu, et paremad ja haruldasemad kivid 
pakuti nüüd enne juudile ja et mõningad väga valitud 
väärisehted olid ainuit tema kaudu kättesaadavad. 

Kui see oli mänglev äri, mis suurte kasude kõrval ka 
kõvu kahjusid tõi, siis oskas Süss endale paljudest teistest 
allikatest pidevat ja kindlat juurdevoolu kindlustada. Ta 
oskas seda nii sisse seada, et kui her:soglikul kassal tuli 
teha suuremaid väljamaksmisi, palgad ametnikele, sõdu- 
ritele, puudus seal kindlasti sularaha. Siis andis ta puu- 
duva oma kassadest ja sai tasuna ühe krossi igalt kuld- 
nalt. Kodanikud ja talupojad nägid selles läbipaistvas 
rahaoperatsioonis oma kõigi hädade allikat, ja mitte 
ükski puudus, ükski vaesus ei rõhunud nii rängalt nagu 
see puuduv juudikross. 

Ka müntimise oli ta rentinud. Kuid ta põlgas teenistust 
kergemakaaluliselt -ahalt. Sellisest nii kohmakast ja 
madalast manöövrist tuli tal tookord kinni haarata, kui 
ta oli veel täiesti tundmatu ja täh:susetu, Darmstadti 
rahamüntimise puhul, kui tal ühtki teist abinõu üle ei 
jäänud. Nüüd oli ta suurejoonelisem, nüüd teenis ta hea 
raha suurendatud käibelt. Nii oli raha, mis ta müntis, 
kõige parem saksa rahadest, kõige liikuvam ja otsitum. 
Kuid kõigepealt kibeles ta soliidse müntimisega kinni 
panna oma vaenlaste suud. Ta teadis, et siit hakkavad 
tema vastased kõigepealt urgitsema, siin võis ta komis- 
tada ka kõige väiksemale väärnähtusele; teisest küljest, 
kui ta aga leitakse siin ausana, tõuseb tema krediit kohu- 

tavalt. Põnevalt ootas ta mõnd kaebust, katsus seda kii- 
rendada. Kohmakas Remchingen, toetatuna teistest oma 
primitiivsetel finantsvaadetel, ei mõistnud kuidagi teisiti 
seletada Süssi rikkuse tõusu, kui tavalise oletusega, et 
juut mündib madalama väärtusega valeraha. Ta ässitas 
seni hertsogit, kuni viimane laskis korraldada juurdluse. 
Ja Süss ulatas tagasihoidlikult, uhkelt naeratades agen- 
tidele aktid, et tema mündid olevat liiga rasked, nende 
pealt saavat vähe kasu ja soojendas end oma puutu- 
Matuses. A 

Ta oli osanikuks ka paljudes teistes ettevõtetes ja üri- 
tustes. Tal oli kõisjal kaubaladusid ja müügikohti ja 
vürstlik patent vabastas teda tolli- ning aktsiisimaksudest; 
pealegi sundisid värstlikud ametnikud, linna- ja maa- 
vardjad alamaid tema isiklikuks kasuks sundtöödele ja 
küüdikohustusele. Ta laskis endale loteriisid eesõigustada 
ja meelitas õnnemängude ning mängukasiinodega raha 
kõigi taskutest. 

Nii kattis ta maa :nitmeharuliste ettevõtete võrguga. Ta 
laiutas ja kümbles võimus. Kuid mõnikord tundus talle, et 
see ei olegi tema, kellest see hiilgav keeris välja läheb. 
Siis kehitas ta külmavärinaid tundes Clgu, nagu kaitseks. 
Äkki köitis teda õudne seotus. Asjad tema ümber kao- 
tasid oma värvi; ta nägi end sammume:s sõnatus, lummus- 
likus kadrillis, rabi Gabriel hoidis teda paremast käest, 
hertsog vasakust. Nad looklesid, tegid oma tantsusamme, 
kummardasid. Kas ei sammunud seai ahelikus, paljude 
käte kaudu temaga ühendatult ka Isaak Landauer? Kui 
jube naljakas nägi -a välja oma juudikuues ja oimuloki- 
kestega selles tõsises, vaikivas, kindlaksmääratud sam- 
mumises, kummardemises, endaväänamises. 

Kuid tuhm, udune pilt piinas teda a:nult lühikest aega. 
Siis kadus see päeva tegelikkuse ees, mis teda ümbritses, 
hajus mitte millekski, haihtus. Ja järele jäi kuld, mida, 
sai kaaluda ja üle lugeda, naiste ihu, mida sai puudutada, 
silitada, haarata, omada. See oli siin ja jäi. Hiilgus, võim, 
keeris, elu. 


Urachis oli lõuendimanufaktuur, mis kuulus perekond 
Schertlinile. Schertlinid olid Eberhard sudwigi ajal väike- 

selt alustanud, nüüd olid nad hargnenud üle maa. Nende: 
äri õitses, neil oli haruettevõte Maulbronnis, siidi- 
manufaktuur Stuttgardis. Kui vabrik cli alles väike ja 
tähtsusetu, oli suguvõsa vanem Christoph / Adam 
Schertlin jõuliselt, õnnelikult ja osavalt läbi viinud oma 
ettevõtte muutmise aktsiaseltsiks ja andnud krahvinna 
Grävenizile osatähti kaugelt alla tegeliku väärtuse. Sellel! 
lihtsal kombel huvitus võimas soosik ettevõttest ja mu- 
retses sellele eesõigusi ning tellimusi. Hiljem, kui krah-- 
vinna langes ebasoosingusse ja tema liikumata varandus 
Württembergis likvideeriti, sai Christooh Adam Schert- 
lin oma aktsiad mõningate kokkulepete teel Isaak Lan- 
daueriga tagasi osta. Nüüd oli ta äritegevusest tagasi 
tõmbunud, lahkunud hertsogi maa-alalt, ostnud endale 
vabas riigilinnas Esslingenis patriitsice maja ja selle 
uuesti sisustanud. Seal istus ta nüüd, esinduslik, rikas, 
raehärra, väga lugupeetav. 

Stuttgardi, Maulbronni ja Urachi manufaktutride äri- 
asju juhtis nüüd Johann Ulrica Scherilin, kindlaloomu- 
line, asjatundlik, kõigist võimalusist kinnihaarav mees, 
esimene Švaabi töösturite keskel. Ta oli abielus prants- 
lannaga emigrantide koloniist Pinache Maulbronnis, mille 
olid asutanud eelmise sajandi lõpul väljaaetud waldens- 
lased. Ta oli ilus, võõrapärane naine, väike punane suu 
valges näos, uhked piklikud silmad punakasblondi, kiir- 
gava juukse all. Sõbrad ja sugulased ei osanud temaga 
n:idagi peale hakata. Ta oli esinduslik naine, seda ei saa- 
nud salata, kuid ta oli neetult kõrk, ta vastas sõnaahtralt 
ja lühidalt, enamuses vaikis ta igavust tundvana; ka 
rääkis ta, kuigi Saksamaal sündinud, ikka võõrkeelt, ja 
maakeelt ainult katkendlikult. Kuid Johann Ulrich 
Schertlin võis seda endale lubada, ta istus põhjatus rikku- 
ses ja suure au sees, tal olid majad üks Stuttgardis, teine 
Urachis, manufaktuurid peale selle. Tema seadis, kurat 
võtku, oma koduse elu etteotsa, keda ta ise heaks arvas. 
Ja ta käis oma eluteed naisega, keda ta armastas ja tema 
koda ning päevatöö edenesid. 

Kuid Süssil oli ärisõber, üks teatud Daniele Foa Ve- 
neetsiast, kes oli tema vahetalitajaks Levandist kapitali, 
hobuste, ehteasjade, kangaste ja veini muretsenisel. Ka 

kimmelmära Assjadahi oli tema muretsenud. Seda 
Daniele Foad tundis Süss juba Pfalzist alates, mil tema 
toetus võitluses Dom Bartelemi Pancorbo vastu oli Süs- 
sile osutunud väga väärtuslikuks. Levantlane, suure- 
jooneline, vilunud ärimees, oli alustanud Reini ülem- ja 
alamjooksul laiaulatuslikku äri tekstiilkaupadega ja 
kasutas nüüd Süssi mõju oma äritegevuse laiendamiseks 
ka Švaabimaal. Ta sai kõiki õigusi ja eesõigusi, kuid 
põrkas kõikjal vastu Schertlini manufaktuuride konku- 
rentsi, mis iga. pool selles ümbruses olid suurepäraselt 
sisse töötatud. Süss, tahtes osutada levantlasele meelsasti 
teenet, hakkas oma harjunud, külma ettevaatusega seda 
konkurentsi jõhkralt maha tallama. Schertlini vabrikuid 
kiusati, nende eesõigused tunnistati väärtusetuks, nende 
lepingud riigidomeenidega tühistati, aktsiise ja makse 
tõsteti niivõrd, et nad enam ei suutnud edasi konkuree- 
rida. Kuid selle vastu asutas finantsdirektor Daniele Foa 
sirmina endanimelise manufaktuuri ja tolliametid ei 
julgenud kõige võimsamale korralduste kohaselt määra- 
tult kõrgeid makse arvestada, tema saadetistelt võeti 
väga väikesed maksud või üldse mitte mingit maksu. 

Hakati pigistama Schertlinisid ka isiklikult. Uhega 
alustas riigikassa tühisel ettekäändel protsessi, millest 
ta ennast välia käänata ei suutnud, kaks nooremat 
Schertlini kutsuti armeesse, hoolimata sellest, et nad pak- 
kusid suurt lunaraha. Tõsi küll, vanale Christoph Ada- 
mile, kes istus vabas Esslingenis, ei saadud kuidagi külge 
hakata ja ka Johann Ulrichi kallale ei julgetud esialgu 
veel minna. Kuid juudi käsi lasus sellel perekonnal 
raskemalt kui ühelgi teisel ja Johann Ulrichit tappis kur- 
vastus tema äri allakäimise üle, häbi näha kaht noort 
Schertlini sõjaväkke pressituna, nukrus, et ta ei saa ümb- 
ritseda oma ilusat naist vürstliku hiilgusega, millest ta oli 
oma naise jaoks unistanud. 

Lõpuks sai Süss lingu kätte Johann Ulrichi püüdmiseks. 
Üks noor Schertlin, sõdur, sai loa sõita puhkusele oma 
vanaisa juurde Esslingeni ja ei tulnud sealt enam tagasi. 
Läbirääkimised hertsogi ja linna vahel väejooksiku välja- 
andmise üle ei olnud veel otsustatud, kuid polnud ka veel 
lõpetatud. Vana raehärra pealekäimise tagajärjel keeldus 

linn noormehe väljaandmisest. Siis püüdsid Süssi ihu- 
husaarid kinni ühe Johann Ulrichi kirja, milles see vana- 
meest mõjutas keelduda väejooksiku üleandmisest hert- 
soglikele komissaridele. See oli sõjaroim, riigi reetmine. 

Süss, kõik trumbid käes, läks pikkamööda, vaikselt 
edasi. Kõigepealt kutsuti Johann Ulrich hertsogliku sõja- 
inkvisiitori juurde. Kuid, et uhke mees ei ilmunud, vaid 
hambaid kiristades eemale jäi, võeti ta kinni ja viidi Ho- 
hentwieli. Räägiti, et sõjakohus mõistvat ta eluks ajaks 
kuule lihvima. 

Tühjaksjäänud majas istus kahvatult prantslanna. 
Sugulaste ja tuttavate uudishimulikku kaastunnet kuulas 
ta vaikides, väikesed, punased huuled kõvasti kinni pigis- 
tatud. Kui lõpuks väsiti upsaka trööstimisest, kes kellegi 
meeleheaks ei hädaldanud, ning ta üksi jäeti, ilmus ta 
juurde fiskaalametist nõunik Bühler, Schert:inidele kau- 
gelt sugulane. Nad olid alati tema peale sülitanud, sest ta 
oli üks Süssi soosikutest. Nüüd tuli ta tähtsana, õgis oma 
rahuldust: teeskles laialõugselt, tõusiklikult kaastunnet. 
Leidis waldenslase tema tardunud kõrgis kurvastuses 
väga omapärasena, andis talle nõu Süss üles otsida. Süssi 
pidi laimatama, äriasjus olevat ta küll viimase peale väl- 
jas, see on loomulik, kuid kättemaksuhimuline ta ei 
olevat. 

Kas waldenslane oma meest armastas, seda ei teadnud 
keegi, ka tema ise mitte. Kuid kohtupäeva lähenemisega 
läks ta Süssi juurde. 

Ta oli heast suguvõsast, tema perekonnas elas prant- 
suse hoovkonna traditsioon, hiilgus ja härraslik küllus. 
Ta nägi juudi saale, veinipunaseid teenreid, paaže, vaipu, 
kujusid, hiina asjakesi. See oli teistsugune kui Schertli- 
nide soliidne jõukus. See oli küllus, üliküllus, see ülikül- 
lus, mis vabastas elu sundusest ja hanketarvidusest ja 
tegi selle kuidagi kergeks, suurepäraseks, armsaks ja 
vaatamisväärseks. Süss oli heas tujus ja naine meeldis 
talle. Ta kohtles teda täiesti kui suurt daami, rääkis, 
nähes, et see talle enam meeldib, ainult prantsuse keelt, 
paitas teda moodsate komplimentidega, ei rääkinud sõ- 
nagi tema hädast. See oli waldenslase õhkkond; poleks ta 
tulnud kui paluja, oleks ta nagu iseenesest Süssile sülle 

langenud. Kuid nii, nagu Süss talle äkki küünilise viisa- 
kusega ehitas silla tema palve juurest oma iha juurde, 
seisis ta viivu liikumatult, surmkahvatult. Siis heitis Süs- 
sile näkku, ta häbenevat, et ta enne sellele ei olevat 
mõelnud, et tal on tegemist juudiga, mille peale Süss 
ühtki näojoont muutmata siledalt naeratas ja sügavalt 
kummardades lausus: ,, Nii siis mitte!” Saatis naise viisa- 
kalt ukseni ja hüvasti jättes suudles tema kätt. 

Ta vabastas Johann Ulrichi vanglast, rahuldus sellega, 
et laskis asja õiendada fiskaalametil. Johann U'rich pää- 
ses rahatrahviga, mis oli muidugi nii suur, et ta äri see- 
tõttu alatiseks halvati. 

Waldenslases põles kokkusaamine Süssiga edasi. Seni 
ta ei teadnud, kas ta oma meest armastab või mitte. Nüüd 
teadis ta, et ta meest põlgas. Mehe kohus oli saavutada 
edu. Ta polnud oma naise vääriline, kui ta ei suutnud 
saavutada edu. Ta põlgas oma meest, sest et see ei suut- 
nud, nagu too teine, laotada ta jalge ette hiilgust, ülikül- 
lust, veinipunaseid teenreid ja hiina asjakesi, et ta oli 
lasknud end tollest teisest võita, et ta oli pidanud tema 
pärast armetult Süssi ees seisma. Ta põlgas oma meest, 
sest tema pärast oli ta Süssi viisakuse tagasi lükanud. 
Too teine oli maailm, kuhu kuulus tema, Johaan Ulrich 
oli kodanik pööbel. Ta ei rääkinud sellest Johann Ulri- 
chile sõnagi, isegi mitte oma käigust juudi juurde. Mees 
märatses, kisendas, lubas Süssile veriselt kätte maksta. 
Kuid see õli tühi kõlin. Naine vaatas teda oma piklikku- 
dest silmadest külma, kõrgi ükskõiksusega ja mees teadis 
niisama hästi kui naine, et ta on murtud ja jõuta ja iialgi 
enam midagi teha ei suuda. 

Johann Ulrich käis ikka rohkem ja rohkem alla. Manu- 
faktuur Urachis müüdi oksjonil, oksjonile läksid ka osa- 
konnad Stuttgardis ja MAaulbronnis. Levantlane ostis 
need. Talle pakuti, pilge ja almus, valitseja kohta ta en- 
distesse vabrikutesse. Võib-olla oleks ta nõustunud, po- 
leks mitte naine, haistes pakkumise taga Süssi, teravalt 
ja lühidalt ära öelnud. Ka teised Schertlinid sattusid 
temaga koos langusesse. Majad müüdi Urachis ja Stutt- 
gardis, müüdi viinamäed ja põllud. Ainult vana Christoph 
Adam püsis Esslingenis. Ta kandis suurt, kõdunevat pead 

weel kõrgemal, lõi veel tugevamalt pillirookepiga vastu 
maad, haarates tugevasti kuldsest käepidemest kõhna, 
kuid kindia käega. 

Johann Ulrich, nagu paljud teisedki, kes olid Süssi 
valitsemise” ajal kodust ja rahast ilma jäänud, tegi ette- 
valmistusi liituda ümberasujatega, kes tahtsid välja rän- 
nata Pennsylvaniasse. Waldenslane hakkas vastt. Oli 
lühike, metsik võitlus. Mees lõi naist, kuid jäi maa.e. Ta 
avas pudukaupluse Urachis. Käis alla rohkem ja rohkem, 
istus kõrtsides, jõi enese täis, vandus jumalat teotavalt 
hertsogit ja põrgulikku heebrea majapidanist. Kuid ehkki 
muidu iga kõige väiksema rahulolematuse väljenduse 
eest rängalt trahviti, lasti temal toimida oma tahtmise 
järgi. Ka tema kauplust toetati igati ametiasutuste poolt. 
Ametiasutustele oli nähtavasti kusagilt mõjurikkast ko- 
hast seda mõista antud. 

Waldenslane liikus ringi oma viletsas kleidis niisama 
uhkena nagu enne. Ta viskas kõrke pilke oma piklikku- 
dest silmadest. Kui mõni ostjatest tahtis laskuda pike- 
masse kõnelusse, vastas ta sõnaahtralt ja lühidalt. Kuigi 
Saksamaal sündinud, rääkis ta peaaegu ikka võõrkeelt, ja 
maakeelt ainuit katkendlikult. 


Läbi hiilgavate Süssi saalide lohistas Isaak Landauer 
oma juudikuube, käisel silmatorkavalt württembergi juudi 
märk, mida talt keegi ei nõudnud, täht S ja jahisarv. 
Tema kuju targa, lihatu, oimulokikestega peaga, tema 
rappuva, punakasblondi luitunud habemega peegeldus 
tagasi läikivates peeglites lapislazuli ja kulla vahel. 
Finantsdirektor näitas talle oma maja. Juudikuues mees 
seisatas vaaside, gobeläänide, helisevate pagoodide ees, 
vaatas ärritava, pilkava, naeratava pilguga üles Merkuri 
võidu suunas, patsutas kuivetanud, külma käega kimmel 
Assjadahi, läks mõlema paaži, domeenidevalitsuse 
esimehe Lamprechti poegade vahelt läbi, kes seisid 
valveseisakus sissekäigu juures Süssi eraruumidesse. 
Katsus käega kalleid mööbliriideid, nimetas imes:ama- 
paneva asjatundlikkusega hindu. Seisis pead raputades 
Moosese, Homerose, Salomoni ja Aristotelese kujude 
ees, ütles oma arvamuse: ,,Nii pole Mooses, meie õpata ja, 

omä elupäevil küll välja näinud.“ Kuid puurist kraaksus 
papagoi Akiba: ,,Kuidas suvatses Teie Hiilgus magada?” 

Süss oli Isaak Landauerit kaua oodanud. Ta oli selleks 
tulekuks oma lossi hoolikamalt korraldanud kui mõne 
vürsti vastuvõtuks. Ta luuras, lootes näha mõnd üllatuse, 
imetleva tunnustuse liigutust; ta tundis ärritavat, piinavat 
iha äratada aukartust just selles juudikuues mehes. Kuid 
Isaak Landauer vangutas ainult pead, hõõrus külmeta- 
vaid, lõdisevaid käsi, naeratas, ütles: ,,Milleks, reb Josef 
Süss?“ 

Läbi kabineti läks uudishimulikult Sophie Fischer, ko- 
jatiskal Fischeri tütar, keda finantsdirektor juba kaks 
nädalat kui tunnustatud armukest kodus pidas; suur, esin- 
duslik tütarlaps, valge, lopsakas, punakasblond, väga 
ilus, veidi labane. Kui Süss tülitamise pärast talle ninna 
kargas, tõi ta ühe loiu ettekäände, vaatles suletud huulil 
Isaak Landauerit ja läks jälle minema. 

«Milleks, reb Josef Süss?” kordas Isaak Landauer. 
»Mileks kohe kolmkümmend teenrit? Kas teie saate pa- 
remini süüa, paremini magada, kui teil on kolmkümmend 
teenrit kolme asemel? Ma saan aru, et teie endale armu- 
kest peate, sellest saan ma aru, et teile meeldib ilus 
söögituba, hea, lai voodi. Kuid milleks papagoi? Milleks 
on juudil vaja papagoid?” 

Süss vaikis, juuste juurteni söövat viha täis. See pol- 
nud lihtsameelsus, see oli pilge, selge, silmanähtav pilge. 
Mida ei oleks julgenud endale lubada ükski minister, 
seda tegi juudikuues inimene kõige lihtsama endastmõis- 
tetavusega: pilkas teda otse näkku. Ja ta oli võimetu 
Landaueri ees, ta vajas teda, tal tuli vaikida. Kindlasti 
hakkab ta jälle jutustama iganenud lugusid, millel pole 
olevikuga mingit sidet ega tähtsust tänapäeval. Ravens- 
burgi lastemõrva-protsessist ja teistest taolistest narrus- 
test. Ja tema, Süss, peab seda pealt kuulama. Oli võimatu 
ajada äri Isaak Lardauerita. Ah, kui vaid saaks see 
kompromiteeriv mehike kõrvale suruda! Kuid tuli rõõ- 
mustada, kui ta kedagi endale ligi laskis. Praegu polnud 
ühtegi teed, et temast mööda minna. 

Räägiti äritehinguist, mis vajasid lahendanist, varitseti 
teineteist, sahkerdati teravalt. Ometi oli Süss kõigis asjus 

andja; kuid tal tuli palju rohkem rääkida kui teisel ja 
hoolimata kõigist suurutsemistest tundus talle, et ta peab 
end kaitsma. Isaak Landaueri pilku ei pidurdanud ükski 
ka kõige kunstipärasemalt pintseldatud võõp, see tungis 
kohe selle taha, kõik näiv langes selle ees kokku; pead- 
vangutava uskumatusega koristas ta kõik virvendavad 
lisandused ja haaras oma lõdisevate kätega Süssi asjade 
südame, arvu. Mida suuremaks Süss end “üles puhus, 
seda vastikumalt täitis teda viha ja ebamugavus. Süss ei 
tunnistanud seda endale, kuid teine hoidis teda nööri 
otsas, mees juudikuues laskis temal tantsida. 

Äriasjad lõpetatud ja alla kirjutatud, ei hakanud Isaak 
Landauer seekord rääkima Ravensburgi lastemõrvast, 
vaid jutustas ühe teise juudiloo Württembergi Läuftenist. 
Jutt oli suurest juudikunstnikust Abraham Calornost 
Itaaliast — sellest oli nüüd sada aastat möödas, see jua- 
tus hertsog Friedrich I ajal — ja tema kindralkonsul 
Maggino Gabrielist. Hertsog oli mõlemad võõramaa juu- 
did kutsunud suurte lubadustega oma maale. Hertsog oli 
suure juudikunstniku armastusväärsest käitumisest, tema 
suurtest teadmistest, tema finantstehnilisest osavusest 
kui ära võlutud, ta usaldas kunstnikku piiritult, lükkas 
kõik pappide ja maavalitsuse kaebused järsu:t ja eba- 
armulikult tagasi ja saatis juudi pärast maalt välja ülem- 
papp Osianderi ning Abraham Calorno ja tema omaksed 
istusid suureliselt ning uhkelt Stuttgardis. Kuid viimaks 
lõppes see lugu siiski õuduse ja koledusega, mõned 
mõisteti piinarikkale surmale, ülejäänud aeti alasti ja 
paljalt maalt välja, juutidele keelati kaua aega hertsogi- 
riiki asumine. ,,Närivateks ussideks sõimasid nad meid,” 
ütles Isaak Landauer. ,,No-jah, kas nad siis ise ei näri? 
Mis elab, see närib. Uks närib teist. Nüüd on järg teie 
käes, reb Josef Süss. Närige, närige, seni kuni nad teid 
siin peavad!” Ja ta naeris oma tagasihoidlikku, kurgu- 
häälelist naeru. 

Kui juudikuues mees tusaselt kuulava finantsdirektori 
juurest lõpuks lahkus, astus ta eestoas läbi pilkava ja 
vihase ootajate sosina. Uksel kohtas ta uusi külastajaid: 
kirikunõukogu esimees Weissenseed ja ta tütart Magda- 
len Sibylle'i, kes, nähes Isaak Landauerit, pidas teda 

Süssiks. Nii oli ta juhuslikult nähtud juudipiltide järele 
kujutelnud väikest, vastikut Peeltsebuli saadikut, räpa- 
sena, juudikuues ja oimulokikestega. 

Süss oli öelnud prelaat Weissenseele, kui see kiriku- 
nõukogu esimehena talle tänukülaskäigu tegi, ta olevat 
kuulnud, et härra esimehel olevat nii väga armas preili 
tütar. Ei ole soovitav, et Švaabi daamide õied õitseksid 
kaugel residentsist; Ludwigsburg ja Stuttgart ei ole kül- 
lalt rikkad, et saada läbi niisuguse daamita, nagu talle 
on kirjeldatud preili Weissenseed. Weissensee nuuskis 
lugupidavalt, rõõmustas Tema Ekstsellentsi austava huvi 
üle. Tal oli see kergemini õnnestunud kui ta oli lootnud, 
mõjutada oma tütart temaga koos Stuttgarti tulema, et 
avaldada Süssile lugupidamist. Magdalen Sibylle nägi isa 
kutses kutsumust ja määramist. Kus muidu saaks ta oma 
ülesande täita, kus võiks ta hõlpsamini uuesti kohata 
kuradit, kui selle väikeste saadikute juures, hertsogi ja 
juudi juures? Nii sõitis ta isaga residentsi, valvel ja kõi- 
geks valmis. 

Kui ta teada sai, et Isaak Landauer ei ole see õige juut, 
tundis ta vaikset pettumust ja istus tugevas pingutatud 
ootuses. Neid lasti enne teisi sisse. Ta astus isa ees, 
möödus sirgelt seisvatest teenritest kabinetti, nägi Süssi, 
tundis temas ära kuradi, taarus, kukkus ümber. Meele- 
märkusele tulles kuulis ta tumedat, sametilist häält: , Ma 
olen trööstitu, et preili tütrega õnnetus juhtus just siis, 
kui ta esimest korda üle minu läve astus.“ Tema isa 
vastas midagi. Ta nina ees hoiti nuusksoola pudelikest. 
Nüüd veel mitte silmi avada, veel mitte sunnitud olla 
temaga rääkima, talle silma vaatama. Kui ta siis lõpuks, 
tervena või haigena pidi jälle ellu ärkama, nägi ta 
Peeltsebuli silmi, neid lendlevaid, tuliseid, kaarduvaid 
silmi libisemas tema rinnal, tema puusadel ja ta häbenes 
metsikult ning kõditatult. 

Süss oli tütarlast tema nõrkuse ajal üles-alla vaadanud, 
ta nägi, et see oli ilus, puutumatu, täis mahla. Tema 
minestus, see kohutav mõju, mida ta nähtavasti tütar- 
lapsele avaldas, olid talle pärast ebameeldivat vestlust 
Isaak Landaueriga lohutuseks ja suureks kinnituseks. 
Kuidas ta lamas ja hingas! Kui pruunja ja meheliku julge 

lõikega oli nägu, kui ärritav ta tugevate kulmude kaar. 
Seni kui teenrid jooksid essentside ja arsti järele, kaalut- 
les 'Süss, kas ta tohiks avada tütarlapse pihikut. Weissen- 
seed, seda vana orjalikku hoovkondlast ei tarvitsenud 
palju arvestada. 

Kuid seal avas ta silmad, tugevsinised, haruldase vas- 
tandina mustadele juustele. Süss aitas ta täiesti üles, 
lipitses pilgu ja häälega, ning õrna riivamisega silitades 
«andunult, viisakalt, alandlikult ta ümber. võttis tarvitu- 
sele terve oma kauaaegse vilumuse õlitatud kunsti. Tütar- 
laps kogeles katkendlikult, saiunas oma pruunja, kahvatu 
näo hämmeldunud silmad pooleldi ähvardavalt, pooleldi 
paelunult Süssile, k€s laotas tema ette omg ladusat, sora- 
vat vestlust. Andis tõlla, kandetooli ja arsti tema käsu- 
tusse. Ei hoidnud jumalagajätvat esimeest ühegi sõnaga 
tagasi. Saatis läbi aukartlikult tervitava eestoa Magdalen 
Sibylle'i maja ette tõllani, teda ise toetades. Samal ajal 
kui nad läbisid eeskoda, sammus sealt läbi ka Sophie 
Fischer. Laisalt libises lopsakas olevus läji ruumi, seiras 
kõõrdi uudishimulikkude, vihkavate pilkudega Magdalen 
Sibylle'i. 


Seegasse maja ees vahib rahvas. Oö, tuhm segu vih- 
mast ja lumest. Tuuiehood peksavad riided ebamugavalt 
ümber liikmete. Inimesed seisavad kokkusurutult, oota- 
vad, vaatavad pealt, kuidas suured läikivad paraadtõllad 
Öösel müraga ette sõidavad, Süssi juurde maskeraadile. 

Sissekäigu juures loidavad tõrvapannid. Kõik aknad 
on heledasti valgustatud. Värava juures seisavad veini- 
punasena üle teiste paistev uksehoidja oma kepiga ja 
kolm teenrit tõllauste avamiseks. 

Kiires reas sõidavad ette tõllad. See ei ole avalik ball, 
ball, millelt Süss teenida tahaks, kus ta nimekirjade järele 
kontrollida laseks, kes hoovkonnast, ametkonnast, rah- 
vast puudub. Oma avalikkude pidudega on ta pea- ning 
residentsilinnale Stuttgardile sundinud peale joovasta- 
vama karnevali kui kunagi enne, sundinud nendel maske- 
raadidel ühe istekoha eest rohkem raha välja andma ja 
ära pillama kui muidu nädalate kestel. See on vaid 
intiimne maskiball üksnes tema suuruse ja hiilguse era- 

viisiliseks näitamiseks. Ainult tähtsamad härrased, ainult 
ilusamad daamid hertsogi lähemast ümbrusest olid kut- 
sutud sellele pidustusele. 

Süssi ihuhusaaride taga, linna politseinikkude taga 
sirutab rahvas kaelad õieii, et tõldadest väljuvate mant- 
lite all näha midagi külaliste kostüümidest. Jõuavad 
pärale ministrid, kindralid, hoovkond. Väga kõhn, konks- 
nina kahekordselt suur, üle hispaania suurnikumantli 
krookkrae — salanõunik Schütz. Ja Remchingen, tuli- 
punane ja kogukas, higistab juba sõidukis oma paksus. 
karusrahkses bojaarikostüümi kuues. Ta tuju muutub 
veelgi pahuramaks, kui ta väravas põrkab kokku härra 
Riolles'ga, ühega neist ümberrändävatest kavaleridest, 
kes igas hoovkonnas on kodus ja rahvusvahelise kõr- 
gema aristokraatia klatši läbi Euroopa kannavad, kõrge- 
ma seltskonna moodsa kuulsuse valitseja ja kaubavahen- 
daja. Paar naist purskab naerma, isegi politseisõdurid 
peavad irvitama, kui nad näevad väikest, siplevat härrat, 
kes on riietatud küll hiinlasena, kuid ei ole loobunud 
oma parukast. Ta näib liiga naljakana, kui ta kääbusli- 
kult, liiderliku, vananenud poisinäoga raske, hoogsa 
Remchingeni kõrval tippides sisse astub. Kindral kliriseb 
kogukalt ja aukartust äratavalt väikese keigarliku võõra- 
maalase kõrval. Kuid ta teab, et hertsoginna, on see siis 
soovist vahelduse järele, või selleks, et teda vihastada, 
täna, nagu ikka viimastel päevadel, eelistab lolli lobise- 
vat prantslast temale. 

Jalgsi surub end rahvast läbi maakonnakonsulent Neuf- 
fer, riietuses, mida raske määratella, mom ja sarlaki- 
punane; nurin ja sõimusõnad saadavad teda; ta on Weis- 
sensee kõrval ainuke peole kutsutud rahvasaadik. Temast 
sõidab mööda suursugune, hoolikalt kõike silmatorkavat 
vältiv Thurn ja Taxise vürsti paraadtõld. Vürst saabus 
külaskäiguks eile Regensburgist. Tema kõhn, elegantne 
tuulekoera-pea tõuseb geenua suurniku veinipunasest 
kostüümist, ta rõõmustab võimaluse üle esitada esimest 
korda seda riietust, milles ta haruldaselt saledana välja 
näeb. Kuid nähtavasti ei vea tal selle neetud juudiga. Kui 
tookord Monbijou lossikeses ei lasknud kahvatukollane 
salong tema kahvatukollast kuube mõjule pääseda, siis 

nüüd on see heebrea elajas kõik oma teenrid veinipuna- 
sesse toppinud, nii et teda, vürsti, võib pidada toapoisiks, 
igatahes on tema veinipunaselt kostüümilt võetud iga 
võimalus efekti saavutamiseks. Vihastatud vürsti kõrval 
paterdab väike, paks ja silmapaistmatu salanõanik Fich- 
tel, kes on tulnud Würzburgi piiskopi kirjadega kaheks 
päevaks Stuttgarti. Ta näib kerataolisena oma kottpüks- 
tes ja türgi kuues, rahulolevalt vaatab fessi alt ta kaval 
nägu, heatujuliselt viipab ta väikese lihava käega kato- 
liiklaste üle sosistavale rahvale. 

Üks logisev, tume tõld sõitis ette, tagumisel istmel ülal 
täiesti vanas, iganenud riietuses üksainuke teener; pikk 
härra väljus kummaliselt vaikselt, sinakaspunane, lihatu 
nägu libises läbi vaikseksjäänud rahva portaali poole — 
Kurpfalzi salanõunik Dom Bartelemi Pancorbo; hertsog 
oli isiklikult mõjutanud vastumeelset Süssi, paluda peole 
nüüd kauemaks ajaks Stuttgarti jääv kalliskividega 
kaupleja. Dom Bartelemi Pancorbo ilmus nagu alati: 
sissevajunud kooljapea lotendavast, halvasti istuvast, 
iganenud hoovkonnäriietusest välja sirutatud, ta ei vaja- 
nud mingit muud kostüümi. 

Täpselt ettenähtud ajal sõitis ette hertsoglik paraad- 
tõld. Karl Aleksander väljus, täna ainult kergelt longates, 
muistse kangelasena väga võimas ja aukartust äratav: 
Marie Auguste aga rikkalikus paabulinnu-sinises krinolii- 
nis, millest tõusis varspeenike piht, sisalikuline pea 
kenasti sisistamas, oli jumalanna Minerva. Ta kandis see- 
kord parukat, sellel korralikku kuldkiivrit, ümber rinna 
liibus peen, kuldne vihje raudrüüle; üks paaž kandis 
tema kilpi, teine öökulli. 

Juba pidid alustama fanfaarid, et tervitada hertsoglikku 
paari, juba ilmus Süss vastuvõtusaali uksele, juba reastuti 
saalis, kui hertsog vestibüülis viivitas. Ta oli oma kiriku- 
nõukogu esimehe kõrval näinud tütarlast, kasvult suurt 
ja ilusat, Firenze naisaedniku riietuses; ja kui see, mantli 
ära võtnud, oma tohutu suurt paeltega õlgkübarat pähe 
seadis ja silmapilguks maski ära võttis, nägi hertsog 
mehelikult julgeid, pruunjaid põski, tugevsiniseid silmi 
kummalise vastandina tumedatele, tihedatele silmakul- 
mudele. Ta tundis end haaratuna nii, nagu ta seda polnud 

juba aastaid tundnud üht naist nähes, tema jalad muutu- 
sid nõrgaks, tühjustunne ronis tal mööda magu üles. 
Hertsoginna vaatas naeratades kärme silmaga Karl 
Aleksandrilt tütarlapsele, kes oli maski juba ette pannud. 
»Ma mõtlen, Teie Heldus, meie peaksime sisse astuma,“ 
lausus Marie Auguste. Seal tulika Süss, sale ja elegantne 
saratseeni kostüümis, neid pidulikult vastu võtma. ,,Kes 
on see daam?“ küsis Karl Aleksander. ,,Weissensee prei- 
list tütar, oletan ma,” vastas juut, ,,preili Magdalen 
Sibylle Weissensee.“ Siis astusid härrased saali, külalised 
laskusid sügavalt põlvili, kummardasid, fanfaarid heli- 
sesid. 

Kuna hertsoginna väga näitemängu armastas, alustas 
Süss seda õhtut väikese itaalia ooperi ,Liiderdaja vastu 
tahtmist“ ettekandega. Sel puhul esines esimest korda 
uus lauljanna Graziella Vitali, napolitaanlanna, väike 
elav olevus, kergelt rasvane, kollakas, ilus, veidi kare 
nägu rahutüte silmadega. Süss oli lootnud tema mõjust 
hertsogile väga palju, seesugune oli tavaliselt Karl 
Aleksandri maitse ja lõbu. Seepärast oli Süss lauljannale 
suuri lootusi andnud, ja kui teda pärast komöödiat hert- 
sogile esiteldi, luusis ta äärmiselt püüdlikult hertsogi 
ümber, pakkus end kõigi silmade all liigutustega, p:lku- 
dega, ainult oodates, et hertsog temaga kuhugi lukustatud 
kabinetti taanduks. Kuid Karl Aleksandril oli ainult haja- 
meelne, möödaminev huvi ta vastu, ta nagu ütles umbes: 
Hiljem, hiljem! Oli ilmne, et hertsogil oli täna üks teine 
mõttes. Napolitaanlanna pidi pingutama, et säilitada oma 
hiilgavat, lootusrikast maski ja kui ta siis lõpuks Süssi 
üksinda rääkimiseks kätte sai, kargas ta viimasele pea- 
aegu küüntega näkku. 

Magdalen Sibylle ei võtnud ka komöödia ajal maski 
näolt. Selle taha, suure õlgkübara alla peitis ta erutatud, 
tõmbleva näo. Ta laskis end meelsasti sundida tänaseks 
siiatulekuks isaga; kuid nüüd ütles ta üles. Tal polnud 
jõudu kuradile vastupanemiseks. Et ta iialgi ei oleks siia 
saali tulnud. Ta on oma ülesandest täiesti lõhki kärista- 
tud ja segi paisatud. Et ta oleks Hirsausse jäänud. Et ta 
kuradit poleks iialgi kohanud. Nüüd närib ja pureb ta 
sööda kallal, ei saa alla neelata ja on haige sellest. Oli 

edevus ja jultumus katsuda oma jõuetute kätega kuradit 
jumala juurde üle tõmmata. Silmapilgust, mil ta tajus, et 
juut on kurat, on näriv rott tena rinda asunud. Kuidas on 
ta jumala poole karjunud. Kuid jumal vaikis. Raamatud 
alandlikkusest, tunnetamisest, endassesüvenemisest on 
vaid paber. Ta vaatab pingutatult õhku, ta tahab juma- 
lasse sukelduda; kuid õhk jääb tühjaks, ükski nägu ei 
ilmu, õhk ei kanna teda. kõik on tühi, paljas, rumal ja 
elutu. Swedenborgis on sõnad, kuid need ei kõla ja need 
ei haara teda, ta jookseb Beata Sturmini juurde, pühaku, 
pimeda juurde, kuid ta ei saa talle enam midagi öelda, 
pühak on vaene, haige, vanapigalik olevus, tühi hapukas 
õhk ümbritseb teda. 

Ta ei ole juuti enam tollest ajast saadik näinud. Juut 
oli mitu korda tema tervise üle teateid palunud, oli talle 
lilli saatnud, korra ka isa külastanud, kuid tema oli juuti 
vältinud. Ainult korra oli ta juuti näinud lossiplatsil 
ratsutavana oma kimmelmära Assjadahil, väga hiilga- 
vana. Needus, viha, kadedus põrkusid vastu ratsutaja 
selga, kuid see põrkus temast tagasi, Lucifer ei vaadanud 
tagasi. Ta oli juudile järele vaadanud, jõuetum kui saja- 
tav rahvas. Neil oli nende jõuetuse all vähemalt sõnugi, 
kokkukistud süda, keel, õlad. 

Ta oli kaua kõhelnud, enne kui ta oli otsustanud peole 
tulla. Nüüd oli see õhtu talle pettumuseks ja arusaama- 
tuks segaduseks. Süss ei hoolitsenud tema eest, ta polnud 
öelnud ühtegi sõna peale lihtsa viisaka tervituse. Ta ei 
võinud teada, et see oli Süssi tark arvestus, ta nägi 
ainult, et Luciferil polnud si:mi tema jaoks. Ta võttis 
maski pruunjasjulgelt, vaost välja viidud, tõmblevalt 
näolt. Luciferil polnud silmi tema jaoks. See lõi teda 
rängemalt kui kaotus. 

Kuid keegi teine nägi nüüd teiskordselt pruunjat, ärri- 
tatud nägu, vaatas seda kaua, asjatundlikult, nautides, 
vaatas seda üles-alla, tugevsiniseid tungivaid silmi, kum- 
maline vastand tumedale juuksele. Tuhat ja tuline, see 
Weissensee! Tähendab, oli veel niisuguseid; niisugune 
oli švaablane, alam. Oli iselaadne Švaablane. Seda ei 
oleks Karl Aleksander iialgi arvanud, et Weissenseel, 
rebasel, nii peen taim kodus üles kasvab. Ta oli peole 

tulnud ebamäärase sihitu ihaga millegi uue järele. Tal oli 
palju tööd selja taga, oli nüüd puhanud, tundis end värs- 
kena. See oli midagi muud, uut. Nüüd oli õhtul eesmärk. 
Võõramaine komödiant, kellest Süss oli talle rääkinud, 
äratas temas vaid uut iha tugeva, noore, omapärase 
švaablase järele. 

Varsti pärast ooperit asuti lauda. Õhtusöök oli suure- 
ulatuslik ja täis toredust. Maskid võetakse ära, kuumaks- 
aetud näod vaatavad kostüümidest võõrapäraselt ja usal- 
davalt ning ärritavad kahekordselt. Vürtsitatud toidud, 
kanged võõramaised veinid, tarmukad toostid. Ühest 
pasteedi imesaavutusest hüppab välja lastekvartett, Paris 
ja kolm jumalannat, kuid Paris ei ulata õuna ühelegi 
neist, ta ulatab õuna hertsoginnale. Salanõunik Fichtel, 
paks ja kerakujuline oma türgi kostüümis, peab laua- 
kõnet velbis aleksandriines, täis peeni, kurikavalaid 
torkeid maakonnavalitsuse kulul, ja katoliku ohvitserid 
vannuvad lärmakalt igavest truudust hertsogile. 

Kääbused sisenevad tartsides, tühjendavad ehteasjade 
vitriinid, ulatavad koomiliselt naistele sädelevaid kingi- 
tusi, mida Süss on neile määranud. Dom Bartelemi jälgib 
tähelepanelikult, kuidas nad kivi kivi järel, ketikese 
ketikese järel, pandlakese pandlakese järel ära jagavad. 
See tohutu, kõrgekasvuline mees, parem õlg naljakalt 
üles tõstetud, sinakaspunase lihatu näoga kõhna kaela 
otsas, mis vanaaegsest portugali riietuse jäigast krook- 
kraest välja ulatub, saadab lakkamatut liikumist oma 
kortsunud laugude tagant piklikkude, tardunud kitsaste 
silmadega. Need asetsesid sügavalt koobastes, hiilisid 
muljutud kooljapeast. Kurpfalzi salanõunik, ka tubaka- 
manufaktuuri ja -kaubanduse peadirektor, laskis daamidel 
enesele üksikult kinke näidata, hindas neid asjatundli- 
kult. Ebamugava tundega kuulas Süss seda õõnsat, külma, 
pikaldast häält, mis oli vähempakkumisel temast veel 
vähem pakkunud, tal nii mõndagi äri takistanud, teda nii 
kaua tähtsusetuks ja silmapaistmatuks teinud. Vastikuse 
ja külma jubedustundega vaatas Süss seda ärapõlenud 
kirge, millega Dom Bartelemi laskis libiseda sädelevatel 
kividel läbi sinakaspunaste, pikkade, kõhnade käte. Nad 
vaatasid teineteisele osta, hiilisid teineteist, kaks riiakat 

Töövlindu, üks vana, kohutavalt vilunud, teine väiksem, 
noorem, mängukires ohjeldamatum. 

«Kenad kivid, head kivid,“ ütles Dom Bartelemi. ,,Kuid 
rämps solitääri ' kõrval. Lubage, ma vaatan teie solitääri,“ 
ütles ta Süssile. Ja hoides solitääri õrnalt oma ämbliku- 
sõrmede vahel, haukus ta oma hauataguse häälega kuu- 
latama jäänud külaliste vahel: , Mida nõuate teie oma 
kivi eest, härra finantsdirektor?” — ,Ma ei müü seda,” 
ütles Süss. , Ma pakun teile Pfalzi tubakamanufaktuuri,“ 
käis peale portugallane. , Ma ei müü seda,” kordas äge- 
dalt juut. Viivitades andis Dom Barteleni kivi tagasi, ja 
hertsoginna seletas: , Nüüd paneb minu juut Pfalzi tuba- 
kamanufaktuuri endale sõrme.” 

Kuid seal saadab võõramaine kondiiter magussöögi 
peosaali. See oli ületamatu kunstiteos ja kondiiter Benz 
poleks kindlasti saanud kadedusest terve nädala magada, 
kui ta oleks seda vaid näinud. See kujutas kookides ja 
jäätises kõiki neid kindlusi, mida Karl Aleksander oli 
hõivanud ja teine eriti imeteldud kunstiteos kujutas üle- 
mise laemaali mitmekujulise Merkuri võidukäigu jäl- 
jendit. 

Pärast õhtusööki, balli alguse ajal, istub hertsoglik 
paar suursugusemate külalistega talveaias. Marie Augus- 
te keskusteleb isand de Riolles'ga, kes oma laias kimo- 
nos palja, liikuva, ihara näoga näib taimede varjus 
maskeeritud ahvina. Dom Bartelemi klopib ja kraabib 
kipsi, marmarit, lapislazuli, seisab ehteasjade vitriinide 
ees. Kuid salanõunik Fichtel istub oma kohvi ees ja ajab 
oma sõbra Weissenseega tagamõttelist, kaudseid teid pidi 
kulgevat, diplomaatilist juttu. Ja Remchingen puistab 
oma rahulolematuse hertsoginna suhtes Süssi peale ning 
külvab rahulikku ja viisakat Süssi üle jämedate, rõvedate 
naljadega. 

Teistest eemal istub hertsog Magdalen Sibylle'iga. 
Kohe pärast õhtusööki, ta oli tugevalt joonud, oli ta 
Süssile mõista andnud, jätku magamistuba ja kabinet 
tema käsutusse ja katsugu Magdalen Sibylle sinna ruumi- 


1 Solitäär — üksik, eriti suur teemant. 
(Tõlkija märkus.) 

desse meelitada. Kuuldes seda, torkas mingi asi Süssi 
sügavalt ja väga teravalt, ta nägi tütarlast metsas, kuidas 
see teda nähes oli karjatanud ja ära jooksnud, hiljem 
oma töötoas, kui ta minestas, pruunjaskahvatult ja meele- 
märkusetult ning väga noorena seal lamas; tegelikult 
kuulus Magdalen Sibylle temale, polnud tarvis kuigi 
teravaid silmi nägemiseks, et tütarlaps oli täis iha tema 
vastu ja tal oli, kui nüüd Karl Aleksander temast rääkis, 
raevutsev himu tütarlapse järele. Kuid ta oli harjunud, 
et enne äri ja hertsog ja siis juba selle järele naised, 
himurus ja tunded ja ta ütles kohe harjunud ohjeldamatu, 
andunud pilguga, ta rõõmustavat, et tohib teenida Tema 
Kõrgust. Ta pööravat Tema Hiilguse tähelepanu truu- 
alamlikult sellele, et niipalju kui temal teada, olevat 
preili ärganu, raskesti koheldav ja kergesti ärrituv; ka 
olevat tal arvamine, et see astjas on alles puutumata. 
«Kas on ta seda proovinud?” naeris rõkkavalt hertsog 
ja veel kord: , Kas on ta seda proovinud?” Ja just sellise 
järele kibeleb tal täna ja et ta vagatseja on, siis 
vürtsitab see praadi kahekordselt. Ja ta noogutas hea- 
tahtlikult ning armulikult lähedalasuvale Fichteliga ja 
Schütziga vestlevale Weissenseele. 

Istudes Magdalen Sibylle'iga talveaias, hakkas hertsog 
teda vagatsemisega nöökama. Tema on küll katoliiklane 
ja täiesti tavaline ketser, kuid tema kojakirikunõunik, 
kes olevat usuküsimustes asjatundja, kõigepealt tema 
härra isa, pole sugugi nõus eksalteeritud õpetustega; 
alles eile olevat ta alla kirjutanud käskkirjale, mis keela- 
vat ühel tuntud proua von Molkil raske karistuse ähvar- 
dusel sektantlike koosolekute korraldamise. Kui ta oli 
näinud Beata Sturmini, pühakut, selle liikumise juhti, oli 
ta mõelnud, et läbikäimine inglitega ei tegevat naist küll 
eriti võluvaks; kuid nüüd, nähes Magdalen Sibylle'i, 
arvab ta teisiti ja nimelt, et läbikäimine jumala ja ingli- 
tega olevat siiski palju väärt. Kas Magdalen Sibylle ei 
tahaks teda natuke selles suunas juhatada. Magdalen 
Sibylle kuulas piinatult lamedaid nalju. Ta kartis Karl 
Aleksandrit, tema kuumaksköetud nägu, tema õgivaid 
silmi. Hertsogi nilbused ei ärritanud teda, ta tundis end 
jumalast mahajäetuna, sest muidu oleks ta selliste teo- 

tuste pärast keema hakanud ja poleks kartnud ka sellele 
metsikule Nebukadnetsarile oma vihast põlgust näkku 
paisata. Nüüd tundis ta ainult vastikust, ta oli väsinud ja 
kurb ja jumal jäi pimedusse istuma, jumal ei pidanud 
teda vastust väärivaks, jumal jättis tema maha. 

Ta kuulis jälle Karl Aleksandri valju, lärmakat häält. 
Magdalen Sibylle ärgu arvaku, et tema midagi nendest 
asjadest aru ei saavat. Veneetsias olevat ta palju tegel- 
nud vaimudenägijatega, ja kuigi ta pole ühtki Sweden- 
borgi lugenud, tundvat ta siiski siin Saksamaal üht 
ennustajat, kes võivat tulevikku näha ja kellel olevat 
imetlusväärselt hea läbisaamine meie Issand Jumalaga. 
Ta olevat küll lõpuks vaid üks vana juut ja Magdalen 
Sibylle olevat talle armsam, ja kui tal edaspidi mõnd 
teadet armsalt jumalalt vaja läheb, arvestavat tema, et 
ta võib Magdalen Sibylle'i poole pöörduda. Sealjuures 
võttis ta neiul maski eest ja tema õgivad, vägistavad 
silmad tungisid ohjeldamatult Macdalen Sibylle'isse. 

Talveaias oli kohutavalt palav, võõrapärased puud ja 
taimed liikusid küünalde valgusel kui inimesed, muusika 
voolas erutavalt sisse, Magdalen Sibylle'il oli metsik pea- 
valu, hertsogi silmad ja sõnad lõikasid teda nagu mingi 
terava, lõikava noaga. Ta nägi, kuidas sõnad hertsogi 
lopsakast, himurast suust väljusid, temale lähenesid, 
teda torkisid, näpistasid, tema hinge nahka rebisid. Ta 
tundis end olevat katkemiseni pingutatud. Kohe teeb ta 
midagi metsikut, mõttetut, kuid viimasel silmapilgul 
vabastab teda üks hertsoginna paaž, tuues talle kutse 
teha visiit Tema Hiilgusele. 

Marie Auguste istus suuremas ringis. Ta ümber olid 
Süss, härra de Riolles, salanõunik Schütz, siis noor kohtu- 
sekretär Götz, blond, rumal, värske, ühest kõige lugu- 
peetavamast perekonnast, karjasekostüümis, oma ema, 
salanõunik Götzi abikaasaga ja oma õe Elisabeth Salo- 
meaga. Mõlemad daamid, ema ja õde, olid naeruväärselt 
sarnased, nad sarnanesid kahe õega, mõlemad kahvatud, 
õrnad, pikaliikmelised, väga ilusad, rikkaliku heleda 
juuksega ja suurte, unistavate, rumalate silmadega. Nad 
istusid, linablondid ja armsad, mitte kuigi algupärastes, 
veidi moestläinud karjasekostüümides ja palveldasid 

hertsoginnat oma heledate, naiivsete häältega ja armas- 
tusväärsete, rumalate silmadega. Samal hetkel tuli loiult 
ja uhkelt talveaeda tagasi ilus, lopsakas Süssi armuke 
Sophie Fischer ja Marie Auguste ei saanud hoiduda töga- 
mast oma hoovijuuti tema armukese pärast. Süss oli suru- 
nud läbi, nähtavasti vastutasuks tütre eest, isa, kojafiskal 
Fischeri nimetamise ekspeditsiooninõunikuks. Süss seisis 
oma saratseeni ülikonnas, sihvakas ja elegantne, daamide 
ees; vilunult ja kohmetuseta nöökas ta vastu, et muidugi 
neiu Fischer olevat olnud talle armas ja teretulnud maja- 
daam; kuid pärast seda, kui Tema Hiilgus olevat suvatse- 
nud tema isa silmapaistvale kohale tõsta, ei saavat ta 
Sophiet enam tülitada; ühe nii suure ametniku jtütar, see 
ei sobivat. Ta naeratas ja lõpetas häbematu ükskõiksu- 
sega, et ta vallandavat ta homme. Väike seltskond imes- 
tas tema küünilist avameelsust, tema elegantset, pilkavat 
tooni, millega ta oma armukesele lõpparve andis ja selle 
maha jättis. Hertsoginna lõbutses, ka härra von Schützile 
meeldis ilmselt see härrasmehelik käitumisoskus, noor, 
rumal kohtusekretär Götz ei teadnud õieti, mis ta pidi 
tegema, tema pani suurt rõhku korrektsele käitumisele, 
ta ei teadnud, kas ta pidi juudile kaasa kiitma või talle 
kallale tormama, otsustas lõpuks tumma, sõjaka näo 
kasuks. Kuid õrnad ja magusad daamid Götzid, ema ja 
tütar, imetlesid kaalutud elegantsi, millega see kavaler 
ühe armuloo lõpetas, ja vaatasid tema peale täis imetlust 
ning õma huvi. 

Siia ringi tuli nüüd Magdalen Sibylle. Hertsoginna oli 
tähele pannud, kui väga Karl Aleksander temaga tegeles, 
ka Marie Augustele meeldis tütarlaps pruun ja, julge, eru- 
tatud näoga ja haruldase sügavsiniste silmade vastuoluga 
mustale juuksele. ÜUudishimulikult tahtis ta lähemalt 
vaadata, mis on temas nii ligitõmbavat. Hertsoginna ula- 
tas talle heatahtlikult käe suudlemiseks, vaatles teda üks- 
kõikselt ja häbenematult. Magdalen Siby:le viskas kiire 
ara kõrvalpilgu Süssile. Süss oli tema tulekul sügavasti 
kummardanud, nüüd seisis ta tõsiselt ja ametlikult. 
Magdalen Sibylle oli nagu päästetud, et ta ei olnud enam 
sunnitud hertsogit kuulama, ta tundis heasoovlikkust, mis 
hertsoginnast temale vastu hoovas, kuid ükskõikne 

vormilikkus Süssi näol ajas ta jälle segadusse. Ta istus 
timmalt, kuna teised jätkasid oma kerget ja tähtsusetut 
vestlust, ent äkki vallandus temas hirm, pinge, pettumus, 
pöörane viha, ootus ohjeldamatus nutuhoos, mis paiskas 
tema hertsoginna ette. Segadus ja kerge muhelemine 
teiste hulgas, Marie Auguste silitas väikese, ilusa, lihava 
käega tütarlapse suurt, külma kätt. Kuid Süss kasutas 
osavalt silmapilku, lubas hoolitseda seile eest, et tütar- 
laps rahuneks, viis nõutu, vapustatu minema. Albilt nae- 
ris hiinlane Riolles, kergelt naeratas hispaanlane Schütz, 
lambakar jus-kohttsekretär Götz ei leidnud jällegi muud 
väljapääsu, kui sõjakas näoilme. Kuid hertsoginna lobises 
südamlikult edasi, otsides silmadega oma meest ja nentis 
rahuldustundega, kuidas hertsog tütarlapsega mööduvale 
Süssile silmi pilgutas. 

Tuba, kuhu juut viis Magdalen Sibylle'i, oli jahe, kui 
tulla küünaldest, veinist ja inimestest ülekuumendatud 
saalist. See oli ruum magamistoa ees, läbi uksekardina oli 
näha uhket voodit kuld amorettidega. Siia oli teistest 
tubadest kokku käntud igasuguseid asju, mis muidu olek- 
sid maskeraadi seganud, kergesti purunevat portselani, 
hiina asjakesi, puur papagoi Akibaga. Peokära kostis siia 
vaevalt, pärast täis rahvast saale mõjus see väike tuba 
oma värske õhu, tühjuse, vaikuse ja jahedusega mõnu- 
salt ning rahustavalt. 

Magdalen Sibylle istus madalal diivanil, hingates 
rahulikumalt vabamas asendis. Ta näis suurena nii nagu 
ta seal istus, soe ja vallandunud kõigest segadusest ning 
ärritusest, ja Süss, kes nõtkena ning lugupidavana tema 
ees seisis, ihaldas teda väga. See oli halb ja kohmakas” 
kokkusattumus, e: nüüd tuleb teine, kes tõenäoliselt ei 
oska sugugi naut:des maitsta, et talle on midagi hõrka 
sülle langenud. 

Tütarlaps vaatas pikkamööda oma suurte, hingestatud 
silmadega mehele. Süss leidis kohase olevat sellele pil- 
gule vastata ohjeldamatu andumusega, millega ta oli 
harjunud, ja sellele andumusele erijuhul veidi isalikkust 
juurde lisada. Vaene Lucifer! mõtles Magdalen Sibylle. 
Ta on õigelt teelt eksinud ja õnnetu. Pole mingit mõtet 
rutata ja talle raevuka ning maruvihase vannutamisega 

kallale tormata. Ma võtan vaikselt kinni tema käest ja 
räägin talle leebeid sõnu kuni ta jumala juurde tagasi 
pöördub. Kuidas võisin ma kahelda, kas mul jätkub 
jõudu oma ülesande teostamiseks. Ta ootab ju ainul;, et 
keegi tuleks ja lepitaks teda jumalaga. 

«Ma olen trööstitu, preili,” ütles vahepeal juut oma na- 
dala, paitava häälega, ,et teile ikka minu juuresolekul 
õnnetus juhtub. Esimene kord, kui mul oli õnn teid ko- 
hata Hirsau metsa puude all, siis jooksite teie minu eest 
ära. Kui teie siis oma härra isaga mulle oma külas- 
käiguga au osutasite, hakkas teil minu majas halb. Täna, 
mil ma uskusin, et olin oma tagasihoidlike võimete piires 
teinud kõik oma külaliste hea tuju tagamiseks, näen ma 
oma valurikkaks kurvastuseks, et ma seda jällegi pole 
suutnud tagada. On mu nägu tõesti nii kole ja vastik, mu 
preili? Või on need võib-olla siiski ainult saatuslikud ju- 
hused?” Ja ta kummardas tütarlapse poole, kes istus suu- 
rena ning punetavana diivanil. 

mÄrge simuleerige enam, härra finantsdirektor,” ütles 
Magdalen Sibylle äkki vapra hooga ja vaatas talle ava- 
silmi, vagalt ja tungivalt otsa. , Ma tean väga hästi, et 
teie olete Lucifer, Beliali ! poeg ja teie teate, et mina o”en 
saadetud ja tulnud teiega võitlema ja teid jumalale alis- 
tama.” 

Süssil oli palju kogemusi naistega, ta oli harjunud ülla- 
tustega, ta ei kaotanud iialgi enesevalitsemist ega näida- 
nud end iialgi hämmeldununa. Kuid see kõnelus tuli 
talle täiesti ootamatult, röövis talt kõnelemisvõime, esi- 
mene kord elus puudus tal kohane vastus. Talle oli 
soodus, et Magdalen Sibylle nähtavasti ei oodanudki 
mingit vastust, vaid rääkis veidi hinge tõmmates edasi. 
Ta saavat hästi aru Luciferi kartusest, et jumal kui tema 
vastane lükkab teda tagasi; muidugi oleks see ka kohu- 
tavalt raskeks otsuseks loobuda tuhandeaastasest ise- 
meelsusest. Kuid kui isemeelsus ja õel kangekaelsus ära 
langevad, siis vabanevat hing kurjast kärnatõvest ja uju- 


1 Belial e. Beliar — (heebrea k. — pahadus, hukutaja), Uues 
Tes:ameadis ia bilis-juudi kirjanduses saatana ja antikristuse 

vat jumalas nagu sulnis, leiges, selges vees. Muud taolist 
rääkis ta veel enam ja tungivamalt ning ulatas talle oma 
agaruses käe. 

Süss oli temale omase väledusega end vagatsejate 
sõnaraamatule kohandanud, haaras Magdalen Sibylle'i 
käe ja alustas ruttu kokkuklopsitud vastust, ja nad olid 
mõlemad parimas sõiduvees, kui äkki hertsog tuppa 
ilmus. Laienenud silmateradega, hirmunult, abiotsivalt 
vaatas Magdalen Sibyile üksisilmi Süssile, takista- 
tult, kuuldavalt hingates. Kuid juut ütles lugupidavalt, ta 
pidavat tagasi minema oma külaliste juurde, ja äkki jäi 
ta üksi hertsogiga. Papagoi kisendas läbilõikavalt: ,Ma 
vie pour mon souverain,” ja kõrvaltoas seisis 
heledas, alasti valguses häbitu, toretsev voodi. Karl Alek- 
sander ütles kähiseva, pingutatud häälega midagi naljat- 
levat, zähtsusetut. Magdalen Sibylle nägi tema punetavat, 
kergel: higistavat nägu, nägi tema tumenevaid ja met- 
sistuväid silmi, haistis tema joobnud, palavat hõngu. 
Magdalen Sibylle läks vaevaliste sammudega ukse poole, 
kogeles mingi vabanduse, tahtes Süssile järele minna, 
tagasi külaliste juurde. Kuid uks oli lukustatud. Karl 
Aleksander naeris tehtult, võttis kohmakalt kallihinna- 
lise, antiikse rinnapantseri seljast, vaikis, oli kuulda 
ainult tütarlapse hingamist. Hertsog lähenes talle õudse 
sõbralikkusega, haaras Magdalen Sibyllei käe oma kätte, 
kummalisse kätte, käeselg oli kitsas, piklik, luine, kar- 
vane, peopesa lihav, rasvane, lühike. Magdalen Sibylle 
põikles kõrvale, hertsog haaras teda tugevamalt, auras, 
turtsus kuumaks köetuna. Magdalen Sibylle sai tagasi 
oma jõu, kaitses end metsikult, kuid lootusetult raske, 
tugeva, ülesärritatud mehe vastu. Kauge muusika riismed 
tungisid tuppa, Magdalen Sibylle karjus, erutatult ja 
kähisevalt lendles puuris papagoi. 

Väljas vabastas maskipidu end ikka enam mõõdukuse 
valjatest. Kõigist varjulistest nurkadest kuuldus kriiska- 
mist, rõhkimist, kõditatud, summutatud hüüatusi. Tunnus- 
tavalt mainis härra de Riolles härra von Schützile, et 
isegi Poola majesteedi hoovkonnas ei loitvat lõbu nii 
kõrgele. 

Süss, tulles tagasi kabinetist, sukeldus rahutu, metsiku 


175 


ägedusega maskeraadi keerisesse. Ta hoidus eemale 
hertsoginnast, kes temalt oma väikese, himura ja lõbusa 
naeratusega päris Magdalen Sibylle'i järele, ja lipitses 
daamide Götzide, ema ja tütre ümber, kelle vastu ka hert- 
sog huvi tundis, sellise vihase pealetükkivusega, et 
kohtusekretär Götz, nähes, et tema ähvardav näoilme 
jäeti tähele panemata, end ühes nurgas purju jõi, kuna 
mõlemad daamid Götzid juudi küünilistele galantsustele 
anduvalt ja rumalalt taeva poole vaadates vastasid. 
Väike napoli komödiant, kollane, veidi rasvane ja riku- 
tud, oli end külge kleepinud Thurn ja Taxise vanale 
vürstile. Ta teeskles, nagu ei teaks ta, kes ta on, et ta 
silitab, kõditab, meelitab teda ainult tema elegantse ja 
suursuguse välimuse ja oleku pärast. Vana vürst, nähes, 
et tema, hoolimata teenijatega ühevärvilisest riietu- 
sest, siiski ka veinipunases silma torkas, elustus, tema 
pahameel kadus silmanähtavalt. Ka Remchingen tundis 
huvi komödiandi vastu ja õgis teda juba klaasistunud 
silmadega, kuid napolitaanlane laskis osavasti tugevalt 
joobnud kindrali peene, vana, rikka vürsti kõrval ära 
langeda. Kuid ühest nurgast jõllitas üksisilmi kohtu- 
sekretär Götz napolitaanlast, hurmunult, silmad loori- 
tatud veel rohkemgi unistustest kui joobnud olekust. Ja 
ajal, mil ta kindralit eemal hoidis ja vana vürsti enda 
poole tõmbas, leidis ta veel võimaluse sundida üheainsa, 
kuid lõpmatult kõneka pilguga noore, rumala, blondi, 
värske karjase igaveseks oma rööbastesse. 

Weissensee, konsulent Neuffer ja salanõunik Fichtel 
istusid Schützi ja härra de Riolles'ga pharomängu juures, 
würzburglane jõi oma kohvi, Weissensee ja Neuffer mait- 
sesid rasket, mustjaspunast sekti, mida võis saada tervel 
Lääne-Saksamaal ainult Süssi juures, räägiti poliitikast. 
Agaralt ja morni tungiga imes Neuffer, koomiline ja 
paljupilgatud oma sarlakpunases kokkulapitud kostüü- 
mis, endasse ainuvalitsemise teooriat, mida jesuiit peene 
ja vaikse endastmõistetavusega arendas. 

Weissensee polnud sedapuhku nii asja juures kui 
tavaliselt. Ta vaatas targa, kõhna peaga rahutult ümber, 
küsis ühelt ja teiselt, kas keegi pole näinud tema tütart; 
kuid keegi polnud näinud Magdalen Sibylle'i. Weissensee 

pikad, peened käed higistasid ja ta umbusklikud silmad 
otsisid rõhutult paremalt ning vasakult. 

Lõpuks, nähes Süssi, vabandas ta end teiste härrade 
ees, tõttas lenneldes oma siidises veneetsia mantlis eba- 
tavalise rutuga tema poole ja päris tütre järele. Süss 
mainis pealiskaudselt, preilil olevat peavalu, ta olevat 
taandunud ühte vaiksemasse ja külmemasse tuppa. 
Kirikunõukogu esimees, tasakaalust võrdlemisi väljas, 
tahiis tütre juurde minna. Kuid Süss arvas, et olevat 
siiski kõige parem preilil puhata lasta; pealegi, niipalju 
kui ta teadvat, hoolitsevat Hiilgus isiklikult tema eest. 
Sealjuures vaatas ta Weissenseele kindla, häbematu ja 
lugupidava naeratusega. See hakkas värisema, pidi 
istuma. Pärast lühikest vaikust mainis Süss rahulikult, 
ikka veel naeratades, hertsog olevat end uue kirikunõu- 
kogu esimehe suhtes väljendanud harukordse armulikku- 
sega, aukõrgendus ja ordenid ei lase enda peale kindlasti 
kaua oodata. Weissensee noogutas paar korda kumma- 
lisel,  hajameelsel, vanamehelikul kombel, põrnitses 
viisaka, kergelt moonutatud naeratusega peo möllu, hak- 
kas äkki takistatult ja ebakindla häälega, Süssile otsa 
vaatamata, seletama oma avarast majast Hirsaus. Ta 
maalis mugava maamaja: viinamäed, lõikusepärg, maja 
ja hoov nägu kord ja kohus, maaümbruse rahu; kuidas 
oli ta seal töötanud oma Uue Testamendi kallal, vabal 
ajal, väga kaugel kõigist maailma asjadest, aeg-ajalt 
veidi vahtu välja käärides, maitstakse seda asjatund- 
likult; ja kuidas kõige selle vahel on liikunud tema tütar, 
lihtne ja vaikne, asjalik ja teadlik. 

Kesk seda unistust, mida ta rääkis rohkem endale kui 
Süssile, vaikis ta niisama äkki kui ta oli alustanud. Ta 
nägi välja kössivajununa, elegantne veneetsia mantel 
rippus lõdvalt tema ümber, ebaorgaaniliselt nagu kokku- 
lükatavad nahkhiire tiivad. Juut, seistes ennast paljas- 
taja, abitult, irdunult istuja ees, vaatas teda üles-alla, 
pilkas kerge, virge, loorimatu häälega teise vaikimist: 
»Ma poleks iialgi uskunud, et teie suudate olla nii senti- 
mentaalne.“ — ,,Muidugi mitte, muidugi mitte!“ vastas 
agaralt end kokkuvõttev Weissensee. ,Ma pole elu 
jooksik, ekstsellents. Ma pole iialgi ühegi seikluse eest 

kõrvale põigelnud, tervel eluajal mitte. Uudishimu oli 
põhimõte, mille järgi ma oma elu rajasin.” Ta katsetas 
oma harjunud kergemeelset naeratust. , See peab olema 
küll mõni väga rahutu täht, mille all mina sündisin. See 
ei ole mulle kunagi rahu andnud, on mind ajanud läbi 
paljude maade ja üle merede ja on mind käskinud vaa- 
data kõigi sumala ja saatana olevuste pottidesse. Ah, 
minu mälestused!” 

Kuid siis juhtus, et ajal, mil ta end pingutas oma mäles- 
tuste meeldetuletamisega, moondus valge, naeratav juudi 
nägu kaardunud pruunide silmadega ja lopsakate huul- 
tega. Juhtus, et ta äkki päris kindlasti tajus, et mõned 
sammud temast eemal, lukustatud ukse taga kaitseb end 
tema laps nõrkemiseni, peksleb jõuetuks jäädes, välja- 
vaadeteta. Ta nägi teda, ta nägi kuidas soojus taandus 
tema pruunjatest julgetest põskedest, kuidas tugevsinised 
silmad tumeda juukse all tardunult ja klaasistunult 
pöörlesid. Ja ta kuulis asjalikku, arvteravat häält: , Nagu 
asjaolud täna õhtul on kujunenud, tohin ma teile aukõr- 
genduse ja ordeni saamiseks anda kõige kindlamaid 
lootusi.” 

Kummaline oli seejuures asjaolu, et ta sugugi ei viha- 
nud seda häbematut ja siduva naeratusega tema ees toe- 
tuvat meest. Ta mängis ainult soovi ja ettekujutusega, et 
see teine istuks seal niisama rahutult ja purustatult, kuna 
tema, Weiss2nsee, seisaks naeratades ja virgelt ta ees. 
Edasi käitus ta nagu tavaliselt, ainult kõik, mis ta tegi 
või ütles, oli ängistavalt ebatõeline nagu unest välja 
aurutatud, marionetlik. Ta kummardas, ta vastas hertso- 
ginna naljadele, ta rääkis asjalikult ja diplomaatlikult 
salanõunik Fichteliga, härra de Riollesi väga põhjatule 
ja peenele rõvedusele vastas ta veel peenema ja nilbe- 
maga. Kuid kõik need hääled kõlasid kummaliselt mehaa- 
niliste ja õõnsatena ning inimesed liikusid nukulikult ja 
väga kunstlikult ja kõik näis olevat tehtud vahast. Ka 
hertsog, kes nüüd jälle, raske, suur, väsinud ja vallandu- 
nud liikmetega, longates rohkem kui tavaliselt, saali tuli, 
näis talle vahanukuna, suitsu ja uduga kaetud. 

Kuid hoolimata sellest õnnestus tal siiski, nähes hert- 
sogit, uut loctust loitma panna. Ta ajas ära oma Nägemu- 

sed, ta käskis vaikida oma teadvusel ega tahtnud seda 
tõeks tunnistada. Kiire, hõljuva liigutusega kahmas ta 
oma veneetsia mantli ja astus hertsogile teele ette, terve 
mees oli vaid ainus tungiv, paluv küsimus, et võib-olla 
pole see siiski sündinud. Kuid hertsog ei näinud teda, 
nähtavasti ei tahtnud teda näha, tal polnud silmi tema 
jaoks; ta läks, kuigi Weissensee oli koguni tema lähedu- 
ses, otse enda ette vaadates temast mööda pelgliku ja 
vägivaldse röhitsusega. 

Siis tundis Weissensee end äkki kohutavalt väsinud ja 
vanana. Ta otsis endale vaikset nurka ja sattus Jaua 
juurde, kus istus ja jõi üksildane kohtusekretär Götz. See 
tundis end olevat väga austatud härra kirikunõukogu 
esimehe seltskonnast, tõusis, kuigi juba tugevalt veini 
mõju all, vormiliselt üles ja tegi mitmeid tülikaid kum- 
mardusi. Ja siis istusid mõlemad mehed, üks vana, peen, 
kurb, lõhestatud ja teine noor, kohmakas, pulbitsev, pet- 
tunud abituses ja unistuses, nad vaäikisid, vahtisid üksi- 
silmi pidulikku ja ülekuumendatud sagimist ning jõid. 

Kuid Karl Aleksander kõndis küllastunult, uhkelt ja 
rahuldatuna läbi saali. Ta naeris vahel kohmetult ja ise- 
meelselt nagu poiss, kes on teinud midagi halba ja suu- 
rustab sellega, et aidata end üle häbist. Kuid just selle- 
pärast ta tegi seda nimme, et igaüks märkaks, et ta tuleb 
embusest. Ta viipas talle küsivalt otsavaatavale abikaa- 
sale laia žestiga, mida hertsoginna võis vaevata tõlgit- 
seda ülestunnistusena. Ta läks mööda pharolaudadest, 
kus õhetavad ja sisemiselt segamise peale väga pahased 
mängijad üles tõusid, ja kinnitas, et ta lõbutsevat täna 
õhtul erakordselt, aga täiesti erakordselt. Ta jõi janune- 
des kaks suurt klaasi tokaierit ja jäi väga purju. Ta asus 
oma äia juurde, kes nüüd oli napolitaanlannast tuld võt- 
nud, mida Karl Aleksander endale tunnustavalt ja heaks- 
kiitvalt teadmiseks võttis. Ta langes vanale vürstile mitu 
korda kaela, ütles õrnalt: , Teie Heldus! Teie Heldus! On 
hea, et Teie Heldus tunneb end nii noorena.” Siis hooples 
ta edevalt ja sentimentaalselt Itaalias möödasaadetud 
noorusajaca, oma Lombardia sõjakäikudega, oma Veneet- 
sia seiklustega. Cassano eest tuli tal küll lonkava jalaga 
mäksta, kuid see ei olnud liiga kõrge hind selle eest. Ah, 

Veneetsia, Veneetsia! Aeleda ringi maskiga näo ees, ja 
naised ja kahevõitlused ja poliitika ja alkeemikud ja 
vaimudenägijad ja laguunid ja üle kõige Kümne saladus- 
lik käsi. Tema, Graziella Vitali, äratab temas need mäles- 
tused, tema, kes lõhnab nii hästi, ärritavalt ja võöra- 
maiselt. Ja tema silmad hindasid napolitaanlannat üksik- 
asjaliselt ja asjatundlikult. ,Teie Heldusel veab mitte 
halvasti,” lalises ta, ,minul veab ka mitte halvasti. Suum 
cuigue! ! suum cuigue! Issand Jumal on meid mõlemaid 
selle maailma sõnnikulavas istutanud sellistele kohtadele, 
kus on soe ja pehme ja palju päikest.” Ja ta patsutas tun- 
nustavalt paljast, kollast, pehmet komödiandi kätt ja soo- 
vis õnne vanamehele peene kanakese puhul, kelle kitku- 
mist see parajasti oli alustamas. 

Süss hoidus hertsogist eemale. Ta oli kade ja kibestu- 
nud, ta teadis, et Karl Aleksander hakkab kohe talle 
kirjeldama oma seiklust Magdalen Sibylle'iga, mühakli- 
kult ja kohmakalt, üksikasjaliselt ja ta ei ole sellises 
tujus, et kuulata nendest rõõmudest, mille esiviljale tege- 
likult oli temal eesõigus. Nendest mõtetest pääsemiseks 
hõljus ta oma peo kõrgetel lainetel. Tema sünnipäeva 
pühitsemiseks, pidutsemiseks, selle auks, et tema ilmas 
on, on süüdatud kõik need küünlad, kaetud kõik need 
lauad, sisustatud need toredad ruumid, tulnud need ilusad 
daamid ja suured isandad. Ta on jõudnud väga kõrgele, 
iialgi enne teda pole ükski juut jõudnud Saksamaal nii 
kõrgele ja hiilgavale järjele. Kuid ta seisab seal veel 
hoopis teisiti. Tema aadliseisusesse tõstmise palve on teel 
Viini, keisrikotta; ta saab — Karl Aleksander, talle iga 
päevaga rohkem ja rohkem tänu võlgu, peab selle läbi 
suruma — tõstetud aadliseisusesse. Ta ei ole narr nagu 
Isaak Landauer, ta ei jookse ringi juudikuues ja oimu- 
lokikestega; kuid ta ei mõtlegi sellele, et odavate abinõu- 
dega. usku vahetades nagu tema vend, muretseda endale 
tiitel ja seisus. Tema seisab päris ülal, ainult tänu oma 
geniaalsusele, ainult tänu oma õnnele ja geniaalsusele. 
Ta on osanud õigeaegselt asetada oma panuse hertsogile, 


1 Suum cuigue — (ladina k.) (antagu) igaühele oma. 
(Tõlkija märkus.) 

kui see oli veel väga väike ja väga tähtsusetu. Ta ei 
jäta astumata neid paari astet, mis tal on veel tõusta. 
Ta jääb juudiks ja saab sellele vaatamata, ja just see 
ongi tema võit, aadlikuks ja maahoovimeistriks ja tal 
on õige koht hertsogiriigis täiesti vormipäraselt ja terve 
maäilma ees. 

Tantsiti. Ta täitis südame, silmad ja kõrvad kirju, aus- 
tava lärmiga. Tema unistused hõljusid kõrgele viiulite 
helides, trummid mürtsusid tema võimust, naiste ilu, 
härrade siidine toredus olid talle austuseks. Ta vaatas 
oma pidu, väga punane suu pooleldi avatud, ekstaat:line 
naeratus valges näos. Kuid äkki pühib mingi nähtanatu 
käsi rahuldatud, naudingulise küllastuse tema näolt. 
Haihtunud on värviline, laineline, rõõmus vaht. tukmu- 
nud kirjult kohisev, joovastav pidu; ta näeb muusikuid 
mängimas nõrkemiseni, kuid ta ei kuule enam mingit 
muusikat. Ta näeb end sammumas ühes teises, uduses, 
irvitavas, ängistavas tantsus. Tema ees, hoides teda käest, 
sammub tema onu, rabi Gabriel, tema taga, tema teise 
käe kõrval lohistab hertsog, tugevamini longates, oma 
halvatud jalga. Päris ees, paljude käte kaudu temaga seo- 
tud, kas pole see Isaak Landauer, kes pead vangutždes, 
kõhnana, rumalalt lotendavas juudikuues rütmiliselt oma 
jalgu seab? 

Kui ta end nägemusest lahti kisub, seisab tema ees oma 
iganenud portugali riietuses Dom Bartelemi Pancorbo, 
sügavatest silmakoobastest tungivad varitsevad silmad 
Süssi poole, pikkamööda roomab kõrvu hauatagune, 
oõnes hääl: ,Kuidas on, härra finantsdirektor? Ma lisan 
tubakamanufaktuurile veel viinamaksu ühe kuu eest: kas 
annate selle ära, selle solitääri?” 

Ja pidu kestis edasi. Õhtu teiseks osaks oli Pfäffle, kes 
ükskõikselt, uniselt ja täpselt juhtis keerukat balli meh- 
hanismi, välja mõelnud üllatuse. Lagi Merkuri võidu- 
käiguga avanes, lennumasinal ilmus poisike Cupido, ta 
hõljus üle külaliste, puistas roose, avaldas hästiriimitud 
aleksandriinidega truudust hertsoglikule paarile, scovis 
Süssile õnne sünnipäevaks. See oli väga korralik 
poiss, ta deklameeris väga kenasti oma värsse ja kui 
Cupido ka Švaabipäraselt rääkis, siis oli see, nagu seda 

arvas valjusti rääkiv Remchingen, siiski parem, kui et 
poiss oleks kõnelnud juudi žargoonis. 

Kui kohe pärast seda jälle tantsuga alustati, juhtus 
väike vahejuhtum. Äkki seisis üks kah:lase välimusega, 
hooletusse jäetud mees saalis ja pidas kõnet. Koguneti 
naerdes tema ümber, arvati, et tema ilmumine kuulub 
maskeraadinaljade hulka, nähtavasti oi ta ka sel teel 
sisse pääsenud. Kuid peagi selgus, et toored ja ropud ju- 
tud heebrea õiguse ja terve heebrea röövelliku, tapva ja 
sigadusliku majapidamise kohta olid mõeldud tõsiselt. 

See hooletussejäetud sõimaja oli Johann Ulrich Schert- 
lin. Tal oli Stuttgardis üks väike äriasi korraldada, ta oli 
«sinise Soku” kõrtsi läinud, oli sõimavate väikekodanik- 
kude seltsis enese purju joonud, kuna kondiiter Benz 
vaikides pealt kuulas, mürgiselt ja rahuldatult ainult kord 
tähendas: ,,Eelmise hertsogi ajal valitses hoor,“ millele 
järgnes üldine röhkimine ja irvitamine. Seal oli siis Johann 
Ulrich Schertlin istunud, tal oli olnud nii hea, nagu juba 
ammugi mitte, sest nüüd polnud ta weldenslase piklik- 
kude, etteheitvate ja põlglikkude silmade ees, ta oli palju 
joonud ja lõpuks juudi majja läinud, et talle oma arva- 
mist öelda. Mõned tema joomasõpradest olid läinud 
kaasa, need seisid nüüd väljas lumes, peosaalidest täna- 
vale langevas küünlavalguses; härraste kojuviimiseks 
ettesõitnud kutsarid seltsisid nendega ja seal nad seisid, 
rohkem uudiskimulikud kui maruvihased, kuni Johann 
Ulrich ahelais vahiruumi viidi. Kuid see seisis siidi- 
riietatud külaliste hulgas, räpane, haisev, täis halba veini, 
piiritult ja ropult sõimates. Juba taheti teda politseile üle 
anda, kuid Süss, kuuldes, et see mees on Schertlin, tegi 
korralduse tema selleks ööks hullumajja kinni panna ja 
järgmisel päeval Urachi tema abikaasa juurde tagasi 
saata. 

Ja pidu jätkus. Karl Aleksander, väga purjus, märkas 
vahejuhtumist Schertliniga väga vähe ega saanud midagi 
aru. Nüüd lõpuks õnnestub tal vallutada Süss ja ta istub 
temaga kõrvale, soovides kirjeldada asjatundjale üle- 
elatud naudingut. Ta nuuskab nina ja nohiseb, ta on 
tõesti väga purjus, ta on oma muistse kangelase ülikonna 
mitte päris õieti pannaldanud, ta istub, soe, täis veini 

hõngu, veinist punase peaga, raske, ta naerab ja lällutab ja 
patsutab aukartvalt ja truualamlikult pealtkuulava juudi 
reit. ,Peen suutäis!” matsutab ja laksutab ta. ,Seda tegi 
tema, juut, hästi, et ta minu jaoks selle peole kutsus. Ma 
ei jää talle vastavat vaevatasu võlgu. Ühel saksa vürstil 
ei sobi närutada. Peen suutäis!“ Ta kirjeldas Magdalen 
Sibylle'i, joonistas oma punaste, kohmakate kätega, mis 
olid kummalised oma kitsa selja ja lühikese, lihava peo- 
pesaga, tema ihu üksikasju, reisi, rindu. ,Uks metsik 
varss! Lööb takka üles, puskleb ja hammustab ja hõõgub. 
Ja on jääkülm, kui ta sellega leppima peab.” Ta viipas 
väikesele, kollasele, väledale napolitaanlannale, kes 
terve oma askelduse juures vana vürstiga veel aega 
leidis talle silmi teha, keel kõlvatult suunurgas. ,,See on 
tuul, üks hoog, üks mõnus lõhn. Saagu Tema Hiilgus, härra 
äiapapa, temaga õnnelikuks.“ Ta luksus kerget, põlglikku 
naeru. ,,Kuid teine, see minu südamedaam, tuhat ja tu- 
line! See pole võõramaine kalts. Ei kummarda ega murdu 
embuses.” Ta najatus unistades ja sentimentaalselt tagasi. 
"Minu oma on nagu metsajärv,” ütles ta ebakindla, sõudva 
käeliigutusega. , Nagu järv metsas,” kordas ta lällutades, 
vajus veidi ettepcole, sulges silmad, nohises. 

Süss tahtis juba raevunult, ettevaatlikult ja aupaklikult 
eemalduda, kuid seal elustus Karl Aleksander uuesti ja 
alustas kätega veheldes ning joonistades tähtsalt: ,,Küll 
on silmad, sindril! Silmad! Tead, millele ma pidin mõt- 
lema? Seda sa juba ära ei arva. Seda ei arva sa ära tervel 
oma eluajal.“ Ta 1akkas naerma algul vaikselt, siis kori- 
sedes, luksudes, rappudes ikka valjemalt: ,,Sinu ennusta- 
jale pidin ma mõtlema, mustakunstionule. — Silmad on 
tal sindril! — Ennustaja. — Esimest ma teile ei ütle —” 
Äkki valdas teda viha: ,,Või ta ei ütle mulle, see nõid, 
neetud, salakaval! Siis neelaku alla, jäägu see talle kurku 
pidama ja lämbugu, neetud juudi nõid!“ 

Ehmunud, väga kahvatu Süss oli hingeldades tagane- 
nud, tegi käega ennast kaitsva, vannutava liigutuse. Kuid 
Karl Aleksander ajas end vaevaliselt püsti, joobnud ja 
tige, katsus end seada uhkesse, raidkujuga sarnanevasse 
väepealiku asendisse, nagu pildil seitsmesaja kirvemehe 
ja Belgradiga, röökis, röhitses, kisendas: ,,Minule võib 

ette kuulutada, mida keegi tahab. Mina ei karda. 
Attemptol Mina julgen seda! Mina olen Karl Aleksander, 
Württembergi ja Tecki hertsog! Mina seisan saatusest 
kõrgemal! Saksa Achilleus! Jumala armust!” Ja ta seisis 
nagu tema enda monument. 

Kuid õige pea vajus ta tagasi oma tooli. Naeratas. 
«Nagu järv metsas,“ lällas ta veel, nohises, norskas, rögi- 
ses, korises, jäi magama. 

Ja pidu kestis edasi. Selle lärm tungis tänavale, kus 
Johann Ulrich ära viidi oma sosistavate seltsimeeste kes- 
kel, kainestunult, väsinult, tuhkhall; tungis kaugemale 
üle linna, üle maa, mis magas, ägas, end pööras, siia- 
sinna viskles, unest üles kargas, omaette ümises, nurises. 
Ja jälle uinus ja oma risti edasi kandis. 

Kolmas raamat 


JUUDID 


Vahemere ja Atlandi ookeani linnades elasid juudid 
suurelt ja võimsalt. Nad valitsesid kaubavahetust ida ja 
lääne vahel. Nad ulatusid üle mere. Nad olid kaasa aida- 
nud esimeste Lääne-India laevade varustamisele. Organi- 
seerisid kaubandust Lõuna- ja Kesk-Ameerikaga. Panid 
aluse Brasiilia varaallikate kasutamisele. Asutasid maa- 
kera lääneosas suhkrutööstuse. Asetasid alusmüüri New- 
Yorgi arenemisele. 

Kuid Saksamaal elasid nad väikeste ja armetutena. 
Nel jateistkümnendal sajandil tapeti neid siin rohkem kui 
kolmesaja viiekümnes kogukonnas, uputati, põletati, 
hukati rattal, kägistati surnuks, maeti elusalt. Ellujäänud 
rändasid suuremas osas Poolamaale. Sellest ajast alates 
elas neid Rooma riigis hõredalt. Iga kuuesaja sakslase 
kohta oli üks juut. Rahvast ja ametiasutustest kuri- 
kavalalt kiusatutena elasid nad kitsalt, viletsalt, pimedalt, 
kaitsetutena ühegi vägivalla vastu. Neile oli keelatud 
käsitöö ja vabad elukutsed, ametiasutuste eeskirjad sun- 
disid neid keerukatele ja nurgatagustele sahkerdanistele 
ja liigkasuvõtmistele. Eeskirjad piirasid neid toiduainete 
ostmisel, ei lubanud neil habet ajada, toppisid nad naeru- 
väärsesse, alandavasse riidesse. Nad suruti kitsasse 
ruumi, suleti tõkkepuudega nende geto ! väravad, lukus- 
tati need, iga õhtu valvati nende sisseminekut ja välja- 
tulekut. Nad elasid tihedalt kokkusurututena; nad palju- 
nesid, kuid neile ei antud laiemat pinda. Kuna nac ei 
saanud ehitada laiusesse, siis ehitasid nad kõrgusesse, 
korrus korrusele. Ikka kitsamaks, süngemaks, sopilise- 
maks muutusid nende tänavad. Polnud ruumi puule, 


L Geto — juudikvartal; juutidele kodanike õiguste andmiseni 
Euroopa ja idamaa linnades esinenud linnaosa, kus juudid teistest 


eraldatuna tohtisid elada. 8 

rohule ega lillele; neil polnud päikest ega õhku, nad 
seisid üksteisel valguse ees paksus, taudekasvatavas 
mustuses. Nad olid eraldatud viljakandvast mullast, 
taevast, rohelusest. Tuiskav tuul takerdus nende hallides, 
haisvates tänavates; kõrged laegasteks jaotatud majad 
varjasid väljavaate liikuvatele pilvedele, sinetavale kõr- 
gusele. Küürutõmbunult hiilisid nende mehed. nende 
ilusad naised närbusid noorelt, kümnest lapsest, keda nad 
sünnitasid, suri seitse. Nad olid seisev, joogiks kõlbmatu 
vesi, eraldatud, voogavast elust väljaspool, tammiga 
lahutatud teiste keelest, kunstist, vaimust. Nad elasid 
tihedalt üksteise kukil, piinlikus intiimsuses, igaüks tea- 
dis kõiki saladusi, nad urgitsesid umbusklikult keelt 
pekstes üksteise kallal; halvatud oma liikumises, hõõru- 
sid nad endid veriseks üksteise vastu; iga üksik kõigile 
vaenlane, iga üksik kõigiga vanutatud. Sest iga üksiku 
kõige väiksemgi viga või osavusetus võis saada õnne- 
tuseks kõigile. 

Kuid kindla haistmisega, mis neil oli uue, homse vastu, 
tundsid nad maailma välist ümberkihistunist, sündimise 
ja auastme asendatavust rahaga. Nemad olid seda koge- 
nud: kindlusetuses, õigusetuses, hädaohus oli ainult üks 
kilp; vankuva, ülesütleva jalgealuse taustal oli vaid üks- 
ainus kindel: raha. Rahaga juuti ei peatanud vahid geto 
väravas, rahaga juut ei haisenud enam, ükski asutus ei 
pannud talle enam pähe naeruväärset, teravat mütsi. 
Vürstid ja suured isandad vajasid teda, nad ei saanud 
pidada sõda ja sõjaväge ilma temata. Grävenizlased ja 
Švaabi hertsogid lasksid Isaak Landaueril ja Josef Süssil 
muutuda suureks ja esinduslikuks: Brandenburgi kuur- 
vürsti päikeses kasvasid Lipmann Gomperz ja Salomon 
Elias, keisri hoovkonnas Oppenheimerid. 

Kuid suurel rõhutute, õigusteta massil ning üksikutel 
võimsatel, Levandi ja suurte sadamalinnade uhketel 
juutidel, kes valitsesid Euroopa ja Uue Maailma kauba- 
teid ja oma kontorites otsustasid sõja ja rahu üle, ning 
allakäinud räpastel, viletsatel, naeruväärsetel saksa geto 
juutidel, kaliifide, Pärsia šahhide, Maroko sultani juudi- 
soost suures uhkuses ja hiilguses elavatel ihuarstidel ja 
ministritel ning mustuses ja põlguses elaval poola juudi- 

linnade täitanud pööblil, keisrite ja vürstide pankuritel,. 
ümbritsetud oma kontorites tähelepanust ja vihkamisest, 
ning koertest tagaaetud rändjuutidel maanteelt, surutud 
uulitsapoiste ja politsei poolt vastikusse, naljakasse 
alandusse, neil kõigil oli ühine kindel, salajane teadmine. 
Paljudele ei olaud see selge, nimetada mõistsid seda 
vähesed, mõned oleksid endid kaitsnud selge tunnetuse 
vastu. Kuid see peitus neil kõigil veres, nende sügavä- 
mates tunnetes, ta oli olemas: sügav, salajane, kindel 
teadmine võimu mõttetusest, muutlikkusest, väärtusetu- 
sest. Nad olid nii kaua elanud väikestena ja tähtsusetu- 
tena maailma rahvaste hulgas, purustatud kääbuslikult, 
naeruväärselt aatomiteks. Nad teadsid, et võimu oma- 
mine ja võimu all kannatamine ei olnud mitte see õige 
tõelikkus ega olulisus. Kas ei purunenud üksteise vastu 
kildudeks  vägivallahiiglased? Kuid nemad, kes ei 
omanud võimu, olid maailmale andnud oma näo. 

Ja seda õpetust võimu tühisusest ning tähtsusetusest 
tundsid suured ja väikesed juutide hulgast, vabad ja 
koormatud, kauged ja lähedased. Nad ei tundnud seda 
selgete sõnadega, mitte mõõdetava mõiste kujul, vaid 
vere ja tundmuste kaudu. See salajane teadmine joonis- 
tas nende huultele tolle mõistatusliku, leebe, üleoleva 
naeratuse, mis ärritas kahekordselt nende vaenlasi, kuna 
need tõlgendasid seda naeratust laostava häbematusena 
ja kõik nende piinamised ning halastamatus olid selle ees 
võimetud. See salajane teadmine oli see, mis ühendas ja 
sulatas ühte juudid, muud midagi. Sest see salajane tead- 
mine oli Raamatu mõte. | 

Raamatu, jah, nende Raamatu mõte. Neil polnud riiki, 
mis neid koos hoidis, polnud maad, polnud mullapinda, 
polnud kuningat, polnud ühist elamisvormi. Kui nad sel- 
lest hoolimata ühte kuulusid, rohkem ühte kuulusid kui 
kõik teised rahvad maailmas, siis oli see Raamat, mis 
neid nii ühte sulatas. Pruunid, valged, mustad, kollased 
juudid, suured ja väikesed, toredad ja kaltsused, jumala- 
kartmatud ja vagad: nad võisid oma eluaja saata mööda 
väikestes tubades, konutades ja unistades kodus või rei- 
sida toretsevalt ümber terve maailma värvilises, kuldses 
elukeerises: nende kõigi hinge sügavusse oli peidetud 


189 


Raamatu õpetus. Mitmekesine on maailm, kuid ta on 
tühine ja tuule tagaajamine; kuid üks ja ainus on Iisraeli 
jumal, olev, tõeline, Jahve. Mõnikord vohas neis elu sel- 
lest sõnast küll üle, kuid see peitus igaühes. Ja tundidel, 
mil nad muutusid jälle iseendiks, kui nende elu jõudis 
haripunkti, oli see neil olemas, ja kui nad surid, oli see 
neil olemas, ja mis ühelt teisele hoovas, oli see sõna. Nad 
sidusid selle endile palverihmaga ümber südame ja 
lauba, nad kinnitasid selle oma uste külge, sellega nad 
alustasid oma päeva ja sellega lõpetasid; esimese sõnana 
õpetasid nad selle imikule ja see sõna oli surija viimases 
korinas. Sõnast imesid nad jõudu, millega üle saada 
nende teele kuhjuvatest piinadest. Kahvatuna ja salaja 
naeratasid nad Eedomi võimu üle, tema märatsemise ning 
tema olemise ja askeldamise hullumeelsuse üle. See kõik 
oli kaduv; mis jäi, oli sõna. 

Nad olid seda Raamatut endiga kaasa vedanud läbi 
kahe aastatuhande. See oli nende rahvas, riik, kodu- 
maa, pärandusosa ja omand. Nad olid seda kõigile 
rahvastele sobitanud ja kõik rahvad tunnistasid seda. 
Kuid ainsad seaduslikud omanikud, tundjad ja haldurid 
olid nemad üksinda. 

Kuussada nelikümmend seitse tuhat kolmsada üheksa- 
teistkümmend kirjatähte oli selles Raamatus. Iga kirja- 
täht oli loetud ja kaalutud, uuritud ja tunnustatud. Iga 
kirjatähe eest oli makstud eluga, tuhanded olid lasknud 
endid piinata ja surmata iga kirjatähe eest. Nüüd oli 
Raamat täiesti nende oma. Ja oma palvelais, oma suuri- 
matel pühadel karjusid nad, tunnistasid nad: härrandlikult 
sammuvad uhked niisama veendunult kui väikesed jalge- 
al:a-tallatud, alandatud. Meil pole midagi, ainult Raamat. 


Karl Aleksander saatis Magdalen Sibylle'ile toredaid 
kinke, Flandria ja Veneetsia gobelääne, Hispaanias töö- 
deldud, pärsia roosiõliga täidetud kullast lõhnaõlipude- 
leid, araabia ratsahobuse, pärlitest ripatsi. Ta polnud 
kitsipung, ta ei närutanud ja ta vaatas Magdalen 
Sibylle'ile kui oma tunnustatud armukesele. Iga päev 
tuli khmerteener Neuffer ja küsis vormiliselt preili 
tervise järele. 

Magdalen Sibylle leppis kõigega külmalt ja sõnatult. 
Ta liikus nagu surnu, mehelikult julge, ilus nägu tardu- 
nud, huuled kokku surutud, käed kummaliselt kanged. 
Ta ei lahkunud majast, ta ütles tere hommikust, head 
õhtut, muud midagi, ta sõi üksinda, ta ei muretsenud 
majapidamise eest. Ta ei olnud kellelegi, ka mitte oma 
isale, mitte kellelegi rääkinud juhtumusest hertsogiga, 
tuli ette, et ta oma isa päevade vältel ei näinud. 

Weissensee ei julgenud katsetki teha, et teda tema 
tardumusest äratada. Ta tõsteti aadliseisusesse, ta nime- 
tati nüüd konverentsiministriks. Ta oli väga püsimatu 
ja väga armetu, ta tundis oma kitsama maakonnakomitee 
kolleegide umbusaldust, ta tahtis oma südant välja puis- 
tata Harpprechtile, juristile, Bilfingerile, oma sõbrale, 
õiglasele, ausale mehele. Kuid ta ei julgenud seda. 

Magdalen Sibylle istus pikki tunde ja vaatas tardunud 
pilguga enda ette. Ta oli iseendast välja paisatud, jalge 
all puruks sõtkutud, lõhki käristatud, laastatud. Kas need 
olid tema käsivarred? Kui ta end torkas, kas see o:i 
tema veri? Kuid kõige kummalisem oli see, et ta hertsc- 
git sugugi ei vihanud. Ta katsus väsimuseni ja närvlik- 
kuseni kõike juhtunut meelde tuletada. Ta haistis mäles- 
tustes Karl Aleksandri veinihõngu ja higi, ta nägi endal2 
lähenemas midagi punast ja vastikut, need olid Karl 
Aleksandri käed ja nägu. Mõnikord tõusis temas, kui ta 
sellele mõtles, mingi halb, imal, südant pööritama panev 
vastikustunne. Mis juhtus hiljem, seda ta enam õieti ei 
teadnud. Ta teadis vaid, et ta hertsogit sugugi ei vihanuc. 
Ta oli nagu mingi suur loom, hobune või sõnn, soe ja 
võimsalt suur ning endasse suletud. Mõnikord tundus 
sellise looma silmades, kuivõrd võõras ja kättesaamatult 
erinev ta oli, mõnikord tunti end talle lähedase olevat. 
Kuid teda ei vihatud. 

Too oligi see hirmuäratav, ja see, mis tema maailma 
ning teda ennast rumalasse ja naeruväärsesse rusuhunni- 
kusse maha murdis: see, et teine oli loom, keda oli või- 
matu vihata. Nii oli vist temagi niisamasugune loom, 
võib-olla leebem, mitte nii punane, nii ähkiv, tossav, 
kuid siiski loom. Ning see, mida ta oli unistanud juma- 
last ja hõljumisest, temasse sulamisest ja õndsusest, see 

kõik oli rumal, japsik, loll eietamine, jamps ja narrus- 
Ollakse loom ja mitte lill. 

Ta läks Beata Sturmini juurde. Ta kuulas vananeva, 
püha, pimeda neiu vagu, rahulikke, kindlaid sõnu ja ta 
nägi vaeva, et miite jultunult ja kuivalt naerma pursata. 
Mida see siis teadis! See oli ju pime. Sellel, mida 
Beata Sturmin jutiustas, polnud mingit seost eluga ja see 
oli nagu hein ja oled! Sa oled elanud omaette, pühalt, 
kasinalt ja õndsas andumuses ning sind ei ole vaevanud 
ükski must mõte. Ja nüüd tuleb mingi loom, punane, 
veinist aurav, nohisev ja sõtkub su maha ning kaevab 
sinusse oma mustuse ja jälkuse: ja sa ei saa teda vihata. : 
Selgita see! Tõlgitse seda! 

Hertsog laskis paluda Weissenseed ja tema tütart enda 
juurde. Weissensee rääkis sellest arglikult Magdalen 
Sibylle'ile. Magdalen Sibylle ei vastanud, ei läinud. 
Hertsog kutsus teist korda. Magdalen Sibylle ei kuula- 
nud. Hertsog laskis Neufferil teha konsistooriumi presi- 
dendile teatavaks oma kannatamatuse ja pahameele. 
Weissensee ei julgenud sellest tütrele rääkida. Ta puges 
Beata Sturmini selja taha, tegi pühale piigale vihjeid, 
millest see oma naiivsuses aru ei saanud. Sellegipoolest 
palus ta Magdalen Sibylle'i enda juurde, rääkis temaga, 
kõneles, et hertsog tundvat temast ilmselt heameelt, 
nagu seda teadvat rääkida tema isa, ja Magdalen Sibylle 
peaks siiski minema hertsogi juurde ja teda tema pane- 
tuses veenma. Võib-olla on jumal tema välja valinud- 
nagu Esteri Ahasveerusele. Magdalen Sibylle naeris 
ohjeldamatult, pilkavalt. Pime vaatas teda pehmelt ja 
arusaamatult oma kustunud silmadega. 

Ta läks siiski. Ta läks looma juurde isesuguse surnud 
uudishimuga. Kõik oli nii lõustlik ja naeruväärne. Siin 
tõtlesid kõik ringi ja tundsid endid tähtsatena, otsides 
põhjusi, mille pärast nii ägedalt ja tähtsalt ringi sipelda. 
Tegelikult oli see kõik mõttetu, sellel polnud rohkem 
mõtet kui mõne poisikese poolt karpi kinni pandud mai- 
põrnikate krabinal. 

Ta istus Karl Aleksandri juures, ütles: ,Tere, Hiilgus!” 
ja tõstis šokolaadi suu juurde. Karl Aleksander rääkis 
temaga hellalt, rõõmsalt, heatahtlikult kui väikese lap- 

sega. Ta vastas tähtsusetuga, mehaaniliselt. Mis ta tegi 
või ütles, näis talle endale kuidagi külge wõõbatuna, 
mitte temale kuuluvana. Hertsog püüdles tema ümber. 
Magdalen Sibylle mõtles, et hertsog on siiski rohkem 
suure hobuse kui sõnni taoline, ta ootas vaikse, vastiku 
uudishimuga, kas hertsog teda võtab. Aja möödumisel, 
kui Magdalen Sibylle'iga polnud midagi peale hakata, 
muutus hertsog vihaseks. Muidugi, neitsil sobib hepu- 
tada ja pärast haavununa näida, see oli terves maailmas 
nõnda. Kuid lõpuks oli see ju ka midagi väärt olla tema, 
Württembergi hertsogi, südamedaamiks. Nii kallihinna- 
liseks polnud end veel keegi pidanud, seesugust jahedat, 
külma suhtumist polnud ta veel näinud. Ta muutus 
ägedaks. Magdalen Sibylle vaatas talle otsa, mitte ette- 
heitvalt, ka mitte üleolevalt: kuid selles vaates oli nii 
põhjatu, sügav, sööbiv pilge, et hertsog tundis end eba- 
mugavalt, tundis end väikese, sõimata saanud lipnikuna. 
Ta muutus jälle sõbralikuks, õrnaks. Magdalen Sibylle 
vaikis. Lõpuks võttis hertsog tema. Magdalen Sibylle 
laskis külmalt, end kaitsmata sellel sündida, ja hertsog 
jäi naudingust ilma. Kui hertsog Magdalen Sibylle'i 
treppi mööda alla tõlla juurde saatis, suri irvitus teen- 
rite nägudelt, sest Magdalen Sibylle läks kui surnu või 
hullumeelne. 

Ta laskis ka edaspidi ilma end kaitsma:a sündida, et 
hertsog teda kohtles kui oma avalikku armukest. Magda- 
len Sibylle tuli, kui ta seda käskis. Näitas end avalik- 
kuses koos hertsogiga. Rahvas rõõmustas, et nende 
vürstil oli nii korralik, ilus ja puhas armuke, kellel peale 
selle oli veel pühaduse hõngu ja oli omamaalane. Et 
Karl Aleksandril oli oma ilusa hertsoginna kõrval nii 
ilus, korralik ja Švaablasest armuke, ei lepitanud küll 
rahvast tema juudiga, kuid tegi nii mõndagi heaks, mis 
muidu tema populaarsusele oli kahjulik. Kodanikud 
võtsid Magdalen Sibylle'i ees mütsi peast ja paljud 
karjusid »elagu“. 

Ka Weissenseele oli see meeleolu väga kasuks. Lugu- 
pidamine tema vastu tõusis isegi parlamendis. Ja kuigi 
kitsama komitee üheteistkümne seas sõimati, siis olek- 
sid, välja arvatud kaks või kolm, kõik olnud meelsasti 

tema asemel ja kadestasid teda südamest tema õnne 
puhul. Isegi Neuffer vaatas temale tusase aupaklikku- 
sega, kui teatud määral hertsogi äia asetäitjale. 

Magdgalen Sibylle sai pikkamööda, nädalate möödu- 
misel oma tunded jälle tagasi. Nagu elluäratatud kül- 
manu valuliselt tunneb, kuidas tema veri uuesti ringlema 
hakkab, nii tundis temagi vihkamise ja iha pulbitsemist 
valuliselt tõusmas, voogamas, metsikult täitmas kõiki 
poore. Karl Aleksander oli ikka veel see ükskõikne, 
kerge vastikusega võõrastavalt vaadeldav loom, keda 
võis välja kannatada; kuid Magdalen Sibyllei mõte ja 
kihu suundusid ühele teisele, tiirlesid ühe teise ümber. 
Hertsog, päh, mida teadis too! Mida mõistis too! Ta oli 
õnnetuseks Magdalen Sibylle'ile. Teda vihati niisama 
vähe kui apelsinikoort tänaval, mille paal libiseti. Kuid 
see teine, see teadis, see oli vastutav, see teadis pare- 
mini kui keegi teine, nägi selgemalt, kaalus, arvestas 
täpselt, oli vihkamise väärt, oli tegelikult kurat ja kõik 
kurjus. Oli olnud õige tunne ja suur armuline hoiatus, 
mis oli teda nii õudselt ehmatanud tema nägemise juures 
tookord Hirsau metsas. Ta teadis väga hästi, see häbe- 
matu, sile, tark, riivatu, jääkülm kurat, kes ta oli, teadis 
niisama hästi kui tema, et tema, Magdalen Sibylle, oleks 
ühe ausa, sooja sõna eest lunastatult tema juurde libise- 
nud, et kõik tema lapsikud, salarõõmsad, udused jumala- 
ja kuradiunelmad oleksid sulanud kuumaks, inimlikuks 
tundeks, kui mehel oleks jätkunud jõudu jääda oma 
tunde juurde, ohverdamata oma tõelist poolehoidu hert- 
sogi naeratuse. tüki raha või tema poolt antud tiitli eest. 
Sest ta armastas Magdalen Sibylle'i. Nii ei vaadanud 
keegi, nii ei rääkinud ega kummardanud keegi, kui teda 
ei vallanud tõelised tunded. Kui keegi mingi aje sunnil 
endale sõdureid välja pressis, oma alamaid viletsusse 
saatis, naisi vägistas, siis oli see elajalikkus, milles 
puudus vastutustunne. Kuid see teine, kes oma tunded 
maha sahkerdas, häbi, häbi, see oli tceliselt juutlik ja 
kuratlik. 

Ta ei aimanud, kui ebamäärane ja tuhandesse muusse 
tundesse lagunev oli see tunne, millega mõtles temale 
Süss. Võib-olla oli ta silmapilgu murdosa ausalt, täiesti 

ja ainult temale mõelnud; kuid ta oli liiga killustatud ja 
tuhande huvi vahel jagatud, oli liiga silmapilgu-inimene, 
et suuta kinni pidada sellist tunnet isegi siis, kui ta seda 
oleks tahtnud. Ja oma olemise põhiviit, sidemeid hertso- 
giga ühe naise eest mängu panna, paljas mõte sellele 
oleks talle tundunud jaburusena. 

Ükskord nägi Magdalen Sibylle teda. Süda paisus 
mõttest: mida ta teeb? Kui Süss julgeks temaga rääkima 
hakata! Kuid ta ei hakanud rääkima. Tervitas vaid süga- 
valt, vaikse, tõsise, aupakliku pilguga. Ja Magdalen 
Sibylle vihkas teda kahekordselt. 

Hertsoginna tundis juba esimesest õhtust alates huvi 
Magdalen Sibylle'i vastu. Suurekasvuline neiu mehelikult 
julge näoga meeldis talle, ta katsus talle läheneda. Ta 
märkas väga hästi, et hertsog oli sellele naisele täiesti 
ükskõikne, et ta ei mõistnud seda naist, et naine külmalt 
ja sallivalt laskis hertsogit talitada oma tahtmist mööda. 
Kuid sellest ei saanud hertsoginna jälle aru, ja seepärast 
kompas ta kahekordse uudishimuga neiut, kelle tugev- 
sinised silmad olid kummalises vastuolus tema tumeda 
juuksega. Magdalen Sibylle tundis seda heasoovlikkust, 
mis hoovas hertsoginnast temale, ja ta oli sellega loiult 
päri. Nagu mingist jõust aetud, liibus hertsoginna ikka 
rohkem Magdalen Sibylle'i külge, ta andus nagu noorem 
õde, pani usaldavalt oma käe teise piha ümber ja näitas, 
tema, kes oma enesekindlat teravat keelt meeleldi kõigi 
teiste naiste kulul tarvitas, avalikult kõigile oma sõprust 
mehe ilusa südamedaamiga. 

Ta tegi end väikeseks, tegi ilusaid poose, seadis suu- 
kest. Ah, ta oli nii lapsik ja rumal! Magdalen Sibylle 
peab talle nii palju selgitama. Ta on ju nii arukas, ta on 
tegelnud nii sügavate asjadega kui jumal, tuhandeaas- 
tane riik ja Philadelphia Ühing. Oleks kena omada sellist 
tarka sõbrannat. Tema, Marie Auguste, käis vagalt kiri- 
kus ja pihil. Kuid ta teadis jumalast ainult niipalju kui 
seisis katekismuses, ja oli kodus ainult seltskondlikes ja 
moeküsimustes. Muide, Magdalen Sibylle peaks kandma 
varrukaid lühemate ja mauisematena, see tõstvat pruune, 
ilusaid käsi. Ka soenguga ei olevat ta täiesti rahul. 

Ta pani väikese lihava käe Magdalen Sibylle'i suure 

sooja käe peale, naeris kelmikat, lõbusat naeru: ,Kas te 
panite muuseas tähele, armas, kui eile lord Suffoiki> 
jabot ! eest ära libises, et ta on rinna pealt päris kar- 
vane? Tal on niisama palju karvu kui hertsogil.“ 

Marie Auguste oli tol ajal ilusam kui kunagi varem. 
Ta juus läikis musta siidina; matilt, kailihinnalise past21- 
lina säras piklikkude silmadega, väga rõõmsa otsmikuga 
nägu. Tema kõnnak oli harmooniline, rahulolev hõl;u- 
mine. Tema päev oli täidetud ja rahuldatud, tema ainsaks 
sooviks oli ikka niisama edasi elada. Tema teel seisis 
Remchingen, kes oli nii kuri ja mehelik ja keda võis nii 
lõbusalt ja kerge hirmuga vihastada; kord oli ta tahtnud 
teda päris tõsiselt lüüa. Ja ta teel seisis noor lord Suffolk, 
kes oli sõnaaher ja kes hoolimata sellest, et ta kohustu- 
sed teda kodumaale tagasi kutsusic, oma elu selleks 
raiskas, et Marie Augustele tõsiselt ja vankumatult 
üksisilmi otsa vaadata. Võib-olla võtab ta teda ühel päe- 
val kuulda. Miks ei peaks ta siis olema armuline nocre 
inimese vastu, kes tõendab oma poolehoidu nii tõsiselt? 
Võib-olla käitub ta temaga halvasti, et ta, ja see oleks 
ka kõige huvitavam, end maha laseks. Ja ta teel seisis 
härra de Riolles, kes oli oivaliselt iretu ja oma tasase, 
kõrge häälega tegi kõige õelamaid nalju, eelkõige koh- 
makate naiste kulul. Ja päris kaugel seisis tema junt, 
kellele ta oli uhke ja kes temale suurima aupaklikkusega 
oskas öelda kõige häbematumaid meelitusi. 

Ja ta virgutas mehi. Ta sõitis jahile, korraldas pidusid, 
vaatas komöödiat ja mängis ise komöödiat, ta reisis 
supelranda, Regensburgi ja Viini. Ja ta oli väga õnnelik. 

Kuid Magdalen Sibylle vaatles teda kui väikest mängi- 
vat kassi. Ah, kes võis nii kergelt asjaoludest üle hüpata, 
keda mingi asi ei riivanud sügavamalt kui ainult pinna 
pealt, ja kes oli kerge, raskuseta ja naeratav. 


Kui mahakülvatu kõrgemale kasvas, kui põllud, aasad 
ja lillepeenrad värvi ning ilmet hakkasid võtma, kasvasid 
kirjamärgid hertsogiriigi pinnast. See tundus salajase 

1 Jabot (žabö) — kähardatud pitsist rinnaesine mehesärkidel, 


oli tarvitusel XVIII sajandil, tänapäeval kasutatakse ehtena naise- 
riietel. (Tõlkija märkus) 

kokkuleppena. Linnade ääres, igal pool maal olid talu- 
nikud külvanud oma põldudele, aasadele, aedadesse 
rukkilille-, maguna- ja ristikheinaseemnete abil, kuid ka 
õilsate lillede seemnetega kirjamärke. Nüüd sirgus see 
kõrgele, kasvas mustast muilast päevavalgele saamatute 
ja peenelt joonistatud tähtedega, nüüd karjus see puna- 
selt magunaõitega, siniselt rukkililledega, kollaselt lõvi- 
lõugadega, kuid ka valgelt liiliatega ja väga kunsti- 
päraselt: ,Siga-juut Süss.” Või ka: ,Siga-juut ja laostaja 
Josef Süss.” 

Siin ja seal segasid ametivõimud endid vahele, kuid 
vastu harjumust loiult ja karmuseta. Muiati, hertsog 
naeris, Marie Auguste sõitis eriliselt selleks linnast välja, 
et huviga vaadata seda iselaadset, kunstipärast kujun- 
dust. Ta seletas siis üksikasjaliselt sellest Magdalen 
Sibylle'ile, kes mingil ettekäändel polnud kaasa sõitnud. 

Ka Hirsau tulundusmetsa, suurele aasale hõrendiku 
äärde, lilleterrassidega maja puutarandiku lähedale oli 
üks talunik selle lause külvanud. See oli noor mees, 
magister Polykarp Schoberi vennastekoguduse liige. 
Magdalen Sibylle'i äraminekuga oli jäänud siin piibliring 
tühjaks ja lagedaks. Kooskäijad olid küll vaiksed, aland- 
likud ja tagasihoidlikud inimesed, kuid prelaadi tütre 
viibimine nende hulgas oli teinud nad väga uhkeks ja 
nüüd, mil ta puudus, läks elu väikeses ringis väga kur- 
valt ja rõhutult. Ka tuli residentsist kummalisi kuuldusi 
Magdalen Sibylle'ist ja kuigi nende vagad hinged olid 
kaugel sellest, et uskuda oma endisest õest midagi halba, 
aitasid need kuuldused igal juhul suurendada viha ja 
vastikustunnet Herodese, hertsogi, ja tema kaaslase, 
juudi vastu, kes oli ilmselt kehastunud saatan ise. Tingi- 
tuna sellisest kristlikust vastikustundest oli noor talunik 
kaunilt ja südametunnistuse kohaselt lilledega kirjutanud 
metsahõrendiku aasale: ,,Josef Süss, siga-juut ja saatan.” 

Magister Jaakob Polykarp Schoberil oli Magdalen 
Sibylle'i äraminekuga kustunud suur valgus ja troost. 
Kõige oma alandlikkuse ja alandatuse juures tundis ta 
siiski enda ja Magdalen Sibylle'i vahel seotust mingi 
salajase, üksmeelse teadmisega, mis tõstis teda teistest 
kõrgemale. Kindlasti aimas Magdalen Sibylle tema suurt 

õndsat saladust ja nii kõndis paks vaikne, punnpõseline 
mees vaikselt ja ülendatult Magdalen Sibylle'i kõrval. 
Oli olnud nii lõpmata kena tunda kedagi enda kõrval 
sellise aimusega, see polnud kindlasti mingi mitteusklik 
uhkus tunda end nii mõningal määral kinnitatuna oma 
unistusis. Ta armastas küll üksildust koos oma jumalaga, 
kuid Magdalen Sibylle'i kaotus läks talle väga süda- 
messe ja alles nüüd oli tal tõsiselt kahju, et tema hertsog- 
liku raamatukoguhoidja koha taotlus oli purunenud 
vastu gratsiaalameti rahaahnust ja alles nüüd kerkis 
temas üldise vastikustunde kõrval Süssi vastu veel üli- 
mal määral isiklik, tugev vihkamine, mille ebakristlikkust 
ta endale tihti sügavalt kahetsedes ette heitis. Kuid ta 
ei saanud sellest lahti, ja kui ta mõtiskelles metsas jalu- 
tas, seisatas ta sageli hõrendikul lillekirja ees ja jälgis 
rahuldatult jooni: ,Josef Süss, siga-juut ja saatan.” 

Kord, kui ta jälle mingist tungist oli sinna aetud, mär- 
kas ta, ja ta süda seisatus, lillekirja ees veel teist küla- 
list, sinakasmusta, mattvalget tütarlast, tema taevase 
Jeruusalema printsessi. Ta lamas mahaviskunult, pisa- 
raisse uppuvalt. Paks, heatahtliku välimusega naine 
askeldas nõutult ja jahmunult nagu meelemärkuse kaota- 
nud maaslamaja ümber. 

Pehme südamega magistril tõmbus kaastundest sisi- 
kond kokku. See polnud mingi küsimus: siin kaasa 
aidata oli kristliku ligimesearmastuse tingimusteta nõue. 
Siiski vajas ta pikka aega, kuni ta sai võitu oma arglik- 
kusest temale ebamaise olevuse 2es ja oma sisemuses 
kartis ta juba salaja, et printsess võiks toibuda oma 
kokkuvarisenisest, enne kui ta kogub jõudu tema kõne- 
tamiseks. 

Kuid lõpuks sai ta endast võitu, astus ühele puujuurele 
komistades lähemale, tõmbas aupaklikult kübara peast 
ja ütles paljude kummarduste saatel: ,,Preili! Preili!“ 
Paks vaatas hirmunult ringi, printsess pööras pikkamööda 
talle oma silmad, mis viibisid kusagil teisal ega näinud 
teda. Ta polnud kuigi suur kombineerija, kuid ta taipas, 
et daami tasakaalutus oli seoses lillekirjaga, ja rõõmus 
selle avastuse üle, ütles ta väledalt, viisakalt, maailma 
kõige õrnema andumusega hääles: ,Kas ta on ka teile, 

preili, astunud liiga lähedale, see õel juut? Ja, see on küll 
üks laostaja ja haisev saatan.” 

Kuid tema sõbralikult mõeldud jutul oli kohutav mõju, 
sest õrn olevus hüppas üles, kõrvetas teda oma pilguga 
ja karjus ootamatu jõuga: ,Laimaja! Alatu, mürgine, 
roomav laimaja!“ Magister kargas jahmunult ja kohma- 
kalt sammu võrra tagasi; kuid daam jätkas magusa, ette- 
heitva häälega purskavate pisarate saatel: ,,Ja lilled, 
kuritarvitada süütuid lilli niisuguseks mürgiks — ja 
alatuseks!” 

Magister Jaakob Polykarp Schober sattus suurde 
segadusse ja ahistusse, nähes armsamat taevasest 
Jeruusalemast nii ohjeldamatult nutmas. Ta kogeles 
saamatult: ,,Kuid see polnud mingil juhul nii halvasti 
mõeldud, preili. Seda osutavad talle tema teod, preili. 
Seda teatakse ju tervel maal, preili.” Ta tegi uuesti mõned 
kummardused, kuna magus sinakasmust vaikselt ja 
voolavalt omaette nuttis ning paks naine temaga rääkis 
ja teda ära viia katsus. Teda toetades, lohutades viis ta 
lõpuks tütarlapse saatuslikkude lillede juurest ära. 

Kuid magister ei saanud jätta niisamuti enda peale 
lasuma etteheidet, ta olevat mürgine laimaja. Ta töller- 
das kõrval, solvunult, end ikka kaitstes, see olevat ju 
tervel maal teada, see ei olevat ju halvasti olnud mõel- 
dud. Kuid tütarlapse silmad olid suured ja metsikud tema 
väga valges näos ja ta ägestus: ,,Saatan! Tema! Tema 
saatan! Tema on valge ja punane, silmapaistev kümnete 
tuhandete hulgast. Tema pea on puhtast kullast, tema 
lokid ringlevad alla süsimustalt. Tema põsed on vürtsi- 
tatud peenar, üleskuhjunud aroomid, tema huuled vedel 
mürr. Tema käed on kuldsed rõngad, kaetud krüsoliidiga. 
tema keha elevandiluust tüvi, kaetud safiiridega.” Ja 
kõige püham andumus ning veendumus kiirgas tema 
selgelt otsmikult, kui ta seda rääkis. 

Kuuldes piiblivärsse, tundis Jaakob Polykarp Schober 
end kohe paremini ja rahulikumana. Nüüd sai ta ka 
tütarlapse segaduse kokku riimida. Ahaa! See oli üks 
nendest, keda juut oli ära võrgutanud oma nõiduse ja 
mustkunstiga. Oli ju nii palju armujooke ja salakava- 
laid mustkunste, mis ka puhtaima mõistuse segadusse 

viisid ja selle kuradi kätte ajasid. Mandragorajuure 1 
vastu polnud ka säärasei puhtal südamel kaitset, siin 
poleks ta suutnud vastutada isegi enda eest. Juut oli 
salakavalalt maias naistele; see o.i kindel, ka siis, kui 
juttudel Magdalen Sibylle'i kohta, et juut tahtvat teda 
võluvahenditega ära meelitada, ei olnud mingit tõepõhja. 
Ja see printsess taevasest Jeruusalemast oli kindlasti üks 
tema ohvritest. Kui puhas ja aus ta oli, paistis juba sel- 
lestki, et ta veel nüüd, oma võrgutuses ja sügavas lan- 
guses tsiteeris piiblit. Pühad laused voolasid magusalt ja 
sulnilt tema huultelt; kindlasti oli Peeltsebul lähenenud 
talle puhtas, ingliriietuses, kui ta tütarlapse ära meelitas. 

Punnpõseline magister tõusis neid kaalutlusi arutelles 
nagu inglitiivul. Magdalen Sibylle'i lahkumisega oli ta 
elu jäänud väga tühjaks ja kehvaks. Nüüd saatis Issanda 
arm talle õnnestava ülesande päästa see õrn, peen print- 
sess maia ja täitmatu saatana hammaste vahelt. Ta alus- 
tas sõnaohtralt ja ettevaatlikult rõõmust, mis valitseb 
taevas iga pattukahetseva patuse puhul, jõudis siis patu- 
kahetsevale Magdaleenale ja lõpetas peente ja kavalate 
lingudega, mille eest pole kaitstud ka kõige puhtam ja 
õrnem. Sest vaenlane, saatan ja võrgutaja — 

Kuid siin lõi tütarlapse pahameel teiskordselt ja veel 
halvemini teda tagasi. , Minu isa ei ole saatan ja võrgu- 
taja,” ägestus ta, kuna paks teda meeleheitlikult ja tungi- 
valt katsus tagasi hoida. ,,See on must, madal, jälk 
laim.” 

Sõbraliku punnpõselise magistri nägu muutus täiesti 
kollaseks ja kahvatuks. Juut tema isa! Samblane maa 
tõusis ja vajus ta all, puud langesid maha, tema peale, 
torkisid teda, matsid teda endi alla. Juut tema isa! Terve 
tema maailm, jumal, kurat, ilmutus oli pööratud pea 
peale. 

Kui talle mõtlemine ja mõistus jälle pikkamööda tagasi 
tulid, ütles ta endale, kui juudil on selline tütar, siis on 
kindlasti palju nendest juttudest, mis temast räägitakse ja 


1 Mandragorajuur (Mandragora officinalis) — tuntud ka alrauni 
nime all — inimkujulise juurega taim, mida keskaegse ebausu 
põhjal arvati kasutada võivat nõidumiseks haiguste, sünnituste 
jne. puhul, ka armuvahend. (Tõlkija märkus.) 

levitatakse, väljamõeldis ja õel laim. Maailm on halb, 
keeled on mürgitatud mõõgad, nii mõnigi on Herodese ja 
Barrabasena hukka mõistetud ja on tagantjärele mitte 
sugugi erinev meietaolistest. Kuid siiski jäi püsima tõsi- 
asi, et talle ei antud raamatukoguhoidja kohta ainult 
sellepärast, et tal puudus raha. See korraldus oli kindlasti 
juudi poolt sisse seatud. Ja kuigi see neitsi siin puhtalt 
ning süütult tema kõrval sammus, palju teisi juudi töid 
olid patused ja riivatud ning samuti silmadega nähtavad 
nagu seegi ilmselt väga valge ja ingellik pilt. 

Laps oli magistri segadust väga hästi tähele pannud. 
Ah,“ hüüdis ta, ,nüüd ehmatate teie, kuuldes, et ta on 
minu isa. Ärge kartke! Ta on liiga kõrgel selleks, et liigu- 
tada ainult oma kandagi oma armetute mustajate ja 
laimajate vastu.” 

Kuid seda ei lasknud jälle endale meeldida Jaakob 
Polykarp Schober. Ta o:evat väga alandlik ja väga täht- 
susetu, ütles ta. Kuid ta ei tundvat hirmu inimeste ees. 
Ja kui härra jüut ning preili isa ka õel Nebukadnetsar 
oleks ja võiks teda lasta tulisesse ahju heita, jumalale 
annab ta ikkagi au. 

Selliste juttude saatel olid nad jõudnud puutara juurde 
ja paks ütles, et magistril tuleb nüüd lahkuda. Ta kutsus 
magistri kõrvale ja vannutas teda saamatult, konarlik- 
kude sõnadega võõrapärases aktsendis, väikest mitte 
uskuda. Loomulikult ei olevat see finantsdirektori tütar, 
ta vaid kujutavat endale ette selliseid asju. Ja jumala 
pärast ärgu ta rääkigu sellest ühelegi inimesele. Magis- 
ter, kes muidu oli väga pikaldase taipamisega ja kellel 
sellest kohtamisest ja kogu sagimisest kõik ringi pöörles, 
nägi, et terve õndsus kaob igaveseks paari sekundi 
jooksul. Siis jõudis ta ootamatult mitte sugugi alandlikule 
otsusele. Ta ütles, et ta võlgnevat seda oma kristlikule 
aule preilile täiesti selgeks teha, et ta polevat mõni kelm 
laimaja, sellepärast peab ta tingimata veel kord ja põhja- 
likumalt preiliga rääkima. Ainult siis, kui talle seda 
võimaldatakse, kohustuvat ta oma suud hoidma. Paks 
nimetas viivitades ühe hilisema päeva ja kadus print- 
sessiga, kes jälle kaebas: ,,Ja lilled nii ära mürgitada, 
vaesed süütud lilled!” 

Jaakob Polykarp Schoberit ümbritses sellest päevast 
alates palju tähtsust ja ülevust. Jumal on teda asetanud 
suurte ja raskete sündmuste kangi juurde. Sest oli selge, 
et printsess oli ikkagi heebrea ekstsellentsi tütar, ja mida 
paks naine oli rääkinud, oli loba, kuid tema oli tark, 
teda ei saadud nii kergesti ninapidi vedada. Ja nüüd 
oleneks see temast päästa neitsi hing, ja võib-olla jõuab 
ta sel teel juudi endani ning koputab tema südametun- 
nistusele; sest see pole millegagi ette kindlaks määratud, 
et juudil üldse puuduks südametunnistus. Ja kui Issand 
Seebaott laenab tema kõnele jõudu, võib-olla päästetakse 
siis terve hertsogiriik tema kaudu juudi kohutavast 
survest. 

Sellises ootuses käis punnpõseline magister ringi, ta 
oli täis ülevat meeleolu ja suur valgus ümbritses teda. 
Ta ei lasknud oma kindlat lootust segada ka kuuldusel, 
et raamatukoguhoidja koht on täidetud ühe seda kohta 
sugugi mitte vääriva isikuga, kes peale oma taalrite 
polevat mingit muud oskust kaasa toonud. Õnnistus oli 
ilmselt temal, jutt voolas sulnilt tema suust ja juhtus, et 
sõnad liitusid värssideks.. Ta luuletas kohe pärast sõnumi 
saabumist raamatukoguhoidja koha täitmisest laulu, mida 
ta nimetas ,,Toitumismured ja lootus jumalale“ ning mis 
algas värssidega: 


Niikaua kui on künnil vares 
ja varblane veel sirtsub puul, 
kui loomi näen ma rehetares, 
Jehoovat kiidab minu huul. 
Kui neile annab toitu ta, 

kuis ma, ta laps, jään toiduta? 


Teise laulu nimi oli ,Jeesus, parim arvutusmeister” ja 
tunnistas: 
Mu Jeesus iial ei eksi arves 
ja sealgi, kus vaid nulle parves, 
ta oskab korrutada neid. 


Mõlemat laulu kuulati piibliringis alandlikus imestu- 
ses. Vennad ja õed õppisid need pähe, nad laulsid neid 
kõigis elu-olukordades, kui nad olid suures hädas ja kui 

nad midagi hästi ära müüsid, kui nad surid ja kui nad 
lapsi sünnitasid. Jaakob Polykarp Schober oli kõige oma 
alandlikkuse juures sellest väga rahuldatud ja see aitas 
tal leida lohutust Magdalen Sibylle'i äraminekust. 


Jantje, rasvunud toatüdruk, rääkis süüdlaselt rabi 
Gabrielile õnnetust ühtesattunusest. Rabi andis talle 
märku lahkuniseks, vaikis. 

Pärast toatidruku lahkumist süngistus veel rohkem 
kivine, tusane nägu, lõikusid veel teravamalt need kolm 
püstloodis vagu üle nina. Küsimist takistada. Laps ei tohi 
küsida. Kaitsku teda jumal ja kõik heatahtlikud inglid, et 
laps ei küsiks. Talle valetada rabi Gabriel ei oleks suut- 
nud. Raiuda tükkideks tema isa särav pilt, ta võtaks selle 
enda peale, kuid sellega libiseks tal viimne käest. Meel- 
samini muudaks ta oma lilleterrassid virtsaaukudeks kui 
seda. 

Ja Seraphim ning Ophanirn. kaitsesid kurba, tusast 
meest. Naemi ei küsinud. Kord, ta nägi seda, avas Naemi 
juba suu ja lapse silmad pilvistusid. Kuid ta vaikis. 

Kas ei oleks küsimine olnud kahtlus? Ei, terma isa oli 
suurepärane ja suures hiilguses ning paganate ja vilist- 
laste laimamine ei suutnud määrida isegi ta jalataldu. 
Heebrea kirjade blokktähed kuhjusid tema kuulsuse 
tahkkivideks. Ta oli Simson, kes lõi vilistlasi, ta oli Sa- 
lomon, kes oli kõige targem kõigist inimestest, ta oli, see 
libises ikka sagedamini tema unenägudesse, ta oli Joosep, 
leebe, tark, keda vaarao seadis üle terve rahva ja kes 
rahva maksustas tulevase näljahäda vastu. Kuid need 
olid rumalad ega saanud aru tema tarkusest. Oh, kui ta 
ometi kord tuleks! Tema kaelas end tühjaks nutta! Tema 
tuliste silmade ees põleb, kõduneb tuhaks paksu noor- 
mehe loba. 

Rabi Gabriel aga luges meister Isaak Luria Aškinasi, 
kabalisti teoses: ,, Võib juhtude, et ühes inimkehas mitte 
ainult üks hing maa peal oleku uuesti läbi teeb, vaid 
et üheaegselt kaks ja isegi mitu hinge selle kehaga endid 
uueks rändamiseks seovad. Seesuguse liitumise eesmär- 
giks on vastastikune toetus patu lunastamiseks, mille 
pärast nad uue rändamise peavad läbi tegema.“ 

Ta istus, mõtles, põsk toetatud käele, sundis tagasi 
tulema pildid, mida ta oma rännakutel oli läbi uurinud. 
Nägi mõõtmatu mäestikumaastiku kivide, tühjuse, pihus- 
tunud jää piirjooni. Selgete mäetippude õm, pilkav val- 
gus selle üle, linnulend, kaljurahnude pimedalt hullu- 
meelne meelevald, aimus madalamal asuvatest inimestest, 
karjamaal söövatest loomadest. Ta otsis vastet näole, 
millega ta oli seotud. 

Tuba tema ümber muutus uduseks, samuti ka raama- 
tud, ta süvenes tollesse näkku, uuris näojoont näojoone 
järel. Ta nägi kaarjaid silmi, väikesi lopsakaid huuli, 
paksu kastanivärvilist juust. Ta leidis nahka, liha ja 
juust, muud midagi. 

Siis raputas ta õlgu, istus lõdvalt, väsinult, paks, hingas 
raskelt, urisedes nagu loom, kes liiga suurest koormast 
tingituna ei suuda kaugemale mööda nõlvakut üles 
ronida. 


Heilbronni juures, veetlevalt viinamägede vahel asus 
Stettenfelsi loss. See kuulus krahv Johann Albrecht 
Fuggerile, jesuiitide kasvandikule, innukale katoliikla- 
sele, Würzburgi vürstpiiskopi sõbrale. Tema loss oli 
võetud Švaabi rüütelkonna päraldiste hulka, ta omas 
seda, nagu oma härraskohta Gruppenbachi, lossi all aset- 
sevat küla, Württembergi läänivarana. Juba Eberhard 
Ludwigi ajal oli aktiivne isand mitmel korral palunud 
luba eraviisiliste katoliku jumalateenistuste pidamiseks, 
kuid ikka tulemusteta. Nüüd, katoliikliku hertsogi ajal 
võttis ta ilma pikema jututa kaputsiinlased lossi, alustas 
laiaulatuslikult temale kuuluval mäel kloostri ja kiriku 
ehitamist. Teda toetas Würzburgi vürstpiiskop, talle lae- 
kusid korjandused katoliiklikelt hoovkondadelt, ta oli 
katoliku kiriku eest võitleja esiletõstetud positsioonil, 
väga silmapäistev. 

Avalik seaduste rikkumine, torm parlamendis, ähvar- 
dav nõudmine kabinetile pidurdada häbematut ulakust. 
Hertsog vihane, seotud kätega. Ta oli oma usuvabaduse 
tagatises loobunud sõnaselgelt nendesse küsimustesse 
vahele segamast, oli kirikute halduse üle andnud minis- 
teeriumile, oli loobunud oma 0 piiskoplikust õigusest 

evangeeliumiusuliste üle ja konsistooriumiküsimuste 
arutamise isiklikust osavõtust. Kuskil ei olnud lubatud, 
nii oli ta juurde lisanud, katoliku kirikute ehitamine, 
katoliku jumalateenistus piirdus ainuüksi eraviisiliste 
palvustega. 

Juhtum oli selge. Harpprecht, jurist, esines ettekandega 
kabinetiistungil, kaasettekandega esines Bilfinger. Mõle- 
mad ausad, otsekohesed mehed olid südamest rõõmsad, 
et see asi ei kuulunud hertsogi kompetentsi. Sügava 
vastumeelsusega nägid nad maad ikka rohkem ja rohkem 
laostumas, ametiasutuste lohakust ja altkäemaksuvõtnist. 
Kui nemad olid jäänud oma kohtadele, siis ainult selle- 
pärast, et nadei tahtnud näha trügimas ka oma kohtadele 
Süssi soosikuid. Siin oli lõpuks juhtum, kus ei saanud 
kaasa rääkida ükski hertsog ega juut; siin võis tõendada 
oma evangee.iumiusulistele vendadele, et nii vilets kui 
maa ka välja nägi, püsis ta südametunnistuse ning usu- 
küsimustes kindlalt ja siirana ning ühegi plekita. Vastu- 
pidi viivitavatele ja järelemõtlevatele Schützile ning 
Schefferile surusid Harpprecht ja Bilfinger läbi otsuse, et : 
krahvi juurde tuleb saata Gruppenbachi uurimiskomisjon 
lääni ülevaatuseks. Komisjoni etteotsa määrati valitsus- 
nõunik Johann Jaakob Moser, publitsist, kes alles hiljuti 
oli näidanud end sõnas, teos ja kirjas paindumatu 
protestandina. Ta sai laiaulatusliku volituse. 

Ta leidis krahvi eest pilkavana, ülbena, ka kõige väik- 
semale alistusele vastuseisvana. Ta laskis valitsuse 
komisjonil seista lossi ees tuules ja vihmas, teretades 
neid pealiskaudselt ja kõrgilt. Kui härrased kloostri ja 
kiriku ehitamisele viitasid, kus töötati juba torni ehita- 
mise juures, ja küsisid, kuidas võivat ta, hoolimata sel- 
gest seaduslikust keelust ja ministeeriumi hoiatusest, 
püstitada hertsogiriigi maa-alal katoliku hooneid, silmitses 
väike, liikuv, kõhetu isand tigedalt, sirgelt ja kõrgilt 
komisjoni, sähvas siis lohakalt, provotseerivalt, et need 
olevat tema uied majandushooned. Lähemat juurdepääsu 
ei lubanud. Ilmusid kaputsiinlased, paarikaupa. Väike 
krahv seletas ikka niisama pilkavalt, see olevat tema 
uus livree, ta šoovivat, et see mood hästi pea leiaks suurt 
poolehoidu tervel maal. Tulemusteta asus komisjon teele 

Heilbronni. Lõpuks sunniti teda võimaldama ehituste 
ülevaatust. Krahvile saadeti kohtuteenriga jäme kiri 
kindla käsuga klooster ja kirik maha lõhkuda, töödega 
alustada kolme päeva jooksul. Krahv viskas mehe oma 
kätega majast välja, mäest alla, ässitades talle kallale 
koerad. Siis ilmus Moser, esinduslik, tähtis, komödiantlik 
mees, Sõdurite operatiivgrupiga, laskis kiriku ja kloostri 
maatasa teha ja lahkus alles siis, kui sõimamisest hääle 
kaotanud krahv selle töö, samuti ka sõjaväe välja- 
minekukulud viimase he:lerini ja krossin: kinni maksis. 
Kloostri nurgakivis leiti ürik, mille jäigi Stettenfelsi 
klooster pidi pühitsetama ainuõndsakstegeva katolikuusu 
levikuks ja ketserliku Württembergi maa pööramiseks 
õigesse usku. 

Juube:damine maal, parlamendis. Maakonna kitsamas 
komitees käratses kogukäs toores linnapea Johann Fried- 
rich von Brackenheim: ,Ollakse veel keegi. Kui seda 
tahetakse, sunnitakse ketserlikke koeri veel ikka ise oma 
sõnnikut ära sööma.” Morn Neuffer mõtiskles: ,, Vürstide 
teedel on palju takistusi. Need on vaid ahvatlused; ületa- 
tuna vürtsitavad nad võimu maitset kahekordselt.“ Rahva 
hulgas valjud rõõmuhõisked. , Sinises Sokus” laskis kon- 
diiter Benz tuua endale veel ühe kannu veini ja naeris 
pilkavalt: ,On asju, kus ei ole hooral ega juudil kaasa- 
rääkimist.“ Harpprechti ja Bilfingeri südamest tulev rõõm. 
Vaikne, alandlik tänu Issandale vaggtsejate  piibli- 
ringides. Beata Sturmin, pime pühak, oli seda ette tead- 
nud. Ta oli ennustanud, oli lahti löönud koha: ,,Neetud 
olgu see inimene, kes loob raiutud või valatud pilti, mis 
on jõledus igavikule, kunstniku kätetöö, ja selle salaja 
välja paneb.“ Hirsau piioliringis laulis vaga koor kohe 
kolm korda järgemööda magister Jazkob Polykarp 
Schoberi laulu: Jeesus, parim arvutusmeister. 

Kuid ka kaugel üle Švaabimaa piiride, terves Saksa 
riigis äratas see Stettenfelsi juhtum suurimat tähelepanu. 
Würzburgi vürstpiiskop kaebas ametlikult hertsogile oma 
nõunikkude Fichteli ja Raabi kaudu. Hertsog, arvates, et 
teda taheti teha tema enda usukaaslaste ees ettekavatse- 
tult kahtlaseks ja põlastusväärseks, oli väga vihane. 
Siiski ei käinud väga tark Würzburgi piiskop talle roh- 

kem peale. Ta teadis, et Karl Aleksander oli väga seotud 
muude küsimustega, ta varus energilisema ürituse endale 
edaspidiseks. 

Karl Aleksandril olid käed tõesti täis igasuguseid 
väikesi, kahtlasi asjaajamisi. Süss .nõtles tõsiselt enda 
aadliseisusesse tõsta laskmisele. Ta koht oli küllalt kind- 
lustatud, ta ihkas võimu juurde veel sinna juurde kuulu- 
vat tiitlit ja auastmeid, ta liikus ringi kavatsusega täiesti 
vormiliselt üle võtta maahoovimeistri koht. Oleks ta läsk- 
nud end ristida, oleks see olnud kohe, täna-homme teos- 
tatav. Kuid see oli tema auahnus pidada enda käes, 
hoolimata oma juutlusest, keisri ja riigi ees hertsogiriigi 
kõige kõrgemat ametikohta. Hertsog oligi pärast seda, 
kui Süss oli oma maskeraadil talle Magdalen Sibylle'i 
kätte mänginud, toetanud oma kojataktori palvet cma 
Viini saadiku, salanõunik Kelleri kaudu, nõudnud talle 
aadlidiplomit ja pakkunud selle eest tuhat tukatit. Kuid 
mitte ainult Württembergi parlament, vaid ka Süssi 
ministritest kolleegid intrigeerisid Viini hoovkonnas. Nii 
soikus see palve. Et kannustada hertsogit ja näidata end 
asendamatuna, pidurdas Süss oma innukust Karl Alek- 
sandri suhtes, paludes tungivate isiklikkude äriasjade 
ettekäändel puhkust välismaale sõiduks, mille ta ka sai. 
Kohe ei klappinud sõdurite värbamine, rahad sõjaväe- 
tarveteks ei laekunud, naised muutusid tõrksamaks, tuhat 
väikest lahkheli, mida tema finantsdirektori osavus oli 
temast eemal hoidnud, näitas nüüd hertsogile oma vastu- 
meelset nägu. Süssi poolt oli kunstlikult suurendatud 
puudujääke hertsogi isiklikus hiiglaslikus rahatarviduses 
ja sojaväevarustamise juures. Peale muu ärritas Karl 
Aleksandrit Magdalen Sibyllei ikka niisamasugune 
kindlameelsus, ka mõlemad daamid Götzid, nii ema kui 
ka tütar, keda Süss kaugelt targalt ja märkamatult juhtis, 
avaldasid ootamatut vastupanu. Remchingen oli igav, 
Bilfingeriga ei tahtnud ta kohtuda, olles talle pahane 
tema hoiaku pärast Stettenfelsi juhturnis, prantslane 
Riolles oli talle liiga ahvlik, liiga tark ja liiga terav. Ta 
õhkas oma juudi järele. Kui see olnuks kohal, oleks kind- 
lasti ka Stettenfelsi asi läinud teisiti: oli häbiasi, et tema 
ministrid ei suutnud kristlikke asju korraldada juudita. 


207 


Avasüli võeti tagasipöörduv vastu. Ta oli käinud Hol- 
landis ja Inglismaal. Oli lasknud endale Frankfurdis 
austust avaldada; oli Darmstadtis pilganud oma venda, 
parunit, ristitut; tema saavutab sama ilma nii põlastus- 
väärsete abinõudeta. Peale selle oli ta tutvunud Madal- 
maadel ühe portugali daamiga, madame de Castroga, 
punakasblond, esinduslik, veel noor, peen aadlik, upsakas 
välimuselt ja hoiakult, Portugali valitsuse Madalmaade 
esindaja lesk, vaga varakas. Süss tahtis temaga naituda. 
Naine ei öelnud ära; eelduseks jäi Süssi aadliseisusesse 
tõstmine. Igal juhul tuleb daam, ja seda juba lähemas 
tulevikus, Süssi Stuttgarti külastama. Marie Auguste nae- 
ris tormiliselt, kuuldes sellest kavatsusest. Hertsogile oli 
tema hoovijuudi abiellumiskavatsus vastumeelt, ta kär- 
kis, et ta lubavat ju Süssile armukeste pidamise. ,,Sina, 
juut, lakud mul nii kui nii kõigist taldrikutest,” torises ta. 
Kuid Süss ei loobunud oma kavatsustest, naeratas aupak- 
likult ja saavutas, et vastuseisev hertsog saatis Viini uue 
kirja tema aadliseisusesse tõstmise palvega. Karl Alek- 
sander kirjutas isiklikult ja tungivalt. Ta toonitas, et ta 
oma hoovijuudiga üksinda suutvat palju rohkem saavu- 
tada kui kõigi oma teiste nõunikkude ja ametnikkudega, 
kuidas Süss, tingitud tema geniaalsusest ja oivalisest 
osavusest, olevat kasutatav kõigil kasulikkudena esine- 
vatel juhtudel; ja kuidas tema, hertsog, Süssile ainukese 
tema vürstlikule seisusele vastava tunnustusena aadli- 
diplomit võlgnevat. Pärast seda kirja uskus Süss olevat 
kõik kõige paremas korras. 

Ta ratsutas läbi tänavate oma kimlil Assjadahil. Ta 
nägi välja kümme aastat nooremana kui ta tegelikult oli, 
ta oli Švaabimaa esimene kavaler. Painduv ja sihvakas, 
mitte suur, istus ta hobusel, väga punased huuled kergelt 
avali väga valges näos, kastanpruunid juuksed tungisid 
meeldivalt läia kübara alt välja, piits helkis kalliskividest 
ilustatuna, rõõmsa otsmiku all kaardusid lendlevad sil- 
mad. Naiste pead tõmmati kaasa. Ta on jälle siin! Daa- 
mid Götzid lamasid aknalaual, õhates taeva poole, kui ta 
täis aukartust üles tervitas. Ta on jälle siin! Ta on jälle 
siin! nurises rahvas, kuid ta meeldis. Ja Dom Bartelemi 
Pancorbo vaatas ta tervituseks vastusirutatud käel 

hiiglaslikku, läikivat solitääri. Ta on jälle siin! naeratas 
ta lihatute huultega ja jälgis üle vanamoelise portugali 
õueriietuse krookkrae ihates ning oma liikumatute. 
kitsaste, rändavate silmadega varitsedes kaugenevat 
ratsanikku. 

Ent kimmelmära Assjadah tõstis oma pea kõrgele ja 
hirnus heledalt ning võidurõõmsalt kuulatama jäävatele 
kodanikkudele, hirnus pilkavalt kadestavatele kavaleri- 
dele, kibelevatele naistele. Ta on jälle siin! 


Hertsogliku paari viibimine Ludwigsburgis lõpetati 
piduliku ettekandega. Mängisid kaasa hertsoginna,. noor 
Götz, kes vahepeal oli saanud ekspeditsiooninõunikuks, 
ja salajahe finantsnõunik Süss. Kõik raskema ja vähem- 
mõju-avaldavama võtsid endile hertsogliku trupi lauljad 
ja näitlejad. i 

Theätre pare. Eeskirja kohaselt härradel allonž- 
parukad ?, daamidel paljad õlad. Juba neljandast reast 
alates võis läbi võimsalt kuhjatud parukate, üle paljaste 
daamiõlgade lagendiku näha ainult tükikest lavast. 

Laval on hertsoginra. Kuis on ta ilus hispaania riie- 
tuses, kuldne nool tõstab juuste musta läiget üle ta pro- 
fiili, mis helgib vana tilsa marmori värviliselt. Remchin- 
gen, nähes teda, laseb kuuldavale kummalise urina nagu 
loom, hertsogil makseb suurt vaeva end valitseda, et 
mitte laksutada keelt, noor lord Suffolk kahvatub teda 
nähes. 

Mängitakse mingi vana, suure hispaania meistri teost. 
See teos on läbi käinud paljudest kätest, Itaalia komödi- 
andid on selle oma Tändetendusteks kaasa võtnud ja 
kohandanud, aariaid ning balletti juurde lisanud. Nüüd 
on Tübingeni hoovipseet selle kallale asunud ja on 
valanud kõik piinlikult täpsetesse, puhastesse aleksan- 
driinidesse. Kuid kollšne, väike napollanna, kes mängib 
vastavalt oma loomupärale kõige tähtsamat ja raskemat 
osa, jäi oma nõudmise juurde, et tale lubataks pea- 


1 Allonž-parukas — (Erantsuse k.) pikad, kähardataud kunst- 


juuksed; kanti XVII sajandil. 
(Tõlkija märkus.) 

stseenid mängida ja laulda itaalia keeles. Siis oli švaabi 
poeet vihaselt tagasi astunud ja Süss, see tuhande- 
käeline, oli kõige kiiremas korras oma ema ringkonnast 
muretsenud teise luuletaja ja režissööri, ja nüüd mängiti 
üksikud lavapildid saksa keeles, osa itaalia keeles, mis 
juba ette tagas vaheldust ega lasknud tekkida igavusel. 

Kuid see oli üldse väga paeluv ning erutav komöödia. 
Kangelane seisis ülal laval, kavaler ja metsik armas- 
taja. Tema ametiks olid sõda ja armastus. Tema ainsaks 
omaduseks oli vastikustunne iga naise vastu, kes kord 
oli temale kuulunud. 


Meid veetlev iludus / on arm ja magus ime, 
meist maitstud iludus / on õudne, ropp ja kime. 


Nii arvas tema, ja kuulajate allonž-parukad noogutasid 
mõtlikult nõusolekut. Kangelane laval toimis samal ajal 
vastavalt oma põhimõttele, tema käitumine naistega 
muutus üha jubedamaks, igas pildis röövis ta neid, 
pistis surnuks naiste armukesi, jättis naisi istuma. Ainult 
hertsoginna, kes oli väga õilis, ei alistunud tema tahtele, 
vaid andis talle vastu äkka ja jälle ja põhjalikult, nagu 
see sobib nii tähtsale daamile. Marie Auguste tegi seda 
väga uhkelt. Kuid härra de Riolles, kellel oli selliste 
asjade nägemiseks kõigist pealtvaatajaist kõige teravam 
silm, märkas, et hertsoginna naeris salaja selle üles- 
kruvitud ja puhevileaetud' kuivuse üle, mida ta mängis. 
Vaevalt kõrvale astunud, müksas ta naeratades eks- 
peditsiooninõunik Götzi: ,,Selle saatsin ma peenelt 
metsa, mis?“ . Ekspeditsiooninõunik kummardas mitu 
korda austavalt ja sügavalt. Õigupoolest oli tema pea- 
aegu surnud. Sest tema oli üks kangelase võistlejaist ja 
pisteti surnuks kohe näidendi algul. Kuid ta oli komödi- 
andile selle ašja teinud neetult kibedaks, sest ta ei 
tahtnud, nagu see kohane noorele, nii heast perekonnast 
pärinevale švaabi härrale, nii kergesti langeda, ta näitas 
tervet oma vehklemiskunsti, oleks peaaegu raskelt 
haavanud komödianti ja lohistati peaaegu väevõimuga 
lavalt välja, sest muidu poleks näidend iialgi lõppenud. 

Ja komöödia kestis. Kangelasel polnud mingit õnne 
hertsoginnaga. Kangelane tahtis teda röövida. Kuid 

väike napollanna, kelle ta oli metsikutesse mägedesse 
maha jätnud, oli sattunud seal hulkuvate mauride kätte, 
oli aga jälle vabaks lastud. Ja nüüd peab kangelane, 
vastavalt luuletaja väga kunstlikult koostatud intriigile, 
pimeduses teda mitte ära tundes, uuesti hertsoginna 
asemel röövima napollanna. Kangelane viib ta mäge- 
desse, seal märkab ta oma eksitust, märatseb ja otsustab 
õnnetu ära müüa mauridele. Kuid väike, kollane napol- 
lanna viskub maha, hädaldab ja palub teda. See oli 
terve teose kõige ilusam koht, hispaania meister oli 
selleks pannud mängu kogu oma jõu, ja isegi rännakuist 
tekkinud labastumisest ja rüvetustest hoolimata oli seda 
ilu veel nüüdki säilinud. Nii siis põlvitas napollanna 
mingitud, kõrgi ja igavust tundva, end puhevile ajava 
komödiandi ees, õlilampide ja kolme primitiivselt välja- 
lõigatud dekoratsiooni vahel, mis kujutasid metsikuid 
mägesid, ja ta rääkis: ,,Sa tõotasid vandega olla minu 
meheks. Et see sulle tuska valmistab, vabastan ma sind 
vandest. Sule mind igaveseks klosstrisse! Või tee 
minust oma teenija, saagu minust sinu ori! lialgi ei 
palu ma sulle muud kui õnne. Kui oled sõjas, tahan ma 
sinu telgis sulle toitu keeta, sulle su riideid puhastada. 
Ehk vii mind oma armsama juurde, anna mind temale 
teenijaks! Kui mina teda kammin ja sa seisad tema 
kõrval, ei hakka ma kaebama ega teda juustest kiskuma 
ja kui sa siis ütled armsamale leebeid sõnu, hellitavaid, 
õrnu, mida kunagi enne rääkisid minule, surun ma 
huuled kokku, alistun täiesti tummalt sellele kõige 
halvemale naise saatusele: olla selle crjaks, keda armas- 
tab armsam. Kuid ära müü mind ära! Ära müü mind 
mauridele!“ 

Seda rääkides polnud ta mingil viisil enam väike, 
kollane, rasvunud. rikutud napollanna, vaid värssidest 
ülendatud vaene, saagiks antud, teotatud, kaebav olevus. 
Saalis jäi täiesti vaikseks, oli kuulda õlilambist tilga 
langemist lavale, ja küünlajalgades seintel laulsid 
küünlad. 

Blondid, õrnad, peened daamid Götzid olid väga liigu- 
tatud ja tütar luksus päris kuuldavalt, kuid ta hoidus 
nutmisest, et ta nina ei läheks punaseks, mis temale ei 

sobinud. Madame de Castro, portugallanna, keda Süss 
kavatses naida ja kes oli täitnud oma lubaduse ning 
tulnud Stuttgarti, oli praktiline daam ja katsus kõigest, 
mis ta nägi, kuulis või läbi elas, ammutada endale 
kasulikke näpunäiteid, mõtles ainult praktilistele küsi- 
mustele ja arutles: ,,Ja, nii on need mehed. Nad lubavad 
kõike, enne kui rad on ühe kätte saanud ja pärast 
esimest ööd muutuvad nad tooreks. Kui mina temaga 
abiellun, siis kindlustan ma oma varanduse igaks juhuks, 
ja mis temal minult on nõuda, hindan ma nii kõrgelt, et 
ma kõige juhtuda võiva juures omadega välja tulen. 
Uldiselt pean ma veel kõike poolt ja vastu küpselt läbi 
kaaluma.“ 

«Naisi tuleb hoida kangsuuraudades,“ mõtiskles hert- 

sog, ,see on õige. Kuid see seal ülal ajab asja liiga 
hulluks. Ma laseksin talle ihunuhtlust anda. Välis- 
maalane on väga hea. Ta meeldis mulle kohe. Imelik, et 
ma teda veel oma voodi pole käsutanud. Selles on süüdi 
Magdalen Sibylle. Ma olen eesel, et mul ühe pärast pole 
silmi teiste jaoks. Kuid seda teen ma veel täna öösel 
tasa.” 
Remchingen õgis komödianti oma põrnitsevate silma- 
dega. Ta oli teda omanud, kuid et ta talie oli halvasti 
tasunud, sest ta oli ihnus, tegi komödiant temaga vähe 
tegemist. , Ma pea veel paar tukatit lendu laskma,“ 
ohkas ta. , Ma teen kahjud juudi abiga tasa. Ta peab 
andma mulle osa uue saabastehanke pealt. Tegelikult on 
kõiges süüdi see neetud juut. Ta hellitab naised nii ära, 
et need ei kuula sugugi nii üks-kaks sinu sõna ja nõua- 
vad nii palju selle eest, mis neile endile midagi ei 
maksa.” 

Päris taga nurgas oli mustjaspruun. Ta seisis püsti ja 
vaatas üle parukate, tõustes varvastele, et midagi 
kaduma ei läheks. Oma suurte loomasilmadega neelas 
ta vallandunut, anuvat. Ja ta ei suutnud alla suruda 
sügavat, kähisevat, kurgust tõusvat neelatust, kui näitle- 
janna lõpetas: , Minu magus käskija! Minu õnn! Minu 
taevas! Tule tagasi iseendasse! Saa jälle iseendaks! 
Kogu end! Veel on kahetsus teene ja mitte roim. Sest 
kui sa seda ei teeks, näe, taevas, kuu ja tähed, inimesed 

ja loomad, mäed, mets ja puu, isegi elemendid keel- 
duksid sinu teenimisest, tõuseksid üles sinu vastu, 
vihased sinule sellise roima pärast. Kuule mind! Loobu! 
Senjoor Gomez Arias! Vaata mind siin viletsuses! Ara 
müü mind mauridele Benamegi!“ Selle viimase laulis ta 
tasasel, nõrgal, liigutaval häälel. Remchingen ja teised 
tõlgendasid tema erutust mindfsuguse ebamäärase isik- 
liku seosega; keegi ei aimanud, et komödiant, rääkides 
neid sõnu, mõtles saamatule, linablondile ekspeditsiooni- 
nõunik Götzile. 

Siis ilmus Süss. Tema oli maur:de vürst, kellele 
kaabaklik hispaanlane müüs napolanna. ,,Muidugi,” 
ütles Remchingen oma naabrile, ,kus midagi on osta, 
seal on juut kohe kohal.” Kuid Süss käitus väga suure- 
meelselt ja rüütellikult. Kuigi ta teda armastas, ei 
puutunud ta naist, kelle ta orjana oli ostnud. Ta lausus: 


Ei hurma mind too arm, / mis pole teoks saand 
kui vääris sisejõud /' ja on vaid sunni and. 


Sealjuures nägi ta väga hiilgav välja, toretsedes 
vääriskivides, siidist mauri pükstes, mis küll olid ilus- 
tatud flandria pitsidega. 

Mustjaspruun rõõmustas, et muhameedlane käitus 
laval nii härrasmehelikult. Hertsog naeris: , Tegelikxu- 
ses ei vigurda minu juut nii kaua.“ Kuid Dom Bartelemi 
Pancorbo mõtles: ,,Seal deklameerib :a ja seletab, mida 
ta kõike naise eest annaks. Kui mina oleksin naine, 
nõuaksin ma solitääri. Kuid siis põikleb ta kõrvale.“ Ta 
sirutas kõhna sinakaspunast kaela lihatu peaga ja seiras 
üksisilmi sügavatest silmakoobastest kivi. 


Schertlini manufaktuuri teenistuses Urachis oli üks 
teatud Kaspar Dieterle, neljakümne aastane, tursunud 
näoga, vesisiniste silmadega, punaka hülgehabemega, 
kuklata. Kui manufaktuur läks üle Foa-Oppenheimer 
ühingule, jäeti mees kangurmeistrina tööle. Ta käitus 
alistuvalt, kuid sõimas salaja aga seda rõvedamalt juudi 
sigaduslikku majapidamist. Sepitses võimaluse korral 
väikesi vastuhakkamisi, ise äärmisel: orjameelne, ajas 
teisi vastuhakkamistele. Oli seejuures toores ja häbe- 

matu oma alluvate vastu. Kui ta kahepalgelisus avastati, 
vallandati ta. ? 

Ta ei suutnud jõuda otsusele minna otsima tööd välja- 
poole riigipiire ja käis alla ikka rohkem ja rohkem. 
Elatus väga viletsalt rändkauplemisest ja juhuslikult 
salaja sissetooduc, keelatud, tembeldamata kaupade 
müügist. Pandi mitmel orral vanglasse, sai korra ka 
ihunuhtlust. 

Ta oli enda juurce võtnud väikese orvuks jäänud nõbu, 
kes tal koos vana koeraga käru lükkas ja oli muidu 
abiks; viieteistkümne-aastane määrdinud laps, väike, lai, 
pelglik, häbematu, luurav, jonnakas, varastav, seejuures 
algeliselt edev. Mees käitus väikesega halvasti, peksis 
teda metsikult, nii et laps jäi mõnikord lonkavana ja 
verisena lamama. Kuid kui võimud vahele segasid ja 
last ära tahtsid võtta, salgas tüdrukuke halba käitumist, 
hoidis mehe poole ega lasknud end mehest lahutada. 
Oli nii, et mees seda hooletussejäetud, sassis, väikest 
olevust täiesti oma naisena pidas. Tüdrukuke oli enda 
mehe külge köitnud, ta armastas meest omamoodi, selle 
toorus ja narmendav hülgehabe olid talle suure mehisuse 
tunnuseks, ta armastas meest, kui see tema vastu õrn 
oli ja kui see teda peksis. Tütarlaps muutus mehele 
pikkamööda ikka hädavajalikumaks, ta piirdus möirga- 
misega kuulaatadel ja turgudel, tingimisega ihnete ja 
selliste ostjatega, kes midagi ei ostnud, ning joomisega; 
mõlemale ülalpidamise teenimine lasus lõpuks üksi 
tütarlapse õlgadel. 

Niipea, kui tütarlaps märkas, et ta oli mehele vajalik, 
ja tundes oma võimu mehe üle, muutus ta turtsakaks, 
pilkas meest, kõige rohkem ahvatles teda mängida 
joobnud mehega kardetavat mängu. Ikka sagedamini 
juhtus, et mees teda peksis kuni ta jäi meelemärku- 
setult lamama. Paar korda jooksis ta minema; kuid ta 
tuli jälle tagasi, sest lõpuks oli mees ainuke inimene, 
kelle üle tal oli teatud võimu ja kes tema küljes 
Tippus. 

Sellisel kombel hulkus kummaline paar maanteedel, 
varastas, käis majast majja kaupu pakkumas, närutses 
rohkem kui viletsalt elust läbi. Kaspar Dieterle oskas 

kohutavalt vanduda, rõvedamalt kui keegi teine terves 
riigis. See kütkestas tütarlast vastupandamatult ja oli 
tema meelest erilise jõulisuse ning mehisuse tunnuseks. 
Kõige ilusam oli, kui ta juute sõimas. Terved mürgi- ja 
sopakosed veeresid siis punakate vurrude alt, kahvatu 
nägu tõmbus auku vesisiniste silmade ümber, ja tütar- 
laps kuulas vaimustatult. Mõnikord, heas tujus, ja et 
väikesele tasuda, ahvis ta mõrd juuti järele, käis 
konksus, rääkis juudi žargoonis, katsetas, saadetud lapse 
kriiskavast heameelest, oma vurrusid oimulokikestena 
kõrvade ümber riputada. Kuid pühapäevaks oli, kui mees 
suurlaatadel ja turgudel juutidega kokku sattus. Hert- 
soglikul maa-alal võtsid politseivõimud Süssi mõjutusel, 
kuigi vastumeelselt, juudid oma kaitse alla. Kuid vabades 
linnades võis mees abituile külge hakata ja neile män- 
gida kõiki kibedaid vempe, milliseid tema vaene peaaju 
suutis välja haududa. 

Nüüd olid nad asetanud suuri lootusi lihavõttepühade 
suurlaadale Esslingenis. Ent sirna oli ilmunud juut 
Jecheskel Seligmann, endine Grävenizi juut-kaitsealune, 
nüüd vaikivalt sallitud Freudenthalis, Grävenizi ühes 
endises omandis. See kauples Süss-Foa manufaktuuri 
toodetega ja lülitas, kuna tal oli hulga rikkalikum valik, 
Kaspar Dieterle algelise kauba konkurentsist = välja. 
Jecheskel Seligmann Freudenthal oli vanem, kõhn, 
kõver, inetu mees. Kaspar Dieterle leidis tuhat võimalust 
tema pilkamiseks, ta määris Seligmanni laadapoe pingi 
searasvaga, mis kleepus juudikuue külge, ta ässitas lapsi 
juudi kallale, ta sundis teda hüppama ja naerjad olid 
Kaspar Dieterle poolel. Juut leppis kõigega, ta nägi 
välja inetu, kõhn ja väsinud, ja saades vaevaliselt oma 
kauba vahel hinge tõmmata, naeratas ta õhku ahmides 
virilalt. Inimestele tegid Kaspar Dieterle vembud nalja, 
nad naersid küll juuti, kuid ostsid siiski juudilt, sest 
hoolimata erimaksudest olid tema kaubad odavamad ja 
mitmekesisemad kui teise armetud kaltsud. Kaspar Die- 
terles tõusis tönts, mõttetu viha Jecheskel Seligmanni 
vastu ja ta otsustas juudi öösel pcolsurnuks peksta ning 
sõtkuda, kuid tal polnud küllaldaselt raha, et maksta 
öömaja eest sama korteriperemehe juures, kus elas juut, 

ja seepärast tuli tal lahkuda linnast enne linnaväravate 
sulgemist. 

Paar ööbis hõredas metsas. Nad olid, nii mees kui 
tütarlaps, kibestunud ja väga tigedas tujus. Peale muu 
hakkas veel sadama vihma, nad külmetasid ja olid näl- 
jased. Mees oli lubanud osta tütarlapsele Esslingeni 
suurlaadalt ühe korallikee, tütarlaps oli väikese tulu, 
mida ta oli saanud, selleks otstarbeks kõrvale pannud, 
kuid mees oli talt selle raha ära kiskunud ja sellega 
viina ostnud. Nüüd nõudis tütarlaps, mees lasku temal 
vähemalt endaga koos viina juua. Mees pilkas ja sõimas 
teda, tema, täitanud hooravärdjas, olevat süüdi, et pole 
rohkem teenitud. Tütarlaps sõimas vastu, et ta läheb 
annab mehe üles, et see olevat teda vägistanud, ka 
muidu röövinud ja varastanud, võllas olevat talle kind- 
lustatud. Mees lõi, tüdruk karjus ja sõimas edasi, koer 
klähvis, mees lõi rängemini, tüdruk hammustas teda. 
Tüdruk ei lasknud lahti, hammustas hoolimata löökidest 
veel metsikumalt ja mees lõi lõpuks hooga viinapudeliga 
tütarlapsele vastu ctsmikku. See kukkus pikali, sirutas 
end, jäi lamama. Seda oli juhtunud sageli, mees jättis ta 
lamama, nohises rahulolevalt. Ta lakkus purunenud 
viinapudelit, mässis end mingisugusesse rätti ja magas 
kui kott, kohutavalt norsates. Kuid vihm tungis läbi, 
äratades ta jälle varsti üles. Mees röhkis, tütarlaps tulgu 
talle lähemale, andku talle teine tekk, soojendagu teda. 
Kui tütarlaps ei vastanud, lükkas mees teda, vandus. 
Kui tütarlaps end ikka veel ei liigutanud, tõusis ta 
külmast kangena üles, tallas teda. Lõpuks süütas ohates, 
rõhitsedes, hädaliselt, pärast paljusid ebaõnnestunud 
katseid pimeda, katkilöödud laterna, valgustades liiku- 
matut ülalt alla. Ta nägi teda allavajunud lõualuuga, 
silmad pärani, märg, kangestunud. 

Ta seisis kaua vihma käes hõredas metsas, külme- 
tades, rumalalt, mõttetult, üksi surnu ja vaikselt vinguva 
koeraga. Tuul oli kohe kustutanud laterna, oli pime ja 
küln. Puult, millele ta nõjatus, tilkus talle kaela, jooksis 
tema vaest, viletsat, lamedat kukalt mööda turjale, tema 
punakasblond hülgehabe tilkus ühtlaselt. Nii seisis ta 
kaua ega suutnud taibata, miks Babett, ainuke olevus, 

kes talle veel tähtis oli, nüüd on surnud. Lõpuks hakkas 
ta vastikult ja kohutavalt uluma, koer aitas kaasa, mees 
tõstis jala, et lüüa koera, loobus aga sellest. 

Mõne aja pärast põlvitas ta surnu ette, võttis vaeva- 
liselt riided kangestunud, inetult, räpaselt kehalt, tegi 
nahale igale poole lõikeid töntsi, ruttamatu asjalikku- 
sega. Seileks tarvitas ta pudelikilde, kuigi noaga oleks 
ta seda saanud teha hõlpsamini. Siis pani ta, vihma sadas 
ikka veel, alasti oleva, moonutatu kärule, kattis kõik jalt 
tekkide ja kraamikuhjadega ja vedas koos koeraga käru 
jälle linna tagasi. Ta jõudis sinna õige vara hommikul 
värava avamise ajaks. Väravavahile ütles ta, tal ole- 
vat veel üks tehing juut Seligmanniga. Ta lasti läbi. 

Ta vedas oma käru võõrastemajja, kus elas juut 
Jecheskel Seligmann Freudenthal. Toimis kõike mingi 
tagasunnitud, haruldase ükskõikse sihikindlusega. Võ6- 
rastemaja hoovis pani ta oma käru seisma, müüs naeru- 
väärse hinna eest ka oma hädavajalikuma ja jõi. Vahe- 
peal jooksis ta ikka jälle käru juurde, kuni ta lõpuks, 
kui pealtvaatajateks olid ainult põrsad, sai matta surnu- 
keha hädapäraselt jäätmete hunnikusse. Sadas ikka veel 
vihma. Siis läks ta uuesti kõrtsituppa tagasi. Jõi. Tõmbas 
väikese-nõbu riided välja. Seletas üht lugu. Pikkamööda, 
segaselt, katkendlikult. Ja, on ju kuuldud, kuidas eile 
temal ja Babetil on olnud tegemist juut Jecheskel Selig- 
mann Freudenthaliga. Kuid juut oli lubanud lapsele 
korallidest keti. Tüdruk on tahtnud tagasi juudi juurde 
minna. Tema, Kaspar, on tüdrukut kinni pidanud. On 
talle kere peale andnud. Öösel, võib-olla oli juut talle 
midagi sisse andnud, oli tüdruk äkki kadunud. Inimene 
peab ju mõnikord ka magama; siis ei saa ta teist kinni 
hoida, ja. Ja nüüd on ta väljas, juudi kaupade hulgas 
ühe riidepambu leidnud, need on Babeti riided. Nüüd 
siis peab laps alasti ringi jooksma, ainult korallikeega. 
Ja, ja, nüüd olevat juutidel nende lihavõttepühad. 

Nii jutustas Kaspar Dieterle, maha juues oma viimase 
hädavajaliku vara. Ta jutustas seda mitu korda ja ikka 
rohkem inimesi kuulas pealt. Nad kuulasid ikka kibele- 
vamalt, ikka kütkestatumalt ja kohkunult vaatasid nad 
inimese suule, kust tolknevate, punaste, viinast haisvate 

vurirude alt, läbi mädanevate, mustade hammaste roomas 
nutuselt ja õelalt välja õudne lugu. 

Ja siis leiti prügihunnikus äratäkitud surnukeha, mida 
sõid juba sead. Nägu nahkhiire tiivul lendas fantasti- 
liselt, jõledalt ilustatud teade kuritööst läbi linna. Inime- 
sed jooksid kokku, päevatöö kodus ja tänaval katkes, 
väravad suleti, linna raad kutsuti kokku. Jõleduste 
jõledus! Uks süütu kristlaslaps kohutavalt juutidest 
piinatud, lastud verest tühjaks joosta lihavõttekoogi 
jaoks, moonutatud laip visatud sigade ette. Niikaugele 
oli siis jõutud Württembergi hertsogi juudimajandiga, 
et juhtus nii must roim vabas riigilinnas Esslingenis 
teotuseks ja häbiks tervele švaabi ringkonnale. 

Märatsev erutus terves linnas. Neljakümrie, ei, täpselt 
neljakümne kolme aasta vältel pole seesugust jubedat 
kriminaalasja enam üle elatud terves Rooma riigis. 
Ainult raamatutest teati veel sellistest juhtumitest. 
Ravensburgi lastemõrvast saadik polnud siin ümbruses 
enam midagi taolist juhtunud. Oh, kui tärgad olid olnud 
isad, et nad olid juudid välja ajanud Esslingeni piir- 
konnast. Hechingeni arstist Salomost saadik ei olnud 
enam lubatud, et keegi nendest oma kelmustega hea 
linna ausat õhku rikuks. Uhkelt ja kindlalt võidi vastata 
tollest ajast peale, kui keiser hakkas juudimaksu sisse 
nõudma, et kahe sajandi vältel pole enam ükski nende 
müüride vahel istunud. Nüüd on hertsog, ketser, Hero- 
des, lasknud maale kelmid ja mustad mõzrtsukasellid, kes 
luuravad süütuid k:istlaste lapsi ja neil vere välja lase- 
vad. Kartlikult hoiatasid emad oma lapsi. Ikka koleda- 
maid üksikasju liikus ringi. Mis täna oli juhtunud võõ- 
rale, võis homme juhtuda oma lapsele. Kaua jooksevad 
veel tulevikuski väetikesed ärahirmutatult iga võõra 
eest ja näevad vastikut und verest, nugadest ning metsi- 
kutest habemetest. 

Juut Jecheskel Seligmann Freudenthal liikus samal 
ajal eeslinnas, et õiendada oma äriasju. Ta vahistati, kui 
ta parajasti alandlikult ja visalt ühelt viivitavalt võlg- 
laselt raha tahtis kätte saada. Tal polnud mingit aimust, 
milles asi seisab ja kinnitas ikka, ta ei olevat eile Kas- 
par Dieterlele ega ka kellelegi teisele vastu sõimanud, 

ta polevat üldse suud avanud. Sest see oli kasutatavaim 
abinõu juudivõistluse vastu, et juute sõnade ja tegu- 
dega ärritati, kuni nad vastama hakkasid, siis kaevati 
nende peale, nad olevat häbematu sõimuga teotanud 
kristlaste usku ja lasti nad kinni pänna. Kuid kohtu- 
teenrid lõid teda vastu nägu, haarasid ta kõvasti kinni 
ja panid raudu. Väljas võttis suur rahvahulk vastu 
kõhna, väriseva, kohkunud mehe, ta nägi sadu tõstetud 
käsi, märatsevaid lõugu, teda loobiti kivide ja roojaga, 
ta rebiti pikali, sõtkuti, sülitati, kisti habemest ja juus- 
test. Ta katsus ikka oma rõhujaid veenda; ahmides õhku 
julma kohtlemise tagajärjel, kuna tal sülg ja veri suu- 
nurkadest alla jooksis, kinnitas ta, ta ei olevat öelnud 
ühtki sõimusõna, üldse mitte ühtki sõra. Alles ühe naise 
kiljumisest, kes teda järjest värtnaga pehmesse torkis, 
sai ta järsku aru, milles teda süüdisteti, ta kaotas tead- 
vuse. Meelemärkusetult viidi ta torni. 

Kuid raehärrade hulgas valitses võimas, õel, pilkav 
rõõm. Hertsogi, juudi poolehoidjad on süüdi koledas 
mõrvas. Kuidas hõõrutakse see nendel2 nina alla, kuidas 
antakse see neile allaneelamiseks! Nüüd lõpuks saab 
hertsogile ja tema juudile panna põõn. Kas pole nendega 
alati õiendamist ja kiusu? Ajal, mil nertsoglikud mets- 
sead, põdrad ja kõik need elajad rikuvad põlde, kaebab 
see häbematu ketser, et Esslingeni kodanikud olevat 
salakütid — ja, kuidas teisiti pidid nad endid aitama? — 
ja on suureline. Ja kas ta ei esitavat pidevalt kaebusi, 
et Esslingeni teed olevat halvad, ei vastavat lepingule? 
Ohoo, teie kõikvõimsad härrased! Mis on üks auk maan- 
teel sellise õudse mõrva kõrval? Ka Neckari reguleeri- 
mise küsimuses ei saa temaga kokkuleppele. Ja kas ta 
pole Württembergis isegi Esslingeni haigla tulud ära 
vpantinud? Ja kõigepealt tema juut, häbematu kurjategija 
ja kelm! Siin on linn, muidugi vormi pärast ja teatud 
kergenduste väljapressimiseks, tühistsznud kaitselepingu 
hertsogiga. Kas seal see täitanud juudisiga ei tegevat 
sama ja teesklevat, nagu võtaks ta seda lugu tõsiselt? 
Toimib lihtsalt nii, nagu poleks tõesti mingit kaitse- 
lepingut, kohtleb esslingenlasi samuti kui teisi võõraid. 
Kiusab igal sammul nende kaubanduslikku tegevust. 

"Ta on takistanud igal üksikul raehärral teenida mitmeid 
tuhandeid taalreid. Kuid oota sa ainult, härra juut! Nüüd 
makstakse see sulle tagasi! Musta ja nurjatu usukaaslase 
kaudu makstakse see sulle tagasi. Ta nööritakse hispaa- 
nia saabastesse, pigistatakse tal veri küünte alt välja, 
piinatakse hõõguvate tangidega. Juba nüüd rõõmustavad 
turu ääres elavad raehärrad, kuidas juut seal pidulikult 
ära põletatakse ja lubavad oma sugulastele ning sõpra- 
dele aknaplatse. Kahju ainult, et tuleb piirduda vaid 
üheainsa hukkamisviisiga. Peaks leidma võimaluse teda 
üheaegselt puua ja rattal hukata, neljaks rebida ja ära 
põletada. 

Raehärradesi kõige vanem oli Christoph Adam Schert- 
lin, kes omal ajal oli asutanud Urachi manufaktuuri ja 
kes, veetes Esslingeni patriitside majas vanadusepäevi, 
nägi oma vabrikut pikkamööda ja päästmatult alla käi- 
mas, juudi käte vahele libisemas, nägi oma poegi vilet- 
saks ja lohakaks muutumas. Ta oli juba üle seitsme- 
kümne aasta vana. See oli metsik ja otsekohene rõõm 
enne surma. Sügavalt rinnast tõi ta esile purustavad 
sõnad juudi nurjatuse kohta ja sülitas need rae ees, ah, 
ühele nähtamatule näkku. Hoides kõrgel oma suurt 
kõdunevat pead, astus ta kindlal sammul läbi tänavate; 
ägedalt, nagu sööstaks ta sellega vaenlasele kerre, lõi 
ta pillirookepiga vastu maad, hoides kindlalt kuldset 
nuppu kõhna, kuid mitteväriseva käega. 

Suurlaada peremehe juures istus Kaspar Dieterle. Tal 
polnud enam vaja midagi müüa, et saada viina. Ikka 
istus suur hulk inimesi tema ümber, kartlikult ja kibe- 
levalt. See, keda enne kaltsaka ja kodutu hulkurina iga 
nkseläve pealt ära aeti, oli nüiid tähtis mees, kellele 
osutati suurt tähelepanu. Ikka kirjumaid üksikasju sele- 
tas ta, juba ammu uskus ta ise, et tigedad juudid olid 
salakavalalt tapnud tema viimse toe. Kõige suurema 
tõendina seletas ta tõsiasja, et laps oli sündinud jõulu- 
ööl, ja kõik vahtisid üksisilmi köidetult ning pead mur- 
des tema suule, kui ta seda seletas, vesisinised silmad 
saladuslikult avali. Sest see oli kindlakstehtud tõik ja 
oli paljudes raamatutes lugeda, et jõuluööl sündinud on 
eriti ohustatud saada tapetud juutide poolt. 

Eriti suur kaastunne mehe vastu oli naistel. See oli ju 
põhjuseks ja hoiatuseks, et nad oma vaeseid lapsi veel 
pelglikumalt valvaksid. Nad toppisid talle küpsetatut ja 
praetut, sinki ja rasvanuudleid. Tema tursunud palgeisse 
ilmus jume, tema punakas hülgehabe oli kammitud ja 
vähem narmendav; jäid ainult ta mädanevad mustad 
hambad. Ja üks pagarilesk käis tõsiselt ringi abiellumis- 
mõttega orvuks jäänud mehega, kellele juudid nii koleda 
vingerpussi olid mänginud. 


Ihuarst doktor Wendelin Breyer vaatas hertsogit läbi. 


Kõhn, pikakasvuline inimene, tohutult andunud, pelglik 
ja armastusväärne, vabandust naluvate laiade liigntus- 


Ju ovaamu maas 


tega, rinnapõhjast tuleva üõnsa, pingutatud häälega. Ta 
naeratas palju ja kartlikult, katsus oma teadaannet 
mahendada väikeste, häbelikkude, saamatute naljadega. 
Hertsog oli tülikas patsient, kolleeg Georg Burkhard 
Seegeri oli hertsog lapiti mõõgaga poolsurnuks peksnud; 
ka loopis ta meeleldi rohupudeleid vastu oma arstide 
päid. 

«Nii siis?“ küsis hertsog arstilt käskivalt. Doktor 
Wendelin Breyer katsus mõne hõljuva liigutuse abil 
välja saada Karl Aleksardri haardepiirkonnast. ,, Üks 
goutte militaire'*!“ oigas ta oma — pingutatud 
häälega, veidi mökutades. ,,Koguni väike tähtsusetu 
goutte militaire.“ Et hertsog süngelt vaikis, lisas 
arst kiiresti juurde: ,Teie Hiilgus ärgu suvatsegu 
nukrutseda ega mõlgutada musti mõtteid. Niisugusel 
goutte militaire'il pole midagi ühist kurja lusti- 
tõve ehk prantsuse haigusega. Sest kuna viimasena 
nimetatud haigus on pärit naise tupes asetsevast mürgist, 
mida kurat on sinna pannud, on Teie Hiilguse tervise- 
rike ainult möödaminev, seda võiks nimetada teatud 
määral Kõigekõrgema põie kergeks nohuks. Teie Hiilgus 
vabaneb sellest jumala abiga kolme kuu pärast. Ma 
luban endale truualamlikult tähendada, et see nimetatud 
väike tervisehäire on olnud kõigil suurtel kristlikel 


1 Goutte militaire — (prantsuse k) järeltripper. 
(Tõlkija märkus.) 

sõjapealikuil. Ürikute järgi on an-iikaja suured kindralid 
Aleksander ja Julius Caesar selle all kannatanud.” 

Hertsog andis arstile süngelt märku minekuks ja see 
eemaldus paljude laiade ning vabandavate liigutuste 
saatel. 

Pärast meediku lahkumist nohises Karl Aleksander 
läbi nina ja lõi marssalikepiga vihaselt väikese portselan- 
kuju kildudeks. Nooremates aastates oli ta kahel korral 
põdenud seda rõvedat haigust, tookord ta ei teadnud, 
kellelt saadud. Seekord ta teadis. See inimsiga, see 
räpane! Nii kaunis ja nii hõrk näis ta laval, nii reipalt 
rabelesid ta silmad, nii kogenult ja meeldivalt oskas ta 
keeleotsaga kõditada, nii isuäratav oli terve lirva. Tuul, 
võõrapärane, meeldiv lõhnaõli. Je tal oli kehas mustus, 
mürk ja kurat. Hoor, jumalast äraneetud! Kuid ta laseb 
talle ihunuhtlust anda, vitstega maalt välja ajada. 

Ta rahuldus sellega, et laskis naisel vedada läbi linna 
koorma sõnnikut. nagu seda teht: prostitueerivate nais- 
tega. Jämedas kitlis saadeti väike, kergelt rasvunud, 
kollasejumeline napollanna läbi tänavate, raskelt vedas 
ta sõnnikukoormat, elavad silmad vaatasid nõutult, neis 
oli tagaaetud looma ilme, kaela ümber rippus suur 
plakat pealkirjaga: hoor. Meeskodanikud laksutasid 
kahetsedes, et seda enne ei teadnud; enne hapuks- 
minekut oleks veinivirre teadagi päris joodavalt alla 
läinud, oleks endale meeleldi kännukese täie toonud. 
Kuid naised sülitasid tema peale ja pildusid teda jäät- 
metega. Nii aeti ta haigena ja rahata linnast välja. 

Kuid sama ha: gust, mis oli hertsogil, põdesid veel 
kindral Remchingen ja mustjaspruun. 


Domrhinnrnn ia ÜUsrl Alalnsn ln atmertid kann ram 
ait kae JU Ardi LACASANUCT ISCÜUSIG KOOS ja väli 


dusid naisi. Õelate naljadega jälitas hertsog Süssi. See 
oli kindlasti omanud seda naist, arvatavasti esimesena 
ja ta oli tervelt pääsenud, Saatan teab, missuguse musta, 
juudi kunstiga. 

Kuid linablondina ja rängas nõutuses istus ekspedit- 
siooninõunik Götz. Tema oli ainuke, kes nägi asjade 
seoseid. Tema oli saanud haiguse ,,Sinise Soku” ette- 
kandjalt. Tema oli selle edasi pärandanud võõramaa- 
lasele, keda ta suures süütuses cma armsa käskijanna 

ja armsama nimedega austas. Asjaolude teistsugusel 
kujunemisel oleks ta pidanud oma tingimusteta kohus- 
tuseks kõik jälle heaks teha, ja võib-olla isegi naida 
võõramaalanna. Kuid nüüd, mil õukonnas aupaklikult 
naeratades sosistati hertsogi väikesest, armuasjade taga- 
järjel tekkinud galantsest haigusest ja <ui ta pikka- 
mööda aru sai, kui ta taipas, et tema, kõige alandlikum 
ja aupaklikum alam oli oma valitsejale külge pookinud 
selle tülika ja räpase häda, vajus ta maailm kokku. 
Et tema oma ustavuse juures oli suutnud oma vürstile 
säärast musta ülekohut teha, et ,oli võimalik saada 
süütult segatud sellisesse süüteosse. paiskas tema ümber. 
Ta otsustas kõigepealt end maha lasta. Kuid hiljem 
ütles ta endale, et tõeliselt on kõiges süüdi napollanna; 
see naine oli teda sellesse pahandusse mässinud tema 
jumalast saadetud käskijaga ja ta mõistis enda puhtaks 
igast süüst, veeretas kõik lauljanna kaela ja vaatas õela 
rahuldusega pealt, kui see oma sõnnikukoormat vedas. 

Kuid napollanna armastas saamatut linab londi tõsiselt. 
Ta ei reetnud teda, kuigi ta selle kaudu oleks saanud 
võib-olla end päästa. Saadetud sõimust ja suurest hädast 
läbi linna, mõtles ta ainult mehele. Ta liigutas huuli, 
rahvas arvas, et ta palvetab, kuid tema kordas hääletult 
ja võrdlemisi mõttetult endamisi värsse, mida ta oli 
komöödias laulnud: ,,Minu isand! Minu õrn! Minu tae- 
vasl Vaata mind mu viletsuses siin! Ära jäta mind 
mauridele Benamegasse!” Talle viirastusid vanad mui- 
nasjutud printsist, kes oli kerjustüdruku printsessiks 
ülendanud. Nüüd, nüüd kohe ilmub ta ja kõik see 
jõhkrus on vaid luupairaja ning kuri unenägu. Alles 
siis, kui napollanna oli toimetatud üle piiri ja mees 
endast vähemagi sõnaga polnud elumärki andnud, vajus 
ta kokku. 

Kuuldus hertsogi haigestumisest immitses läbi. Piibli- 
ringis sosistati, see olevat jumala karistus ja meenutati 
Nebukadnetsarit, kes oli sunnitud oma elu lõpupäevil 
sööma rohtu nagu härg. Kuid õueseltskonnas tekitas see 
galantne kavalerlik haigus vaid suurimat lugupidamist 
hertsogi vastu. Tübingeni õuelaulik ulatas poeemi, milles 
ta ütles, et mõnikord tuleb ka Amori riigis maksta 


223 


võitude eest väikeste haavadega, mis ei ole aga vähem 
austatavad kui sõjaväljal saadud haavad. Amor laseb 
mõnikord mürgiste nooltega. Ja kuna ta ei olnud napol- 
lannale andestanud, et see tookord, komöödias, ei olnud 
tahtnud ette kanda tema aleksandriine, ei unustanud ta 
võrrelda napollannat kõiksuguste putukate ja tõukudega 
ja viita, et niisuguselt saksa luulet põlgavalt välismaa- 
laselt olevat midagi taolist juba ammugi olnud oodata. 
Lõpuks hüüdis poeet, et türklaste ja prantslaste võitja 
saab üle ka sellest väikesest haigestumisest ja Švaabi- 
maa Aleksander on peatselt jälle Švaabimaa Paris. 

Hertsoginna nägi mehe haigestumises jumala tahet ja 
näpunäidet. Ikka veel seisis tema teel noor punase, 
lihtsa, piiritult armunud näoga lord Suffolk. Oma ära- 
olekuga oli ta teinud enda talumatuks oma õu- ja 
halduskonnas, ta austas hertsoginnat jonnakalt, tummalt 
ja meeleheitlikult, oli veel ainult päevade küsimus, 
millal ta endale lõpu teeb. Et abikaasa nüüd hertsoginna 
juurde tulla ei saanud, kas see polnud mitte näpunäide? 
Ja ta halastas vaese, ustava, visa inimese peale naera- 
tades ning lõbustatult. 

Kuid nähtavasti oli noor inglane sündinud pigilinnuna 
õnnetu tähe all. Üldiselt ei kaldunud Karl Aleksander 
sugugi armukadedusse, ta ei tulnud isegi mõttele, et 
teda, teda! võidaks petta. Kuid tuli see nüüd sellest, et 
ta haiguse tõttu oli muutunud umbusklikuks, või olid 
teised teda üles ässitanud, ta tungis kogemata hert- 
soginna ruumidesse; nii et puudulikult riietatud noor 
lord suutis end vaevalt ebaväärikalt päästa. Hertsog lõi 
põrgulärmi, peksis puruks peegleid ja lõhnaõlipudeleid, 
käristas mõõgaga !õhki kallihinnalist pesu, nimetas 
Marie Augustet pööbellikkude nimetustega, ja ta lõi 
teda ilusasse, väikesesse, sisalikulisse näkku, mis oli 
vana õilsa marmori värvi. Hertsoginna seletas sellest 
nuttes ja ülimal määral pahandatult Magdalen Sibylle'ile 
ja kinnitas teaterlikult oma süütust, kuid peagi libises 
ta pahameeleavaldusse väike, lõbus naeratus, ta matkis 
uulitsapoisilikult hertsogi lärmakat ärritust, mitr:nekesis- 
tas tähelepanuväärivaid, tooreid sõimusõnu, katsetas 
neid tõlkida prantsuse ja itaalia keelde. Lõpuks arvas 

ta naeratades, et olevat kummaline, kui näiteks Riolles 
või Remchingen tema juurde tuleks, ta on kindel, et 
nad ka kahekümne neljandal korral sisse ei kukuks; 
kuid vaene, kohmakas noormees muidugi kohe esimesel 
korral, vaevalt lõpul ja teadmatuses, kuidas seda 
korraldada. 

Et valitsejal ei sobinud duelleerida lordiga, oli 
Remchingen sunnitud kahevõitlust pidama, igaks juhuks, 
kas lord oli süüdi või süütu. Remchingen mõrises oma- 
ette, et õieti olevat tal ju selleks ka täieline põhjus. 
Sealjuures polnud tal mingit erilist kiiret, kui küsimus 
tõsisemaks muutus. Lõpuks reisis inglane ära, sugugi 
mitte salaja, vaid seisusekohaselt ja rahulikult, kuid 
kaheldes jumalas: tema lihtne, selge maailmapilt oli 
purunenud kildudeks, vastuolus iseenda ja inimestega. 
Lühike nauding oli teda rängalt vaost välja löönud, ta 
ei suutnud enam ühtegi asja õieti meenutada, ainuke, 
mis talle meelde oli jäänud, oli hertsoginna veidi riku- 
tud sukavöö, mille pärast öieti küll ei oleks tasunud 
kahjustada oma kodumaal oma elu, nime ja 0 seisu- 
kohta. 

Karl Aleksandril oli hulk kaudseid tõendusi, kuid 
mitte ühtegi vastuvaieldamatut, käegakatsutavat Marie 
Auguste truudusetuse tõendit. Teises olukorras oleks ta 
peagi rahunenud; nüüd tegi teda meelehärm haigusest 
tingitud takistuse pärast riiakaks ja sapiseks. Marie 
Auguste oli tüdinenud alalisest järelevalvest ja kahtlus- 
tustest, ta teeskles algul Jenovevat, trumpas aga peatselt 
üle, asetas abikaasa toorustele vastu hammustava, ärri- 
tava rahu ja pilke, ähvardas lõpuks isa juurde tagasi 
sõita. Selle peale vastas Karl Aleksander toorelt, et ta 
käsib sel päeval helistada kõiki kirikukelli, lasta 
kahuritest ja anda igale alamale maksuta v2ini ning 
praadi. 

Vana peene Thurn ja Taxise vürsti meelest olid need 
lahkhelid suurimal määral sobimatud. Ilus, tema tütar 
oli end veidi lõbustanud ühe inglise isandaga. Miks ei 
tohiks end veidi lõbustada ühe inglasega? Nad vestlevad 
halvasti ja nad on kehast puised, kuid nad cn kõigist 
võõramaalasist ees oma väljakurnamatusega, tervisega 

ja kõigepealt oma diskreetsusega. Oleks ta naine, ta 
otsiks endale ka mõne inglase. Sellepärast ei maksa ometi 
teha sellist lärmi ja niipalju heputada. Kuid, tõsi küll, 
tema härra väimeespoeg, Tema Heldus, on väejuht, ja 
säärasena harjunud esinema suure müraga. Ka nõutakse 
strateegilt võite ja mitte lastetuba. Ohates kirjutas ta 
seda oma sõbrale, Würzburgi vürstpiiskopile, palvega 
korraldada võimalikult kiiresti see lapsik lugu. 

Targale, kavalale, paksule isandale tuli see ettepanek 
väga sobival ajal. Ta polnud unustanud Stettenfelsi 
juhtumit, kiriku kaotus kibeles tal väga, ta pidas krahv 
Fuggerit oma hoovkonnas, ootas parajat juhust, et sõita 
tähelepanu äratamata Stuttgarti ja võita isiklikult sile- 
damal ja kiiremal kombel maa Roomale. Nii ei lasknud 
eminents end kaua paluda, vaid saabus õige pea sala- 
nõunikkude Fichteli ja Raabiga paljudes esinduslikkudes 
sõidukites mõnusalt, rõõmsalt ja mugavalt Stuttgarti. 

Ta päris kerge muigega hertsogilt tema haiguse järele, 
kuulis heameelel, et hertsog on niisama hästi kui para- 
nenud, soovitas sõbralikult esialgu siiski tarvitada roh- 
kem tema salanõuniku Fichteli kohvijooki kui tokaierit. 
Patsutas onulikult nukulikult mossitava hertsoginna 
väikest, valget, lihavat kätt. Sai abikaasad niikaugele, 
et nad ausalt rõõmustasid, et nad pärast hertsogi täie- 
likku paranemist suudavad kinkida pärija maale, endile 
ja kirikule. 

Vürstpiiskop käis peale, et talle lubataks kuulsat 
finantsnõunikku ja õuejuuti lähemalt vaadelda. Kart 
Aleksander ei teinud seda meeleldi. Ta kartis väga, et 
talt võidaks tema asendamatu juut ära meelitada. Kuid 
ta ei saanud lõpuks sõbrale kaua keelduda süütut soovi 
täitmast. Süss ilmus vürstpiiskopi ette, suudles harjunud, 
piiritu alandliku andumusega tema sõrmust, puistas osa- 
vaid meelitusi maailmaoraakli, salajase keisri, terve 
poliitika juhi ja hinge ette. Kuid Würzburgi eminentsi 
polnud kerge püüda. Mõlemad rebased nuusutasid teine- 
teist tunnustavalt, kuid kumbki ei usaldanud teist. 
Soravalt, kahjutult, rõõmsalt ja kinnipüüdmatult lobises 
kaval nuumatud mees kavala sihvaka mehega ja kumbki 
ei saanud teisele lähemale. 

Väsimatus töös panid vürstpiiskop ja ta mõlemad 
nõunikud liikuma oma projektid. Lakkamatult ässitasid 
nad hertsogit ja Remchingeni. Avalikud ja salajased 
nõupidamised Weissenseega, mitmesuguste orduvenda- 
dega, kes hoolimata põhiseaduse keelust - pesitsesid 
salaja, hambaid kiristades Weili linnas ja igal pool 
mujal hertsogiriigis. Kui vürstpiiskop hertsogiriigist 
mõnuldes lahkus, oli ta Stettenfelsi rikkalikult tasa 
teinud, oma plaanidele palju saavutanud, veel enamale 
pannud aluse. Ludwigsburgi lossikirik sisustati katoliku 
jumalateenistuse jaoks, õukonna katoliiklikku kleerust 
oli põhjalikult organiseeritud, orduliikmeid kutsuti amet- 
likult maale. Katoliiklastest sõjaväevaimulikud pidasid 
avalikult messe, ristisid lapsi. Edasi oli kõige väiksema 
pisiasjani välja töötatud sõjaväeline katolikuusu-teenis- 
tuse -määrustik, ette valmistatud oli haruldaselt peen ja 
riukalik juriidiline tõlgendus usuvabaduse —tagatisele, 
mis muutis parlamentaarsed vabadused ainult ettekuju- 
tatavateks. Ette oli valmistatud katoliku- ja luteriusu 
vormiline üheõiguslikuks tunnistamine. Niisugune sega- 
usulisus oli viinud kolmekümne aasta eest protestantluse 
allasurumiseni Kurpfalzis. 

Soravas, elegantses ladina keeles teadustas -sala- 
nõunik Fichtel rõõmsalt ja vagalt Remchingeni vennale, 
kes oli Rooma paavstliku õukonna rahandusasjade juha- 
taja, mis kõik on saavutatud vürstpiiskopi Stuttgardi 
visiidi kaudu. Siis rääkis ta reisi põhjustest, hertsogi 
haigusest ja lõpetas sõnadega: ,,Nii näed sa, kõrgesti 
austatav isand ja vend, et jumalik ettenägelikkus kasu- 
tab sageli kummalisi abinõusid, et soodustada ainu- 
õndsakstegevat kirikut ja levitada õiget usku.” 


Süssil näris ja vaevas sees. Tema aadliseisusesse 
tõstmise menetlus osutus vastu tema lootusi pikale- 
venivaks ja tüütuseni kestvaks. Keiser oli Viini Oppen- 
heimeritele väga suuri summasid võlgu. Immanuel 
Oppenheimer käis peale, keiser ei suutnud maksta. 
Polnud siis ime, et Viini kantselei otsis ettekäändeid, 
enne kui ta ühe Oppenheimeri paruniseisusesse tõstis. 
Kõigele lisaks ässitas kantseleid veel Württembergi 

parlamendi agent. Madame de Castro püsis jahedana 
ja Süss ei suutnud tarka, arvestajat naist mõjutada 
otsustamisele. 

Ka Würzburgi piiskopi projektid rikkusid Süssi tuju. 
Ta märkas väga hästi, et tal polnud õnnestunud võita 
eminentsi isaldust ja ei teda ei tahetud näha võimsas 
plaanis, mis oli mõeldud nurgakiviks lähemate aasta- 
kümnete švaabi poliitikale. Talle näidati küll mõnd 
kavandit, ka tulid mõned nõupidamised tema juurde 
kokku. Kuid Remchingen naeris tema, Süssi, ettepanekud 
jõhkralt välja, oli päevselge, et katoliku isandad kasu- 
tasid Weissenseed oma peamise usaldusmehe ja töö- 
riistana. Ja Süss ei tundnud end sellel alal mitte nii 
asjatundlikina ning kindlana kui muidu. Ta ei seganud 
end meelsasti ekklesiastikasse ', küsimused, millega nii 
tähtsalt toimniti, tundusid talle mõttetutena ja täiskasva- 
nud inimesi mitte väärivatena. Ta selge, asjalik mõistus 
taipas teravalt, et selle taga peitusid väga reaalsed 
plaanid, põhiseaduse ja parlamendi kõrvaldamine, hert- 
sogi sõjaväeline isevalitsus; ta ei saanud aru, miks ka 
saladusse pühendatud — poliitikategelaste seas piirduti 
piiniikult nii sõnaohtrate, jantlikkude vihjetega kõveraid 
teid kaudu. Tema vahendid ja teed olid palju sirg- 
joonelisemad, kiiremad ja vahenditumad, ta ei saanud 
end kohandada jesuiitide väga mahedate, pikaldaste, 
uinutavate meetoditega. Ta nägi imestades, et härrased 
ka omavahel kõige piinlikumalt hoidusid asjade nimeta- 
misest nende õigete nimedega, ja kui oldi ka ainult 
kahekesi, tarvitati ikkagi leebelt ja vagalt kõiki võima- 
likke alandlikke ning moraalseid ülekandeid, ja kui tema 
või Remchingen teravalt ja asjalikult asju nende õiget 
nime pidi nimetasid, vaatasid jesuiidid neid mahedate ja 
halvustavate pilkudega. 

Nii tundis siis juut end veidi kahtlevana ja vajas 
tõestusi. 

Ta saavutas Karl Aleksandrilt, et see tegi talle üles- 
andeks väga kallihinnaline kink hertsogi nimel üle 


“1 Ekklesiastes — (kreexa k.) jutlustaja. — Ekklesiastika (siin) — 
jutlustajate »aldkonda puutuvad küsimused (usuküsimused). 
(Tõlkija märkus.) 


228 


anda Magdalen Sibylle'ile. Ta palus päev varem endast 
preilile teatada, ta ilmus suure pidulikkusega paažide 
saatel, kiirkäskjalgadega ja hiilguses. Magdalen Sibylle 
oleks solvanud hertsogit, kui ta oleks jämedalt kohelnud 
sellisel viisil ilmuvat endast etteteatanut. Ta võttis 
Süssi vastu. 

Magdalen Sibylle elas nüüd lossikeses linnaserval. 
Kuldsed amoretid lasksid langeda lagedest paelu, kalli- 
hinnalistel gobeläänidel ratsutasid suursugused jahi- 
seltskonnad, läikivad peeglid suurendasid toretsevaid 
ruume, mis olid täis suursugusele daamile sobivaid 
iluasjakesi. Tema käsutuses ootasid kaks tõlda, üks saan, 
kandetoolid, ratsahobused. Eessaalis uhkeldas kullast ja 
hõbedast, = vääriskividega ülekülvatud paabulind — 
jõukuse sümbol. Üleliigne teenijaskond haigutas suur- 
suguselt ja tegevusetult koridorides. Karl Aleksandril 
oli lahtine käsi oma südamedaami jaoks; isegi Poola 
kuningas ei suutnud ümbritseda oma armukest suurema 
toreduse ja hiilgusega. 

Magdalen Sibylle käitus selle toreduse keskel külma 
rahuga. Ta tegi väljasõite, võõrustas külalisi, naeris ja 
keskusteles, kõike masklikult, kaugelt. Hiilgus rippus ja 
seisis elutult ta ümber; lossike oli nagu suure toredusega 
laudistatud sumukoda. 

Tardunud — viisakusega võttis ta vastu Süssi. Lai 
lilakaspruun brokaatkleit, pikad käised rangelt ja sile- 
dalt ümber käsivarre, väike väljalõige. Pruunjad põsed, 
sinised silmad sunnitud viisakale parajusele, nagu 
Baden-Durlachi asjadeajaja ees, kelle hooviga olid 
pinevad suhted, must juus kombekohaselt paruka alla 
peidetud. Esialgu katsus Süss läheneda tema külmusele 
ohjeldamatu armastusväärsuse ja piiritu Ggalantsusega. 
Magdalen Sibylle vastas põlglikult, lühidalt, oli võimatu 
teda tema pantserdatud külmusest välja meelitada. Siis 
katsetas Süss teisiti, ärritas teda pealetungiks, tänas 
teda piiritult, et ta oli otsustanud teda, Süssi, vastu 
võtta. Magdalen Sibylle vastas, ta olevat seda teinud 
Tema Hiilguse käsul. Vaikis viivu aega, ei suutnud 
hoiduda juurde lisamast, et pärast seda, kui ta on juba 
nii mõndagi talunud, võib ta ka veel sellele alistuda. 

Nüüd oli Süss oma sõiduvees. Taluma! Alistuma! Olla 
Württembergi hertsogi südamedaam, missugune õnnetus! 
Terve Švaabi aadli tütred igatsevad seda. Tore loss, 
sada teenrit, ajujahid, vastuvõtud, kõik soovi järele 
tema käsutuses, vaene preili, kui halvasti tal on läinud! 

Magdalen Sibylle heitis maski kõrvale. Tema, Süss, 
tahab nii siis võitlust, nähtavasti loodab ta, et Magdalen 
Sibylle on juba unustanud, end sisse elanud; ta võiks 
jalle sealt alustada, kus ta peatus, sahkerdaja, kuratlik 
juut, enne kui teda hertsogile maha müüs. Magdalen 
Sibylle tõusis järsult, laskis väikesel moodsal aasia 
tõugu koerakesel, Karl Aleksandri kingitusel, hooli- 
matult maha libiseda, nii et see niutsatas, vastas talle 
välkuvail silmil: ärgu simuleerigu. Süss teadvat väga 
hästi, mis ta temale on teinud. ,Teie olete ju kõiges 
süüdi!” hüüdis ta ja ta pruunjaisse, mehelikult julgeisse 
põskedesse tõusis veri ning õrnad udemed neil elus- 
tusid. 

Süss nägi tugevat, siledat kaela, kõrisõlme tõusmas ja 
laskumas. Nüüd oli Magdalen Sibylle nii, nagu Süss 
teda tahtis näha. Magdalen Sibylle ärgu alahinnaku end, 
arvas Süss oma liibuval, silitaval, ülesärritaval häälel. 
Ta olevat iseendast sööbinud Tema Hiilguse verre, seal 
ei olevat tema, Süssi, järeleaitamist enam vaja olnud. 
Kuid oletame, et ta on tõesti põhjus, ja ta vaatas Mag- 
dalen Sibylle'i jultunult naeratades nõusolevalt üles- 
alla, mis on ta siis temale kurja teinud. Nad ei 
kavatsenud ju siin rääkida väikekodanliku moraali 
sõnaraamatu kohaselt, vaid asjalikult kui suurilma ini- 
mesed. Nii siis tõsiselt, mis kurja on ta teinud Magdalen 
Sibylle'ile? 

Magdalen Sibylle hingas tugevalt ja liikus kiiremini 
kui seda õieti võimaldas ta pidulikult uhke kleit, tema 
sünnipärane ägedus murdis läbi. Mis on juut temale 
teinud? Teeskleja ja õel juut! Muudab võltsiks ja 
võõbaks kõik, mis tema, Magdalen Sibylle, räägib, mis 
ta teeb! Lämmatab temas elava jumala hinguse! ,,Kui 
pühakirja sõnadel,“ hüüdis ta, ,kui pühadel sõnadel pole 
enam värvi ega mõtet: teie olete selles süüdi, teie 
olete nad surmanud ja luitunuks teinud! Teie!” 

Kuid see ei olnud ju see, mida ta tahtis öelda. Miks 
valetas ta ega paisanud talle näkku alasti ja tõeliselt 
tema tunnete mahasahkerdamist ja tema tervet viletsat 
alatust? Milleks, jumala pärast, valetas ta siis? 

Ja juba oli Süss aru saanud, mis ta sõnades oli ütle- 
mata jäänud. Nii ei tohtivat Magdalen Sibylle rääkida, 
ütles ta, tema ei tohtivat nii rääkida. Need ol2vat ainult 
ettekäänded, enesepettus. Hirsau piibliring ja jumala 
hingus, nägemused ja unenäod, see kõik o1 võõp ja 
maskeraad, hea nõrkadele ja ilma hinge ning reiteta 
meestele, kiduratele ja inetutele vanatüdrukutele. Ta 
vaatles Magdalen Sibylle'i oma häbematute, tungivate, 
hindavate silmadega ülalt alla. ,Kellel on niisugune 
kehaehitus nagu teil,“ hüüdis ta, , kellel on teie silmad, 
preili, ja kuigi teie seda peidate, teie juus, sellel pole 
jumalat vaja! Olge ometi aus! Ärge valetage iseendale! 
Pühadus oli ettekääne, niikaua kui teie ootasite.” 

Magdalen Sibylle kaitses end, tõrjus tacasi. ,,Teie 
võisite mult varastada, mida omasin,“ ütles ta. ,Kuid 
teie kuratlikul kunstil ei õnnestu seda tagantjärele 
rüvetada. Rääkige! Rääkige ära kõik oma viletsad nurja- 
tused ja nilbused. Kuid teie oma lobisemisega ei saa 
muuta minule minu jumalat mehehullu narri naise une- 
näoks.“ Ta kutsus, manas tagasi Swedenborgist täidetud 
tunnid, vennastekoguduse lihtsameelse, vaga valguse, 
kunagised näod said jälle värvi, ta sundis enda tagasi 
pimeda pühaku usklikku hõngu, ta sundis möödunu 
jälle seal olema, üheks silmapilguks oli ta jälle loomulik 
ja kahtluseta — tema jumal oli elav. ,Kui ta mu ka 
hülgab,” hüüdis ta, ja teine oli imestanud ta jääle vaga 
õhina üle. ,Jumal elab!“ Ja veel kord: ,Junal elab!” 
hüüdis Magdalen Sibylle ja jumal oli temale tõeliselt 
üles tõusnud. 

Ent ah! ainult üheks silmapilguks. Juut vaikis, nautis 
Magdalen Sibylle'i indu ja tema põlemist. Siis pühkis 
ta selle sileda käega minema. ,,Kui see nõnda on,” ütles 
ta kergelt, ,,miks põgenesite siis minu eest tookord 
Hirsau metsas? Miks ei aidanud teid teie jumal hertsogi 
vastu? Ma ei usu küll palju; kuid seda usun ma siiski, 
et ei või saada võimu naise üle, kes on täis jumalat. Kui 

Beata Sturmin oleks ilus, ei julgeks keegi talle ligi 
tikkuda. ükski kindral ega ükski hertsog. Kuid kui ta 
oleks ilus,” naeratas Süss, ,,siis poleks tal jumalat.“ 
Ja ajal, mil Magdalen Sibylle'i näo helendus kustus ja 
ta üksisilmi jäi järele vaatama oma minema hõljuvale 
jumalale, astus Süss talle lähemale ja nüüd ütles ta seda, 
mida Magdalen Sibylle oli <artnud, kuid ta ei rääkinud 
sellest võidutsevalt, ta rääkis sellest heatahtlikult, oma 
kõige paitavama häälega: ,,Ma tahan teile midagi öelda, 
Magdalen Sibylle. Ma tahan teile öelda, miks teie too- 
kord metsas minu eest põgenesite. Kuna teie mind 
armastasite. Ja kõik, mis tee sellest ajast peale olete 
teinud “a tundnud, vihkamine, meeleheide, tõrje, tardu- 
mus ja kurtmine, kõike seda olete teie ainult selle- 
pärast teinud ja tundnud. Ja ma tahan teile veel öelda: 
ka mintl pole sellest ajast olnud ühtki päeva, mil ma 
teie nägu poleks näinud või tundnud.” 

Magdalen Sibylle oli arvõnud, et ta sureb, niipea kui 
Süss need sõnad ütleb. Nüüd võttis ta tema alasti, nüüd 
nimetas ta õige, viletsa ja naeruväärse nimega tema 
püha innukust saatanat jumala poole üle tõmmata. Oli 
ju nii lihtne viia kõik üle tema lihtsale ja albile vorme- 
lile: tema, Magdalen Sibylle, oli ju rumal Švaabi maa- 
tüdruk, kes armus esimess2 vastutulevasse kavaleri, 
kes ootamatult üle tema tee jooksis, ja tema ärkamine 
ja jumalaarmastus polnud midagi muud kui tavaline, 
armetu himurus. Kuid imelikul kombel ta sugugi ei 
surnud. kui Süss talle seda otse näkku ütles. Ta pige- 
mini tõrkus, ta pani Süssile vastu, ja korraga suutis ta 
rääkida ja ta tõreles otsekoheste, ilustamatute, vihaste 
sõnadega: Ja, ta olevat võib-olla maskeerinud oma 
tunnet, kuid Süss olevat kaatnud kõige suurema alatuse, 
kõige närusema, kõige juutlik-jälgima, mida suudab 
teha inimene, ta on maha sahkerdanud oma tunded. 

Süss lakkus Magdalen Sibylle'i sõnadest ainult mett, 
mille järele ihales tema edevus, nägi ainult küllastunud 
uhkusega, kui väga ta Magdalen Sibylle'i meeli täitis. 
Ja Süss tahtis näha teda jälle usklikuna, et ta ees end 
näidata veelgi hiilgavamalt. Vilunud sofismiga, ta oli ju 
ammu e:te valmistatud, arendas ta argumenti, mis pidi 


232 


Magdalen Sibylle'i tema jaoks kinni püüdma. Meelita- 
valt ja osavalt laotas ta selle Magdalen Sibylle'i ette: 
kuidas Magdalen Sibylle talle ülekohut tegevat. Jaa, ta 
teadvat, ta oleks tookord kerge vaevaga saanud enda 
kätte tema tunded, nii et ta oleks temale, Süssile, 
valmisolevalt andunud. Kuid ta ei olevat odavate abi- 
nõude sõber. Avaldada mõju švaabi maatüdrukule oma 
võimu ja hiilgusega oleks tai:le tundunud liiga odavana. 
Nii olevat see siis olnud talle märguandeks, kui hertsog 
oli nõudnud Magdalen Sibylle'i. Nüüd olevat Magdalen 
Sibylle maitsnud võimu, nüüd on nad võrdsed ja ta 
võitleb ausa — sõjariistaga. Ja ta rõõmustas ise, kui 
peenelt ja hiilgavalt ta oli keeranud asja enda kasuks. 

Oma sügavaimas sisemuses teadis Magdalen Sibylle, 
et need olid laused, viisakad vabandused. Kuid tema 
sõnad mõjusid nii armsasti, ta oli nii kaua võidelnud, 
ta laskis meeleldi endale nii meeldivalt valetada. Sellal 
joovastus Süss oma kõnest, tõstis end kõrgemale. Ta ei 
näinud või ei tahtnud näha vastuolu otsekohese, loomu- 
likult kasvanud, oma lihtsuses ilusa maaneiu ja õue- 
kondlikult kombekohase, ülipeene toreduse vahel, mis 
tal seljas oli. Ta ei näinud isegi seda, et peites oma 
tumeda juukse paruka alla, kaotas Magdalen Sibylle 
sellega oluliselt, et lillakaspruun brokaat elusa, hingava 
neiu nukuks paisutas ja kokku nööris, et tema liikmete 
sihvakas joon, tema silmade süütu, taltsutamatu tuli 
olid nüüd kombeliselt valjastatud ja osadeks jaotatud. 
See vähendas Magdaler, Sibylle'i omapära ja tegi ta 
ühesuguseks teiste seas. Süss tahtis näha teda sellisena, 
nagu tema teda vajas, uhkeldada, püstitada omaenda 
mälestussammas Magdalen Sibylle'i alusele. Ta rääkis: 
«Kellel on kehaehitus nagu teil, kes kannab pead nagu 
teie, see ei ole loodud laulma jumalale pühi laule Hirsau 
piibliringis.“ Süss seisis ta tooli taga, käsivarred tooli- 
korjul, kummardas ettepoole Magdalen Sibylle'i ette, 
rääkis talle mitte valjusti oma tungiva, veenva häälega, 
kaarjad silmad palavalt Magdalen Sibylle'il: ,Kas teie 
pole tundnud nüüd, mis tähendab omada võimu? Katse- 
tage ometi, pöörduge ometi tagasi oma piibliringi! 
Kuivatage oma vabal ajal pirne, kuduge sukki! Katse- 

tage ometi! Teie ei suuda seda enam!” lõpetas ta võidu- 
rõomutsevalt. ,Teie olete nüüd maitsnud, mis on teie 
saatus.” 

Magdalen Sibylle oli üles tõusnud, hingates, käsi tõs- 
tetud pooleldi kaitseks; koerake oli hirmunult nurka 
peitu pugenud. Turris, uskumatuna, kuid kuna Süss vai- 
kis, himustades enamat, seisis Magdalen Sibylle erutatult 
Süssi vastas, väikese iluasjadega ületäidetud toa teises 
nurgas, millest tema lai, tore kleit suure osa enda alla 
võttis. Saledana, painduvana, kuulmatute sammudega 
pehmel vaibal tuli Süss talle järele ja lähenes. 

=Jätke ometi oma lapsikud unenäod, Magdalen Sibylle! 
Need olid sobivad Hirsau metsale. Nüüd on teie tege- 
likkuseks Ludwigsburgi loss. Vaadelge seda! Haarake 
sellest kinni! See on hea, ilus tõelikkus. Ma olen uhke, 
et ma teile selle kätte juhatasin.” 

Ta oli nüüd väga lähedal Magdalen Sibylle'ile, nii 
läheda”, et neiu nagu põgenedes pidi nurka taanduma. 
«Magdalen Sibylle!” vannutas ta, ja ta uskus seda pea- 
aegu isegi, sel ajal kui ta seda rääkis. Kuid Magdalen 
Sibylle oli igal juhul, seda ta nägi, olles kohe algusest 
peale meeleldi nõus end veenda laskma, külvajai ootav 
põld. ,Magdalen Sibylle! Ma ei jätnud teid hertsogile, 
jumal teab seda, mitte selleks, et tema juures lugupida- 
mises tõusta. Teie pärast tegin ma seda. Selleks, et teid 
teele juhatada. Meil on nimelt üks ja sama tee, Magdalen 
Sibylle, teil ja minul: selle nimi on võim.” 

Ja ajal, mil Magdalen Sibylle, peletanud viimase umb- 
usu kõige kaugemasse nurka, vaatas Süssi hirmunult 
ja imetelles nagu köietantsijat, näitles Süss tema ees. 
Avaldada suurt mõju oma emale, kes temasse uskus 
algusest peale, ah, see oli kerge, see polnud mingi üles- 
anne. Kuid see siin, see umbusklik, see tõrkjas enda 
poole üle tõmmata, see meelitas, ja õnnestunult oleks 
see võit, ihaldatud tõendus. Nagu suur komödiant val- 
gustatud laval, ärritatud vaatajaskonna külmusest ja 
kooskõla puudumisest temaga, ikka rohkem annab ise- 
endast. et just neid tõrksaid kaasa kiskuda, nii kruvis 
Süss end ikka kõrgemale, joobudes iseenda olemusest, 
reetes ettevaatamatult oma salajasi soove, tõekspidamisi 

ja otsuseid, mis võinuksid jääda parem suletuxs. Ta 
kõndis edasi-tagasi, joobudes ikka enam ise oma kõnest, 
hõõrudes üha läikivamaks peeglit, milles ta ise end nägi, 
edev näitleja omaenda jaoks. 

Tummalt, segipaisatuna kuulis Magdalen Sibylle, kui- 
das Süss edasi rääkis: , Nii, -õpuks oleme meie nüüd 
võrdsed, Magdalen Sibylle. Teie ja mina, mõlemad võimu 
hoova juures. Mitte sellel hertsogil pole õigust teie 
peale. Kes ta siis on, see hertsog?” 

End kuumaks rääkinud mees jätkas niisuguse halvaks- 
panuga, mida ta ise iialgi endalegi ei tunnistarud ja 
mille paljasta mist ta hiljem kainenedes pelgas. 

«See hertsog! Usub, et suudab valitseda maad rivi- 
määrustikkudega. Ei oma mingit aimu asjade seosest. 
Tal pole oma silma, oma peaaju, vaevalt oma südagi. 
Mõõdab naudingut naiste arvuga, pudelite arvuga. Peab 
Remchingeni metsikut möõirganist dioniislikuks rõõmuks. 
See on juhus, see on hea õnn, et ta teie peale sattus. 
Hertsog ei näe midagi, ta ei taipa ju midagi teie võlu- 
vusest. Minul on õigus teie peale, minul! Mina tõin teid 
sinna, kus te nüüd seisate, mina nägin teid juba esimesel 
päeval ja mina mõistan teid. Ma olen üles roninud, ise, 
põlatud ja tähtsusetu juut, haare haarde järele, samm- 
sammult, nii et ma nüüd seisan nende Švaabi mühakate 
ees nagu minu mära Assjadah nende kohmakate setu- 
kate ees. Ja nii olen ma teid tõstnud kõrgemale teistest 
tublidest, vahvatest koduküpsenud Švaabi preilidest. Nii 
seisan mina teie ees, võrdne võrdse ees. Nii esitan mina 
oma õigused teie peale ja nõuan teid. Oleksite teie tead- 
likkuseta ja tuimalt minu voodi libisenud, nii nacu teie 
metsast, Hirsaust, tulite, see võit oleks mulle liiga kerge 
ja pettusetaoline olnud. Nüüd, kogenenuna, teadlikuna 
kes minaolen, kes teie olete, peate teie otsustama. Nüüd 
peate teie ütlema mulle: ma kuulun sulle, ma tulen.” 

Magdalen Sibylle seisis sügavas hämmelduses, vaikis. 
Kuid Süss, tark, et mitte ära peletada oma mõju, pöördus 
äkki oma kuumaks köetud kõnest tagasi külma vestluse- 
tooni. Ja enne kui Magdalen Sibylle oli täiesti toibunud, 
oli Süss juba kummardades, kätt suudeldes jätnud lõhes- 
tatu, hämmeldunu üksinda. 

Kergelt, heatujuliselt pöördus Süss oma saatjaskonnaga 
linna tagasi. Tal oli tõendus, mida ta vajas. Tundis end 
üleolevana ja kindlana nende suhtes, kes teda püüdsid 
kahjustada. Ohoo! Katsugu keegi talle järele teha, 
mühaklik Remchingen, paks vürstpiiskop. Nemad olid 
temast ees oma põlvnemisega, kuid tema naisega. Seda 
teist oli raskem saavutada. Tema oli tugevam. 

Ja mära Assjadah tundis peremeest seljas kergemana, 
tiivustatumana tagasi ratsutamas kui siis, kui ta sinna 
«sõitis. Oli nauding teda kanda ja ta hirnus heledalt 
linnale peremehe kuulsusest. 


Esslingeni lapsemõrv tekitas üle terve riigi suurimat 
kõmu ja kisa. Jutustati ikka jubedamaid üksikasju, kui- 
das juut oli lasknud tütarlapse piinarikkalt verest tüh- 
jaks joosta ja selle oma lihavõttekooki küpsetanud, et 
sel kombel saavutada võimu kõigi kristlaste üle, kellega 
tal on tegemist. Kõik vanad lood elustusid jälle, lugu 
pühast kannatajast Trieri Simonist, lapsest, kelle juudid 
olid tapnud samal viisil, ja poisikesest Ludwig Etter- 
leinist Ravensburgist. Ikka hiilgavamaks muutus surnud 
tüdrukukese kuju, kui magus, inglitaoline, väike neitsi 
see olnud. Kõrtsides laulsid rändmuusikud roimast, aja- 
lehed ja lendlehed jutustasid seda metsikute värsside 
ja verest nõretavate puulõigetega. 

Juba pulbitses rakvas, juutidele teoga kätte maksta. 
Koguneti salkades getto väravaisse ja kes julges end 
näidata, võeti vastu kivirahe, mustuse ning rõveda sõi- 
muga. Kauplemine soikus, kristlasest võlglane astus 
pilkega juudist võlausaldaja ette, kitkus teda habemest, 
sülitas ta peale. Kohtud venitasid protsessi pikale, osu- 
tusid võimetuiks. Baieris, Rosenheimi ümbruses, suure 
Viinist läände suunduva kaubatee ääres oli üks liig- 
kasuväõtja teraviljakaupmees, kelle äri juudid olid takis- 
tanud, koos ühe ärajooksnud kirjutajaga organiseerinud 
jõugu, kes luuras juudist ärimehi ja rüüstas nende trans- 
porte. Kuurvürstlik valitsus vaatas tegevusetult ja hea- 
«tahtlikult pealt. Alles Švaabi terav nõudmine ja Viini 
kantselei energiline manitsus tegid lõpu sellele ula- 
kusele. 

Ka õukondades ja kabinettides jälgiti Esslingeni juh- 
tumit suurima huviga. Nähti, kui nõrgalt ja lünklikult 
oli üles ehitatud kaudne tõend, muiati, kui algeliselt 
riigilinn surnud lapsega tungis kallale Württembergi 
hertsogile ja tema finantsdirektorile. Kuid leiti kahju- 
rõõmsalt just see lapsikus väga osavalt välja mõeldud 
olevat. Tõenduse olulisimaks osiseks oli spekulatsioon 
rahva tõekspidamisele, et jõuluööl sündinud olid kõige 
rohkem juutide poolt ohustatud, ja et ka nüüd mõrvatud 
laps oli sündinud pühal ööl. 

Juutide peade kohale kogunesid rasked, hingematvad, 
savivärvi pilved. Surutud oma nurkadesse, roomasid 
ärahirmutatud, vahtisid ainiti kujutult lähenevale. Ai! 
Ail Ikka, kui üks nendest võeti kinni säärase õela, 
rumala süüdistuse pärast, tapeti tuhandeid, põletati, 
poodi tuhandeid, aeti taga siia ja sinna kümneid tuhan- 
deid. Jubedustundega kükitasid nad oma nurkades, 
nende kohal lasus vaikus, kohutav, mõrvatiine, mille 
eest ei saanud kõrvale põigelda, mida ei saanud nime- 
tada mingi nimega, ei saanud kombata, nagu taganeks. 
õhk nende tänavatelt, et nad tagajärjetult õhu järele 
ahmiksid. Kõige koledam oli esimene nädal. See oota- 
mine, see pelglik, halvav kükitamine ja teadmatus: kes, 
kus, kuidas. Kõige lugupeetavamad jooksid ameti- 
asutustesse. Muidu, kui neid vajati, lipitseti nende 
ümber; nüüd ei võetud neid jutule. See õlgadekehitamine 
esikuis, see silma- ja südamelõbu tundmine nende hir- 
must, see varitsev pilge, see saatuse-hooleks-jätmine, 
see kaitsetult käe-tagasi-tõmbamine. Ai! need ameti- 
asutused, kes lasksid endile maksta kallist raha oma 
kaitsekirjade eest ja kellel polnud aega oma juutide 
vallasvara kaitseks ja nende abistamiseks suures hädas. 
Ai! need kaks paljast ja laiska linnasõdurit getto vära- 
val pidid kaitsma neid tuhandepealise röövlite ja mõrt- 
sukate jõugu eest! Ai! on selgelt näha, kuidas asutused 
ja raehärrad oma silmad ja kõrvad sulgevad ja käed 
seljale panevad, et rahvamass saaks takistamatult kallale 
tungida relvitutele! Ai, õudne häda! Aidaku kõikvõimas 
jumal, kiidetud olgu tema nimi! Ai, sina vaene Iisrael! 
Ai, need kaitsetud, lõhkikäristatud Jaakobi telgid! 

Mustatiivulisena, raisakullinokalisena, südant halvžä- 
vana lendas see teade läbi kõigi juudi koguduste, Poc- 
last Elsassini, Mantuast Amsterdamini. Üks istub kinri 
Švaabimaal, Esslingenis, kurjas linnas, õeluse ja alatuse 
haudekohas. Gojimid ütlevad, ta olevat tapnud ühe 
nende lastest. Eedom vaimistub sõjakäiguks, tahab 
meile kallale tungida, täna, homme, kes teab. Kuule 
Iisrael! 

Kahvatuks ja halliks muutusid mehed ja unustasid 
oma ärid, hirmunult, nõutult, rumalate silmadega lenda- 
sid nurkadesse nende ilusad, ehitud naised ja vaatasid 
usaldavalt meestele, valmis pimesi täitma nende nõu- 
«annet. Terve juutkond Rooma riigis ja kaugel väljaspocl 
üle selle piiride pidas hinge kinni. Nad kogunesid oma 
palvelais, lõid endile vastu rindu, tunnistasid üles oma 
patud, paastusid esmaspäeval ja neljapäeval ja jälle 
esmaspäeval õhtust õhtuni. Ei söönud, ei joonud, ei 
puutunud naisi. Seisid kitsalt kokkusurututena oma 
halvasti õhutatud palvelais, mässitud oma palvemantli- 
tesse ja surnuriistesse, fanaatiliselt kiigutades ja pildu- 
des oma kehi. Nad kisendasid oma jumala poole, 
kisendasid Adonai Elohimi poole, kisendasid läbilõika- 
vate, meeleheitlikkude häältega, mis tuletasid meelde 
läbilõikavaid, ebakõlalisi jäärasarvi, mida puhutakse 
uusaasta pühal. Nad loendasid oma patte, kisendasid: 
«Mitte meie pärzst, oh Issand, ära halasta meie peale, 
mitte meie pärast! Vaid meie esiisade teenete pärast!” 
Nad loendasid nende eelkäijate lõpmatuid nimestikke, 
kes olid jumalikt nime pühitsemise eest surmatud, süür- 
lastest surnuks piinatud, roomlastest ära vaevatud, krist- 
lastest mõrvatud, kägistatud, välja saadetud, märtrid 
poola kogudustest kuni Trieri, Speveri, Wormsi kogu- 
dusteni. Nad s2isid valgelt sissemässitutena oma 
surnulinikutesse, tuhk raputatud pea peale, nad seisid 
terve päeva, kõik liikmed ekstaatiliselt läbi raputatud 
kuni jõuetuseni, nad sahkerdasid jumalaga ja tõstsid 
hädakisa tema poole, kui päev aotas. ja kui päev tuhmus 
ja õhtule kaldus, seisid nad ikka veel ja kisendasid oma 
inetute, ärakarjutud häältega: ,,Ära unusta Aabrahami 
liitu ja Iisaki ohverdamist!“” Kuid sadu kõrvalteid kaudu 

suubusid kõik palved ikka jälle metsikusse, kriiskavasse 
usutunnistuse koori: , Üks ja ainus on Adonai Elohim, 
üks ja ainus on Iisraeli jumal, olev, tõeline, Jahve.“ 

Kuid võrega eraldatud, meestele nähtamatud olid 
naised. Ärahirmutatud, suuri! silmil, reas nagu linnud 
puuriõrrel, istusid nad ja vadistasid tasa, vagalt ja 
rumalalt oma palveraamatuist, mis rabiinide kirjades 
jutustasid saksa- ja heebreakeelses segus piiblilugusid 
ja teisi legende. 

Kõigis templites ja palvelates Mantuast Amsterdamini, 
Poolast Elsassini seisid mehed selliselt, paastusid, palve- 
tasid. Samal tunnil, ajal, mil päev tõusis ja õhtusse 
veeres, seisis terve juutkond näoga itta pöördunult, 
Siioni poole, palverihmad südamel ja laubal, mässitud 
surnulinikutesse, seisis ja tunnistas: , Midagi pole meile 
jäänud, ainult Raamat.“ Seisis ja kisendas: ,Üks ja 
ainus on Iisraeli jumal, olev, tõeline, Jahve.” 

Ent niipea kui möödusid suure hirmu esimesed päe- 
vad, selgus, et riigilinn Esslingen ei kiirustanud juut 
Jecheskel Seligmann Freudenthali protsessiga. Kas oli 
see tingitud poliitilistest põhjustest, võib-olla taheti 
kasutada protsessi parajal juhul konkreetse seigana 
hertsogliku kabineti vastu, või oli see paljast lõbust 
tekitada pikemat, viivitavamat piina, või — loodeti 
veel mõni tugevam tõend juurde muretseda, kuud möö- 
dusid ja juut lamas ikka veel vangitornis, tema asi ei 
olnud eeluurimisest ja esimese järgu piinamisest edasi 
nihkunud. 

Kuid juudid, kahe tuhande aasta vältel harjunud iga- 
suguste tagakiusamisviisidega, toibudes esimesest halva- 
vast hirmust, jooksid, tormasid, puurisid igasse nurka 
peiduurkaid, kuhu endid peita, kui puhkeb lahti õudus. 
Nad lasksid tõestada ja pitsatitega varustada oma käitse- 
kirjad, palkasid endi kaitseks relvastatuid ja linnavahte, 
kõigil teedel jooksid nende käskjalad, et ühiselt organi- 
seerida kaitset, nende agendid töötasid kõigi hoov- 
kondade juures, kõigis raetubades, et mõjutada neisse 
hästisuhtujaid võtma tarvitusele kaitseabinõusid; veks- 
lites ja akreditiivides läks suurem osa nende kapitalist 
maalt välja kindlamasse kohta. 

Siiski laotus üle kõige, mis nad mõtlesid ja tegid, 
savivärvi pilv. Lähenev jubedus tükeldas nende une, 
muutis nende toidud läägeteks, maitsetuteks paladeks, 
nende veini l:htunuks, võttis nende vürtsidelt lõhna, 
halvas nende elavaid, ägedaid, innukaid, kauneid vaid- 
lusi talmudi üle, nii et nad äkki peatusid poolel sõnal, 
verd haistes omaette põrnitsesid. Jaa, sisse tungis savi- 
värviline pilv, sügavalt sisse isegi nende uhketesse, 
võidutsevatesse sabatitesse, mida muidu, unistades kadu- 
nud riigi ja tulevase Messiase hiilgusest, pühitses vürst- 
likult ka kõige vaesem nende kerjustest. 

Kõik kaitseabinõud olid võetud tarvitusele, kuid see 
kõik oli nagu nende lehtonnide, kuuseokste ja >almi- 
lehtede katus. Pilv oli seal ja see kõik ei aidanud pilve 
vastu. Ja kui nad oma igapäevast elu elasid, oma pühi 
pühitsesid, kargas igast nurgast nende kallale nööriv 
hirm. 

Frankfurdi rabiin, rabi Jaakob Josua Falk istus püha- 
kirja juures. Ja kuigi ta seda ei tahtnud, rullisid tema 
kõhnad, kortsulised käed lahti selle peatüki viiendast 
Moosese raamatust, mis sisaldab kõige õudsema needuse, 
mida iialgi on välja mõelnud inimese aju. Tolle needuse, 
mida iga juut on harjunud täis hirmu vahele jätma, 
millest iga-aastane pühakirja ettelugemise ettevalmis- 
taja pelglikult ja kiirelt ning poolel häälel üle lisiseb, 
seda mitte nimetades. Kuid vana rabi silmad jäid 
kleepuma ähvardavatel, kandilistel tähtedel ja ta luges: 

«Adonai saadab sinu peale õnnetuse, laostuse ja hävi- 
tuse igas sinu kätetöös, mida sa ette võtad. Sa kihlud 
naisega ja teine magab tema juures, sa ehitad endale 
koja, kuid sa ei jää sinna elama. Adonai annab sind 
purukslööduna sinu vaenlase kätte; üht teed pidi lähed 
sa temale vastu ja seitset teed pidi põgened sa tema 
eest. Ja temast saab sinule pea ja sina oled saba. Ja ta 
saadab sind kitsikusse ja hädasse, nii et sina sööd oma 
ihu vilja, oma poegade ja tütarde liha, keda Adonai on 
sulle andnud; siis, kui sa oled hädas ja ahastuses, 
millesse sind sinu vaenlane on surunud. Hell ja ihar 
naine, kes on sinu juures, kelle jalapäkk on nii pehme 
ja hellitatud, et ta ei julge oma jalga maha panna, selle 

silm vaatab vaenulikult oma üsa mehele ja oma pojale 
ja oma tütrele. Imiku pärast, keda ta jalge vahel sünni- 
tanud, et teised seda enne teda ära ei sööks, puuduse 
pärast igas asjas, salaja, ahistuses, kuhu sind sinu 
vaenlane surub kõigi sinu väravate kaudu. Ja Adonai 
puistab sind laiali kõigi rahvaste hulka ega ole ühtegi 
puhkepaika sinu jalapäkale. Ja Adonai annab sulle 
sinna juurde väriseva südame, pelgliku silma ja nõrga 
vere; ja sul on hirm ööl ja päeval ja sa ei ole julge oma 
elu peale. Hommikul ütled sa: Kes annaks mulle õhtu! 
Ja õhtul ütled sa: Kes annaks mulle hommiku! Oma 
südame hirmus, mille pärast sa hirmu tunned, ja oma 
silmade nägemise pärast, et sa näha saaksid.“ 

Nii luges vana mees, tema süda oli täis halli hirmu 
ja ta lõi oma palvemantli üle pea, et mitte kauem näha 
suuri, ähvardavaid kirjatähti, ta nuttis ja oigas. Tema 
naine, kes ei julgenud segada oma meest tema uurimiste 
juures, seisis hirmunult ja kuulas, kuidas mees oigas. 
Ta värises ja ta vana hirmunud südame tuksed ulatusid 
üles kuni ta kõhna kaelani. Kuid ta ei julgenud segada 
oma meest. 

Ent rabi Jaakob Josua Falk nuttis oma lohkuvajunud, 
elatarud silmadega ja tema palvemantel oli täiesti märg 

Kirikunõukogu direktor Filipp Heinrich Weissensee, 
nüüd von Weissensee, oli väga muutunud sellest ööst 
saadik. mil Magdalen Sibylle oli langenud saagiks hert- 
sogile. Arvatavasti polnud riigis ja Švaabi maakonnas 
eriti ikka veel ühtki poliitilist seika, kuhu ta ei oleks 
pistnud oma ihalevalt nuuskivat nina, oma peeni, mäng- 
levaid sõrmi. Kuid tema väleduses oli nüüd midagi 
kärsitut, elutut, mehaanilist. Juhtus, et vilunud, elu- ja 
vestluskunstis asjatundlik mees äkki jutu keskel kõrval- 
hüppe tegi ja hakkas rääkima kõrvalistest asjadest. 
Või, et ta poolel sõnal peatus, pead vangutas, endamisi 
mõmises, täiesti vaikis. Siis jälle ilmus piinlikult viimase 
moe järgi riietatu põlvevööta või tegi mõne teise aru- 
saamatu tualettipuutuva vea. Väga tähelepanuvääriv oli 
tema käitumine naistega. Ta rääkis nendega ja liikus 

nende keskel suurima viisakusega, kuid võis juhtuda, et 
ta neile kõige lugupidamise juures midagi n:i rõvedat 
ütles, et isegi kindral Remchingen selle üle jahmus. Ka 
teati, et ta nüüd galantseid vahekordi pidas, enne ei 
olnud tema kohta kunagi midagi taolist teatuc. Imelikul 
kombel eelistas ta neid naisi, kes üldsuse arvamuse 
järele olid läbi käinud Süssi kätest. 

Süssi külge kiindus ta veel enam kui enne. See torkas 
silma. Hertsogi lähemas ümbruskonnas teati, et juut ei 
olnud enam vahenditult võimu keskpunktiks nagu kuude 
eest. Ka poleks Weissensee usalduse juures, mida talle 
kui katoliku projekti peale omistati, vajanud seda saba- 
liputamist ja finantsdirektori ümber lipitsemist. Weissen- 
see ei jätnud kasutamata ühtki juhust, et Süssiga rää- 
kida, teda kombata ja ta käitus nii koduselt, et umb- 
usklik Süss hakkas juba arvama, et Weissensee tahab 
temalt midagi välja uurida, teda kukutada ja hakkas 
end temast igasuguse ettevaatusega eemale hoidma. 
Siis jälle juhtus ootamatult, et kirikunõukogu direktor 
sündsusetu pilkega Süssi juutlikkusele viitas, mida ta 
seni oli hoolikalt vältinud. Ta päris Süssilt mõningate 
heebreakeelsete sõnade tähendust ja hoolimata sellest, 
et Süss väga tõrjuvalt rõhutas, ta olevat oma heebrea 
keele natukese juba ammu unustanud, kordas ta seda 
küsimust mitmel korral ja seda suuremas seltskonnas. 

Kirikunõukogu direktor palus äkki ja väga tähtsalt 
üheks õhtuks oma poole Bilfingeri ja Harpprechti, mõle- 
mad vanad sõbrad. Härrased tulid ka kohe, küsisid 
murelikult, abivalmilt, mis siis lahti olevat. Kuid polnud 
midagi; Weissensee vabandas mingi läbipaistvalt tühja 
ettekäändega. Härrased hämmastusid, vaatasid talle 
otsa, taipasid tema häda, jäid. Siin istusid nad nüüd. 
Koolisõbrad, kõik kolm väga palju ümber liikunud, kõik 
kolm loomu poolest väga andekad ja täis ajakohaseid 
teadmisi, lugupeetud nimed, kõrgetel kohtadel. Siin 
istusid nad nüüd ja jõid ja mõlemad laiad, kehakad 
mehed olid sõnaahtrad, kuna sihvakas, elegantne 
Weissensee väga palju ja ükskõikset-vaimukat rääkis 
ja peaaegu kartlikult vaeva nägi, et ei tekiks vaikust. 
Bilfinger küsis otsekoheselt, kui kaugele on edenenud 

tema piiblikommentaar. Andreas Adam Hochstetteri, 
Christian Eterhard Weissmaanni, Johann Reinhard Hedin- 
geri raamatud sel ainel olevat ju paremal juttumil tubli 
keskpärasus ning sõbra käsiloleva teose järele tuntavat 
suurt puudust. Weissensee arvas, naeratades kahvatult 
ja kärsitult ja tehes tõrjuvaid käeliigutusi, et võib-olla 
olnuks parem, kui ta Hirsaust iialgi poleks end liiguta- 
nud ja oleks eluaja selle töö juures istunud. ,,Ja,“ ütles 
Harpprecht ja tegelikult polnud see mingi vastus, ,,on 
üks väga räpane aeg, kõik teed on räpased ja on neetult 
raske end puhtana hoida.” 

 Weissensee poliitiline seisukoht muutus ikka mitmeti 
mõistetavamaks. Tema ühendas ühendamatut. Ta istus 
parlamendi üheteistkümne-komisjonis, vormistas ja stili- 
seeris demokraatide kaebusi hertsogi vägivallavalitsuse 
vastu, ja oli sama hertsogi ebaseaduslik äi ning lähim 
usaldusmees. Ta pidas nõu koos Süssiga, jesuiitidega, 
kindralitega ja koostas hoogsaid kaitsekirju konstitut- 
sioonile ja evangeelsetele vabadustele. Tema potid kee- 
sid kõigil kolletel, tema püünised olid kõigis metsades. 
Endine Weissensee oleks tundnud end õnnelikuna, olles 
nii paljude salanõude, intriigide ja salakoosolekute kee- 
rukate mahhinatsioonide hoovaks ning konksuks. Oleks 
selles hingeldavas tegevuses õndsalt lahti puhkenud, 
selles rabelevas elukeerises, nendes tuhat kätt vajavates 
ülesannetes. Ka nüüd oli kirikunõukogu direktori käsi 
ja silm mängus igas ürituses, kuid kõigi imestuseks 
tõmbus ta äkki tagasi sellest sajakäelisest tähtsast ratas- 
värgist, seletas, et ta peab puhkama, asus Hirsausse 
oma tühjaksjäänud majja piiblikommentaari kallale. 

See ei edenenud tal. Tusaselt vaatas ta lühikestele 
kokkuvõtetele, koostatud Weissmanni, Hedingeri ja 
Hochstetteri poolt, kes olid kündnud üksikasjaliselt ja 
vahvalt sama põldu. Ah, kaua tuleb veel üliõpilastel 
närida seda vintsket tarkust. Ah, kestab veel kaua, kuni 
ta suudab täita selle hiiglasliku keha südame ja eluga. 

Ei, asi ei edenenud. Küll põles lamp hilja ööni tema 
raamatute kohal; kuid tema silmad ei näinud tähti, ei 
kreeka käharduvaid, ei saksa kindlaid, ei heebrea kan- 
dilisi. Nägid ühte, keda polnud seal: pruunjaid, pehmeid, 

mehelikult julgeid põski, siniseid tugevaid silmi kum- 
malise vastandina tumedale juuksele. Ta silmad nägid 
teda lambi vaikses ringis sõnaahtrana, lapsikult tähtsa 
näoga. Päevad läbi liikus ta jalgu lohistades läbi ruu- 
mide, kuis olid need avarad ja tühjad! Koperdas toa- 
kingades, parukata, lohakaks jäänud, nuuskis mööda 
nurki, silitas peene, kõhna käega õrnalt mõnd laudiina, 
sohvatuge, hajameelselt, moondunud naeratusega. 

Siis laskis ta kutsuda enda juurde magister Jaakob 
Polykarp Schoberi. See ehmus rängalt. Kindlasti pärib 
kirikunõukogu direktor temalt aru tema usu üle, süü- 
distab teda sektantlikkuses, veab kohtu ette, paneb 
kinni, ajab ringiekslevana ja põgenevana taga mööda 
maailma. Nüüd, mil ta tütar ei istu enam piibliringis, ei 
tarvitse ta enam midagi hoolida. Punnpõselisel mehel 
lõi higi välja, tema vagad lapsesilmad muutusid ümmar- 
gusteks ja kartlikkudeks, ta jooksis väikeste sammu- 
dega edasi-tagasi, rõhutult nohisedes. Kuid peagi sai ta 
oma hirmust võitu. Kui jumal oli teda määranud usu- 
kannatajaks, siis võtab ta selle valiku tänulikult enda 
peale. Nii astus ta, kuigi märgatavalt higistades, siiski 
sirgelt ja mehiselt prelaadi ette ja alustas kohe sõjakalt 
juttu kolmest mehest tulises ahjus. Kuid Weissensee, 
algul imestades, katkestas teda peagi, seletas talle lugu- 
pidavalt, et ta ei olevat magistrit sugugi mitte ametliku 
iseloomuga asjus enda juurde palunud, vaid ta olevat 
ainult tahtnud jälle korraks näha ja rääkida oma tütre 
vana sõbraga. Magister, tundes suurt kergendust, rää- 
kis lihtsameelselt, südamlikult ja austavalt Magdalen 
Sibylle'ist ja sellest, kuišas terve ring tundvat suurt 
puudust sellest vagasi, õilsast ja väljavalitud õest. 
Weissensee kuulas ahnelt, magister tegi endale vaikseid 
etteheiteid, et ta on samastanud armastusväärset härrat 
verejanulise türanni ja Holofernesega ning sulas ikka 
enam ja enam. Kirikunõukogu direktor rahuldus ilmselt 
sellest meeldivast, lihtsast lobisemisest, ta kohtus sageli 
magistriga ja mõlemad tegid ühiseid jalutuskäike metsas. 
Lõpuks hakkas Schober aralt rääkima oma värssidest, 
ta kandis ette oma poeemi: ,,Toitumismured ja lootus 
jumalale“ ning tolle teise Jeesusest, farimast arvutus- 

meistrist. Kui Weissensee sõbralikult pealt kuulas, isegi 
midagi trükkimisest lausus, võitis suure ja õpetatud 
isanda armulikkus noore mehe täiesti enda poole. Nii 
et magister, keliel süda juba ammu oli pakatamas, 
usaldas Weissenseele oma suure saladuse taevase 
Jeruusalema printsessist ja selle isast, õelast juudist. 

Weissensee kuulatas. Tema väsimus ja kärsitus kadu- 
sid. Päevade kaupa luusis ta niisuguse au üle särava 
magistriga läbi metsa. Seisis plankaia juures, laskis ikka 
ja ikka jälle endale seletada kõiki üksikasju. Päris 
vanamehe, hollandlase, mynheer Gabriel Oppenheimer 
van Straateni üle. Kombineeris. Ei saanud küll Naemit 
näha, kuid kujundas endale kõigest sellest mosaiigist 
kokku kaunis tõetruu pildi. 

Kaua öösiti põles tema lamp ka nüüd. Kuid prelaat 
ei liikunud enam jalgu lohistades, vanamehelikul sam- 
mul; vetruvalt, nooruslikult liikus ta läbi oma avarate, 
valgete ruumide, tema erksad unelmad täitusid ini- 
mestega ja tulevate sündmustega. Sügavalt ja kõdita- 
tult naeratasid tema kitsad, väga liikuvad huuled ja 
mõnikord rääkis ta, oma unelmate näitleja, omaette: 
"VoOyons donc', minu härra salajane finants- 
nõunik!” või: ,,0i, oi, kes oleks võinud seda arvata, 
ekstsellents?” 

Ja kes oleks võinud seda oletada! Oldi vana rebane, 
oldi läbi nuuskinud ja läbi haistnud elu ja inimesed igast 
küljest. Kujuteldi endale, et suudetakse lugeda inim- 
nägudelt. Ja oldi sunnitud tunnistama, et sellel suurel 
maäilmateatril on veel rohkem võõpa ja maski kui 
võiks oletada ka kõige suurem kahtleja. Kes oleks seda 
aimanud? Ta manas enda ette juudi näo oma üksikusse, 
öövaiksesse tuppa. Ta sulges silmad ja luuras, näojoont 
näojoone järele, himurat, väga punast suud, valgeid, 
külmi, elegantseid põski, halastamatut, teravnevat lõuga, 
piiluvaid, vilkaic, lendlevaid silmi, siledat, muretut 
laupa arvestaja kühmudega kulmude kohal. Kes oleks 
selles jääkülmas, jääselges äri- ja võimuinimeses otsinud 


1 Voyons donc — (prantsuse k) eks me näe. 
(Tõlkija märkus.) 

Hirsau metsa sentimentaalset idülli! Oi, oi, minu härra 
tinantsdirektor! Kuidas teie minu ees seisite tollel 
vastikul õhtul teie lossis! Missugune virge, suurilmalik, 
laimuhimuline näoilme oli teil! Oi, oi, minu harra 
heebrealane, ma oleksin pidanud end küll veidi rohkem 
ohjeldama. Ma olin küll veidi soniv ja latrav ega 
käitunud mitte päris ä la mode toliel õhtul. Ma 
istusin küll väga armetuna ja kurnatuna toolil, kuna teie 
seisite sirgelt ja sihvakalt ja jõuküllaselt minu ees, ja 
üdi minu luustikus murenes imelikult. Nojah, ma olen 
väga uudishimulik, kuidas Teie Ekstsellents käituks nii- 
samasugusel juhtumil. 

Kirikunõukogu direktor Filipp Heinrich Weissensee 
peatus minekul läbi toa. Lamp põles vaikselt avaras 
ruumis, töntsilt sumises ööliblik, paljud raamatud ümber- 
ringi vaatasid tummalt ja rahulikult, läbi lahtise axna 
tungis võimsalt sisse öise metsa hõngu. Kas oli see 
kättemaks, millega ta tegeles? Olid need kättemaksu- 
plaanid? Fi donc', ta ei rüvetanud end niisuguste 
kodanlikult madalate tunnetega. Ta oli ainult — ja, 
mida ta oli? Ta oli uudishimulik, kuidas juut käituks. 
Kas ka tema äkki nii lõdvaks ja vanaks muutuks ja 
mida ta üldse teeks. Oi jah, see oleks väga vaatamis- 
vääme, väga õpetlik, palju huvitavam kui tavaliselt 
romaanides loetav, komöödialavadel nähtav. 

»Voyons done, ekstsellents! Eh voilä*, minu 
härra salajane nõunik!“ ütles peen, elegantne prelaat 
omaette, sügavalt ja kõditatult naeratades. Siis asus ta 
oma piiblikommentaari juurde, väga elavana; hindavate, 
pilkavate silmadega libises ta Hochstetteri, Weissmanni 
ja Hedingeri ausate, üksikasjaliste, õpetatud meeste 
tublide tööde üle ja kärmelt ning rõõmsalt edenes nüüd 
tema teos. 


Vahepeal olid Würzburgi piiskopi saadikud vaikselt 
ja visalt Stuttgardis edasi töötanud. Eredas valguses 


1 Fi donc — (prantsuse k.) ei mitte, vuih ometi. 
(Tõlkija märkus.) 


* Eh voilä — (prantsuse k.) vaata ometi. n 
(Tõlkija märkus.) 

seisid nüüd uued mehed, suuremalt osalt sõjaväelased, 
kes vähe hoolisid Süssist ja väliselt hea läbisaamise 
juures ei varjanud sugugi oma põlgust juudi vastu. Seal 
oli kindral krahv Röder, mühaklik mees, siis Aspergi 
komandant, kolonel-leitnant von Bouwighausen, edasi 
trobikond lärmakaid ja kirevaid ohvitsere, kes nüüd 
müürina hertsogit ümbritsesid, kolonelid Tornacka ja 
Laubsky, rittmeister Buckow. Peale nende veel üks 
ohvitser, kes oli Süssile eriti vastumeelne, major von 
Röder, krahvi onupoeg, Stuttgardi linna ratsakaardiväe, 
linna ratsakorpuse komandant, käre mees, madal laup, 
karm suu, toored käpad kahekordselt vormitud kinnas- 
tes. Kuid kõige vihkamisväärsemaks ja vastikumaks oli 
Süssile too Dom Bartelemi Pancorbo, Kurpfalzi sala- 
nõunik, tubakamanufaktuuri ja -kaubanduse peadirektor, 
kalliskivide kaupmees, kes nüüd jälle päevavalgusesse 
nihkus, parem õlg nagu ikka naljakalt üles tõstetud, 
ikka ranges kombekohases, iganenud portugali õue- 
riietuses, üle võimsa krookkrae väljaulatuva sinakas- 
punase, mõlkliku, lihatu, raisakullininalise ja värvitud 
mokahabemega näoga, luurates Süssi kortsus laugude 
tagant piklikkude, tardunud, kitsaste silmadega. 

Need kõik, sinna juurde teised vanad vaeniased 
Remchingen ja kammerteener Neuffer, pooldasid nüüd 
katoliku projekti. Süss, vaadates selgelt ja laiaulatus- 
likult seda kõike, palju selgemalt kui mühaklikud suu- 
rustavalt-rumalad ohvitserid, nägi end välja jäetuna sellest 
plaanist. Ta kuulis tähtsaid asju kõrvalt või üldse mitte; 
ainult kui vajati tingimata tema finantstehnilist nõu- 
annet, selgitati talle vastu tahtmist, ülalt alla, mööda- 
minnes üht ja teist. Ja ükskord, kui ta tasakesi veidi 
kompas, nähvas hertsog talle toorelt, et jätku lõplikult 
maha niisugune nuhximine. Kui aeg niikaugel on, et asi 
lahti läheb, siis teatatakse talle seda, võib-olla! 

Karl Aleksander, paranenud täiesti ja kiiremini kui 
ise lootnud, oli tähtsalt tegevuses ja heas tujus. Sinna 
lisandus veel, et würizburglase abil saavutatud leppimisel 
Marie Augustega olid soovitud tagajärjed, hertsoginna 
oli rase. Maa kuulas seda teadet vastumeelselt. Oleks 
hertsog surnud lastetult, oleks protestantlik liin jälle 

pääsenud valitsema; kuid nii nähti end väljaantuna 
Roomale ja jesuiitidele määramatuks ajaks. Hertsoginna 
eest korraldatud palvusi külastati vähe; tuli ainult see, 
kes oli sunnitud. 

Kuid hertsog rõõmustas kohmakalt. Ta rääkis igale 
oodatavast — pärijast, laia heameelega lihavas, sang- 
viinilises näos, tegi tooreid, mühaklikke nalju, ümbritses 
Marie Augustet kohmaka tähelepanelikkusega. Sellele 
polnud see rasedus mingil juhul meele järele. Ta kartis 
keha moondunist, ta kartis ka muid takistusi lapse 
kaudu, tal oli hirm ja vastikustunne sünnitamise ees; 
peale kõige muu näis talle emadus tüütavana, plebei- 
likuna, aristokraadile sobimatuna. Ta mõtles ka raseduse 
kõrvaldamisele, ja ta tegi isegi doktor Wendelin Breye- 
rile selliseid vihjeid. Kuid meedikus ei saanud tast aru 
või ei tahtnud tast aru saade. Tülikate, vabandavate 
liigutustega rääkis ta oma õõnsa, pingutatud häälega 
emaduse õnnest, ta viitas antiikajale, mainis Gracchuste 
ema ja toda teist kangelase ema, kes meelsamini nägi 
oma poega koju saabumas kilbi peal kui kilbita. Ohates, 
mõeldes hertsogi -lihtsameelselt-kindrallikule — seisu- 
kohale, jättis Marie Auguste selle mõtte. 

Selle vastu kuulas ta ahnelt ja meeldivaid hirmu- 
judinaid tundes, kui Süss juhtumisi seletas Liiitist, 
deemonite kuningannast. See Aadama pikajuukseline, 
tiibadega esimene naine oli riius oma abikaasaga; sest 
mees ei olnud lihalikus läbikäimises talle nii meele 
järele nagu naine seda nõudis. Siis nimetas ta musta- 
kunsti abil keelatud jumalanime ja lendas igasuguse 
kurja nõiduse maale, Egiptusesse. Sellest ajast peale, 
vihates Eevat ja iga tervet abielu, ähvardavat ta nurga- 
naist ja imikut needuse ning õela vigastusega. Kuid 
Egiptuses tabasid Lilitit kolm jumalast talle järele saade- 
tud inglit Senoi, Sansenoi ja Semangelof. Algul tahtsid 
nad Liliti ära uputada; kuid siis lasksid ta vabaks, pärast 
seda, kui ta oli sunnitud vanduma deemonite vandega, 
et ta ei tee kurja ühelegi sünnitajale ega imikule, kes 
on kaitstud nende kolme ingli nimega. Seepärast kaitse- 
vad juudi naised oma nurgavoodit amuleti abil, mille! 
on nende kolme ingli nimed. 

Kõditatult, veidi värisedes küsis hertsoginna juudilt 
usaldavalt, kas see ei saaks temale muretseda niisugust 
amuletti. Muidugi saab, kinnitas Süss kuumalt ja 
andunult. 

Marie Auguste rääkis sellest siis juhuslikult oma pihi- 
isale, paater Florianile. See hoiatas teda metsikuit ja 
tungivalt. Kuid hertsoginna otsustas siiski lasta endale 
kinkida amuleti. Parem on ikka parem, ja pärast kasuta- 
mist võis ta ju seda pihtida. 

Ülejäänus suhtus ta oma rasedusse oma harilikul, 
kergel, pilkaval kombel. Ta esines nagu keegi, kes on 
sattunud kerges suviriietuses äikese kätte, on vahetanud 
oma läbimärjad riided talunaise riiete vastu ja lõbutseb 
nüüd üleolevalt niisuguse maskeraadi üle. 

Nii istus ta jõuluõhtul haprana ja ilusana üleni val- 
getes, õhulistes pitsides, millest sisistas üliõrnalt vana 
õilsa marmori värviline kelmikas sisalikupea, kaetud 
kiirgava musta juuksega. Tema ümber väke, kõige 
lähedasem seltskond, kes oli palutud jõuluõhtuks. Hert- 
sog tahtis Süssi välja jätta. Kuid Marie Auguste ja tema 
huvitava ning galantse hoovijuudi vahel valitses ise- 
laadne, salajane ja sõnatu üksmeel sest ajast, kui Süss 
oli jutustarud loo amuletist Liliti vastu, ja hertsoginna 
ei tahtnud tunda temast puudust ka sellel õhtul. Süssile 
oli see rahulduseks selle aja eraldatuses. Tõsises tänus 
andis ta hertsoginnale kingitusena väga ilusa gemmi, 
millesse oli nikerdatud imik, ja kauni hiina lastekõristi 
portselanist ning elevandiluust; äärmiselt peenelt niker- 
datud patsidega, liikuvate peadega mehed ronisid üles 
mööda vart ning helisesid ja klõbisesid äärmiselt väi- 
kesed pagoodid. Ent kolmandaks ulatas ta saladusliku 
naeratuse ja austusega väikese kuldse karbikese; hert- 
soginna teadis, et seal sees on amulett. 

Kuid teised, rahulolematud, et Süss ikka vee. nii suure 
armu osaline oli, leidsid tema just sel õhtul olevat sisse- 
tungija ja sööstsid tema kallale töntside, kuritahtlikkude 
naljadega. Hertsog, jätkates üht Remchingeni ütlust, 
manitses Marie Augustet, ärgu vahtigu juuti, sest 
muidu võib Württemberg saada kõveraninalise hertsogi. 
Marie Auguste naeratas ainult. Ta silitas salaja väikest 

karbikest; salaja, nii et teised ei näinud, võttis ta amuleti 
välja, vaatles seda: pärgamendiriba, mis oli täis kirju- 
tatud punaseid, nurgelisi heebrea = kirjatähti; nende 
vahel looklesid rahutuks tegevalt kräsulised kujud, 
kükitasid naljakalt ja ähvardavalt algelised linnud. 

Samal ajal kuulas Süss ikka ühesuguse tähelepaneliku 
ja kannatliku viisakusega tooreid kallaletunge ja tor- 
keid. Hiljem pöördus ta hertsogi ja Weissensee poole, 
ta olevat kunagi juhuslikult kuulnud, kuidas hertsog ja 
härra Kkirikunõukogu direktor olid vaielnud jõulu- 
evangeeliumi katoliku ja evangeelse teksti üle, kas on 
õige luteriusu: ,,Ja inimestel hea meel” või katoliku: 
"Inimestel, kellel on hea tahe.” Ta rõõmustavat, et suu- 
dab väikese jõulukingina esitada lisandi selle probleemi 
lahendamiseks. Mõnevõrra hämmastunult vaatasid härra- 
sed talle otsa, ka teised vaikisid kahtlevalt ja pilkavalt, 
kuna Süss jätkas viisakalt ja rahulikult. Alates professor 
Baruch de Spinozast, keda üliõnnis Pfalzi kuurvürst 
suvatses kutsuda oma Heidelbergi ülikooli juurde, tege- 
lesid tema usuvennad Uue Testamendi üksikasjalikkude 
teaduslikkude uurimustega. Ta olevat kirjutanud nüüd 
kõne-all-oleva teksti pärast ühele ärisõbrale Amsterdami 
ja olevat saanud järgmise seletuse. Kreekakeelses teks- 
tis nimetatakse seda ,eidokias“, mida Vulgata”? ja 
katoliiklased tõlgivad õieti ,bonae voluntatis, 
hea tahtega“. Erasmus trükkis oma piibli käsikirja järele, 
milles oli ekslikult ,eudokia”, s täheta, ja selle järele 
tolkis Luther ,hea meel“. Erasmus oleks kindlasti vea 
avastanud, kui tal ei oleks olnud nii kiire. Kuid tema 
auahnuseks oli oma piibli trükkimisega ette jõuda 
kardinal Ximenesist. Seepärast olevat siis, hoolimata 
lugupidamisest härra kirikunõukogu direktori suurte 
teadmiste vastu, luteriusu jõuluevangeelium siin mitte 
täiesti õige ja Tema Hiilgusel on õige tekst. 

Süss esitas selle seletuse tagasihoidlikult, viisakalt ja 
asjalikult. Mida ta ütles, oli nii arusaadav, et isegi ohvit- 


1 Vulgata — rooma-katoliku kirikus kehtiv ladinakeelne piibli- 


tõlge. 
(Tõlkija märkus.) 

seridest üks kui teine sellest aru said; ja Marie Auguste 
rõõmustas oma hoovijuudi tarkuse üle. Kuid teised kõik 
vihastasid, et juut jõuluõhtul nii asjatundlikult evan- 
geeliumi analüüsis ja Remchingen kärkis, et nüüd siis ei 
sahkerdavat juudid enam ainult vekslite ja ehteasjadega, 
vaid ka jumalasõnaga. Weissensee rääkis pikalt ja laialt 
naise olukorrast Vanas ja Uues Testamendis. See oli 
teema, millesse ta oli viimase aja valuliste tunnetuste ja 
üleelamiste mõjul metsiku vihaga kiindunud ka oma 
piiblikommentaarides. Uues Testamendis: Madonna, 
Vanas: Salomoni tuhat näist. Ta rääkis voogavalt, ele- 
gantselt, painduvalt, lugupidavalt, nagu see oli temal 
kombeks. Kuid selles kõlas midagi peidetut, nii vaenu- 
likku, et Magdalen Sibylle kahvatas ja tema käsi kül- 
maks muutus. 

Ta istus ilusa, tujuka Marie Auguste kõrval, ilus ja 
esinduslik. Hertsoginna hoidis tema kätt, silitas seda, 
talle meeldis oma väikese ravitud lihava käega silitada 
Magdalen Sibylle'i suurt kätt. Magdalen Sibylle võitles 
uuesti ja kannatusrikkamalt Süssi pärast. Tal polnud 
selget ülevaadet poliitilistest olukordadest, kuid ta nägi, 
et Süss oli väga üksik, ta nägi tema ümber ainult vaen- 
lasi, Süss näis talle sihvaka. painduva pantrina töntside, 
rõvedate karude hulgas. Ja ta aimas kummalist seost 
juudi ja hertsogi vahel ning juudi ja oma isa vahel. 

Süss ütles kerglaselt, et tema maitse järele polevat 
Uue ega Vana Testamendi naised. Ühed olevat tema 
jaoks liiga kangelaslikud, :eised liiga sentimentaalsed. 
Ja tema silmad libisesid kõnekatena hertsoginnalt, kelle 
uudishimulik, himur heatahtlikkus tema liikmeid mõnu- 
salt täitis, Magdalen Sibylle'ile, kes oli talle teretulnud, 
kindlaks alustoeks ja kinnituseks; suurejooneliselt, 
punakasblondilt, targalt arvestajalt madame de Castrolt, 
kes oli märgatavalt jahenenud, kuid ikka veel polnud 
täiesti loobunud abieluvõimalusest Süssiga, magusatele 
daamidele Götzidele, kes, tütar täiesti ema eeskujul, 
ikka veel tõrkusid andumast hertsogile. 

Remchingen püsis Vana Testamendi teema juures. 
Plärisevas viini murrakus, mille ta, Augsburgis sündinu, 
oli endale külge harjutanud, sest ta pidas seda aristo- 

kraatlikuks, arvas ta, et kui otsustada juudi žargooni 
järele, mida aeg-ajalt olevat kuulda, kõlavat pühakiri 
oma algtekstis väga vihastava ja vastiku krooksumise 
ning kurguhäälse rääkimisena. ,Kas, Teie Ekstsellents, 
arvate, et meie Issand Jumal vestles Aadamaga 
paradiisiaias viini murrakus või heebrea keeles?” küsis 
Süss väga viisakalt. Hertsoginna naeris, rõõmustades 
oma juudi peene lõuavärgi üle, silitas salaja karbikest 
amuletiga, helistas kesk vaikust peenikeselt ja õrnalt 
lapsekõristi kellukesi. Kuid krahv Röder pidas vaja- 
likuks kaasa aidata Remchingenile. Ta pöördus hert- 
soginna poole, olevat väga hea, et Tema Hiilgus veel 
nii kaugel ei olevat. Lastel, kes täna sünnivad, pole 
midagi naerda. Ja nüüd oldi siis lõpuks nii kaugel, kuhu 
juba ammu taheti, ja siis räägiti üksikasjaliselt, pikalt 
ja kaalukalt Esslingeni lapsemõrvast, kuna Süss visalt 
vaikis. Põhjendus, et tütarlaps oli jõuluööl sündinud, 
veenis täiesti eelkõige ohvitsere. Ainult härra de Riolles, 
vabamõtleja, arvas, et kui juudid tõesti jõuluööl sündi- 
nuid tapavad, siis oleks Jeesus Naatsaretist pidanud 
valima lihtsalt ühe teise öö oma sündimiseks; siis oleks 
tema pääsenud ristist ja meie kõik ristiusust. 
Vahepeal oli salanõunik Pancorbo palunud - hert- 
soginnalt luba vaadelda lähemalt Süssi kingitusi. Oma 
kõhnade, sinakaspunaste, luuvalusõlmeliste sõrmede 
vahel hoides tõstis ta neid oma raisakullinina juurde, 
vaatles neid oma tardunud, piklikkude, sügavalt koobas- 
tes asetsevate silmadega; siis ütles asjatundlikult ja 
täpselt oma arvamuse gemnmi ja lapsekõristi kallihinna- 
lise materjali kohta ja lisas, et ehteasjade kaubanduses 
olevat kombeks selliseid asju muidu ära anda. Vastan- 
dina pööras ta jälle kord kurikavalalt tähelepanu Süssi 
sõrmel oleva solitääri tohutule väärtusele, ja sügavatest 
koobastest, kortsus laugude tagant välkusid kitsad 
silmad himuralt sõrmuse suunas. Kuid Marie Auguste 
kaitses oma juuti. See ei olevat sugugi mitte kõik, mis 
Süss temale on kinkinud, ütles ta oma liugleva, muretu, 
kergelt pilkava häälega, ja ta näitas amuletti ning 
jutustas loo Lilitist, deemonite kuningannast. Arglikult 
ja kõditatult kuulati pealt, vaadeldi algelisi ähvardavaid 

linde, nurgelisi, õudseid tähti pärgamendil. Kuni lõpuks 
Karl Aleksander valju, veidi vägivaldse naeruga katkes- 
tas halvatuse, heatahtlikult ja lärmavalt pilgates, et 
hertsoginna muutub nii veel juudiks, ja naine võib 
rõõmustada, et tal vähemalt ei ole vaja lasta end ümber 
lõigata. 

Kuid pärast sööki viis ta Süssi kõrvale, lõi talle õlale, 
oli väga armuline. See, selle katoliku ja evangeelse 
teksti kohta, kuidas ta nii ümmarguse, selgitava seletuse 
olevat saanud muretseda, see olevat ju väga huvitav, ja 
ta olevat päris võlur. Siis rääkis meelitatud Süssile 
ennusta jast, et kas ei saaks teda jälle korraks näha. Ta 
teadvat juba, teda huvitavat see, millega ennustaja ei 
tahtnud lagedale tulla. Süss, tundes end ebamugavalt, 
põikles kõrvale. Karl Aleksander ei käinud peale, ütles, 
olevat tõsi, et ennustajale olevat raske ligi pääseda, et 
ta olevat üks tülikas onu. Kuid ühte peab Süss talle 
muretsema: horoskoobi ennustajalt selle kohta, mida on 
temal tulevikus naistelt kurja ja head loota. Pärast 
juhtumit napollannaga, pärast edasi-tagasi sõelumist 
hertsoginnaga, daamide Götzide argliku, pirtsaka askel- 
damise pärast tahtvat ta selle üle midagi teada. See on 
õiglane ja odav, et Süss laseb kabalistil koostada 
horoskoobi selle küsimuse kohta. Pärast seda, kui Süss 
hertsoginnale on muretsenud amuleti, teeb ta ka temale 
seda meelehead; ja pärast seda, kui ta on nii raske asja 
lahendanud kui too piibli tõlgendus, peaks see talle 
täiesti kerge olema. Süss ei saanud hästi ära öelda, 
kõhkles, andis järele. 

Lahkuti pea. Katoliiklastest härrased tahtsid minna 
veel lossikiriku varahommikusele missale. Weissensee 
palus Süssilt luba teda saata. 

Härrased saatsid tõllad ette, läksid jalgsi. O0ö oli leige, 
puhus tugev, ergutav tuul. Weissensee tuli tagasi oma 
teema juurde, kui kummaline see olevat, et hommiku- 
maised lood on jäänud nii tugevalt püsima tervel maa- 
ilmajaol. Ta rääkis saksa metsast, kui huvitav võiks see 
olla, kui sinna püstitada äkki mingi idamaine ehitus. Tema 
ümbruses, Hirsau metsas, on ühel hollandlasel niisugune 
kummaline kavatsus. Niisuguste juttude saatel jõuti 

juudi maja juurde Seegassel, ja kirikunõukogu direktor 
jättis jumalaga eriti pikaldaselt ja lugupidavalt. Niipea, 
kui valmis saab tema piiblikommentaar, milles Süssi 
lahked andmed on erilisel kohal, lubab ta endale seda 
au, üle anda härra finantsdirektorile esimesena üks 
eksemplar. 

Süss sammus läbi tuhmilt valgustatud eeskoja. Ta 
kõrvades kajas: Oh sa rõõmustav, oh sa Õnnistav, püha, 
kallis jõuluaeg. Kikivarbail tuli kammerteener, kas ta 
tohib Tema Ekstsellentsi juba lahti riietada. Süss 
saatis ta minema. Ta ei saanud magada. Oli tal föön? 
veres? Ja mida oli vana rebane rääkinud Hirsaust, see 
kõlas ju väga süütult, ka polnud onu maja sugugi ida- 
maine; kuid kas polnud Weissensee sõnadel siiski 
mingit tagamõtet? 

Ta istus oma aktide juurde. Kuid arvud ei vaadanud 
talle vastu külma asjalikkuseca nagu tavaliselt. Valge 
maja kräsus põimik oma lilledega riputas end arvude 
külge. Ta viskas sule minema, sammus edasi-tagasi 
killustatud, ebamõnusate mõtetega, kuna ümberringi 
löödi kirikukelli varahommikuseks missaks. 


Isaak Landauer istus inetus, ebamugavas asendis ühes 
Süssi toredas tugitoolis. Ariasjad olid lõpuni läbi aruta- 
tud ja Süss, ärritatud teise räpasest juuresolekust, ootas 
närviliselt tema lahkumist. Kuid Isaak Landauer ei 
teinud mingit ettevalmistust, ta silitas oma punakas- 
blondi, luitunud habet ja ütles: ,Jah, protsess reb 
Jecheskel Seligmann Freudenthali vastu on nii siis nelja 
nädala pärast. Ebameeldiv, reb Josef Süss. Peaks olema 
teile väga ebameeldiv. Siin on teil teie teenrid, teie 
hiinlased, teie kuldne kuub, teie papagoi. Kuid esslin- 
genlased sülitavad teile selle peale ja hukkavad reb 
Jecheskel Seligmann Freudenthali.” Kuna teine vaikis, 
jätkas ta: ,Kui ma teile rääkisin Ravensburgi lapse- 
mõrvast, tegite teie säärase upsaka näo nagu mõni goj 


1 PFöön — Alpimaade lõunatuul. , 
(Toim. märkus.) 

ja ütlesite: vanad lood. Nüüd näete teie seda oma 
vanade lugudega, nüüd kargab ristitute jõuk teie enda 
kaela kallale.” 

Kuid Josef Süss vaikis visalt. Kui saabusid esimesed 
teated Esslingenis tarvitusele võetud abinõudest, sai ta 
muidugi kohe aru, et need olid sihitud tema vastu, 
ainult tema vastu. Ta tahtis kallale tormata, kuid sundis 
end üle saama oma vihast, täies rahus läbi mõtlema 
kõik, mis oli vahelesegamise poolt ja selle vastu. Kui 
tema asub Jecheskel Seligmanni poolele, kahjustab ta 
sellega enda aadliseisusesse tõstmist ja abielu portugal- 
lannaga, manab esile tuhat kurnavat võitlust parla- 
mendiga, on sunnitud hüvitusena andma esslingenlaste 
saagiks mitmesuguseid eesõigusi. Järelikult oli tema 
taktika selge. Tema ei tundnud juut Jecheskel Selig- 
manni. Kui esslingenlased ainult tema vihastamiseks 
tahtsid oma kohut ilmselt eksliku otsusega kompromi- 
teerida, tehku seda. Nende asi. Tema ei sega end vahele. 
Rangelt erapooletuks jääda. Raudselt vaikida. 

Ta toimis sellele vastavalt, piirdus mõjuvate kaitse- 
abinõude tarvituselevõtmisega tema poolt hertsogiriiki 
sisselastud juutide ja nende veidi küsitavate õiguste 
kindlustamiseks. Ei lasknud end ülejäänus ühegi torke 
ega pilkega oma osavõtmattsest välja meelitada. 

Ka Isaak Landaueri juttudele, nii väga kui need teda 
ka ärritasid, polnud tal vastust. Kuid teine jätkas kange- 
käelsena: ,,Ma ostsin paari teisega üles kõik Esslingeni 
linna võlakohustused. Jäävad nad oma protsessi juurde, 
esitan ma kaheksa päeva enne seda oma võlakohus- 
tused. Annavad nemad järele, annan ka mina järele. 
Suruvad nad peale, surun ka mina peale. Kuid ei või 
teada,” lõpetas ta murelikult ja hõõrus lõdisevaid käsi. 
«Need gojimid on löödud kõige kurjuse ja rumalusega. 
Kui küsimus seisab juudis, tahavad nad meelsamini verd 
kui raha. Ja teie, reb Josef Süss?” küsis ta lõpuks otse- 
koheselt, kuna teisiti oli võimatu temalt sõnagi välja 
pressida. 

Süss, ammu ette valmistatud, vastas tagasitõrjuvalt: 
Ma ei tunne juut Seligmanni. Oma ringkonnas mõistan 
ma end kaitsta.“ 

Kuid Isgeak Landauer ärritus: ,EFi tunne! Oskate end 
kaitsta! Mida see tähendab! Istub siin oma teenritega, 
oma kuldse kuuega, oma hiinlastega ja ei tunne! Mõistab 
end kaitsta! Laske endala2 öelda ühel vanal ärimehel: 
Milleks on hea terve see rämps, kes usub teie tervet 
rämpsu, kes laseb end lolliks teha jutuga, et teie ei saa 
kaitsta reb Jecheskel Seligmann Freudenthali?” Ja ta 
viibutas ülestõstetud käsi teise näo ees, tema juudikuub 
rappus vihaselt. ,Papagci. gobeläänid, kivikujud! Mil- 
leks on vaja kivikujusid?” pilkas ta mürgiselt. ,Mooses, 
prohvet, ja Salomon, kuningas, pole oma elupäevil 
nõnda välja näinud nacu teie valged kivikujud! Ja 
silmad pole neil ka alati zinni olnud. Muidu poleks nad 
iialgi nii kaugele jõudnud.” Ja ta vaatas üksisilmi 
ägedalt enda ette, äärmiselt vihastatud teise külma- 
verelisest vaikimisest. 

«Iga hea juut hoidub tulevikus teiega äritegemisest,” 
mängis ta äkki jäigalt, varitsevalt, õelalt välja oma 
viimase trumbi. Kuid Süss kehitas vaid õlgu: ,,Ma ei 
lase endalt midagi välja pressida,” ja pööras ära vaenu- 
lise, upsaka näo. Isaak Landaueril ei jäänud muud üle, 
kui omaette torisedes, sugedes ägedalt oma vabisevat. 
habet, ära minna. 

Mõned nädalad hiljem, Esslingeni protsess pidi varsti 
algama, seisis Süssi ooteruumis kümme juudi meest 
eesotsas Jaakob Josua Falkiga, Frankfurdi väikese, 
närtsinud, aukuvajunud silmadega rabiiniga, koos 
temaga tema koguduse hooldaja ning kolm lugupeeta- 
vamat 0 eesistujat ja saatxond Fürthi juute, niisama- 
suguses koosseisus. Nad olid kohtunud Freudenthalis, 
kus oli Grävenizi ajast peale väike juudi kogudus, nad 
olid üles otsinud Jecheskel Seligmanni naise; kuid see 
oli tuim ja ühelegi troostile kättesaamatu. Siis olid nad, 
saadetud rahva õelast urisemisest, sõitnud Stuttgarti, 
peatunud -vastumeelse = juudivõõrastemaja peremehe 
juures. Nad olid palvetanud üksikasjalikus ja vormilises 
palvekorras, varahommikul, pärastlõunal ja õhtul, sest 
kümme meest moodustas koguduse, kus sai rakendada 
kõik palvekorralduse peenused ja võimalused. Nad olid 
seisnud pidulikult pühakirja rulli ees, mida nad endiga 

kaasa vedasid, nad olid suudelnud seda, erutatult ja 
rahunenult, sissemässituna oma palvemantlitesse, palve- 
rihm laubal ja südamel, näoga suunatud itta, Siioni 
poole. Nii olid nad palunud käte, huulte ja kõigi liik- 
metega suures, leegitsevas hädas ja hardumuses. Ja 
nüüd seisid nad väsinult ja erutatult, oimulokkidega ja 
rasketes juudikuubedes, teravad juudimütsid peas, märk 
käisel, Süssi ooteruumis rinnakujude, ilukipsi, gobe- 
läänide, kulla ja lapislazuli vahel. Nad higistasid ja 
rääkisid ainult harva mõne sõna sosistades, kähiseval 
kurguhäälel. Üks = ajanäitaja lõi täistunni ja mängis 
peenehääleliselt hõbedaselt-voolavat viit, ja nad ootasid 
kuni salajane finantsnõunik neid vastu võtab. 

Sel päeval paastusid Saksamaal kõik juudid, kes olid 
üle kolmeteistkümne aasta vanad, arvult kaheksaküm- 
mend tuhat. 

Kõige meelsamini oleks Süss loobunud saadikute 
vastuvõtmisest. Need inimesed olid sõgedad. Nad olek- 
sid pidanud ju iseendile ütlema, et kui ta oleks tahtnud 
vahele astuda, oleks ta seda ise teinud. Nii võisid nad 
teda ainult kompromiteerida. Parlament pööras ikka 
energilisemalt tähelepanu seadustele, millest juba ammu 
ei peetud kinni, kuid mis olid ikka veel vormiliselt keh- 
tivad ja lubasid juutide viibimise hertsogiriigis ainult 
erijuhtudel ja paljude klauslitega. Hertsogilt ei suutnud 
ta saavutada midagi enamat kui ainult seletuse, et mis 
puutuvat tema finantsdirektorisse ja selle poolt maale 
lubatud juutidesse, siis ei lase tema oma käsi siduda; 
muus osas võib jääda vanade eeskirjade juurde. Maa- 
valitsus oli seepeale, kasutades Esslingeni juhtumit, 
avaldanud vanad, karmid eeskirjad uuesti ja rõhutatult. 
Oli kummaline, et selle ässituse eesotsas parlamendis 
seisis Weissensee. Tahtis ta oma katoliku intriigi ära 
peita juudivastase võitluse taha? 

Igal juhul oli nende asjaolude juures juudi deputat- 
sioon üleliigne, kui mitte kahjulik. Teisest küljest olid 
need saksa juutkonna kõige lugupeetavamad mehed, kes 
soovisid rääkida temaga; ta pidi nad siiski vastu võtma. 
Oleks ta saanud nende palvet täita, olnuks talle väga 
meelitav neid kaitset paluvatena uhkelt pealt kuulata. 

17 Juut Süss 


Nii võttis ta nad vastu vastu tahtmist, kindla kavat- 
susega neid minema saata aegaviitva vastusega. 

Sisse astus kümme juudi meest, puiselt, kraapivalt, 
köhatades, tülikalt, täites väikese kabineti viimse võima- 
luseni. Sihvakana, elegantsena, tähtsana seisis Süss 
raskepäraste, nohisevate, end-liigutatult-Oõtsutavate ees. 

Rääkis Jaakob Josua Falk, Frankfurdi rabiin: ,,Meie 
oleme ühinenud, terve juutkond, ja oleme püüdnud mõju 
avaldada raha ning kingitustega. Kuid see ei taha kanda 
vilja. Sest rahvas on väga üles ässitatud, Esslingeni 
raad tahab oma juutkonda nülgida; see tuleb ka sellest, 
et teid tahetakse vihastada selle eest, et teie olete nii 
võimukas oma hertsogi juures. Riivatute kurjus on suur, 
Eedomi kurikavalus tõuseb võimsalt Iisraeli vastu. Ta 
sööb raha, kuid ei muutu leebemaks.“ 

, Ja kui Süss ei vastanud, vaid ootavalt vaikis, alustas 

Fürthi rabiin, kehakas, kurb, karvane mees: ,,Pole enam 
kuskilt abi, reb Josef Süss, ainult veel vahest teie 
juurest. Reb Jecheskel Seligmann Freudenthal allub 
Württembergi kohtule. Meie palume teid. et teie 
nõuaksite tema väljaandmist hertsogile, selleks, et tema 
asi saaks arutatud württembergi õiguse järele. Pole 
enam teist abi,“ lõpetas ta, tungivalt nõudes, kurisedes 
end Süssile lähemale nihutades. 

See toetus oma kirjutuslauale, viisakalt, elegantselt, 
liigutamatult. ,,Juut Jecheskel Seligmannil,“” vastas ta 
asjalikult, ,pole mingit korralikku nõusolekut minult, ta 
ei seisa minu nimekirjades. On kahtlane, kas tema asi 
kuulub hertsogiriigi kohtule. Esslingeni linn vaidleb 
vastu keiserliku majesteedi juures Viinis, maakond 
segab vahele. Ei ole sobiv, et mina tema väljaandmist 
nõuaksin.” 

«Mitte sobiv!“ ägestus Fürthi rabiin. Kuid väike, 
närbunud, leebe Frankfurdi rabiin rääkis talle vahele: 
»Teie olete palju meie heaks teinud. Nii oleme meie 
lootnud, et teie meid ka seekord aitate. Et ei valataks 
seda süütut verd.” Ent paks, äkkvihane Fürthi rabiin ei 
lasknud end sundida vaikima. ,,Mitte sobiv,“ ägestus ta. 
«Päästa inimelu, päästa juut, kes pole midagi teinud, et 
ta ainult on juut, pole sobiv!“ 

"Teie mõtlete ikka ainult ühte, rabi ja meie õpetaja,“ 
vastas Süss, jäädes viisakaks ja rahulikuks ja nimetades 
teist tema aunimega. ,,Ma pean nägema kaugemale, 
nägema seoseid. Võtame juhuse, et ma saaksin päästa 
reb Jecheskel Seligmanni, siis peaksin mina selle pääst- 
mise eest maksma hüvitust Esslingeni linnale, keisrile. 
Ma ei saa lubada endale niisugust õrnasüdamlikkust. 
Teil on teie lihtne, selge põhimõte — siin on üks juut, 
see ei tohi surra. Mina ei saa talitada nii lihtsalt, mina 
pean arvestama, loetlema, kaaluma. Teil on äinult teie 
juudi mured, minul on tuhat teist muret.” 

Oma leebe, väriseva häälega vastas Jaakob Josua 
Falk, Frankfurdi rabiin: ,Kui paljud lisraelis oleksid 
andnud kogu oma varanduse ja veel rohkem, et ära 
hoida selle süütu vere valamist. Teie suudate seda 
takistada ühe suletõmbega. Ärge lukutage omä südant, 
reb Josef Süss!” Ja nuumatud Fürthi rabiin lisas juurde: 
«Kas teie tahate jätta häita terve juutkonna sellepärast, 
et kardate paari õõnsat kõnekõlksatust, mida võidaks 
öelda maavalitsuses?“ 

Süss toetus ikka veel kirjutuslauale, sihvakas, viisa- 
kas, elegantne, ja tema rahulik olek oli tammiks teiste 
erutuse vastu, kes täitsid nohisedes ja väga liikuvalt 
väikest kabinetti. Ta suunas oma kaarjatest, pruunidest 
silmadest kiire, kõrgi pilgu kartmatule, erutatud rabile; 
kuid kohe sai ta end ohjeldada ja vastas ükskõikselt: 
«Ma olen küllalt teinud saksa juutkonna kasuks, nii et 
igaüks võib näha, et mul ei puudu selleks hea tahe. 
Oleksin ma kristlaseks saanud ja juutkonnale - selja 
pööranud, ma oleksin täna Rooma keisri järel esimene 
mees riigis. Kuid ma polnud pelgur, ma olen asunud 
juutkonna ette, ma pole sellest pasundanud, kuid ma 
pole seda ka salanud, et ma olen juut.“ 

siis tunnistage seda nüüd! Nüüd, nüüd!“ kuristas 
tormakalt, tungivalt, karvast pead ette lükates Fürthi 
rabiin. 

Ent Süss ütles suurima rahuga: ,,Teie suudate ju 
muidu kaaluda, mõõta. Mõõtke! Kaaluge! Vaadake kau- 
gemale kui praegusesse silmapilku! Välja nõuda reb 
Jecheskel Seligmann Freudenthal? Ma vaen paremas 

käes tema surma, vasakus pahandusi, sõimu, hädaohtu, 
komplikatsioone, mis tabavad mind, kui ma tema pääs- 
tan.“ Ta peatus, vaatas rahulikult kümnesse näkku, kes 
tähelepanelikult, erutatult, pinevil tema näkku põrnit- 
sesid. Ta lõpetas kergelt: ,,Ma ei taha täna otsustada. 
Kuid on väga võimalik, et selliselt kaaludes ei riski 
ma lasta puhkeda tormil niisuguse tühja asja pärast.“ 

Siis läksid mehed marru. Nördinult vehklesid käed 
õhus, avanesid suud. Kostsid väikesed hüüatused: Ai! 
ai! alustatud, üksteise otsa kuhjuvad poolikud laused. 
Kurisev, ähvardavalt ülekostev, paindumatu, taltsuta- 
matu Fürthi rabiini prohvetihääl: ,Tühi asi! Üht inimest 
nagu teie, üht juuti, teie venda piinatakse, mõistetakse 
piinarikkasse ja teotavasse surma mitte millegi ja veel 
kord mitte millegi eest. Mul seisatub süda, kui ma 
sellele mõtlen, et ma pean tegevusetult pealt vaatama. 
Ja teie kehitate õlgu: tühi asi!” Ja ta tungis nohisedes, 
lihav ja vihane, Süssi poole. 

Kuid väike Frankfurdi rabiin lükkas ta tagasi. Väga 
elatanud, leebe häälega ütles ta: , Mina ei taha avaldada 
teile survet, reb Josef Süss, meie tahtsime teid ainult 
paluda. Jumal on teid silmanähtavalt ülendanud kõrge- 
male kui iialgi enne üht juuti Saksamaal. Ta on teie 
vürsti südame muutnud vahaks teie käes: ärge tehke 
oma südant kalgiks oma vendade häda vastu!” 

Teised olid täiesti vait jäänud ajal, mil vana mees 
seda oma mitte valju häälega rääkis. Ka Fürthi rabiin 
vaikis. Süss vastas lühikese vaikimise järel, ja tema 
hääl kõlas vähem kindlana kui muidu: ta ei ole mingil 
juhul vahelesegamisest ära öelnud. Ainult, kui ta ei saa 
vahele segada küpsete kaalutluste põhjal, siis ärgu 
peetagu seda kurjaks tahteks ja saadagu aru tema 


põhjustest. 
Seega nad lahkusid, ja ta saatis neid viisakalt läbi 


ooteruumi. 

Jäädes üksi, vihastus ta. Ta oli läinud soojemaks kui 
ta oli kavatsenud. Ta oli näidanud neile üht osa oma 
õigetest põhjustest. Miks õieti ja milleks? Ta oleks 
pidanud jääma külmemaks, viisakamaks, nagu ta seda 
oli olnud sadu kordi tähtsamate ja raskemate läbi- 

rääkimiste ajal. Siin oli ju lõpuks iga sõna selgelt ette 
kirjutatud. Ta oleks pidanud rääkima rohkem ja end 
sidumata. Nad on ju taipamatud peenematele põhjen- 
dustele. Nad põrnitsesid visalt ja justkui nõiutult ikka 
ühele ja samale: nad tahavad, et nende närune Jecheskel 
Seligmann saaks päästetud. 

Ta sammus oma kabinetis edasi-tagasi ikka suuremas 
pahameeles. Et nad ka millestki aru ei saanud. Kas 
polnud ta teinud neile Frankfurdis tohutult suuri anne- 
tusi? Kas ta ei soodustanud, kus ta sai, nende äri? 
Muretses siin, seal, igal pool kergendusi? Kui täna 
istusid maaseaduse vastaselt mitmesajad juudid hert- 
sogiriigis, siis oli see ainult tema teene. Kuidas olid 
nad tookord Frankfurdis talle lugupidamist avaldanud 
ja käsi tema ees kokku löönud! Ja nüüd ci maksnud 
see kõik enam midagi ja nad ei tahtnud näha tema 
teeneid ainult sellepärast, et ta ühel juhul ei saanud 
olla neile meele järele. Tänamatud! Nad ei saanud aru 
ega mõista ka kunagi, millist ohvrit tõi ta neile oma 
juurdekuuluvusega. Peaks õieti, jumal teab, jumal teab, 
et neile seda näidata, laskma end ristida. 

Siiski oleks see meeldiv tunne näidata neile ka see- 
kord oma kõikvõimsust. See oli rumal, et ta ei suuda 
esslingenlastelt ilma pikemata juuti käest ära kiskuda. 
Kindlasti äratab ta tulevikus vähem aukartust terves 
juutkonnas. See näris teda. 

Täie energiaga otsustas ta sellele enam mitte mõelda. 
Sukeldus töösse. Päästis lahti terve keerise naisi enda 
ümber. Kuid tema ööd olid halvad. Ta nägi unes, kuidas 
tema ees läks pikkamööda ja pidulikult hukkamisrong- 
käik juut Jecheskel Seligmann Freudenthaliga. Tema, 
Süss, kihutas oma kimmelmäral Assjadahil tagantjärele, 
tahtis peatada rongkäiku. Kuid nii aeglaselt kui rong- 
käik ka liikus, nii väga kui ta oma kiirejooksulist ratsut 
ka kannustas, ei jõudnud ta siiski rongkäigule järele. 
Ta kisendas, viipas ägedalt vastulause-aktidega. Kuid 
oli suur tuul, ja need tema ees läksid ja läksid. Äkki 
oli Dom Bartelemi Pancorbo seal. Ta seisis Süssi ees 
oma lihatu näoga, üks õlg kergitatud, oma suures iga- 
nenud krookkraes ja ütles, et kui Süss talle oma sõrmelt 

solitääri annab, peata) ta rongkäigu. Süss nõustus higis- 
tades ja kurvastatult. Kuid kui ta tahtis sõrmust sõrmest 
võtta, oli see nii kinni kui külge kasvanud ja Dom 
Bartelemi ütles, et siis tuleb käsi maha raiuda. 

Seepeale ärkas Süss, vähe kosutatult ja peavaluga. 
Kuigi ta veel väga väsinud oli, oli tal hirm magamise 
ees. Sest reb Jecheskel Seligmann Freudenthal, kes ei 
teinud helgemaks tema tööst ja naistest lõhkemiseni 
täidetud päevi, roomas tema lühikestesse, ebameeldi- 


vatesse öödesse. 


Hirmunud, endassetõmbunud Süssi ees istus süngelt 
rabi Gabriel. Istus seal, paksuvõitu, sügavasti kur- 
vastatud, kolm teravat püstloodis vagu laubal. Jutus- 
tas nappide vanafrangi mitmetähendustike, ähvardavate 
sõnadega. 

Lapseni olid nii siis ulatunud kuuldused, kurjad, söö- 
bivad kuuldused Süssist. Laps ei olnud rääkinud, kuid 
laps oli kaotanud oma rahu, oli kurvameelne. Süss 
ehmunult, kartlikult: Mis saab ta siis teha? Ja rabi 
Gabriel urisedes, maruvihaselt: Siin ei aita sõnad ega 
põiklemised midagi. Ta peab lapsega kokku saama. Ta 
peab laskma lapsel lugeda oma näost. Võib-olla, lisas ta 
pilgates juurde, avastab laps rohkem kui tema, rabi. 
Võib-olla leiab laps Süssi näos midagi rohkem kui liha, 
nahka ja luud. 

Kui Süss oli jäänud üksinda, oli tal tunne, et ta tõuseb 
üles ja vajub jälle alla. Teda, segipaisatut, pilluti siia- 
sinna. Sealjuures oli ta juba algusest peale põhimõtte- 
liselt otsustanud. Sealjuures tuli talle õigupoolest see 
hädaohtlik ja pilkav rabi nõudmine väga soovituna, kui 
märguanne ja suur valgus. 

Kokku saada lapsega, näidata talle nägu, millest hoo- 
vab sisemist puhtust ja sära. Ta oli inimene, kellel 
polnud au- ega häbitunnet ja pidas kinni sellest, mis 
oli nähtav ja kombetav, kuid et niisugune sundimine 
just sellel silmapilgul tuli, oli viipeks ja märgiks ka 
kõige suuremale kahtlejale. Ta polnud lurjus, kindlasti 
mitte, ta võis end näidata igal ajal ja igaühele, ja kui 
tõesti oli olemas mingi jumal, kes uuris, raamatut pidas 

ja käskveksleid andis: tema võis olla rahul ega tarvit- 
senud tunda hirmu käskvekslite ega saldo pärast. Kuid 
ikkagi, nüüd, mil tal tuleb kohtuda lapsega, niisugusel 
lapsel on kummalised silmad, ta näeb ikka ainult lilli 
ja selget taevast, tal pole aimu inimlikkudest raskustest, 
ja ta näeb võib-olla häbiplekki ja mustust seal, kus 
meiesugusel näivad süda ja käed vastuvõetavalt puhta- 
tena. Ja kui lapseni on kostnud kuuldused, kui ta juba 
ette kardab ja väriseb, siis on kindlasti soovitav end 
veel kord põhjalikult puhastada, anne kui astuda tema 
ette. 

Ta sammub edasi-tagasi norus päi, hõõrudes priiska- 
vaid huuli teineteise vastu, käsivarred väga pingul. 
Tema pole, kurat võtkul mitte mees ohvrite toomiseks. 
Ta teeb kingitusi ümberringi, ta pillab enda ümber, sest 
ta on suuremeelne ja tähtis härra ning kavaler. Kuid 
ohver? Temale pole ka keegi veel ohvrit toonud, elus 
läheb hammas hamba vastu ja kiil vastu pakku. Ja kes 
on arg ja pehme, jääb alla ja laset endale pähe sülitada. 
Temal ei ole hirmu kellegi ees, ei nuriseva rahva ees, 
ei häbematute suurte isandate ees, ei parlamendi, ei 
vahestise jumala ees. Kuid siiski: sel juhtumil ohver 
tuua oleks kõditavalt ihar valu, saaks astuda lapse ette 
hiilgavpuhtalt ning lillede ja selge taevaga harjunud 
silm ei leiaks tema küljest ka kõige pisemat tolmukübet. 

Kuid, mis kõik läheks kaduma, kui ta tooks ohvri! 
Oli mõttetu, poliitilisest seisukohast võttes oli täielik 
absurdsus päästa Jecheskel Seligmann selleks, et ära 
peletada paar lapse sassiläinud mõtet. Abielu portugal- 
lannaga läheks kaduma, aadliseisusesse tõstmine läheks 
kaduma, paras tükk põhja ja maad, millel ta seisis, 
läheks kaduma. Ei, ei! Isegi, kui see võib-olla oli märgu- 
anne ja viibe, nii kaugele ta järele ei anna, ta ei viska 
lihtsalt ühe lapsiku tuju pärast tuulde nii palju veriselt 
võidetut. 

Õigupoolest teadis ta, et ta seda siiski teeb. Tegelikult 
teadis ta seda esimesest silmapilgust peale, mil ta nägi 
rabi Gabrieli. Ajal, mil ta end haletses ja sentimentaal- 
selt silitas ohvri pärast, mida temalt nõuti, oli ta sala- 
jasemas hingesopis suur rahuldus. Ja talle valmistas 

suuri raskusi takistada temas ikka jälle esiletungivate 
uduste ettekujutuste muutumist käegakatsutavateks pilti- 
deks: kuidas ta nüüdsest peale avaldab suurt mõju 
tervele juutkonnale, kuidas teda terves Euroopas ülista- 
takse ja kiidetakse kui esimest juuti Rooma riigis, 
kuidas ta saavutab ainukordse ja kujuteldamatu, üksiku 
juudina terve kristliku linna käest ära kiskuda karistuse 
alla langenud inimene. 

Ja samal ajal, kui see tunne edevalt ning paisudes 
temas üles kerkis, nägi ta vaeva, et endale teeselda nii 
ohvrimeelse otsuse rasket suurust. 

Järgmisel päeval läks ta hertsogi juurde. Ta kaldus 
vähem kõrvale kui tavaliselt, oli vähem alandlik, nõudis 
tungivamalt. Ta toonitas, et ei sobivat hertsogi vääriku- 
sele, et hertsog jätab nii ilma pikemata oma juudi 
esslingenlaste võimusesse; ka tema, Süssi, autoriteet 
kannatavat pidevate mässuliste esslingenlaste pilke- ja 
torkekõnede all. Karl Aleksander nähvas talle järsult, 
jätku teda rahule oma rumalate juudilugudega, tal olevat 
sellepärast juba küllalt pahandusi parlamendiga, tal ole- 
vat terves Rooma riigis juudisõbra kuulsus, ja nüüd 
pidagu Süss oma häbematud lõuad. Kuid Süss, vastupidi 
oma harjumusele, püsis teema juures, ei lasknud sugugi 
lõdvemale, ta ladus välja oma põhjendused, hoolimata 
sellest, et hertsog talle uuesti peale käratas. Ta nõudis, 
et vähemalt heatahtlikult ära kuulataks maa esimese 
juristi Johann Daniel Harpprechti arvamus Esslingeni 
kohtu kompetentsi kohta, kui tema, Süss, peab jätkama 
oma rasket ja kardetavat tööd hertsogi kasuks. Sest kui 
tema autoriteeti nõrgestatakse samal määral ka edaspidi 
esslingenlaste poolt, on tema sunnitud truualamlikult 
paluma enda vabastamist temale pandud ülesannete täit- 
misest. Tulipunane ja nohisev Karl Aleksander käratas 
talle, et kasigu minema. 

Süss lahkus rahuldatuna ja naeratades. Ta teadis, et 
see oli ainult tühi sõnakõlks; homme käitub hertsog nii, 
nagu poleks midagi juhtunud. Karl Aleksander ei saanud 
temata läbi, ta oli sunnitud temale järele andma, oli sun- 
nitud temale seda meelehead tegema. Päev hiljem teatas 
siis Süss rabi Gabrielile, et ta on Jecheskel Seligmanni 

vabastamise niisama hästi kui juba saavutanud, uhkel- 
das, suurustas, millise tohutu koorma ta selle eest endale 
võtvat. Samal ajal, kui ta pikalt-laialt toretsedes üxsik- 
asjaliselt seda seletas kiviselt vaikivale kabalistile, astus 
järsku kolinaga kabinetti paraadilt tulev paraadmundris, 
tähe ja paelaga herisog. Kas oli see juhus, et ta siin 
ennustajaga kokku põrkas? Kas oli hertsog tema siin- 
viibimisest kuulnud ja tahtis toimida samuti nagu too- 
kord Wildbadis? Igal juhul oli ta nüüd siin ja täitis kabi- 
neti lärmi, hiilguse ja müraga. Oi, küll on suurepärane, 
hüüdis ta tehtud lõbususega ennustajale vastu. Või keel- 
dub ta võib-olla üldse ümberlõikamatule horoskoopi 
koostamast? Süss vahendas, leevendas. Asi seisvat tolles 
horoskoobis naiste suhtes, ta olevat onule sellest mitu 
korda tungivalt kirjutanud. Tegelikult oli ta kirjutanud 
ainult ühe korra ja ka seda kobamisi, ettevaatlikult 
vihjates; kuid rabi Gabriel teadis, milles asi seisab. Ent 
ta vaikis. Vaatas sundivale, pikkamööda tusaseks muutu- 
vale hertsogile otsa ja vaikis. Lõpuks alustas Karl Alek- 
sander uuesti ja küsis tehtud, järelemõtliku naljatlemi- 
sega, kas tema näistelood olevat seoses tema saatusliku 
lõpuga, mida ennustaja nende kohtumisel oli ette kuulu- 
tanud, või õigemini maha vaikinud. Hertsog ei oodanud 
vastust sellele küsimusele, ka Süss oletas, et onu põikleb 
kõrvale. Kuid rabi Gabriel, kivistunud silmad ikka veel 
hertsogil, vastas pahuralt, virisevalt, mittekahemõtteli- 
selt: , Jah.“ Ette valmistamata sellisele avalale vastusele, 
haaras Karl Aleksander südame järele, hingas raskelt; 
toas lasus paks ja ängistav vaikus. Lõpuks ütles Karl 
Aleksander jõuetu naljatlemisega, et näe nüüd, siin ole- 
vatki tema otsus, katkestas ja rääkis muust. Viskas 
Süssile: Jah, milleks ta oli tulnud; nii siis on ta Harp- 
prechtile teinud ülesandeks avaldada arvamust tema 
näruse Esslingeni juudi asjus. Temaga olevat küll rist ja 
selge sigadus! Nõudis oma tõlla, eemaldus pahas “ujus, 
pärast halba nalja Moosese rinnakuju arvel. 

Pärast hertsogi minekut võidurõõmutses Süss tähtsalt. 
Nüüd olevat ta siis juut Jecheskel Seligmann Freuden- 
thali õnnelikult päästnud Eedomi kätest. Mis kellelgi seni 
ei ole õnnestunud Rooma riigis, seda on saavutanud nüüd 

tema, Süss. Kas tema onu ikka veel peab tema elu ja 

suurt vaeva edevuseks ja tuule järele haaramiseks. 

, x Vastu tahtmist vastas rabi suurustajale: Süssi elu ei 
olevat mingi elu. Olevat rabelev põgenemine iseenda ja 

oma tühjuse eest. 

Haavunult ja peaaegu lapsikult mossitades vaikis Süss 
esialgu. Vältides rabi pilku, sammudes tummalt tumma 
ees, tassis ta igast nurgast kokku põhjendusi. Oh, kas 
polnud ta just praegu teinud õilsa otsuse ja selle nii tohu- 
tute ohvritega teostanud? Tema rikas, viljakas elu tühi 
rabelemine? Selle vaga teo palge ees, mida ta praegu 
korda saatis, öeldi -alle seda? Jah, kas polnud üksi see 
tegu ühele elule küllaldaseks mõtteks? Ja kui see tegu, 
see saavutus ainus pärl terves ketis oleks? Kui tervet 
terna elu tõlgendada, lähtudes sellest punktist, kas ei ole 
siis terve tema elu alnud ainult endaohverdamine, vaga, 
sealpoolse idee teostamine? 

Ta peatus läbi toa minekul, kittis end kohe tugevamalt 
selle mõtte külge. female, silmapilgu-inimesele, iseenda 
suurele komödiandile meeldis vaadata oma elu sentimen- 
taalselt, lähtudes sellest punktist. Teda ahvatles tõlgen- 
dada oma tühje, keerisena pöörlevaid päevi kui meelt- 
ülendavat suure pükaku elulugu. Tema elu mõttetu, isegi 
põlastusväärne, kellegi ebakindla käe liigutusega eemale- 
lükatav? See vihas:as tema edevust. Suure tahtejõuga 
kiskus ta end lahti halvavast ringist, millega köitis teda 
rabi Gabrieli juuresolek. Ta sundis end uskuma oma elu 
sügavamat, saatuslikku, vaga mõtet, nägema oma tõusus 
õpetust ja allegooriat. Õhinal sammus ta edasi-tagasi, 
rääkis oma harjutatud häälega sosinal ja saladuslikult 
vaikivale kuulajale. Terve oma sorava, tõusva ja mõõ- 
nava advokaadi kõneoskusega, püüdlikkusega, millega ta 
taotles mõnd suurt riigiaktsiooni, põletas ta rabi ees hiil- 
gavat vaga edevusetuld. 

Kui tema oleks tahtnud teha ainult karjääri, ai, miks 
jäi tema siis juudiks? Miks ei ole ta siis end ristida lask- 
nud nagu tema vend? Ei, cnu teeb talle ränka ülekohut, 
kui ta näeb tema elu nii tühisena ja põlastusväärsena. 
Mitte mingil juhul ei seisa ta siin nii kõrgel, kadestataval 
ja hädaohtlikul kohal ainult ihast kulla või võimu järele. 

Ta klammerdus selle idee külge, see meelitas teda, ta 
sisendas seda endale, et seda siis suuta sugereerida ka 
teisele. Ta sosistas seda kabalistile kui suurt saladust, ta 
teeskles, peaaegu rohkem endale kui teisele, saatust, 
veendumust, läkitust. Kuidas? Kui ta on ära valitud Iis- 
raeli eest Eedomile kätte maksma? See ei saa ju olla 
pime juhus, et ta seisab siin nagu Joosep, keda Vaarao 
on ülendanud. Et ta nüüd on nii kõrgel ja suures hiilgu- 
ses ja et need, kes muidu lisraelile sülitavad ja neid jal- 
gadega tallavad ja oma käist pühivad, kui nad juuti on 
puudutanud, et need kõik nüüd tema ees oma selga looka 
peavad tõmbama ja tema tolmu lakkuma: kas pole see 
kättemaks? Täna laotub tema, juut, üle maa ja joob selle 
verd ja läheb rasva selle üdist. Ja kui üht tema omadest 
pigistatakse, siis hoiab tema oma kätt selle üle ja Eedom 
hiilib minema, saba jalge vahel nagu läbipekstud koeral. 
Kas see pole mitte ühele elule tuumaks, mõtteks ja selg- 
rooks? 

Kuid rabi Gabriel vaikis ja kui Süss vaatas vaikivale, 
muutusid tema lendlevad sõnad ikka halvatumaks ja 
langesid lõpuks närbunult maha. Ta jäi tummaks ja seisis 
seal nagu koolipoiss, kes ülesantud õppetüki on puudu- 
likult ära õppinud ega tea seda lõpuni, ja tema sõnad 
olid kui halb, halvasti lehkav võõp, kergesti kuivav ja 
mahavarisev. 

Kabalist ei vastanud pikale, tulisele ja tundelikule 
Süssi kõnele. Ta tõusis üles ja ütles: , Enne, kui sa näitad 
end lapsele, sõida Frankfurti oma ema juurde.” 

Sellega lahkus ta. Süss jäi maha mornis vihas. Nüüd 
oli tema toonud ohvri, nüüd oli ta end sundinud selleks 
teoks. Mida veel tahtis temast vanamees? Mida pidi ta 
veel tegema? Miks vaikis ta tema teost ja võttis selle 
vastu oma kõrgi ja alavääristava vaikimisega? Ja mis oli 
siis Frankfurdiga? Ah, muidugi läheb ta Frankfurti oma 
ema juurde. Frankfurtlastel on rohkem taipu tema teo 
hindamiseks. Tema ema kuulab teda hardunult. Samuti 
Frankfurdi juudid, tark, väike rabi Jaakob Josua Falk, 
eestseisja ja kõik teised. Ja kuidas laseb ta end kanda 
nende sosistamise-, õnnistuse-, kiituse- ja imetluselainest. 
Kui vaikib rabi Gabriel, siis kiidavad teda kümme tuhat 

teist suud seda valjemini ja annavad tunnistust temast 
ja tema teost. 


Professor Johann Daniel Harpprechti raamatukogus, 
aktide ja ürikute vahel, naeratas majaperemees arusaava 
ja heatahtliku tõrjeja oma sõbrale, salanõunik Bilfinge- 
rile. Ruumikasse, soliidselt sisustatud tuppa langetas 
päike põikliku musttuhandest tolmukübemest koosneva 
valgussamba. 

Mõlemad kaalukad mehed olid tõsiselt läbi arutanud 
Württembergi asjac, eriti Weissensee poolt koostatud 
ning üksikasjaliselt ja suure innuga ette kantud maa- 
valitsuse komisjon: nõude mitte mingil tingimusel 
segada end Esslingeni juudikauplemisse. , Näete, härra 
vend,” ütles Harpprecht ja pani oma käe teise raskele 
õlale, ,ka minu süda oleks kergem, kui ma saaksin jätta 
juut Jecheskeli pigisse istuma ja anda Süssile üks vastu 
vahtimist; ka oleksin valmis Weissenseele võitu loovu- 
tama. Ja kui ma mõtlen, kui palju meie peame maksma 
tasu selle haisva juudi väljaandmise eest, ja missuguseid 
kõrvaltulusid ja täiesti ärateenitud nõudeid meie Esslin- 
geni kaubitsejate ahnetesse kurkudesse peame viskama, 
ja et meie selle eest ei saa midagi muud, kui et meid 
terves riigis teotatakse ja välja naerdakse kui juutide 
pooldajaid. Härra vend, ma ei tarvitse teile ütelda, kui- 
das minu sapp kurku tõuseb, kui ma sellele mõtlen. Kuid 
hertsog nõuab minult juriidilist seletust, mitte poliitilist. 
Ja kuigi see mind ni: väga sügavalt pahandab ja kui ma 
ka tahaksin juudile kõigi kokkuvõtete ja tõlgendustega 
vastu tema häbematut lõusta anda: Jecheskel kuulub 
meie kohtu alla; ja kui õigus ja seadus peavad maksvad 
olema, siis ei loe kõik need väikesed vormilikkused, 
mida paragrahviväänamise abil saaks tõlgitseda vastu- 
väidetena. Kui jurist pean mina õigust tunnistama: 
Jecheskel peab välja antama hertsoglikule kohtule.” 

Bilfinger langetas xoguka turja. Ta oli teadnud seda, 
kõik olid teadnud seda; teadnud oli seda kindlasti ka 
hertsog, ja kui ta nõudis Harpprechti arvamust, oli küsi- 
mus juba tegelikult lahendatud. Kuid olnuks siiski ilus, 
kui Harpprecht oleks seda juriidiliselt teisiti lahendanud. 

Tõenäoliselt oleks hertsog juudi väljaandmist ikkagi. 
nõudnud, kuid Süss oleks saanud toore müksu. , Nii sei- 
sab ta kindlasti ülal,“ müristas ta ,,ja naerab, kuidas meie 
peame rabelema temale meeleheaks.” 

Kuid ta ei katsetanud enam; ta teadis, et jurist raiub 
pigemini maha oma sõrmed, kui et ta oma otsusesse 
sõnagi juurde lisaks või õigust juuksekarva võrragi 
kõverdaks. Ta lahkus sõbra juurest süngelt ja lootusetult, 
kuid kindla, mehise käepigistusega. 

Jäädes üksinda, polnud Harpprechtil tuju kohe jälle 
töö juurde asuda. Ta täitis uuesti oma klaasi, vaatas 
põiklikku, tantsivatest tolmukübemetest koosnevat val- 
gussammast. Mõtles. Ta oli harjunud vaatlema asju kõr- 
gelt ülalt. Ta järjestas juhtumit. Ta vaatas välja üle 
hertsogiriigi piiride. Ta nägi tähtsusetut kaubajuudi juh- 
tumit kui lainet euroopaliku kujunemise ja sündmuste 
jões. 

Sest tähtsusetu rändkaupmehest juut, piinatud, vägi- 
valdselt surmamõistmiseks kohtusse kaevatud ja Süss, 
kõikvõimas kadestatud finantsdirektor, tähtis tegur Eu- 
roopa hoovkondade arvestustes, kiikusid ühel lainel. Kui 
kummaliselt põimus mõlema Saatus teineteisesse. Poleks 
Süss mitte nii kõrgel ja suures hiilcuses, oleksid esslin- 
genlased vaese kuradi kindlasti vabeks lasknud. Ei oleks 
Süss mitte nii kõrgel ja suures hiilcuses, poleks ta saa- 
nud päästa vaest kuradit. Mis sidus finantsdirektorit 
kaubajuudi külge? Ühine veri? Lollus! Uhine usk? 
Loba! Midagi muud ühist polnud mölema vahel, ainult 
üks: viha, mis põles ühesuguselt nii tähtsa kui ka täht- 
susetu juudi vastu. 

Mõtlikult lehitses Harpprecht Gabelkhoveri, Magnus 
Hessenthaleri, Johann Ulrich Pregizeri kroonikates ja 
ajaloolistes ürikutes, korraldustes, käskkirjades, maa- 
päeva otsustes, mis olid virnades ta ees. Nendes oli ära 
tähendatud, kuidas seni Švaabimaal koheldi juute, need 
olid Švaabi hertsogite ja seisuste poolt antud seadused 
juutidesse puutuvates küsimustes, olid Švaabi juutide 
ajalugu ja õigus. 

Nad olid siin ürgsetest aegadest. Ikka jälle olid nad 
kohtu all tapmise, kaevumürgitamise, armulauateotamise 


269 


ja eelkõige nende talumatu, rahvast hukutava liigkasu- 
võtmise pärast. Ikka ja jälle oli neid maha löödud ja 
nende nõudnised tunnistatud nulliks ning maksvusetuks 
Calwis, Weili linnas, Bulachis, Tübingenis, Kirchheimis, 
Horbis, Nagoldis, Oehringenis, Cannstattis, Stuttgardis. 
Kuid ikka jälle oli neid tagasi kutsu:ud. Tuleb kõik jal, 
terves riigis ära võtta nende vara, seisis siin ühes keiser- 
likus ürikus, ja peale selle nende elu ja neid tappa, jättes 
järele ainult väikese hulga, keda tuleb säästa nende 
mälestuse alalhoidmiseks. Teises kohas, konsistooriumi 
avalduses seisis, et kristlastel ei olevat kuradi kõrval 
suuremaid vaenlasi kui juudid. Ühes 'epingus Saksa ku- 
ninga ja krahv Ulrich Paljuarmastatu vahel oli puuduta- 
tud karistusi mitmesuguste kaebuste puhul juutkonna 
üle, kes talle omase kangusega vaimulikke ja ilmalikke 
riigialamaid oma liickasuvõtmisega sündsusetult ja välja- 
kannatamatult vaevavat ja ka muidu nii toorelt ja korra- 
vastaselt käituvat, et sellest tekkivat üksmeele puudu- 
mine ja lahkhelid. Ja Barti krahvi Eberhardi testamendis 
sõimati juute, kui vaenulikke kõigevägevamale jumalale, 
loodusele jä kristlikule korrale, närivateks ussideks, kes 
rikkuvat ja olevat väljakannatamatud tavalisele vaesele 
mehele ja alamale, ning juudid saadeti kõigevägevamale 
jumalale auks ja üldsusele kasuks halastamatult ja 
surmaähvardusel maalt välja. 

Kuid, kui otsustati niimoodi, miks lasti või kutsuti neid 
ikka jälle hertsogiriiki? Miks kaitsesid neid Eberhard 
Viriseja ja krahv Ulrich? Kui Barti Eberhard, hertsogid 
Ulrich, Christoph ja Ludwig neid välja ajasid, miks kut- 
susid siis Friedrich Esimene ja Eberhard Ludwig neid 
uuesti maale? Oli liiga lihtne nimetada neid neetud, 
jumalast mahajäetuc rahvaks. Miks ei suudetud suhtuda 
neisse ükskõikselt nagu teistesse võõrastesse, näiteks 
umbes nagu Sisserännanud prantsuse emigrantidesse? 
Miks olid nad eemaletõukavad või külgetõmbavad, või 
olid isegi vastikud ja võluvad ühes isikus? 

Johann Daniel Harpprecht tõstis pea paberitelt. Põik- 
liku päikesesamba tantsivates kübemetes moodustusid 
talle hertsogi nägu ja juudi nägu, üks teise sees, üks 
mõistatuslikult teise ülelibisev. Mõlemad olid õnnetu- 

seks. Kaitseks hertsogi vastu oli vall: põhiseadus; kuid 
see oli lünklik ja sellest ei olnud mingit kasu. Juudi 
vastu olid seadused, käskkirjad; kuid need ei aidanud. 
Närivad ussid, nii seisis otsustes, keeldudes. Maa käis 
alla, võttis võimust vaesus, viletsus, kibestus. laostumine 
ja meeleheide. Närivad ussid istusid riigis, õgisid selle 
üdi. Närisid ja rasvusid. Päris ülal, teineteisesse põimu- 
des hertsog ja juut, laiutades häbematus nuurnatud alasti- 
olekus, veiklevad, lopsakad. 

Kindlaloomulisel, otsekohesel, asialikul mehel kerin- 
dusid mõtted. Siin oli nii raske leida kindlat pinda; need 
juudid ja kõik, mis nendega ühendatud oli, clid rahutust 
tekitavad ja täis mõistatust. Nende väljaajamisest polnud 
mingit kasu, neid kutsuti ju ikka jälle tagasi; ja isegi 
algeline vahend, nende surnukslöömine ei toonud lahen- 
dust. Mõistatus piinas ikka edasi, tagantjärele; ja siis 
äkki kerkisid nad uuesti sealt, kust neid kunagi ei 
oodatud. 

Sa näed mõnd keubajuuti, kes rändab ringi taaruvalt, 
inetult, määrdunult, luuravalt, küüruvajunult, varitsevalt, 
kõver hingelt ja ihult, sul on vastikustunne ta vastu, sa 
hoidud, et mitte puudutada tema räpast juudikuube; kuid 
äkki avab tema näos igivana, targem maailm oma silmad 
ja vaatab sulle otsa leebelt ja hämmeldunult ning täita- 
nud juut, parajasti 'iiga vilets selleks, et sa teda oleksid 
sõtkunud porri oma hea saapaga, tõuseb kui pilv, hõljub 
sinu pea kohal, kõrgel, naeratades, kättesaamatult 
kaugel. 

Oli vastik ja ebamugav mõelda, et r.:iisugune vana- 
kraami juut põlvnes Aabrahami seemnest. O:i pahandav 
ja rahutukstegev, et niisugune mõttetark nagu Benedik- 
tus de Spinoza kuulus sellesse neetud tõugu. Tundus, 
nagu tahaks loodus näitlikult tõendada, kui kõrgele täh- 
tedeni võib tõusta inimene, ja kui sügavale porri ta võib 
uppuda. 

Närivad ussid. Närivad, kahjulikud ussid. Professor 
Johann Daniel Harpprecht sundis end tagasi oma ürikute 
juurde, kuid, näe nüüd! mõistlik, rahulik mees nägi vii- 
rastusi nagu mõni unistaja. Tähed ise muutusid ussideks, 
roomavateks, end vastikult venitavateks, niisketeks, 


t 271 


kleepuvateks, limasteks, hertsogi ja Süssi peadega. Näri- 
vad ussid, närivad ussid. Ta kõverdas suu, sülitas. 

Päästis oma mõtted valdkonda, kus erutused ja näge- 
mused kõige kergemini olid ohje:datavad, omaenda eri- 
alasse — riigimajandusse. Mis juute elusana alal hoidis, 
oli majanduslik vajadus. Maailm kihistus ümber. Enne oli 
mehe väärtus tingitud tema seisusest ja päritolust, nüüd 
olenes see rahas:. Sellega, et põlatud ja vihatud inime- 
sed tehti raha ainuõiguslikkudeks valitsejateks, visati 
neile ise kõis, mille najal nad üles ronisid. Nüüd oli raha- 
käive riigi ja seltskonna elavaks varaks ja juudid olid 
selle ajami tähtsaks rattaks, olid selle keeruka masina- 
värgi sagar ja kõige olulisem kang. Kui nad välja jätta, 
vajusid kokku seltskond ja riik. Hertsog, vana korra, 
seisuse ja päritolu tähis ning sümbol, ja juut, uue korra, 
raha tähis ning sümbol, ulatasid teineteisele käe, olid 
teineteisega kokku põimitud, lasusid rahval üksmeelselt, 
imesid selle üdi teineteise jaoks. 

Närivad ussid, närivad ussid. Ohates pöördus Harp- 
precht tagasi oma töö juurde. Vastik rõngastik moondus 
tema tugeval tahtel jällegi selgeteks, kuivadeks kirja- 
tähtedeks, ja asjalikult, hoolikalt, kohusetundlikult, 
üksikasjaliselt kirjutas ta oma seletust. 


Esslingenlased andsid pärast ränki tingimusi ja rasvast 
tasu juut Jecheskel Seligmanni üle hertsoglikkudele 
kohtuvõimudele, väliselt rängasii sõimates, südames 
õndsalt rõõmustades. Württembergi kohtuvõimud lasksid 
juudi juba paari päeva pärast vabaks. Murdunult, kärsi- 
tult, segane ja jahmunud koledusest, surmahirmust ning 
piinamisest, saabis Jecheskel tagasi Freudenthali, kuni 
elu lõpuni läbielatust üdini purustatud. Tihti haaras teda 
närviline tõmblemine, raputas teda, rebis tema õlgu, nii 
et käed siplesid naljakalt siia-sinna, moonutas tema 
nägu; ja tihti nuuksus ta, ulus tasa ja loomalikult. Teised 
juudid hoolitsesid tema eest, saatsid ta ära Amsterdami. 

Enne lahkumist Saksamaalt kirjutas ta finantsdirekto- 
rile, kas ta tohiks tulla Süssi jutule, teda tänama. Süss 
kaalutles, kõhkles. Oleks nagu olnud triumfiks esitada 
stuttgartlastele saaki, mille ta oli esslingenlastelt ära 


272 


kiskunud. Kuid teisest küljest nägi see saak välja liiga 
vilets ja ärakitkutud, stuttgartlased oleksid, kui just 
mitte valjult sõimanud, siis vähemait teinud tooreid 
nalju, ja peale selle ei julgenud Süss hertsogit, keda 
terve see kauplemine väga pahandas, enam ärritada 
Jecheskeli näitamisega. Suuremeelselt loobus ta vabas- 
tatu tänu isiklikust vastuvõtmisest. Kuid, nagu see temal 
viimasel ajal kombeks oli, ei tunnistanud ta endale 
õigeid põhjusi, vaid uhkeldas iseenda ees, et nagu nüüd 
osutub, on ta selle teo korda saatnud mitte tänu pärast, 
vaid puhastel ja õilsatel motiividel. 

Seda rasvasemalt nuumas ta oma edevust Frankfurdis. 
Ai, kuidas tunglesid getto tänavatel juudid, et teda näha, 
kuristasid imetlust, palusid kõike jumala õnnistust tema 
peale, tõstsid kõrgele üles oma lapsi, et need oma võõra- 
päraste, ilusate piklikkude silmadega püüaksid kinni 
tema õndsa, õnnelikuks tegeva palge. Nagu vaibal sam- 
mus ta üle ohjelcamatu imetluse ja heade soovide. Ai, 
missuguse päästja ja pühaku on Issand, kiidetud olgu 
tema nini, lisraelile saatnud tema suures hädas. Ja ta 
seisis sünagoogis, kutsuti välja pühakirja ettelugemi- 
seks, ja kuni sumin, mis täitis inimestest tulvil ruumi, nii 
vaikis, et kõige metsikumast hirmust pääsnute haarav 
vaikimine oleks müürid peaaegu lõhki ajanud, luges 
närtsinud rabiin oma väriseva häälega ilusaid, mahedaid, 
vanu õnnistusi, mis nirisesid tema peale kui leige, hästi- 
lõhnav vesi kallihinnalisest kausist. 

Ainult üks ei laotanud oma imetlust nii pehmelt ja nii 
heatahtlikult kui ta oli seda lootnud: tema ema. Tema, 
muidu tema kõige alandlikam, kõige õnnelikum poole- 
hoidja, näis seekord olevat ängistuses, kartlik, tõkesta- 
tud. Tal leidus küll ikka uuesti kiitust ja ülistust, kui 
suur ja uhke, sihvakas ja rikas, õilsameelne ja elegantne, 
tark, sügav ja võimas ta olevat, kuidas olevat ta õnnis- 
tatud kõigi maailma hüvedega — rahaga, tundemeelega, 
kehailuga, õilsusega ja naistega — kuid ta ei sulanud 
oma pojaga kokku nii nagu tavaliselt. Rumalad, suured 
silmad valges näos kisti äkki nagu kõige sügavamas 
ängistuses hirmunult poja pealt; tema käed, mis silitasid 
tarka, elegantset, võimukat poega, peatusid ootamatult ja 

põhjuseta. Ilus, lõbus, meeleldi lobisev, muretu vana 
daam oli vastu oma tava kuidagi kärsitu, närviliselt hir- 
mutatud, surutud. 

Samal ajal, mil nad nii umbses õhus surutult koos 
istusid, segas end rabi Gabriel ema jutusse. Michaele 
tõusis kergelt karjatades, tõstis nagu paludes ja kergeks 
kaitseks käed. 

«Kas oled need andnud temale?” küsis kabalist. 
Michaele, kahvatu, silmad pärani lahti, taganes ühe 
sammu. ,, Anna need talle nüüd!“ ütles rabi, tõstmata 
häält, kuid nõnda, et vastupanu suri. Michaele läks lõt- 
vunud liikmetega, surutult nuuksudes. 

«Mis see tähendab?” küsis jahmunult ja tusaselt Süss. 
»Miks teie piinate teda? Mida teie tahate temast?” 

«Sina ütlesid mulle,” vastas rabi, ,,mida sina asetad 
lapse ette kui mõtte ja õigustuse. Ma võtan sinu õigus- 
tuse kätte ja näitan sulle seda, missugune see tegelikult 
On.“ 

Jalgu järele vedades, nagu oleks teda lohistatud, tuli 
Michaele tagasi. Tõi kaasa paki pabereid, nähtavasti 
kirju. Pani need pelglikult imestanu ette. , Kas pean ma 
jääma?” küsis ta vaevaliselt ja ta hääl oli päris nõrk 
ning täis hirmu. ,Mine peale!“ ütles rabi peaaegu 
lahkelt. 

Kui Michacle oli rutates lahkunud, haaras Süss viivita- 
des paberid, hoidis neid kõheldes käes, hakkas lõpuks 
lugema. Galantsed kirjad, veidi vanamoelised, ükskõikne 
kraan. Ta imestas, ei taibanud. Mida see tähendab? Tai- 
pas lõpuks seoseid, kombineeris kiirelt edasi, vaatas, 
nagu oleks teda tabanud välgutaoline selgus, paberitelt 
üles, otsis silmadega rabit. Seda polnud seal, ta oli 
üksinda toas. M 

Ta hüppas üles, sammus, lohistas end siia-sinna. Silmad 
selgusid, siis tuhmusid, selgusid jälle. Tõusvad pilved, 
siis päike, siis jälle öö varjutas nägu. Lehvivad, mõttetud 
käeliigutused, vaaruvad jalad nagu joobnul. Lällutamine, 
poolikud sõnad, siis, kuna keha end jälle pingule tõmbas, 
selge lause. Ja jälle vajus ta kokku, lõdvalt kogeldes. 
Kõik jäsemed nõrgad. See enda üle valitsev mees oli 
nagu komödiant, kes õpib osa, mis tõstab teda üles täh- 

tede juurde ja paiskab alla kõige sügavamasse kuris- 
tikku. Kuni ta lõpuks nagtw tühi kott kokku langeb istu- 
kile, iga tegevust oma sügavas sisemuses tuhnides, nägu 
ja liikmed liikumatud. Istus pikka ja kaua aega nägu 
SUINU. 

Tähendab, siis nii rakendus see teineteisesse. Nii muutu- 
sid siis äkki kõik varjulised, pimedezd nurgad heledaks. 
Neetud, nõiasarnane rabi ja ema olid teda häbematult, 
nurjatult, alatult petnud, hoides seda nii kaua saladuses 
ja varjates seda tema eest. See oli õel vemp ja päris 
juutlik, kurikaval kelmustükk köita teda nii kaua selle 
halva, pööbelliku, alatu, naeruväärse ja põlatud ühis- 
konna külge. Tõsi küll, ta ei olnud, jumalale tänu, oma 
geniaalsuse ja külgesündinud aadlivere tõttu lasknud 
endast jagu saada. Tema loomulik mõistus oli kiirgavalt 
õitsenud, hoolimata kõigist alatutest takistustest ja seos- 
test. Kuid kui palju vihastavaid, verdmürgitavaid, kõve- 
raid kaudseid ja kõrvalteid oleks -a endale säästnud, 
kui palju pentsikuid, pilkavaid ääri ja nurki olnuks sile- 
dad ja sirged, kui teda poleks kuritegelikult jäetud sel- 
lesse valesse ja pööbellikku seisusesse ning usku. 

Kuid kuidas see on? Ainult rahu! Ainult mitte erutuda! 
Kõik rahulikult läbi kaaluda ja järele mõelda! Kas oli 
tema tee ta ees nüüd tõesti nii sile ja valgustatud? 

Tähtsusetu eeslaulja ja komödiant Issaschar Süss ei 
olnud nii siis tema isa. Oli selge ja ümberlükkamatult 
tõestatav, et tema isa oli Georg Eberhard von Heyders- 
dorff, parun ja feldmarssal. Ta ei olnud halvast seemnest, 
tema liigutused, tema hoiak, tema t2mperament polnud 
õpitud, kunstlikud, tahtlikult omandetud. Tema kavaler- 
likud kalduvused, tema tõus, tema härraslik, aadellik 
olek olid endastmõistetavad, tungisid paratamatult läbi 
kõigist takistusist; sest see tuli verest, pärivusest ja sise- 
misest loomusest. Ta oli sünnilt kristlane ja kavaler. 

Värdjas? Mis siis ikka, need olid võimelisemad ja pare- 
mad, kes olid pärit niisugusest metsikust, ohjeldamatu 
tungi tekitatud sigitusest. Kus jahutavalt ja kainestavalt 
ei ole kerkinud praktilisi kaalutlusi õie ja vilja vahele. 
Kui just mitte troonil endal, siis sel:e kõrgeimal astmel 
istusid kõikjal Euroopas vallaslapsed. Ta austas oma isa 

selle eest, et see laskis ilusal juudinaisel ja mitte mõnel 
hapul aristokraadi tütrel sünnitada endale poja. 

Heydersdorff tema isa, Georg Eberhard von Heyders- 
dortf. Ilus nimi, metsik nimi, verine, puruks kistud, 
õnnetu nimi. Ta tundis selle mehe pilte. Julge häbitusega 
laskis ema rippuda sellel pildil oma toas ka siis, kui see 
mees oli teotatud ja aetud viimsesse hätta. Kui tihti oli 
tema poisikesena seisnud selle ees, toreda kindrali pildi 
ees, selle nime abil oli ema temale õpetanud rääkimist, 
see raskesti hääldatav nimi oli esimene, mida varaküps 
laps suutis veatult hääldada; ema oii talle suhkrutüki 
suhu pistnud, kui ta sellega esmakordselt veatult oli 
lõpule jõudnud. Ahaa, tähendab temalt oli ta pärinud 
kastanpruuni juukse, temalt härrasliku, sihvaka keha- 
hoiu, ja punane uhke munder oli see, mis teda ikka edasi 
meelitas teel, millel ta oli jõudnud nii muinasjutuliselt 
kõrgele. 

Georg Eberhard Heydersdorff: saatus, mis viis püst- 
loodis üles võidule ja veel järsumalt alla. Feldmarssal- 
leitnant, suureteeneline Türgi sõdades, Heilbronni saksa- 
rüütliordu komtuur, Heidelbergi Komandant Prantsuse 
sõja ajal. Kadedus ja kiivus saatsid ta pärast kindluse 
langemist sõjakohtu ette. Ta olevat kindluse pelgurii- 
kult ja enneaegselt üle andnud, ta oleks pidanud kindiust 
enda käes hoidma kuni Badeni Ludwigi tulekuni. Surma- 
otsus. Keiser andis talle armu. Ent kuidas! Poisike oli 
näinud pilte, kuidas armuandmine täide viidi. Selgelt 
näeb ta veel nüüd lendlehtede üksikasju. Piki paremat 
Neckari kallast on kade markkrahv üles rivistanud väe- 
osad. Kui jäigalt istub ta oma kuivetanud hobusel. See 
seal oli nii siis tema isa, keda viidi piki terve keiserliku 
sõjaväe rivi. Lõpmatu rivi; sõdurid põimuvad tervel lehel 
ikka uuteks ridadeks. Ja tema isa kükitab häbivankril, 
teotavalt välja aetud saksa rüütliordust, kõik austused 
ära võetud, ja Heilbronni timukas ning selle sulased 
talutavad teda. 

Ta oli näinud ka teisi gravüüre, puulõikeid ja lendlehti. 
Kuid needei olnud jäänud nii selgelt ta mällu. Ühel näeb 
ta veel päris selgesti, kuidas keegi murrab katki mõõka. 
Kõigile on nähtav, kuidas feldmarssalile loetakse tema 

nime kandva rügemendi ees ette surmaotsus ja surma- 
otsuse muutmine maalt väljasaatmiseks. Kui truudusetu 
kelm saadetakse ta välja Austriast ja Svaabimaalt. Timu- 
kas tõmbab tema küljelt mõõga, lööb sellega kolm korda 
karistusalusele vastu vahtimist, murrab selle katki. Valju 
häälega valu kaevates viiakse väljasaadetu paadis tei- 
sele Neckari kaldale. 

Edaspidisest olid ainult kuuldused. Ta olevat põgene- 
nud kaputsiinlaste juurde Neckarsulmi ja kaputsiin- 
lasena surnud Hildesheimis. Ema teab kindlasti lähemalt. 
Igatahes pole nimel täna enam halba kõla. Kadedus ja 
ülekohus olevat langetanud selle otsuse. Rahvale keh- 
tib sõdur Heydersdorff . kangelasena, Heydersdorff 
munk-märtrina. 

Nii siis niisugune mees oli tema isa. Metsik nimi, 
metsik saatus. Kabalist võiks tema isa rahutust tähest 
nii mõndagi tema, Süssi, saatusesse puutuvat välja 
lugeda. Kas seal ei olnud kuni pisiasjadeni seoseid? Isa 
kaputsiinlane: ja tema on sisse mässitud Karl Aleksandri 
katoliku projekti. Isa sõdur: pole ime, kui salajane 
nõiajõud hertsogit, sõdurit, ja teda teineteise külge 
köidab. 

Minema unistused! Tegudele! Mis nüüd? Mis nüüd 
saab? Mis ta nüüd teeb? 

Ta astub paberitega hertsogi ette, nõuab legaliseeri- 
mist, tema kristliku sünnipära tunnustamist. Võib-olla 
sõidab ta ise Viini. Ta surub aadliseisusesse tõstmise 
vaevata läbi. Siis saab ta täiesti vormipäraselt maa 
hoovimeistriks, ka nõukogu esimeheks. Nii kujuneb see 
siis. Jah, ja siis? 

Kas on ta siis teistsugune kui nüüd? Tal on kergem 
end katoliku projekti segada. Würzburgi vürstpiiskop 
ei sulge end enam tema eest, ohvitseride pilkavad lõuad 
jäävad tummaks. Ta saab faktilise võimu omamise juu- 
res ka selle nimetuse ja aupaiste. Jah, ja siis? 

On ta siis rohkem kui nüüd? Ta on vähen. Selliseid 
diplomaate, kelle hulka ka tema siis kuuluks, on riigis 
terve hunnik. Siis pole seda ainsat ühekordset, erilist, 
mis nüüd teda ümbritseb. Nüüd on tema juudisoost 
minister. See on midagi. Naerdakse, pilgatakse; kuid 

selle naeru taga peitub maskeeritud imestus ja imetlus. 
Et aristokraat ministriks saab, mis seal siis on? Kuid 
juut, kes nii üksildasena üles ronib, see on siiski rohkem 
kui hunnik aristokraate. Peab ta selle maha viskama? 
Mille eest? Milleks? Lõpuks oleks ta võinud end ju juba 
enne ristida lasta. Oleks võib-olla isegi rohkem saavu- 
tanud kui nüüd, kristlasena sündinud. Olla kristlane 
tähendas olla üks paljudest. Kuid juute oli iga kuuesaja 
kiistlase kohta üks. Olla juut tähendas oila põlatud, 
taga aetud, alandatud, kuid olla ainukordne, tuntud, 
teada, et kõigi silmad on suunatud sinu peale, olla ikka 
sunnitud, pingutatud, koondunud, kõik meeled erksad 
ja valvel. 

Miks näitas rabi talle neid dokumente nüüd nii oota- 
matult, mil ta juba ammu seisis elu teisel poolel? Kas ei 
tahetud tunnistada tema võitu, mille ta oli saavutanud 
Jecheskel Seligmanni asjus? Kas taheti teda salakavalalt 
petta tema päranduse parema osaga? Temalt kavalalt ja 
põlastusväärselt tema väärtuslikum kuuluvus varitsedes 
"ära võtta? 

Suur ärimees nägi end olevat sisse mässitud olukorda, 
kus ei saanud edasi kalkulatsiooni ega arvudega, kus 
ütles üles ka tema tark inimestetundmise kunst. Mida, 
kuradi pärast, taotles see rabi sellega, et ta nüüd neid 
pabereid näitas? Mis kavatsus oli tal seejuures? Kui 
tema, Süss, esineks nüüd kristlasena, mida võidaks siis 
sellega rabi Gabriel? Ta ei saanud lahti oma äri print- 
siibist, et iga toimingu juures tahab inimene midagi 
võita, partnerit millegagi tüssata. 

Poola juudid, isegi kõige täitanumad juudinärud, said 
aadliseisuse, kui nad lasksid endid ristida. Miks ei 
teinud nad seda? Miks loobusid nad, need kavalad äri- 
mehed, nii kergelt saadavast kasust? Lasksid endid 
parem surnuks lüüa, kui et seda võtta? Jumalakart- 
likkus? Usk? Veendumus? Pidi ju siis midagi nendes 
sõnades peituma? Ja kas oli mõeldav, et niisugusel 
räpasel poola juudil oli seda, mis peitus nähtamatuna 
nii sügava ja heliseva kõla taga? Kas oli mõeldav, et 
niisugune madalast seisusest olend oli oma algelises 
vaistus targem, ühe ähmase, sealpoolse vastu paremini 

ette valmistatud kui tema oma suures, laiahaardelises 
tarkuses? Ta tundis end ebakindlana, nõutuna ja abi- 
tuna kui laps. 

Täna oli tema esimene saksa juutide hulgas. Teede 
ääres, mida ta läbis, tõsteti üles lapsi, paluti erutatult 
ja paljude tungivate näoliigutustega terve taeva õnnis- 
tus tema pea peale. Ta mõtles, kuidas ta oli seisnud 
sünagoogis, keset muidu nii kärarikaste ja liikuvate 
inimeste haaravat vaikust, üle piserdatud rabiini leebe- 
test, värisevatest õnnistustest, ja teda haaras: mingi 
leige, magus, lõtv tunne oma valdusesse. See nõudis 
otsustamist, tuli hambad kokku pigistada, et sellest 
kõigest loobuda. Kui ta oli saavutanud tagajärgi, siis oli 
muidugi kena seda uhkeldades paisata oma pilkavate 
vastaste moonutatud näkku, oli kena hiilata sellega 
naiste, Magdalen Sibylle'i ees, kuic siiski kõige täie- 
likum võit oli laotada seda Isaak Landaueri, juuditänava, 
ema ette. Siin võis mõnusalt, kahjurõõmsalt, sõna ja 
pilku kartmata närida oma saatuse kallal, selle viimast 
mahla lõpuni maitsta ja teada, et teised rõõmustasid 
samal põhjusel kaasa. Siin oldi kodus, siin võis näo- 
ilmet, liigutusi, sõnu lõdvemale lasta, puhata. Siin oldi 
rahus ja hästi hoolitsetud. 

Tema ema. Tema oli nii siis, kuidas seda öeldakse? 
patustanud. Kummaline, et ta seepärast ei muutu tema 
suhtes mitte juuksekarva võrragi. Seda, keda ta oli 
pidanud oma isaks, mahedat, viisakat, väledat, sõbra- 
likku, tegevat lauljat ja komödianti, seda pidi tema 
nüüd küll põlgama. Kummaline, et ta isa jaoks ei leid- 
nud ühtki teist tunnet kui ainult õrnust. Kuidas pidi see 
mees tema ema armastama, et ta iialgi ei tasunud naisele 
kätte ebaseadusliku lapse eest. Süss ei olnud .kuulnud 
ühtegi halba sõna isa suust ema kohta. Ja kui õm, 
tundelik ja isalik oli olnud see mees terve oma eluaja 
ka tema suhtes. Osutus võimatuks nimetada teda ka 
mõtteis teisiti kui isaks. 

Ja need õilsad meeleliigutused Jecheskel Seligmanni 
loos, ohver, see kõik oli siis endapete, kelmus? Ta oli 
seda endale teeselnud? Ta tõrkus. See ülev meeleolu, 
mida ta tookord tundis, kui ta oli tagajärje kätte võidel- 

nud, see õnnis ujumine ja endavallandamine, sulamine 
ja heldimus: see kõik on olnud vale ja edevus? Ja see 
Eedomiga, kättemaks Eedomile, see oli ainult loba, ilus 
sõnakõlks rabile mööda kõrvu andmiseks? Kuid sce oli 
teda siiski ülendanud, tema oma piiridest, temast endast 
kõrgemale tõstnud! Ta oli siiski seda uskunud, ta oli 
siiski teadnud, et see õige oli! Ja laps? Kui talle pahe- 
reid poleks näidatud, siis oleks ta valega lapse ette 
astunud, oleks ise valet uskunud ja ka last ahvatelnud 
uskuma valet. Ei, ei, see polnud võimalik. Nii see oli, et 
see, mida ta tookord tundis, et ta on juuda esindaja 
Eedomi vastu, kaitsja ja kättemaksja, see oli olnud aus 
ja võltsimatu. See oli igal juhul tema elu mõte ja hoob. 
Tema oli ikkagi oma ema ja mitte oma isa poeg. 

Kuidas on sellega, et ta ainult hiilguses ja võimus end 
kodus tunneb? See oli õigustatud, see oli tingitud päri- 
vusest ja verest, et need asjad tema vastu liibusid! Et 
kuld, hiilgus ja võim talle "iseendast rüppe langesid, 
talle sobisid nagu riietus, mis on hoolikalt tema jaoks 
õmmeldud, see oli tema isalt õigustatult saadud päran- 
dusosa. Seepärast tõmbas hertsogit tema poole, nii et ta 
oma südame usaldavalt tema, Süssi, kätte andis. Ta oli 
oma isa poeg. Oli õigus ja kohus astuda välja seisuselt 
madalate ja põlatute ringist, seista suurena valguses, 
panna käsi oma nime, päranduse ja positsiooni peale. 

Tema mõtted olid segaduses. Mida teha? Kuhu kuulu- 
vaks end tunnistada? Kuldsete niitidega tõmbas võim; 
kuid ka ahvatlus seista põlatute hulgas oli niisama visa 
ja mahe. Oli joovastav heita endast iga relvastus; kuid 
hiilata kuldses soomusrüüs oli samuti kiusatuslik ja 
tugev iha. 

Ta nägi end tolles unenäos, mis teda mõnikord ründas. 
Nägi end sammumas tolles lummuslikus tantsus, ühest 
käest hoidis teda hertsog, teisest rabi Gabriel. Kas ei 
sammunud seal ka tema isa, feldmarssal, mahakistud 
õlakutega, täristades taktis kaasa oma katkimurtud 
mõõka, viibates tema päritolu ürikutega? Kuid see munk 
seal taga, kaputsiinlane, on ju ka jälle tema isa! Kum- 
maline, et ei ole võimalik aru saada, kas see, mis tema 
küljel ripub, on katkine mõõk või roosikrants. Kuid see, 

kes seal ees naeruväärses juudikuues temale soogutab, 
see salkus habemega, on Isaak Landauer. Ei, see pole 
Isaak Landauer, vaid Jecheskel Seligmann. Ta tuleb 
teda tänama ja kummardab kohmakalt, ta teeb sügava 
niksu ja suudleb tema kuube ja on naljakas ning ängis- 
tav näha, kuidas ta ikka uuesti naeratab piinamisest 
lõhkikistud näoga ja pühib siis, jälle niksu te1es, juudi- 
kuuega põrandat. 

Süss kisub end jõuga lahti oma uimasusest ja unistu- 
sest. Ta tahab nüüd näha oma ema. Ta ei tana praegu 
otsustada; arvude ja arvestustega ei saa tema siin kau- 
gemale. Tal on nüüd nendest mõtetest isu täis, ta tahab 
rahu saada nendest alpidest unenägudest ja ta tahab 
nüüd näha oma ema nägu. 

Kuid minekul, ukse lävel, astub talle vastu rabi Gab- 
riel. Suur nägu näib vähem kivisena kui tavaliselt, 
vähem teravalt lõikub üle lameda nina kolm vagu, isegi 
tema tusasus tundub olevat muutunud lõdvemaks, liiku- 
vamaks, inimlikumaks. 

«Kas tahad mind üles anda?“ küsib ta pilkavalt. ,,Sinu 
karjäärile võib see ainult kasu tuua, kui sa mind kiriku- 
kohtu käite “annad selle eest, et ma sündinud kristlast 
olen hoidnud nii kaua vales usus.” 

Ja kui Süss tormaka sammu tema poole astub: ,,Või 
tahad sa arveid õiendada oma emaga? Temaga tõrelda, 
et ta nii kaua on vaikinud? Teda tänada, et ta sulle on 
andnud nii suursuguse isa?” 

Metsik, mõttetu viha tõusis Süssis. Kuidas tuleb see 
mees sellele nii ilma pikemata arvata, et tema sukeldub 
nüüd mugavasse kristlusesse. Kui pilkavalt seisab ta 
seal oma kurbade, hallide silmadega, kui xõrgelt ta 
teisele ülalt alla vaatab, nagu hoovimeister rumalale 
kasvandikule, keda ta on tabanud lollilt, armetult vaban- 
duselt. Kas tahab rabi nüüd temalt võtta tema juudi soost 
sündimise, tema ohvri, tema suure tunnetuse, maha teha 
kõik nagu vahu ja vale, tüssata teda tema päranduse 
parema osa võrra? 

Tema põlev viha rabi vastu, nii sünge kui see ka oli, 
oli aus. Esmakordselt tundis Süss, et temal oli vaielda- 
matu õigus, esimest korda pilkas teda rabi põhjuseta. 

Kadus täiesti halvav ängistus, mis muidu kabalistist 
hoovas, ja äkki oli käes otsus, mis nii kaua oli end 
kujutult peitnud pimedusse; ta kargas nüüd selgelt ja 
kindlalt päevavalgele, oli olemas, endastmõistetav ja 
ümberlükkamatu. 

Vabal, asjalikul häälel ütles ta: , Ma sõidan Hirsausse, 
Naemi juurde.“ 

Miski lükkas hämmastunud rabit Süssile lähemale. 
Helgemal näol, pooluskumatult, peaaegu heatahtliku 
naljatusega küsis ta: , Kui kättemaksja Eedomile?” 

Ent Säss jäi rahulikuks. Ilma ärrituseta, veendunult 
ja kindlalt ütles ta: ,Tema tahab mind näha. Ma näitan 
end talle.” 

Rabi Gabriel haaras tema käe, vaatas tema näkku. 
Nägi ebapuhtust, valet, prahti. Nägi selle all midagi 
muud. Nägi naha, liha, luude all esmakordselt valgust. 

Olgu!” ütles ta, juba kõlas tema hääl jälle paha- 
tujuliselt nagu ikka. , Tule minuga lapse juurde!“ 

Neljas raamat 


HERTSOG 


Tibeeria järve* kaldal jalutas kabala meister, rabi 
Isaak Luria oma armsaima õpilase, kalaabrialase Chajjim 
Vitaliga. Mehed jõid Mirjami allikast ja sõitsid valja 
järvele. Meister rääkis oma õpetusest. Vaimud hõljusid 
vee kohal, paat seisis vaikselt. Oli ime, et see põhja ei 
vajunud, sest rabi oli raske miljonite elust ja oma 
sõnadest. 

Mehed pöördusid tagasi Mirjami allika juurde ja jõid 
uuesti. Siis muutis allikas äkki oma jooksu. Ta moodus- 
tas ühe kaare üles õhku, kaks püstloodis juga, ühe 
põiki joa selle üle. Kahe joa keskele astus rabi kui 
kolmas püstloodis juga. Nii moodustus temast ja allikast 
kirjatäht šin, ülima jumalanime Šaddai esimene täht. 
Kirjatäht kasvas ja kasvas, laotus üle järve ja laotus 
üle terve maailma. Kui öpilane Chajjim Vital toitus 
oma hämmeldusest, jooksis allikas samas suunas kui 
enne, kuid rabi Isaak Luriat polnud enam seal. 

Kuid see keskmine kõige pühama kirjatähe lüli oli 
ainus, mida ta oli kirja pannud oma õpetusest. Sest tema 
õpetuse sõnad langesid tema huuitelt ja olid kui lumi. 
See on seal, see on valge, helgib ja jahutab, kuid hoida 
seda ei saa. Nii langes tema huultelt õpetus ja seda ei 
saanud hoida. Rabi ei kirjutanud seda üles ega sallinud 
ka, et keegi teine seda oleks üles kirjutanud. Sest kirju- 
tatu on moondunud ja öeldu surm. Niisamuti on ka 
pühakiri mitte jumala sõna, vaid mask ja moonutus 
ning on sama nagu puit eiava puu kõrval. Alles teadja 
suus tõuseb see üles ja elab. 

Kuid pärast rabi kadumist ei suutnud õpilane hoiduda 
joonistamast paberile paljusõnaliste, valelikkude kirja- 


1 Tibeeria järv — Geneetsareti järv Palestiinas, tuletatud 


araabiakeelsest nimetusest Bachr-et-Tabarijje — Tibeeria järv. 
(Tõlkija märkus.) 

-märkidega rabi õpetust. Ta kirjutas raamatu elupuust, 
kirjutas raamatu hinge moondunisest. 

Ah, kui tark oli olnud meister, et ta oma tunnetust 
ei rüvetanud kirjaga, et ta õpetust ei lõhkunud kirja- 
tähe halva nõidusega. Tema nägemustesse oli astunud 
prohvet Elias, tema öödesse Simon ben Jochai. Talle oli 
avatud lindude keel, puude, leegi, kivi keel. Ta võis 
näha nende hingi, kes olid haudades, ja elavate hingi, 
kui need sabati-õhtul hõljusid paradiisi poole; ka suutis 
ta inimeste laupadelt noppida nende hingi, need enda 
poole tõmmata, nendega rääkida ja siis nad jälle 
omanikkude juurde tagasi lasta. Kabala oli temale 
avardunud, asjade keha oli temale läbipaistev, ta nägi 
ühes tervikus keha, vaimu ja hinge; õhk, vesi, maa oli 
täis hääli ja nägemusi, ta nägi jumalat hõljumas maa- 
ilma kohal, inglid tulid ja jutlesid temaga. Ta teadis, et 
kõik jal oli saladus, kuid temale avas saladus silmad, 
liibus tema külge nagu truu koer. Tema teel õitsesid 
imed. Kabalapuu läbis teda, selle juured olid sügaval 
maa sisemuses, tema ladvad lehvitasid taevas tuult 
jumala palgele. 4 

Ah, ent kuidas muutus õpilase raamatutes see tarkus. 
Metsikus sohiabielus idanes nendest narrus ja tunnetus. 
Tähtedest kasvasid valeprohvetid ja messiased, nõidus 
ja kaos, ekstaas ja ime, hooramine ja võimujoovastus 
ning süvenemine jumalasse voolas nendest maailma. 
Simon ben Jochai kahvatu nägu vaatas nendest tähte- 
dest ja tema hõbedase habeme padrikus asus kindlus- 
tatult ning peidetult kümneid tuhandeid vagasid ja 
pühakuid, nendest raamatute märkidest hiilgasid alasti 
ja häbitult Liliti rinnad ja tema rindade otsas rippusid 
joobunult ning lällates ja kahanevate meeltega lõbu ja 


võimu lapsed. 
Need on mõned laused rabi Isaak Luria Aschkinasi 


salaõpetusest: 

» Võib juhtuda, et ühes inimkehas mitte ainult üks 
hing oma uut rändamist ei talu, vaid üheaegselt kaks, 
isegi mitmed hinged ühinevad samasse kehasse uueks 
maapealseks rännakuks. Võib juhtuda, et üks on palsam, 
teine mürk; võib juhtuda, üks on looma, teine preestri 

ja püüdliku hing. Nüüd on nad ühte kehasse suletud, 
kuuluvad ühele kehale nagu parem ja vasak käsi. Nad 
tungivad teineteisesse, nad hammustuvad teineteisesse, 
nad rasestavad teineteist, nad voolavad teineteisesse kui 
veri. Kuid nagu alati end pihustades, end üles ehitades, 
on selline ühendus ühe hinge abi teisele hingele tolle 
patu heakstegemises, mille pärast see uut rärdamist 
kannatab.” 

Need on mõned laused rabi Isaak Luria, kabalistide 
kotka salaõpetusest; kes oli sündinud Jeruusalenas, kes 
seitse aastat üksilduses oma liha suretas Niilus kaldal, 
kes oma tarkuse tõi Galileamaale ja imesid tegi inimeste 
seas, kes iialgi oma õpetuselt tema pühadust ära ei 
võtnud kirja ja paberi läbi, ja kes saladuslikult kadus 
Tibeeria järve kaldal oma elu kolmekümne kaheksandal 
aastal. 


Würzburgi vürstpiiskop sõitis hubaselt läbi õnnistatud 
maa. Mugavalt tagasi toetudes hästivetruva tõlla polstris, 
hingas paks härra mõnusalt esimeste viljapuuõite mahe- 
dat lõhna; kõik oli üle ujutatud kevadisest päikesest, 
udusulgpehmelt ja õrnalt laotus noor rohelisus maa 
peale, puule ja põõsale. Piiskop sõitis Stuttgarti trooni- 
pärija ristsetele. Ta oli kõige rõõmsamas tujus. Hea 
maa! Rikas, õnnistatud maa! See oli nüüd kinclustatud 
Roomale ja kirikule. 

Friedrich Karl von Schönborn, Würzburgi ja Bambergi 
vürstpiiskop, kiriku esimene diplomaat, katcliiklaste 
poolt austatud kui suur maailmaoraakel, kui saksa 
Ulixes , evangeellaste poolt laimatud ja teotatud kui 
salaõel uss, Haman*? ja Herodes, oli heatujuline, keha- 
kas härra. Väga härrasmehelik, Viini ja paavsti hoov- 


1 Ulixes — Odysseus, Homerosele omistatud Vana-Kreeka eepi- 
liste poeemide kangelane. (Tõlkija märkus) 


2 Haman — piibli järele (Esteri raamat) Xerxes I (Ahas- 
veeruse) peaminister, kes mõjutas kuningat välja andma seadust 
kõigi juutide hävitamiseks Pärsias. Poodi hiljem Mardochai jaoks 


määratud võllas. (Tõlkija märkus.) 

kondades täiesti oma kodus; palju reisinud ja liikuv, 
vaatas ta inimesi laiahaardelise silmaringi heatahtliku 
põlgusega, nägi heas piiramatus isevalitsuses, rõõmsa- 
meelses katoliikluses maailma hüvangut. Mass oli tuim, 
rumal ja pime, see oli jumala tahe, nii oli jumal kord 
sisse seadnud ja elutarkus nõudis, et sellega tuli leppida. 
Oli valuline, et maailnas oli niipalju viletsust; nojah, 
seda tuli kahetseda. Kuid piisas sellest, kui mõnikord 
selle üle ohati; ikka ahastust pasundada või süngelt 
mõtiskella sellise looduseseaduse muutmise üle oli 
lollide ja tumedate unistajate asi. Tema, Schönborn, oli 
oma paremad aastad mööda saatnud Itaalias, oli oma 
diplomaatilised kunstid selgeks õppinud Veneetsias, ta 
armastas heledat, lõunamaist õhku, ta leidis selle jälle 
Würzburgis. Tema katoliiklus võrsus sügavalt tema 
verest, tema söök ja jook, viis, kuidas ta seisis ja käis, 
olid katoliiklikud. Ta nägi kirikut niisugusena nagu ta 
selle Itaalias kõigi oma meeltega oli endasse imenud. 
Vatikani kogud olid üks osa sellest, Veneetsia diplo- 
mäatia oli üks osa sel'est, isegi Albaania mäestik oli 
üks osa sellest. Kõik, mis oli ilusat maailmas, ja seda 
oli, jumalale tänu! väga palju: missad ja kirikud, vein 
ja kunstiteosed, riigipöörded, ilus jutlus ja hästikasva- 
nud naine, kõik, mis oli heledat ja rõõmsat maailmas, 
oli rooma ja katoliku. Kuid kõik, mis oli sünge, tardu- 
nud, udune ja ämblikuvõrgu-värviline, see oli evan- 
geelne, saksi, brandenburgi. Ta ei vihanud protestan- 
tismi; sest ta ei vihanud üldse midagi maailmas. Kuid 
see oli temale sügavalt vastik. See hall, kaine liturgia, 
see kahvatu, keerukas, udune teoloogia, see oli halb 
õhk, pööblitarkus, viljatu loba. Isegi apostlid, kui nad 
täna uuesti tuleksid, ei saaks midagi aru asjadest, mille 
üle vaidlesid need nõndanimetatud teoloogid. Isegi hin- 
gata ei saanud selles läppunud, hallis maailmas. Kuid, 
gloria in excelsis!* nendelt rõõmsatelt Švaabi 
nurmedelt kadus nüüd udu; tema, Friedrich Karl, oli 
oma hea osa selleks kaasa aidanud, et maale muretseda 


1 Gloria in excelsis — (ladina k.) au olgu jumalale xõrges. 
(Tõlkija märkus.? 

hele katoliku õhk, mis sobis sellele palju rohkem. Nüüd 
sõitis ta ristima üht uut hertsogit õigesse usku. Ah, küll 
oli maailm hästi korraldatud! Ah, küll oli lõbus elada. 
Ta hingas rõõmsalt mahedat õhku, naljatas oma tarkade 
nõunikkudega, kinkis münte lastele tee ääres ja vaatas 
meelsasti kenale teenijatüdrukule võõrastemajas. Ja 
tema raske keha vaarus rahul olles ning tema nuu- 
matud tark nägu kiirgas head tuju tervele oma ümbrus- 
Konnale. 

Kuid maale ta tõusis kui veriselt punane, õnnetust 
ennustav täiskuu. Ah, see võit, mis oli saavutatud 
Stettenfelsi menetluses, oli olnud ainult väike heledam 
vaheaeg. Nüüd ilmnes, et maa oli sisse piiratud, et 
võrgu silmused olid sõlmitud. Mis aitasid kõik klauslid 
ja hoolitsevad tagatised Würzburgi nõunikkude põrgu- 
likult kavala tõlgendamiskunsti vastu! Ja isegi siis, kui 
nende vastu saavutati edu ja kui nende väited selgelt 
punkt punkti järel tagasi lükati, polnud sellest mingit 
kasu; sest würzburglaste taga seisis sõjavägi, seisid 
hertsogliku armee bajonetid. Kui juut oli võtnud ihu ja 
raha, siis tuli nüüd katoliiklane ja õgis hinge. Kato- 
liiklus, see tähendas loobumist iseendast, loobumist 
kõigist inimlikkudest ja poliitilistest vabadustest. Selle 
nimeks oli sõjaväeline, piiramatu isevalitsus, see tähen- 
das iga kodanliku vooruse ja tubliduse mulgustamist, 
see tähendas suurt, tõntsi sulastemassi ja väikest käpu- 
täit häbituid <hoovkondlasi ohjeldamatult seda — valit- 
semas. Katoliiklus, see tähendas Peeltsebuli valitsust, 
tähendas himurust, häbitust, türanniat, hooramist, prassi- 
mist. Nagu röövik-uss peksles maa iseenda ümber. Kuid 
see oli jõuetu, lootusetu enda-ümber-pekslemine. Juut 
oli hästi ette valmistanud, nii oli katoliiklasel kerge 
lõpule viia. Alistudes ja tuimalt, ära hirmutatud ametnik- 
kude peremehelikust käitumisest, katoliku ohvitseride 
jalahoopidest, kükitasid kõrtsides kodanikud, ja würz- 
burglase äsjaseks saabumiseks oli neil ainult jõuetu, 
pilkavalt tuim naer. Siin see nüüd on! Siin on see nüüd 
näha! Kuid kaugemale viha ei ulatunud ja kõik istusid 
nüüd mürgiselt ning allasurutult kui seasilmaline kon- 
diiter Benz. 

Salajased nõunikud Harpprecht ja Bilfinger panid 
hertsogi kavatsustele vastu raskelt ja jõuliselt. Kuid 
kui nad ka administratiivsel alal mõndagi saavutasid, 
siis ei tähendanud see kuigi palju. Sest nad nägid väga 
hästi, et hädaoht tuli teiselt poolt, see oli armee katoli- 
seerimises. Ja seda ei saanud tõkestada. Würzburgi 
härrased, nõunikud Fichtel ja Raab, vaatasid neid 
württemberglaste püüdeid vaikselt, heatujuliselt ja tead- 
likult pealt, ja nad jätsid isegi parajal juhul neile viisa- 
kalt ning pilkava heatahtlikkusega mõne väikese edu. 
Oli lõbus pealt vaadata, kuidas mõlemad rasked, siirad 
protestandid tagajärjetult rabelesid, kuna nemad lasksid 
oma plaanid lihtsalt ajast küpseks teha. Niisama kindlalt 
kui aprillile järgnes mai, niisama kindlalt pidi nende 
projektidele järgnema teostamine. 

Ainult üht tõsist lüüasaamist tuli katoliiklastel kanna- 
tada. Üheteistkümne-komisjon kasutas Weissens2e ker- 
get haigestumist, et selle kahekeelse mehe asemele pai- 
gutada üht usaldusväärset evangeellast ning demokraati, 
valitsusnõunik Moserit, publitsisti, kes oli nii suure- 
päraselt silma paistnud Stettenfelsi juhtumis. Seal 
istusid nüüd need üksteist, raevutsesid, märatsesid, 
vandusid. Mehelikult ja tõsiselt esindas maa küsimusi 
eesistuja Sturm, jämevihaselt ja ropult vandudes esinda- 
sid neid Brackenheimi ja Weinsbergi linnapead, hoogsalt 
ja pateetiliselt Moser, kuid süngelt ja maailmapolas- 
tusega suunurkades konsulent Neuffer. Ja, Neuffer ei 
istunud enam trooni astmetel. Ta oli aru saanud: võim 
ei sõitnud sisse vuhisedes ja kõike alla ajades, mürina, 
välgu ja suure hiilgusega, nagu tema seda oli kujutle- 
nud; ei, võim koosnes ainult väikestest riugastest, see 
võitles ainult näruste trikkide ja näruste abinõukestega, 
lühidalt, võimuga polnud lood paremad kui vabadusega. 
Siin haises, samuti kui seal, tuhandest august, kõik oli 
vastik lappimistöö, kas võim või vabadus, isevalitsus 
või demokraatia, kõik oli ainult tore mantel, mille alla 
ennast peitsid vastikud, väiklased, rumalad ihad ja 
tundekesed. Siis oli juba parem seista kõrval, kuhu 
juba sündimisega kuulusid. Ta keeras süngelt ja inimesi 
põlgavalt hoovkonna taotlusele selja, andis oma kibes- 

tunud, pühalikult tõsise hullustusliku vaimustuse jälle 
tagasi rahva, parlamendi, evangeellaste teenistusse. 

Kuid, kas esitati vastuväiteid tõsiselt, asjalikult ja 
kaalukalt nagu Sturm, sünge agarusega nagu Neuffer, 
või toore sõimuga nagu linnapead Jäger ja Eellon, vilja 
kandis see vähe. Mitmesugustele üksikasjalistele nõud- 
lustele, kaebustele, sooviavaldustele, parlamendi truu- 
alamlikkudele esitlustele saabus hertsoglikust kantseleist 
kõrgilt lühike vastus või ei vastatud üldse mitte. Juhus- 
likult kuuldi hertsogi ähvardavatest ja jõhkratest juttu- 
dest, et ta laseb grenaderide pataljonil marssida maa- 
valitsuse hoone ette ja seesolevatele kiusajatele teha 
nii, nagu seda on enne teinud üks Württembergi hertsog. 
Mitmel korral oli hertsog öelnud, et varsti astub ta 
puruks selle salakavala, mässulise hüdra pea. Uks 
parlamendikomisjoni nõudlus, eestkostmise all oleva- 
tesse tütarlastesse puutuva küsimuse korraldamise 
asjus, oli koostatud väga teravate ja ebatarkade sõna- 
dega. Selle peale laskis Karl Aleksander salanõunik 
Fichtelil, kes oli tuntud parima põhiseaduse asja- 
tundjana, avaldada oma arvamust ja kinnitada, et ükski 
maakonnavalitsus ei tohi tõsta kaebusi ja vastulauseid, 
milles on aukartus oma vürsti vastu nii silmapaari 
vahele jäetud. Niisuguse kirjutise autor olevat ära 
teeninud, et temale pea jalge ette pandaks. Ka maa- 
valitsuse esindajad ei saavutanud hertsogi juures pare- 
maid tagajärgi. . Brackenheimi linnapea jämedakoe- 
line käitumine vihastas kord Karl Aleksandrit seevõrra, 
et ta mehele kallale tormas, et lapiti mõõgaga sellele 
õpetada tema alamakohustust; üle noa tera ja suure 
vaevaga suutis hingetu saadik end päästa. 

Nii seisid jooksvad asjad, kui Johann Jaakob Moser 
kutsuti Weissensee kohale üheteistkümne-komisjoni. 
Ta oli kõige noorem komisjonis, kuid kuigi ta oli alles 
kolmekümnendate aastate algul, oli ta paljuliikunud 
mees; äge, tähtsakstegev, seikleja kalduvusega vahel- 
dusele, kärmete suurte sõnade ja pateetiliste žestide 
asjaarmastaja, väga vilunud sulega, kirglik ajakirjanik. 
Kõige varasemast noorusest oli see rahutu inimene enda 
täis tuupinud tohutu teadmiste hulgaga. Seitsmeteist- 

kümne-aastaselt oli ta juba lasknud trükkida ette- 
kandeid, üheksateistkümne-aastasena oli ta häbematult 
ja täis elavat iseteadvust end külge määrinud Eberhard 
Ludwigile ja oli saanud erakorraliseks professoriks 
Tübingenis. Kahekümne-aastaselt siirdus ta Viini hoov- 
konda, sai valitsusnõunikuks, katsus läheneda keisrile. 
Et end kindlustada keelepeksu eest, kutsuti ta tagasi 
Württembergi. Kuid võimatu oli läbi saada kangekaelse, 
upsaka, ülbe mehega, ta läks Preisimaale, sai Frank- 
furdis Oderi ääres kauge ja lohakilejäetud ülikooli 
rektoriks, viskas selle tänamatu ameti õige varsti 
kõrvale ja pöördus Karl Aleksandri ajal tagasi Stutt- 
garti. Nende aastate vältel kirjutas ja rääkis ta alatasa 
suurelt ja laialt, polnud ühtki päeva- ega igavikuseika, 
mille kallal ta ei harjutanud oma kõneoskust ega teri- 
tanud oma sulge. Kõige selle juures, enne skeptik, siis 
deist, leidis ta veel vaba aega, et ärgata ja seada end 
Lutherite, Arndtide, Spenerite, Franckede* ridadesse. 

Ta äratas oma kiire ja julge pihtahakkamisega 
Stettenfelsi juhtumis suurt tähelepänu ja tundis end 
nüüd Württembergi kutsutud lunastajana. Lootes oma 
kõneoskusele, otsustas ta päris lihtsalt ja pikema jututa, 
nagu prohvet Naatan läks Taaveti juurde, minna hert- 
sogi juurde, vürstiga jõuliselt ning tungivalt kui mees: 
mehega rääkida ja koputada hertsogi südametunnis- 
tuse:e. Veendunud oma isiku võimetes ja mõjus, palus 
ta rii siis audientsi ja läks suurepärases, heas tujus, 
ajakirjanikuna, advokaadina, prohvetina parimas vor- 
mis, hertsogi juurde. Ajas end puhevile, oli ülevas 
meeleolus, rõõmustades nagu komödiant hästiharjutatud 
osa üle, mis talle sobis. Kuid audients möödus ootama- 
tult. Karl Aleksander võttis tema vastu Süssi juures- 
olekul. Moser ei lasknud end sellest segadusse ajada. 
Ta rääkis õpetatult, põhjalikult, veendumusega, tõi 


1 Martin Luther (1483—1546) — tuntud reformaator; Joh. Arndt 


(1555 —1621) — protestantlik teoloog ja askeetiline kirjanik; 
Ph. Jak. Spener (1635 —17051 — vagatseva pietistliku liikumise 
asuteja; A. H. Francke (1663—1727) — tuntud usuteadlane ja 
pietist. (Toim. märkus.) 

moraalteoloogilisi = põhjendusi, : näiteid - pühakirjast, 
vanast ja uuest ajaloost, sulatas ühte riigiõigusliku 
praktiliselt õiglasega, tõi võrdlusi loodusest, lühidalt, 
ta oli kaasakiskuv. Hertsog ja juut kuulasid tähele- 
panelikult, ja kui agaruses edasi-tagasi sammuval mõni 
tool teel seisis, lükkas hertsog selle oma käega eest, 
et see ei segaks Moserit. Kui siis ajakirjanik umbes 
kahekümne minuti pärast peatus, üks käsi ümmarguselt 
ja ilusa liigutusega üles tõstetud, patsutas hertsog 
temale õlale ja ütles tunnustavalt: ,,Kui laps, keda ootab 
hertsoginna, on poiss, siis peab tema talle retoorikat 
õpetama.” Süss tegi mõningaid märkusi saksa ja 
romaani deklamatsiooni vahe kohta. Ja kui muigav 
Karl Aleksander laskis higistaval publitsistil jahmunult 
minna, pidi see endale tunnistama: ,,Vaene maa! Vaene 
isamaa! Isegi mina ei saa sind aidata!“ 

Würzburglasel olid kõik põhjused kõige rõõmsamaks 
tujuks, kui ta nüüd Stuttgarti sisse sõitis. Švaabi prints- 
pärija ristimine niisuguste soodsate ennustuste juures 
oli katoliku taotluste võiduks kaugele üle Württembergi 
piiride. Ristimine teostati suurima pidulikkusega pidu- 
likult saabunud katoliku. vürstide ja härraste juures- 
olekul. Paavst laskis sel puhul oma erisaadiku kaudu 
dekoreerida hertsoginnat Malta-ordu rüütliristiga. Ainult 
kahel daamil peale tema olid need ordenid, Hispaania 
kuningannal ja vürstinna Ucellal Roomas. 

Marie Auguste lamas ülikenana, pastellnägu täiesti 
läbipaistev, oma suures, uhkes voodis. Süssi amulett 
algeliste, ähvardavate lindudega ja nurgeliste, õudsete 
tähtedega lebas, hoolimata tema pihiisa keelust, tema 
peaaluse padja all; ta naeris kelmikalt, kuidas küll pihi- 
isa rängalt vihastuks, kui ta seda teaks. Ta oli kindlasti 
veendunud, et ainult amulett oli päästnud teda, sest 
sünnitus oli olnud pikaajaline ja valuline. Nüüd, pärast 
sünnitust kartis ta väga” et tema keha jääb kaua 
moonutatuks, ja meedikud doktor Wendelin Breyer ning 
doktor Georg Burkhard Seeger pidid talle ikka jälle 
tõendama, et mitte mingid armid ega kortsud Tema 
Hiilguse keha ei ineta. Kuid rohkem kui arste uskus ta 
vana Barbara Holzini rahustusi, kes oli tohutult tark 

ja arstide ütlusi autoriteetselt kinnitas. Ülejäänus leidis 
Marie Auguste seisukorra olevat ülimal määral naljaka. 
Ta vaatles uudishimulikult ja lõbustunult seda inimese- 
natukest, kelle ta oli ilmale toonud. Tema oli nii siis, 
oi, oil maale kinkinud prints-pärija, ta vaatles end 
uudishimulikult paksu, taotud kullaga ääristatud peeg- 
lis: nüüd oli tema pärast seda kõike sõna kõige täiemas 
mõttes maa ema. Pentsik oli see, pentsik. Karl Alek- 
sander ei teadnud õieti, mida ta peaks ütlema; ta kuhjas 
Marie Auguste üle võrdlemisi valimata kingitustega, 
mis tunnistasid rohkem kinkija head iahet kui tema 
taktitunnet. Siis, kui ta võis külalisi vastu võtta, libistas 
ta silmad üle Remchingeni ja Riolles'i, nautis härrade 
abitust, kes, omades laste suhtes vähe kogemusi, 
sundisid endid raskustega ütlema mõne imetleva lause 
imiku kohta. 

Würzburgi vürstpiiskop ristis Württembergi ja Tecki 
prints-pärija, Montbeliardi krahv-pärija, Urachi krahv- 
pärija, Heidenheimi ja Forbachi pärija-härra jne., jne. 
nimeks Karl Eugen. 

Mürisesid kahurid, helisesid kellad. Pidulik sööming, 
ilutulestik. Õnnesoovi eest kingiti praadi, ,,tasugu seda 
jumal“ eest kinciti veini. Ja nii väga, kui ka rahvas 
vandus katoliiklasest — prints-pärijat, polnud varasel 
pärastlõunal enam suutäitki praadi ja arvutuis, hiiglas- 
likkudes vaatides lonksugi veini järele jäänud. 


Süss hoidis erd nende pidustuste ajal varjus. Enne 
katsus ta igal kombel olla piiskopi ja Würzburgi här- 
raste seltskonnas; nüüd paistis peaaegu, et ta väldib 
neid sihilikult. Katoliku projekt, nüüd peamine švaabi 
poliitika keskpunkt oli täiesti Würzburgi diplomaatide 
ja sõjaväe käes. Kui härrased olid endid ette walmis- 
tanud, finantsdirektorit suure vaeva ja kõigi võima- 
likkude konksud2e ning ettekäänete abil välja lülitada, 
siis nägid nad nüüd imestudes, et Süss hoidus hoolikalt 
kõigest, mis oli seotud selle küsimusega. Nad ei saanud 
sellest aru, nad arvasid, et see on vigurdamine, oletasid, 
et juut intrigeerib vahetult hertsogi juures. Kuid ka 
Karl Aleksandri juurde tuli Süss ainult siis, kui teda 

kutsuti. Hertsog oli ebaarmuline, sest ta oli sattunud 
terve riigi pilke alla, kuna ta oli olnud sunnitud talitama 
juudi tahtmist mööda piinlikus Esslingeni loos; ta näitas 
Süssile igal võimalusel tusast, äraütlevat, ärritatud 
nägu; kuid see, täiesti oma harjumuste vastu, jäi tagasi- 
hoidlikuks ja rahulikuks, ei teinud midagi, et tagasi 
võita vürsti usaldust. 

Ta piirdus rangelt rahaasjade valitsemisega. Enne oli 
ta finantsdirektorina kontrollinud iga kõige väiksematki 
rattakest valitsemisaparaadis, sest kõik oli lõppude 
lõpuks seotud mingi niidi abil rahaga; nüüd lükkas ta 
peaaegu kõik, mis talle esitati, tagasi kui tema võimu- 
piirkonda mittekuuluva. Valitsuse tegelased vaatlesid 
teda umbusklikult, nuuskisid tema salajasi, kardetavaid 
motiive, tundsid endid ebamugavalt ootuses, niisugune 
näiv tegevusetus olevat ainult ettevalmistus suureks 
hoobiks. 

Kui juudi tagasitõmbumisest tingitud raha juurde- 
voolu soikumine ei andnud end hertsogile nii salvavalt 
tunda nagu juba kord varem, siis võlgneti selle eest 
tänu Kurpfalzi nõunikule, Dom Bartelemi Pancorbole, 
keda hertsog nüüd alaliselt enda lähemas ümbruses 
hoidis. Metsikult haarates sööstis kõhn, sinakaspunase, 
lihatu näoga mees kõigele, mis Süss oma kätest lahti 
laskis, haakis kõvasti, ähvardavalt, just nagu igaveseks 
igale kohale, mida teine vabaks andis, neelas ahnelt, 
mida teine hammaste vahelt lahti laskis. Raske, väga 
keeruka ja hargneva katoliku projekti finantseerimise 
eest hoolitses tema peaaegu üksi; sel teel libises tema 
kätte riigiasjade ülemjuhtimine. Ta tungis tõelisse 
juudi õigusesse ja omandisse. Seal coli näiteks lugu 
tubakamonopoliga. Juudi vahetalitusel oli üks juudi 
selts pärast mitmekordseid poolikuid katseid asutanud 
Ludwigsburgi tubakavabriku. Selts töötas suurte raha- 
dega ja suurte väljavaadetega, asutas osakondi Stutt- 
garti, Tübingeni, Göppingeni ja Brackenheimi, haaras 
isegi teisele poole piiri. Dom Bartelemi Pancorbo, Kur- 
pfaizi tubakamonopoli omanik ja selle ala asjatundja, 
mossitas hertsogi ees, et juutide poolt antav maks 
olevat liiga madal, pakkus rohkem. Süss taganes ilma 

võitluseta, esimese löögi peale, tasus suurte kaotustega 
juutidest osanikkudele, jättis hästisisustatud vabriku 
hämmeldunud, irvitavale portugallasele. 

Ka laskis ta vaibuda seltskondlikkusel, mis enne 
metsikult ta ümber kees. Nüüd tuli ette juhtumeid, et: 
ta alustas flirti ja selle väsinult ning igavust tundes 
enne sihile jõudmist lõpetas. Tema voodisse kuulunud 
naiste arvutus hulgas, keda ta oli hüljanud, keda ta 
osaliselt oli unustanud, olid mõned, kes võtsid osa igast 
pilkest, mis mustas Süssi; kes elamust peitsid kui 
midagi kõditavat, keelatud-hinnalist, nagu ehet, mida 
ah! ainult lukustatud toas, peegli ees saab kanda ja nad 
vaikisid, kui Süssist räägiti; mõned seisid tee ääres, kui 
ta mööda ratsutas, naeratasid säravi silmi, seisid kuni 
ta silmapiirilt kadus ja nad ei kandnud tema peale viha, 
et ta neid nii ruttu oli kõrvale heitnud, nad olid talle 
tänulikud nende lühikeste tundide eest, nad hoidsid kui 
kõige kallimat varandust alal sõnu, mida ta oli öelnud 
ei tea kui paljudele ja ammu unustanud. 

Sel ajal avanesid Josef Süssi silmad tema sekretäri 
Nicklas Pfäffle suhtes. Ta oli rasvase, ükskõikse, pikal- 
dase ja väsimatu noormehega ikka hästi käitunud nagu 
käitutakse nii haruldaselt kasustuskõlbliku ja usaldus- 
väärse inimesega. Kuid, et sel inimesel oli peale raken- 
datavuse ja usaldusväärsuse veel teisi omadusi, et tal 
oli tundeliigutusi ja elamusi, mis ei puutunud tema 
peremehesse, seda võttis Süss esimest korda vaevaks 
märgata. Kuid sellepärast ei rääkinud ta veel Nicklas 
Pfäfflega palju teisiti. Oleks paistnud võimatuna, isegi 
täiesti võimatuna rääkida kahvatu, rasvunud noor- : 
mehega mõni sõna peale asjaliku ja vajaliku. Kuid tema 
toon oli teine, ta vaatas temale teisiti, tema käitumisviis 
oli nagu inimesel inimesega. 

Ka hobune Assjadah tundis, et ta peremees istus ta 
seljas kui keegi teine. Võib-olla ei ratsutanud ta enam 
nii suures toreduses kui enne, võib-olla tunti ümberringi 
rahva hulgas, et tema käsi polnud mitte ainuke valitse- 
mise hooval; kuid mära Assjadah tundis, et ta oli nüüd 
peremehele enam kui tema riietus, tema ehe, tema 
majakraam, et peremees nägi nüüd tema silmi, et ta 

märkas, kuidas neis mõlemas, peremehes ja temas, 
voolas üks elu. 

Peatselt pärast tubakamonopoli lugu, ajal, mil Stutt- 
gardis ja Ludwigsburgis palavlikult töötati katoliku 
projekti täideviimise kallal, teiste katoliku hoovkondade 
ja isandatega sepitseti, sõjaväelisi kokkuleppeid sõlmiti, 
et riigi ja keisri ees näidata, et õigus pole mitte 
maakonnavalitsuse poolel, ajal, mil teisi evangeelseid 
hoovkondi katsuti rahustada, ajal, mil Pancorbo, luura- 
tes uusi rahaallikaid, ikka rohkem tungis juudi piir- 
kondadesse, tõmbus äkki mõistatuslik mees tagasi 
kõigist asjaajamistest, võttis puhkuse, jättis kõige 
tähtsama kaitsmise Nicklas Pfäffle hoolde, lahkus tead- 
mata sihiga ja ühegi saatjaskonnata pealinnast. 

Ta söitis Hirsausse. Ta tundus endale sellel harju- 
matul, üksildasel sõidul tohutult suuremeelsena ja 
ülevana. Mõtelda ainult, et ta oleks võinud üheainsa 
sõnaga, üheainsa paljastusega võita hertsogi täiesti 
enda poole, asetada end katoliku projekti keskkohta, 
paisata tagasi piirile need õelkavalad, võidurõõmutse- 
valt irvitavad võistlejad. Mõtelda ainult, et ta on lihtsalt 
käed lahti lasknud, lasknud langeda vaevaga saavutatu, 
ainulaadse, viimse, suurima igatsusega aimatava terve 
maailma sihi kui rämpsu! Kui õilis ta oli, kui teist- 
sugune, kui ohvrimeelne! Ta andis oma näole tõsiduse, 
maailmale seljapööramise, preesterliku ilme, ta käskis 
oma kärmel, elegantsel kehal olla väärikalt pikaldane, 
oma lendlevatel, rahututel silmadel vaadata tõsiselt ja 
mõtlikult. 

Kui ta muidu oma külastustele valis aegu, mil ta 
arvas kabalisti eemal olevat, siis otsis ta nüüd tema 
juuresolekut. Lapse hoovav andumus paistis talle 
endastmõistetavana, peaaegu saatuse võlgujäänud vastu- 
tasuna. Kuigi isa nägu, hääl ja hoiak juba esimese 
külaskäigu ajal lasksid paista magistri kahtlustusi kahe- 
kordselt põhjendamatutena ja tühjadena, oli Naemi veidi 
segadusse sattunud isa uuest maskist. Tema nägi isa 
Simsonina surnuks löömas vilistlasi, Taavetina Koljatit. 
Tema uus nägu ei sobinud küllalt hästi sinna juurde, 
ja kuigi põgusalt, siiski ikka ja ikka jälle tungis kõdita- 

valt ning ängistavalt esile see nägu, juukseidpidi 
okstesse kinni jäänud Absalomi nägu, ja tema näo- 
jooned olid isa näcjooned. 

Süss oli väga haävunud, et kabalist ei omistanud talle 
lugupidamist ja austust, millele tal oli nüüd ilmne õigus. 
Ükskord ütles temale rabi Gabriel: ,,Sa oled tunnetanud, 
et sa pead teed otsima; see on midagi. Kuid sa pole veel 
teed leidnud.” 

Valge, lilleterrassidega maja vaikuses võttis Süss 
käsile oma isa saatuse, vaatles seda, keeras siia-sinna. 
Igavuses vallutasid rahutu mehe vanad kiusatused. Kui 
ta nüüd tunnistaks end kuuluvaks isa päritollu, kes 
tohiks teda selle eest laita? Ta oli küllaldaselt näidanud, 
et ta võis olla alandlik: kas ei olnud tal pärast niisugust 
proovi õigus alancusest üles kerkida hiilgusesse, mis 
kuulus talle täiesti õigustatult? Kui ta nüüd lõikab läbi 
nöörid, mis teda ikka jälle tahavad alla kiskuda põla- 
tute juurde, vaevalt, kui ta on suutnud ronida ühe 
redelipulga võrra kõrgemale? Kui ta endalt maha pühib 
mustuse ja massi vastikuse ning põlastuse, mis tema 
kui juudi küljes šleepub? Kui ta oma ilusa lapse käe- 
kõrvale võtab, nagu araabia kaliif maskeeritusest välja 
lipsab ja säravana. nii et nendel irvitus sureb, oma 
häbematute vastaste hulka astub, mitte ainult tänu oma 
geniaalsusele esimene nende seas, ei, ka sünnilt krist- 
lane ja aadlimees? 

Kõrgilt sirutusid tulbid tema unenägudes, valge, ise- 
laadse täringuna seisis maja. Hetkeliselt liikusid tema 
kaalutluste taga maagiliste kujude Kummalised kuju- 
tused, nurgelised heebrea kirjatähed, seisis skemaatiline 
taevalik inimene, õitses kabalistlik puu. 

Tema isa. Elantd priisates, alla käinud teotuses, 
surnud kloostris. Nojah, teda oli õnn maha jätnud, elu 
endast ära tõuganud, tal ei olnud edu. Mis jäi tal üle, 
kui mitte oma hinga taga ajada? Kellel polnud edu, see 
pidi peitu pugema ja sissepoole vahtima. Temal, Süssil, oli 
olukord teine. Temal oli edu. Elu liikus tema külge, mee- 
litas teda, tõmbus küru tema ees, alistunult, taltsutatult. 

Ta vaatas üles. Onu seisis tema ees. Ai, kas oli onu 
teda tabanud? Hiilija, salakuulaja, kes ajas taga iga 

mõtet, mida tä pilgates mõnele võis pakkuda. Ah, ta ei 
suuda iialgi enam elada nii koormamatult kui enne. Kui 
ta seda teeks, mis oleks loomutik ja tema täielik õigus, 
kui ta tunnistaks end kristlaseks, ikka tunneb ta selle 
naeruväärse, halvastiriietatud mehe jäist põlgust oma 
turjal. Oh, kui saaks elada nagu enne! Võtta päeva 
niisugusena, nagu see välja kukub! Milleks need 
rumalad “üleliigsed juurdlemised? Kui ta vaid saaks 
verest välja kiskuda selle mürgiselt magusa, roiskunud 
ahvatluse, mis tungis välja majast, selle sealpoolsuse, 
alanduse ja loobumise. 

Tuli Naemi. Ja kiiresti põgenes ta vaikimise ning 
tagasihoidlikkuse maski taha. 

Ajal, mil teda niiviisi siia-sinna kisti krampliku, 
suurustava alandlikkuse ja rabeleva teo- ning aunälja 
vahel, saabus ootamatult Nicklas Pfäffle. Teatas, üks 
hertsoglik komisjon on aresti alla pannud Süssi raama- 
tud ja kassad, et neid revideerida. Finantsdirektorit 
kahtlustatavat, et ta teenistuslikes ja eraasjaajamistes 
olevat maksukohustustest kohutavalt mööda hiilinud, 
on antud käsk piinlikult täpseks uurimiseks. 

Süssi vaenlased olid kasutanud tema eemalolekut 
suureks rünnakuks. Sõpru, keilele ta võis loota, ei 
olnud tal peaaegu enam olemas. Hoovikantsler Scheffer 
ja salanõunik Pfau olid avalikult üle läinud katoliku 
sõjaväeparteisse ja ründasid Süssi täiesti avalikult. 
Domeenidevalitsuse esimees Lamprechts kutsus oma 
pojad kui juba liiga vanad paažiteenistusest Süssi 
juurest tagasi. Remchingen, mõlemad Röderid, kindral 
ja major, kolonelid Laubsky ja Tommaka ning kammer- 
teener Neuffer pasundasid hertsogile alaliselt kõrva- 
cesse juudi kahtlustustest. Karl Aleksandri lähemas 
ümbruses ei võtnud üldisest rünnakust osa ainult 
Harpprecht ja Bilfinger. Neile olid jesuiitide saadikud 
veel vastikumad kui juut. 

Dom Bartelemi Pancorbo oli juba pikemat aega täpselt 
valvanud Süssi vääriskivide kaubandust. Ta selgitas 
hertsogile, et juut teeb kõik sisseostud vääriskivide 
turul hertsogi nimel. Kuid siin olevat hinnad väga 
muutlikud; kui need langesid, siis tunnistas Süss, sageli 

«aasta ktiljem, kallilt ostetud kivid hertsogi omanduseks; 
kui hinnad tõusid, siis pidas Süss need endale. Nii siis 
veeretas juut terve riisiko hertsogile, laskis vürstil 
kanda kaotused, kuid kasu ajas oma taskutesse. Kuid 
portugallase suurimaks pahameeleks ei avaldanud nende 
tõsiasjade nentimine Karl Aleksandrile mingit mõju; 
ta arvas ükskõikselt, selleks on Süss ka juut, kuid 
üldiselt on ta tulevikus ettevaatlikum. Tõsisemate järel- 
duste tegemiseks polnud tal mingit soovi. 

Iseäralikul viisil oli see üks täiesti tähtsusetu Süssi 
korraldus, millega tema vaenlased võisid teda kukutada. 
Finantsdirektor oli lahendanud riigi kaminate puhasta- 
mise küsimuse, andes korstnapühkimistöö paušaaltasu 
eest vastava ametiasutuse kätte. See korraldus kutsus 
esile naeru ning rahulolematuse ja kammerteener Neuf- 
fer mängis Karl Aleksandri kätte selle kohta käiva pask- 
villi, jäledalt illustreeritud lendlehe pealkirjaga: ,,Kõigi 
nõidade ja koletiste truualamlik tänuavalduskompliment 
tema juutlikule nõid-ekstsellentsile ', juut Josef Süss 
Oppenteimerile, kõigi nimel koostatud: ja kõigi ööd- 
armastžjate ühingu vanavanaema Endori mustlanna 
poolt üle antud.“ 

Selle lehe lugemisel vallutasid hertsogi jälle vanad 
nägemused. Ta nägi end sammumas tolles mõistatus- 
likus, seotud tantsus, ta kuulis kärisevat, pahatujulist 
ennustaja häält, ta kuulis, kuulis kehaliselt tema vaiki- 
mist, nägi äravaigitut enda poole roomavat, paljukäe- 
liselt, vormituna. Ta tahtis pääseda sellest neetud 
nõidusest. Milleks pidas ta siis juuti? Tal oli ju ainult 
pilkamist ja pahandust juudi pärast. Näost punane, 
nohisedes, tugevalt longates üht jalga, sammus ta 
raskelt edasi-tagasi. Ta tahtis juudile veel näidata, 
petisele ja kelmile oma pettuste ja mustade kunstidega. 
Kähedal häälel, maruvihaselt dikteeris ta käsu selgitada 
ning täpselt järele uurida finantsdirektori arved ja 
raamatud. 


1 Tõlkimatu sõnamäng — originaalis on Hexelenz (Hexe — 


nõid, Exzelenz — ekstsellerts). 
(Tõlkija märkus.) 

Ja siis jooksis hoovikantsler, jooksid kindralid, jook- 
sis portugallane, sirutades üle krookkrae oma kõhna 
kaela, nokkis oma lihatu, sinakaspunase peaga. Agaralt. 
kükitasid revidendid, higistades, süvenenult, luurasid 
läbi prillide, lasksid oma sulgedel krõbiseda paberil. 
Arvestasid, varitsesid, haistsid. Ehitasid arvude sambaid, 
metsi arvudest. Puistasid need laiali, noppisid need 
jälle kokku. Luurasid, nuuskisid, higistasid. 

Samal ajal tormas kihutavatel, igas jaamas vaketatud 
hobustel finantsdirektor Stuttgarti. See temale suunatud 
juurdlus, see tõuge ja langus olid talle märgiks. Õnn, 
saatus tahtis, et teda kinni haarati, et teda sunniti. 
Niipea, kui seda ei haaratud kõigi meeltega, niipea, kui 
sellele ei suunatud vankumatult meelt ja tahet, lõivenes 
see, vallandus see. Poleks need kaabakad Stutigardis 
tundnud tema ükskõiksust, iialgi poleks nad julgenud 
häbematult, mühaklikult temale kallale tungida. 

Nii oli ta esimeses tundepahvakus pärast Nicklas 
Pfäffle teadaannet tormakalt teele asunud. Ta ei näinud 
enam kiviselt kogukat onu nägu, ei mõelnud ühegi 
mõttega enam sellele, kas kurvad, tuhmhallid silmad 
vaatasid teda nukruse või pilkega, pühkis hajameelselt 
ja kiiresti tüdrukukese kurvastuse oma meeltest. Ta 
mõtles ainult ühte, hobusel, tõllas, keeras seda siia-sinna, 
igapidi: Mis teha? Mis nüüd teha? Oli loll, meeletu, 
mis ta vaenlased olid teinud. Pidada teda niisuguseks 
eesliks, et tema raamatutest võiks kas või kõige täht- 
susetumat korrarikkumist tema vastu tõendada! Villa- 
sed on need gojimid, ninata, khaistmiseta. Ta pidi 
naeratama: ei, nende hulka ei kuulunud ta tõesti 
mitte. 

Ta arvestas. Nii siis ei leita mitte midagi. Mis siis 
tehakse? Tunnistada, et temale on tehtud ülekohut? 
Iialgi. Hakatakse külge mõnele vormilisele lollusele, 
tehakse mahe noomitus mõne juukseidpidi väljatiritud 
vormivea pärast. Talle tõsisemalt kallale kippuda pol- 
nud ju ka Karl Aleksander kindlasti kavatsenud. Pea- 
pesu taheti talle anda, talle näidata, et ta ei tunneks 
end liiga kindlana. Jäetakse nii siis maheda hoiatusega 
kõik endiseks. Temal oleks siis kõige targem jätta 

väliselt õigus kergesti ärrituvale hertsogile, niisugune 
mahe laitus vaikselt alla neelata, siis aga asjadest 
kõvasti mõlema käega kinni haarata, vaenlastele kätte 
maksta, kõigi abinõudega tungida katolikt projekti. 

Siin see oli juba jälle: miks siis mitte kohe teatavaks 
teha enda päritolu? 

Ei, ei, see oleks sobinud endisele Süssile. Säärasena, 
nagu ta oli nüüd, ümberringi palistatud alandlikkusest 
ja maailmaohjeldamisest, oli ta sunnitud toimima teisiti. 
See tema vaenlaste sissemurd tema tegevusse ja paberi- 
tesse oli küll märguanne ja saatuse märk. Kuid mitte 
tema ei lasknud õnnel end proovile panna. Märgist 
mööda lastud! Tema ise sunnib saatust end loorist pal- 
jastama, avama kõvasti suletud silmalaud. 

Ajal, mil hobused kihutasid juba silmžpiiril nähtava 
pealinna poole, kujunes temas selge otsus. Iga samm 
tema teest, iga sõna, mida ta kavatseb öelda, oli selgelt 
tema ees. Ta ei ole tark, ärihimuline ega ka poliitiline. 
Tema kutsub välja saatuse. Ta läheb hertsogi juurde, 
palub enda vallandamist, kui vürst selle annab, hästi, 
siis or saatus seda määranud. Siis ta alistub, elab kuskil 
vaikuses, süveneb iseendasse nagu tema isa. Peab teda 
hertsog, siis, ja siis —: siis elab ta kui kättemaksja. 
Sest siis laseb ta endale selle alanduse kinni maksta. 
Käsi vaenlaste kaelale! Kokku pigistada! Kägistada! 
Suruda! 

Hoovkonnas oodati, et Süss hakkab end kaitsma, 
paindtuvalt, paljusõnaliselt, advokaatlikult; või viitama 
oma te2enetele, pateetiliselt kinnitama oma süütust; või 
hakkab jagama hoope enda ümber, raevutsema. Mitte 
midagi selletaolist. Rahulikult läks ta hertsogi juurde. 
Ei vastanud raevutseja märatsevatele, kärkivatele ette- 
heidetele mitte silpigi. Kui hertsog lõpuks hinge tagasi 
tõmmates peatus, palus ta rahulikkude, valitud sõnadega 
enda vallandamist. Võimalikkude puudujääkide katteks 
jääb tagatiseks kogu tema liikumata ja liikuv varandus. 
"Ta kordas viisakalt ja kõikumatu rahuga oma nõudmist 
algul rääkimisvõimetule, siis mõttetult sõimavale, maru- 
vihaselt lällavale hertsogile. Kui Karl Aleksander longa- 
tes talle kallale tungis, lahkus ta, Kindlate sõnadega 

tungivalt paludes oma hästi läbimõeldud soovi kiiret 
otsustamist. 

Karl Aleksander laskis kutsuda kaebajad enda ette. 
Küsis vihast surutud häälel, kas on leitud tõendusi. 
Hääletult näägutades külvas ta putrajad, kõrvalepõikle- 
jad, lõdisejad üle jubedate, rõvedate, pööbellikkude 
sõimusõnadega. Juudil olevat tagumikus rohkem mõis- 
tust kui neil nende mudakolpades. Ta ei saavat aru, 
kuidas ta on lasknud end sisse vedada nende jõuetutest, 
kadedatest, mõranenud peaajude mürgiselt haisvatest 
ajusünnitustest. Ja kuidas olevat talle juut armsam kui 
need pururumalad kristlasest petised. 

Mornilt saatis ta Süssile aktid tagasi koos suure 
kingitusega ja kinkimiskirjadega rikkalikkudele kinnis- 
varadele. Vaenlased pugesid kahvatanult nurkadesse. 
Peaaegu võitluseta võitis Süss tagasi oma kaotatud 
positsiooni. Katoliku projektist hoidus ta ikka veel 
eemale; kuid igal teisel aial tungis ta jälle peale, haaras 
kõigest kinni, mis vähegi riivas tema huve. 

Seal istus ta nüüd oma vanas võimsuses, pingutas 
ohje ja igaüks hertsogiriigis sai tunda tema kätt. Kõik, 
mis vahepeal oli juhtunud, uuriti uuesti läbi, parandati. 
Kaninapühkimise korraldus, vahepeal juba tagasi võe- 
tud, sai nüüd ikkagi seaduseks; lendlehed kadusid, 
ainult salaja, ,,Sinise Soku” käimlas, näitas kondiiter 
Benz oma lähematele sõpradele ööd-armastajate ühingu 
tänukirja tema juudist nõid-ekstsellentsile. Ka domee- 
nidevalitsuse esimees Lamprechts saatis oma pojad 
uuesti juudi teenistusse, ta oli selle asja uuesti ümber 
mõelnud, nad polnud selleks siiski vanad. 

Nii näis väliselt Süssi positsioon Stuttgardis endisena. 
Ka elas ta niisama tormakat seltskonnaelu nagu enne. 
Kuid ta oli nüüd rohkem valitsemishimuline, vähem 
lahke kui enne. Ta lubas endale hammustavaid, kahjus- 
tavaid nalju ega vaikinud, kui keegi lõbustas end terna 
arvel. Kui kord Remchingen oma harjunud viisil teda 
pilkas tema juutluse pärast, vaatas Süss teda ülalt alla, 
alt üles ja kui tema kummaliselt tungiva, ähvardava 
pilgu mõjul kadus irvitus kindrali näolt, naeris juut 
talle omakorda jubedalt ja õudselt näkku. 

Marie Auguste nentis kahetsedes, et tema kojajuut 
polnud enam nii kena ja huvitav. Ah, nii paljugi oli 
muutunud vähem huvitavaks. 

Ka vahekord hertsogi ja Süssi vahel oli muutunud. 
Karl Aleksander oli temaga sageli koos, omistas talle 
hüvitusena oma kahtluste eest suurt poolehoidu ja armu. 
Kuid sageli ütles ta iseendale, et õieti oleks parem, kui 
saaks lahti juudist. Kui Karl Aleksander sellest hooli- 
mata selleks midagi ette ei võtnud, siis põhjendas ta 
seda xartusega, et Süss, liiga palju teades, võiks saata 
teda halba kuulsusesse; ka oleks totter pärast seda, kui 
juut end on hertsogiriigis rasva nuumanud, lasta teda 
üle päri kogu tema rasvaga. Ta ei tunnistanud endale, 
et See, mis teda juudiga sidus, samuti ka see, mis teda 
eemal2 tõukas, pesitses palju sügavamalt ja õudust- 
tekitavamalt tema veres. 

Ka nüüd juhtus, et Süss äkki laskis käed rüppe lan- 
geda, endasse süvenes, mõistatuslikus halvatuses kõigest 
eemaldus. Siis sirutas nurgast, kuhu ta oli peletatud, 
Dom Bartelemi Pancorbo välja oma muljutud, sinakas- 
punase pea, suunas kortsunud laugude taga asetsevad 
silmad juudi sõrmesolevale solitäärile. Pilutas silmi, 
kõverdas sõrmi haardeks. Kuid ta oli muutunud väga 
ettevaatlikuks ja rahuldus vaatamise ning kompami- 
sega. 


Mar:e Auguste seisis peegli ees alasti. sirutas end, 
vaatles end. Kartlikult, näojoon näojoore järele, liige 
liikme järele. Hingas rahuldusega, naeratas. Ei, ei, ta 
oli terveks jäänud, ta ei olnud moonutatud. Ta oli sile, 
sale ja sihvakas nagu enne. Pisikeste, lihavate kätega 
kompas ta, muljus oma keha. Oh, ta oli pehme nagu 
enne ja siiski tihe. Piklikkude silmadega uuris ta peeglis 
tõsiselt ja halastamatult väikest, sisalikupeaga sarnane- 
vat pead. Pika rasedusaja raskused, sünnituse metsikud 
valud polnud jätnud ühtki joont, ühtki vigastust. Selgelt, 
kergelt ja kortsudeta ümmardus tumeda juukse a]l laup, 
ükski vagu ei lõikunud põskede juurest alla väga 
punaste huulte juurde. Tema, see alasti naine, tõstis 
pooleldi preesterliku, pooleldi rõveda liigutusega mõle- 

mad käed nurgeliselt pea juurde, nii et kaenlaaukudes 
kläsune must juus oli näha, ja niiskelt hingates, naera- 
tades sammus ta peaaegu tantsides läbi toa. Oh, veel 
libises ta kui voolav vesi üle mullapinna, veel mäng- 
lesid kõik tema liikmed temale kuulekalt ja nagu ise- 
endast liibuvas kooskõlas. Ta sirutas end laineliselt ja 
naeratas sügavalt ning päev lamas siniselt ja raskusteta 
tema ees. 

Kuid juba järgmisel ööl hiilis sama kartus tema juurde, 
roomas tema lähedale, haaras teda ikka tugevamini oma 
pihtide vahele, hingematvalt. Ja järgmisel päeval seisis 
ta veel kauem peegli ees, uuris veel kauem iga oma 
keha nõtku, liha ja nahka. Tal oli haiglane, hirmuäratav 
kartus vananemise ees. Oli võimatu kujutella, et see 
juus luitub, et see nahk kortsub, et see liha mureneb. 
Ta komberdab vaevaliselt ringi, köhatab, sülitab, mehed 
rõõmustavad, kui kombekohane käesuudlus ja vestlus 
on möödunud, naised ei kadesta teda. Tema silmad 
looritusid, kui ta sellele mõtles; ta oli mürgitatud 
niisugusest ettekujutusest. 

Kui ta mõtles sellele, et laps tema närbumist soodus- 
tab, vihastus ta imikule. Laps oli talle võõras, mitte 
mingil juhul üks osa temast endast, ja oli täiesti aru- 
saamatu, et see seal oli kord tema ihus kasvanud. See 
oli suur, terve laps, isalt oli ta pärinud tugeva nina ja 
paksu alumise huule; hoolimata sellest oli ta ilus ja erk. 
Marie Augustele kinnitati, et:laps sobivat talle väga 
hästi, emana la nägevat välja veetlev ja õrn, kuid tal 
ei olnud imiku vastu mingit sügavamat tunnet kui 
näiteks väikese, moodsa pintšeri vastu, kellest ta teadis, 
et see ilusana välja näeb, kui ta piilub tema laia kuue 
ääre alt. 

Tema päev 2li nagu ennegi ääreni täis kirjut, lärmakat 
lõbusust. Kuid ta oli nüüd kärsitum, närvilisem. Härra 
Ge Riolles hakkas muutuma talle igavaks, ka ei meeldi- 
nud talle enam Riolles'i torkavad teravmeelsused, juut 
cli vähem huvitav ega lasknud end enam igasse mängu 
lülitada, Remžzhingen oma kohmakate rõvedustega oli 
talle otse vas:ik. Selle asemel tõmbas ta nüüd rahva- 
saadik Johanr Jaakob Moseri enda ringi ja võttis tarvi- 

tusele kõik abinõud, et saada selle esindusliku, pateeti- 
lise, tuliselt endas veendunud ajakirjaniku Omphaleks *, 

Valitsusnõunikule oli see suur õnn. Kuigi hertsog ja 
Süss, küllaltki härrasmehelikud, nautisid tema lüüa- 
saamist vaikides ega olnud sellest midagi edasi lobise- 
nud, oli tema iseteadvus saanud suure hoobi. Nüüd ajas 
ta hertsoginnale meeldimise ja tema armulikkuse mõjul 
end jälle püsti nagu looka vajunud vili pärast head 
ilma. Tuhat ja tuline! Ta pidi ikka olema üks mees, kui 
Marie Auguste, oma ilu poolest tuntud terves Euroopas, 
Saksamaa esimene daam, temale, vastasele, nii avalikult 
näitas oma heasoovlikkust. Nendele poodnikuhingedele 
parlamendis võis see olla mitte täiesti konti mööda, et 
tema, demokraat, suur türannide vihkaja, nii tihti hoov- 
konnas käis. Kuid need viletsad võisid mõelda nagu ise 
tahtsid: tema tundis end küllalt Ulixesena, et vastu 
panna Švaabi Circele. 

Aukartust äratav, end tähtsana tundev, edev mees 
veetis iga tunni, mis ta tohtis, hertsoginna juures. Ta oli 
tema hommikusel vastuvõtul; kui hertsoginna oli vannis, 
istus tema puulaudadel, mis ainult pead vabaks jättes 
vanni katsid. Ta deklameeris raskusteta ja tuliselt, tema 
suured silmad kogukas caesaripeas välkusid, mõõk võn- 
kus rütmiliselt üles-alla, aeglaselt, veerevalt voolasid 
sõnad tema suust. Nii istus ta, Švaabi Demosthenes, ja 
tema kogukas kolp vabises, nii et parukas tolmas. Ta 
ceklaineeris hertsoginnale kõigist võimalikest asjadest, 
ta luges ette käsikirju, mis olid määratud ajakirjadele, 
suuremaid teoseid ja brošüüre, teoloogilisi, juriidilisi, 
rahvamajanduslikke arutlusi poliitilistest päevaküsimus- 
test, kuid ka esteetilisi, botaanilisi, mineraloogilisi; sest 
Johann Jaakob Moser oli väga õpetatud. Ta kandis 
kõike ette ühesuguse tulisusega ja suure väljendus- 
rikkusega. Harilikult ei kuulanud Marie Auguste küllal- 
dase tähelepanelikkusega; ta laskis end kammida seni 
kuni Moser rääkis, või maniküürida, luges vahel ka 


1 Omphale — kreeka mütoloogias Lüüdia kuninganna, keda 


teenis Herakles orjana naiserõivais. 
(Tõlkija märkus.) 

«Mercure Galant'i“, tihti ei oleks ta suutnud sedagi 
öelda, kas Moser talle ette luges saksa või ladina keeles. 
Kuid ühtlane kahin, mida tekitas niisuguse püüdlikku- 
sega see Cicero, köitis meeldivalt tema kõrva, oli ka 
lõbus näha selle erutatud komödiantliku mehe esindus- 
likku, liikuvat keha oma silme ees ja kõditas seegi, et 
see demokraat ja vürstide vaenlane oli temast nii 
poisiklikult ja iseenda vastu hambaid kiristades hullu- 
nud. Mõnikold, siis kui ta jumaldavalt ja tungivalt oma 
suured, veidi tühjad silmad hertsoginnale suunas, libises 
see pikkamööda voolava pilguga mehe omasse ja naeris, 
kui Moser, punastades, raskemini hingama hakkas. Kuid 
Moser kirjeldas kodus oma naisele üksikasjaliselt pal- 
jude ladusate sõnadega hertsoginna ilu, kuidas ta il:nselt 
hertsoginnale meeldivat ja kuidas tema süda olevat 
pantserdatud kolmekordse metalliga. Ja ta viskus põlvili 
ja palvetas koos oma naisega innukalt, hästireastatud 
sõnadega, jumal andku temale ka tulevikus jõudu jätta 
vajaduse korral mantel hertsoginna majja. 

Naiste hulgas liitus Marie Auguste nagu ennegi ainult 
ühega, Magdalen Sibylle'iga. Marie Auguste meelitas 
teda, liibus tema külge, tegi end väikeseks, rääkis 
temaga kui väike, rumal õde vanema, kõiketeadva õega. 
Ah, Magdalen Sibylle, kuis oli ta tõsine ja arukas. täis 
kogemusi ja sisetunnet. Tema, hertsoginna, väikeses 
peas hõljus kõik kirjult ja segaselt läbisegi nagu värvi- 
lised sääsed ning kõik libises temalt maha nagu vesi ja 
mitte midagi ei jäänud tema külge. Kuid Magdalen 
Sibylle säilitas kõike, mida öeldi ja mis juhtus, ta 
vaatles seda, tegeles sellega ja muutis selle omaks. 
Sellepärast oli ta ka nii raske elamustest ja kogemustest, 
ja tema, hertsoginna, oli päris väike ja rumal tema ees, 
hoolimata sellest, et ta kandis krooni, oli sõna täies 
mõttes maaema ja oli Malta orduristi omanik. 

Magdalen Sibylle oli tagasihoidlikult sõbralik hert- 
soginna vastu, katsus nii hästi kui see korda läks tun- 
gida sellesse laineliselt muutlikku olevusse. Mõnikord 
valdas teda küll peaaegu jubedus niisuguse tantsiskleva 
kerguse ees. Kas oli siis see naine, kellelt kõik maha 
libises, mees, laps, maa, see mitte midagi kinnipidav, 

ainult oma ihulikule kujule elav, kas oli ta tõeline, kas 
ei olnud ta mitte kujutis õhust, mingi peegelpilt, midagi 
olemusetut, üks värviline vari? 

Suur neiu pruun jate, mehelikult julgete põskedega oli 
väsinud. Sügav sära, mis hoovas tema sinistest silma- 
dest, mis olid nii ebatõelised ja ebatõenäolised tema 
tumeda juukse juures, muutus kahvatumaks, tema 
pinguliolevate liikmete hoiak muutus loiumaks, naiseli- 
kumaks. Ta oli võidelnud end väsinuks, ta oli maha 
põlenud, nüüd oli ta vaikne ja tal polnud enam kaldu- 
vust metsikult ja pööraselt leegitseda. 

Ta oli läbi käinud vennastekoguduse alistavusest ja 
vaimustusest. Kirjal oli olnud oma kõla ja mõte, ta oli 
näinud jumalat, apostlid olid istunud ta voodi juures ja 
jutelnud temaga. Siis oli ta näinud metsas kuradit, ta 
oli kodust lahkunud tungla ja püha põlemisega, et 
temale vastu panna. Ja siis olid tulnud hertsog ja juut 
ja olid nagu suur poriuputus üle ujutanud ning laastanud 
aia. Kõik õied, viljad, puud ja rohelisus olid surnud ning 
poriga kaetud, ja kui vesi oli ära voolanud, ei olnud 
järele jäänud muud, kui märg, viljakandmatu sopp. 

Ja siis tuli Süssi poolehoiu võitmine. Hoolimata esi- 
mesest pettumusest oli Magdalen Sibylle pidanud teda 
suureks, elustavaks päikeseks ja oli enda täiesti temale 
avanud, avanud talle tahtlikult ja teadliku, piiritu andu- 
musega kõik oma ihu ja hinge poorid. Kuid Süss oli 
olnud päike, mis ei soojendanud, mis kahvatult, kaas- 
tundetult ja kättesaamatult kulgeb oma rada. Magdalen 
Sibylle oli-rakendanud kogu oma tahte, et teda mõista, 
ta oli lasknud end temast kaasa kiskuda, ka oli Mag- 
dalen Sibylle rohkem kui keegi teine taibanud tema 
sissemässitust, rohkem aru saanud tema eraldumisest, 
tema võitlustest, tema kaotustest, tema halvatud olekust, 
tema uuest tõusust. Kuid Magdalen Sibylle'i kartlik ja 
avalik Süssi poolehoiu võitmine jäi kroonimatuks; Süss 
suhtus temasse väga viisaka, usaldusväärse sõbralikku- 
sega, kuid kogu mehelik lõõm oli temas kustunud. 

Ta ei heitnud sellest enam teiskordselt meelt; ta 
alistus. Ta rändas oma halli ja päikesetut rada. Ta kaa- 
lutles selgelt, kindlalt, asjalikult: ta oleks sobinud mõisa- 

prouaks, mõni suur maa-aadlik näiteks, kes ei põgene 
seltskonna eest, kuid seisab siiski kõige tugevamalt ja 
kindlamalt oma maa peal, oma talupoegade juures, 
olnuks temale see õige. Nüüd oli üks kuri pettetäht 
triivinud teda valesse maailma. Ta ise ei olnud selles 
süütu: kutsumatult ei ilmu Peeltsebul iialgi; kes näeb 
kuradit, nagu tema tookord metsas, see on oma sala- 
jases sisemuses tema järele igatsenud. Olgu kuidas oli, 
oli mõttetu selle üle targutada. Nüüd oli ta igatahes 
aheldatud selle hoovkonna külge, mis näis talle kirjude 
loomade mõttetult keerleva virr-varrina ja ainuke ini- 
mene nende hulgas, kelle poole teda tõmbas tuhat köidi- 
kut, oli talle oma viisaka, usaldusliku sõpruse tõttu 
ah! tuhat korda võõram kui tookordne kurat Hirsau 
metsas. 

Ta käis jälle sagedamini Beata Sturmini juures. Pime 
pühak ei olnud talle enam loll, vana neiu; vaikus, milles 
ta ise elas, oli talle rahunenud, vaga, armuleidnud naise 
seltsis vähem tühi ja sünge, ja mõnikord tajus ta seda 
vaikust peaaegu kehaliselt nagu head, sooja mantlit. 

Beata Sturmini juures kohtus ta sageli linnadekaan 
Johann Konrad Riegeriga, Stuttgardi parima jutlustajaga, 
ja tema noorema venna Immanuel Riegeriga, ekspedit- 
siooninõunikuga. Johann Konrad ei suutnud ohjeldada 
oma voogavat kõneannet ka mitte pühaku vaikses toas. 
Ta oli heatahtlik, õiglane mees, kuid miks ei oleks ta 
pidanud võtma liigkasu aardelt, mis oli talle antud 
jumala armust? Ja ta laotas oma ilusaid, sügavalt kõla- 
vaid sõnu oma kuulajate ette kui kallist sametit, et nad 
sellest tunneksid meelehead. Magdalen Sibylle'ile mee- 
nutas kõneosav mees Johann Jaakob Moserit, keda ta 
vahel kohtas Marie Auguste juures, ja kord rääkis ta 
ka ajakirjanikust ja tema osavast retoorikast, lihtsa- 
meelselt ja suurema osavõtuta. Kuid seal turtsus muidu 
nii heatahtlik kõneleja mürgiselt, ta vahutas vihast tolle 
teise kõnemehe saatanliku edevuse vastu, kuidas olevat 
niisugune ilmlik ilukõne üldse meeltepete ja kuradi 
leiutis, ja pime pühak suutis suure vaevaga ohjeldada 
mehe vihe ilmliku võistleja vastu, kuni ta lõpuks, veel 
kaua vihavimmas olles, rahustus. 

Immanuel Rieger, ekspeditsiooninõunik, kuulas austa- 
valt ja hardunult, kui rääkis tema kuulus vend. Ta oli 
väike, kõhn, silmapaistmatu mees; et oma poisiklikult 
häbelikule näole anda veidi mehisuse ilmet, kandis ta 
lühikesi vurrusid, mis ei olnud sugugi kooskõlas moega. 
Teda, kes kaldus igas inimeses nägema ainult heat, 
kurvastas sügavalt, et tema vend end väljendas nii 
halvustavalt igakülgselt austatud ajakirjaniku suhtes; 
kuid tema häbelikkus ei julgenud väijendada tema 
erinevat arvamust teisiti, kui märkida seda kerge, tõr- 
juva käeliigutusega. Virgale ja kohusetundlikule ametn:- 
kule oli sügavaks sisemiseks vajaduseks, see oli tema 
kosutus ja ainuke lõbu tohtida austada suuri mehi, ja 
ei olnud kuigi raske talle suure mehena kehtida. Oii 
nii palju inimesi, keda jumal oli rikkalikult õnnistanud 
annetega, ta vaatas meeleldi nende poole üles, täis 
andumust ja tõelist imetlust, ta oli õnnelik, et võis läbi 
käia pimeda pühaku juures nii paljude tõeliselt tähtsate 
meeste ja naistega. 

Magdalen Sibylle'ile vaatas ta ohjeldamatus austuses, 
põlvitava südamega. Missugune naine! Missugune mär- 
ter! See puhtaim ja kõige tublim naine tervel Švaabi- 
maal, mida oli ta pidanud kannatama, mitmesse tuhan- 
desse surma oli ta surnud, kui ketserlik ainuvalitseja 
oma Silma talle heitis. Oma silma talle heitis, teist 
nimetust ei julgenud anda ka tema kõige jultunumad 
unelmad. Ja kui väärikalt kandis tema, see kõigi keha 
ja hinge imedega õnnistatud pühak, oma kibuvitsakrooni. 

Häbelikult julges väike, silmapaistmatu, vurrudega 
härra mõnikord paari sõnaga kõnetada Magdalen Sibyl- 
le'i. Ta ei rääkinud oma piiritust imetlusest, ta ei oleks 
seda iialgi julgenud, ta rääkis ühisest tuttavast, Jaakcb 
Poiykarp Schoberist Hirsaus. Magdalen Sibylle naeratas 
kerget, hämarat naeratust. Ah, Hirsau! Ah, paks hea- 
tahtlik punnpõseline magister! Küpsetatud õunte lõhn ja 
harduv, plärisev laul taevasest Jeruusalemast suiasid 
tema mälestustes ühte. Samal ajal rääkis ekspeditsiooni- 
nõunik Rieger edasi magistrist, ta jutustas tagasihoid- 
likult, üksikasjaliselt ja suure lugupidamisega magistri 
luuletustest, laulust ,Toitumismured ja lootus jumalale“ 

ja ka toilest teisest: ,, Jeesus, parim arvutusmeister”, ja 
Magdalen Sibylle kuulas ekspeditsiooninõuniku auväär- 
seid sõnu vaikselt ning leplikult. 

Magdalen Sibylle'ile mõjus hästi see piiritu, harras 
austus, mis hoovas temale nii endastmõistetavalt tervest 
mehe olekust. Tema elu hoovkonnas, ka juhul, kui ta 
tegi ja võttis vastu kõige hädavajalikumad visiidid, 
paiskas tema silmade ette arvutuid inimesi, kes tema 
ees kunstlikult ja kramplikult peenutsesid ja end mas- 
keerisid, kes ei teadnud, kuidas suhtuda tema väga 
erilisse positsiooni. Ta oli hertsogi armuke ja vagatseja 
ja katoliiklasest hertsoginna sõbratar, see ei sobinud 
kokku, sellest ei saanud keegi targaks. Nii tõusis 
nendest inimestest, kellega ta kokku puutus, tema poole 
sünge segu pilkehimust ja kohmetusest, ebamugavus- 
tundest, häbematust uudishimust ja orjameelsusest, nii- 
moodi väljendatud, et ta kõrvu sattus väga harva mõni 
võltsimatu vaba inimsõna. Seepärast oli ta rahul mehe 
naiivse endastmõistetava imetlusega. 

Ta ihkas ikka rohkem rahu ja lihtsat elu. Et Süssil 
ei olnud tema jaoks sisemist silma, selle pani ta metsiku 
ja tühja hoovkonna askelduse, hiilgava ja üleskeeratava 
võimuaparaadi süüks, ja see õukondlik olemasolu muu- 
tus talle ikka ja ikka vastikumaks. Temas kääris midagi 
esivanematelt päritud süngest vihast nende hiilgavate, 
kohisevate isandate vastu; tema ema vanemate hulgast 
oli üks olnud juhiks Vaese Konradi mässus* ja oli 
häbistavalt hukatud. Ta sisustas oma linnatagust maja 
ikka lihtsamalt, riietus ikka naiselikumalt ja kodanli- 
kumalt, vältis, kus vähegi võimalik, parukat. Karl Alek- 
sander, kes mõistis temaga vähe rääkida ja pidas teda 
tegelikult vaid sellepärast, et ta arvas selle vahekorra 
endale hästi sobivat ja populaarse olevat rahva hulgas, 
vaatas imestades pealt, ja nähes, et ka hertsoginna oli 
rohkem lõbustatud kui Šokeeritud, rahuldus arusaamatu 
peavangutamisega. 


1 Vaese Konradi mäss -— talurahvaliitude ülestõus Württem- 


bergi hertsogi vastu a. 1514. 
(Toim. märkus.) 

Kuid, kes Magdalen Sibylle'i kodanlikuks muutumist 
nägi sügava, võimetu ja kibestunud murega, oli Weissen- 
see. Ta ei olnud tütrele iialgi lähedaseks saanud, ja 
tõsine ning raskemeelne tütarlaps oli need aastad Hirsaus 
olnud õigupoolest mõnevõrra tülikas. Kuid siiski oli tütar 
tema unistuste teostajaks ja salajaseks uhkuseks. Tema 
oli peenemast ainest kui teised inimesed, ta oli teist- 
sugune, seisis neist kõrgemal. Teda ümbritses tema enda 
eriline õhkkond ja isegi kahtleja, kuigi ta naeratas, rää- 
kis temaga õrnemalt ja tahtmatu aupaklikkusega. See 
väga tark ja otsustamisvõimeline mees teadis väga hästi, 
et tal puudus terve tema andekuse juures viimne inimlik 
raskuspunkt, ta oli tuumata; Magdalen Sibylle'il oli 
tuum, tema kõnnakul, tema hingamisel, tema häälel oli 
see loomulik sisemine kaal, ta nägi tütres iseenda täius- 
likkust, et ta oli tema lande laps, näis talle iseenda õigus- 
tusena. Ta ei julgenud arvustada tütart isegi salajase, 
sisemise kriitikaga. Ukskõik kes ta oli, kas daam või 
pühak, ta oli lihtsatele inimestele kauge ja kättesaamatu, 
oli teistsugune, ta oli ühe kõrgema, iseendasse suletud 
maailma sisu ja eesmärk. Kui siis tuli hertsog ja tütre 
puruks sõtkus, ei suutnud see, nii väga kui see teda ka 
ümber paiskas ja tühjaks õõnestas, tema hinges oleva 
tütre pilti muuta. Tütarlaps oli Athena Švaabi tütarlapse 
kujus, kes liikus surelikkude hulgas, või vähemalt mõni 
pooljumalanna. 

Kuid nüüd, mil ta riietuselt, eluviisilt ja kõnelaadilt 
muutus ikka rohkem ja rohkem kodanlikuks, murdus isa 
armsaim mõte, tema kõige tugevam tugi ja parim põh- 
jend, mis kaitses teda etteheidete eest iseenda vastu ja 
närivast rahulolematusest. Oh, ta mitte üksi tundus, ta 
oli ka tegelikult kodanlik naine. Philadelphia unistaja, 
marmor jäik hertsogi armuke, kes oma kõikvõimsusest 
välja ei teinud, kes näis hingega hoopis teisel taevakehal 
kodus olevat, kõik oli olnud nukulik moondumine. Kaine 
kodanlik naine, praktiliselt toimiv igapäevases elus ja 
sellega rahulolev, oli naeruväärne, lõplik, äärmiselt 
labane kuju ja tõelikkus. Oleks temast saanud komö- 
diant, rändav laulik või jutlustaja, hertsoginna, hoor või 
pühak, midagi ei oleks nii põhjalikult välja juurinud 

tema usku tütresse. Ainult ühte ei tohtinud juhtuda, ta 
ei tohtinud tagasi langeda tublide, tavaliste, madalate, 
igapäevaste inimeste ringi, see kitsus, see halb, läppunud 
õhk ei tohtinud saada tema omaks. 

Oma peene täiplikkusega haistis Weissensee, et ka sel- 
les lõplikus Magdalen Sibylle'i muutuses oli süüdi juut. 
Ka nüüd ei tekkinud temas odavat kättemaksuhimu. 
Ainult uudishimu muutus tugevamaks, peen, mõistatuslik, 
kõditav, puuriv uudishimu: mis teeb too teine niisama- 
sugusel juhtumil? Kuidas muutuvad tema nägu, tema 
hoiak, tema käed? See uudishimu torkis teda teravalt, 
lainetas ta ümber ja kui ta uinus, ronis sügeldes, kratsi- 
des ristluudest mööda selgroogu üles, täitis teda täieli- 
kult. 

Koos usuga tütresse purunesid ka tema viimased 
tõkestused. Ta oli pidanud arvestama, et tema positsioon 
hoovkonnas, tema osavõtt katoliku projektist ei lase end 
pikapeale enam kooskõlastada kuulumisega kitsamasse 
parlamendikomisjoni. Kuid, kui teda siis, kasutades tema 
haigestumist, kõige mahedamal kombel üheteistkümne- 
komisjonist välja lülitati, näris see teda sügavalt ja valu- 
liselt. Millestki hoolimata hoidus ta ikka avalikumalt 
hertsogivalitsuse partei poole. Targem ja neenema haäist- 
misega kui mühaklik Remchingen ja ahne Pancorbo, 
polnud Weissensee osa võtnud rünnakuist Süssile, usal- 
damata juudi näilist jõuetust ja halvatust. Nii olid tal 
nüüd parimad võimalused kõige kergemini jalule seada 
ühendus katoliku projekti kandjate ja finantsdirektori 
vahel, ilma kelleta see nüüd nähtavasti ei edenenud. 
Süssi majas kohtus Weissensee Weili linna kaputsiin- 
lastega, ka itaalia abbega, Einsiedelni vürstabti saadi- 
kuga. Kui Weissensee läks niisugusele kohtumisele, astus 
ta vormi pärast majja küll tagantuksest, kuid päise 
päeva ajal ja nii silmatorkavalt, et see saladuslikkus pidi 
mõjuma väljakutsena. Vanadest sõpradest Bilfingerist ja 
Harpprechtist eraldus ta ikka rohkem; nad nägid tõsiselt, 
kurvalt ja vihata vajumas teda kohutavasse, riivatusse 
võrgutusse. 

Päev-päevalt liibus Weissensee ikka lähemalt hertsogi 
külge, kasutas nüüd kaalutlemata oma kummalist ille- 

gaalse äia positsiooni, Ta võttis tarvitusele kogu oma 
inimestetundmise, et kohandada end Karl Aleksandri 
tujudele, kes oli ikka veel tige oma lähematele nõuand- 
jatele intriigide pärast Süssi vastu; Süssi suhtes oli hert- 
sogil ebamõnus tunne ja puudus endine usalduslikkus, 
seepärast olid talle Weissensee lipitsused ja teenistus- 
valmidus vastuvõetavad. Paljude väikeste ülesannete 
täitmise, mida enne korraldas Süss: tasumaksmine isik- 
likkude kohustuste eest, naiste muretsemine ja minema- 
saatmine ja palju sellesarnaseid, võttis kirikunõukogu 
direktor märkamatult ja osavalt endale. Würzburgi sala- 
nõunik Fichtel rõõmustas, et tema lugupeetav sõber on 
nüüd takistusteta hakanud hoovkondlaseks; palju meel- 
samini kui ähmast juuti, kellega oli nii raske sobida, nägi 
ta endale meelepärast Weissenseed hertsogi usaldus- 
mehena ja intiimse saatjana. Ta soovis konsistooriumi 
direktorile südamest mõju ja võimu, ja sageli, rüübates 
temaga koos mõnusalt tulist kohvijooki, vihjas Fichtel 
ettevaatlikult ja kaudselt, kuidas Weissensee saaks ka 
edaspidi toita ja veelgi kinnitada hertsogi usaldust. 

Et teda veel enam köita, juhtis Weissensee Karl 
Aleksandrit rafineeritud, paheliselt kunstlikkudele kõr- 
valteedele, ja iseendast terve mees, kes leidis põhiliselt 
niisugustes naudingutes vähe maitset, ja kes eelistas 
jõulisemat toitu, pidas oma vürstlikule ja elumehelikule 
kuulsusele kohaseks maitsta ka nendelt laudadelt. Pre- 
laat muretses hertsogile naisi, kes talle tegelikult 
sugugi ei meeldinud, kuid kes olid just moes üli- 
küllastunud Pariisis, ja ta muretses hertsogile vwõõra- 
maist arcanumit * ja afrodisiakumit; ta viis hertsogi ikka 
sügavamale mürgitatud aeda ja sai talle hädavajalikuks 
mentoriks. Oli kummaline, et hertsoginnale see Karl 
Aleksandri sõprus Weissenseega eriti ei meeldinud. 
Hertsoginna ei olnud mingil kombel peenutseja, talle 
meeldis lasta endale jutustada kõlvatutest asjadest: tal 
oli seejuures pingutatult järelemõtlik, unistav nägu, ka 


1 Arcanum — (ladina k) salavahend. XVIII saiandil võeti nimt 
arcanum tarvitusele ainete ja ravimite kohta, mille valmistarnist 
neid ordineerivad arstid hoidsid saladuses. 

(Tõlkija märkus.) 

armastas ta omamoodi oma isa nägu, mis oli kortsunud 
paljudest kogemustest ja pahedest tekkinud voldi- 
kestest. Kuid Weissensee nägu, võib-olla seepärast, et 
tema pahelisus ei olnud loomulik vaid kaudne, kuulus 
nende väheste hulka, keda hertsoginna ei sallinud. 

Karl Aleksancril oli kombeks korraldada suuri, hiilga- 
vaid ajujahte, selleks raiskas ta tohutuid summasid; 
ühes oma metsadest laskis ta teha kunstliku järve, et 
sinna metsloomi juurde meelitada. See andis Weissen- 
seele põhjuse ettepaneku tegemiseks minna ükskord 
päris väikese seltskonnaga jahile. Jaht nagu tänane 
olevat esindus ja mitte lõbustus. Hertsog oli nõus. 
Hiljem, parajal juhul, rääkis kirikunõukogu direktor 
ilusast, loomaderikkast metsast Hirsau juures; oleks 
võib-oila teretulnud vahelduseks jääda sinna korra 
paariks päevaks jahilossita, mugavuseta, suure teenijas- 
konnata, inkognito, saadetud ainult kahest-kolmest 
härrast, puhata välja, kroon maha võtta, anduda jahi- 
lõbudele kui maa-aadlik. Missugune au oleks see talle 
tervitada seal oma majas Tema Hiilgust külalisena, 
sellest ta ei tarvitsevat rääkida. Karl Aleksander nõus- 
tus rahuldatult ja pikemata, Weissensee oli hästi vali- 
nud päeva ja tunni oma ettepaneku esitamiseks; pealegi 
oli hea kokkusattuvus, et hertsog oli olnud ainult kaks 
korda kuulsas kloostris. Juba kõige lähemaks ajaks, ja 
inkognito säilitamiseks, suures saladuses, määrati kind- 
laks jahilemineku päev. 

Sellest ajast peale näitas Weissensee tähelepanu- 
väärivat tegevust ja kõrgendatud meeleolu. Ta noorenes, . 
tema käik muutus painduvamaks, kärmemaks, tema 
targad silmad vaatlesid sügavalt läikides inimesi ja 
asju. Ta otsis väga Süssi seltskonda; kui see sobis, oli 
Weissensee ikka tema juures. Weissensee kuulas Süssi 
juttu väikese, himura naeratusega kitsal, nautival suul, 
tark pea püüdlikult nagu midagi nuuskides ettepoole 
kallutatud. Kui Süss tähele ei pannud, vaatas ta Süssile 
ülalt alla, õgides ahnelt endasse tema vaadet, ja too 
teine, teadmata, millest see on tingitud, tundis külma- 
värinaid, peatus ebamõnusalt ja vaikis lõpuks. 

Rabi Gabriel lahkus lilleterrassidega majast, alustas 
üht oma üksildastest rännakutest. 

Läbistas Švaabimaa põiki läänest itta, rändas mööda 
Augsburgi esinduslikke, vanu tänavaid, pelglikult järele- 
vahituna. Sõitis, rumalalt ja kahtlustavalt põrnitsetuna 
Baieri kuurvürsti värvilisse residentsi. Keeras lõunasse, 
mägedesse. Jõe kaldal asus jõukalt laiutades kirju, kära- 
rikas turg. Sealt peale muutus org kitsamaks, sopilise- 
maks, maantee järgis lõpmatute käänakutega tormavat 
valkjasrohelist jõge. Ülal kõrgel rohumaal asus laiade 
valk jaspruunide, hiiglaslikult kõrgele üleskuh jatuc kalju- 
seinte vahel kuurvürstlik jahiloss. 

Tee hargnes. Rabi kadus paksu, lõpmatusse metsa. 
Ta ronis üles piki õhukest mürisevat jõge, mis heledalt 
ja rõõmsa kärarikkusega endale teed murdis läti tumeda 
tihniku. Kabalist ületas piiri, astus keiserlikule maa- 
alale. Ümbrus lamas vaikselt ja suures -üksilduses; 
pärast peaaegu kahepäevast rännakut seal, kus jõeorg 
laienes, sattus ta paarile armetule majale ja väikesele 
kirikule. Siin ööbis ta. 

Mõningad miilid hiljem sulges mäestik jõeoru, millele 
ta seni oli järgnenud. Enne seda hargnes kolm kõrval- 
orgu, moodustatud mägiojadest, mis suubusid peaoru 
jõkke. Ta järgnes esimesele. See ei tõusnud liiga järsku, 
oli sõbralikult tõsine. Kaljuseinad olid kaetud kõrgele 
üles metsaga. Ta järgnes teisele. See oli väga lühike, 
tõusis kõledalt ja raskelt ja lõppes varsti hiiglasliku, 
õudselt paljaste valkjaspruunide kaljuseinte tsirkuse- 
taolise poolsõõriga. Ta järgnes kolmandale. See oli 
pikem ja laiem kui teised. Oja, mis selle moodustas, oli 
vähemtugeva langusega, tükati kadus see täiesti, voolas 
maa all. Rabi Gabriel sattus pajuvõsale, rappa. Kauge- 
mal ülal seisis mahajäetud, väga väike onn, nähtavasti 
viimane siin ümbruses. 

Päev oli pilvine, «mitte soe, kuid lämmatav. Paksu- 
võitu mees hingas raskelt, rändas teeta “a vaeva- 
liselt. 

Onni taga laienes üllatavalt org. Võõrana seisis seal 
äkki üks vaher. Palju. Terve salu. Vanad puud seisid 
suurtena ja väga vaikselt, ei olnud kõige vähematki 

tuulehingust, ükski leht ei liikunud. Ainult ebaselgelt 
paistsid puude vahelt hiiglaslikud valged kaljuseinad, 
mis piirasid laialt ja muutmatult orgu, ja need olid nii 
kõrged, et läbi puude ei olnud näha nende tippe. Õhk 
lasus ängistavalt, vanade, tõsiste, kahvatute puude salu 
tundus siin mägede vahel, nagu oleks see siia nõiutud 
kuskilt lõunamaastikust, peaaegu kehastatuna võis tunda 
sügavat, rõhuvat vaikust, terve liikumatu org oli nagu 
võlutud, siin seistes tundus, nagu oldaks suletud maa- 
ilma lõppu. 

Rabi kükitas puu alla maha raskelt, väsinult, kergelt. 
ägades. Ta tõmbas välja ühe Süssi heebrea tähtedega 
kirjutatud kirja, tõsise, peaaegu solvunud vagadusega 
mingitud kirja. Ta süvenes kirjamärkidesse, jõi neid. 
Langetas pea rüppe, sundis oma silme ette tema hinge 
tagaajava mehe näo, mehe, kellega ta oli aheldatud. 
Teda aidata! Mulla alla maetud hing päevavalgele aidata, 
et tema enda hing, sellega aheldatu, saaks kergemalt 
hingata. 

Kuid see org ei olnud õige koht süvenemiseks. Oh, 
see liikumatu õhusurve! Kas oli Samael, see Vasak- 
poolne saatnud siia oma võimsaimad vaimud, et teda 
suruda ja teda tema üritusest eemale kiskuda? Päästa 
minu hing mõõgast ja minu elu koera vägivallast! 

Õudselt liikumatult, kooljasarnaselt seisid võõrapära- 
sed, ootamatud puud. Ah, ümberringi olid deemonid, 
kujutud ja kümnetes tuhandetes kujudes, olid inimese 
ümber ja eksitasid ülemisse maailma tungijat. Suletud 
miljonitesse asjadesse, lunastasid oma patte surnute 
hinged, suletud loomasse ja taimesse ja kivvi. Sumise- 
vas mesilases kehastub lobiseja hing, kes on kurjasti 
tarvitanud sõnu, tõmblevas leegis on ebavooruslik, 
tummas kivis kurjakeelne ja laimaja. Rabi Isaak Luria, 
see tark teiste inimeste seas, nägi hingi, mis väljusid 
kehast, ka elavatest, kui need sabatiõhtul paradiisi 
poole lendasid. 

Ah, kui ta võiks näha tolle mehe hinge! Sellele rää- 
kida, sellega rääkida, seda aidata. Hinge, mis kuulub 
tollele inimesele, kes tormab üle maa ainult selle maa- 
ilma hüvede eest ja vajub pärast surma vette. Rahutult 

öötsub see vees siia-sinna, puruks väherdunud, puruks 
hõörutud, igal hetkel sajakordselt laiali pillatud. Kui 
inimesed tunneksid seda piina, nad ei lakkaks nutmast. 
Mees, rahutu, tagaajav, kihutav! Mõtle sellele! Mees, 
mõtle sellele! 

Süngemalt köitis see teda, rõhuvamalt, hingematva- 
malt. Sundis teda vaatama üles. Lehestiku vahelt vaata- 
sid temale tuhat silma, lapse silmad, need pruunikalt 
kuldsed, hingestatud, ja ta süda peatus, Naemi silmad. 
Ja need kutsusid, palusid tungiva, sisemise, hirmunud, 
härda palvega: , Aita!“ 

«Aita!“ hüüdsid need, ikka tungivamalt, rõhutumalt, 
anuvamalt, ega pöördunud temast kõrvale. Ta tõmbas 
endal üle lauba, pühkis nägemused, kallutas pea tagasi, 
vaatas üles taeva poole. Seal seisid pilvetükid, kumma- 
liselt korraldatud, need seisid tardunult ega liikunud 
paigast. Äkki taipas ta, need moodustasid tähti, kaks 
heebrea tähte, mis ütlesid: , Aita!“ Ta kiskus sellelt oma 
vaate. Siis nägi ta, et puuoksad, mille all ta istus, moo- 
dustasid samad tähed: ,Aita!“ Juured ka samad: ,Aita!“ 
Ta hüppas üles, raskelt hingates, higistades, kuivanud 
suulaega, hirmujudinatega seljal; see ronis üles mööda 
sisikonda, surus võruna rinda. Ta läks tagasi. Ojanired 
kaljuseintel, jõejooks moodustasid kõik ikka jälle samad 
tähed, terve tumm org oli üksainus suu, tema kalju- 
seinad, kivid, vesi palusid tungivalt, vannutasid teda, 
kisendasid hädas ja hirmus: , Aita!“ 

Siis tõttas paksuvõitu mees oma rasketes riietes 
hingeldades orust alla, komistas, kukkus, tõttas edasi. 
Jõudis inimesteni, kihutas tuldud teed tagasi hobu- 
eeslitel, hobustel, tõllas. Kuklas pruunikaskuldsed, tun- 
givad, hirmunud lapsesilmad, peaajju pressitud tagant- 
sundivad, vannutavad, kisendavad tähed: ,, Aita!” 


Hirsaus, Weissensee vaiksetes, avarates, suurte ees- 
riietega tubades istusid koos majahärraga hertsog, nõtke, 
konksninaline salanõunik Schütz, kärisev major von 
Röder tooreste, peaaegu alati kinnastatud käppadega. 
Veel rippusid ruumis lapselikud unistused, Magdalen 
Sibylle'i nägemused, veel nägi isa tütarlast istumas 

vaikses lambisõõris, raamatu juures, lapselikult tähtsa 
näoga, endasse süvenenult. Nägi teda nagu ta varem 
oli olnud, pruunikad, udusulgpehmed, mehelikult julged 
põsed, sinised, tugevad silmad kummalise vastandina 
tumedale juuksele. Kui palju valgust, ah, ja lootust oli 
tema imenud sellest näost! Kui kurvalt ja jäiselt oli see 
kustunud! 

Ruumis, mis oli veel täidetud tema ootustest, tema 
tööst piiblikommentaari kallal ja tütarlapse unistustest, 
jõi ja möirgas nüüd oma kaaslastega mõnulev hertsog. 
Karl Aleksander tundis end noorena, värskena, tervena. 
Tema roheline kuub oli laialt lahti, vammus sai õhku, 
blond, halliga segatud juus oli vaba. See oli olnud imetark 
mõte tulla siia jahile. Stuttgardis ja Ludwigsburgis olid 
asjad suurepäraselt korras, katoliku projekt edenes 
jõudsalt heade väljavaadetega. Sinna juurde uus inimene 
ooperis, Ilonka, kes mõjus talle suurepäraselt; oleks 
võinud teda tõesti kaasa võtta. Kuid ei, nii oli siiski 
parem. Päeval ainult tuult näkku, õhtul veini ja head, 
tarmukat meeste juttu. Mitte mingit naist! Mitte mingit 
poliitikat! Mitte mingeid parlamendikaabakaid! Küll 
oldi noor! Ei tuntud, tuhat ja tuline, midagi oma viie- 
kümnest aastast. Kuidas suudeti veel naerda ja rõõmu 
tunda mitte millestki muust, kui ainult natukesest met- 
sast ja heast lasust. 

Neuffer käis edasi-tagasi ja kallas veini klaasidesse. 
Hämaruses väljaspool lambi valgusesõöri kükitas tum- 
malt mustjaspruun. Karl Aleksander jõi palju, sirutas 
jalad enda ette, naeris rõkkavalt Röderi mühaklikkude 
ja Weissensee peente rõveduste üle, väga loomalikkude 
anekdootide üle, mida jutustas härra von Schütz suur- 
suguselt ja prantsuse keelega segatult läbi nina hääl- 
dades. Seletas siis ise lugusid välilaagritest, seiklusi 
Veneetsia ajast. 

Vihavimmase lõbususega kuulas Weissensee pealt. 
Kui seda hästi järele mõelda, oli juut selles süüdi, et ta 
nüüd selle tooruse ja töntsi lobaga pidi oma valged toad 
rüvetama. Kuid, kui taheti midagi teada, kui oldi uudis- 
himulik, siis tuli ka maksta niisuguse uudishimu eest. 
Kuid see tasub end, see tasub end! 

Kui härrased, rasked veinist, magama läksid, ütles 
Weissensee hertsogile, tal olevat homseks pärastlõunaks 
üllatus varuks. Ta soovitavat truualamlikult homme 
hästi välja magada, hästi süüa ja siis juhatavat ta Tema 
Hiilguse metsa ja näitavat talle oma peent üllatust. 
» Weissensee!” naeris hertsog. ,,Vana rebane! Ekstsel- 
lents! President! Ma olen temaga rahul. Tal on iga päeva 
jaoks midagi uut. Ta on väga rakendatav prelaat.“ Ja 
ta patsutas Weissenseele õlale ja taarus oma magamis- 
tuppa. 

Teisel päeval sõideti siis, aurates paljust söömisest, 
tossates asjatundliku Weissensee vanadest veinidest. 
Esialgu mööda maanteed, siis hargnevat külavaheteed. 
Siia jäeti tõllad, mindi pikki jalgrada, seisti lõpuks 
tugeva, väga kõrge plankaia juures. Puud takistasid 
vaadet kaugemale. 

Siin seisid nüüd mehed aia ääres. Puhus föön. Vein 
polnud veel lahtunud. Nad nohisesid, higistasid, heitsid 
nalja. Selle taga peituski siis üllatus; kas see end tasub; 
kas Weissensee ei tahaks avaldada saladuse. See palus, 
ärgu kardetagu raskust, ja ronis esimesena üle plangu. 
Nad järgnesid talle puristades, vaevaliselt. Tungisid 
edasi uudishimulikult, virgutatult, huvitatult. 

Jõudsid lilleterrassideni, valge täringuga sarnaneva 
majani. Seisid, imestasid. Segased ettekujutused tärkasid 
Karl Aleksandris: Veneetsia, Belgrad. Kuid keegi ei 
osanud midagi peale hakata valge, võõrapärase esemega 
keset švaabi metsa. 

"See maja kuulub ennustajale,” ütles Weissersee, 
härra finantsdirektori onule.“ Jahmunud, punnsilma- 
lised, rumalad näod. Veidi vastik veini järelmaik tõusis 
hertsogis, ta tundis end äkki raskemana, lonkav jalg, 
halb konarlik metsatee andsid end tunda. Uduse kohme- 
tusega vaatas ta majale, ebamäärase tundega, nagu sil- 
mitseksid teda sealt seest kivistunud, tuhmhallid silmad. 
«Ennustajale? Nii?” ütles ta siis kähiseva, kõlatu hää- 
lega. , Muidugi on see üllatus.“ 

«See pole kõik,” naeratas Weissensee peene, laiaks- 
tõmbunud, nautiva suuga. ,Kas käsib Teie Hiilgus meid 


lähemale astuda?“ 

Karl Aleksander võttis end kokku, köhatas hääle 
puhtaks. ,,Vana nõid on mulle pealegi võlgu ühe vas- 
tuse,” lärmas ta. ,Hirmutame üles vana öökulli tema 
varemetes!” 

Härrased astusid lähemale, koputasid; kuna keegi ei 
ilmunud, astusid nad majja. Vana, põdur teener tuli 
neile vastu: Mida nad otsivat? — Tema härrat. — Ei 
olevat kodus. Ei võtvat üldse kedagi vastu, lisas ta 
tusaselt juurde. Siis vaatavat nad v2idi maja, arvas 
Weissensee. Mis neile pähe tulevat, klähvis pahameel- 
selt teener. Kasigu minema. Siin ei olevat kellelgi 
midagi otsida. 

"Lõuad pidada!“ karjus vihane major Röder. Kuid 
vanamees kordas visalt näägutades: ,,Kellelgi pole siin 
midagi otsida. Kellelgi pole siin midagi käskida, ainult 
minu härral.“ 

Ja Württembergi hertsogil,” ütles Karl Aleksander. 
Ja härrad läksid kivistunud teenrist mööda tuppa. Vaat- 
lesid pelglikult ja pilkavalt foliante, kabalistliku puu 
taevase inimese jooniseid, kummalisi pealkirju. Vahe- 
tasid iroonilisi märkusi mustakunsti olemuse ja ratta- 
värgi üle. Kuid õudne ruum ohjeldas tavalist lärmi ja 
muutis neid araks ning summutatuks. 

"Tuhat ja tuline!“ karjus äkki Karl Aleksander koh- 
metuse vahele, ,,meie pole siin ju mingis kirikus. Veini, 
"Neuffer! Kui vana nõid ei ole kodus, vaatame, kas meie 
ei saa nõiduda hea klaasi veini abil tema vaimusid meie 
laua juurde.” 

»Kas meie ei vaataks enne ka teisi tube?” palus 
Weissensee. ,,Võib-olla leiame siiski veel midagi!” Ja 
tema peen, pikk nina nuuskis ja tema targad, rahutud 
silmad liikusid kõiki nurki pidi. 

Kuni Neuffer veini valmis pani, vaadati väikese maja 
väheseid teisi ruume. Ühe ukse ees seisis Jantje, 
paks lobiseja toatüdruk, ta katsus härraseid tagasi 
hoida. Kuid need lükkasid ta kõrvale ja tungisid tuppa. 
Siin istus toa kõige kaugemas nurgas hirmunult, pärani 
silmadega ja vihaselt tagasitõrjuv idamaises riietuses 
tütarlaps. Härrased põrkasid tagasi valge näo, sinakas- 
musta juukse, rääkivate, hingestatud silmade veetlevuse 

ees. ,,Et sind pikasabaline!“ vandus poolvaljult hertsog 
enda ette. , Niisugust peab endale minu juut! Niisugust 
peidab ta minu eest, kelm! Tahab üksinda maiustada 
prae kallal.“ 

Ikka veel eraldas paar sammu tütarlast ja härrzseid. 
Tekkis vaikus. Naemi oli üles karanud, seisis oma istme 
taga, taganedes täiesti nurka. Mehed, pidurdatud näge- 
muse võõrapärasusest, seisatasid ukse lähedal, vahtisid 
üksisilmi. 

Kesk vaikust ütles konsistooriumi presidendi painduv 
hääl viisakalt: ,,Preili on härra finantsdirektori tütar.” 
Ja härraste suid lahtikiskuvale jahmatusele lahkelt 
naeratades: ,,Jaa, see oli minu üllatus.“ 

«Tuhat ja tuline! Tuhat ja tuline!” kordas mitu korda 
järjest kärisevalt major Röder; paremat ei tulnud talle 
meelde. Kuic hertsog, toibunud üllatusest, õgides vai- 
mustatult oma suurte siniste silmadega tütarlast, sukel- 
dus soravasse sõnavalingusse, vaimustavatesse moodsa- 
tesse väljenduistesse: ,,Meistriteos on tüdruk! Pea kui 
eebenipuust ja elevandiluust. Nagu idamaine muinas- 
jutt.“ - Kärmelt nõustus salanõunik Schütz: finants- 
direktor on geenius; kuid tema lande produkt on siiski 
veel parem kui kõik tema peaaju sünnitused. 

Weissensee vaikis. Ta oleks suutnud, see peen asja- 
tundja, hertsogile meeleheaks kiita tütarlast paremini 
kui hertsog ise koos kuiva Schützi ja mühakliku Röde-' 
riga, kes ei leidnud teist meelitust kui rõhkiv: ,,Tuhat 
ja tuline! Tuhat ja tuline!“ Kuid Weissensee - seisis 
tummalt. Ta ainult vaatas ainiti tütarlast, vaatas teda 
üles-alla, sügavaim naeratus nautivail huulil. Oh jaa, minu 
härra salajane finantsnõunik, muidugi, see oli aare ja 
seda väärt, et teda peita. Kaheksas maailmaime! Heeb- 
rea Veenus! Silmad on tal nagu Vanast Testamendist. 
Ja ei näe sugugi välja, et ta oleks armas ainult vaata- 
miseks. Magdalen Sibylle'i juurde tulid apostlid ja vest- 
lesid temaga. Selle juurde võisid tulla prohvetid. Teie, 
härra finantsdirektor, olite kavalam kui mina; kuid 
siiski mitte küllalt kaval. Oleksite pidanud veel kauge- 
male ja salajasemalt peitma. Voilä! Nüüd saame 
meie näha, missuguse eriskummalise näo teie teete. 

Vahepeal ülistasid ka teised vaimustatult tütarlast. 
Isegi härra von Röder leidis enamat ja ütles: ,Kes oleks 
võinud arvata, et vanal rebasel on niisugune noor?” 
Kuid Naemi seisis oma nurgas, terve keha pingutatud 
hirmust ja kaitseks, ning vaatas mehi. ,Kuidas on tema 
nimi, preili?“ küsis nüüd hertsog. Ja kui ta ei vastanud: 
«Sulamit? Salomea? Kas meie peame kellegi pea teie 
jalge ette panema?” 

Kuid Naemi vaikis edasi, vääneldes peaaegu kehalises 
valus vastikusest ja hirmust. ,Isalt pole ta seda häbe- 
likkust küll pärinud,“ nentis härra von Schütz. Kuid 
major von Röder ründas toorelt ja kannatamatult 
last: ,,Vasta, juudipõngerjas, kui sinu hertsog sinult 
küsib.” 

«Pea lõuad, Röder!” ütles Karl Aleksander. Ja ära- 
hirmutatule, end nurka suruvale, sõbralikult kui lapsele: 
«Ma ei tee sulle midagi, ma ei söö sind ära. Kitse- 
tallekene, ärahirmutatu! Mimoos! Ärgu ta olgu nii 
pirtsakas!” 

Jantje, toatüdruk, oli end vahepeal nihutanud tütar- 
lapse kõrvale, paks ja heatahtlik seisis ta tema kõrval 
suures hirmus ja nõutuses. ,,Ma olen tõesti sinu maa- 
isand,” jätkas veidi kannatamatult Karl Aleksander, 
»Sinusse ja sinu isasse hästi suhtuv hertsog ja isand. 
Ja nüüd ütle lõpuks, mis on sinu nimi!” 

Preili nimi on Naemi,“ ütles tema asemel toatüdruk. 
«Nüüd meie siis teame seda,“ röhkis rahuldatult Röder. 
«Naemi, naljakas nimi!“ ja turtsatas. Hertsog käskis: 
»Tulgu tema siia, Naemi! Suudelgu tema oma maaisa 
kätt!” Toatüdruk rääkis lapsele, lükkas teda õrnalt ette- 
poole. Pikkamööda astus ta, nagu oleks teda tõmmatud, 
silmad maas; ahnete pilkudega, rõõmsas ärevuses vaatas 
Weissensee pealt. 

Nüüd läksid nad õppetuppa, jõid. Sundisid last nen- 
dega klaasi kokku lööma. Seintel õitses kabalistlik puu, 
aheldusid nurgelised tähed ja segadusseviivad — pilt- 
märgid, vaatas tardunult taevane inimene. Laps maitses 
väikeste lonksudega. Kuid kauem ei saanud teda kinni 
pidada. Ta põgenes, lukutas end oma tuppa, võbisedes, 
värisedes tervest ihust ja jääkülm. 

Õppetoas, joojate hulgas, nentis härra von Schütz. 
näidates maagilistele piltidele: , Algul lõhnas siin juudi 
kooli ja surnuaia järele. Nüüd lõhnab siin Pariisi, lõhna- 
õli ja Mercure galant'i järele ja terve vaimude õhkkond 
on kadunud. Imelik, kuidas veidi värsket naisteihu võtab 
kõige õpetatumalt ennustajalt tema Jugupeetavuse.” 

Hakati minema. Röder ja Schütz ees, siis hertsog 
Weissenseega, viimasena Neuffer. Raskekaaluline hert- 
sog toetus peenele, sihvakale Weissenseele. ,,Seda ta 
tegi kavalalt,” rõõmustas hertsog. ,,See teeb meile kaua 
veel nalja. Niisugune salatseja ja salakoi on minu juut. 
Noh, meie pigistame teda, nii et ta läheb punaseks ja 
kahvatuks. “ 

Kuid nii ei olnud see Weissenseel kavatsetud: Nüüd 
ära minna ja juuti veidi narrida, mis oli selles suurt? 
Ta ei olnud mitte selleks vaeva näinud. Juut oli kaval, 
juut teadis, mis tema laps talle on väärt. Juut saadab 
lapse teisele poole piiri, kaugele, igal juhul ei too teda 
hoovkonda nagu tema, Weissensee. Juudi kulul oli nalja 
tehtud; ja isegi, kui see teda kõditas, temal oli ennus- 
taja, kes teda tagasi hoidis. Kui hertsoc nüüd ära läheb, 
siis ei saa teda enam kuidagi teist korda Hirsausse 
tuua. Siis pidi Weissensee suur, hävitav uudishimu 
jääma igaveseks rahuldamata. 

Kirikunõukogu direktor nägi last enda ees, surutuna 
nurka, suured silmad mattvalges näos täis hirmu ja 
vastikustunnet, ja teda valdas paitav, õrn tunne. Kuid 
see tunne pihustus metsikus, purustavas uudishimus, 
mis teda täitis, mis teda magusalt ängistas, tema sisi- 
konnas üles ronis, tema hingamist nöeris. 

Ta aeglustas käiku, palus hertsogit, et see end üle ei 
pingutaks, andis nõu veidi puhata. Neufferil oli veel 
veini, Weissensee teenis hertsogit. Hertsog jõi. Weis- 
sensee juhtis ikka jälle jutu tütarlapsele; oma viisaka, 
painduva häälega, poolikute sõnadega, väga asjatund- 
likult kiitis ta tütarlapse võlusid, kui noor ja kui küps 
ta olevat. Niisuguses õitseeas olevat juuditarid ilusad 
ja ainulaadsed, üle kõigi naiste, jahe tuli nagu lõuna- 
maine vein. Kuid see õitseaeg kestvat väga lühikest 


aega, siis muutuvat nad närbunuiks ja eemalepeleta- 

vaiks. Niisugustena tuleb neid võtta, niisugustena häbe- 
likkudena ja kuumadena kui see; kes vahu pealt ära 
joob, see on maitsnud haruldast õnne ja see jäab temale 
elua jaks. 

Nii tilgutas Weissensee oma peent mürki hertsogisse. 
Karl Aleksander jõi, tundis, kuidas veri lainetas, tõusis 
laskus. Õhtu jõudis kätte, föön puhus soojade puhan- 
gutena, puudel nägi ta uduselt tütarlapse <uju, tema 
pehmeid häbelikke vorme; ta nohises tasa. ,,Nii võisid 
välja näha,” rääkis omaette unistades Weissensee ja 
need sõnad olid mõeldud hertsogile, .,naised, keda pidas 
endale kuningas Salomon. Tuhat naist pidas ta enda 
jaoks. Niisugused olid kuningad Vanas Testamendis. 
Härra finantsdirektcri enda testamendis.“ Ja ta naeris 
väikest vaikset naeru. 

Karl Aleksander tõusis äkki püsti, kloppis kuuelt 
maha metsaaluse okstepuru ja kuivanud lehed, ütles 
surutud häälel Weissenseele, et ta tahtvat veel üksinda 
metsa kõndima minna. Weissensee vabandagu tema eest 
teiste härraste ees; eda ärgu oodatagu, sõidetagu koju, 
saadetagu talle tõld järele; Neufferi jätvat ta enda 
juurde. Konsistooriumi president kummardas, läks. 
Alles siis, kui ta oli üksinda, hingas ta kiiremini, laotas 
käsi, moonutas liikuvat nägu, laskis kuuldavale kum- 
malise nurrulööva, uksuva häälitsuse. 

Samal ajal läks Karl Aleksander kammerteenrist 
saadetuna nii kiiresti, kui lonkav jalg seda võimaldas, 
tagasi metsa, millele laskus õhtu. Kui ta jõudis ter- 
rassidega maja juurde, oli juba täiesti pime, mustjate 
ribadena liikusid kiired pilved, kuud ei olnud, tugevate, 
soojade puhangutena mattis tuul tema hinge. Hea 
seiklus! Oldi noor, noor! Roniti üle aedade, hiiliti öösel 
läbi metsa. Ah, see oli hea, parem kui lüüa lahinguid 
näruse parlamendipööbliga paragrahvide pärast. Oleks 
veel mask ees, tunneks end nii noorena kii Veneet- 
sias. 

Kas ei haukunud seal koer? Võib-olla olid ennustajal 
tõmmatud nõiaringid, ukselävi nõiutud võlukunstiga, 
nii et see, kes selle üle astus, end enam ligutada ei 

Ta käskis Neufferil maha jääda, hiilis luurates ümber 

maja. Lihtne plaan oli talle kergesti meelde jäänud. 
Seai oli tütarlapse tuba, see oli pime. Ruum maagiliste 
joonistustega oli see, seal põles tuli. Kas oli tütarlaps 
seal — ? Võret mööda oli kerge üles ronida. Küll ta 
näeb. 
Kergelt lõõtsutades ronis ta aknasse. Jaa, ta istus seal, 
käsivarred ripakil, täiesti vaikselt oma suurte, hirmu- 
nud, nõutute silmadega. Pst! hüüdis hertsog sosinal, 
muheldes, kavalalt silmi pilgutades. 

Tütarlaps ehmus, nägi punast, suurt nägu, siniseid 
himuralt pundunud silmi. Tütarlaps tõmbas kramplikult 
ülakeha tagasi, vahtis üksisilmi, jubedustundega nohi- 
sevale. Hertsog naeris: ,Kas ma hirmutasin teda? 
Rumal laps! Ärgu ta kartku!“ Ta ronis täiesti tuppa, 
tuli nohisedes, higistades tütarlapse poole: ,Eks ole, 
nüüd näeb ta, missugune ronija on tema maaisa.“ Tütar- 
laps hõljus viimasel silmapilgul kõige kaugemasse 
nurka, kogeldes mõttetult mittekuuldavaid = palveid, 
tõmbus endasse kokku. Hertsog läks talle järele, rääkis 
talle rahustavalt kui väikesele lapsele; kuid tema õudne 
sõbralikkus hirmutas last veel jubedamalt. Silmad kui 
jäätanud järved, huuled valged, põrnitses ta hertsogile 
otsa. kuni see teda kannatamatult, toorelt enda vastu 
tõmbas, suudeldes jääkülma kallale sööstis, rindu kobas. 
Tütarlaps libises ta käte vahelt, kisendas tasasel, kõla- 
tul lapsehäälel onu järele, kiskus end lahti, jõudis 
ukseni, tuiskas trepist üles. Trepp viis katusele. 

Jõudes üles, hingas ta tugevalt, rutates öist fööni 
ohku. Soe, niiske tuul võttis ta oma embusesse, triivis 
teda edasi. Ta kuulatas enda taha, kõik oli vaikne. Ta 
laotas käsi, .onu oli aidanud, nüüd puhus niiske, meeldiv 
tuul temalt maha looma auru ja hingeõhu. Ta sammus 
peaaegu tantsides edasi väga lameda katuse äärel. Kas 
ci kostnud metsast hääli? Sügav, sametpehme isa hääl 
ja kärisev, pahur, kuid, oh! siiski nii lohutav onu hääl. 
Ja ta naeratas öösse. 

Siis tuldi raskel sammul mööda treppi üles. Ähkides, 
tasa vandudes. Loom. Kuid nüüd ei olnud tal enam 
hirmu. Juba lehvitati metsast, üks tõld, rakendatud 

röömsate hobustega, peatus katuse ääre juures. Naera- 
tades, libiseval sammul astus ta sisse. 

Jõudnud üles, ei näinud Karl Aleksander midagi. 
Tütarlaps oli tormanud mööda treppi üles, ja teist välja- 
pääsu ei olnud. Kas oli ta, mürk ja põrgutuli! õppinud 
vanamehe nõiakunste, oli katusel moondunud öölinnuks, 
või purjetas ta seal musta pilvetükina ja irvitas tema 
üle? Neetud väike inimene! Ta seisis pettunult ja viha- 
selt, puhus tugev tuul, rebides tagasi tema kuube, tema 
higist kleepuvaid juukseid. Vana eesel, see ta oli! Oleks 
ta ometi all võtnud juudijõmpsika, selle : pirtsaka, visa- 
nud laua peale, hoolimata peenutsemisest ja teeskle- 
misest. Milleks, kuradi nimel, oli tema siis peremees? 
Nüüd oli ta kaotanud öö ja nendel Hirsaus oli täielik 
õigus, kui nad tema välja naersid. 

Tusaselt astus ta trepist jälle alla. Jalg valutas ja ta 
oli puruväsinud. Vaevaliselt ja tülikalt ronis ta läbi 
akna majast välja. Siis kuulis ta sosistavat, kartlikult ja 
erutatult Kähisevat kammerteenri häält: ,Ta lamab 
lilledes!” . Hertsog arvas, et tütarlaps on end sinna 
peitnud ja naeris: ,,Võllanägu!” Ta ruttas komistades 
ebakindlas, öises hämaruses Neufferi näidatud suunas. 

Jaa, seal lamas ta lillede vahel. Lilled hõljusid tugevas 
tuules siia-sinna, raputasid tuhandeid käsi, kuid tema 
lamas liikumatult. Hertsog hõikas talle naljatades: 
«Võllanägu! Kuidas sa ometi välja said?* Ja kuna tütar- 
laps ei vastanud, haaras ta teda ettevaatlikult —käsi- 
varrest, kallutas tema pea tagasi, kompas teda tõtates, 
hirmunult. Taipas, et tütarlaps oli surnud. Ei saanud aru. 

Rebenenud pilved tõttasid. Noor kuu kumerdus tuge- 
vavärviliselt, andes vähe valgust. Teener seisis aralt 
eemal. Kuid Württembergi hertsog põlvitas noore juudi- 
tari laiba ees, föönis, lillede vahel, mornis, nõutus eba- 
mugavuses, vilets, väike inimene tuules ja öös. 

Mis oli õieti juhtunud? Oli ta astunud tühjusesse? Oli 
see kavatsetult? Mingil kombel oli ta seotud selle 
surmaga, oli selle surma põhjustaja. 

Päh! Ta oli teinud natuke nalja. Kes oleks võinud 
seda arvata, et tütarlaps nii pirtsakas oli. Ta oli teisi 
samavanuseid hoopis teisiti haaranud; ja veel mis- 

suguseid! Parima Švaabi aadli tütreid! Juuditar ei oleks 
pruukinud siin sugugi nii käituda ja peenutseda. Tuli 
ette, et lavsed läksid vette, tegid endale midagi, kui 
neile mõni kurjem sõna öeldi. Seda tuli ette. Need olid 
hullumeelsed, need ei kuulunud ellu. Siin oli süütu see, 
kes näis võib-olla põhjusena. 

Siiski, kõigest hoolimata ei saanud ta lahti pigistavast, 
rõhuvast ebamugavusest. Juut oli ta ära peitnud nii 
sügavale ja salaja, ja nüüd lamas ta siiski, oli jäik ja 
kange, ja juut ei osanud teda alal hoida kogu oma 
kavalusega. Kuskil puhuti, kes teab kust, ja oldi kustu- 
nud. Kummaline oli see ja väga keerukas. Seal oli ta 
enne veel istunud valguses, tema silmad olid põlenud 
elust, nüüd lamas ta öös ja ükski soe tuul ei päästnud 
teda külmaks muutumisest. 

Mets seisis mustjalt, vaenuliselt ja täis saladust. Sealt 
kostsid hääled, segadusse ajavad, pilkavad. See pani 
mehe föönis värisema. Lapseea muinasjutud tõusid 
uduna üles. puhudes teda, ettekujutus nõiutud metsast, 
mis on täis neetud vaime, rebis teda kuklast, juustest, 
pikad tontlikud käed sirutusid. Ja äkki sammus ta jälle 
tolles tummas varjudetantsus; ennustaja tema ees hoi- 
dis teda paremast käest, Süss tema taga vasakust. Kas 
ei tantsinud ringis noogutades ja kummardades kaasa 
ka tütarlaps? Ja ta kuulis kärisevat, pahurat ennustaja 
häält. Ta kuulis selgelt iga häält, pingutas, et aru saada; 
kuid ta ei saanud midagi aru. See piinas teda. Ja kõik 
oli nii tuhm, udune, värvitu. 

Uriseva, tigeda häälitsusega kiskus ta end lahti ängis- 
tusest. Ta oli väsinud kui koer. ta heidab nüüd magama. 
Seal lamas üks surnu tuules. Mis siis, ta on näinud juba 
palju surnuid. Kui ta andis käsu pealetungiks, ja surnud 
vedelesid ü:nberringi, siis oli lõpuks ka tema põhjuseks. 
Oli mõttetus ja mõistusega tajumatu selle üle kaua 
järele mõelda. Miks mõtles ta rohkem surnud juudi- 
tarist kui tuhandest tublist kristlasest, ohvitseridest ja 
sõduritest, kes ringi tema ümber tema läbi olid surnud? 
Selleks oli tema hertsog. Jumal oli niimoodi sisse sead- 
nud, et kuhu ta astus, seal õitses elu või tungis sisse 


surm. 


328 


Ta läheb nii siis nüüd magama. Ja tütarlaps? Jätta ta 
niiviisi lamama? Temale muidugi ei tee enam kurja tuul 
ega vihm. Kui ta nüüd läheb, siis on lugu lõppenud, 
valmis, finito. Teenijad leiavad homme tütarlapse, 
teadustavad Süssile. See murrab pead, miks ja kuidas 
on ta siis õieti surnud. Kuid arvatavasti ei tee ta edasi 
mingit numbrit. Hoidub sellest. Matab täielikus vaikuses 
oma tütarlapse ja peab lõuad. Ja samuti need, kes 
temaga olid, Weissensee ja teised. Sel lool on lõpp, 
surnud, tumm ja maha maetud, ja lõpp. Tema, tema, 
tema! 

Tema saab nii siis. — Ei, ta ei saa. Kas ta peab võib- 
olla jalga laskma? Ohoo! Siis võiks näida, nagu oleks 
tal hirm juudi ees. Ta ajab teenijad üles, saadab ratsa- 
virgatsi Süssi juurde. Ootab teda siin, ütleb talle: ,,Keni 
lugusid korraldad sa, sina kelm! Siin leitakse su tütar 
tuule käes surnuna. Poleks sa teda peitnud, sina juut, 
salapäratseja, salakoi, oleksid sa toonud ta Stuttgarti, 
ei oleks seda iialgi juhtunud.“ 

See pidi juudile olema küll suureks hoobikš ja vasti- 
kuks rajuilmaks. Neetud, õudne, mõistatuslik, rämps 
rahvas! Esiteks kiskus ta Esslingeni looga teda naeru- 
väärsusesse ja ebamugavusse. Ja äkki oli tal siis see 
kummaline laps, ja kui teda taheti puudutada, oli ta 
surnud. See lugu ei oleks sugugi lõpetatud ega möödu- 
nud, ka siis, kui ta nüüd lihtsalt ära läheks, Stuttgarti 
tagasi sõidaks ja kellelegi sellest iialgi sõnagi ei räägiks. 
Selle lapse nägu oli raskem unustada kui tuhandet 
surnud, moonutatud, purustatud sõdurinägu. Ta meenu- 
tas juudi nägu, väga valget, punaste lühikeste, paksude 
huultega, lendlevaid, kaarjaid silmi. See oli mattvalge 
nagu lapse nägu. Kuidas mees oli kohe algul talle 
lähenenud, oli temasse sisse lipsanud oma neetud orja- 
liku, idamaise koerapilguga. Tõsi küll, kui seda järele 
mõelda, võtta ei olnud temalt tookord küll palju. Täht- 
susetu prints, kellele isegi parlament keeldus andmast 
mõnd krabisevat avansina, temast polnud võimalik 
ammutada suurt kapitali ega protsente. Ja kui see lõpuks 
läks teisiti ja Süss laskis oma usalduse kinni maksta 
liigkasuga, hästi polnud tal see äri lõpuks ikkagi läinud. 

Kui talle juut Jecheskel oli nii palju väärt, pidi talle 
küll see laps, see õrnalt hoitud, veel palju rohkem väärt 
olema. Ja siin lamas ta nüüd maas, kuhjake ussisööta, 
* lamas tuules ja oli surnud. 

Lahti saada! Lahti saada juudist! Ta ütleb talle üles. 
Võtku ta endaga takistamatult kaasa kogu oma varan- 
dus, kuld, kalliskivid, tema nimele kirjutatud kinnis- 
varad ja kõik, mis ta riigilt on välja petnud. Tema, 
hertsog, lisab juudile juurde veel hiiglasliku hüvituse. 
Kuid ta peab kaduma! Ta peab minema! 

Ei, ta ei tohi siiski minna. See tunduks, nagu tekitaks 
juudi vaade temas halba, masendavat tunnet. Ta ei ütle 
juudile siiski üles. 

Kuid nüüd lõpp! Ta kaalub seda asja hiljem järele. 
Nüüd läheb ta, kurat võtku! magama. Ta läks värava 
juurde, koputas kõvasti, toorelt. Näitas avavale unisele, 
mornile vanale teenrile laipa. Läks pikema seletuseta 
soolasambaks muutunust mööda. Vanamehe loomalik 
oigamine, endavalitsuse kaotanud toatüdruku vingu- 
mine, kiljumine, lällutamine. Karl Aleksander ei hooli- 
nud millestki, läks majja, vastas ainult tigeda grimassiga 
Neufferi arglikkudele manitsustele, kes tundis hirmu 
nõiutud majas, kus oli laip. Viskus riietatult ühele türgi 
diivanile. Magas korisedes, norsates, sügavalt nagu 
sum”u. 

Kui ta ärkas, paistis hele päike tuppa. Ta tundis end 
kangena ja määrdununa. Ühes nurgas istus kägaras 
suikunud Neuffer. Karl Aleksander sirutas end. Ah, nüüd 
lahkub ta sellest ebamugavast majast, sõidab tagasi 
Hirsausse, kümbleb Weissensee mugavates ruumides, 
einestab hästi. Juuti oodata, talle õlale patsutada, talle 
paar vürstlikult armulikku troostisõna öelda. Ja sellega 
oli siis lõpetatud see jahipartii, oli ainult kahju, et see ei 
lõppenud niisama meeldivalt, kui ta algas. Ta kargas 
järsult püsti, nii et Neuffer hirmunult unest ärkas ja end 
üles ajas. Hertsog läks seniks, kui Neuffer end korral- 
das, õpperuumi. Siin lamas surnu, akende ees rippusid 
katted, suured küünlad põlesid, ka taevase inimese 
maagiline pilt oli kaetud. Kuid tütarlapse peatsis seisis 
vaikselt rabi Gabriel. Kurbhallid silmad lameda nina 

kohal ei tõusnud, kui hertsog sisse astus. Rabi ei küsi- 
nud midagi, ei juurelnud midagi. Ta ütles oma käriseva, 
pahura häälega: ,,Minge ära, härra hertsog!” Ja jahmu- 
nud hertsog läks. Ta ei olnud vihane, ta lahkus majast 
suures tuimuses ja uimasuses, ta ei näinud, kui pidu- 
likult ja rõõmsalt seisid lilled päevavalguses, ta ei 
rääkinud Neufferiga, kes talle järgis kartlikult ja ihates 
kuulda inimese sõna, ta läks rutates, läks läbi metsa, ja 
kuni külavaheteeni, kus teda ootas tõld, ei rääkinud 
ta sõnagi. 

Veel öösel, ilma et talle oleks teadustatud, oli saabu- 
nud rabi Gabriel. Ta ei paistnud väga imestavat, väga 
tugevad silmakulmud tõmbusid kokku, kolm püstloodis 
vagu lõikusid veel sügavamalt laia, mitte kõrgesse laupa. 
Ta ütles õnnistussalmi, mida tuli öelda surnut nähes: 
«Kiidetud olgu sina, Jahve, jumal, õiglane kohtunõistja.” 
Ta sängitas tütarlapse, pani tema kangestunud käed rin- 
nale, seadis surnu sõrmed nii, et need moodustasid šini, 
kõige pühama nime Šaddai algtähe. Ta kattis aknad, 
süütas küünlad, kattis taevase inimese pildi. Ta valas 
vett enda selja taha, kuna ta astus surnu tuppa, vett 
tütarlapse peatsisse ja jalutsisse. Sest vesi hirmutab 
minema deemonid, keda juurde meelitab surm. Ainult 
Samael, Vasakpoolne, surmaingel, ei lase end välja 
ajada. Nii jäi rabi üksinda surnuga ja Samaeliga, Vasak- 
poolsega. 

Ta langetas pea põlvede vahele ja rääkis mulla sisse 
kolm hümni, hümni suurest pühitsemisest, hümni ülimast 
joovastusest kolmandas taevas, hümni surnute mnaleva- 
test. Siis oli tütarlapse hing siin ja Vasakpoolne ei saa- 
nud teda ära peita. Ah, rabi Gabriel oli teadnud, et see 
hing oli veel siin, et ta polnud läinud otselennu! ülemasse 
maailma, veel ootas teda üks töö alumises maailmas, ja 
seepärast oli laps teda kutsunud. Kuid ta ei olnud enam 
temaga kokku saanud, ta oli surnud enne, kui rabi tagasi 
jõudis. ü 

Paksuvõitu mees kükitas väikese kadunud puntrana 
ruumis, mis oli täiesti täidetud Samaelist, Vasakpoolsest, 
ja lendlevast hirmutatud lapse hingest. Ja rabi rääkis 
lapse hingele oma käriseva, pahura häälega; kuid ta ei 


331 


«saanud talle midagi öelda, sest lapse hing oli juba üle 
kolmanda maailma läve ja kuigi tütarlapse hing seda nii 
väga tahtis, ei suutnud rabi teda kinni pidada. 

Ja kui rabi tundis, kuidas hinge edasi viidi ja kuidas 
Vasakpoolne teda üle kattis, hüüdis ta äralibisevale 
järele nende pühakirja sõnadega, mida ta üle kõige oli 
armastanud: ,Küll olid sa mulle magus, Naemi, minu 
tütar! Armas! Meeldiv! Oru liilia! Saaroni roos!“ 

Siis tundis ta viimset lehvitavat tervitust. Kuid Samael 
oli temast tugevam ja ajas hinge edasi. Siis kukkus ta 
näoli maha, iialgi polnud ta nii raske ja mullane olnud 
kui nüüd, ja ta lamas palju tunde õudses nõrkuses. Põle- 
sid küünlad, ja surnu oli sirutanud sõrmed šini märgina; 
kuid ükski märk ei aidanud, kedagi polnud ruumis, ta 
jäi üksi, abitult, tuimalt ja südant kokkunöörivas hädas 


Samaeliga, Vasakpoolsega. 


Poolikute sõnadega andis hertsog Weissenseele mõista, 
mis oli juhtunud. Ratsavirgats Süssi juurde oli juba 
ammu teel. Karl Aleksander, oodates juuti, oli lärmakalt 
rõõmus, sõi palju, jõi, ropendas, käis jahil. 

Weissensee kuulis ainult, et laps oli surnud. Tal õnnes- 
tus jääda viisakaks ja tasakaalukaks hertsogi juures- 
Olekul. Jäädes üksinda, killunes ta kui klaas. Juut oli 
temast üle. Jälle oli võitnud juut. Laps oli surnud. Ta ei 
olnud mustatud, rüvetatud, murtud, ta oli lihtsalt summud; 
puhas, naeratades kõrgustest viirastuslikult ja armsalt. 
Juut ei olnud naljakas, käkerdatud, must kupeldaja nagu 
tema; juut oli peaaegu traagiline ja märter, tema aare ei 
olnud tumestatud ja mudaga määritud; kui teine tahtis 
«seda haarata oma roojase käega, haihtus see puhtasse 
jumala õhku. Nüüd ei ole enam mõtet olla utdishimulik, 
nüüd ei kõditanud see teda enam sugugi: näha juudi 
nägu. Ta istus lõdvalt, tühjaks öõnestatult, küürus tugi- 
toolis, kordas kaunis mõttetult ja ikka jälle omaette: 
«Nenikekas, Judaie! Nenikekas, Judaie!” 

Samal ajal kihutas Süss Hirsausse. Kui saabus teada- 
anne, et hertsog on Hirsaus, ta tulgu kohe, minutitki 
viivitamata sinna, oli ta kurgulagi muutunud hirmust 
külmaks. Tal oli kindel teadmine, et last ähvardas mingi 


332 


hädaoht, või oli see juba sündinud. Hirsaus, Weissensee 
majas teatati, et hertsog olevat välja sõitnud, ta olevat 
arvatavasti metsas, kas ta soovivat rääkida härra konsis- 
tooriumi presidendiga. Kuid Süss ei oodanud viivitavat, 
abitult segadusse sattunud Weissenseed, vaid ruttas kohe 
metsa. Külavahetee. Plankaed. Kõrged puud. Lilleterras- 
sid. Valge maja. Ei teenrit. Ei hertsogit. Ei rabit. Kui 
tõmmatud, väiksemagi eksimuseta, kaalutlemata, viivita- 
mata, astus ta otseteed suurde õppetuppa. Kaetud aknad. 
Suured küünlad. Surnu, käed rinnal, sõrmed asetatud 
Šini märgina. Süss vajus kokku. Lamas palju tunde 
meelemärkuseta. 

Kui ta avas silmad, seisis rabi tema ees. Rabi nägi 
kokkuvajunud, raugaks muutunud meest. Painduv, 
elastne selg lookas ja lõtv, siledad valged põsed lohku 
vajunud ja plekilised, pruun juus inetult värvitu. Rabi 
oli balsameerinud surnu, nüüd käis ta edasi-tagasi, süü- 
tas uuesti küünlad, valas deemoneid peletavat vett. 

Pärast pikka, igaviku kestnud vaikust küsis Süss: ,Kas 
ta suri hertsogi pärast?“ : 

«Ta suri sinu pärast,“ vastas rabi Gabriel. 

«Kui ma oleksin temaga ära läinud,” küsis Süss, 
ammu, kaugele, vaikusesse, kas ta siis ei oleks sur- 
nud?” 

«Ta suri sinu pärast,” ütles rabi Gabriel. 

«Kas saab rääkida surnutega?” küsis Süss. 

Rabi Gabriel värises. Siis ütles ta: , Raamatus seisab 
surnute malevate kohta: Mõelge hästi ühele surnule ja 
ta on seal. Teie võite teda sisemiselt vannutada, ta peab 
tulema; teda kinni pidada, ta peab jääma. Mõelge temale 
armastuse või vihaga, ta tunneb seda. Tugevama armas- 
tusega, tugevama vihaga, ta tunneb seda tugevamalt. 
Surnu tõuseb üles igal tema auks korraldatud pidustusel, 
ta hõljub iga temale pühendatud pildi ümber, ta kuuleb 
iga tema kohta käivat sõna.” 

«Kas ma saan temaga rääkida?” küsis Süss. 

Rabi Gabriel värises tugevamalt. Siis ütles ta: ,,Ole 
puhas, ja tema on rahus. Kui sa sisse hoovad kolman- 
dasse maailma, vajub tema ühes sinuga kolmanda maa- 

Siis vaikis Süss. Ta ei söönud, ta ei joonud. Laskus öö, 
algas päev, ta ei liigutanud end. 

Rabi ütles: ,,Hertsog tahab sinuga rääkida.” Süss ei 
vastanud. Karl Aleksander astus sisse ja põrkas tagasi. 
Peaaegu ei oleks ta meest ära tundnud. See inimene 
mustjate, määrdunud habemetüügastega ümber suu ja 
mööda põski üles, inetu värvitu juuksega, sissevajunud 
punakate, tardunud, vettjooksvate silmadega: see oli 
Süss, tema juut ja finantsdirektor, suur kavaler, naiste 
himur unistus? 

Kareda, kähiseva häälega, köhatades ja mitu korda 
alustades ütles Karl Aleksander: ,,Olgu ta mees, Süss! 
Ärgu ta end puurigu oma valusse. Ma nägin tütarlast, 
ma tean, milline ta oli. Ma tunnen väga hästi, mida ta 
seal kaotab. Kuid mõelgu ta, tal on veel palju muud elus. 
Tal on oma hertsogi heasoovlikkus ja armastus. See olgu 
talle lohutuseks.” 

Vaikse, ühetoonilise, kummaliselt tardunud alandlik- 
kusega vastas lohakilejäänud, inetu mees: ,,Jah, härra 
hertsog.” 

Karl Aleksandril hakkas kõle sellest vaiksest jah'ist. 
Hertsogile olnuks meelsam, kui Süss oleks näidanud oma 
haavumist ja tema, hertsog, oleks saanud vähe karjuda 
ja siis jälle hea olla. Selline mungalik olek ei sobinud 
talle sugugi. Kuidas oli Schütz öelrud: lõhnavat juudi 
kooli ja surnuaia järele. Ebamäärane mälestus meenutas 
talle kärisevat ennustaja häält ja seda, millest see oli 
vaikinud. Ta tahtis saada selgust, ta tormas koos uksega 
tuppa. Ta ütles teatud heatahtliku, toorevõitu aususega: 
On rumal, et see juhtus just siis, kui mina siin olin. Mis 
õnnetus see õieti oli, ei tea ükski inimene, ei suuda välja 
urgitseda ükski juut, kristlane ega ennustaja. Mina leid- 
sin tema, seal lamas ta lillede vahel ja oli surnud. Tema 
oletab muidugi, et mina olen selles süüdi. Kuid mina 
mõtlen, et ta on eksiteel.” 

Ja kuna Süss vaikis, lisas ta juurde: , Mul on südamest 
kahju, juut, tõesti ja tõeliselt. Ta ärgu pidagu mind 
mõneks prassijaks, kes maksku mis maksab oma tahtnist 
peab saama. Muidugi ripsutasin ma veidi tiibu. Kuid 
oleksin ma seda võinud ette näha, ma oleksin jalga lask- 

nud. Käesuudlustki ei oleks ma nõudnted. Ausõna! Kes 
oleks võinud seda arvata, et tüdruk nii vähe aru saab 
naljast!” 

Sama vaikse, külmunud alandlikkusega ütles Süss: 
Jah, Hiilgus, kes oleks võinud seda arvata.“ 

Karl Aleksander vaikis jahmunult. Siis ütles ta uue 
hooga: ,Ma ei usu, et ma selles süüdi olen. Kuid kui ma 
olen, palun ma temalt vabandust vorminõuetele vastavalt. 
Ma ei taha, et midagi astuks meie vahele. Ärgu kandku 
ta mulle viha! Teenigu ta mind truult nagu seni! Andku 
tema mulle oma käsi!” 

Siis pani Süss oma käe, väga külma käe, hertsogi 
suurde kätte. Veidi aega seisid mõlemad mehed nõnda, 
käed surumiseta teineteise peos, rõhuv, ahistav halvatus 
kandus ühelt teisele. Aknad olid kinni kaetud, vilkuvas 
küünalde tules liigutasid ja sirutasid endid maagilised 
kujud, Samael, Vasakpoolne, oli ruumis Nii seisid nad, 
tegelikult üksainus kuju tollest kahvatust ringmängust, 
mida nad olid tantsinud unes ja udus. 

Hertsog rebis end lahti sellest seotusest. , Hästi!” ütles 
ta. , Matku ta nüüd oma surnu! Sõitku ta siis Ludwigs- 
burgi! Seal on tööd!” 

Sellega ta läks. Hingas rõõmsalt selget päeva, piinlik 
lugu jäi selja taha. Ta oli, jumal teab, käitunud kui vürst, 
kel oli süda ja kes kuulus suurilma. Heatujuliselt ja väga 
rahulolevalt murdis ta ühe pidulikult rõõmsa õie terras- 
silt. Läks raskel sammul, valge maja selja taga, vilistades 
läbi metsa, rõõmustas päikeselaigu üle, sõitis heas tujus 
tagasi oma pealinna. 

Surnu juures kükitas Süss. Inetute hatemetüügaste all 
naeratas ta kahvatuil huulil sügavat, kavalat naeratust. 
Sõnadeta kutsus ta last, ja laps kuulis. Ta jutustas sur- 
nule, kui kaval ta olevat olnud ja ta seletas temale oma 
kavatsetud kättemaksust. Kas ei olnud ta mees? Kas ei 
olnud ta end ohjeldanud ja ei olnud külm? Mitte ainult. 
et ta hertsogile kõri kallale ei olnud hüpanud, ta oli öel- 
nud talle sõbralikke sõnu ja ta keel ei olnud halvatud. Ta 
oli ulatanud hertsogile käe ega olnud teda ära kägista- 
nud, tema hõngu oli ta sisse hinganud ega olnud lämbu- 
nud. Kuis oli ta segaduses, too teine. Ta ei suutnud 

taibata, et laps oli päris lihtsalt läinud, enne kui tema 
oma kõrguslikku iha oli suutnud rahuldada. 

Mida oli ta öelnud lõpuks? Et Ludwigsburgis olevat 
tööd? Hertsog tahtis teda ära osta äriga, tehingutega ära 
sahkerdada tema lapse surma! See loll, see seitsmekard- 
selt pimedusega löödu! Kuid tema oli jäänud rahulikuks, 
sõbralikult ja alandlikult oli ta vastanud ja jäänud rahu- 
likuks. See teine rõõmustas muidugi, et ta nii odavalt oli 
lahti saanud. Seal lamas laps, pundar surnud liha, vaene 
kuhjake süüdistust ja kõdunemist. Ah jaa, mõtles ta arva- 
tavasti, too teine, kui ta mulle selle surnu palge ees kõri 
kallale ei karga, siis on ta tulevikus päris vilets. Mööda 
lastud, härra hertsog! Mööda lastud, kõige hiilguslikum 
härra mõrtsukas! Süss ei ole nii lihtsalt mühaklik, ta ei 
ole palgasõdtur, talupoeg ega tölplane, et teda rahuldaks 
niisugune ühekülgselt toores kättemaks. Tema korraldab 
oma kättemaksu peenemalt. Ta ajab selle keema ja praeb 
ning keedab selle igast küljest küpseks. 

Ta naeratas sügavamalt, ta tõmbas oma kahvatud huu- 
led kõrgele üles, ja hambad, alati läikivalt valged, olid 
kollased ning luukuivad. 

Paksuvõitu rabi Gabriel läks läbi toa oma tülikate sam- 
mudega. ,,See ei ole õige tee, Josef,” ütles ta äkki oma 
käriseva, pahura häälega. 

Süss vaatas üles, vaatas talle vaenulikult otsa. Ohoo! 
Oli see jälle siin! Tahtis teda jälle veenda? Mis talle siis 
jäi, kui mitta kättemaks? Kas tahtis see end vahele 
segada oma õilsate tarkusesõnadega? Viska kedagi kuris- 
tikku ja ütle talle: Ära kuku! Ta vaatas talle otsa vihka- 
valt oma väsinud, põletikuliste silmadega. Kuid ta ei 
öelnud midagi. 

Ka rabi Gabriel vaikis. Tummalt istusid mõlemad laiba 
juures. Nenda2 mõtted rändasid ise teid. Kuid Samael, 
Vasakpoolne, oli ruumis ja kõigil teedel pöördusid nende 
mõtted jälle tagasi Samaeli, Vasakpoolse, juurde. 


Rooma riigi juudi-kogudustest lendas läbi teade: reb 
Josef Süss Oppenheimeril, ministril ja suurel härral 
Württemberg: hertsogi: juures, Iisraeli päästjal hirmsast, 
õudsest hädast, on surnud laps. Tal on olnud tütar, 

ainuke laps. Tema laps on surnud. Ta läheb ja matab 
lapse Frankfurti. Kiidetud olgu sina, Jahve, jumal, õig- 
lane kohtumõistja. 

Siis asusid teele mehed kõigist kogudus:est, idast ja 
läänest, lõunast ja põhjast, et matta Iisraeli päästja suu- , 
rest hädast, reb Josef Süss Oppenheimeri laps. Tulid 
Fürthi, Praha ja Wormsi rabiinid, tuli Hamburgist meie 
õpetaja, rabi Jonathan Eybeschütz, tagakiusatud ja kar- 
detud, salajane kabalistliku Messiase Sabbatai Zewi 
jünger ja järeltulija. 

Hirsausse, valgesse lilleterrassidega majja tulid Frank- 
furdi rabiin ja temaga koos Isaak Landauer, tuntud 
rahandusmees. Ta surus Süssil tugevasti ja sõnatult kätt. 
Tegelikult oleks ta pidanud rõõmustama, et Wšürttem- 
bergi finantsdirektor ei näi sugugi enam nii edevana kui 
mõni goj ja kavaler; ei, oma inetu, lohakilejäetud habe- 
mega ja räpaselt rippuvate riietega oli ta välimus väga 
juutlik ja lõhnas getto järele. Kuid Isaak Landauer, nii 
väga, kui see teda ka ei ahvatelnud, surus alla iga see- 
suguse märkuse, hõõrus lõdisevaid käsi, vangutas pead, 
suges punakasblondi, luitunud habet, neelatas ja vaikis. 

Siis asetati laps kirstu. Rabi Gabriel pani talle väikese 
kuldse amuleti kaela, sõna Šaddai, ümbritsetud Taaveti 
kilbist. Ta andis märku Süssile. Kollase veretu käega 
tõstis see surnu pea, ja läikivalt musta juukse alla, mis 
ikka veel ei olnud tuhmunud ega kustunud, raputas rabi 
peotäie mulda, rammusat, musta, sõmerat mulda, mulda 
Palestiinast, Siioni mulda. Siis naelutati kirst kinni. Oma 
õlgadel kandsid kirstu neli meest, paksuvõitu rabi Gab- 
riel, kõhnaks jäänud, räpaselt habetunud Süss, leebe, 
närbunud Frankfurdi rabiin Jaakob Josua Falk ja loten- 
davas juudikuues Isaak Landauer; oma õlgadel kandsid 
nad surnu valgest majast läbi pidulikult rõõmsate lillede, 
läbi metsa plankaia äärde, seal ootasid teised juudi 
mehed, nad võtsid nendelt selle kerge kandani, viisid 
oma õlgadel edasi, ja pool miili eemal ootasid neid jälle 
teised ja: ikka iga poole miili järel jälle teised. Nii viisid 
nad Josef Süss Oppenheimeri lapse läbi terve riigi ja üle 
piiri kuni Frankfurdi linnani. Ja väike kirst ei puuduta- 
nud maad, ei sõitnud ühelgi sõidukil, see libises ühelt 

2 Juut Süss 


elavalt clalt teisele elavale ölale kuni Frankfurdi linnani. 
Kuid kirstu järel sõitis suur käru ja tee ääres, mida 
mööda kanti kirstu, se:sis palju juute. Kui vaikiv 
lühike leinarong nendest möödus, ütlesid nad: ,,Kiidetud 
. olgu sina, Jahve, jumal, õiglane kohtumõistja!” Ja nad 
puistasid igaüks peotäie mulda kärusse, rammusat, 
musta, sõmerat mulda, mulda Palestiinast, Siioni mulda. 
See oli määratud oma p2a jaoks ja oma kirstule; kuid 
nad puistasid selle kärusse ja andsid seda meeleldi. Sel- 
lega sai matta täielikult pühasse kodumaa mulda meie 
õpetaja ja härra, reb Josef Süss Oppenheimeri laps, 
Oppenheimeri, kes päästis Iisraeli hirmsast, õudsest 
hädast. 

Frankfurdi linnas mustendas juudikalmistu rahva- 
hulgast. Nad seisid hääletult, need liikuvad, kisendavad, 
kui Süss kirstu juures tunnistas: , Kiidetud olgu sina, 
Jahve, jumal, õiglane kohtumõistja.“ Ja nad vastasid 
kooris: ,,Tühine ja mitmekesine ja tühja tuule taga- 
ajamine on maailm; kuid ainus ja igavene on Iisraeli 
jumal, olev, tõeline Jahve.“ Ja siis vajus väike kirst 
Siioni mulda ja Siioni muld kattis väikese kirstu. Ja 
kesk vaikivaid tuhandeid luges Süss kuival, kõlatul 
häälel palvet jumaliku rime pühitsemisest. Ja nad kitku- 
sid rohtu ja viskasid seda enda selja taha. Ja nad ütle- 
sid: , Niisama kui rohi, närtsime meie päevavalgusest.” 
Ja nad ütlesid: , Meie mõtleme sellele, et meie tolm 
oleme.” Ja siis pesid nad käed jooksvas, deemoneid 
peletavas vees ja lahkusid kalmistult. 

Ja kolmkümmend päeva loeti kõigis juudi-kogudustes 
üle terve Rooma riigi palvet jumala nime pühitsemisest 
neitsi Naemi eest, Josef Süss Oppenheimeri, meie õpe- 
taja ja härra tütre eest. 


Stuttgarti tagasi saabunud, viskus Süss kibestunult, 
vihaselt töö kallale. Hoslimatult tungis ta nüüd katoliku 
projekti, haaras enda kätte kõik, mis asetses kusagil 
tema tegevuspiirkonna xõige kaugemalgi äärel. Heitis 
kõrvale oma orjalikkusa ja lahkusekargu. Mingi piiritu, 
sünge, pilkava upsakusega kohtles ta tervet oma 
ümbruskonda, laskis ministritel hüpata nagu teenritel. 

Temast hoovas moni, vihast põlgust kõige selle vastu, 
mida tavaliselt nimetati inimlikuks väärsuseks, vaba- 
duseks ja vastutuseks. Õudse, mängleva tujukusega 
sundis ta temast sõltuvaid ikka uutele, üleliigsetele 
alandustele, ja seisid nad siis palja päi, nende inim- 
õiguste natuke ära võetud ja puruks kistud, siis pilkas 
tema neid vaikse, alasti pilkega ja tema kuristiku- 
taoline inimestepõlgus nautis nende roomavat kan- 
natust. 

Väga avalikult ja suurimal mõõdul röövis ta hertsog- 
likke kassasid. Ta arvestas endale hiiglaslikke vahendus- 
tasusid, müüs hertsogile määratult kõrge hinna eest 
väärtusetuid juveele. Ta pani uued koormad ägavale, 
kokkulangevale maale ja mida ta sel kombel välja 
pressis, juhtis ta varjamatult mitte Karl Aleksandri, vaid 
oma varalaegastesse. Kui ta seni oli rõhunud hertsogi- 
riiki, et välja pressida raha asjalikult ja otstarbekohaselt, 
siis nüüd kägistas ja rõhus ta maad peenest, süngest 
lõbust, mida valmistas talle rõhumine. Seda kõike tegi ta 
jultunud avalikkusega, nähtavasti selleks, et Karl Alek- 
sander seda märkaks, katsus igal kombel oma asja- 
ajamisega hertsogit ärritada. Kuid see vaikis. 

Juudi välimus muutus. Libisev, vetruv kõnnak oli 
kangem, ohvitserlikult toorem. Ta põsed olid karmimad, 
kindlameelsemad, ja rikkaliku lainelise kastanpruuni 
juukse, mida ta enne, kus see vähegi sobis, oli kand- 
nud katmata, peitis ta nüüd alatiseks valju paruka alla. 
Terve mees oli vanem, kalgim. Madal hääl oli kaotanud 
oma silitava, veenva kõla; sageli kurises see ainult pere- 
mehelikku, = vastikut, inetut, nagu vaenlased ütlesid, 
juudi žargooni. Kaarjad, lendlevad silmad jäid vilkaks 
ja luuravaks, ja tavaliselt isegi täis püüdlikku andumust; 
kuid mõnikord tekkis märkamatult neisse midagi torka- 
vat, väga mürgist ja nad suutsid vaevaliselt ohjeldada 
vaenulikku, kollakat, tumedat tuld. 

Raskemalt astus ratsaniku all mära Assjadah. Ta ei 
kandnud enam oma seljas hiilgavat, vihatud ja siiski 
imeteldud, aadlikult vaba peremeest; ta kandis koormat, 
tundetut kubjast, kes iseend koormana kaasas kandis, 
kõigi vaenlane ja kõigist vihatud. 

Ta korraldas hiilgavaid pidusid nagu ennegi. Kuid 
need peod olid mürgitatud ja külalised ei tundnud nen- 
dest rõõmu. Ta armastas niisugustel juhtudel ühele või 
teisele suurimas avalikkuses, kas komöödias või kuidagi 
teisiti, öelda hästi tabavaid, südanthaavavaid —õelusi, 
palutud külalise kodust või poliitilist viletsust alasti 
kiskuda; ta tabas hästi koha, kus see oli kõige valusam, 
ja väga paljud tema külalistest istusid närivas, kibelevas 
rahutuses, kas neid säästetakse sedapuhku. 

Naistega käitus ta pilkava, kõrvaleheitva viisakusega. 
Üks naine oli olnud; mattvalge oli ta nahk ja tema 
silmad unistasid aastatuhandete unelmaid; kui ta rääkis, 
oli ööbiku hääl tema väikese hääle kõrval varese 
kraaksumine. Nüüd lamas ta Frankfurdis, muld tema all, 
muld tema peal. Mida need teised siin tahtsid? Nad 
hingasid, lobisesid, naersid, ajasid laiali reied, kui neid 
suudeti enda kasuks veenda. Nojah, nii need olid: kuid 
too teine oli elanud. 

Weissenšee oli toibunud oma sügavast hämmeldusest 
ja nõutusest, nuuskides Süssi ümber. Siin kääris midagi, 
selles hiiglaslikus, mõõtmatus mehes, kes oli teist- 
sugune kui kõik teised, üks suurejooneline sädelev, 
tuhandevärviline kohutav, hävitav õnnetus. See polnud 
mees nagu tema, see polnud mees, kes tõmbub küüru 
ja on vait. Nautides juba ootuses, tundis konsistooriumi 
president plahvatuse väävlilõhna, ja ainult iha sellele 
kaasa elada hoidis tühjaksõõnestatut veel püsti. 

Ja Süssi väljakutsuv ülemeelikus kasvas. Ta esines 
kui riigi peremees, ei tundnud mingit piiri. 

Samasse aega langes ka noore Michael Koppenhöferi 
lugu. Juhtus see asi nii: 

Pärast kaheaastast õppereisi läbi Flandria, Prantsus- 
maa ja Inglismaa oli noor inimene, professor Johann 
Daniel Harpprechti õepoeg, sugulane ka Philipp Heinrich 
von Weissenseele, tulnud tagasi švaabi kodumaale, et 
astuda Württembergi hertsoglikku teenistusse kohtu- 
kirjutajana. Väga suurekasvuline, pruunikad — julged 
põsed, tugevsinised silmad tumeda juukse all, nägi 
kahekümne-kolme-aastane välja Magdalen Sibylle'i 
vennana. Noormees oli oma reisilt kaasa toonud tormi- 


340 


seid ideesid inimese vabadusest ja vastutusest, metsiku 
viha igasuguse vägivallavalitsuse vastu; kõik need 
noored, märtsirohelised, puhtad mõtted uuest, paremast 
riigijuhtimisest, õiglasemast, humaansemast korrast täit- 
sid teda hooga, jõuga ja ülejäägiga, peaaegu purustasid 
noore, hõõguva inimese rinna. 

Ta elas Harpprechti juures. Vananev härra, kelle 
naine oli pärast mõnekuist abielu väga noorena sumud 
ja kes oli õepoja üles kasvatanud ning tundnud noor- 
mehe kaheaastase välismaal viibimise ajal ta järele 
suurt puudust, paiskas nüüd terve oma sõnaohtra, karmi 
armastuse noormehele. 

Michael Koppenhöfer oli oma reiside mõjul muutunud 
kahekordselt uhkeks oma kodumaa põhiseadusele, mis 
oli teiste saksa riikide riigilepingutest vabam. Ta oli 
küll ikka teadnud hertsogi sõjaväelisest, würzburglase 
jesuiitlikust, juudi rahvamajanduslikust .isevalitsusest. 
Kuid oli üks asi seda lugeda kirjadest ja brošüüridest, 
hoopis teine oli seista selle keskel, näha häbematut 
rõhumist, alasti, pilkavat vägivalda, näha silmadega, 
haarata kätega. Noor inimene nägi äritsemist” kohtade 
ja ametitega, sahkerdamist õigusega, rahva kurnanist. 
Alla käinud ja kodutud Urachi Schertlinid, maalt välja 
aetud tema noor, teistest kõige andekam nõbu ja sõber 
Friedrich Christoph Koppenhöfer, ahastusse ja surma 
aetud peatollija Wolff, kojadirektor Georgii. Leelisest 
söödud ja puruks näritud rikas, ilus, õnnistatud maa, 
tuhanded aetud sunniviisiliselt lippude alla, kümned 
tuhanded kaltsudes ja näljas, sajad tuhanded alla käi- 
nud ihult ja hingelt. Külluses ja sugulises kõlvatuses 
end laiutav piiripidamatu hoov, kirjutes mundrites 
häbematult uhkeldav vägivald, pilkav = paragrahvi- 
väänamine mürgiselt võidurõõmutsemas selge, õilsa 
põhiseaduse üle. Liigkasuga oli laostatud valitsus, 
hooramisega kohus, vabadus, see armas, kiidetud 
vabadus oli muutunud pilkeks ja -pühkmekaltsuks, 
millega pühkisid oma tagumikku hertsog, jesuiit ja 
juut. 

Püha, näriv, mässav viha täitis noormeest, täitis teda 
pilgeni, tõmbas mehelikumalt pingule tema julge pruu- 

nika näo, süütas tungivamalt tema silmade tugeva sina. 
Oh, tema painduv, noor kõneoskus! Oh, tema õilis viha 
ja perutamine! Sööbiv kurvastus kodumaa mädanemise 
pärast oli tugevalt vapustanud vana Johann Daniel 
Harpprechti. Nüüd pani kindel, otsekobene mees terve 
oma lootuse noormehele, ja üksildase kuivalt igavad 
õhtud lõid haljendama ning õitsema värske sihvaka 
noormehe juuresolekust. 

Süssile oli kohtukirjutaja olnud ikka vastumeelt. Teda 
oli vihastanud noormehe kõrge kasv, tema range, nurk- 
lik esinduslikkus, milles sellegipoolest ei olnud midagi 
mühaklikku, talupoeglikku. Ka silmanähtav poliitiliste 
veendumuste otsekohesus oli pahandanud Süssi. Poliiti- 
lise opositsiooni taga peitus tavaliselt isiklik kasu; kui 
mitte, siis puudulik andekus. Et noormees tunnistas end 
oma kuulsa onu demokraatia pooldajaks, poleks teki- 
tanud suuremat imestust; kuid et liikuv, kõigi heade, 
tõusu soodustavate annetega Onnistatu oma teenistus- 
käiku ohustas niisuguse metsiku lõõmaga valitseva korra 
vastu, oli tõendiks, et riigis oli ikka veel poliitilist 
veendumust, ja kui niisugune vihastas see. Siiski kartis 
Süss tegelikult niisama vähe kohtukirjutaja Michael 
Koppenhöferi tormakust kui ajakirjanik Moseri osavat 
paatost, ja enne Hirsau elamust oli jätnud tülitamata 
nii übe kui ka teise, ning mässumeelne ametnik ei 
olnud karistatud vähemagi noomitusega. 

Nüüd, pärast Hirsaud, süttis mürgitatud mehe tuli 
süngemalt noormehe murdmatust, vabameelsest ja suu- 
rest julgusest. Ta suunas noormehele oma morni pilgu, 
seadis end mänglevalt kuritahtlikuks kallalehüppeks. 
Noormehe ettevaatamatuse juures leidus peagi alus teda 
teravalt ja karistavalt hoiatada. 

Vana Johann Daniel Harpprecht oli niisuguseid kokku- 
põrkeid juba ammu ette näinud; kuid ta ei söandanud 
summutada Michaeli ilusat leegitsemist. Olla ebatark 
oli nooruse hea õigus, söösta kõverale, et seda õgven- 
dada, ka siis, kui käsi sealjuures halvati. Kuid mõte, et 
ta jälle pidi veetma oma väsinud õhtud üksinda, noor- 
mehe soojendava paisteta, nööris tema rinda, mattis 
tema hingamist, tõusis mörult kurku. Siiski lootis ta, 

et tema, Harpprechti, autoriteet takistab Süssi ette võtta 
midagi rangemat Michaeli suhtes. 

Kesk isamaa viletsust, ümberringi valitsevas kohuta- 
vas korralageduses nägi kohtukirjutaja Michael Koppen- 
höfer suurt ja õrna tuld. See oli preili Elisabeth Salomea 
Götz, tütar. Tema blond, pastellvärviline armsus tungis 
sügavalt unistavasse, kergelt süttivasse noormehesse. 
Kui ta veel pealegi kuulis, kuidas preili leebelt, kuid 
visalt panevat vastu Karl Aleksandri tiivaripsutustele, 
paistis ta noormehele inimliku vabaduse võrdkujuna. 
Pildid sulasid teineteisesse ja ta rääkis armsast vabadu- 
sest ning veetlevast preili Elisabeth Salomea (Götzist 
ühtede ja samade oskussõnadega. e 

Nüüd arvas Süss, et tal ei ole enam vaja hoolida 
Harpprechtist. Noor Michael Koppenhöfer vallandati 
ametist, kuna ta, hoolimata hoiatusest, ikka veel oli 
jätnud tähele panemata aukartuse hertsogi vastu ja oli 
rääkinud temast sündsusetult, jumalavallatult ning teo- 
tavalt. Erilise heasoovlikkuse ja armu tõttu loobuti 
kriminaalsüüdistusest tema vastu. Kuid tal tuli lahkuda 
riigi piiridest neljateistkümne päeva vältel ja jääda 
eluajaks väljasaadetuks. 

See oli alati silmapiiril seisnud. Kuid nüüd, mil see 
juhtus, oli see siiski ootamatu ja paiskas vana Harp- 
prechti ümber. Oh, üksi ja lagedalt istuda suures, tühjas 
toas, ainult raamatute ja pärgamentide vahel; ja ainu- 
keseks seltskonnaks on varjud väljaspool lambivalgust. 
Nad tihenesid kõhnadeks, kõverateks väljarändajateks, 
nälgivateks ja räbaldunuteks, või jälle sirutusid kõhnad, 
ahned juudisõrmed kellegi järele. Nagu ikka, sööstsid 
need sõrmed kellegi kallale ja võtsid sellelt õhu. Ja kui 
oleks siin noormees, kangekaelne ja elav, ja kui ta 
tõstaks oma tihedad, tumedad silmakulmud, haihtuksid 
need varjud, tema tugevsinised silmad ajaksid kõigist 
nurkadest välja ähvardava, külmetava hämaruse. Kuid 
teda ei ole siin; juut saatis ta maalt välja, juut ei lase 
teda tema juurde. 

Tüse härra maadles endaga, sai endast võitu, otsustas, 
seisis hertsogi ees. Ta ei olnud iialgi palunud, ta oli 
alati” nõudnud täit õigust, oli harjunud, et tuldi tema 

juurde ja paluti teda. Seadusest vääramatult kinni- 
pidavale mehele oli kurjaks piinaks seista palujana ja 
sõnad tulid pikkamööda takerdudes. Otsus olevat õig- 
lane ja isegi mitte karm, kuid hertsog mõelgu, paljugi 
ei olevat riigis korras, ja kui noor inimene oma rahul- 
olematust avalikult väljendab, on see võib-olla parem, 
kui et ta pruulib nagu teised salaja mürki. Karl Alek- 
sander kuulas süngelt pealt, surus tugevalt täis piina 
tema ees seisja kätt, lubas ebakindlalt veel järele 
mõelda. 

Järsult nõudis ta ettekannet. Süss tuli isiklikult aru 
andma. Jaa, kõik olevat nii, nagu professor seda oli 
kirjeldanud? Ainult olevat kumbki, tema, Süss, ja pro- 
fessor eriarvamusel, mis olevat vajalik vürstliku lugu- 
peetavuse säilitamiseks. Pahandatult sähvas hertsog Süs- 
sile, missugusesse pahandavasse olukorda oievat aseta- 
nud teda Süss, sest nüüd pidavat ta selle otsuse tagasi 
võtma või teenelise ja auväärse mehe esimese ning 
ainsa palve tagasi lükkama. Häbematult ja mürgiselt 
vastas Süss, ta saavat aru, et Tema Hiilgusel on raskem 
tagasi lükata Švaabi professori kui juudist finantsnõuniku 
soov. Kuid temal on olnud veel teisi, väga häid põhjusi 
kohtukirjutaja tee pealt kõrvaldamiseks. Nimelt, lisas ta 
jultunud intiimsusega juurde, kui hertsogil ei olevat edu 
daamide (Götzide juures, siis olevat selle peamiseks 
põhjuseks noormees, kes Tema Hiilgusele, vähemalt 
preili Elisabeth Salomea suhtes, teel risti ees seisab. 
Süngelt urisedes vaikis hertsog. 

Jäänud üksinda, otsustas ta nüüd jätta kohtukirjutaja 
nimme riiki. Juut on niisama mõranenud peaajuga kui 
häbematu. Ohoo! Kas peab ehk tema, Karl Aleksander, 
kartma, et närune demokraat ja mässaja jõuab preili 
juures enne teda sihile? Või arvab juut, et nüüd, pärast 
Hirsaud, on temal, hertsogil, hirm iga neiukese ees, ja 
et ta ei usalda enam oma mehelikkust. Teda valdas 
mingi pöörane himurus. Tuhat ja tuline! Tema nimi on 
Karl Aleksander, Württembergi ja Tecki hertsog ja ta 
teeb neiu, hoolimata kõigist mässulistest, väikeseks ja 
taltsaks. Igal juhul ei karda ta võistlust ja tühistab 
otsuse. 

Kuid silmapilgul, mil ta tahtis hakata käsku dik- 
teerima, arvas ta paremaks veel kord läbi mõelda ja 
lükkas selle homsele. Järgmisel päeval läks ta Ludwigs- 
burgi. Lõbustused, esindamine, teised poliitilised asja- 
ajamised tungisid esiplaanile. Tuli päev, mil kehtestus 
otsus ja mingit muutvatekorraldust ei olnud ilmunud. 
Noor Michael Koppenhöfer oli sunnitud maalt lahkuma, 
samuti kui tema nõbu Friedrich Christoph, ja professor 
Johann Daniel Harpprechti õhtu jäi tühjaks ning 
valgusetuks. 

Karl Aleksander ei võinud esialgu kuigi hästi midagi 
olematuks teha. Kui ta mõtles daamidele Götzidele, oli 
ta tegelikult sellega väga rahul. Kuid seda ta endale ei 
tunnistanud. Teda haaras pigemini sünge viha juudi 
vastu. See oli süüdi kõiges; see oli asetanud tema valiku 
ette: Harpprecht või tema, juut. 

Süss teadis, et Karl Aleksander ei olnud tegelikult 
iialgi tulnud toime ühegi teadliku nurjatusega; kindlasti 
ei tunnista ta endale ka selle väljasaatmise õigeid 
motiive. Seepärast sügeles nüüd Süssil anda tõuge sel- 
leks, et see otsus nüüdsest peale hertsogit näriks. Ja ta 
viskas parajal juhul vahele: , Nüüd, pärast seda, kui me 
noore Koppenhöferi teelt kõrvale toimetasime, edeneb 
seiklus daamide Götzidega paremini.“ Hertsog tahtis 
söösta kallale, kuid ei jõudnud urisemisest kaugemale 
ja vastas suurema rõhuta: ,Meie? Meie?“ Kuid Süss 
rahuldus naeratusega ja vaikis. 

Süssi vaenlaste kõrvu ulatus jutt, et hertsogile oli 
juudi teguviis noore Koppenhöferi suhtes olnud liiga 
kiire ja ebasoovitud. Mad ei saanud aru hertsogi pika- 
meelsusest, kasutasid juhust tormijooksuks niisugusele 
arusaamatule kannatlikkusele. Nad osutasid sellele ja 
tõendasid paljude arvudega, kuidas Süss rõhuvat ja 
tühjendavat maad ainult oma kassadele, ilma et sealt 
midagi ka hertsogile osaks saaks, kuidas juut iga tehin- 
guga teda tüssavat ja liigkasu võtvat. Nad rääkisid 
peaaegu kaks tundi, ja Karl Aleksander ei saatnud neid 
minema; ta kuulas nad lõpuni, ja ta laskis endale täpse- 
malt seletada üksikasju, millest ta hästi ei olnud aru 
saanud; kõigepealt laskis ta Dom Bartelemi Pancorbol 

selgitada endale, kui häbitult Süss teda alaväärtuslik- 
kude kalliskividega tüssavat ja petvat. Kui härrased 
olid lõpetanud, laskis ta need viisakalt minema, ühegi 
märkuseta. 

Järgmisel päeval, kutsumata, ilmus Süss residentsi: 
Ta olevat kuulnud, ütles ta, etejälle intrigeeritavat tema 
vastu. Ta tahtvat ära hoida enda häbistuse, et tema 
paberid teiskordselt läbi nuhitakse. Seepärast palub ta 
korduvalt, alandlikult ja tungivalt enda vallandamist. 

Kuule, juut!” ütles Karl Aleksander. ,,Sa müüsid 
mulle oktoobris ühe kivi rohkem kui viie tuhande 
tukati eest. Mis on see kivi väärt?” 

Täna mitte viitsadagi,” ütles juut. Ja vaadates otse 
hertsogile silma, lisas ta jultunud, vastiku naeratusega: 
Jaa, niisugustel kividel on asjaarmastajate hind ja nende 
väärtus muutub.” 

»Hästi,“ ütles Karl Aleksander. Siis vaikisid mõlemad. 
Hertsog helistas ja käskis kohe ilmuda kojakantsler 
Schefferil, kõige kiiremalt. Kuid möödus kakskümmend 
minutit kantsleri tulekuni ja nende kahekümne minuti 
vältel ei rääkinud kumbki mees sõnagi. Nad ei mõelnud 
ka mitte teineteisele. Oli sügav, kummaline, täidetud 
vaikus valges, suures, toredas ruumis. Pildid ja näge- 
mused tulid ja läksid hertsogi juurest Süssi juurde, 
Süssi juurest hertsogi juurde. Ennustaja kärisev hääl 
oli nendes nägemustes, ja surnud laps oli nendes, sõrmed 
välja sirutatud šini märgina. 

Lõpuks tuli härra von Scheffer. Ta kuulus nüüd Süssi 
vaenlaste hulka, ta hakkas higistama, niipea kui juuti 
nägi, oletades, et hertsog tahab Ranna teda juudiga vas- 
tamisi ja et ta on väga raskes seisukorras selle kuradi- 
osava mehe ees. 

Kuid kõik läks teisiti. Kantsler vaevalt sisse astunud,. 
ajas hertsog end sirgeks ja ütles rangelt, sõjaväeliselt, 
jääkülmalt, käskivalt jahmunud ministrile: ,,Kohalviibiv 
härra finantsdirektor kaebab tema asjaajamise laima- 
mise üle ja nõuab enda vallandamist. Silmas pidades 
tema teenistust, mis on sooritatud Meie täielikuks, 
armuliseks heameeleks, soovime Meie, et tehtaks kõik 
tema kohalhoidmiseks. Suvatsege nii siis, ekstsellents, 

koostada kohe tunnistus, üks legitimatsioonitunnistus 
või absolutoorium ' või kuidas teie seda soovite nime- 
tada, üks hertsoglik seadusekäsk, mis vabastab härra 
finantsdirektori igasugusest vastutusest tema tegevuse 
eest nii minevikus kui ka tulevikus. Mitte keegi, olgu 
ta kes tahes, ei saa võtta teda vastutusele tema -tege- 
vuse pärast. Suvatsege koostada see tõend vastavalt 
kõigile vorminöuetele ja esitada Meile allakirjutamiseks, 
et see saaks välja kuulutatud järgmise nädala ametlikus 
teatajas. Meie ootame.” 

Karl Aleksandri hääl kõlas selle kõneluse kestel nii 
jäiselt, kindlalt, et ärahirmutatud kantsler ei julgenud 
vastu vaielda. Ei hertsog ega juut rääkinud sõnagi ajal, 
mil Scheffer tõendit koostas. Sõnagi lausumata kirjutas 
hertsog alla. Kärkis siis, end vaevalt veel valitsedes, 
kantslerile: ,Ametlikku teatajasse see paberilipakas!” 
Värisedes taandus minister. 

Süss tänas kõige orjalikumalt, kõige aukartlikumalt 
mõõtmatu, ärateenimatu armu ja erakordse usalduse 
eest. Kuid tema silmad ei olnud tänulikud, nad olid 
jultunud, nõudlikud ja pilkavad. Tummalt ja vaenulikult 
mõõtsid mõlemad mehed teineteist ja Karl Aleksander 
mõistis, et ta ei olnud end lahti ostnud. 

»Mine, juut!” kisendas ta lõpuks märatsedes. Ja Süss 
läks. Kuid mitte nii nagu kantsler. Ta läks pikkamisi 
ja püsti päi ja sügava, enda võimust teadliku, õela nae- 
ratusega. 

Kuid hertsog, jäänud üksi, vahutas, raevutses. Rebis, 
kiskus, hõõrus end veriseks vastu nähtamatut, purune- 
matut, hirmuäratavat sidet enda ja teise vahel. 


Linablond ekspeditsiooninõunik Götz, kes nüüd, silma- 
torkavalt noor, oli edutatud salakantselei asjadevalitse- 
jaks, nägi ebameeldivusega hertsogi galantset jõupingu- 
tust oma ema, proua salanõunik Johanna Ulrike (GGötzi 
ja oma õe, preili Elisabeth Salomea ümber. Ta ei tead- 
nud õieti, kuidas ta pidi käituma. Uhest küljest oli see 


1 Absolutoorium — (ladina k.) ametiasutuslik vabastamine teata-- 
vast kohustusest. 

väga austav, kui valitseja ühe daami ümber lipitses, ja 
oli alama kohuseks kuuluda oma jumalast seatud valit- 
sejale ihu ja hingega; ka tema karjäärile võis niisugune 
valitseja poolehoid olla ainult kasuks. Teisest kuijest 
viis tee hertsogi juurest ja hertsogi juurde ikka ja:le 
saatusliku juudi kaudu; ja tal oli mulje, et Elisabeth 
Salomea nägi juuti peaaegu meelsamini kui hertsogit. 
Ja kuigi Süss oli teatud määral puhastatud oma tava- 
lisest juudi haisust oma positsiooni kaudu hoovkonnas, 
oli siiski piinlik ette kujutada õde ja ema lähemates 
suhetes mainitud juudiga. Ekspeditsiooninõunik oleks 
võib-olla oma sisemisele vastukäivusele teinud lühikese 
lõpu, oleks end teenistusest lahti võtnud, ema ja õega 
tagasi sõitnud Heilbronni lähedale, oma mõisa. Kuid 
seiklus napollannaga ja Karl Aleksandri haigestumine 
olid teda põhjalikult segadusse viinud, ta nägi end 
mässitud olevat ränka roima oma vürsti vastu, ja 
tema südametunnistus ei iubanud talle seda välja- 
pääsu. Tummalt ja ebaselges hädas laskis ta asjadel 
areneda. 

Kuid need arenesid esialgu longates ja kohmakalt. 
Süss tõmbas ikka jälle pidurit ega lasknud hertsogil 
edasi jõuda. Hertsog mängles tihti kavatsusega, ka see- 
kord, nii nagu sageli, noppida vili vägivallaga; kuid ta 
tahtis suurustada juudi ees, et ta palja viisakuse relvaga 
võideldes saavutab sissepääsu lukustatud rüppe. Nii 
ootas ta; kuid pikaldane ootamine kuhjas tema iha ikka 
kõrgemale. 

Ta saatis daamidele, vaheldumisi emale ja tütrele, 
ilusaid kingitusi. Neid tõi mustjaspruun, mamelukk, 
ikka vaikiv, nii et rahva seas peeti teda tummaks. See 
painduv, tumedalt läikiv inimene meeldis naistele, ta 
nägi välja nii vcõras, melanhoolne ja loomataoline, tal 
oli suur menu teenijatüdrukute juures lossis ja ka palu 
kõrgemal pool. Magusad, blondid, õrnad daamid Götzid 
ärritasid teda väga; kingituste üleandmisel õgis ta tum- 
malt nende pastellvärvilist armsust sügavate, kõrb- 
kurbade silmadega. Kuid preili Elisabeth Salomea, mär- 
gates tema tungivaid ja sündsusetuid pilke, naeris talle 
heledalt ja plikatikult tundmusteta näkku. 

Süss hoidis mõlemat naist kõvasti nööri otsas. Nad 
olid mõlemad lolliit ja piiritult armunud temasse, ilma 
et nad teineteise peale oleksid olnud armukadedad. 
Pigemini kruvisid nad teineteist üles Stissi mehelikkude 
annete vastastikuses imetiuses. Ajal, mil ema ülistas 
Siissi geniaalsust, sest ta oli ammu aru saanud, et 
hertsogiriiki valitses juut ja mitte Karl Aleksander, ja 
kui ta siis Süssi kiitis, kui võimukas, hirmuäratav ja 
kardetud ta olevat ja siiski nii lahke, leidis tütar olevat 
Sissi meheliku, jõulise ja sellest hoolimata mitte mühaka 
ega ropendaja. Kui hoopis teistsugune ta oli kui kange- 
kaelne Michael Koppenhöfer, hoopis teistsugune kui 
lärmakad, toored ohvitserid. Ja toetudes teineteisele 
nagu õed, unistasid nad taeva poole vahtides temast, 
nautisid, kuidas mõlemad maa esimesed mehed, hertsog 
ja juut, nende ümber lipitsesid, kura ekspeditsiooni- 
nõunik ebamugavalt vaikis. 

Süss oleks võinud omada mõlemat naist enne hert- 
sogit. Kuid ta naeratas süngelt, kui ta sellele mõtles; ta 
tegi, nagu oleksid nad liiga kõrged tema puudutu- 
sele, ei pannud tähele nende vastütulelikkust, rahuldus 
nende juhtimisega, nii et daamid ei lasknud hertsogit 
s:hile. 

Kuid juhtus sellel ajal, et üks hollandi kalliskivide- 
kaupmees pakkus müüa üht haruldaselt kallist kivi, 
mida nimetati ,,Paradiisi silmaks”. See kivi pärines 
Indiast, üks inglise seikleja oli selle sealt kaasa toonud, 
see oli küll mitte päris puhtal kombel saadud. Olgu 
kuidas on, ,,Paradiisi silm“ oli omast liigist ilusaim ja 
puhtaim kivi Euroopas. Suurvesiir oli nõus selle eest 
maksma tohutut hinda; kuid enne, kui kivi oleks jälle 
kadunud idamaale, päris Amsterdami kaupmees järele 
kristliku maailma suurtelt isandatelt, kas keegi ei paku 
pagana hinnast üle. i 

Kui nüüd daamid Götzid kiitsid juhuslikult Karl Alek- 
sandri kinke, rääkis Süss ,Paradiisi silmast“ ja sellest, 
et see kivi olevat nüüd müüa. Kes ühele daamile nii- 
suguse kingituse teeb, see tõendavat, et ta teda tõesti 
armastab; kes pakkuvat niisugust hinda, tollele ei kee- 
lavat ükski daam oma armu. 

Sündis, nagu Süss oli tahtnud. Preili Elisabeth Salo- 
mea rääkis kõditatult ja möödaminnes hertsogile ,,Para- 
diisi silmast”. Karl Aleksander rääkis Dom Bartelemi 
Pancorboga kivist ja mida see võiks maksta. Ah, see 
olevat küll üks teemant ja suur väärisese, ütles oma 
kõduneval häälel portugallane ja sirutas ihaldes kõhna 
kaela tohutust krookkraest. Kuid mis ta maksab! Ja ta 
nimetas hinna, mida oli pakkunud suurvesiir. Viis mõisa 
koos juurdekuuluvate küladega võis osta selle eest. 
Karl Aleksander jahmus, kui ta tohutut hinda kuulis. 
Ei andnud käsku kivi ostmiseks. 

Ta aimas, ta teadis väga hästi, kes oli läitnud õrnas, 
blondis peas ihaldava tuju. Kuid ta ei olnud narr, et ta 
ränka raha — kui palju sai osta selle eest maad ja 
sõdureid! — maha viskab naise eest, keda ta lõpuks 
pikema jututa oleks võinud visata voodisse; ja ükski ei 
oleks tohtinud teda seepärast kiruda, arvestades aega, 
armulikkust ja kinke, mida ta naiste peale on raisanud. 
Kuid nüüd võis juut pidada teda ihnuskoiks ja kitsi- 
pungaks. Ajab oma läbitungimatul, siledal, lurjuslikul 
kombel naistele sääraseid kärbseid pähe, et tema, hert- 
sog, jääb nende silmis ihnuskoiks ja Harpagoniks '. Ka 
tema iharus loitis kõrgele. Mürk ja põrgutuli! Kas saab 
naine rõõmuga täita niisuguse tahet, kes seisab ta ees 
kui räpane ihnuskoi? Ta laskis kutsuda Dom Bartelemi, 
andis õitsemapuhkevale käsu hankida kivi. 

Kuid ,Paradiisi silm“ oli juba müüdud, kui Pancorbo 
rutates ja himuralt kaupmehe juurde jõudis. Kellele? 
Kaupmees ei teadnud seda. Uks vahetalitaja olevat 
pakkunud, ilma et oleks tinginud, palju rohkem suur- 
vesiiri hinnast. 

“Seda parem!” muheles hertsog, seletas daamidele 
Götzidele juhtunut, kahetses, et ei olevat saanud teha 
neile heameelt. 

Kaks päeva hiljem kinkis Süss preili Elisabeth 
Salomeale ,,Paradiisi silma". See oli kõiki mõõte üle- 
tav kingitus, tervel Lääne-Saksamaal räägiti sellest, 


1 Harpagon — ihnuskoi tüüp Molišre'i näidendis ..Ihnus”. 
(Tõlkija märkus.) 

noor ekspeditsiooninõunik ei teadnud, mida ta peab 
tegema. 

Kutsumata ilmus Süss morni hertsogi ette. Samal 
kombel nagu see Karl Aleksandril oli tavaks, kiitis 
Süss häbematult, mahlakalt, üksikasjaliselt ja iga peen- 
suseni preili meeldivaid omadusi. 

Ulestõstetud rusikaga tormas vihane Karl Aleksander 
raskel sammul, kogukalt ja ähvardavalt juudi poole. 
See seisis, ei liigutanud end paigalt ja vaatas talle otsa. 

Karl Aleksander peatus siiski,  nohises korisedes. 
«Meie oleme tasa, juut!” ütles ta lõpuks kähiseval 
hädlel. 

Kuid juut vaikis. Ja hertsog teadis, et ta ei olnud end 
vabaks ostnud. 


Vahepeal töötati Würzburgi vürstpiiskopi lossis välja 
väga peen, riukalik plaan. Austria Madalmaade valitsus- 
aparaadi eeskujul pidi Württemberg jaotatama kaheteist- 
kümnesse sõjaväelisse vardjaskonda. Iga ülemvardia 
käsutusse anti rügement sõdureid, ametnikud allusid 
vahetult temale. See tähendas täielikku sõjaväelist maa 
valitsemist, sõjaväelise ainuvalitsuse seadustamist. 

Et parlamenti lõplikult halvata, oli ette valmistatud 
dekreet, et igale üheteistkümne-komisjoni istungile saa- 
deti üks hertsogi poolt määratud salanõunik. See ametnik 
pidi põhjendama hertsoglikke ettepanekuid ja sama- 
aegselt tähele panema ka neid, kes ettepanekutele vastu 
väitsid; kui nende arvamus osutub kohasemaks, võe- 
takse see vastu, kui aga vastuseis on tingitud ainult 
kurjusest ja vasturääkimise vaimust, siis saadetakse 
üks või mitu kindlusesse. 

Hävitades arvutuid tasse kohvi, töötas silmapaistmatu 
salanõunik Fichtel, assisteeritud konsistooriumi presi- 
dendist, välja üksikasjalise põrgulikult kavala deduktsi- 
ooni, mis pidi õigustama neid meelevaldsuse ettevaatuse 
abinõusid keisri, riigipäeva ja corpus evangelicorumi ? 


1 Corpus evangelicorum — (ladina k) .evangeelsete kogu”, 
protestantlikkude seisuste liit, asutati a. 1653 Regensburgi riigi- 


päeval oma usuliste huvide kaitseks. id 
(Tõlkija märkus.) 

ees. Puhtsüdamliku kohtlusega oli põhiseadus vastu- 
pidiselt tõlgendatud, kõige peenema advokaadikunstiga 
oli eelkõige välja mängitud põhjendus, et tuleb silmas 
pidada, missugusel ajal olid sõlmitud valitseja ja maa- 
päeva vahelised lepingud, et see, mis oli hea aastate 
eest, ei olevat enam rakendatav tänapäeval. 

Tuhanded käed töötasid innukas koostöös. Paavst ja 
keiser andsid heataht'ikult julgustavaid vihjeid, ja nood 
vanad, udused kokkulepped, mida Karl Aleksander oli 
sõlminud Viini nõunikkudega oma valitsemise algu- 
päevil, millele vastavalt ta pidi toetama keisrit Prant- 
suse sõdades ja keiser teda omakorda väeosadega tema 
isevalitsuse kindlustamiseks, võtsid äkki Württembergi 
põhiseaduse parteile väga ähvardava kuju. Vana Thurn 
ja Taxise vürst reisis Austria Madalmaadesse ja andis 
sealt juhtnööre Stuttgardi valitsusreformi jaoks. Sõja- 
väelise organiseerimise eest muretses rangelt ja toorelt 
Remchingen, finantsilise eest Süss, diplomaatilise eest 
Fichtel, parlamendi õõnestamise ja tümastamise eest 
Weissensee. 

Karl Aleksander töötas puhkamata, palavikuliselt. Pidas 
konverentse, kirjutas ise arvutuid kirju, külastas väeosi. 
Ta sukeldus katoiiku projekti kui tervendavasse kümt- 
lusesse. Ei olnud teda aidanud ükski aadrilaskmine, 
ükski arstide Breyeri ja Seegeri kupupanek, kui sünge 
viha juudi pärast ajas tal paksult ja raskelt vere pähe. 
Nüüd oli tal ebamäärane tunne, et katoliku projekt 
vabastab teda sellest. 

Hertsog polnut mingil juhul jumalakartlik. See ei 
olnud, jumal teab, taevalik Maria, kelle pärast ta oli 
end tunnistanud katoliku kiriku rüppe kuuluvaks, vaid 
Thurn ja Taxise Marie Auguste ja kotitäis tukateid, 
Kuid hoolimata enda möödaminnes iehtud vabamõtte- 
listest naljadest, ei pooldanud ta moodsat põhimõttelist 
ja tingimusteta ateismi. Ta tundis end kiriku tavades 
väga mõnusalt, sõdurile ja suurele isandale sobis mõnin- 
gatel põhjustel see usk palju paremini, eriti hästi sobis 
see toretsev usk uhkete mundritega. mida ta armastas. 
Ka oli väga mugav pihtida mõnikord leebele ja kogukale 
paater Kasparile, ehkki ta oma salajasemaid ja patu- 


352 


semaid mõtteid teisele vaevalt öelda suutis, ja isegi 
iseendale suutis ta neid vaevalt teiskordselt tunnistada. 

Nüüd muutus tema loid usk tõsiseks, sai tuuma. Kui 
enne tema usutunnistus ei olnud muud midagi, kui 
ainult poliitiline abinõu, kui keisri ja Rooma poolt 
toetatud Švaabi sõjaväelise isevalitsuse praktiline eel- 
tingimus, või paremal juhul, dekoratsioon, siis hakkas 
talle saavutatud ainuvalitsus kattuma nüüd pikkamööda 
müstilise uduga. Ta nägi end suure, jumaliku aate tee- 
nistuses; võim, mille pärast ta võitles, oli midagi püha, 
võitlus selle eest jumala teenimine. Ta muutus paater 
Kaspari ja sõbralikkude vaimulikkude vürstide meele- 
heaks silmanähtavalt jumalakartlikumaks ja täpsemaks 
tavade täitmisel. 

Kuid see oli nii, et ta, ilma et seda endale tunnistada, 
nägi niisuguses jumala teenimises hüvitust oma kum- 
malise, vihkamisest täidetud hävitamatu poolehoiu eest 
juudile. .Riukaliku, jesuiitidelt õpitud õigusekõverda- 
misega puistas ta endale puru silma, ta vajavat juuti 
poliitilistel põhjustel, ainult sellepärast kannatavat ta 
tema ärritavat juuresolekut. Kuid niipea, kui ta on sihil, 
haarab ta kiusajal peast ja saadab selle kindlusesse. 
Mõnikord jälle ütles ta iseendale, et kui ta saavutab 
kiriku võidu Švaabimaal, tasub jumal talle kinalasti seda 
ja vabastab tema piinavast sidemest juudiga. 

Oh, ta ei oleks pidanud juudist ennustajat välja 
kutsuma ja tema ennustust vastu võtma. Ta oli selle 
teise vastu võtnud, nüüd põletas too teda: ,,Esimest ma 
teile ei ütle.“ Ta kirjutas tungivalt oma sõbrale, Einsie- 
delni vürstabtile, et see, ise suur täheteadlane, saadaks 
talle ühe katoliku tähe- ja märkideseletaja. Peagi 
saabus niisugune ennustaja. Ta oli hoopis teistsugune 
kui kabalist. Kabalist ei olnud kuidagi paistnud ebahari- 
likuna, ei riietuses ega olemises, ja siiski oli igaüks. 
kes teda nägi, tundnud end vöõrastavalt ja ebamõnusalt 
halvasti. Kuid vürstabti ennustaja ilmus täies hiilguses 
ja elukutselise mustakunstniku tööriistadega. Ta tõi 
kaasa alused, kolmnurgad, teleskoobid, kolvid, maagilise 
hobuseraua, nõudis endale üksikut tuba tornis, ronis 
ööseti kummalise lausumise saatel müstiliste kujutistega 

kaetud särgis lossi katusele, laskis tuua mulda kalmis- 
tult, korjas aknahigi kasvava kuu ajal, põletas haavapuid 
süteks ja tegeles teiste selliste imelikkude töödega. Tihti 
kostis keskööl tema toast metsikut müra ja hoolimata 
suurest hirmust oli kuulavatel teenritel tunne, nagu 
vuhiseks kuljuste kõlinal paksudes rullrakmeis hobune 
läbi akna. Tähetark lubas hertsogile anda tema eelseis- 
vaks ettevõtteks õige päeva ja isegi äärmise täpse 
tunniaja. Hertsog ei salanud iseendale, et see inimene 
avaldas terve oma nõiakunstiga vähem muljet ja usal- 
dust kui vaikse, märkamatu olekuga kabalist; ja kui 
Süss, pilgates tähetarka otse näkku, hertsogile kahureid 
näitas: , Härra hertsog, need on parimad tähe- ja mär- 
kideseletajad,“” naeris hertsog kõlavalt kaasa. Siiski 
tundis ta nüüd, mil ta oli kutsunud endale kristlasest 
targa, oma südametunnistust rahulikumana; pealegi ei 
saanud juudi soost nõialt enam midagi teada. 

Kuigi Süss oli juba enne maitsnud, ei suutnud Karl 
Aleksander vastu panna ahvatlusele ka omakorda proo- 
vida daame Götzisid, keda juut talle kätte mängis üks- 
kõikse pilkega. Ainult ta ei saanud, küllap vist mõtetest 
teisele, loodetud naudingut. Klammerdudes ikka viha- 
semalt katoliku projekti, jättis ta siis daamid peagi päris 
hooletusse. Seal istusid nüüd need hüljatud; nad ei 
suutnud peita oma õmadelt pastellnägudelt kurtust, eriti 
vananes ema, päris silmanähtavalt. Ekspeditsiooninõunik 
kiristas omaette värsse tollest komöödiast, kus ta oli 
tutvunud napollannaga: 


Meid veetlev iludus on arm ja magus ime, 
meist maitstud iludus on õudne, ropp ja kime. 


Ja ta ei teadnud, kuidas käituda. Ta vahutas, ta mõtles 
nüüd tõsiselt tõmbuda tagasi oma mõisa Heilbronni 
juures, ja isegi, kui ta sai edutatud, urises tema viha 
vaikselt edasi. 

Ent kõige rohkem kurvastas blondide, armsate daa- 
mide mure mustjaspruuni, Otmani, mamelukki. Ta oli, 
nagu alati, lamanud ukse läve ees tollel ööl, kui Johanna 
Ulrike, ja tollel veel halvemal, kui Elisabeth Salomea 
oli tulnud hertsogi juurde. Ta ei olnud maganud tollel 

teisel ööl, ta oli, kükitades ukse ees. teravall kuulatanud 
iga tasasemat heli, ja kui Elisabeth Salomea lahkus 
iossist, kiindus äkki Otmani kinnine nägu daami saatva 
lärmava hertsogi seljaie ja ta põrnitses Karl Aleksandrile 
nii metsiku, loomäiiku vihaga järele, et see tõmbus 
tahtmatuks kaitseks küüru. 

Mustjaspruun teadis väga hästi kõiki seoseid. Ta tea- 
dis, kellelt Elisabeth Saiomea oli saarud , Paradiisi 
silma“ ja ta teadis, mida tähendas selle omamine. Kum- 
malisel kombel ei vihanud ta seepärast šüssi; ta tundis 
isegi isemoodi rahuldust, et Elisabeth Selomea oli kuu- 
lunud esimesena Süssile ja mitte kristlasele. Kuid seda 
sügavam oli tema näriv viha Karl Aleksandri vastu. 

Hertsog kohtles oma mamelukki kui head koera. 
Ta arvas, et mustjaspruun ei saa aru tema seiklustest 
rohkem kui loom ja tal ei olnud ühtki saladust tema 
ees. Kõikjal, kus viibis, seisis, istus, toetus Karl Alek- 
sander, lamas, kükitas mõnes nurgas Otman; ööseti 
lamas ta isegi ühes magamistoa nurgas või ukse ees. 
Kuid ta oli palju parem konbineerija kti hertsog seda 
aimas, tal olid silmad ja kõrvad hästi lahti ja ta suutis 
väga hästi kokku riimida ka eemaloleva. Oma kinnisel, 
hääletul kombel ilmus ta mõnikord Süssi juurde, oma 
kinnisel, vaiksel kombel laotas ta loiult juudi ette selle 
või teise vürsti saladuse, mida see ei võinud ega tohti- 
nud teada. Ja siis vaatasid mõlemad mehed teineteisele 
otsa, ühe lendlevad, nüüd vähem kaardunud silmad 
tungisid teise vaiksetesse, loomasamastesse ja mõlema 
silmis oli üks ja sama, metsik, visa vihkamine. 


Süss kasutas mõned vaiksemad päevad sõiduks Hir- 
sausse. Valge maja seisis nüüd päris vaikivana. Rabi 
Gabriel ei rääkinud sõnagi; mehed teretasid teineteist, 
muidu nad teineteist ei näinud. Lõpuks, päevade möödu- 
misel oli rabi sunnitud avama suu: ,,Ma näen liha ja 
luude all sinu nägu, Josef.” 

«Olen ma muutunud teiseks?“ küsis Süss. Ja tigeda- 
malt lisas ta juurde: , Nüüd näen ma vist tõesti välja 
nagu päris ehtne juut. Või olen ma ikka veel oma isa 
poeg?” 

«Kannatus kraabib vöõba näolt,” ütles rabi Gabriel, 
sul on kannatust tunda saanud nägu, sul on juudi nägu. 
Sinu rada on väär, Josef,” ütles ta mõne aja pärast. 
«sul tuleb seda rada pidi tagasi minna.” Kuid Süss 
vaikis, ükski näojoon ei muutunud, ja coli võimatu aru 
saada, kas ta oli seda kuulnud. Lapsest nad ei rääkinud. 

Süss kondis läbi pidulikult rõõmsate lilleterrasside, 
mida laps oli armastanud, ta vaatas ainiti kabalistliku 
puu ja taevase inimese pilte, millega laps oli täitnud 
oma Silmad, ta vaatas ainiti suurte nurgeliste tähtedega 
Salomoni UÜlemlaulu lehekülgedele, mida laps oli eelis- 
tanud teistele piibli raamatutele. Kuid magusad ja arm- 
sad sõnad ei helisenud andunud kõlaga, kuum, metsik 
manitsus turtsus nendest talle vastu, ta ei suutnud 
kauem vaadata lehekülgedele. 

Ootamatult kohtas ta metsas kirikunõukogu presidenti. 
Weissensee oli jälle asunud oma -piiblikommentaari 
kallale, tatsas ringi oma ruumikates valgete eesriietega 
tubades, jutles järelemõtlikult magister Schoberiga. Nüüd 
palus ta Süssi lubada teda saata. Et juut midagi ei 
vastanud, võttis ta seda nõusolekuna, läks temaga kaasa. 
Pikkamööda, ettevaatlikult, sõnaahtralt läks ta temaga 
läbi päikeselaigulise metsa, järgnes talle, kuna juut ei 
takistanud, läbi terrasside valgesse majja. Istus temaga 
vaikivalt kummalises kohmetuses maagiliste kujudega 
toas. Mõne aja pärast seltsis nendega ka rabi Gabriel. 
Seal kükitasid nüüd kolm meest, seljad lookas, raske- 
meelselt, väsinult. Nad nägid, et nad olid vanad, nad 
tundsid, kuidas nende elu kehast libises, minevikku 
tormas, —Silmapilk silmapilgu järel nad tundsid seda 
selgelt, kehaliselt, valu tekitava naudinguga nagu keegi: 
kes väsimusest haigena liikmeid sirutab, nad tundsid 
üksteise ahistust ja nad tundsid endid üksteises samases 
himuras roidumuses. 

Järgmisel päeval lahkus rabi Gabriel Süssist. Ta oli 
otsustanud Švaabimaale mitte enam tagasi tulla. Süss 
oli pehmem, vabam kui harilikult. Nii väga kui ta ka 
hakkas rabile vastu, nii pilkavalt kui ta ka iga nõudnist, 
oma rada pidi tagasi minna, pehmeloomulise sonimisena 
tagasi lükkas, oleks ta siiski meeleldi tahtnud teada 

rabit enda läheduses. Paksu, inetu mehe näos oli lapse 
vastupeegeldus, Naemi unelmad olid tema laia, mitte 
kõrge, esileulatuva, šini vagudega lauba taga. Kui ta 
nüüd ära läheb, jääb Süss väga üksikuks. Kuid seda ta 
ei tunnistanud endale; ta puistas endale puru silma, ta 
olevat tusane ainult sellepärast, et tal ei ole nüüd enam 
tunnistajat, et tema rada on õige ja tema meisterlik 
kättemaks on ainuke abinõu uueks sidemeks lapsega. 

Ta seisis lõhestatuna kabalisti ees ja oli üpris valmis 
ütlema ning kuulama leebemat sõna. Kuid rabi oli sünge 
ja halvas tujus nagu alati. Tema raamatud ja käbalist- 
likud vahendid olid juba peaaegu kõik ära viidud. Oma 
käriseva häälega andis ta vanale teenrile veel ühe kui 
teise lühikese juhatuse. Siis, pöördudes näoga itta, Siioni 
poole, luges ta suurele reisile mineku palve, kolm korda 
kõigis kolmes väljendusviisis tunnistuse lootusest Jahve 
abile. Suunas veel kord oma kurbhallid silmad Süssile, 
käristas talle lühidalt ja ebakõlaliselt viimase tervituse: 
Rahu olgu sinuga.“ Siis läks ta, saadetud paksust, pater- 
davast toatüdrukust Jantjest, keda rabi tahtis viia tema 
kodumaale. Süss nägi rabi laia, jässakat, kergelt kumerat 
selga vanafrangi riietuses lilleterrasside vahel, siis kadu- 
mas metsa. Vaikselt oli ta soovinud, et rabi veel kord 
tagasi vaataks. Kuid ta astus oma nii raskepärasel, 
kindlal ja eksimatul sammul otseteed ja kadus. 

Mõned päevad hiljem lahkusid ka Süss ja vana teener 
valgest majast. Nüüd seisis väike võõrapärane ehitus 
täiesti hääletult rahulikus üksilduses. Ruumid olid valu- 
tekitavalt tühjad, valged aknaluugid olid eemalepele- 
tavalt ja tontlikult kinni naelutatud, pidulikult rõõmsad 
lilled hääbusid ja keegi ei uuendanud neid. Mahajäetud 
haruldase, kõrgi ehituse ümber tõusis sosin, kooti lapsi- 
kult veriseid väljamõeldisi selle ümber, need tungisid 
kuni pealinnani. ,, Sinise Soku“ võõrastemajas sosistas 
kondiiter Benz, seasilmakesed laialt ja tähendusrikkalt 
pärani, jubedust tundvatele külalistele kõige uuemat 
saladust: kuskil metsas olevat heebrea nõid-ekstse'lentsi 
salajane nõiaköök. Ta piinavat kristlikke noori neitsisid, 
siduvat neid kinni, lükkavat katuselt alla raudsete lille- 
orade otsa ja nende verest keetvat ta kuradisolgerdist, 

et selle abil võita ikka uuesti hertsogi poolehoidu. Saa- 
tan käivat nõialossis sisse ja välja ühe rasvase mehe 
kujul saba, sarvede ja kapjadega. 

“Toatüdruk Jantjel oli olnud kass, mustjashall, vana, 
lihtne loom. Rabi Gabriel ei sallinud kasse ja Jantje ei 
julgenud looma pikale reisile kaasa võtta. Mõeides 
järele, kelle juures oleks loom kõige paremini hoitud, 
tuli ta magister Jaakob Polykarp Schoberile. Magister 
oli, nii tihti kui võimalik, seisnud Naemi teel, oli talle 
öelnud vagu, austust avaldavaid sõnu, oli teinud ka 
mõned arad, peiglikud katsed äratada teda oma puhtale, 
sügavmõttelisele usule; kõigepealt oli magister katsunud 
teda päästa oma värsside kirgliku ettekandega. Kuid kui 
Naemi niisugused katsed põlglikuit ja väga pahandatult 
tagasi lükkas, oli magister loobunud ja rahuldunud r56- 
mustada kombekalt oma südant tema inglipilguga. Kui 
siis Naemi oli äkki ära kutsutud, käis punnpõseline 
mees päevad otsa kõige sügavamas, kõige valulisemas 
ängistuses ringi, kahvatu, lapsesilmad linnutaoliselt jah- 
munud, täis sisemist etteheidet, et ta ei olnud tüürinud 
tütarlast suurema innukusega tema valest, mürgisest 
elujõest heasse jumala merre. Ta oli seisnud tee ääres, 
kui väike kirst valgest majast välja kanti, pärjaga liht- 
satest lilledest, ja oli hinge põhjani kurvastatud, kui neli 
morni meest, kes kandsid kirstu ja välja nägid kui 
kahtlased ja valed prohvetid, ei võtnud vastu tema 
sõbralikku annetust. Mornina läks ta koju, võttis kätte 
sule ja paberi ja kirjutas riimitud poeemi: ,,Leinakaebus, 
nimetatud ka naenia', surnud preili Naemi Süssile, 
juuditarile, siiski auväärsele,“ mis algas värssidega: 


»Nüüd on siis vali surm, niipalju halva kolle, 
ka sind haaranud heebrea demoiselle.“” 


Seda poeemi deklameeris ta toatüdruk Jantjele, kus- 
juures magistril, samuti ka toatüdrukul langesid suured, 
kibedad pisarad. 


1 Naenia (ladina k) — Rooma naiste kaebelaul matmise puhul. 
(Tcim. märkus.) 

Nii siis usaldas toatüdruk oma mustjashalli kassi selle 
heasüdamliku, õiglase inimese hoolde, ja ta võttis looma 
vastu meeleldi ning sõbraliku kavatsusega. Seejuures 
nägi Süss magistrit. Juut liikus nüüd, enne kui maha 
jätta maja lilleterrassidega, et igaveseks lasta sellel 
vajuda valgesse vaikusesse ja unustusse, suures rahu- 
tuses ja askelduses ringi. Kesk tulpe, seina ees, millele 
oli joonistatud taevane inimene, seisis kabalistlik puu. 
Kui ta nägi magistrit, viipas ta sellele käskivalt, esitas 
talle mõned karmid ja kõrgid küsimused. Jaakob Poly- 
karp Schober, kes oli muidu häbelik ja leebe iga küsi- 
muse ees, nägi tormakas ja mornis juudi olekus katsu- 
must ja kiusatust, mille ees ta oma külgesündinud arguse 
kohe minema saatis kõige kaugemasse nurka. Punn- 
põseline mees ajas end nii siis s:rgeks põksuva süda- 
mega, nohisedes ja sõjakana, ja valmistus, kassiga käe 
all, vastupanuks saatan finantsdirektorile oma usklikkuse 
terava, hea relvaga ja tema sundimiseks heale, õigele 
teele. Süss oli kuulnud magistrist Magdalen Sibylle'i 
kaudu ja oli teadlik tema kokkusaamistest Naemiga, 
kuulas teda veidi aega vaikselt, kuid mitte nii pilkavalt 
nagu tavaliselt, vaid ennem järelemõtlikult, nii et magis- 
ter hakkas juba lootma ja suurendas oma innukust, 
millest -ingituna, tugeva käeliigutuse tagajärjel, kass 
minema jooksis. Samal ajal kui magister, katkestamata 
oma innukat juttu, katsus looma jälle kätte saada, oli 
finantsdirektor tulnud nähtavasti mingisugusele otsusele, 
ta andis kindlalt, kuid leebelt märku vaikida, rääkis 
muust. Vaevata tegi ta noore mehe usaldavaks, harutas 
lahti tema saladuse. Nii sai ta peagi mõndagi kuulda 
magistri isiklikkudest olukordadest ja soovidest, ka 
ebaõiglaselt saamata jäänud raamatukoguhoidja kohast. 

Ta ei osutunud Schoberi suureks imestuseks mitte 
kuidagi tigedaks Holoferneseks, kellena teda igal pool 
tunti. Kannatlikult laskis ta pikalt ja laialt seletaval 
rääkida lõpuni, tundis huvi tema värsside vastu, kinnitas, 
kuna Weissensee olevat poeemidesse kiitvalt suhtunud, 
õnnelikuks tehtule lõplikult nende trükkimise. Raamatu- 
koguhoidja koht, lõpetas Süss jutuajamise, on küll 
otsustavalt ära antud, kuid võib-olla leidub selle asemel 

mingi muu väljapääs ja hüvitus. Juba järgmisel päeval 
laskis ta Schoberil uuesti enda juurde tulia ja tegi talle 
ettepaneku astuda sekretärina tema teenistusse; vaja 
minevat selleks otsekohesust ja ilukonet, ja neid mõle- 
maid omavat magister kõrgeimal määral. Jaakob Poly- 
karp Schober nägi enda pääsemist pealinna ja õde 
Megdalen Sibyllei õhkkonda niisugusel suurepärasel, 
junalast määratud kombel, ta nägi end Stuttgardi ven- 
nastekoguduses, pühak Beata Sturmini, hea, sõbraliku 
Immanuel Riegeri juures. Ta nägi võimalust tungivalt ja 
vagalt veenda juuti, ja võib-olla isegi eksiteel olevat 
hertsogit; ta kuulis kõiki ingleid taevas laulmas ja ütles 
särades: jah. Otsis siis kassi, kelle ta oli eile omas 
õndsas jahmatuses maha unustanud, ja viis mustjashalli, 
inetu looma hoolikalt omal käel koju. 

Kuid Stuttgardis, Seegasse toredas majas, ei olnud 
midagi loodetud öndsusest, vaid ainult rõhuv ja sega- 
dusseviiv ängistus. Ta leidis Magdalen Sibylle'i küll 
vabana igast kõrkusest, ja kõik oli olnud õel loba, 
millega taheti teda laimata ja mustata; kuid ei olnud ka 
enam midagi järele jäänud tollest pühast ja õndsaks- 
tegevast salajusest, tollest säravast, ülemaisest olekust, 
mis enne temast hoovas ja oli magistrit unelmais hõlju- 
tanud. Tema tunded ei õitsenud enam Magdalen Sibylle'i 
jutresolekul, need jäid ahtraks, see ajas teda kitsikusse 
ja segadusse. Magdalen Sibylle oli ju nii laitmatu, õig- 
lane, tubli, vaga. Et magistri enda kainus just sellest oli 
tingitud, seda ei tunnistanud ta endale. 

Tema tegevus Süssi juures tõi talle etteaimamatut 
piina ja segadust. Tal oli rikkalikult vaba aega, sest 
finantsdirektori laialdase isikliku kirjavahetuse jaoks oli 
peale Nicklas Pfäffle veel kaks sekretäri. Süss käsutas 
magistrit ainult väga harva enda juurde. Kuid siis 
dikteeris ta temale kõige kardetavama sisuga kirju, nii- 
mcodi koostatud, et need ka kõige süütumale pidid 
paljastama kõik mustad plaanid evangeelsete ja parla- 
mentaarsete vabaduste laostamiseks. Akte, mille iga rida 
komproniteeris raskelt hertsogit ja finantsdirektorit, 
dokumente, mis andsid magistri kätte katoliku projekti 
kõige salajasemaid, tähtsamaid, võtmelisi üksikasju. 

Vaaruvalt pöörles ja keerles õnnetus Jaakob Polykarp 
Schoberis terve tema sisikond. Süss dikteeris oma musti, 
nurjatuid saladusi sileda, liikumatu lauba ja häälega; ta 
pidi usaldama oma sekretäri piiritult. Schober oli tema 
juures ametis ja tal olid kohustused juudi vastu. Kas 
pidi ta nüüd minema, olema sõnamurdja, üles andma, 
mida ta teab, külmalt tüssama juudi usaldust? Ta oli, 
tõsi küll, ainult üks juut: kuid kas ei olnud siis igal 
kaltsakal ja koerapojal õigust nimetada teda, Schoberit, 
kaabakaks ja kahekeelseks petiseks. Kuid, kui ta, teisest 
küljest, vaikides pealt vaatas, kuidas õelkavalalt ja 
rüvetavalt kägistati surnuks tema maa usk ning vabadus 
ja palju tuhandeid evangeelseid hingi heideti mülkasse 
ja viimsesse põrgihauda, kas ei clnud tema siis veel 
suurem kelm ja reetur? 

Magister oli piinatud ja puruks kistud kõigist kahtluse- 
koertest. Kui äravalituna oli ta tundnud end Hirsaus, 
kui talle oli antud nõrk lootus olla jumalast seatud suure 
saatuse ja lunastuse hoova juurde. Ja nüüd täitus tema 
julge ja ülbe socv niisugusel julmal, kahepalgelisel 
kombel, et ta sai päästa sadu tuhandeid Švaabi evan- 
geelseid vendi ainult enda hinge ohverdades. Ta seisis 
piinatult, värisedes kui paljakspügatud koer. Ta muutus 
kõhnaks; järsud kuumuselained lendasid külma higiga 
vaheldudes temast üle päeval, ööseti röövis see mõte 
tema une, ta tõusis üles, komistas vanale, inetule kassile, 
jooksis oiates edasi-tagasi. 

Ta läks Beata Sturmini juurde, palus ennustust. Pime 
pühak lõi lahti: ,,Ja lisraeli lapsed hakkasid minema 
Rithmast ja jäid laagrisse Rimon Perezi.” Magister mötles 
kaua ja pingsalt järele, mida sellega oli mõeldud, ja 
taipas: Rithma oli see, mida ta pidi jätma, Perez see, 
mida tä pidi tegema. Kuid ta ei jõudnud selgusele, kas 
oli Rithma truudusemurre juudi vastu ja Rimon Perez 
evangeelsete vendade lunastamine, või ümberpöördult. 
Ja ta elas edasi higis, kahtluses ja õelas hädas ja vaagis 
päevad ning ööd terve maa hingeõnnistust oma pak- 
sudes, teadmatutes, otsustamisvõimetutes kätes. 

Lühidalt ja vaevu varjates oma rahulolematust, laskis 
Karl Aleksander lahkuda salajaselt istungilt härrastel, 
kellele ta oli usaldanud katoliku projekti juhtimise. 
Juudile andis ta kannatamatult märku jääda. ,Ta ei 
öelnud midagi, juut!“ käratas ta aupaklikult ootavale. 

«Ei olnud väärt, et vastata,” lausus Süss ja pühkis 
kerge õlakehitusega minema kõik, mida oli räägitud 
istungil. 

Karl Aleksander nohises tasa, tagus sõrmekontidega 
vastu lauaplaati. Mürk ja põrgutuli! See oli sigadus, et 
juudil oli õigus. 

See võttis hertsogilt juba jälle :nõtted peast, sõnastas 
neid. ,Härrased sepitsevad,” ütles ta oma liibuva, pil- 
kava häälega. ,Mõõdavad üksikas:u, ämblikuvõrgu niite, 
kuid neil pole ülevaadet tervikust. Mida need ka tea- 
vad!” Ja tema häälekola viitas neile koha kõige ala- 
masse rumaluse ja saamatuse valdkonda. ,,Nagu oleks 
tähtis kõrvaldada kirjalikest kohustustest kulunud advo- 
kaadiriugastega ühest kohast üks koma, teisest kohast 
üks i punkt. Missugused viletsad, kulunud poodniku 
võtted! Piisab ühest käskkirjast, ühest ainsast: Meie, 
Karl Aleksander, Württembergi ja Tecki hertsog, võtame 
Endale jälle õiguse, mis on Meile jumalast antud ja mida 
Meilt on petlikult, õelkavalalt, mässuliselt vähehaaval 
välja pinnitud. Meie oleme tänasest peale tegelikult 
maa peremees. Meie oleme Württemberg! Kuid sellest 
põrkavad härrased pelgurlikult ja halvatud tagumikuga 
tagasi. Sellest ei saa nad aru, siia raputavad nad päid, 
mõtlevad järele ja laksutavad keelt, et oh ja ah ja aga? 
See mõte on nendetaolistele liiga lihtne, liiga suur, liiga 
vürstlik, liiga kuninglik.“ 

Terve oma ttuikava viha juures, mida ta nüüd endas 
õhutas juudi vastu, tundis Karl Aleksander jälle, et 
ainult juut temast aru sai, et ainult juut taipas, milles 
asi seisab. Ta ütles endale vastumeelse, vihavimmase 
imetlusega, et ainult juudi kaudu, ainult temaga saab ta 
viia lõpule katoliku projekti. Mida Süss oma tugevatesse, 
oudustäratavalt vilunud kätesse võttis, selle sõtkus ta 
nagu nõia väel ümmarguseks ja a.istuvaks. Tema fanaa- 
tiliselt hõõguva tule ees oli naeruväärne kõik see tubli 

ja kohusetundlik vaev, miilega teised sepitsesid rabeldes 
ja täis piina poolikuid tagajärgi. Mida teadsid üldse 
teised? Neile oli katoliku projekt äri, ülesanne, võib-olla 
eluliselt tähtis ülesanne, kuid et see oli tõeliselt veel 
rohkem, et see Tiigipööre kehastas tema, Karl Alek- 
sandri, tervet elu ja mõtet, seda teadsid, tundsid ainult 
tema ja juut. 

Sest niisuguseks oli projeki temale pikapeaie muu- 
tunud ja nii oli see temale verre sööbinud Süssi sõtkuva, 
üleskihutava ässituse mõjul. See oli algul olnud Karl 
Aleksandrile poliitikaks, abinõuks võimule, dekorat- 
siooniks, mitte midagi rohkem; siis oli see muutunud 
müstikaks, ihaldatud pääsemiseks ühest seosest, usuks. 
Nüüd oli see moondunud tema eluks ja tema enda 
vereks. Ta muutub nüüd, see oli plaani mõte ja kroon, 
maaks eneseks. Mitte maa teener või vürst, mitte 
seaduseandja või väejuht, see kõik on armetu soperdus 
ja mõttetus. Tema neelab maa täiesti iseendasse, poeb 
niivõrd maa sisemusse, et maa muutub temaks eneseks. 
Maa saab hingata ainult siis, kui hingab tema, sammuda, 
kui sammub tema, kui ta seisatub vaikselt, seisatub 
väikselt ka maa. Ta kujutas seda endalg ette otse ihu- 
likult, kohana. Stuttgart on tema süda, Neckar tema 
suur tuiksoon, švaabi mäestik tema rind, švaabi metsad 
tema juuksed. Tema on kehastunud Württemberg, Würt- 
temberg ei ole midagi muud kui ainult tema. 

Nii suurt, magusalt ja verdtuikavalt, paisuta valt ela- 
vat ei saanud sepitseda väikeste riukalikkude advo- 
kaatide abinõudega. Kas oli tema seda mõelnud? Kas 
oli juut seda rääkinud? Igal juhul arutas Süss nüüd 
edasi: ,,Seda tuleb haarata geniaalselt ja tervikuna. See 
peab sündima niimoodi, et maa ärkab ühel hommikul 
ja peitub lihtsalt omas hertsogis, omas jumalast seatud 
vürstis, ei ole midagi, mis ei oleks vürsti nahk, liha ja 
veri. Ei mingit võitlust või tulevahetust ja rumalat siia- 
sinna jooksmist enne seda. Ei, see peab sündima endast- 
mõistetavana, loomulikult nagu pung, mis puhkeb 
õitsema, kui aeg selleks kätte on jõudnud.“ 

Jah, jah, jah! Juudil on õigus. On võimatu ja ette= 
kujutamatu, et selle pärast tülitsetaks ja vaieldaks. 

«Sest niisugusel juhul oleks ta mingi palaganitola ja alp 
poisikergats ja tema elu oleks narrus, soperdus ja 
tühjaksjoodud muna. Kuid sellest ei saanud nad aru, 
need Remchingenid, Fichtelid ja Pancorbod. Nad olid 
truud teenrid, head ohvitserid ja nupukad diplomaadid, 
kuid neil ei olnud geniaalsust, ei olnud elulisust, et 
haarata midagi nii imepärast selle terves, pühas endast- 


mõistetavuses. Seda oli — see oli kuratlik, see ajas 
peaaju keema, kuid see oli juba kord nii — seda oli 
juudil. 


Sellest ei räägitud sõnagi hertsogi ja Süssi vahel. Kuid 
see voogas ühe juurest teise juurde, tuikas siia-sinna. 
Nii oli see alati olnud viimase kahe nädala vältel. Neis 
kahes oli üks elu, juut vastas sõnatult teoga Karl 
Aleksandri sõnatutele küsimustele, nõudmistele, oli, 
nagu hingaks ta välja õhku, mida teine endale sisse 
hingas; nad olid ühe keha osad, lahutamatult kokku 
joodetud. 

Ikka metsikumalt oli juut õhutanud vürsti sünget, 
kirglikku igatsust päeva järele, mil maa peab muutuma 
temaks ja ei pea olema enam midagi muud kui tema; 
talle sisendanud tema jumalasamasuse, tema caesar- 
likult ohjeldamatud unelmad; söövitanud tema verre 
oma terve hõõguva fanaatilise tule. Mürgitatud vürst 
otsis ahnelt tõendust, uut, veel metsikumat tõuget sala- 
jases, nõusolevas juudi pilgus. Mõnikord, silmapilku- 
deks, ärkas ta oma palavikust, kaalus, kuhu peaks välja 
viima see kummaline, nõiduslik kokkukuuluvus. Oli 
kujuteldamatult õudne omada terveks eluajaks niisugust 
jubedat oma vere ja kõigi oma peidetud saladuste kaas- 
teadjat. Ei teatud isegi õieti, mida kõike sogast, mürgist 
kanti oma südamesopis, see rõhuti maha, kui see tahtis 
tungida päevavalgele, ei tunnistatud seda iseendale. Ja 
et koguni oli olemas mõni teine, kellesse niipalju enda 
mustust on sišse kasvanud, see ei olnud mõeldav, et 
niisugune on vaba, päevavalgel, elab. Nüüd vajab ta 
teda, proiekti ei saa kududa ilma temata; isegi tänane 
istung oli seda jällegi töendanud. Kuid, kui see on juba 
kootud, siis teeb ta tema tummaks, matab tema mõne 
kindluse kõige sügavamasse kasematti, nagu ei lasta 

päevavalgele oma südame metsikut, tkävitavat ürg- 
kurjust. 

Ta vaatas juudile umbusklikult, vihkavalt. Kas ei 
teadnud too juba jälle tema mõtteid? ,Koostagu ta siis 
reskript, kuidas ta seda heaks arvab!“ käratas ta juudile 
peale. Süss kummardas viisakalt ja andunult hingeldava, 
ägestunu ees. Kuid tema silmi kattis tume, pilkav, hunt- 


lik, võidukindel otsus. 


Maa vähkres oiates vaevalt veel väljakannatatavas 
pinges ja ängistuses. Oli selge, et katoliiklased on jõud- 
nud oma - ettevalmistustega peaaegu lõpuni ja kõige 
lähemal ajal alustavad rünnakut. Kõikjal kuhjus oht- 
likku, mis ei lubanud enam paljaid oletusi, vaid sundis 
peale kindlat teadmist ka kõige muretumale. Igal pool 
piiri ääres koondati võõrast sõjaväge: baieri, würzburgi. 
Üheteistkümne-konisjonil oli kindlasti teada, et üksi 
Würzburg oli lubanud hertsogile üheksateist tuhat 
meest abiväge; nende eelvägi seisis juba Mergentheimis, 
Saksa ordu * asukohas, ja ootas käsku edasiliikumiseks. 
Ka maal suurenes võõraid murdeid, baieri ja frangi 
murdeid rääkivate sõdurite arv. Nad marssisid ööseti 
väikeste üksustena. Hertsoglikud lossid ja kindlustused 
olid lõhkemiseni täidetud sõjaväeosadest. Kõik kindlu- 
sed, Asperg, Neuffen, Urach, Hohentwiel, tugev loss 
Tübingen, olid kõige moodsama strateegiakunsti koha- 
selt korda seatud; vilets tee üles Aspergile pidi paranda- 
tama sunniviisilise teo korras kahes vahetuses, päevases 
ja öises. Hiilgavalt, erilistest käskjalgadest, vardja- 
virgatsitest . organiseeritud teadeteteenistts tagas sidet 
üksikute kindluste vahel. Maa püssirohuveskid, eelkõige 
laialdane Hans Semmingeri vabrik, tootsid nii ööd kui 
päevad püssi- ja süüterohtu. Lõpmatutes veovoorides 
toimetati kohale kahureid ja laskemoona; rahvas, nähes 
saladuslikke veokeid, väitis, et need sisaldavat roosi- 


1 Saksa ordu, asutatud a. 1190 ja Eesti zjalooga seotud, 
säilitas kuni a. 1806 oma organisatsiooni; ta keskvalitsus oli 


Mergentheimis. 
(Toim. märkus.) 

krantse eelseisvaks usuvahetuseks; kuid neis peitusid 
hoopis teised kuulid. 

Uks nendest vardjavirgatsitest, teatud Bilhuber, sattus 
Nürtingeni läheduses kaklusesse Johannes Krausiga, 
Stuttgardi linna lihunikmeistri pojaga. Sealjuures võttis 
kodaniku poeg käskjalalt ära tema kiirsõnumid, kirju- 
tised, mis käsitlesid võõraste abivägede saabumise küsi- 
must ja tõid kõige selgemale päevavalgele katoliiklaste 
riigireetlikud plaanid. Hertsog tahtis lasta vahistada 
Krausi, kuid too oli juba põgenenud vabasse riigilinna 
Reutlingeni ja paar päeva hiljem riigilinna Esslingeni, 
kuhu oli kogunenud suurem koloonia hertsoglikul maa- 
alal tagakiusatuid, põhiseadusele truid emigrante. 

Kraus oli paljastava kiirteate üle andnud Stuttgardi 
linnapeale, parlamendikomisjon laskis selle paijundada, 
laotas rahva hulgas laiali. See tõend usu vahetu ohustuse* 
kohta paiskas ka kõige külmaverelisemad nende rahust 
välja. Kõikjal moodustusid usuringid ja salaliidud usu 
säilitamiseks, kodanikud ja talupojad varustasid endid 
salaja relvadega, pealinna vapper kingseppade ja tünder- 
seppade sumpt laenas endale vabalinn Esslingeni sumpti- 
kaaslastelt  haavli- ja tongpüsse; isegi Stuttgardi 
arsenalist kadus mitmel korral mõistatuslikul kombel 
suuremal hulgal sõjariistu, ja kõige suuremad rahu- 
armastavad väikekodanikud näitasid äkki muheldes ning 
kartliku uhkusega oma sõpradele peidetud relvi. Kääri- 
mine oli nii tugev, et hertsog oli sunnitud suurendama 
oma isiklikku kaardiväge, saatma prints-pärija välis- 
maale vanaisa, Thum ja Taxise vürsti juurde keiser- 
likkudele Madalmaadele. . Endastmõistetavalt kaalus 
Karl Aleksander niisuguste asjaolude juures vägivaldset, 
metoodilist relvade ärakorjamist tervelt maalt; ta va!- 
mistas ette edikte, mis laialt leviva salaküttimise ette- 
käändel nõudsid relvade äraandmist. Kuid relvakandmine 
kuulus kodarlikkude põhiõiguste hulka, oli kindlaks 
määratud põhiseaduses; kui taheti vältida kodusõda, 
tuli oodata ediktide väljakuulutamisega kuni riigipöörde 
läbiviimiseni. 

Siiski võis hertsog seisma panna vähemalt kodanliku 
ratsakaardi laskeharjutused. Hertsogiriigi kõige tuge- 

vama miilitsaüksuse komandandiks oli major von 
Röder, too ohvitser Karl Aleksandri kõige lähemate 
sõprade ringkonnast. Ta oli hea protestant ja sama- 
aegselt Remchingeni parim adjutant katoliku projekti 
sõjalises organiseerimises. Tu:m, piiratud silmaringiga 
mees leidis kavatsetava. riigipöörde olevat täiesti õige, 
ei osanud taibata ümberringi valitsevat ärevust, nägi 
kõikjal ainult ässitamist ja pahatahtlikkust. Kui hertsog 
tahtis rohkem ruumi võita katoliiklastele, miks siis mitte? 
Maa oli suur, ruumi kirikutele külluses. Põhiseadus? 
Parlament? Vabadus? . Mõttetus. . Tähtsakstegemine, 
sõraga vastuajava pööbli laiskus, kes tahtis rohkem 
õgida ja vähem tööd teha. Mida need sellid siis karju- 
sid? Tema oli ju, kurat ja põrgu! hea protestant ja temale 
ei olnud veel keegi teinud mitte vähematki takistust. 
Igaüks võis kirikusse minna, millal ja kuidas see temale 
meeldis, ja härrased arvutlejad — nii nimetas ta prelaate 
ja jutlustajaid — võtsid, jumal teab, lõuad küllaldaselt 
täis, ilma et neid oleks seganud ja kiusanud hertsog ja 
tema kabinet. Maailm oli nii lihtne. Oli tarvis vaid 
natuke head tahet, olla truu, olla vapper ja eelkõige 
olla sõnakuulelik oma jumalast seatud hertsogile. Oli 
tähelepanuvääriv, et niisuguste waadete juures, hooli- 
mata lähemast sõprusest Karl Aleksandriga ja juhtivast 
kohast katoliku projektis, härra von Röder oli armasta- 
tud rahva hulgas ja et see armastus üha suurenes. Tema 
mühaklikke, labaseid nalju jutustati edasi, levitati 
anekdoote, mis tunnistasid mühaklikust heasoovlikku- 
sest ja nende üle naerdi heakskiitvalt. Igatahes oli rah- 
vas, nagu seda vahel juhtub, mingi erilise põhjuseta 
asetanud terve oma poolehoiu sellele kogukale, madala- 
laubalisele, kalgisuulisele, vormitute, ikka kinnastatud 
kätega, metsikult toore, käriseva häälega mehele; 
ta oli kahtlemata kõige populaarsem sõjaväelane 
Stuttgardis. . Tänu sellele poolehoiule, ei järgne- . 
nud linna ratsakorpuse riviharjutuste seismapanekule 
rahutusi. 

Samaaegselt valitses linna igas nurgas pinevus. Kõr- 
gem kirikuasutus korraldas üldise patukahetsuse — ja 
palvenädala. Paljud tegid oma testamendid. Judica püha- 

päeval* tunglesid niisugused hulgad laäuakirikusse, et 
kirikud pidid jääma veel hilja ööni valgustatuks. Parla- 
ment organiseeris hcolika teadeteteenistuse, saatis teo- 
teenistuse korras ratsanikke igasse suunda mööda maad 
laiali luurama, kas võõras abivägi on juba lähenemas. 
Sai ka peagi teate, et piiskoplik eelvägi on Mergent- 
heimi komtuuri piirkonnast lahkunud ja suundub Ellwan- 
geni poole, sama rääkisid ka kiirteated Hohenlohe kom- 
tuuri piirkonnast. 

Tollel Judica pühapäeval oli linnadekaan Johann 
Konrad Rieger jutlustanud hoogsamalt kui kunagi enne. 
Ta oli rääkinud prohvetlikult jälestusest nende vastu, 
kes purustavad evangeelse usu ja kristliku vabaduse 
pühad tahvlid, ta oli seadnud kõigile veenvalt ja 
tähendusrikkalt silme ette tohutu vastutuse, millega 
koormasid endid jumala, maailma ja Rooma riigi ees 
need, kes võtsid ette niisugust taotlust. Oli siis hoia- 
tanud kõmisevalt ja mehiselt, et nõrgema käes saab 
tugevaks ja kohutavaks kõige viletsamgi relv, kui seda 
juhib jumal. Kuid lõpuks oli ta, laotades harda kogu- 
duse ette oma sileda, tumeda, kaugelekõlava hääle terve 
sameti, manitsenud köiki suurte mõjuvate sõnadega patu- 
kahetsusele ja endasse süvenemisele, nii et ruumikat 
toomkirikut valdas suur hardumus ja kostis nuuksumist. 

Terves linnas räägiti tollest jutlusest. Niisugune kon- 
kurendi võit riivas valusalt valitsusnõunik Johann 
Jaakob Moserit, ja ühel unetul ööl otsustas ajakirjanik 
rääkida ka omakorda rahvale. Kuid tema ei tee seda 
mitte nii lihtsalt ja kitsilt kui jutlustaja, kes kasutas 
odava taustana hoone pühitsust; ei, tema räägib kodanik- 
kudele avalikul, vabal väljakul, kartmata hertsogi 
politseiteenreid. Ta sammus oma töötoas edasi-tagasi, 
kavastades sõnu ägedate, suurte žestide saatel, ümmar- 
das südantlõhestavad sõnad, arvas end olevat mõne 
Gracchuse, Harmodisse* või Aristogeitoni?, Marcus. 


1 Judica pühapäev — viies kannatamis- ehk paastupühapäeva-- 


dest, viimane pühapäev enne palmipuude püha. 7 
(Tolkija märkus.) 


2 Harmodios ja Aristcgeiton — ateenlased, kes tapsid aastal 
514 enne u. a. kreeka türanni Hipparchose. (Tõlkija märkus.) 

Junius Brutuse, pildus raidkujulise liigutusega ettekuju- 
tatava tooga volte. 

Ta ägestus, õhutas end ikka rohkem jä rohkem, veri 
tungis talle pähe, higi voolas pooridest. Seda põhjendas 
ta endale halva seedimisega; võib-olla oti ta lõuna ajal 
joonud liiga palju müstikaveini, nii et juba isegi loid 
soolikas ütles täiesti oma teenistuse üles. Ta rääkis oma 
abikaasale oma hädadest, sest ta pidas hoolikalt kinni 
tervishoiuõpetusest, ja kartlik naine valmistas talle 
jooci glaubersoolast. Siis asus Moser jälle tegevusse 
oma kavatsetava kõne kallale, ja ägedate liigutuste 
mõjul avaldas siis ka arstim soovitud mõju. 

Teisel päeval korjas ta, sünge ja tähtis, rahvahulga 
enda ümber. Neil viimastel päevadel tuli tihtipeale 
laiali ajada korrarikkujaid ja meeleavaldajaid; kohe 
ilmusid ähvardavalt hertsoglikud valveohvitserid, polit- 
seinikud, jalaväehusaarid. Ajakirjanik tundis end juba 
toorelt  kinnivõetuna, veetuna kasemat:ide igavesse 
öösse. Kuid ta võttis kokku terve oma julguse ja jätkas 
krampliku surmapõlgusega kõnet, kui tai äkki sisikond 
tühjaks muutus, .näpistas ja torkis. Kas tuli see eelmisel 
õhtul sissevõetud rohu järelmõjust, või sellest, et ta 
iseloom siiski läbi murdis vägivaldselt kättevõidetud 
vaprusest; ta oli sunnitud taganema väljakult, saadetud 
hertsogi poolehoidjate pilkavatest pilkudest ja võistleja 
kuulsuseta. Järgmisel päeval pidas ta siis Marie Auguste 
amarantusevärvilises ' kabinetis hertsoginna ja Magda- 
len Sibylle'i ees oma kõnet, et niipalju kogutud tuld ei 
läheks kaduma päris asjatult. Magdalen Sibylle istus 
lihtsalt, leplikult ja veidi kehakana, kuid Marie Auguste, 
valge ja õhuline oma negližees, lehitses ,,Mercure 
Galant'i“, ässitas vahel salaja, kelmikalt naeratades 
oma tibatillukest hiina koera vastu kõnele:a jalgu; kuid 
see, olgugi veidi higistav, ei kaotanud oma mõttelõnga. 

Oma hädas ja surutuses otsustas kodanikkond saata 
veel kord hertsogi juurde saatkonna, et veel kord kopu- 
tada tema südametunnistusele tõsiselt kuid alama 


1 Amarantus — (ladina k.) rebaseheinad. 


(Tõlkija märkus) 

alandlikkusega. Et Karl Aleksandrit mitte ärritada, ei 
saadetud üheteistkümne-komisjoni liikmeid, sest isegi 
ainult nende nägemine ajas Karl Aleksandri marru, 
vaid kolm vaikset kodanikku, auväärset välimuselt ja 
tundemeelelt. Nad sõitsid Ludwigsburgi, kus hertsog 
relvastumist kiirustas. Enne lossi minekut võtsid nad 
võõrastema;as veidi suupistet ja klaas veini. Uks nen- 
dest ütles: ,,See on väga väike kosutus nii raske käigu 
eel.” — ,Kui hertsogi tuju on niisama sünge kui tänane 
päev,” ütles teine, ,,siis ei paista meile päikest!” — ,,Olgu 
kõik jumala teha!” ütles kolmas. 

Saali ukse ees, kus Karl Aleksander saatkonna vastu 
võttis, istus Otman, mustjaspruun. Ta kuulis ebaselgelt 
vihast - nohisevat, kähisevat = vürstihäält: = ,,Ketserid, 
mõrtsukad, riigireeturid!” Siis jalgade trampimist, ' mis 
aegamööda vaibus. Mõne minuti pärast nägi ta mehi 
juba väljumas, enne kaks, õige pea ka kolmas. Ta nägi 
ka väga hästi, kui hirmunud ja segaduses nad olid, ta 
vaatas neile järele oma suurte pruunikate loomasilma- 
dega ja ta naeratas vaikselt ning sügavalt. Rutates 
läksid mehed trepist alla, hüppasid ootavasse tõlda, ei 
raisanud aega väljakukkunud bareti ülestõstmiseks. Nad 
istusid vaikselt sõidu kestel, ainult kõige vanem palus 
kord kuuldavalt ja suures hädas: ,Issand Seebaott, 
kuristikust kisendame meie sinu poole, lase tulla meile 
abi sinu mägedest.” Stuttgardis olid paljud ootamas 
saadikute tagasisaabumist. Kui nad nägid nende nägusid, 
läksid nad laiali norus päi ja rõhutud rinnaga. 

Hoopis teisiti kui hertsoglik maa-ala, protestisid vabad 
linnad katoliiklaste sepitsuste vastu. Eriti Esslingenis 
sõimati ja pilgati Karl Aleksandrit avalikult päevast 
päeva. Siin oli suurim hertsogiriigist emigreerinute 
koloonia, mis koosnes rõhututest, ebaseaduslikult paljaks- 
röövitutest, väljaaetutest. Siia oli põgenenud Johannes 
Kraus, siin istus Michael Koppenhöfer, igivana Christoph 
Adam Schertlin, keda veel ainult vihkamine püsti hoidis. 
Kõigil neil oli sööbiv, sisikonda ärritav pilge, mürgised, 
hõöguvad, loitvad kõned. Paar hertsogi poolehoidjat 
lukutas enc pelglikult oma majadesse; mõningad läbi- 
sõitvad kašoliiklastest reisijad peksti läbi. Esslingeni 

kodanikkude pojad, pärast seda, kui nad olid teinud 
võõrastemajas kassikontserti, tahtsid lintšida äriasjus 
linnas viibiva ekspeditsiooninõuniku, endise ko jafiskal 
Fischeri, errulastud Süssi armukese Sophie Fischeri isa; 
ainult suure vaevaga suutsid linnavahid kaitsta voodist 
väljahirmutatud, hädavaevalt riietatud meest; suure 
rutuga viisid nad rasvase, lotendava kojafiskali linna 
piirkonnast välja. 

Skandaaliks ja avalikuks kokkupõrkeks hertsogiga 
läks asi patukahetsuse- ja palvenädala pühapäeval. Eel- 
misel ööl olid noormehed silma kinni pigistava politsei 
juuresolekul sidunud häbiposti külge kaks õlgedest 
nukku, mis kujutasid hertsogit ja juuti, ning lisanud 
juurde laimavaid, rõvedaid pealkirju. Terve pühapäev 
vaatles kogu linn seda häbitegu naerdes, röökides, 
tõgades, kisades, vilistades, vastu reisi patsutava mõnu- 
susega, alates raugast kuni poisiklutini. Õhtu eel korral- 
dati siis tuleriit, aheldati nukud pidulikult sinna külge, 
paar nendest piltidest, mis kujutasid Karl Aleksandrit 
oma seitsmesaja mehega ründamas Belgradi, määriti 
roojaga, seati nukkude külge ja lõpuks süüdati kõik 
põlema naeruvääristava tseremoonia saatel. Lõõskavalt 
põlesid nukud, lõikavalt kriiskas vaimustatui rahvas, 
keerutas end, müksas üksteist, kõverdus hõiskavast, 
marulisest heameelest. 

Rahva hulgas seisis noor Michael Koppenhöfer, tugev- 
sinised silmad pruunjas näos põlesid vaimustusest, ta 
hingas sügavalt: oh, et kõigi türannide lõpp niisugune 
oleks! Rahva hulgas seisis vana Christoph Adam Schert- 
lin, tema kõhnas kaelas ragises tumedalt, tema pilliroo- 
kepp kopsis rütmiliselt vastu maad, nagu tantsides, tema 
muumiapruun, murenenud nägu hiilgas metsikust vihast. 
Rahva hulgas seisis ilus ja võõras Johann Ulrich Schert- 
lini abikaasa, prantslanna, waldenslane, ta oli vaeselt 
riietatud, tema mees oli nüüd täiesti alla käinud, joomar 
ja kodutu, kuid naine hoidis väikese punase suuga pead 
püsti nagu ikka. Piklikkudest silmadest vaatas ta kõrgi 
pilguga huilgavale, kriiskavale rahvale, kes põletas 
nukke ja algupärandite ees tõmbas küüru selga; tema 
kõrval seisev naine pöördus tema poole mõne sõnaga; 

ta vaatas teisele võõralt, põiglikult ülalt alla, ei vas- 
tanud midagi, lahkus pikkamööda väljakult suursuguste, 
uhkete, kõrkide sammudega. 


Suures, kaines, lagedas Beata Sturmini toas istusid 
pimeda pühaku ümber Magdalen Sibylle, Johann Konrad 
Rieger, jutlustaja, tema vend Immanuel, ekspeditsiooni- 
nõunik, ja magister Schober. Magdalen Sibylle oli riie- 
tatud havihalli kleiti, väga kallihinnaiisse riidelt ja 
väga lihtsesse tegumoelt ning lõikelt. Ta oli muutunud 
tüsedamaks, tugevsinised silmad tuhmimaks, pruunjad 
põsed lõdvemaks, kõik liikmed loiumaks. Kergelt ras- 
vunud ja peaaegu rahul olles istus ta seal nagu kodaniku 
naine ja kuulas tähelepanelikult linnadekaani, kes rää- 
kis oma jutlusest, selle suurest jumalale meelepärasest 
mõjust ja kordas sellest katkendeid nüüd veel kõlava- 
malt, veel paremini harjutatult. 

Tagasihoidlikult istus oma nurgas Jaakob Poiykarp 
Schober. Vaene, tagaaetud inimene, kannatades oma 
kahepalgel:se koha pärast Süssi juures, oma südame- 
tunnistuse siia-sinna kõikumise pärast, tahtis leida siin 
vähe rahu omaenda rinnas laiuva rahutuse eest. Ta oli 
riiminud luuletuse, milles ta võrdles end Johanna Hullu- 
meelse mehega. Toda, asetatuna kirstu, vedas vürstinna 
läbi terve maa, laskis südame asemele surnule panna 
tiksuva kella, et teeselda eiu. Nii tiksus magistril ikka 
edasi südametunnistus; ainult siin, vaiksete, vagade 
vendade ja õdede juures leidis ta mõnevõrra rahu. Ta 
vaatas oma nurgast jutlustajale, kes sammus edasi- 
tagasi, dexlameerides hingestatult, ta vaatas temalt 
pimedale pühakule, kes kükitas, leebe, hall, värvitu, 
ja kuulas, ta vaatas temalt ekspeditsiooninõunik Imma- 
nuelile, kes hardunult rippus oma suure ja tähtsa venna 
huulte küljes. Kuid ta nägi oma nurgast ka seda, 
kuidas kogu aukartuse juures kõhetu, tagasihoidliku, 
hoolimata tema silmatorkavatest vurrudest silmapaist- 
matu mehe silm pikapeale vennalt ära pöördus, libises 
üle Magdalen Sibylle'ile, viibides looma andumusega 
temal, kes kehakalt, peaaegu matroonlikult seal istus, 
suured, veidi rasvunud ja siiski lapselikud käed loiult 

laia, havihõbedase kleidi võimsas rüpes. Ta nägi seda 
alandlikult ihalevat pilku, ta mõistatas seda pilku ja 
pikapeale nägi ta teed, kuidas raske, jumalale meele- 
pärase teoga vähe leevendada oma südametunnistuse 
piina. Kas ei olnud tal kindlat õigust preilile, keda ta 
oli kombekalt ja alandlikult austanud pikkade Hirsau 
aastate vältel? Kuid ta alistub, nii raske kui see temale 
ka on, ei anna enam voli oma soovidele, ta loobub ja 
jätab härrale ning vennale Immanuel Riegerile tee täiesti 
vabaks. 

Vahepeal oli linnadekaan lõpetanud oma jutluse ja 
jutustuse ja nüüd juhtus midagi ootamatut. Nimelt 
ütles Magdalen Sibylle ja pealegi suure endastmõisteta- 
vusega, mingi kõhklemise ja peenutsemiseta, et ta on, 
mõjutatuna armsa venna Jaakob Polykarp Schoberi 
eeskujust, teinud ka omalt poolt värsse. Ja nüüd loeb 
ta vendadele ja vagale õele ette oma laulud. Mida ta 
siis ette luges, olid tundetud, kurvad, labased, kehvad 
ja läägelt moraalitsevad riimitlused. Kuid pealtvaatajad 
ei pannud tähele nende poeemikeste tühisust, lasksid 
endid lihtsalt ja ausalt haarata, ja ekspeditsiooninõunik 
Immanuel Riegeril jooksid leebusest ning austusest 
pisarad üle vurrude. 

Kui minema hakati, seltsis magister ekspeditsiooni- 
nõunikuga. See unistas Magdalen Sibylle'ist oma kainel, 
abitul kombel. Siis võttis Schober end kokku, neelatas 
ja teatas teisele väga liigutatult oma otsusest ja loobu- 
misest. Ekspeditsiooninõuniku kahvatud silmad niiskusid, 
oma peene, liigutusest peaaegu halvatud häälega küsis 
ta sõbralt, kas see uskuvat, et siin mingisugune võimalus 
oleks; kui ta oma silmad tema poole üles tõstvat, kas 
ei pööravat see suur, ilus naine nii suurest jultumusest 
imestanult ja võõrastava laitusega end temast ära? 
Kuid Schober arvas, et ta tohib sõpra lohutada, ja see 
oli õnnelik. 

Magdalen Sibylle kuulas tema kogelevat ettepanekut 
tõsiselt, kuid mitte vastumeelselt. Ta palus endale mõt- 
lemisaega, istus siis, et vastata värssides. Istuda nii- 
moodi kirjutuslaua juures, oodata riimi ja rütmi, need 
olid nüüd tema parimad tunnid. See kandis, see tõstis, 

see alistas. Uduselt, ähmäselt mõtles ta: Enne oli sõna — 
sõna on jumal. Kui veetlev lasta end kanda voolavast 
sõnast, ujudes riimis ja värsimõõdus, sukelduda lõpma- 
tutesse unelmatesse, jumalasse. Maailmas polnud korda, 
mõõtu ega õigust, see oli metsik, rumal, mõttetu, räpane. 
Siin oli mõtet, õigust ja puhtust, siin sai leebelt üle 
libiseda kõigest ülestuhnivast, üle pori ja ähvardava 
sügaviku, sulistada, kergelt unistada. Kuumus, mis mõnel 
enne verd mürgitas, auras siin süütult-leigelt ja mõnu- 
salt ära siledas, hõljutavas üles-alla käimises. Maailma 
mäetipud ja kurised tasandusid lamedatesse, väga kur- 
rektsetesse aleksandriinidesse. 

Nii istus ta ka täna, vastates Immanuel Riegerile. 
Tema mõtted ja loiud kihud libisesid leebelt üles-alla. 
Ummardusid' lõpuks pärast paljusõnalist, üksikasjalist, 
halba, tõsist poeemi enne viivitavaks, siis ikka kindla- 
maks jah'iks. Riimid ladusid pikalt ja üksikasjaliselt 
riita kõik põhjendused poolt ja vastu, sukeldusid sõna- 
valingusse vabadusest ja vastutusest, kiitsid seadust, 
korda, vaikust, kindlustatud rada. 

Tõsi küll, ajal, mil ta kirjutas neid tarku, ükskõikselt 
siiraid mõtisklusi, tuli hetk, mil äkki riim ja rütm üles 
ütlesid. Lõpmatus, kurvas väsimuses vallandusid tenia 
liikmed, ta nägi endal kaarjaid, lendlevaid silmi, tundis 
end tungivast, veenvast häälest meelitatult ülepiserda- 
tuna nagu mõnusast leigest veest, mõneks sekundiks 
tundis ta, missuguseks viletsaks ja sisutuks aseaineks oli 
tema alp poeeditsemine. Kuid ta lükkas niisuguse tun- 
netuse halva kiusatusena kiirelt kõrvale ja süngemaks 
muutuva kindlameelsusega, peaaegu fanaatilise kiindu- 
musega kainusse, kirjutas ta värsid lõpuni. 

See preili Weissensee abielu, kuigi tema kodanlikuks 
muutumine oli juba enne tähelepanu äratanud, üllatas 
siiski. Hertsog vihastus, et niisugune rumal, väike 
pedant ja alamaastmeline ametnik istub ametlikult tema 
järelroa laua juures. Kuid kitsi ei olnud ta iialgi olnud 
ja ta kinkis Magdalen Sibylle'ile kihlusteks Würting- 
heimi mõisa, mis oli kuulus oma suurepäraste puuvilja- 
kasvandustega. Isegi Süss ärkas ehmudes oma ikka 
ühtlaselt publitsevast hõõgumisest. Nii oli see maailm; 

kõige tuum, mis oli algul ja väljastpoolt paistnud nii 
jõulisena ja oli magusait sätendanud, osutus rumalaks, 
väikeseks, lagedaks, hapuks, viletsaks. Kas ei olnud 
muide Karl Aleksander ka selle sõtkunud porri ja iga- 
päevasesse madalusse? Näe nüüd! See küll >2olnud 
tema eesmärk, kuid lõpuks vabastab ta maailma ühest 
halvast ja kardetavast loomast, kui ta vaid järgib oma 
isiklikule vaistule ja seadusele. Et Magdalen S:bylle'i 
langemises ka tema oli süüdi, e: tulnud talle pähegi. 
Ta laskis saduldada mära Assjadahi, uhkelt ja suures 
hiilguses ratsutas ta Magdalen Sibylle'i lossikesse, sünge, 
metsik suurelisus hoovas mehest, kes kibesturult ja 
lõhestatult veel viimast korda laskis mängelda tervel 
oma üliviisakusel naise ees. Magdalen Sibylle toibus 
ainult pikkamööda ja alles päevade järel selle onnesoovi- 
külaskäigu tagajärjel tekkinud segadusest. 

Weissenseele lausus hertsoginna, vilkalt ja kergelt 
pilkavalt tulid sõnad väikeses: punasest, punnitatud 
suust: ,,Paistab, et teie, armas ekstsellents, ei ole rahul 
Magdalen Sibylle'i valikuga?” Ja pöörates Weissensee 
poole oma ilusa, sisalikuga samaneva näo, mis säras 
matilt kiirgava musta juukse all vana, õilsa marmori 
värvilisena, naeratas ta kelmikalt. ,,Või oleks ta pidanud 
abielluma koguni meie hoovijuudiga?” 

«Jah, Hiilgus,” ütles Weissensee. ,,Sada korda meelsa- 
mini.” See kõlas peene, armastusväärse isanda suust nii 
kibedalt ja maruvihaselt nagu karjatus, et hertsoginna 
vaatas uudishimulikult ja veidi segadusse sattunult üles 
ja pärast lühikest vaikust hakkas rääkima muust. 


. Ooteruumis sulges kammerteener Neuffer ukse hert- 
sogi kabinetti astuva Süssi järel. Siis kohe, otse fnants- 
direktori selja taga muutus tema teenrinäo liikumatus 
ja väärikus hirmuäratavalt ja peaaegu tundmatuks 
tegevalt tooreks, mühaklikuks, jõuetuks vihaks. Juut! 
Ikka juut. Hertsog oli küll kord, kui Neuffer teda lahti 
riietas, mõttetus vihahoos vahutanud, et ta saadat juudi 
kindlusesse, laseb tal kolm aastat lihvida kuule ja siis 
laseb tema üles puua. Kuid mis see aitas! Maa asevalit- 
sejaks oli ja jäi ikkagi juut. Hertsog sõimas tema nöu- 

andeid, kiitis teisi! Kuid kui tuli tegutseda, tegi ta ikkagi 
seda, mida juut talle sisse puhus. 

Teises ooteruumi nurgas kükitas vaibal mustjaspruun. 
Ta oli" hästi märganud, kuidas kammerteenri nägu oli 
silmapilguks heitnud endalt ametirüü, ja päris südame 
põhjas tundis ta lõbu oma kristlastest kolleegide mühak- 
likust alastiolekust. Kuid ta püsis hääletult, uniselt, loo- 
mataoliselt kükitades, kinnise näoga. 

Samal ajal esines Süss hertsogile ettekandega. Täna 
kahe päeva pärast tahtvat vandeseltslased pihta hakata; 
kõik ettevalmistused olevat lõpetatud. Ametlikult pidi 
hertsog ära reisima, kõigepealt, et teha ülevaatust temale 
kui riigi feldmarssalile kuuluvates Kehli ja Philippsburgi 
kindlustes, siis konsulteerida oma jala pärast Danzigi 
meediku Hulderopiga, selle aja suurima ortopeediga. 
Enda äraoleku ajaks määras Karl Aleksander asendava 
valitsuse: hertsoginna eesistumisel, — kes endale selles 
osas väga väärikana ette tuli —, ministrid Scheffer, 
Pfau, linnanõunik Lauz, kindralid Remchingen ja Röder. 
See valitsus pidi teostama Karl Aleksandri äraolekul 
riigipöörde: pärast kõigi maa strateegiliste punktide 
enda kätte haaramist tuli seadusega teada anda katoliku 
usu üheväärseks tunnistamisest, kodanikkude relva- 
pidamise keelust, paljude põhiseaduse paragrahvide 
maksvusetuks tunnistamisest, pihipenni sissenõudmisest, 
sunduslikust hõbeda äraandmisest hertsoglikule raha- 
pajale ja veel muust selletaolisest. 

Süss kandis veel kord kokkuvätlikult ette, millest 
olenes kõik: hõõrumisteta, võitluseta projekti teosta- 
mine üheainsa öö vältel. Karl Aleksander lahkub maalt 
põhiseadusega piiratud hertsogina ja väheste tundide 
järel kutsutakse ta tagasi absoluutse isevalitsejana. Kui 
aga teostumine venib pikale ja sinna vahele tekivad 
hõõrumised, võitlus, verevalamine, siis on kõik kadunud, 
siis on olnud õigus viivitajatel ja kõhklejatel. Sest oli 
võimatu veel rohkem painutada põhiseadust kui see 
juba oli painutatud; ka kogu jesuiitliku kunstiga ei saa- 
nud sealt enam midagi välja urgitseda. Jäi ainult üks 
tee, murda põhiseadus, kuid seda ei saanud teha pikka- 
mööda, seda tuli saavutada ainult ühe öö pingutusega. 

Kui see ebaõnnestub ka kõige väiksemas pisiasjas, si:s 
oli paljas vägivalla tarvitamise tõik näidanud, kui väga 
tunti end olevat ebaõigluses; corpus evangelicorum 
sööstab kallale, põhiseaduse piirid piiritellakse siis veel 
kindlamalt ja kitsamalt. Kuid, kui läheb võitluseks enne, 
siis peab arvestama, et põhiseaduse parteil on liiga palju 
ja liiga võimsaid poolehoidjaid riigis. Õnnestunud äkk- 
rünnakut tunnistavad ühed muheldes, teised hambaid 
siristades. Ta on olnud seni ikka tasase? pikaldase tegut- 
semise poolt, kuigi teised on tahtnud toorelt kallale 
tormata, kuid sel juhul oli üksainus võimalus, avalik, 
kinnihaarav, otsustav, mis kandis ühes ja samas rüpes 
õitsengut või kadu. 

Sundiva loogikaga, asjalikkusega, teaduslikult seletas 
Süss seda veel kord hertsogile. Tuliselt ja kõneosavalt 
seletas ta siis üksikasjaliselt, kuidas, praktilisi kaalui- 
lusi mitte arvestades, see idee saaks ära rikutud, see 
suurepärane idee vürstliku võimu jumalikkusest, kui se2 
enne saab ribastatud ja ära näkitsetud tülidega, protsessi- 
riugastega ja väikeste kokkupõrgetega kodanliku kaardi- 
väega ja naeruväärse, armetu pisivõitlusega. Siin oli 
tõeliselt küsimuses: emba-kumba, kas pöördus hertsogi- 
riik loomupäraselt tagasi oma vürsti juurde, või oli see 
aine selleks liiga halb, et seda suuri ideed saaks selleš 
lõpuni välja arendada. 

Karl Aleksander seisis rõhuvas, lämmatavas vihas. 
Juudil oli õigus nagu ikka, ja ta oli seda hästi öelnud. 
Kuid, kui sügavale vaatas ta teise sisse! Lahti, lahti tuli 
temast saada, igavesse pimedusse tuli ta saata! Ja mida 
oli ta siin veel öelnud: see aine olevat liiga halb sellele 
suurele ideele? Mis aine? Oli ju endastmõistetavalt või- 
matu, et projekt võiks ebaõnnestuda; kuid siiski: mis- 
sugune aine oli liiga halb? Maa? Või — kas julges ta 
seda tõesti, see juut? — või tema, vürst? Muidugi, julges 
ta seda! Tema viisaka, orjaliku lõusta taga peitus pilkav, 
narrivalt häbematu, õlgukehitav, ärritav kahtlus. See 
seisis häbitult jultunud mässajaist kõrgemal! See oli sada 
korda hullem kui need härjaturjalised lollid parlamendi 
mässuõhutajad! Need olid põikpealised eeslid! Kuid see 
naeratav, viisakas oli teadlik, ja tema edevalt naervad, 

hätematud kahtlused tungisid mürgitades sisemusse. 
Lahti temast! Mitte millekski pidi ta muutuma! Igaveseks. 
pidi ta pimedusse minema! 

Kas Teie Hiilgus on nüüd märgusõna kindlaks mää- 
ranud?” küsis kalk, asjalik juudi hääl. 

“Jah,” ütles Karl Aleksander lühidalt, järsult, sõja- 
väeliselt. ,See on: Attempto!“ 

Hämmastunult, väikese tunnustava naeratusega vaa- 
tas Süss üles. ,, Attempto! Mina julgen seda!” See oli häbe- 
matu, julge, peaaegu geniaalne nali. ,, Attempto! Mina 
julgen seda!” oli öelnud Barti Eberhard siis, kui ta esime- 
sena saksa vürstidest oma maale andis põhiseaduse. 
«Attempto! Mina julgen seda!” oli suur pealkiri selle 
vürsti tunnusel, seedritüvel, mille ta oli kaasa toonud 
ristisõjast. Niisugusena rippus tema pilt kõikjal hertsogi- 
riigis. Selle julge hüüdlausega oli ta endalt maha pannud 
suurema osa oma võimust ja selle tagasi andnud rahvale. 
Kui keegi maal muidu sõnagi ladina keelt ei mõistnud, 
siis seda ,Attempto't!“ mõistis ta; sest see oli põhi- 
seäduse ja kõigi kodanikkude vabaduse alus. Ja selle- 
sama ,,Attempto! Mina julgen seda!” valis nüüd Kari 
Aleksander märgusõnaks, selleks et purustada sama esi- 
isa loodud põhiseadus, et haarata võim jälle endale, 
täiesti väljakujunenud demokraatia asemele kehtestada 
täielik isevalitsus. Välk ja pauk! Selleks oli vaja nii- 
sama palju vaimukust kui julgust. See Karl Aleksander 
oli siiski mees! 

Ulevas, meeliülendavas, rindaavardavas rõõmutundes 
läks Süss koju. Te:na oli selle mehe selleks teinud, oli 
süüdanud temas tule, oli ägedast, kirglikust, metsikult 
toorest lihatükist sõtkunud vürsti. Oh, tema tee oli 
ikkagi oige. Kui mähaklik ja kohtlane olnuks talle too- 
kord kõrisse kinni hüpata. Nüüd oli tema oma ohvri 
valmis nuumanud, ülendanud, teinud selle aukartust- 
äratavaks ja väärtuslikuks. Nälginud looma vastuvõtmi- 
sest keeldusid nii preester kui ka jumal. Ohvriga, kelle 
verd ta nüüd pakkus, ei jäänud ta häbisse. 

Ta sammus oma <abinetis edasi-tagasi, erutatult, puhe- 
vi, kõik küünlad põlesid, ka kõrvalolevais tubades. Mida 
oli öelnud rabi Gabriel? Igal peol, mida teie korraldate 

surnu auks, tõuseb ta üles, iga temale pühendatud pilcli 
ümber hõljub ta, kuuleb iga sõna, mis kõneleb temast. 
Ta oli kutsunud surnut kõigi oma mõtete, vere ja närvi- 
dega; kuid ta ei olnud tulnud, ainult aimata coli ta või- 
nud teda hämaruses ja udus. Nüüd korraldab ta temale 
ohvripeo, millele ta peab üles tõusma. Mitte ainult ihu- 
likult ei ohverda ta talle seda hertsogit, vaid ta on tema 
hinge niimoodi prepareerinud, et see täpselt samal silma- 
pilgul eraldub tema kehast, kui see oma kõrkusest 
õitsema puhkeb. Ja suurelise hing moondub tuleks; 
tules tõmbleb see närudeks, tuhandeid kordi kistakse see 
puruks igas sekundis, — uue igaviku läbi. Tõuse üles, 
Naeni! Tõuse üles, laps, minu parim, minu puhtaim, oru 
liilia, tõuse üles! Ühe purukspaisatud kuningriigi kildu- 
dest ehitan ma sulle mälestussamba, ma ohverdan sulle 
ühe vürsti, ühe hinge kehastan ma igavesti tõmblevasse 
tulle! Nii kutsun ma sind, Naemi, minu laps! Tõuse üles! 
Tuvi kaljulõhes, peidetud veerel! Lase mul näha sinu 
kuju, lase mul kuulda sinu häält! Sest sinu hääl on magus 
ja armas on sinu kuju. 

Ta peatus, kutsus end tagasi tõelikkusesse. Ah jaa, 
see pidi ju veel sündima. Ta ei tahtnud, mitte mingil 
tingimusel ei tahtnud ta, et see võiks näida, nagu seoks 
tema oma taotlusi Karl Aleksandri vastu mingisuguse 
isikliku kindlustuse või isegi kasudega iseenda jaoks. Ta 
ei tohtinud lasta kerkida kõige väiksemalgi kahtluse!, 
mitte kellelgi ja ka mitte iseendal. Kui see oli kasuks 
maale, siis oli see kõrvaline küsimus, mida ei pea taotel- 
dama, ka mitte välditama; iseendale igal juhul tahtis ta 
iga võimalikku sellest saadavat kasu juba ette ära hävi- 
tada. Ta oli nüüd siin, et selle Württembergi vürsti Karl 
Aleksandri südant nuumata rasvaseks ja kõrgiks ja siis, 
kui see süda kõige rasvasemalt end täis on ja end paisu: 
tab, litsuda see puruks. Selleks ohverduseks ja lepitu- 
seks oli ta siin. Mis siis tuli, ah, kui kauge see oli ja kui 
tühine! 

Ta käsutas magister Schoberi enda juurde. See ilmus, 
ärahirmunud, une pealt segatud, kartusega, et finants- 
direktor tahab ajada teda uutesse südametunnistuse 
piinadesse. Õnnetu, järelelohisevas öökuues, sest Süssi 

käsk ei olnud andnud talle aega riietumiseks, ümmar- 
guste, pelglikkude lapsesilmadega seisis ta oma pere- 
mehe ees. Süss oli elav, mõnusas tujus, heatahtlik nagu 
juba ammu mitte. Ta päris magistri luuletuste järele, 
miks kirjastamine nii kaua viibivat, raha olevat trüki- 
kojale juba nädalate eest ära saadetud. , Kuidas suvatses 
Teie Hiilgus magada?” küsis papagoi Akiba. Magister 
Ekitas midagi, et ta istuvat juba korrektuuride kallal ja 
kahe-kolme nädala pärast saavad laulud puhtalt trüki- 
tud. Käändudes äkki kõrvale, pani Süss oma käe tema 
Clale, kõverdas kavalalt muheldes huuli, ütles sõbra- 
Likult, heatujuliselt: , Ta on, kurat võtkul halb protestant, 
magister.“ Ja kui värisev ainult arusaamatut kogeles, 
jätkas Süss: , Mina oma arvestava juudimoraaliga oleksin 
tama asemel öelnud: Kui mina juudi reedan, siis reedan 
ma ainult üheainsa ja pealegi ainult ühe juudi; kuid kui 
ma juuti ei reeda, siis reedan ma ühe miljoni evangeel- 
seid kristlasi. Ja siis oleksin ma läinud ja oleksin sele- 
tanud Sturmile ja Jägerile või muidu mõnele üheteist- 
kümne-komisjonist terve loo viimse juuksekarvani. Ma 
pean ütlema, magister, et ta on niivõrd truu ja peene- 
tundeline, et see haiseb juba taevani.“ 

Jaakob Polykarp Schober seisis lohakalt heledate küü- 
nalde all, ei julgenud pühkida halastamatut higi, mis 
tilkus üle tema kahvatu, paksu lapsenäo, vahtis ümmar- 
guste lollide silmadega juudile ainiti otsa. ,Nüüd peab 
ta mind küll hulluks?“ küsis juut viivu aja pärast 
heatahtlikult. ,,Ei, magister, ma ei ole sugugi hull,“ ütles 
ta jälle pärast vaikimist, kuivalt. ,,Või vähemalt mitte 
rahkem kui iga teine.” 

Heledalt valgustatud ruumis oli surmavaikus. Väljast 
kostis öövalve raskeid samme. Süss oli istunud, tõmbus 
looka nagu kergelt külmetades, kuigi toad olid üle- 
köetud, näis, et ta on unustanud liikumatu, kummaliselt 
kägardunud, ebamõnusas asendis seisva Schoberi. Taht- 
matult alustas ta uuesti: ,Ma tahan teda välja aidata 
tema dilemmast. Mingu tema parlamendiisandate juurde, 
õelgu tema nendele: aeg on öö vastu teisipäeva, märgu- 
sõna: Attempto. Ja kui isandad tahavad verevalamist ära 
hoida, niimoodi et tema projekt kokku variseb nagu 

marionett, kui traat on läbi lõigatud, siis saatku nad 
esmaspäeva õhtul saatkond Ludwigsburgi. Mamelukk 
ootab neid vasaku tiiva kõrvalsissekäigu juures ja viib 
nad hertsogi juurde.” 

Schoberil pundusid silmad tähelepanekust, taipamatu- 
sest ja erutusest, kui Süss temale seda seletas asjalikult 
ja üksikasjaliselt. ,Tingimuseks on,” jätkas Süss niisama- 
suguse asjaliku külmusega, ,ja seda peab ta minule kätt 
andes vanduma, et iialgi ükski inimhing teada ei saa, 
et mina seda temale ütlesin, või teda isegi saatsin.“ 

«Ekstsellents,” kogeles lõpuks Schober, ,,ma ei saa 
sellest aru, ma ei saa sellest mitte kuidagi aru. Ma olen 
nii õnnelik, et Issand on teid äratanud ja et teie tahate 
päästa evangeelset usku. Kuid kui ketserlik projekt 
nurjub ja ei teata, et teie olete selle nurja ajanud, siis 
korraldab ometi, Teie Armulikkuse loaga, maavalitsus 
kõigepealt teie vastu kriminaalprotsessi. Ma ei ole tugev 
in politicis, kuid hertsog ei saa siis teid kaitsta.” 

»Ei, hertsog ei kaitse mind,” ütles Süss kuivalt. ,Hea 
küll, magister,” lisas ta leebelt, mahedalt, peaaegu isa- 
liKult juurde. ,Lugu on liiga eriskummaline. Katoliku 
hertsog tahab evangeelse maa teha katoliiklikuks ja üks 
juut läheb meelsamini otse võllasse, kui et laseb sellel 
sündida. Seda ta ei suuda kokku riimida, olgugi et ta 
on nii väga suur poeet.” 

Taarudes, nõrkade põlvedega ja lokiseva öökuuega 
hiilis Jaakob Polykarp Schober pärast seda jutuajamist 
läbi maja pimedate koridoride. Oma toas aias teda rahutus 
edasi-tagasi kuni hommikuni. Ta ei näinud selgelt, kõik 
oli täis suitsu ja udu. Kuid niipalju oli kindel: jumal 
oli teda siiski märganud ja välja valinud. Ta lohistas 
end rahütult läbi toa, öökuue ääris ja tutt pühkisid 
põrandat. Vana mustjashall kass ärkas üles, saatis teda. 
See oli hellitatud» vana kass ja tahtis, et magister võtaks 
teda sülle või voodisse nagu sageli, ja ta näugus. Kuid 
magister kõndis edasi-tagasi ega kuulnud kassi. 

Kui magister oli läinud, sirutas juut end, paljastas 
oma tugevad hambad. Ta peatus hertsogi pildi ees, mis 
rippus tema kirjutuslaua kohal, millele Karl Aleksander 
oli oma käega, väga armuliku pühendusega oma vägi- 

valdsed suletõmbed alla kirjutanud, ütles tasa: ,,Juma- 
laga, Louis Guatorze! Käi minema, saksa Achilleus!“ Ja 
veel kord metsikumalt: ,Käi minema, saksa Achilleus! 
Jumalaga, Louis Ouatorze!“ 

Ta ei mõelnud enam lapsele. See oli tehing tema ja 
Karl Aleksandri vahel, lapseta. Ta ujus südant ja meeli 
täitval tumedal, violettpunasel merel. Kuidas see kohi- 
ses! Kuidas tungis see kõrvu ja sisemusse! Kuidas see 
lõhnas metsikult ja õndsalt uimastades! Ta kuulis 
surmani tüssatud vürsti vihakarjet, nägi mehe verist 
pilku, kelle käest ta lõi välja selle jõulise, taltsutamatu 
elusaavutuse just siis, kui see tahtis hinge tõmmates 
sõrmedega selle ümbert kinni haarata. Oli jumalik panna 
põlv vaenlase rinnale, magus ja jumalik oli panna pöial 
vaenlase kõrile, kui suu ahmis Issanda õhu järele, kokku 
suruda tugevamalt, päris pikkamööda, silm pilkavalt, 
võidukalt kiindunud teise surevasse. Seda nimetati ela- 
miseks! See tasus elada! 

Tema metsikusse unistusse libises äkki kehaliselt, 
hääletult ja ehmatavalt üks inimene. Otman, mustjas- 
pruun. Ta kummardas, teatas, et hertsog on andnud 
Remchingenile käsu. — Missuguse käsu? — Nime- 
kirja. — Ah nii, vahistamiseks määratute nimekirja, 
mille Süss oli hertsogi jaoks koostanud. Kuid miks laseb 
Kari Aleksander keskööl teatada talle niisugusest tähtsu- 
setust asjast? Tõenäotu. Kindlasti on mustjaspruunil 
teatada midagi olulisemat, salajasemat. Tähelepanelikult 
vaatas Süss tema kinnisesse näkku. Siis hakkas Otman 
loetlema nimesid. Johann Georg Andrea, Johann Fried- 
rich Bellon. Nojah, vahistamiseks määratute nimekiri, 
täpselt tähestikuliselt koostatud. Kuid mida peab see siis 
tähendama? Tema ju teadis seda, ta oli ju ise koostanud 
selle nimekirja. Mustjaspruun luges edasi: Friedrich 
Ludwig Stöfflen, Johann Heinrich Sturm, Josef Süss 
Oppenheimer. Süss ei liigutanud end. Ka mustjaspruun, 
nimestik kokku murtud, ei rääkinud enam sõnagi, kum- 
mardas, läks. 


hammaste, naeratas. Oli tore saada veel see kinnitus. 
"Ta oli südame põhjani lõbustatud. Teravmeelne, jumal 

teab, oli see Karl Aleksander. Oleks ta vähemalt 
Remchingenile andnud eri käsu tema vahistamiseks. 
Kuid nõnda, teda lihtsalt, üldiselt lisada juurde nime- 
kirjale, tema enda nimekirjale, mida ta oli ise koostanud, 
see oli — suveräänselt teravmeelne. Ta nägi mõlemat, 
hertsogit ja Remchingeni, kuidas nad istusid koos, kum- 
mardasid üle nimekirja, kuidas hertsog oma jämeda, 
vägivaldse käekirjaga juurde määris: Josef Süss Oppen- 
heimer, finantsdirektor. Kuidas nad siis, vürst ja tema 
kindral, teineteisele silmi vaatasid, hertsog sõnatult, 
öelalt muheldes, Remchingen laialt irvitades. Hea Karl 
Aleksander! Suure poolehoiuga suhtuv õilsameelne vürst! 
Nüüd istud sa seal ja lõbutsed oma rumala juudi üle, 
kes on sulle enne krooni puhtalt taevasinast alla toonud 
ja keda sa pärast seda tasuks kindlusesse saadad. Hohoo! 
Liiga hilja ärganud, Hiilgus! Sinu juut istub veel ühe 
keeru võrra kõrgemal, on sulle juba visanud lingu kaela 
ümber ja tunneb lõbu sinu pahaäimamatust lõbustusest. 
Sina vürst! Sina suur isand ja sangar! Sina tiirane, 101l 
narr ja tütarlaste rüvetaja, lihunik ja petis! 

Ta astus rahutult, täidetud voogavatest mõtetest. Talle 
meenus, kuidas ta kord oli mänginud koeraga, oli nälja- 
selt loomalt ikka jälle tõmmanud toidu viimasel silma- 
pilgul eest ära, kuni peni teda teravalt kätte hammustas. 
Ta nägi veel praegugi tulist viha, punast, verist raevu 
ikka ja jälle ärritatud ja petetud looma silmis. Sinuga 
mängin ma metsikumat mängu, Karl Aleksander. Sinult 
kisun ma palju maitsvama suutäie. Siruta end saaki- 
ihalevalt nagu loom hüppeks! Punnita oma himuraid 
silmi! Napsa, vürst! Napsa kinni, minu isand hertsog! 

Kaks päeva veel, isegi mitte kaht täit päeva; ainult 
nelikümmend viis tundi veel. Ta naeratas sügavamalt, 
sammus üksildaselt läbi oma küünlavalgete saalide rivi. 
Jäigalt ja valgetena seisid Soloni, Homerose, Aristotelese, 
Moosese ja Salomoni rinnakujud, väikeste pagoodide 
all jalutasid patsidega hiinlased, mitmekujuliselt märat- 
ses Merkuri võidukäik, vitriinidest kiirgasid ehteasjad 
ja papagoi Akiba kraaksus oma kullatud puuris: ,Bon 
jour, madame!" ja ,Ma vie pour mon sou- 
verain!” Kuid üksik, läbi valgustatud saalide rändav 

mees ei kuulnud midagi, ei näinud midagi, oli tulvil 
mõtetest, piltidest, nägemustest. 

Mamelukk, tulles samal tunnil tagasi lossi ja sirutades 
end oma nurka matile hertsogi magamistoas, kuulis, 
kuidas Karl Aleksander raskete unenägude mõjul oigas, 
vähkres, kurises. 


Oli juba hiline õhtu, kui meie õpetaja rabi Gabriel 
Oppenheimer van Sftraaten saabus Hamburgi oma sõbra, 
meie õpetaja rabi Jonathan Eybeschützi majja. Maja oli 
täis külastajaid, austajaid, nõuküsijaid, ja hoolimata 
sellest, et õpilased ikka uuesti tähendasid, rabi olevat 
harduses raamatute juures ja ei olevat mingit välja- 
vaadet vastuvõtuks, ei tahtnud nad lahkuda, lootsid ikka 
veel näha vähemalt tema nägu. Paljud olid tulnud 
kaugemalt, et teda näha, rabi endistest kogudustest Kra- 
kovist, Metzist, Prahast, kuid ka veel palju kaugemalt, 
Provence'ist ja Musta mere äärest. Sest rabi Jonathan 
Eybeschützi, Hamburgi rabiini nimi oli alanduses austa- 
tud üle terve maa. 

Kuid ka vihatud ja kõige teravama relvaga taga 
kiusatud üle :erve maa. Ah, kuidas oli meie õpetaja, 
rabi Jaakob Hirschel Emden, Amsterdami rabiin, teda 
naeruvääristanud kõige jäisema pilkega, räbalaiks kisku- 
nud, puruks rebinud, tembeldanud Iisraeli, Talmudi, 
rabiinide, tõelise sõna vaenlaseks ja välja naernud. Rabi 
Jonathan Eybeschütz: see nimi kiskus juudid koost; 
kõigis koolides ja palvemajades, kõigis sünagoogides oli 
võitlus selle nime ümber, selle ümber oli hümne ning 
õnnistust ja pilget ning kirikuvannet. 

Kes oli see mees? Kas oli ta talmuditeadlane, innukas, 
riiakas, näägutelles kleepuv usukommete külge, mürgi- 
selt joota * pärast tingiv, seaduse kõrget aeda pelgliku, 
metsiku klähvimisega toll-tollilt kaitstes? Kas oli tema 
filosoofia-, ajaloo-, matemaatika- ja täheteadus ära näkit- 
senud tema sõnas ja teos püha usu, teinud teda rabiinliku 


1 Joota — üheksas täht kreeka tähestikus, vastab ladina 


tähestiku i-le; joota pärast tingima — i punkti pärast vaidlema. 
(Tõlkija märkus.) 

tegevuse põlgajaks ja pilkajaks? Kas usub ta tõesti 
kabala üpetusse, kas ta teostab seda, on Messias Sab- 
batai Zewi jünger ja järeltulija, õnnistades, vandudes, 
tehes imet selle lunastaja nimel. Kuid miks neab ta 
avalikult Sabbatai jüngreid ja paneb neid pidulikult 
vande alla? Ja miks saadab ta jälle oma pojad frankis- 
tide juurde Poolasse, tolle kahepalgelise Messiase fanaa- 
tiliste jüngrite juurde? Kas tõesti kirjutab see innukas, 
puhtausuline talmudiõpetaja kirju prantsuse kardinali- 
dele, kirikuisadele Rooma, paludes neid määrata teda 
heebrea raamatute tsensoriks? Kas see on pilge või mida 
see muida tähendab, et ta laseb kaitsta oma ranget 
rabiinlikku õigeusklikkust kõige niisuguse kahtluse vastu 
tingimata Helmstätti professoril Karl Antonil, oma endi- 
sel õpilasel, kuid kes nüüd on kristlane ja kristliku 
evangeeliumi kaitsja? 

Rabi Gabrieli sisse astudes kummardasid sügavalt rabi 
Jonathani õpilased. , Rahu olgu sinuga!“ ütlesid nad ja 
meistri lukustatud uks kargas lahti tema ees. Leebelt 
istus rabi Jonathan Eybeschütz. see kõige targem ja 
kõige kavalam inimestest, oma töötoalambi valguses. 
Sõbralikult, edevalt, kerge endapilkega ja rõõmsalt nae- 
ratas ta oma võimsast, rohkem laiast kui pikast — piim- 
valgest habemest, mis oli ainult väga vähe kabalistide 
kombel kahesakistatud, habemetule, pahurale, kivisele 
tulijale. Allakriipsutatud väärikuse juures oli temas kõik 
ümar ja mõnus. Tema pikk, kõige raskemast siidist, 
lõpmatult kallihinnaline juudikuub liibus tema vastu; 
laiast käisest sirutus tervituseks väga väike, valge ja 
ravitud käsi. Võimsa, valgelt voolava habeme all nae- 
ratas sõbralikult peaaegu roosa ja sugugi mitte paatunud 
nägu. Ainult üle mõnusa, väikese nina ja mahedate, 
tarkade, kavalate ja siiski sügavate pruunide silmade 
lõikusid püstloodis valgesse, lihavasse, ettepoole kallu- 
tatud laupa kolm vagu, moodustades šini, kõige pühama 
nime Šaddai aigtähe. 

Ärgu tõrelgu minuga ja ärgu pahandagu minu 
peale minu vend ja härra!“ tervitas ta heebrea keeles 
külalist. Ta naeratas ja tema naeratuses oli teadmist, 
nõrkust, edevust ja teadvust süüst ja isegi veidi kava- 

lust. Kuid üle kõige laotus maagiline, magamauinutav 
lahkus. 

Rabi Gabrieli juures ütles siiski see must kunst üles. 
Ule väikese lameda nina hoovas liiga suurtest kurb- 
hallidest silmadest kurbust ja raskelt, laialt, üsna mada- 
lalt laubalt paistis üle tihedate kulmude ahistav nukrus. 
Kuid rabi Jonathan Eybeschütz ei tahtnud lasta tungida 
niisugusel nukrusel enda kallale. ,Kas sa oled,” küsis 
ta kergelt, peaaegu rõõmsalt, ,kas sa, Gabriel, oled 
lugenud uut Krethi- ja Plethi- ja Mesimetsade-mehe 
poleemilist kirjutist?” Need olid tolle Jaakob Hirschel 
Emdeni, Amsterdami rabiini, tema kõige vihasema vas- 
tase tähtsamad teosed. , Nüüd on see hea mees minu 
vastu lendu lasknud kaksteist paskvilli, iga Iisraeli sugu- 
võsa jaoks ühe,” jätkas ta ja tema pruunid, targad, 
kavalad silmad naersid pilkava hubasusega. ,,Jaakob 
Hirschel Amsterdamist on muutunud kaheteistkümne- 
otsaliseks.“ Väikese ravitud käega lehitses ta vaidlus- 
kirjutise suuri lehti. , Vaene, vaene kainuse pooldaja!” 
ütles ta kaastundlikult lõbutsedes. ,Kõik peab olema 
selge, kõik peab olema hele, kõik peab olema päev! 
Ta ei aima, see lahja, kuiv pilkaja, ta ei saa aru, et 
kuivanud lill on hein ja kõlbab ainult härjale. Saadab 
ringkirju. Tõestab, et Sohar* olevat vale. Et rabi Simon 
ben Jochai ei saanud seda kirjutada. Karjub: Võltsing. 
Nagu oleks oluline sulg ja mitte hing, kes seda juhib.” 
Ja ta vangutas pilkavalt ning lõbutsedes leebet pead 
hiiglasliku piimvalge, voolava habemega. 

Rabi Gabriel ei leppinud teise kõneviisiga. ,,Miks oled 
sa Sabbatai õpilased vande alla pannud?“ küsis ta oma 
käriseval häälel. , Miks keerad sa end eest ära, kõverdad 
end ja salgad? Miks lased sa end kaitsta gojil rumalate 
ja alpide valetargutustega? Miks sa ei loobu? On see 


1 Sohar — (heebrea k. »Hiilgus”) kabalistlik raamat, kirjutatud 
aramea keeles kommentaarina .OPentateuchile, käsitleb — piibli 
jutustuste ja käskude salajast mõtet ning Õpetust. Kabalistide 
õpetuse järgi olevat selle kirjutanud jumaliku ilmutuse mõjul 
Simon ben Jochai (2. saj.), tõenäoliselt on see aga koostatud 


13. saj. teisel poolel Moses de Leoni poolt Hispaanias. 
(Tõlkija märkus.) 

siis nii tähtis, et sa oled Hamburgi rabiin ja et su toad 


on täis inimesi? Miks oled sa” — ja tema hääies kuul- 
dus kaebust ja ähvaraust -— ,,pannud iseend vande 
alla?“ 


Jonathan Eybeschütz naeris kergelt, meeldivalt, mõnu- 
salt oma pehmest habemest. ,,Jäta see, Gabriel,” ütles 
ta. , Nende kahe aasta vältel ei ole sa muutunud leebe- 
maks ega mina rangemaks. Ma võiksin öelda: kas ei ole 
see ükskõik, kas keegi on juut või goj või muhameed- 
lane, kui ta ainult tunneb kõrgemat maailma? Ma võiksin 
öelda: hästi, Karl Anton, minu õpilane, laskis end ristida; 
kuid kas ei ole rohkem ühist ja sidet tema ja minu 
vahel, kui minu ja reb Jaakob Hirschel Emdeni vahel, 
kes on hea juut ja selge pea, kuid kahjuks vaimselt 
piiratud igapäevane inimene, täiesti pime kõrgema maa- 
ilma suhtes ja täiesti kurt selle häältele? Ma võiksin 
öelda: Messias Sabbatai Zewi läks ise muhamedi usku, 
et päästa põhimõte, idee, ia tema jünger Frank laskis 
end ristida; kas ei peaks mulle siis olema lubatud lipsata 
pilpulistliku ' rabi riietusse, et ähvardavail huulil ja 
naeratusega südames panna ise end tühja vande alla? 
Ma võiksin öelda: kerge on olla märter; palju raskem 
on seista siin kahepalgelisena idee pärast. 

Seda kõike võiksin ma öelda. Kuid ma ei ütle seda 
sulle, Gabriel.“ Ta tõusis üles ja tuli, suur ja sõbralik 
oma siidist juudikuues, paksuvõitu, nukra, vanafrangi 
ametniku taoliselt riietatud mehe juurde. Väga lahkelt, 
peaaegu poisikliku südamlikkusega ütles ta: ,Ma võtan 
omaks, ma olen nõrk, sõge ja edev. Tähed on soovinud 
mulle head, on teinud minust suure tarkuseastja, ma 
oleksin võinud olla kanaliks, mille kaudu voolavad 
võimsad hoovused kõrgemast maailmast alumisse maa- 
ilma, ja jumala hingeõhk. Kuid ma olen vilets, purunev 
anum. Ma tean, ja keegi ei tunne seda elavamalt terve 
sisikonnaga, kui õndsalt rahulik on hõljuda jumalas ja 
kui tühine ning värviline vaht ja tuule järele haaramine 


2 Pilpul — (heebrea k. »vaidlus”) Talmudi uurimise dialektiline 
meetod, vaieldava küsimuse poolt ja vastu terav väljatostmine. 
(Tõlkija märkus.) 

on alumine maailm. Kuid ma pean selles olema, ikka 
jälle. Teadmine on hea, teadmine on tegemisest kõrgem, 
olla teadlik ja rahulik, see säästab uuest, halvast hinge- 
kehastusest; ja tegemine on alp, tegemine on rumal, 
räpane ja loomalik ja järelmaik on lääge ning täis pahet. 
Kuid ma pean ikka jälle laskuma tegemisse, edevusse 
ja askeldusse! Lase mul olla rumal, minu armas! Lase 
mind olla räpane ja loomalik! Lase mul hoolitseda roh- 
kem oma habeme kui oma hinge eest!” Ja ta lõpetas 
häbematu naljaga: ,,Ma leian oma hinge ja pesen selle 
puhtaks kümnete tuhandete aastate vältel, kuid kes 
vastutab selle eest, et ma teiskordselt leian taolise ilusa 
habeme?” 

Mahedalt nirisesid need teotused targa, kergemeelse, 
hukkaläinud rabi magusatelt, meelitavatelt, kõneosa- 
vatelt huultelt. Teine kuulas neid nukralt, kalgilt, 
liikumatult. Ta nägi äkki üht maastikku. Kivi, tühjus, 
pihustunud jää, õrn pilkav valgus üle selle, varjuheitev 
pilv, lendav raisakotkas, süngelt pöörane meelevaldsus, 
hiiglaslikud jääle visatud kaljurahnud. Peaaegu halva- 
tuna pildist sai ta aru: ühesugune vastavus nii siin kui 
seal. See aimus oli teda siia kihutanud mehe juurest, 
kellega ta oli aheldatud, selle mehe juurde siin. Too 
teine lamas Liliti alasti häbitute rindade juures; kuid ta 
ihkas ja küünis kõrgemasse maailma; see siin oli pühade 
ja vagade juures, Simon ben Jochai hõbedases habemes, 
kuid ta janunes Liliti nisade järele. Sama pilt, seesama 
vastavus: kuid too teine oli lähemal täiuslikkusele kui 
see siin. 

Ta ei vastanud, kui Jonathan Eybeschütz lõpuks vai- 
kis. Ta ütles ainult: ,Rahu olgu sinuga, minu vend 
ja härra!“ Ja läks tema” jaoks korrastatud magamis- 
kambri. Jonathan Eybeschütz nägi tema ümmargust, 
paksuvõitu, veidi küürus selga kaugenemas, leebe, kerge- 
meelne naeratus kadus pikkamööda ja hoolimata oma 
piimvalgest habemest, näis tema välimus vähem auväär- 
sena ja kaalukana, kui ta uuesti istus oma raamatute ja 


pärgamentide juurde. 

Väsinult ja närviliselt toetus Karl Aleksander tõllas. 
Ta sõitis Ludwigsburgi ja sealt välismaale, et alles 
pärast õnnestunud riigipööret tagasi tulla. Tal oli selja 
taga kaks pingutavat karnevalipäeva, mida ta, hoolimata 
piiratud ajast, oli korraidanud riigikrahv Palffy auks; 
krahv Palffy tuli Viini hoovkonna eriülesandel, see oli 
suur heasoovlikkus ja tähelepanelikkus keisri poolt, et 
ta oma erisaadiku kaudu kavatsetavat riigipööret silmi 
pilutades juba ette sanktsioneeris. Õige vara hommikul 
oli ta siis hüvasti jätnud hertsoginna. Ta oli veetnud öö 
Marie Auguste juures, oli talle seletanud ohjeldamatu 
vaimustusega, see olevat viimne öö, mil ta magab veel 
väikese saksa vürstinnana, sellest peale kuulub ta Eu- 
roopa isevalitsejate hulka ja peagi tervitatakse teda 
teise tiitliga kui mingi närune Hiilgus. Tuliselt ja eruta- 
tult oli ta sosistanud oma unelmaid ilusale alasti naisele, 
kes oli kuulanud poolpilkavalt, kuid siiski kaasakistuna 
mehe tulisusest, oli vastanud tema kirglikkudele süle- 
lustele süttivamalt, kui juba ammu oli viisiks olnud. 
Ta toetus nüüd tõllas, väsinud sisukast ja tähendus- 
rikkast hüvastijätust, veidi väsinud, närviline ja pala- 
vikus. Ta oli ju ometi seisnud nii mõnegi ettevõtte ees 
jääkülma verega, ei olnud muutunud lahinguväljalgi 
närviliseks, kui tal hobune tagumiku alt surnuks lasti. 
Kuid täna, mürk ja põrgutuli! kibeles tal kõigis liikmeis, 
tal oli tunne, nagu kubiseksid kõik tema veresooned 
sipelgatest. Hea seegi, et ta krahv Palffyl oli lasknud 
ees ära Sõita; nii võis ta nüüd vähemalt üksigi olla. Ka 
neetud jalg tõmbles ja lõhkus ega tahtnud rahule jääda. 
Polnud ime, oli haruldaselt kole ilm. Juba päistis päike, 
juba sadas rahet, sadas ja tuiskas, kuni jälle pimestas 
ere päike. Kõik võitles üksteise vastu. Puhus tugev, 
niiske tuul, pi!iverüngad tormasid rutuga üle taeva. 
Lisaks põles Eglosheimis ja tulekahjukuma — eksitas 
hobuseid. Uks ebamäärane mälestus tõusis Karl Alek- 
sandris; ta oli seisnud niisamasuguses rebivas tuules, 
sellest ei olnud palju aega tagasi, samuti, nagu seal see 
punane kuma, oli kõverdunud tugevavärviline kuu, see 
oli tõusnud mustendavast, vaenulikust metsast eksita- 
valt, viirastuslikult, maas oli lamanud surnud tütarlaps 


389 


lillede vahel, tugevas tuules. Loll mälestus. Mida see 
nüüd tähendab? Tal on, jumal teab seda, parematki 
mõelda. 

Lõpuks Ludwigsburgis. Ka seal ei ole rahu. Kullerid, 
teadaanded kaugematest garnisonidest. Võttis vastu 
Schefferi, Remchingeni, Pfau. Tusk, läbisegi jooksmine. 
Kui vähemalt lakkaks see neetud lärm. Kuid ta oli ise 
korraldanud, et musikaalse krahvi ukse ees mängiks 
teatri orkester. Äkki tundis ta nälga, nõudis rammu- 
leent, tahtis selle ahnelt alla neelata, leidis liiga tulise 
olevat, viskas tassi vastu seina. Lisaks veel vinguv tule- 
kahjukell Eglosheimi põlemiselt. Läbilõikav tuu!, suitsu 
sisse ajavad kaminad. Kõikjal lossis klirisevad aknad,. 
paukuvad uksed. Orkester veel peale selle. Hertsog ei 
suutnud kuskil püsida. Muusikud ja komödiandid kihis- 
tasid salaja; ta on rahutu nagu mõne esietenduse eel. 
Nii tuli lõpuks õhtu. 

Stuttgardis oli sel õhtul väga vaikne. Kuskil ei olnud 
tuld. Kuid pimeduses oli kuulda paljude sammude kõmi- 
nat, summutatud raua- ja puukõlinat, edasi-tagasi sagi- 
mist, sosinat. Terve linna elanikkond teadis, et need 
tunnid olid otsustavad. Schoberi teadaanne oli mõjunud. 
Kõik olid varustatud, relvastatud, täis tumedat, pigista- 
vat pinget, mitte kartuseta, kuid valmis võitlema. Sel 
ööl ei maganud keegi Stuttgardis, välja arvatud väike- 
sed lapsed. Korrati sosinal sajandat korda ühte ja sama, 
kostsid vandumised, soovid, prooviti relvi, pooleldi 
salaja, pooleldi väljakutsuvalt. Ja öö oli täis valmis- 
olekut. 

Samal ajal olid Ludwigsburgi lossis süüdatud kõik 
küünlad. Enne välismaale sõitu andis hertsog keisri era- 
korralise saadiku ja Würzburgi härraste auks kojaballi. 
Seltskond ei olnud arvukas, piirdus riigipöörde projek- 
tisse pühendatutega. Oli palju sõjaväelasi, mõlemad 
Röderid, kindral ja major. Edevalt naerdes oli Karl Alek- 
sander kutsunud Ludwigsburgi käriseva, madalalaubalise 
mehe; vaevalt, et kodanlik ratsakaardivägi, mille koman- 
dant oli Röder, tunneb vajadust tema järele sel ööl; 
ilma et naljast aru saada — sest ta võttis oma ametit 
linna ratsakorpuses väga tõsiselt — oli major rumalalt 

ja jõllitades, vormitud, kinnastatud käpad sõjaväeliselt 
valvelseisakus, vastu võtnud armurikka kutse. Dom 
Bartelemi Pancorbo, raisakotkaninaline, sinakaspunase 
lihatu näoga, piilus oma iganenud krookkraest üle saali; 
kõhnunud Weissensee hoidus Süssi lähedusse ja nuus- 
kis, tema targad silmad tõmblesid, ta haistis väävlit, 
tuld, tormi, hukkumist. Süssil endal oli hiilgav õhtu 
nagu tema parimatel aegadel, tema kaarjad, lendlevad 
silmad olid kõikjal, ta oli üliviisakas, teravmeelne, 
võitev, tema kindel, pidulik tuju oli suureks kontrastiks 
Karl Aleksandri võbisevale rahutusele. Vahel suundusid 
Süssi silmadesse mameluki pruunikad loomasilmad — 
ta oli andnud tummalt kummardavale mõned vähesed, 
väikesed korraldused — ja siis jooksis nagu mingi 
võidurõõmutsev küsimine ja kostmine ühe ja teise sil- 
made vahel. 

Esimestel öötundidel pidi Stuttgardis vahistatama põhi- 
seaduse partei peategelased, ja würzburgi ning baieri 
abiväed hertsogiriiki sisse marssima. Karl Aleksander 
kavatses jääda oma külaliste seltskonda seniks, kuni on 
saabunud kuller teadaandega, et riigipöördeplaan on 
õnnelikult juba niikaugele jõudnud, ja minna siis 
magama. Ta oli lasknud tulla oma magamiskambri uue 
lauljatari, preili Teresa, vilka, tulisilmalise, soojanahalise 
olevuse. Juba mõlema viimase kahe aasta vältel oli 
talle saanud harjumuseks iga uue naise magatamise eel 
võtta sisse afrodisiakumit, sest ta ei oleks sallinud, kui 
mõni uus naine ei oleks pidanud tema mehelikke võ:- 
meid haruldaselt tugevateks. Täna, pärast jumalaga jätu- 
ööd Marie Augustega, käskis ta mustjaspruunil annust 
suurendada. 

Kuller õnnestumisteatega ei tulnud ega tulnud. Ootava 
hertsogi rahutus tungis Kkibeldes külaliste liikmetesse, 
tõmbles läbi terve saali. Väljas püsis torm niisama tuge- 
vana, vihm, vahepeal ka rahe, peksis vastu aknaruute; 
ka halvasti tõmbavate kaminate suitsu ei saanud täiesti 
ruumidest välja ajada. Küll põles musttuhat küünalt, 
kõlas ikka tore, hoogne muusika, valati sisse kõige 
vanematest anumatest kõige valitumat veini, peeti kõige 
toredamat pidulikku vastuvõttu, sunniti endale peale 

kõige pidulikumat tuju; kuid ei jõutud kaugemale pala- 
vikulisest, kramplikust lõbususest. 

Karl Aleksander vestles külalistega, esitas neile lär- 
mavaid, armulikke küsimusi, et siis jälle kokku vajuda, 
nende vastuseid tähele panemata jätta, järsult katkes- 
tada. Mamelukk libises käratult hertsogi juurde, teatas, 
et preili Teresa on erakabinetis. Hertsog ütles häberne- 
matult: ,,See inimene oodaku!“ Istus Süssiga mängu- 
lauda. Mamelukk tõi talle hõbedases tassis afrodisiaku- 
mit. Seisis vaikselt, alandlikult. ,,Võtsid sa ka küllalt 
tugeva annuse?“ küsis Karl Aleksander. 0,,Jah, Hiil- 
gus,” vastas oma kareda, ükskõikse häälega mame- 
lukk. 

Karl Aleksander neelas joogi alla. Mängis. Võitis 
palju. Jäi osavõtmatuks, hajameelseks. Roheline pidu- 
kuub lahti löödud, üks käsi juba puhkamas kollastel 
pükstel, juba närviliselt mängimas kuldse ketiga, pidas 
ta pikki pause käigu ja löögi vahel. ,Et kuller ka ei 
saabu!“ närvitses ta. ,Torm,” rahustas Süss, ,ligunenud 
maanteed.” Mustjaspruun tuli jälle oma käratul, libise- 
val sammul. Teatas, preili ootavat ikka veel. ,,Riie- 
tagu end vahepeal lahti!“ kisendas hertsog. ,Ma ei saa 
oma kiirteateid siia nõiduda.” 

Aupaklik pealtvaatajate ring seisis mängijate ümber, 
saatis mängu veidi ebaloomulikkude, kramplikkude na:- 
jadega. Hertsog avas võidurikka kaardi, pühkis enda 
ette jälle kuhja tukateid. , Täna pead sa, juut, mulle 
jälle ühe osa tagasi andma,” naeris ta, ,sellest, mis sa 
oled mulle külge teinud.“ — ,Täna teen ma seda mee- 
leldi,” vastas Süss. Vastik major Röderi hääl käristas: ,,Kui 
läheb nii mees mehe vastu, on juudil külgetegemine 
raskem. Kaugemal paberite ja trikkide abil ja teisele 
näkku vaatamata on palju kergem.“ Ka järgmise käigu 
kaotas Süss. Hertsog märkas ümberseis jate hulgas arhi- 
tekt Rettit, lausus talle: ,Kui mul niimoodi edasi veab, 
siis teostame ümberehituse, mille tema on kavandanud 
galerii jaoks.“ Arhitekt naeris laginal, püüdlikult. Dom 
Bartelemi Pancorbo ütles tahtmatult oma sünge, pehki- 
nud häälega: ,Kalliskivi ta juba ei kaota, see juut.” 
Ja kõik vahtisid ihaldavalt ning unistavalt solitäärile 

finantsdirektori käel ja nägid, kuidas sellest paiskusid 
segadusseajavalt igaveses vahelduses kiirtekimbud. 

Lõpuks oli mamelukk jälle hertsogi selja taga, teatas: 
«Ollakse siin.“ Teeseldud ükskõiksusega viskas Karl 
Aleksander kaardid kckku, lükkas Süssile päris au- 
kartust äratava kuhja võidetud raha: ,Siin, juut. Galerii 
lasen ma hiljem ehitada. Selle ma kingin temale.” Süss 
mõtles peaaegu heatahtlikult ja lõbustatult: ,,Vaata, 
vaa:a, ta ei lase endale midagi kinkida. Maksab mulle 
selle eest, kui ta arvab, et mina olen teda sihile aida- 
nud, paneb ka jootraha juurde. Siis paneb ta mu luku 
taha kasemattidesse ja pistab tasu koos jootrahaga 
uuesti enda tasku.” Tähelepanelikult ja tungivalt vaatas 
ta hertsogile, ja tema pilgust sunnituna ütles Karl Alek- 
sander: ,,Võid kaasa tulla.“ Nad läksid, mustjaspruun 
ees, siis longates, nohisedes, näost punane Karl Alek- 
sander, viimasena vetruvalt, puhevil, valgena, noorena 
juut. 

Algul mööda eessaalides kummardavatest teenritest, 
siis läbi vaiksete koridoride, kus oli ainult läbilõikava 
tormi hingust, lossi teise tiiba, hertsogi isiklikkudesse 
ruumidesse. Töötuba, väike vahekabinet, magamistuba 
ootava naisega. Mamelukk tõmbas lahti ukse töökabi- 
netti. Seal ei olnud kuller, keda ootas Karl Aleksander, 
vaid neli temale tundmatut meest. Kaks vanameest, 
hõbehallide juustega, kõhnad ja kidurad kui suled, tei- 
sed jässakad, mühakliku, proletaarse käitumisega. Kõik 
neli seisid tummalt, kummardasid, nooremad raskelt ja 
kohmakalt, vanemad läbematult ja korduvalt, valgus- 
tatud läbi lahtise ukse sissetungivas tuuleõhus vilkuva- 
test küünaldest kord süngelt varjutatult, siis jälle väga 
heledalt. Vahutav, oma lootuses petetud hertsog kisen- 
das, hääl vihast kinni jäämas, mamelukile: ,,Oled sa 
hull? Lased öösel, täna öösel, minu juurde kaabakaid.” 
Lõi eda jalahoobiga nurka. ,,Kuller!” möirgas ta, ,,kuhu 
jääb kuller?” 

Meie pole kaabakad,” avas üks meestest .raske- 
päraselt ja vaenulikult suu. ,,Meie oleme maaseisuste 
ülesandel.“ Karl Aleksander sööstis mehe kallale, haaras 
suurest ja tugevast mehest kinni, raputas teda: , Tahate 

mulle kallale tungida? Salakavalalt tappa? 0Ketserid! 
Mõrtsukad!” Ta kisendas ja vahutas vihast, nii et alasti 
olev ootav lauljatar hirmunult sügavale tekkide alla 
puges, ristimärki ette lõi. ,Kuid nüüd on teiega lõpp!” 
mõirgas endavalitsuse kaotanud hertsog edasi. ,,Ma 
lasen teil elusalt ära mädaneda. Kaabakad! Mässajad! 
Ketserid! Koerad! Teie kenade üheteistkümne-komisjoni 
vendade juurde viskan ma teid minu kõige sügavamasse 
kasematti!“” 

«See ei ole nii, härra hertsog,” ütles üks vanadest 
viisaka, peene häälega, ,,see pole sugugi nii.“ Ja ta 
kummardas mitu korda. ,,See on nii, Teie Hiilguse kõige 
armulisema loaga, täna ei vahistata Stuttgardis ühtegi 
inimest. Ka marsib sisse väga vähe baieri ja würzburgi. 
väeosi ja märgusõna ,, Attempto'ga” saabunutest on, Teie 
Hiilguse kõige armulisema loaga, pooled evangeelsed 
vennad. Ja kuigi härra komandant Röder viibib siin, ei 
ole linna ratsakorpus sugugi vähem valmis hoidma 
linna igas olukorras.” 

Isegi Süss ise ei oleks suutnud asjalikumalt, terava- 
malt, vähemate sõnadega seletada, kuidas riigipööre oli 
põhjalikult reedetud ja tuulde visatud, kui see vaikne, 
nigel mees, kes viisakalt, paljude jalakraapimiste ja 
lubaküsimistega veel rohkem üksikasju loetles. Kuid ta 
ei jõudnud lõpuni ja oma jutu sihini; sest hertsog oli 
kuulnud ainult esimesi lauseid; siis juhtus temaga 
hirmuäratav muudatus. Käsi, mis hoidis ikka veel kinni 
jässakat, proletaarse välimusega saadikut, lõdvenes 
pikkamööda, nägu muutus sinakaspunaseks, ku:nmaline, 
haavatud looma korin kostis rinnust, suu ahmis abitult, 
ja ootamatult lamas raske mees põrandal krampides 
ning jõledalt moonutatuna. Nähes juhtunut, kartsid neli 
kodanikku, et neid võidaks süüdistada, loss oli täis 
vaenlasi, neid oli mamelukk kahtlaselt saladuslikul 
kombel -etteteatamatult tagaukse kaudu sisse lasknud, 
aad kartsid, neid võidaks halvasti kohelda või otsemaid 
maha lüüa; nad kadusid kiirelt ja olid rõõmsad, kui 
nad, tormis ja vihmas eksides, leidsid oma tõlla. ja väri- 
sedes külmast ning erutusest, jälle õnnelikult olid tagasi - 
teel Stuttgarti. 

Samal ajal lamas Karl Aleksander põrandal, üksi 
Süssi ja mustjaspruuniga. Ta oli oma võimsalt, karva- 
dega kaetud rinnalt kõik riided kuni särgini lahti rebi- 
oud. Jahmunult kuulas kõrvaltoas alasti olev neiu met- 
sikut, loomalikku korinat, mis tuli Karl Aleksandri 
rinnast. Lõpmatu vaevaga otsis hertsogi kangestuv silm 
lõpmatult vihkava küsimusega ringi. Vastutulelikuit 
ütles Süss: ,,Jah, härra hertsog.” 

Juut ei teadnud isegi, kas ta seda oli nii tahtnud või 
kuidas ta seda üldse oli tahtnud, et hertsog võtaks 
vastu teate reetmisest ja riigipöörde nurjumisest. Ka ei 
küsinud ta endalt, kas karnevalile järgnev nõrkus või 
afrodisiakum olid kaassüüdlased selles kokkuvarisemi- 
ses, või oli tema üksi ja tahtlikult selle esile kutsunud. 
Nagu mingist ajest aetud, oli ta seda kõike nõnda korral- 
danud, nagu see ka juhtus, seda nõnda juhtinud, et 
ägestunud hertsog leidis oodatud õnnesõnumi tooja 
asemel öised õnnetuse saadikud. Oli kindel, et ta tabab 
hertsogit südamesse, et ta pidi vastase meelt ja olemas-* 
olu halvama ja pihustama. Kui sinna juurde lisandus ka 
veel “väline kokkuvarisemine, siis ei olnud see küll 
kavatsetud, kuid see oli teretulnud. 

Kogu oma jõudu kokku võttes tõstis ta raske mehe 
ühte tugitooli, lausus mustjaspruunile: ,,Oleks hea, kui 
sa kutsuksid paater Kaspari.“ Vaid viivitades lahkus 
Otman ja jättis juudi üksinda surijaga. 

Kivistudes hirmust, kuulis kõrvaltoas lauljatar, kuidas 
üks vaikne, metsikust tundest rebenemiseni pingutatud, 
valgelt hõõguv hääl rääkis tummale hertsogile. Uksiku- 
test sõnadest ei saanud ta aru, kuid lauljatari veri tarre- 
tus selle tulise, sosistava hääle õudsest vihkavast võidu- 
rõõmust. 

Ja juut rääkis seda: .Hertsog! Jõhker, kohtlane hert- 
sog! Rumal, tardunud tölplaslik Karl Aleksander! Nüüd 
tahaksid sa kõrvad kinni panna, mis? Tahaksid jalga 
lasta ja mind enam mitte kuulata? Tahaksid paluda ja 
saada pihiisalt endale leevendust ja lasta endasse sisse 
tilgutada õlist andeksandmist? Kuid seda ma sulle ei 
luba. Ma ei lase sul surra, enne kui sa ei ole kuulanud 
mind. Pöörita silmi, ahmi terve oma kopsuga: sa pead 

mind kuulama. Ma räägin täiesti tasa, ma ei tõs:a häält, 
kuid sinu kõrvad ja sinu häbematu vägivaldne süda on 
siiski seda täis. Ja sa pead päris vagusi olema ega tohi 
surra ja pead mind kuulama. 

Jah, laps suri teisiti. Sa olid tema järel hõissaa'ga ja 
mõirates ja sinu neetud, haisev hingeõhk oli tema järel; 
kuid ta võis naeratada, olla kerge südamega ja tuhat 
head inglit ulatasid talle vastu oma käed. Ja sira seisid 
surnu ees oma nüutu, rumala lihunikunäoga, ja kui ma 
sulle näkku ei sülitarud, siis arvasid sa, et nüüd on 
kõik korras ja ei ole midagi juhtunud. Vaata, Karl 
Aleksander, vaata rumal, tölplane hertsog, ma ei hüpa- 
nud sulle tookord sinu iharasse näkku, nii mühaklikult 
ma seda ei teinud, ma valmistasin sind enne enda jaoks 
ette, prepareerisin sind, et sa välja näeksid nagu ini- 
mene ja kui vürst. Kas tõrgud? Nohised? Jah, seal sa 
lamad, kurb, naeruvääme tükk liha, äärmiselt naljakas 
iseenda ja teiste ees. Sest näe, sina vaene narr, sinu 
suured mõtted, et sa muutud Švaabi Louis Neljateist- 
kümnendaks, sinu caesari-unelmad, need olen ju mina 
sulle sisendanud. Sa ei olnud ju kõik oma elupäevad 
midagi rohkem kui ainult väike, vägivaldne juhthertsog, 
ja mina lasksin sul tantsida. 

Jõllita mulle otsa oma suurte silmadega. Veel ei suru 
ma sul neid kinni, veel ei ole ma lõpetanud. Vaata, 
just oma halbuse tilgutasin ma sinusse, oma pähelisuse 
seemne. Ma oleksin võinud mõjutada, et sa oleksid 
mind terve maailma ees emmanud ja vennaks nime- 
tanud; ma oleksin pidanud sulle näitama ainult pabe- 
reid, et ma olen Heydersdorffi poeg, jah, paruni, 
marssali ning kristlase poeg. Kuid seda pidasin ma 
oma halvemaks osaks. valasin selle sinusse ja lasksin 
sul tantsida ning nuumasin sind kuni sa muutusid 
küpseks.” 

Ta jättis surija rahule, vajus endasse; siis alustas ta 
uuesti, muutunult, mahedamalt: ,Jah, mind kiskus sinu 
juurde, ma oleksin võinud olla sinu sõber. Kuid sina, 
tundes seda, kaitsesid end selle vastu ja urisesid, ja 
ainult minu halvema osa võtsid sa omaks, lastes selle! 
õitseda täies kasvuhoos ning mahlakuses. Sina suur 


396 


härra ja sangar, sina saksa Louis Neljateistkümnes. Sa 
vaene kukk ja narr!” 

Väljas koridoris ruttavad, erutatud hääled. Tulid doktor 
Wendelin Breyer, kammerteener Neuffer; hiljem ka 
paater Kaspar, pihiisa, teda ei olnud nii kerge leida, ta 
oli isturud kondiitriäris silmapaistmatu, targanäolise 
Würzburgi salanõuniku Fichteliga, kes, nakkamata üldi- 
sest rahutusest, maitses selle öö võitu, rüüpas mõnusalt 
palju tassitäisi oma pruuni kohvijooki. Nüüd tormasid 
koik siia. tegelesid rutates, abitult, mõttetult kustunu, 
julmalt moonutatu ümber, küsitasid ehmunult Süssi, kes 
andis ükskõikselt ja pealiskaudselt seletust ja kadus 
õige pea ning märkamatult surnu ümber askeldajate 
summast. Kõrvaltoas riietus lauljatar. Vaikne, tuline, 
vihkav, sööbiv, võidurõõmutsev hääl püsis õudust teki- 
tavalt tema kõrvus; kahvatult, külmavärinates, vapusta- 
tult suurest kohkumisest, lipsas ta lohakalt oma riie- 
tesse ja tõttas, õudne hääl selja taga, küürutades läbi 
koridoride, hingas vabastatult, seistes värava ees tõuk- 
levas tutles, loss selja taga. 

Doktor Wendelin Breyer tahtis hertsogil lasta aadrit. 
Kuid ei jõutud niikaugele. Mamelukk, nendega koos 
tagasi tulnud, oli vaikselt astunud tugitoolis olevale 
mehele päris lähedale; põneva,. julma asialikkusega 
uuris ta kramplikult rusikasse tõmbunud käsi, tursunud, 
sinakasmusta nägu, väljarippuvat keelt, jäledalt avatud, 
väljapaisunud silmi. Siis ütles ta äkki oma kareda hää- 
lega, nii et kõik võpatasid — suurem osa ei olnud iialgi 
teda rääkimas kuulnud —: ,Ta on surnud.“ Doktor 
Wendelin Breyeril ei jäänud muud üle, kui konstateerida 
sedasama. 

A jal, mil arst, tuues rinna sügavusest välja oma öönsa 
hääle, ökitas mõningaid ebamääraseid kommentaare: 
«Ägedalt puhkenud spasmus diaphragmatis, 
kopsuhalvatus, stagnatio sanguinis plena- 
ria,“” vaatas mustjaspruun vaikselt ja pilkavalt sega- 
dussesattunud, end kurnavale, end tähtsana tundvale 
mehele. Käikudes sosistati, läbi esikute lendas, tsere- 
mooniameister hüüdis ballisaalis: ,Hertsog on surnud.“ 
Muusika katkes. Tohutu, halvav kohkumine, kõikjal kah- 

vatunud, moonutatud näod. Nõutu tunglemine, läbisegi 
jooksmine, end-nurka-surumine. Külaliste, keiserlike, 
baieri, würzburgi härraste kohmetu mitte-millestki-teada- 
tahtmine. Ohvitserid seisid ümberringi kui rumalad, 
suured, õelad röövloomad, kelle taga lõks kogemata 
kinni kukub. Selline neetud juhus just sellel silmapilgul 
võis igaühel kaalule panna mitte ainult koha ja varan- 
duse, ei, vaid ka elu. Isegi väike salanõunik Fichtel 
kaotas endavalitsuse; aastakümnete vältel oli ta end 
ohjeldanud iseenda ja terve maailma ees; nüüd moon- 
dus ta nägu ühe hoobiga paatunult araks, näägutavalt 
talupoeglikuks ja ta vandus tasa ning rõvedalt omaette. 
Alles kümme minutit hiljem oli ta end niivõrd kogunud, 
et ta külmalt ja asjalikult mõtlema võis hakata. Ta 
kaalutles: testament, mille ta oli surnult välja pigista- 
nud, ei aita nüüd ikkagi kuigipalju; jäi üle terve masina- 
värk otsekohe seisma panna, kustutada võimalikult kõik 
Würzburgist tulevad jäljed ja sündsa viisakusegg, komp- 
romiteerimatult sekeldustest välja tulla. 

Süss seisis samaaegselt üksinda ühes kõrvalkabinetis. 
Ta ei muretsenud millegi eest, üldise erutuse tõus ja 
mõõn ei kostnud siia. Torm oli veidi vaibunud. Juut ei 
näinud midagi, ei kuulnud midagi, ei pannud midagi 
tähele, kõik tema ümber tuhmus. Ta ootas. Nüüd, nüüd 
kohe on laps siin, on tema ümber, kui armas õhk hoovab 
armsalt temasse, muudab teda kergeks ja hõljuvaks. 
Ta istus tasa vallandunud, peaaegu mõistmatu naera- 
tusega ja ootas. 

Ta ei tulnud. Midagi ei tulnud. Ta tundis, kuidas iga 
äraniriseva silmapilguga ta muutus ikka külmemaks, 
tühjemaks, raskemaks. Ja äkki oli tal selge, e: Naemi 
ei tule iialgi. Ta nägi hertsogit, mustjassinist, moonu- 
tatud nägu, väljarippuvat keelt, koobastest väljapaisunud 
silmi. Vastikustunne valdas teda. Ta kohkus. Ta ei 
taibanud enam, kuidas see oli võinud teda täita, teda 
kõrgele kanda. Mis oli siis, jumala pärast, sellel lapsega 
tegemist? Laps oli valge, leebe, tasane kui kuu. Ja tema 
tehing hertsogiga violettpunane meri, selle kohin, selle 
metsik lõhn, ja missuguse mõranenud peaaju sünnitusel 
oli ta uskunud sel teel lapse juurde jõuda? Tuimas 

hifmus otsis ta seoseid, ei saanud enam aru iseendast. 
Tema kahekõne sureva Karl Aleksandriga, see oli olnud 
nagu mingi metsik tõmblemine ja tasandumine, kui 
naisega magamine, kuid mitte hõljumine ja vabanemine. 
Ja nüüd oli ta tuim, kurb, täis vastikust ja lapsest 
kaugemal kui iialgi enne. 

Miski puhus temal mööda turja üles, külmniiskelt. Ta 
tõmbus külmavärinaid tundes küüru nagu kaitseks. Uks 
nägu vaatas üle õla. See oli tema enda nägu. 

Ta raputas end, tõusis üles. Torm oli uuesti puhkenud; 
ta pani aknad tugevamalt kinni. Tuules kostis üks hääl, 
see kostis tema kõrvades, oli toas, üks pahur, kurb hääl, 
onu hääl. See hääl ei olnud tugev, kuid see täitis täiesti 
toa, see täitis terve lossi, terve maailm oli täis seda 
häält. Siis joudis ta teadmisele: ta oli käinud vale rada. 
Kõik, mida ta oli mõelnud, teostanud, taotelnud, tema 
tehing hertsogiga, terve tema kunstlik torn ja võidukäik, 
kõik oli clnud vale ja eksirada. 

Kummalisel kombel polnud ta pettunud sellest tunne- 
tusest, või isegi vihane. Ei, nii oli see hea. Ta nägi end 
jällegi sammumas tolles tummas, viirastuslikus kadrillis, 
rabi Gabriel hoidis teda paremast, hertsog vasakust 
käest. Nad looklesid, tegid tantsusamme, kummardasid. 
Kuid täna ei tekitanud see udune, värvitu pilt piina. 
Sest nüüd vallandusid käed, tantsijad vaatasid üksteisele 
otsa, vaikselt, tõsiselt, vaenuta, nad noogutasid üks- 
teisele viimast korda ja läksid siis laiali. 

Mingi piiritu väsimus valdas teda. lialgi enne oma 
elus ei olnud ta nii õõnestatud tõelisest, lihalikust nõrku- 
sest ja väsimusest. Nii pidi see olema, istuda leiges 
vannis ja lasta päris pikkamööda elul välja voolata läbi- 
lõigatud tuiksoontest. See sulamine, pehmeks muutu- 
mine, kokkuvarisemine temas. See magus, tõmbav, himur, 
kõiki liikmeid rõhuv, hõõruv, vallandav valu. See enesest 
loobumine, langemine, kantud saamine. See mittetaht- 
mine, see esmakordne end-triivida-laskmine, see õnnis, 
tahtetu äralibisemine, äravoolamine. Nagu voolaks ta 
verest tühjaks ja koos sellega kõigist oma tungidest ja 
kirgedest ja ta tundis end vajumas õnnelikku, valulisse, 
piirideta jõuetusse. 

Niisugusena leidis teda vana, vanadusest nõrk lühtfite 
kustutaja, kes tuli küünlakustutiga kabinetti, et valgust 
kustutada. Hirmunult laskis ta ridval langeda, tundes 
ära kahvatu, kössivajunud mehe, hüüatas: ,, Jeesus, härra 
finantsdirektor!” Kuid see ajas end roidunult püsti ja 
ütles, toogu vanamees talle midagi süüa, ükskõik mida, 
ta olevat näljast nõrk. Jahmunud vanamees läks minema, 
tegi ristimärgi, tõi, mida nõuti. Süss, süües käte abil, 
võrdlemisi aplalt, ütles vanale, et ärgu se2 lasku end 
segada oma töö juures. See kogeles, et see ei sobivat, 
ta ei või ju härra finantsdirektorit nii pimedasse —. 
Kuid Süss katkestas teda: ,Kustutagu ta cma küünlad 
ja ärgu tema muretsegu minu pärast.“ Jahmunult asus 
vanamees oma töö juurde. Torm märatses “älle täie jõu 
ja ulgumisega. Süss sõi, näris, neelas. Vanamees kiirus- 
tas oma tööga, ronis redelile, kustutas, piilus finants- 
direktorit. See sõi ikka veel räpakalt, neelas, matsutas. 
Lõpuks ütles kummaliselt rõõmsal häälel: ,, Ärgu tema 
riputagu oma südant inimeste külge! See se:sab ju Uues 
Testamendis, eks?” — ,,Ma ei saa aru Teie Ekstsellent- 
sist,” ökitas hirmunult vanamees. , Olgu peale,“ ütles Süss, 
närides viimast suutäit, ,,ja nüüd valgustagu tema 
mulle!“ Kabinet jäi pimedusse; juhituna vanamehe väi- 
kesest latemmast, sammus Süss läbi pimedate saalide rivi 
lossi peahoonesse. 

Siin, ühes kõrvalruumis, istusid katoliku projekti pea- 
juhid, kindralid, ministrid. Nad olid kõik württemberg- 
lased omavahel. Würzburgi ja baieri isandad, ka apost- 
liku majesteedi saadik, need kõik olid, ah, kui kähku! 
hoolimata tormist ja halvast ilmast, minekut teinud; ka 
Einsiedelni vürstabti tähetark koos oma aknahigi, kol- 
bide, kolmnurkade, mitmekujulise särgiga oli, hoolimata 
sellest, et ta oli leidnud tunni olevat tähtoige, kiiruga 
jalga lasknud. Seal istusid nüüd Švaabi isandad, kah- 
vatud, higistavad, suures, pingutatud nõutuses. Hingasid 
kergendatult, nähes Süssi, vaatasid temale põnevas loo- 
tuses kui päästjale. 

Juut laskis leebelt, rahulikult, peaaegu naeratades 
libiseda oma pruunidel silmadel üle selle abitu ringi. 
Utles siis kogukale major Röderile, kes istus seal ruma- 

lamana ja jõllitavamana kui teised: ,,Teie ei näe vist 
päris selgelt, härra major, mida tuleks selles kummalises 
olukorras ette võtta?” Ta astus töntsile, taipamatult 
vaatavale mehele päris ligi, ütles väga lahkelt: ,,Vahis- 
tage mind: ja jäägu kes tahes olukorra peremeheks, 
teie olete igal juhtumil päästetud.” Ta ütles seda päris 
kergelt, viisakalt, peaaegu vesteldes. 

Hämmastunult vaatasid isandad. Kuid siis tõusis, tõusis 
nende silmadesse kalk, õel läige. Ei olnud päris selge, 
mida taotles juut; kuid niipalju oli kindel: kui teda kinni 
võtta, kui teda kinni panna, siis oli siin üks, üks, kes 
seisis päris eesotsas, kelle peale sai algul välja valada 
terve viha, kelle kaela ajada kõik kõige vastikum. Ühe 
pika minuti vältel valitses surmaväikus ruumis. Kõik, 
peaaegu samade sõnadega, peaaegu samas järjestuses 
mõtlesid samu mõtteid. Ja kõik suubus otsusesse: Jahl 
Juut tuleb kinni võtta! See on pääsmine! Juut peab 
võllas rippuma! 

Sel kombel oli ikkagi midagi tehtud. Sel kombel ei 
istutud enam kauem selles rusuvas, rumalas, häbistavas 
hirmus. Saaceti, kurat ja põrgu! lahingusse oma mees; 
küll oli see olnud rumal, räpane, püksemääriv, koera- 
likult vastik tunne, millesse oli lastud end ajada, nii et 
süda ja magu vastikult üles ronisid. Suurepärane, et 
nüüd sellest neetud seisukorrast välja sai. Ühe silma- 
pilguga on terve see vastik, armetu, hale masendus 
unustatud. 

Ja seal tõusis ka juba major Röder. Ta oli enda ja 
teiste ees tõsine isamaalane, kristlane, sõdur. Ta tuli 
kogukalt, loomukindlalt, sisemiselt veendunult oma õigu- 
ses ja õigluses, Süssi juurde, asetas oma vormitu kinnas- 
tatud käpa sihvakale, elegantsele õlale, avas raskelt 
karmi suu: ,Hertsoginna ja põhiseaduse nimel ma vahis- 
tan tema, juudi.” 

UÜheainsa silmapilgu vältel vallandus ängistav vaikus 
märatsevaks, võidukaks, loomalikuks möirgamiseks. Juut 
naeratas vaikselt, üksildaselt, väga kaugena. Rõveda 
sõimuga teda lükates ja tallates nägid isandad vaeva, 
et takistada sellel naeratusel tungimast nende sisemusse. 

Viies raamat 

Seal, kus Hommikumaa ja Õhtumaa kokku sulavad, 
asub Kaananimaa, kehv ja väike. Ja Lõunamaa, igivana 
Mizraim, ajab välja oma keele, lakub liitumiskohta. 
Seal, kus idateed kohtavad lääneteid, asub Jeruusalema 
linn, Siioni mägi. Ja kui juudid tunnistavad endi kuulu- 
vust Iisraeli jumalale, ainsale, tõelisele, Jahvele, siis 
seisavad nad päikesetõusu ja päikeseloojangu ajal kän- 
gitsetud jalgadega ja vaatavad Jeruusalema linna poole, 
Siioni mäe poole, läänes asujad vaatavad itta, hommikus 
asujad läände, kõik samal tunnil, kõik Jeruusalema linna 
poole. 

Õhtumaalt paiskub metsik, igavene laine Kaanani- 
maale: janu elu järele, isiklikkuse, teotahte, lõbu, võimu 
järele. Kahmata, kiskuda enda poole teadust, lõbu, 
omandit, rohkem lõbu, suuremat omandit, elada, või- 
delda, tegutseda. Ni: kõlab läänest. Kuid lõunas, teravate 
mägede all, lamavad kullas ja vürtsides kuningad, keel- 
dudes peremehelikult andmast oma keha kõdunemisele; 
asetatud kõrbe, pilkavad nende pildid kolossaalseis 
ridades surma. Ja metsik, igavene laine paiskub lõunast 
Kaananimaale: kõrbkuum rippumine olemasolu küljes, 
aeglaselt hõõguv iha mitte kaotada vormi ja kultuuri, 
mitte kaotada keha, mitte hääbuda. Kuid idast kostab 
leebe tarkus: magada on parem kui valvata, olla summud 
on parem kui elada. Mitte vastu seista, sulada ühte 
mitte millessegi, miite teha, loobuda. Ja see mahe, iga- 
vene laine tõuseb ja vajub Hommikumaalt Kaananimaale. 

Igavesti uhuvad reed kolm lainet üle väikese maa ja 
suubuvad üksteisesse; hele, tahtest ja teost kohisev; 
hõõguv peremehelikust surmale-mitte-alistumisest; mahe, 
hämar ühtesulamis2st ja loobumisest. Vaikselt ning 
tähelepanelikult lamab kehv ja väike Kaananimaa, lastes 
end lainetest üle uhtuda ja voolata neil üksteisesse. 

Sellel kehval ja väikesel maal elas iisraeli rahvas, 
selgesilmaline, teravakõrvaline. 0Piilus itta, kuulatas 
läände, luuras lõunasse. See on väga väike rahvas, kes 
elab hiiglaste vahel: Paabel-Assur, Mizraim, Süüria- 
Rooma. See rahvas on sunnitud teravalt jälgima, kui ta 
ei taha, et teda kogemata lömastataks, või et ta hiiglaste 
sekka ära ei sulaks. Ja see rahvas ei taha kokku sulada, 
ta tahab alles jääda, see on väike, vapper rahvas, ta ei 
mõtlegi sellele, et lasta end lömastada. Need kolm lainet 
uhuvad igaveses korrapärasuses ikka uuesti. Kuid väike 
rahvas püsib. Ta ei ole rumal; ta ei kaitse end võimatu 
vastu; ta surub end vastu maad, kui veereb liiga kõrge 
laine ja laseb end rahulikult kuni pealaeni üle uhtuda. 
Kuid siis tõuseb ta jälle püsti, raputab end kuivaks 
ja on jälle kohal. Ta on visa, kuid mitte ruma- 
lalt kangekaelne. Ta alistub kõigile lainetele, kuid 
mitte ühelegi täielikult. Võtab endale kolmest voolu- 
sest seda, mis näib talle olevat sobiv, kohandab seda 
endale. 

Alaline hädaoht sunnib seda väikest rahvast tähele 
panema iga hiiglasest naabri liigutust, ikka ettevaatlikult 
jälgima, haistma, uurima, aru saama. Maailma uurimine, 
järjestamine, tunnetamine saavad selle rahva loomuseks. 
Tal kasvas suur armastus selle tunnetuse vahendi, sona 
vastu. Ususeaduse kaudu põlastab ta kirjaoskamatut, 
kirjatundmine saab jumala käsuks. Ta kirjutab üles, 
midatoovad talle need kolm lainet. Muudab oma, enda- 
loodud sõnadeks heleda, kõmiseva õpetuse teost, tumeda, 
hõõguva surematuse jonnist, maheda, niriseva mitte- 
tahtmisest ja mittetegemisest. Ja väite rahvas kirjutab 
mõlemad raamatud, mis kõigist kõige rohkem muudavad 
maailma nägu, suure raamatu teost — Vana Testamendi, 
ja suure raamatu loobumisest — Uue Testamendi. 
sõnas. 

Väikese rahva pojad läksid välja maailma ja elavad 
lääne õpetuse järgi. Toimivad, võitlevad, kahmavad. 
Kuid nad pole mitte päris kodus teos, nad on kodus 
sillal teo ja loobumise vahel. Ja ikka pöörduvad nad 
ümber, vaatavad tagasi Siioni poole. Kuid sageli, võidu 

teostumises, kaotuse tunnetuses, kesk tormavat jooksu 
jäävad nad seisma, värisedes kuulevad tuhandest häälest 
tasaseid, nirisevaid hääli: mitte tahta, mitte teha, loo- 
buda minast. 

Ja mõni neist sammub mööda jalgrada lõpuni: torma- 
vast teo keerisest, võimust, röõömust omandi üle, kange- 
kaelsest trotsimisest kõdunemise vastu, õndsale vabas- 
tusele ja lahendusele, tasandusele mittetahtmises ja 


loobumuses. 


Läbi öö, pilvede, tormi kihutasid kullerid Stuttgarti. 
Parlamendiisandate juurde, Remchingeni, hertsoginna 
juurde. Nad kihutasid mööda tõllast saadikutega, kes 
käisid hertsogi juures. Juba enne saadikuid läbis 
linnavärava teade Karl Aleksandri surmast, võbises 
arglikult läbi pimeda, vaikse linna, kus siiski valitses 
kõik jal sosin ja rahutus. Kodanikud ruttasid tänavatele, 
naabrite juurde. Kas on see õige? Jumala nuhtlus, nähtav 
jumala sõrm. Nii vapustavalt suur ja väheusutav lunas- 
tus. Kuid kas see on ka tõsi? Kas ei ole see lõks? 
Kartlikud küünlad süttisid majades. Tugevamaks muutus 
sosin, esimesed allasurutud rõöõmuhõisked. Äkki sähvatas 
kuuldus, mis kõik jälle välja sõtkus: see on olnud ainult 
hoog, hertsog on jälle ellu äratatud. Kuidas nüüd tagasi 
hiiliti, peitu poeti tuled kustutati. Kuni lõpuks, lõpuks 
saabus kindel teadmine, kaheldamatu teadaanne ja kuu- 
lutati raekojast välja: hertsog on surnud. Nüüd läks 
mürinal lahti kauaohjeldatud juubeldamine. Kaisutami- 
sed, palumised. Kõigi nägudel rõõm nagu päästetuil. 
Küünlad ja püha. Seasilmaline kondiiter Benz maalis 
koos oma seltsimeestega ,,Sinisest Sokust“ transparendi, 
millel = tiibadega kurat viis ära inimese üle kahe 
torniga kiriku. Alla kirjutas hiiglasuurte tähtedega 
riimi: 

Näe, usureetjat kurat viis, kes hinge kulla vastu müüs. 
Rõõmust värisevate, higistavate kätega seadis ta trans- 
parendi küünaldest hiilgavasse aknasse, rõkkas rõõmust, 
kui rahvahulk selle ees seisis ja riimi mööda linna laiali 
kandis. Peagi oli kõikjal teada, et hertsogi on kurat ära 
viinud. Kas teie ei ole siis kuulnud, missugune kole 

moonutatud nägu on surnul? Peeltsebul on ketserliku 
vürsti küüntega kägistanud. 

Tuulispealises tasakaalutuses istus Marie Auguste oma 
kabinetis. Tema ümber hoovikantsler Scheffer, kindral 
Remchingen ja tema pihiisa, kaputsiinipaater Florian. 
Marie Auguste istus võluvas negližees, mis oli täna 
erikuller.:ga Pariisist pärale jõudnud, ja ta pidi ikka 
mõtlema, kui kahju see on, et ta negližeed juba üks päev 
varem kätte ei saanud. Siis oleks ta seda kandnud tollel 
jumalagajätuööl ja Karl Aleksander oleks seda veel 
näinud. Nüüd oli ta jäledalt surnud ega tunne rõõmu 
enam ühestki negližeest ega ühestki naisest. Ta arvas 
seda heaks teoks, et ta vähemalt viimasel ööl oli olnud 
nii kuulekas Karl Aleksandri vastu. Alt kostis linna 
juubeldamine hertsogi surma puhul. 

Kogukas Remchingen, täiesthirmuis ja segaduses, taht- 
matult ja ühegi mõtteta õgides Marie Auguste paljaid 
käsivarsi. urises, lõhki minemas jõuetust vihast: Pihta 
hakata! ?ihta hakata! Kõigile kiuste projekt läbi viia. 
Sõdurid on olemas. Tema seisab sõdurite eest. Ilus, paar 
rügementi hakkab mässama. Ta laseb need maha lasta. 
Vannutatagu praegu hertsoginnale. Semiramis. Eliisabet. 
Katariina. Pihta hakata! Pihta hakzta! Pelglikult püüdis 
keelata lõdisev hoovikantsler. Ainu't jumala pärast nüüd 
mitte mingit verevalamist. Riigipööre on lõpetatud ja 
möödas. Nüüd ainult ettevaatlikult ja seadusepäraselt. 
Kõik seadusepäraselt. Testamenti annab rakendada. 
Samuti põnjendas ka paater Florian, kuid kindlamalt ja 
vähem kartlikult. Kaputsiinlase elav kujutlusvõime 
punus õhulist vanikut. Tema, polii:iliselt tark mees, on 
valitseva hertsoginna pihiisana sellel võib-olla kõige 
tähtsamal, väljavaaterikkamal kohal riigis. Ta nägi end 
juba samal ajal, kui ta vaikselt, ettevaatlikult sonu seadis, 
saksa Richelieu'na või Mazarinina. Kuid Marie Auguste 
oli väga hajameelne, ajal, mil tema pastellvärvi, väike 
sisalikupea näis tähelepanelikult kuulavat, mõtles ta 
Karl Aleksandrile, negližeele, leseloorile — seda sai 
väga pikantselt ja hästisobivalt kanda, isegi inetu 
Angouleme'i hertsoginna oli selles väga hea välja 
näinud, — ja härraste kõrgeimal määral positiivsetele 

ettepanekutele ütles ta kohe oma vaikse, tähtsa häälega: 
»Oue faire, messieurs? Oue faire'?” 
Parlamendi üheteistkümne-komisjon astus veel samal 
ööl kokku. Ka teistele saadikutele ei saadud keelata osa 
võtmast istungist. See tähtsalt juubeldav käitumine, see 
võimuga uhkeldamine. Isandad käitusid nii, nagu oleks 
hertsogi surm nende isiklik teene, nagu oleksid nemad 
ettenägelikkuse ja riigitarkusega teostanud selle kriisi 
kõige lihtsama lahenduse. Parlamendiliige Neuffer uskus 
tõsiselt, et tema on selle iseäraliku päästmise põhjustaja. 
Süngelt fantaseerides, tegelikku ja kuuldut moonutades 
ning saladuslikult vaigustades kudus ta kokku intriigide- 
loo, mille keskel istus tema ämbliku ja niiditõmbajana. 
Kas ei olnud mitte tema tungivad kõned vägivalla- 
valitseja hukatuslikkusest veennud tema onupoega, 
kammerteener Neufferit, muidugi, ilma et ta seda tun- 
nistaks, pööranud teda põhiseaduse partei ürituse poolda- 
jaks? Kahtlemata oli usaldatav teener afrodisiakumi 
annuse võtnud sedavõrd tugeva, et hertsogi eluviiside 
ja rasvumise juures pidi sellele paratamatult järgnema 
rabandus. Ta oli juba arstidelt järele pärinud; kõik olid 
kinnitanud, et niimoodi kujundatud olukorras pidi järg- 
nema katastroof, kui vastuabinõusid kohe kohal ei 
olnud. Ja neid ei olnud kohal. Karl Aleksander suri — 
kas oli see juhus või oli seda võib-olla korraldanud 
mõni ettevaatlik, tark käsi? Karl Aleksander suri ju, 
olles täiesti üksi. Isegi tema pihiisa ei olnud seal, et 
tüürida tema ketserihing ketseritaeva. Ühtki teenrit ei 
olnud vahekäikudes, terve teenijaskond — kas märkate 
midagi? — oli lossi teises tiivas, et tantsimist pealt 
vaadata. Üksi, mahajäetud kui koer, kärvas vägivalla- 
valitseja. Seda seiklusromaani, mis teadjale juba selle 
tõttu oli alusetu, et mitte Neuffer, vaid mustjaspruun 
oli seganud joogi, sosistas, kuratlikult ja tähendusrikkalt 
irvitades, sünge mees oma parlamendikolleegidele ja 
paljud kaldusid uskuma morni fanaatiku jutustust, kuna 
hertsogi surm oli juhtunud just niisugusel silmapilgul, 


1 Gue faire, messieurs? Oue faire? — (prantsuse ki Mis teha, 
mu härrad, mis teha? 

riis oli kujunenud ju nii üskumatuks õnneks. Juba 
tõmbusid teised temast eemale, kuid siiski imetlesid 
teda, ja üksildasena soojendas end Stuttgardi Brutus 
oma sünges SUuuruses. 

Teised ajasid endid puhevile, tegid plaane. Juba oli 
pääsemise rõõm välja surutud võimsast omandivõimu 
kättemaksuihast. Ohoo! Nüüd oldi seisukorra peremees! 
Ohoo! Nüüd saab kätte makstud juudile, ketseritele, 
kõigile, kelle ees tuli olla vait. Oli selge, et Neuenstadti 
hertsog Rudolf peab saama väikese hertsog-pärija pea- 
eestkostjaks, olgu Karl Aleksandri testament koostatud 
kuidas tahes. Hertsog Rudolfi võis usaldada. Ta oli hea 
protestant ja kuulus nende parteisse. Juba homme 
saadetakse talle järele. Ja juba täna, juba täna öösel 
pannakse ketserid ja maa laostajad ning juutlased 
tantsima. Sõjaväge ei juletud puutuda; kuid Süssi par- 
teisse kuuluvad eraisikud, kes olid Stuttgardis ja mitte 
Ludwigsburgis, võeti kinni veel samal ööl. Pärast Eber- 
hard Ludwigi surma sarnanes olukord Grävenizi langu- 
sega. Politseinikud ja kohtuteenrid käisid ringi, vahis- 
tasid ja vedasid kukutatuid, viltuvaatavaid, metsikult 
needvaid, mürgiselt sõimavaid, põlastusväärselt mangu- 
vaid ja -halisevaid läbi vahtiva,  pilkava, = võidu- 
rõõmutseva rahva vanglasse. Vangi Bühlerid, Mezid, 
Hallwachsid, vangi Lamprechtsid, Knabid ja isegi hoovi- 
kantsler Scheffer. 

Hambaid kiristades vaatas Remchingen pealt. Hertso- 
ginna selge käsk keelas temal vahelesegamise. Kuid 
katsugu nad ainult puudutada sõjaväge! Katsugu oma 
haisvate pööblisõrmedega puudutada ühtainustki tema 
ohvitseridest! Siis ei saa teda enam pidurdada, siis lööb 
ta sekka! Kuid maapäevavolinikud läksid sõjaväelastest 
suures kaares mööda. 

Kuid ühest kummalisel kombel ei räägitud Stutt- 
gardis, või kui, siis päris tasa, teda ainult riivates, nime 
nimetamata. Ja ometi oli see üks kõigi nende mõtete 
kõige sügavam põhialus. hertsoginna ja sõjaväe sala- 
jane lootus, parlamendi ja kodanikkude salajane kartus. 
Mida tegi Süss? Kust paneb ta pihta? Kas ta ründab? 
Või hakkab ta end kaitsma, see angerjalibe, kuratlikult 

vilunud? Ta oli Ludwigsburgis, talt ei olnud ühtki sõna 
teadet, ühtki kiirsõnumit, mitte midagi. / Esimene 
hommikuhämarus valendas nõrgalt, algas soe, vihmane 
märtsihomnik. Oldi surmväsinud ja nagu läbi pekstud 
segase öö edasi-tagasi askeldustest, sirutati end ase- 
mele. Ja ikka veel mitte mingit teadet juudilt. See oli 
tagamõttega, hoolimatu, häbematu. Kibestunud, raevut- 
sevate hertsoginna pooldajate, võidurõõmutsevate parla- 
mendiliikmete, kukutatute, vahistatute esimestesse une- 
nägudesse libises tume hirm ja lootus: Mida tegi Süss? 


Ludwigsburgis dikteeris doktor Wendelin Breyer 
arstliku järelevaatuse tulemusi. Koos kolleegide Georg 
Burkhard Segeri ja Ludwig Friedrich Bilfingeriga ja 
provintsiülem von Beulwizi ja hoovimarssal von Schenk- 
Kastelliga oli ta teostanud laiba lahkamise. Kõigil kol- 
mel ihuarstil olid laiba lahtilõikamisel ühed ja samad 
mõtted: Kuule sina! Nüüd lamad sa ilusasti vaikselt, ei 
löö jalaga, ei viska rohupudeleid mulle vastu pead. Kuid 
nende näoilme jäi tõsiseks ja täis väärikat leina nagu 
see sobib teadlastele. Ja nüüd dikteeris doktor Wendelin 
Breyer oma õõnsa häälega, laiade, hõljuvate liigutuste 
saatel = üksikasjalist ja teaduslikku judicium 
medico-chirurgicumi”, kolleegiumi laiba läbi- 
vaatuse tulemusi. ,Sellest viso repertost,” dik- 
teeris ta, ,ilmneb küllalt selgelt, e: Tema Kõrgevürstlik 
Hiilgus ei ole lahkunud mitte rabandusest, ka mitte 
põletikust või gancraenast, ega verejooksust, ka 
mitte polypost etc., vaid kopsuhalvatusest, ja on 
verest täiesti lämbunud. Sellele nii kiirele muutusele on 
ühegi kahtluseta võimaluse andnud osaliselt enne sageli 
välja ravitud, lõpuks liiga ägedalt välja löönud spas- 
mus diaphragmatis etc. ja suur, vahelihale 
suruv, paljude puhitustega täidetud magu, osaliselt ad 
stagnationem sanguinis plenariam, ab 
atoniam et debilitatem connatam 4 (ena- 
masti näitab kurb kogemus selgelt, et suurem osa 


1 Judicium medico-chirurgicum — tladina kl) arstlik ja haava- 
arstlik otsus. 

hiilgavaid vürste Württembergi soost lahkuvat rinna- 
seisukorra tõttu) omades nagunii vastuvõtlikke pul- 
monese.” 

Vahepeal avati Stuttgardis, järgmisel päeval pärast 
Karl Aleksandri surma, tema testament. Oma algkujus 
seadis testament eestkostjaiks hertsoginna koos Neuen- 
stadti hertsogi Karl Rudolfiga. Uks hilisem, salanõunik 
Fichteli ja Raabi poolt mõjutatud testamendi lisand 
määras Würzburgi peapiiskopi kaaseestkostjaks, üks 
lühikest aega enne surma allakirjutatud lisand andis 
piiskopile erilise täievolilise võimu. 

Kohe sõitis saatkond üheteistkümne-komisjoni liikme- 
test vaiksesse Neuenstadti hertsog Karl Rudolfi juurde, 
et paluda teda alamlikult eestkostmine kohe üle võtta. 
Karl Rucolf oli kitsi, kõrges vanaduses isand. Ta oli 
oppinud Tübingeni Ülikoolis, juba varajastes aastates 
nuusutanud maailma igast küljest, oli reisinud Šveitsis, 
Prantsusmaal, Inglismaal, Madalmaades. Oli siis astunud 
Veneetsia teenistusse, võidelnud Moreas', Negroponte 
piiramisel erakordselt välja paistnud. Oli võidelnud 
vabatahtlikuna Iirimaal, Hispaania pärussõjas juhtinud 
kahtteistkümmend tuhandet taani palgasõdurit, oli otsus- 
tanud verise võidu Ramillies' juures. Prints Eugen ja 
Marlborough hindasid teda kõrgelt, tema nimi hiilgas 
Euroopa väejuhtide hulgas. Siis äkki, kui talle tema 
venna surma järel osaks langesid Württemberg-Neuen- 
stadti apanaaži mõisad, pani ta viiekümne-aastasena 
maha kõik sõjaväelised kohad, asus tagasi väikesesse 
linna, elas talupoeglikult, toimides valjult  südame- 
tunnistuse järgi oma väikese rahva pereisana. 

Ta ei olnud suhelnud Karl Aleksandriga. Toretsev 
vürst oma priiskava hooviga, oma häbematu, petisliku 
juudiga oli talle väga vastik. Ta oli vali, kitsi isand ja 
nüüd üle seitsmekümne vana. Ta armastas oma väikest, 
lilledest ümbritsetud linna; kui räägiti Marie Augustest, 
ketserist, keraemeelsest moeasjade ja komödiantide 
armastajast, kõverdas ta hapult ja vastikust tundes oma 


1 Morea — Peloponnesose keskaegne nimetus. 
(Tõlkija märkus.) 

karmid huuled. Ta oli väike, kõhetu, veidi kõver, tema 
sõna oli sõjaväeliselt lühike, tema riietus ja hoovkond 
korrastatud, puhas, kulunud. Ta ütles: Kohusetunne! Ta 
ütles: Õiglus! Ta ütles: Autoriteet! Hoolimata oma 
vanadusest oli ta tugev töömees. 

Ta kuulas Stuttgardi isandaid vaikides, laskis neil 
nende laialivalguvad laused lõpuni rääkida ja korrata 
ja vaikis ikka veel. Ta oli *väga elatunud, oleks meeleldi 
jäänud oma vähesteks eluaastateks veel oma väikesesse, 
lilledest ümbritsetud linna, oleks vana talupojana järele 
vaadanud oma põlde ja viinamägesid ja oleks valvanud 
oma üksikute alamate järele, kuidas hoidsid need oma 
lapsi ja oma loomi. Nüüd pani jumal temale, vanale 
mehele, raske töö kaela: kasida ja puhastada sõnnikust 
allakäinud maa, veel enne surma kakelda keisri ja 
riigiga; vihastuda rasvase, kavala Würzburgi jesuiidi 
pärast. Jumal käsutas; tema oli sõdur ja tundis alluvuse 
korda, pidas distsipliini, alistus. Ta ütles stuttgartlastele, 
et võtvat halduri kohustused vastu, kuid tingimusel, et 
tema kõrval ei ole teist eestkostjat, ei hertsoginnat, 
katoliiklast, regensburglast ega mingil juhul jesuiiti, würz- 
burglast. Ta lubas juba järgmisel päeval residentsi tulla. 

Väga heatujuliselt sõitsid stuttgartlased tagasi. See oli 
mees, keda nad vajasid. See saab hakkama Remchinge- 
niga ja ka juudiga, kellest kummalisel kombel ei olnud 
ikka veel midagi kuulda. 

Remchingen hakkas kohe metsikult märatsema. Ta 
vihkas kõhetut neuenstadtlast ammust ajast, oli pilganud 
tihtipeale = selle - kitsipunglikkust ja väikepoodniku- 
likkust. Nüüd toetus ta testamendi lisandile, Würzburgi 
vürstpiiskopi täievolilisele õigusele. väeosadele, mis 
olid talle truud. Ta keeldus truudusvandest hertsog- 
haldurile, ei võtnud temalt vastu tunnussõnu, keelas 
mõlemad ka oma alluvatele, vannutas need Karl Alek- 
sandri testamendile. Tugevdas ilma hertsog-halduri tead- 
mata ja vastu tema tahtmist Stuttgardi garnisoni, andis 
kindlustele ja maal asuvatele garnisonidele korralduse 
mitte ühtki käsku vastu võtta teistelt kui ainult vahendi- 
tult temalt või hertsoginnalt. Et armeed Karl Rudolfi 
vastu üles kihutada, laskis ta liikvele kuulduse, et uus 

peremees koos parlamendiga kavatsevat sõjaväe vähen- 
damist, suured vallandamised seisvat ees. 

Niisugustes tingimustes kolis Karl Rudolf vaikselt ja 
tähelepandamatult Stuttgarti, asus elama lossi kõrval- 
tiivas, tahtis teha lugupidamisvisiidi hertsoginna-lesele, 
kuid ei võetud vastu. Selle üle ta ei muretsenud. See 
-seitsmekümne-ühe-aastane istus järgmisel hommikul 
juba kell kuus, nagu ta sellega oli harjunud, töö juures. 
Ta puhastas sõnnikust kõigepealt pealinna, mitte kedagi 
arvestades. Kõik usaldusvaärsusetud ametnikud vallan- 
dati, nende paberid pandi aresti alla, paljud vahistati. 
Katoliku partei = juhtide suurem / enamus oli juba 
põgenenud. 

Rahva hulgas pilgati kõvasti ja kõikjal surnud hertso- 
git, kes ei olnud veel mulla aligi, hertsoginna-leske, kes 
hambaid kiristades ja rahutult rabeldes ning võimuta 
oma tubades istus. Hertsog-haldur andis valjud käsud, 
mis keelasid sellised väljendused. Ta ütles: Kohuse- 
tunne! Ta ütles: Õiglus! Ta ütles: Autoriteet! 

Teistega koos pandi nende käskude tagajärjel ka 
kondiiter Benz endameisterdatud hertsogit ja kuradit 
kujutava poeetilise transparendi eest kolmeks päevaks 
linna arestimajja. Sealjuures haigestus seasilmaline 
mees raskekujulisse influentsasse. Koju tagasi tulles oli 
ta sunnitud voodi heitma, ta jõi kõiksugust teed, kuid 
peagi oli teada, et ta enam ei tõuse. Tema aseme ümber 
seisid tema sõbrad ,,Sinisest Sokust”. Ta naeris kõveralt: 
»Eelviimase hertsogi ajal valitses hoor, viimase ajal 
juut, nüüdse ajal narr.“ Surres märatses ta vastikult, 
sülitas jäledaid, roojaseid ncedusi omaette. ,,Sinises 
Sokus“” räägiti, et ketserist hertsog ja tema juut olevat 
süüdi ka selle hea kodaniku surmas. 

Marie Aguste töötas koos Remchingeniga palavikuli- 
selt ja kärsitult Karl Rudolfi ja parlamendi vastu. Teda 
meelitas võimalus lasta end imetella kui suurt naist. 
Saksamaa esimeseks daamiks oli ta olnud küllalt kaua, 
nüüd ahvatles teda mõte olla naispartneriks noorele 
Preisi kuningale, kes oli äsja astunud troonile. Ah, 
temast saab katoliiklasest vastane sellele suurele protes- 
tandile. Kas ei olnud tema poolt keiser, Baieri kuur- 

vürstiriik, tema isa ja isegi Prantsusmaa? Tema, tark 
suurilma naine, miks ei pidanud ta jõudu katsuma sel!e 
vana paukuja, talupoja, hapnenud kohtlase ning taaruva 
vanamehega, häbematu usurpaator Karl Rudolfiga. Koos 
Remchingeniga, oma kaputsiinipaater Florianiga ja 
raamatukoguhoidja Hophaniga, keda ta pidas suureks 
poliitikuks, kudus ta arvutuid väikesi, lapsikuid intriige; 
mossitades, kui mõni kohe ei õnnestunud. Tuhat kiir- 
teadet jooksid Viini, Würzburgi, Brüsseli, tema isa 
juurde. Ta näitas end hoovkonnale ja maale leinava 
lesena, väike, pikasilmaline, kahvatu pea väga nägus 
mustas toretsuses. Ta laskis Brüsselist tulia oma poja- 
kesel, hertsogil, näitas liigutatud rahvale vürstlikku 
orbu, Kiirgavate suurte silmadega last. 

Kuid Karl Rudolf, vana sõdur, ei lasknud end eksitada. 
Ta avaldas teadaande, et ta ei mõtlevatki vähendada 
armeed, mõjutas ka parlamenti niisamasugusele teada- 
andele. Päev hiljem allutas ta väeosad kindral von Gais- 
bergi ülemjuhatusele, dikteeris vahutavale Remchinge- 
nile koduse aresti, asetas valve tema ukse ette. See oli 
julge, selle tagajärjeks võis olla verevalamine, sõda, 
sõjariistus ülestõus seest- ja väljastpoolt, rikkuda kõik 
või päästa kõik. See ei rikkunud midagi. Väeosad alistu- 
sid ja ühes nendega ka maa, vandusid truudust hertsog- 
administraatorile. 

Keiser viivitas selle vägivaldse korra kinnitamisega. 
Hertsoginna jesuiidid pressisid, et Viini hoov tunnustaks 
Karl Aleksandri viimse testamendi seaduslikult kehti- 
vaks, kinnitaks eestkostjateks vürstpiiskopi ja hertso- 
ginna. Vürstpiiskop ise esitas vastulause, protesteeris 
enda käega keisrile kirjutatud kirjas, laskis oma hoovi- 
nõunikul ja professor Ikstattil koostada suurepärase 
deduktsiooni , Württembergi alusmüürid“, mikies esitati 
teravapilgulisi põhjendusi viimse, vaidlusaluse testa- 
mendi seaduslikuks tunnistamiseks. Imestati, isegi vas- 
taste huigas, selle tõestuse teravmeelsust. Kuid praktilisi 
tagajärgi see ei andnud. Karl Rudolf istus pärast 
Remchingeni väljalülitamist võimul ja teda ei saadud 
kõrvaldada sõjata, mida keegi ei tahtnud. Protestid ja 
vastulaused jäid platconiliseks. 

Tark würzburglane ei olnud midagi muud oodanudki. 
Ta laskis oma masinavärgil töötada ilma sisemise hoota, 
ainult, et säilitada välimust. Ta kuulas oma põrgulikult 
kavala silmapaistmatu nõuniku Fichteli ettekannet. Ta 
nõustus täielikult oma nõuniku arvamusega. Siin ei 
olnud nüüd väevõimuga enam midagi peale hakata. 
Kirikul oli aega. Kirik töötas pikkade tähtaegadega. 
Nüüd tuli arvestada ainult noort hertsogit, teda kasva- 
tada kindlas katoliku usus; tema, piiskop, ei saa küll 
enam näha selle vilja küpsemist. Kuid muidu, vaene Karl 
Aleksander! Hea, kindel, meeldiv sõber! Reguiescas 
in pace'. Ta loeb ise messe tema eest. Mis silma- 
pilgul teha tuli, oli puhtalt, kompromiteerimatult Würt- 
tembergi afäärist välja tulla. 

Suurima ettevaatusega hävitati ja toimetati Stutt- 
gardist kõrvale kõik, mis võis paljastada katoliiklasi ja 
Würzburgi. Mõned, kõige rängemalt süüdistavad doku- 
mendid olid hoiul Remchingeni juures. Pärast kindrali 
ootamatut areteeriinist tema kodus ja pärast ebaõnnes- 
tunud katseid altkäemaksuga valveposti ära osta libises 
kaminapühkija üle Remchingeni naabruses olevate 
majade katuste, läbi korstna tuppa, kus asusid need 
aktid, tõi need õnnelikult hertsoginna paatrile ja sealt 
kadusid need Würzburgi. 

Vahepeal oli vana asevalitseja oma sõdurlikul kombel 
armee tugevasti enda pihku haaranud, tugevdas nüüd 
kindrali aresti, laskis ta koos adjutandiga, kapten 
Gerhardiga, toimetada Aspergi. 

Niisugune käitumine tema armsa, kõige tähtsama 
abilisega kiskus Marie Auguste tema kõrgist tagasi- 
hoidlikkusest hertsog-eestkostja suhtes. Ta võttis vae- 
vaks paluda Karl Rudolfilt kõnelust. Vanahärra ilmus 
tseremooniata, seisis kulunult, lotendavalt, külamoodi, 
kõverana, kõige moodsama kosmeetika abinõudega kor- 
rastatud, ehitud, armsalt lõhnava daami ees. Karl Rudolf 
oli üksi; Marie Augustel olid kaasas tema paater Florian, 
pihiisa, ja raamatukoguhoidja Franz Josef Hophan. 


! Reguiescas in pace! — (ladina k.) Puhka rahus! 
(Tõlkija märkus.) 

poliitik, noor, kassisarnaselt mahe, kirjanduslik, mood- 
salt riietatud mees; pärast Remchingeni langust oli ta 
kaputsiinlase kõrval Marie Auguste kõige lähedasem 
nõuandja. Karl Rudolf silmitses külmalt ja ettevaatlikult 
seda ebameeldivat kolmelehelist umbrohtu, mis paraku 
nii lopsakalt laiutas heas aias — Württembergis. Marie 
Auguste omakorda vaatles kõrgilt ja veidi lõbustatult 
kulunud, viletsat väikest sõdurit, kes kindlasti ei mõist- 
nud hinnata tema leinariietuse peent moodi. Tummalt 
kuulas Karl Rudolf tema paljusid kaebusi. Mehe tumm 
olek ärritas Marie Augustet, ta muutus ägedamaks, 
tõtlikumaks, loetles tähtsamate kõrval naeruväärseid 
lapsikusi, kaldus kõrvale; tema abilised olid sunnitud 
talle jutulõnga korda seadma. Põlglikult ja vastikus- 
tundega kuulas Karl Rudolf, kuidas Marie Auguste, 
ikka valel kohal ja tähtsa esinemisega, tarvitas juriidi- 
lisi oskussõnu. Pühad mõisted, nagu kohustused, kodan- 
likud vabadused, tundusid talle teotatuna selles väikeses, 
lollis, libulikus suus. Karl Rudolf vastas ettevaatlikult, 
toorelt, noppis osavalt välja, mida Marie Auguste oli 
öelnud mõttetut, jättis kalgilt ja põlastavalt tähele pane- 
mata kaputsiinlase ja peene raamatukoguhoidja vastu- 
väited ja parandused; temal, vürstil, oli tegemist ainult 
vürstinnaga. Ta tõreles Marie Augustega, et sellele 
olevat halvasti nõu antud ja ei sobivat tema auväärsu- 
sele kaitsta Remchingeni, halba, riigireetlikku meest. 
Kõigis väikestes etiketiküsimustes, mida Marie Auguste 
oli suurtena ja tähtsatena ette toonud, lubas Karl Rudolf 
viivitamatut abi, kuid seda kindlamalt ei andnud ta 
järele üheski poliitiliselt tegelikult tähtsas küsimuses. 
Kaputsiinlane ja raamatukoguhoidja laotasid käsi, kui 
hertsoginna võidurõõmutsedes sai need väikesed järele- 
andmised, loovutades kavalale, toorele võimuanastajale 
kõik olulise. Lõpuks räägiti veel rahanduslikest küsi- 
mustest. Sellest ei saanud Marie Auguste sugugi aru; 
tema põlvnes ühest Euroopa kõige rikkamast sugu- 
võsast, pillas enda ümber mõisaid nagu teised penne, 
leidis olevat plebeiliku isegi rääkimise rahaküsimustest. 
Karl Rudolf andis endale küll tohutult aru kõigest, mis 
puutus maa huvidesse; enda suhtes oli ta äärmiselt 

vähenõudlik, ta oli vana mees, lapsi tal ei olnud ja oli 
kindel, et ta omadega rikkalikult välja tuleb. Mõlemal 
oli kerge näidata end suursugusena, selles küsimuses 
jõudsid nad raskusteta kokkuleppele, lahkusid vastu- 
võetavas läbisaamises. Hertsog oli imestades ja rahul- 
datult tulnud otsusele, et Marie Auguste ei ole mingi 
suur Paabel, vaid hani, ja hertsoginna oli imestades ja 
rahuldatult taibanud, et Karl Rudolf ei olnud tõeliselt 
sugugi pulliturjaline, talupoeglikult visa võimuanastaja, 
vaid lihtsalt eesel. Niisuguste tunnetuste põhjal lahkusid 
mõlemad teineteisest teatud üleoleva ja polgliku hea- 
tahtlikkusega. 

Loomulikult tuli ka hiljem ette arvukaid väikesi 
tülisid. Siiski oli hertsog-administraatcr sellest ühest- 
ainsast kokkusaamisest jõudnud küllaldasele selgusele, 
missuguse poliitikaga tuli pihta hakata. Kui ta tahtis 
saavutada Marie Augustelt tõsist möördust valitsemis- 
küsimustes, tuli haavata Marie Augustet etiketiküsi- 
mustes. Ei tunnustanud mõnd tiitlit, saatis talle valve- 
ohvitseriks mõne alama-astme ja mitte tavakohase 
staabiohvitseri, kiusas tema lemmikut, peent, moodsat 
raamatukoguhoid jat. Kui Marie Auguste kaebas, nüudis 
Karl Rudolf tagajärjekalt vastutasuks niisuguste täba- 
ruste eest mööndusi poliitilistes küsimustes. 

Tõsisem pahandus tekkis Karl Aleksandri matuserongi 
ettevalmistuste puhul. Marie Auguste rõõmustas kahe 
kuu vältel võimaluse üle sel puhul paraaditseda kõige 
ilusama ja kõige suurilmalikuma lesena üle terve riigi, 
kui palju vaidlusi tekitanud suur vürstinna, kellele 
asetasid oma lootused Rooma ja terve katoliku maailm, 
näidata end kogu Euroopa silmade ees. Ent hertsog- 
administraator keelas katoliikliku matusetalituse kui 
rahvast ärritava; selle tagajärjel ähvardasid katoliku 
vürstid ja isandad pidustustest eemale jääda ja Marie 
Auguste vihastus haigeks ning vanaks. Keisril tuli oma 
käega kirjutatud isikliku kirjaga mõjutaga Karl Rudolfi 
järeleandmisele. Leinapidustused korraldatigi siis hiig- 
lasliku toredusega. Lõpmatud read leinatõldu, küünla- 
kandjad, kuninglikud vapikandjad, vürstide, isandate, 
ametnikkude must — peoriietus ja mustad — livreed. 

Tunde kestev väeosade marssimine. Kellad, kõned, lau- 
lud, aupaugud surnule. Ja mitmed tuhanded imetlevaid, 
ihaldavaid, tuliseid silmi imeilusal hertsoginna-lesel. 
Peenelt ja painduvalt piht üle laia musta brokaatkuue; 
uskumatult valgetena ja õilsatena näisid liiges ja käsi 
varuka musta pitsi all; mitte ühtki ehet peale paavstliku 
ordu tähe ning risti ja keti kuueteistkümnest valitud 
mustast pärlist. Leseloor oli seatud nii, et selle must 
värv tuhmus juuste kiirgava musta kõrval. Väike selge- 
laubaline, vana õilsa marmori värviline sisalikupea sil- 
mitses kogu oma isevalitsusliku ülluse juures meeldivalt 
ja ihaldust äratavalt. Nii soojendas Marie Auguste end 
leina ja suure hiilguse säras. 

See oli muide tühi toreduslik kirst, mille auks heli- 
sesid kellad, kõlasid kõned, tõusid pühalikult taevasse 
laulud, mürisesid kahurite aupaugud. Surnud Karl 
Aleksander oli oma lese tüli ajal hertsog-eestkostjaga, 
hoolimata oma arstide balsameerimiskunstidest, niivõrd 
lagunenud ja haisema hakanud, et teda tuli kaua enne 
avalikke matuseid täiesti vaikselt Ludwigsburgi uude 
hauda maha matta. 


Diplomaadid ja sõjaväelased, keda Ludwigsburgis oli 
üllatanud Karl Aleksandri surm, jäid esialgu vaikselt 
äraootavale seisukohale. Vahistatud Süssi isikus oli 
neil igaks juhuks tõendus nende riigitruust meelsusest. 
Juba paari päeva järel oli ka kõige kohmakamatele 
selge, et põhiseaduse partei jääb endastmõistetavalt 
võitjaks, ja et sõjaväe mäss ja katoliku projekt ei ole 
enam mõeldavad. Ainult õige vähesed täielikud põik- 
pead kellegi prints “Waldecki juhtimisel keeldusid leppi- 
mast tõsiasjadega. Teised ei olnud kunagi mõelnud 
vägivaldsele riigipöördele, kõik nende taotlused olid 
olnud loomulikult põhiseaduse raames ja plaanitsetud 
ainult parlamendi heakskiitmise eeldusega. Oli ainult 
üksainus roimar ja vägivallataotleja, kõige halva alga- 
taja, kõige õnnetuse hoob, kõige kurja nõuandja, kes 
hea vürsti oli viinud eksiteele ja ümber pööranud kõik 
tema õilsad plaanid, maa hukutaja, kelm ja lurjus, üks- 
ainus, juut. Ja kui puhtana ning riigitruuna end tunti, 

oli näha juba sellestki, et ei lastud ära lipsata neetud 
juudil, vaid võeti ta kohe kinni. 

Süssi vahistamine oli olnud ju väga lihtne ja mitte 
just eriti aurikas ning härrade prestiiži edustav. Nii tuli 
siis seda lihtsat juudi vangistamist Ludwigsburgis 
natuke üles lüüa ja nooblimaks ning romantilisemaks 
teha. Stuttgardis lasti lendu kuuldused, juba räägiti 
sellest kõvemini, juba oli see muutunud kindlaks tead- 
miseks, et Süss oli kohe pärast hertsogi surma Ludwigs- 
burgist minema hiilinud, pealinna, oma majja lipsanuc, 
seal peidus olnud, lõpuks katsunud põgeneda välismaale, 
võttes kaasa väärisasju ja süüdistavad dokumendid. 
Kuid tublid ohvitserid, eesotsas vapra major Röderiga, 
ausameelse ja hea protestandiga, keda armastas ja 
austas terve linn, olid veel õigeaegselt välja luuranud 
kiusaja asukoha ja põgenemiskatse. Jutustati täpseid 
üksikasju. Süss olevat hiilinud üle viinamägede, olevat 
juba hea tüki maad eemale jõudnud piki tagumist 
Kriegsbergi teed. Siis olevat Röder võtnud oma parimad 
linna ratsanikud — isegi nende nimed olid teada: 
Guckenberger, Trefts, Weis, Mann, Meier — ja niimoodi 
kuuekesi olevat nad juudile järele kihutanud. Kornwest- 
heimi kõrgendikul olevat nad põgenikule järele jõudnud. 
Laskevalmis püstoliga olevat vapper Röder müristanud 
talle oma seis! Juuti ei olevat aidanud tema häbematus, 
tema kisa ega tema ähvardused. Tublid linna ratsanikud 
olevat pööranud ümber tema tõlla ja nüüd, nüüd kohe 
toodavat teda Võllateeraja kaudu läbi Ludwigsburgi 
värava. 

Pidulikult möirgav rahvahulk ootas sõidukit vangista- 
tuga. Toored naljad, lõbus erutus, poisivemblad ülal 
puude otsas, värava väljaulatuvatel osadel. ,,Rohelise 
Puu“ võõrastemajas, otse värava juures, istus teiste 
jõukate linlaste poegadega noor Langefass, rõõmsa- 
meelne, rasvane poiss, väga blond väikeste siniste 
silmadega punases näos. Ta kostitas oma seltsimehi vana 
uhlbachi veiniga, naljatles lärmavalt tütarlastega; oli 
lõbus seltskond, heatujuline nagu viimasel karnevalil. 
Kui lõpuks sõiduk Süssiga läbistas kriiskava kisa saatel 
linnavärava, saadetud Röderist ja tema -ratsanikest, 

tormasid mõned noore Langefassi laua juurest tõlla 
kallale, kiskusid vahistatu välja, lükkasid siia-sinna, 
müksasid teda, lõid teda, tõukasid teda, õrritasid teda. 
Samal ajal laskis noor Langefass elada major Röderil, 
kes võttis klaasi ja lõi muheldes kokku, seni kui rahvas 
juuti peksis. Süss ei käitunud mingil juhul mahasurutult 
ja pelglikult, ta lõi jõuga vastu, ühele jõmpsikale, kes 
lõi hambad tema sääremarja sisse, andis ta niisuguse 
kõrvakiilu, et poiss teiste pealetungijate jalgade al!a 
veeres; ka vastas ta jõudsasti oma ründajate needuste!e 
ja sõimule. See ei olnud mingi fanaatiline, vaid asjalik, 
mahlakas lööming. Kuid lõpuks oleks juut, kuigi see oli 
rahvale oma põhiloomult mitte pahatahtlik lööming, 
lihtsalt lõbustuseks surnuks löödud, kui mitte linna 
grenaderid ei oleks sellele mõelnud ja teda linna 
ratsanikkude abil rahva käest ära kiskunud. Kurnatult 
ja hingeldades kükitas ta tõllas, katkutud ja guruks 
kistud, täis mustust ja verd. Noor Langefass, kes oli 
suur naljahammas ja seepärast naistest väga armastatud, 
oli nalja pärast üles tõstnud kakluse ajal juudi peast 
maha kukkunud paruka ja kandis seda üldiseks lõbustu- 
seks oma kepikese otsas teiste ees. Nii sõitis Süss 
kriiskamise ja / rõõmurõkatuste saatel -turuplatsile 
härrastemajja. 

Et see neilt ära võeti, püüdis rahvas noore isand 
Langefassi eestvedamisel teisi juute kokku ajada ja 
viitis nendega oma aega. Erilist lõbu valmistas meele- 
heitlikult end kaitsval vanal juudil kiskuda välja halle 
juukseid ja habet, kusjuures noor Langefass mainis 
midagi naljakat täide kohta. Noor, värisev, mitte ilus 
tütarlaps, tuntud Jentel Hirsch, riietati suure hirnu- 
mise saatel lahti ja otsiti läbi, kas tal ei ole ehk kirpe. 
Kõik Stuttgardi juudid, raugast imikuni, püüti niisama- 
sugusel kombel kinni agara pööbli poolt ja hiiglasliku 
uulitsapoiste saatjaskonna saatel, kivi- ja roojarahe all 
anti üle linnavardjale. Parajasti tuli kiirpostiga sõites 
kaks Praha juuti, et korraldada kõikvõimsa finants- 
direktoriga mõningad pangatehingud. Nad ei olnud kuigi 
teadlikud Švaabi poliitikas ja neil ei olnud mingit aimu, 
kuivõrd oli katoliku projekt seotud nende maapanga 

asjadega; nad teadsid ainult, et Süss oli Euroopa võim- 
saim juut ja et Württembergi juutkonnal oli eriline 
kaitse. Seda rohkem olid nad imestunud, kui neid, vae- 
valt postitõllast väljunuid, kinni haarati, raputati, peksti, 
siis kinni viidi, ja kui nad kuulsid, missugusesse 
haletsemisväärsesse seisukorda on kukutatud kõik- 
võimas finantsdirektor. Seile rüüstamise ajal said surma 
mitmed juudid, sealhulgas koim Frankfurdi kaitse all 
olevat juuti, mille üle vaba riigilinn tõstis energilist 
kaebust Württembergi valitsuse juures. Hertsog-adminis- 
traator ütles ka siis: Kohustus! Autorileet! Õiglus! ja 
pani kolm süüdlast kaheks päevaks aresti. 

Uks kärmas poeet pani Süssi vangistamise värssidesse. 
Peagi lendas tema luuletis läbi Stuttgardi ja üle terve 
maa; eriti kaht värssi tsiteeriti kõikjal ja need kulusid 
noorele ning vanale eluajaks ajju: ,Siis kärkis aus 
von Röder: / Seis! ma ei lase mööda!“ Major Röderi 
populaarsus oli võimalust mööda tõusnud tänu sellele 
ettenägelikkusele, millega ta oli takistanud õelkavala, 
jumalavallatu heebrea maahukutaja põgenemist ja kõik- 
jal, kuhu ta ilmus oma kalgi suuga, madala laubaga, 
käriseva häälega, võtsid .vaimustatud kodanikud teda 
vastu tormiliste auavaldustega. 

Samal päeval, kui Süss Stuttgarti toodi, katsuti rün- 
nata ja Tüüstata tema lossi Seegassel. Selle ettevõtte 
juhiks oli Sophie Fischer, ekspeditsiooninõuniku tütar, 
endine Süssi armuke. See loid, ilus, lopsakas naine oli 
kummaliselt muutunud. Ta kisendas, põles, kurnas end, 
paksud, blondid juuksesalgud tolgendasid, higi tilkus 
mööda nägu. Teiste juutide majad olid jäänud kaitsetuks 
ja nii mõnigi hea ese majakraanist, ka ehteasjad ja 
sularaha, läksid seda juhtumit kasutades võõraste 
inimeste valdusesse. Kuid Süssi maja oli seevastu kaits- 
tud tugevast sõjaväeüksusest, Nicklas Pfäffle oli õige- 
aegselt võtrud tarvitusele ettevaatusabinõud. Ka veel 
üks teine oli palju ja tagajärjekalt näinud vaeva maja 
kaitsmisega — Dom Bartelemi Pancorbo. Valitsus- 
komissarina ilmus ta politsei ja sõjaväe saatel ja pani 
maja ning kogu varanduse aresti alla. Saadetud Nicklas 
Pfäfflest, hiilis ta pikkamööda läbi suurte, hiilgavate, 

väga korrastatud ruumide, —vahtis lihattst, sinakas- 
punasest peast kõigisse nurkadesse. Ta möödus halvus- 
tavalt kallitest vaipadest, mööblitest, piltidest, nipp- 
asjadest. Kuid just vääriskividest, mille järele olid 
näljased tema süda ja sõrmed, ei olnud midagi järele 
jäänud. Ettevaatlikult ja umbusklikult päris ta Nicklas 
Pfäfflelt: liikumatult, ükskõikselt vastas kahvatu, rasvu- 
nud mees. Portugallane muutus ähvardavaks, kuid tema 
pehkinud hääl libises mõjutult maha sekretäri külma- 
vereliselt kannatlikkuselt. Lõpuks vahistati Nicklas 
Pfäffle, kuulati kohtulikult üle, nuhiti läbi tema kirja- 
vahetus. Ei leitud midagi ja oldi sunnitud peagi jälle 
lahti laskma see pikaldane, vaikiv, liikumatu mees. 


Süss viidi esmajoones Hohenneuffeni kindlusesse ja 
peeti seal mitte halbades tingimustes. Tema eest hoolit- 
seti tema enda kulul rikkalikult ja tema 2nda maitse 
järgi, ta võis võtta vastu külalisi, lasta tuua endale 
soovi järgi riideid ja majakraami. Ta ei tarvitanud neid 
vabadusi üleliigselt. Ta oli meeleldi ja palju üksi. Siis 
sammus ta edasi-tagasi, rahulolevalt, peaaegu muheldes, 
ümisedes enda ette kõlatult, vangutades pead kavalalt 
siia-sinna nagu vana juudikuues juut. 

Ai, küll oli hea ja armas olla rahus ja vaadata pealt. 
Nad rabelesid kõik endid tema ümber väsinuks. Uhed 
rabelesid selleks, et teda võimalikult sügavale suruda 
ja kasta, tema ise rabeles, et nende käest pääseda, jälle 
õhu kätte jõuda. Hohoo! Haaraku, võtku teda kinni! 
Narrid! Nad ei teadnud, et see ei olnud tema ise, kes 
seal rabeles, keda nad tahtsid kinni haarata. See oli 
vana Süss, rumal, mitteteadlik Süss, kes ei olnud veel 
midagi õppinud ega tunnetanud. Tõeline Süss, uus Süss, 
hohoo! — ta naeris metsiku, pilkest täidetud mõnuga — 
see oli väljaspool igasugust elurabelem:st, teda ei 
saanud kätte ükski hertsog, ükski keiser, ükski kohus. 

Nii ei olnud sugugi kerge komisjonil, mis oli moodus- 
tatud, et teostada uurimismenetlust paljude õelkavalate, 
jumalavallatute, maad hukutavate vägiva.lategude ja 
vempude kohta. mida oli korda saatnud Josef Süss 
Oppenheimer, juut ja endine finantsnõunik koos oma 

seltsimeestega. See oli kaalukas uurimiskomisjon. Selle 
eesotsas seisis salanõunik von Gaisberg, kindrali vend, 
põhiliselt loid mees, kes igale asjale püüdis ligi pääseda 
heatujulise jämedusega; kaasistujad olid salanõunik 
Pflug, kõhn, kibe, kõrk isand, täis vihkamist ja vastikus- 
tunnet juutide vastu, professorid Harpprecht ja Schöpt, 
valitsusnõunikud Faber, Dann, Renz, Jäger, püüdlikud, 
karjäärihimulised ametnikud keskmistes aastates; sekre- 
tärid olid assessor Bardili ja kohtukirjutaja Gabler. 
Komisjonil ei olnud mingit kahtlust, et Süss on toime 
pannud terve rea surmaväärseid kuritegusid. Kuid peagi 
selgus, et puht juriidiliselt ei saadud tema vastu palju 
ära teha. Peamine raskus tema süüdimõistmiseks sea- 
duste järgi seisis selles, et ta ei olnud vannutatud 
ametnik ja isegi mitte riigi alam. Ta oli üksnes salajase 
finantsnõuniku ametinime all andnud täiesti eraisikuna 
hertsogile nõu. Kui vannutatud ministrid täitsid neid 
hukatuslikke projekte, siis olid nemad riigi reeturid ja 
mitte tema. Nii killunes uurimismenetlus tuhande üksik- 
asja läbivaatamiseks, millest püüti koostada süüdi- 
mõistmise võimalus. Juurdlus viibis, venis lõpmatult 
pikale. Miks pidi siis kohtunikkudel olema kiire? Tunti 
end nii meeldivalt tähtsana selles uurimiskomis jonis. 
Kõik tuttavad pärisid: , Noh, mis uut olete teie jälle 
juudist välja pressinud?“ Terve Švaabimaa silmad olid 
teatud määral suunatud neile. Pealegi oli komisjonist 
osavõtt seotud väga kõrge eritasuga, mida maksti 
loomulikelt kaebealuse arestitud varandusest. Eelkõige 
olid need .erisissetulekud väga olulised keskmistes 
aastates püüdlikkudele ametnikkudele. 

Härrased kuulasid Süssi üle küll üksikult, küll ühistel 
istungitel. Taoteldi”kohtulikku juurdlust rahavõltsimises, 
majesteedi solvamises, Tiigi reetmises. Otsekohene, 
rangelt seadusest kinnipidav professor / Harpprecht, 
veendunud, et Süss on küll kelm, kuid seaduse järgi 
süüdi ei ole, tundes vastikust taotluste puhul teha juut 
vastutavaks süütegude eest, mille eest oleksid seadus- 
likult pidanud vastutama teised, tõmbus peagi tagasi, 
piirdus arvamuse avaldamisega aktide kohta; tema 
kolleeg professor Schöpf järgnes tema eeskujule. Komis- 

joni esimees, salanõunik Gaisberg tuli üksinda Süssi 
juurde, patsutas talle õlale ja ütles talle oma järsul, hea- 
tujulisel kombel: ,,Miks teeb tema endale ja meile elu 
hapuks, juut? Et tal raipekärul tuleb põrgu sõita, on 
kindel. Ärgu ta võtku liiga palju pagasit kaasa! Tunnis- 
tagu kõik korralikult üles!” Süss naeratas, nõustus tema 
rääkimisviisiga, arvas lõpuks, et kõrgemale kui võllas 
ei saavat nad teda ikkagi puua. Ta mängis selle mühak- 
liku, heasüdamliku jõhkardiga, viskas talle mõningaid 
asju, et teine hellitas juba lootust kinnihaaramiseks, 
tõmbus jälle viisakalt naeratades tagasi, jättis Gaisbergi 
ammuli suuga seisma. 

Ka teised, igaüks omaette, katsusid õnne selie pain- 
duva patusega. Nad külastasid teda ikka jäle, hiilisid 
talle lähemale, rääkisid talle auku pähe, ähvardasid 
teda. Süss, toetudes oma teispoolsele julgeolek utundele, 
mängis nendega peaaegu sportlikku mängu, täis maheda- 
pilkelist, peadvangutavat kaalutlust. Ta vaatas enda 
protsessi pealt nagu kusagilt teisest maailmajaost, 
mingist hilisemast sajandist, lõbutses vaikselt härraste 
üle, nende iseärasuste, nende riugaste ja kavaluse üle 
tema püüdmiseks. Vaesekesed! Kuidas nad vaeva nägid, 
kihutasid, higistasid! Kuidas nad nuhkisid, ässitasid, 
vahtisid kurjast vaimust vaevatutena teele, millest nad 
lootsid, et see neid üles viib. Karjäär! Karjäär! Ja kui 
uudishimulikud olid nad kõik, ja kui kaugelt ning ühegi 
valgusekumata vaatlesid nad teda, kompasid teda tund- 
musteta, nuusutasid teda haistmismeeleta. Seejuures oli 
ühel või teisel hea tahtmine, pika uurimise vältel isegi 
teatud heasoovlikkus mehe vastu, kes kindlasti oli kelm, 
kuid oma osavate naljadega ja teravate vaimukustega 
oli midagi väga erakordset, vapustavat. Peaaegu õrna 
pilkega nägi Süss, kuidas tulid isegi mõlemad sekretärid, 
noored, rumalad, kavalad, püüdlikud, katsuma orna õnne 
ja osavust tema kallal. Vaesed nürihingelis2:! Süss 
laskis neil enda najal üles ronida nagu noori koeri ja 
pühkis nad siis leebelt ja ükskõikselt jälle maha. 

Kõik need mehed olid mõõdukalt andekad. Mõõdukalt 
andekas oli koduselt pärinevuselt ka salanõunik Johann 
Christoph Pflug, uurimiskomisjoni vedru ja hoob. Kuid 

juutide vihkamine teritas tema teravmeelsust, andis talle 
haistmismeelt. Oleks kongis istunud endine Süss, oleks 
Pflug, see kõhetu, terav, kibe isand temal hinge seest 
söönud, leiutades mitmed tuhanded varjundid, et lasta 
juudil tunda vastikust ja põlgust. Härra von Pflug hingas 
juuti ümbritsevat õhku vastikustundega, ta tundis keha- 
list vastumeelsust, iiveldust, kui ta kongi astus. Kuid ta 
pidas oma kohustuseks seda allakäinud, seda kõige 
halvemat inimeste seast ikka uuesti alandada, purustada 
tema inimväärsust, torkida seda lurjust tema teotuses. 
Et see tal ei õnnestunud, tegi teda õnnetuks, roidunult 
lahkus ta kongist, et siiski jälle uuesti tulla. Süss vaatas 
teda pilkavalt ja halvustavalt. Kui see aadelkõrk mees 
oleks teada saanud, et selle kõlvatu juudi ja näru isa 
on Heydersdorff, feldmarssal ja parun, oleks terve tema 
maailm kokku varisenud. 

Ükski advokaat ei nõustunud vabatahtlikult juudi 
kaitsmist enda peale võtma. Tema süüdimõisimine oli 
kindel. Niisuguse ettevõttega kahjustati suurimal määral 
enda edasijoudmist. Nii tuli kohtul määrata süüdlasele 
kaitsja. Komisjon määras selle ameti eest väga rikkaliku 
tasu, ikka finantsdirektori konfiskeeritud varandusest, 
ja usaldas tema kaitsmise ülesande valitseva parla- 
mendi saadiku perekonda kuuluvale õuekohtu advo- 
kaadile, litsentsiaat* Michael Andreas Mõöglingile. See 
pidi nüüd Stuttgarti elama asuma ja koos:ama kaitse- 
kirja, mille eest maksti talle haruldaselt kõrget päeva- 
raha. Talle pandi südamele, et ei maksa eriti pingutada, 
sest kogu maailm teadvat, et see kaitseakts:oon on vaid 
tühine žest. Kuid litsentsiaat Mögling, siiras, blond, 
roosa, ümmarguse, lahke ja rasvunud poisikesenäoga 
mees oli aus inimene, ta ei lasknud erdale midagi 
kinkida, võttis asja neetult tõsiselt, jooksis, higistas, 
kirjutas. Inkvisitsioonikohtu härrased naeratasid teda 


1 Litsentsiaat — (ladina k.) keskaja ülikoolide õpetlane, kes oli 
saanud loa loengute pidamiseks, ent ei olnud veel avalikult väite- 
kirja kaitsnud; akadeemilise kraadina on tarvitusel ka nüüdis- 
ajal Saksamaal, Šveitsis, Prantsusmaal ia mujal, vastab umbes 


magistri kraadile. 
(Tõlkija märkus.) 

nähes, ka juut ise naeratas. Selle hea inimese tööd 
raskendati igati. Tähtsaid akte peeti kinni, keelduti 
üksikute ülekuulamiste protokollide väljaandmisest. 
Samaaegseit, kui Süssile ei tehtud peaaegu mingeid 
takistusi külaliste segamatuks vastuvõtmiseks, kiusati 
vaest litsentsiaati igati, kui ta kirjalikult või suusõnali- 
selt oma kliendiga ühendust pidada tahtis. Kuid tema ei 
lasknud end rünnata, vaid täitis ausalt, püüdlikult ja 
andetult oma advokaadikohust. 

Süss oli ikka veel Hohenneuffenis, hästi hooldatud. 
Tema ümber olid juurdluskohtu isandad, nuumasid tema 
kulul oma ihu, hinge ja rahakotte. Kuid tema -stus vaik- 
selt ja rahuldatult kummalises virges puhkuses, ta istus 
nagu vatis, talle ei pääsenud ligi. 

See näris kõigepealt kõhetut, kibedat isezndat von 
Pflugi. Ei saadud edasi, uurimismenetlus takerdus, see 
juut ja heidik pilkas neid. Ta palus härra von Gaisbergi 
kutsuda kokku plenaaristung, ta tahtvat esitada ette- 
panekut. Kümme komisjoni kaasliiget kogunes kokku, 
vaatas ootavalt härra von Pflugile. See seisis, nurklikult 
kõhn, raisakulli ninaga, õhukeste huultega, kuivalt himu- 
kate, kalkide silmadega. Ütles, et seni olevat kohtulikult 
juureldud mäjesteedi solvamist, riigi reetmist valeraha 
tegemist. Olevat kätte jõudnud aeg hakaia uurina surma- 
väärivat kuritegu, mida juut olevat korda saatiud mõnel 
teisel alal. Riigi kriminaalseadus karistab surmaga juudi 
lihalikku läbikäimist kristlannadega. Kuid kõigile olevat 
teada, millisel sigaduslikul kombel süüdistatu olevat 
röövinud kristlikkudelt neitsidelt nende süüttst, olevat 
kasutanud suursuguseid daame ja macalamasi seisusest 
näaisisikuid. Olevat kätte jõudnud aeg laiendadz juurdlus- 
menetlus ka sellele punktile. 

Härrased vaikisid ebamugavalt. See oli hell küsimus. 
Kui siit urgitsema hakata, kus see lõpeb? Keda kõiki ei 
võidud komproniteerida, kui seda menetlust algatati? 
Oli ju väga võluv kergitada eesriideid ja voodilinu, 
lõbustada end küsimustega, nagu millal, kus, kuidas ja 
eest ja tagant; juba tekkis mõnede üksikute härraste 
nägudele veidi piinlikkust tundvat himurust. Kuid lasta 
tervel Rooma riigil vaadata sellesse mülkasse, niisugune 

julgus tuli hästi läbi kaaluda. Kes võis teada, kui paljud 
perekonnad olid sinna segatud, kelle kõigiga võis selle 
uurimismenetluse vältel vaenujalale sattuda. See oli 
hell, väga hell küsimus. 

Niisugustest kaalutlustest kaugel, vastas lõpuks Johann 
Daniel Harpprecht, et tema ei arva, et kõrge komisjon 
oleks kohustatud toppima oma nina niisugusesse mustu- 
sesse ja sigadusse. Olevat küll kurb lugu, et niipaljud 
kristlikud neiud ja naised olevat endid müünud juudile. 
Kuid endise finantsdirektori lihalikkude pattude pärast 
ei oleks kindlasti hertsog-administraator, kabinet ega 
parlament määranud ametiss2 erikohut. Need Süssi süü- 
teod ei olevat ohustanud vürsti ega maad. Pealegi ei 
olevat too kriminaalseadus, mis juute kristlastega liha- 
liku läbikäimise eest surmaga nuhtlevat, tõsi küll, vor- 
miliselt kehtetuks tunnistatud, kuid see ei olevat kahe 
sajandi vältel ieidrud praktilist rakendamist, ning on 
seega iganenud ja rakendamatu. Peale selle tuleb järele 
mõelda, et selle seaduse järgi mitte ainult juut, vaid ka 
kristlanna, kellesse see puu:ub, langevat ärapõletamise 
karistuse alla. Niisiis, enne kui alustada sellesuunalist 
menetlust, kaalutagu hästi järeldusi. 

Külma fanatismiga vastas salanõunik Pflug, tal ei 
olevat vaja öelda tarkadele ja rangetele härrastele, et 
nad ei olevat palutud siia ajama poliitikat, vaid otsima 
ranget õigust. Siin ei olevat maksev riigitarkus, vaid, 
hoolimata isikust, õiglus. 

Teised olid vahepeal täpsemalt läbi mõelnud kõik 
poolt ja vastu. Nad vaatasid üksteisele otsa, luurasid 
uurivalt teiste salajasi tagamõtteid, varjatud nõustumisi. 
Kui laiendati juurdlusmenetlust ka juudi voodipattudele, 
ah, kui paljude naiste ja perekondade reputatsioon ja 
saatus saadi seega enda kätte. Tunti nimesid, need olid 
suured, paljuharulised perekonnad. Võis ju piirduda 
ainult uurimisega ja edasine menetlus jätta hertsog- 
administraatori ning kabineti otsustada. Ei tarvitsenud 
ju kõike uurida, neil olid laiaulatuslikud volitused, võis 
soovi järgi ühtesid sisse tõramata, teisi joosta lasta. 
Igal juhul tähendas niisugune juurdlusmenetluse laien- 
damine igale üksikule tohutut võimu, tähtsuse, mõju 

juurdekasvu. Riputi piksetiine pilvena üle maa, võidi 
heaksarvamise järgi tabada ja säästa. Ja kui palju 
saladusi saab kuulda, mida silmapilgul sugugi ei saa 
kasutada, mida aga hiljem enda heaksarvamise järgi 
võib ära kasutada. Oldi võimukas ja õudne nagu His- 
paania inkvisitsioonikohus, nagu Veneetsia vabariigi 
varjatud nõukogu. See tõmbas ligi, see kibeles, see 
meelitas. Missuguseid kinnisi, paljuütlevaid nägusid 
saab teha! Kui paljud hiilivad nüüd pelglikult, alandli- 
kult, luuravad rõhutult, kas neid kinni haaratakse või 
armuliselt tähele panemata jäetakse. Ja kui palju 
pikantseid üksikasju saab teada, millega saab intiimselt 
rõõmustada sõpra või venda, naist, armukest, saab pak- 
kuda hiljem lõbusas joomaringis lõbu, müra ja naeru. 
Kerge muhelemine libises üle salanõunik Gaisbergi 
toore, lõbusa näo, nooremad isandad lasksid näoilmel 
lõdveneda ja heitsid kõrvale pinge, langetasid pooleldi 
silmalaud, pilutasid silmi. Otsustati härra von Pflugi 
ettepaneku poolt. 

Süss kuulati üle selles punktis esmalt ühel plenaar- 
istungil. Professorid Schöpf ja Harpprecht olid jäänud 
eemale. Süss oli muutunud tüsedamaks, oli vähem pin- 
gutatud, selg ümaram. Tema nägu tundus laiemana, 
tema pruunid silmad olid vähem kaarjad, pikaldasemad, 
leebemad. Ninajuure kohale hakkasid laupa lõikuma 
vaod. Tema liigutused olid aeglasemad, teda ümbritses 
leebe ja kaval rahu. 

Kui talt küsiti, kas ta on olnud lihalikus läbikäimises 
kristlannadega, vaatas ta kõigepealt kohtunikkudele 
imestanult otsa. Seadus, mis karistas niisugust läbi- 
käimist surmaga, polnud talle tuttav, see oli niivõrd 
aegunud. Ta pidas küsimust pilkavaks uudishimuks, 
määratud ainuüksi selleks, et teda kuidagi alandada, ei 
teadnud, kuhu sellega sihiti, vaikis. Salanõunik von 
Gaisberg surus tormakalt edasi, ärgu vigurdagu, vaid 
loetelgu viivitamatult inimesed, kellega ta on koos 
maganud. Süss vaatas tähelepanelikult härraste otsa, 
libises kaalutleva pilguga ühelt teisele, ütles asjalikult, 
pilketa, et ta ei suutvat kuidagi aru saada, mis olevat 
sellel tegemist riigi reetmisega ja mündi võltsimisega. 

"Teravalt käratas härra von Pflug talle, see olevat nende, 
kohtunikkude asi, tema ohjeldagu oma juudi häbematust. 

Süss seisis, vangutas pead, mõtles. Siis meenus talle 
riigi kriminaalseadusest too paragrahv, mida 0aasta- 
sadade vältel ei olnud võetud tõsiselt, mida talle võib- 
olla oli möödaminnes nalja pärast tsiteeritud. Mis? 
Selle vana roostetanud karnevalirelvaga taheti teda 
tappa, niisugusel narri kombel pidi tema surema? Ühe 
silmapilguga oli vana hiilgav Süss jälle seal. Ta ajas 
end sirgu, säatis vilkaid, lendlevaid pilke üle kohtunik- 
kude, ütles sirgelt, pilkavalt: ,,Et ma kristlastest nais- 
tega olen maganud, seda ma ei salga. Kui härrased 
mind selle eest tahavad surma mõista, võivad nad seda 
teha. Terve Rooma riik naerab, mitte minu üle.” A jal, 
mil maruvihased talle kallale tungisid, näägutades, 
möirates, läjisegi karjudes, seisis Süss külmalt oma 
liikumatuses. Ta nägi enda kohtumõistjaid. Loomalikku, 
võidurõõmutsevat vihkamist, himurust, julmust, puhe- 
vileaetud tühisust. Häbematut, külma, väljapressivat 
mängu, mida taheti mängida naistega. Ta nägi inimlikke 
maske langemas, nägi alasti lõustu nende all, hunte ja 
sigu. Siiski, enne kui tema viha vallandus, oli see tal 
juba selja taga, teda valdas halastus nende viletsate, 
õelate vastu. Vana leebe, kaval naeratus huulil, ütles ta: 
«Nimesid ma ei nimeta. Siin peavad härrased daamid 
juba ise endale kokku otsima.” 

Kohtunikud, isegi heatahtlikemad ja seni heasoov- 
likemad, vihastusid talle kibestuseni. Et juut võib-olla 
lugupidamisest naiste vastu ei avaldanud nende nime- 
sid, niisugust mõtet ei lasknud nad endis tekkidagi. 
Sest see oli täiesti võimatu, et nemad, võimukad härra- 
sed, oleksid võinud olla vähem rüütellikud kui juut, et 
juut oleks võinud olla nooblim kui näiteks mõni 
Württembergi salanõunik. Ei, see oli kaabaka puhta- 
kujuline õelus ja kangekaelsus, mingi omapärane juudi 
kitsidus, et ta neile, kellel oli kirjalik õigus, ei lasknud 
osa saada oma voodirõõmudest, tahtis peita nimed 
nende eest. Juba oldi nii peenelt kujutelnud sen- 
satsiooni, kõdi, kõike selle juurde kuuluvat, ja nüüd 
tahtis ta seda puhtast õelusest ära rikkuda. Kuid küll 

tehakse kiusaja väikeseks, õpetatakse siga-juudile au- 
kartust švaabi kohtukoja vastu. 

Temaga käituti karmimalt, viidi ära Hohenneuffeni 
komandandi alluvusest. Viidi üle karmi vangistusse 
Aspergi. Siin valitses major Glaser, pedant.ik mees, 
kelle elu oli distsipliin. Süss pandi luku taha kitsasse, 
niiskesse urkasse. Päev ei erinenud siin palju ööst, 
riided haisesid niiskest, läppunud õhust, mädanesid 
seljas. Talle ei antud magamisaset, põrand oli paljas, 
külm, konarlik, märg. Ta pandi vee ja leiva peale, 
paljudeks tundideks ristamisi Kinni. Paksud rotid tippi- 
sid vastikult üle tema äraväänatud keha ja ta 2i saanud 
neid takistada. 

Tema kastanpruun juus luitus, tema pehme, painduv 
nahk kortsus tuhkjalt, ja hallid, inetud tüükad kasvasid 
enne nii pinguliolevatest, siledatest põskedest. Ta laskis 
küll sadada palju kurje sõnu oma vahtidele, needusi ja 
vandunisi, kaitses end ka kehäliselt, kui teda ristamisi 
kinni pandi. Siiski, kui ta üksi istus, nälgides, liikmed 
piinamisest moonutatud, köhides, külmetades, siis nägid 
läbi uksepilu luuravad vahid teda mõnikord kummaliselt 
pead vangutamas, nad kuulsid, kuidas ta omaette rääkis, 
inetu häälega midagi omaette ümises. Mõnikord näis, 
nagu räägiks ta kellegi teisega, ta noogutas kellelegi, 
cotas vastuseid, väitis vastu. Kuid kongis ei olnud 
kedagi peale rottide. Vahid müksasid teineteisele külge, 
irvitasid, purskasid naerma, hakkasid pidama teda sega- 
seks ja hullumeelseks. 

Kuid ta ei olnud sugugi hullumeelne. Ta seisund oli 
järgmine. Tal oli niivõrd rahuküllaseid tunde, et ta oli 
väljaspool nälga, väljaspool külma ja väljaspool vägi- 
valdselt väljaväänatud liikmete rebivat valu. Siis muu- 
tus rottide kahin talle isegi nõrgaks, armsaks hääleks, 
ta rääkis, sai vastuseid ja suutis isegi naeratada. 

Algas visa võitlus Süssi ja major Glaseri vahel. 
Majorile öeldi, kõik olenevat sellest, et juut tunnistaks 
üles naised, kellega tal on olnud lähemad suhted; siis 
saavat teda nõuetele vastavalt hukata, puruks pigistada 
kõigi silmade all see lutikas. Niisiis kuulas major juuti 
üle iga päev kella üheksast kümneni. Süss tunnistas, et 

ta olevat kasutanud daame kõrgest ja madalast seisu- 
sest. Major ütles, et tal sellest ei piisavat, tal peavad 
olema nimed. Süss: tema kui ohvitser peaks aru saama, 
et ta ei saa iialgi nimetada nimesid. Major: mis 
sobivat kristlikule ohvitserile, see ei olevat sünnis 
haisvale juudile, ja kohtles kangekaelset ikka jul- 
memalt. 

Süss ei pannud sugugi rõhku sellele, et näida kange- 
laslikuna. Pärast naeratavaid alistumisajajärke olid tal 
raevuhood ja masendused. Teda valdas vahel niisugune 
vastikustunne oma haisvate, kopitanud riiete vastu, 
et ta need seljast maha kiskus, alasti ringi jooksis; 
komandant laskis talle riided vägivaldselt uuesti selga 
panna. Major kandis kibestunud asjalikkusega härra 
Pflugile täpselt ette vangi igast liigutusest. Teatas, et 
pärast seda, kui heebrealane, see elajas, ei olevat saa- 
nud vangivaht Hofmannilt mürki, olevat ta oma küüned, 
neid mürgiseks pidades, ära närinud ja küünetüükad 
alla neelanud. Kõik olevat tublisti naernud totra üle. 
Või, nelja päeva vältel ei olevat heebrealane, see elajas, 
raasugi söönud ja olevat talle tekitanud muret, et ta 
tahtvat jääda lamama ja kärvata. Täna söövat juut 
jälle, nii et tal olevat niisiis jälle lootust juudi elusalt 
võllasse saatmiseks. 

Salakavalas nõrkuses oli Süss küll kaevanud, et kas 
siis tema varandusest ei piisavat, et teda veel peale 
selle niisugusel nurjatul kombel tappa tahetakse. Teine- 
kord arvas ta kavalalt, et temale ei saavat midagi süüks 
panna, kõik olevat nürimeelne jant, ta veab kihla viie- 
kümnele tuhandele kuldnale, et ta saab peatselt vabaks. 
Ukskord, oma kisavate, vastu reisi löövate vahtide hea- 
meeleks, käskis ta, ähvardas, märatses, end kohe vabas- 
tada, selleks olevat tal täielik õigus, tal olevat vaja 
minna Stuttgarti, et järele vaadata oma majapidamist. 
Selle kõige pärast ei tundnud komandant mingit muret, 
andis iga sõna teada härra von Pflugile, kuulas roimarit 
üle iga päev kella üheksa ja kümne vahel, küsis naiste 
nimesid, kusjuures küsimused ja vastused olid ikka ühed 
ja samad, nentis selle kelmi ja maahukutaja kange- 

Siis tulid jälle nädalad, mil Süss o:i vaikne ja rahulik, 
rääkis oma kongi üksilduses märgade seinte ja läppunud 
õhuga. Ta nägi väga tõeliselt oma isa. Ta seisis kongis 
kaputsiinlase riietuses, sihvakas, elegantne keha ras- 
vunud ja lagunenud, kuid vaiksete, rahuarmasta vate 
silmadega. Ja ta rääkis temaga, nad olid väga üks- 
meelsed ja nad kõndisid käealt kinni, kukutatud marssal 
ja kukutatud minister, kerjusmunk ja piinatud, haisvates 
kaltsudes vang, ja nad naeratasid teineteisele ja kõndi- 
sid mõnusalt edasi-tagasi kitsas, niiskes ruudus ja rotid 
jooksid kahinal üle nende jalgade. 

Komisjoni isandad uurisid vahepeal edasi, järjest ja 
väga pikkamööda ja said tohutuid päevarahasid. 


Marie Augustel, hertsoginna-lesel, oli tekkinud nii 
suur huvi poliitilisteks salasepitsusteks, et ta jättis taha- 
plaanile isegi oma riietuse ja eelistas sellele poliitikat. 
Juhitud oma pihiisast paater Florianist ja raamatuzogu- 
hoidjast Franz Josef Hophanist, istus ta veetlevelt ja 
edvistades oma Stuttgardi lossis või oma ilusas lese- 
asulas Teinachis arvutute komplikatsioonide, riugaste, 
salasepitsuste Ate'na' ja tegi Karl Rudoliile raskusi. 
Noor, kassilikult mahe, kirjanduslik ja moodsalt riie- 
tatud raamatukoguhoidja koostas projekte, fantaseerides 
oma kirjutuslaua taga, sitkem paater Florian, kaputsiin- 
lane, katsus neid teostada ja Marie Auguste segas end 
pimeda, lahke agarusega vahele. Ümar, vigurlik, peen 
raamatukoguhoidja puhkes õitsele õndsas. sõnarohkes 
hertsoginna imetluses, ta võrdles hertsoginnat arvttutes 
moodsates luuletustes kõige ilusaga taeva ja maa vahel, 
kirjutas tohutult ulatusliku romaani, milles hertsoginna 
kõndis Semiramisena ?, niisama riigitargalt ja kangelas- 
likult kui vooruslikuna ja oivalisena välimuselt üle maa. 
Hertsoginna kümbles meelsasti oma raamatukoguhoid ja 
kõneosavas ja elegantses jumaldamises, jah, ta võttis 


t Ate — kreeka mütoloogias üks Zeusi tütardest, kes vaimu ja 
hinge hullustavalt saadab inimesi hukatusse. 
(Tõlkija märkus.) 


* Semiramis — muinasjutuline Assüüria kuninganna. 

pikkamööda paljugi omaks oma raamatukoguhoidja 
sõnastikust ja tema liigutustest. Ei olnud selge, kas 
raamatukoguhoidja ajas hertsoginna poliitikat, et hert- 
soginnale lähemale pääseda, või ajas hertsoginna polii- 
tikat sellepärast, et mees talle võõras oli. See sulas väga 
teineteisesse. 

Kitsit, asjalikku, sõdurlikku - hertsog-administraatorit 
häiris, et tal tuli ikka jälle raisata aega hertsoginna 
rumalate ketruste läbiraiumisele. Ta otsustas alatiseks 
lahti saada sellest tüütavast salasepitsejast. Kõikjal üle 
terve mea levisid äkki kuuldused, et hertsoginna-lesk 
tahtvat väevõimuga läbi viia tema abikaasa õnnelikult 
kõrvaldatud projektid, ta olevat juba teinud korralduse 
sisustada Teinachi kirik katoliku -jumalateenistuseks. 
Häbematus seisis siin selles, et hertsoginna oli sepit- 
senud küll tuhat intriigi, kuid just selles loos ei olnud 
sõnagi tõtt. Oli kohmakas pilge just sellega teda kuku- 
tada. Igal juhul uskus rahvas kuuldusi. Metsikud kõned, 
lendlehed, vaikimine tänavatel hertsoginna möödasõidul, 
häbematu tervitamisest hoidumine. Politsei segas vahele, 
viis mõningad mittetervitajad kinni. Kui nüüd ilmus 
nähtavale hertsoginna tõld, olid tänavad tühjad, elanikud 
kadusid majadesse, kõrvaltänavatesse, et ei oleks vaja- 
dust tervitada. Seda ei talunud Marie Auguste. Paater 
Florian ja raamatukoguhoidja andsid välja suuri summa- 
sid, et palistada hertsoginna tee ,,elagu-hüüetega”. Kuid 
ta sai aru, et need austusavaldused olid ostetud ja 
kannatas selle all kahekordselt. Paater Florian oli sunni- 
tud kirjutama hertsog-adninistraatorile, toonitades suur- 
suguselt Marie Auguste äärmiselt pahandatud süütust 
Teinachi loo puhul, mõistes teravate sõnadega hukka 
ülesässitatud elanikkonna häbematut ülekohut, nõudes 
käredalt ja kõrgilt abi. Karl,Rudolf ei vastanud. Vihast 
vahutades läks Marie Auguste tema juurde. Karl Rudolf 
ütles, ta” ei olevat aega vastata munga kirjadele. Paater 
Florian oli oma ordu kombe kohaselt alla kirjutanud kui 
vääritu kaputsiinlane. ,,.Kas pean mina vastama inime- 
sele,” küsis kõver, kulunud Karl Rudolf, ,kes ei ole 
väärt olla isegi kaputsiinlane?“ Pealegi, lõpetas ta, võivat 
ta keeleta alamatel sündsusetu suhtumise hertsoginna 

vastu, kuid ta ei saavat sundida neid väljendama oma 
armastust ja rõõmu. Ta andvat kolleegina Tema Hiilgu- 
sele nõu käituda nagu tema, siis tervitavad alamad ilma 
pikema käsuta ja kindlasti ka tasuta sündsa viisakusega. 

Selle alanduse peale otsustas hertsoginna maha jätta 
selle rumala, tänamatu Švaabimaa, viia hoovkond üle 
Brüsseli, Regensburgi, Viini ja oodata mossitades, nais- 
soost Coriolanusena', kuni teda tagasi kutsutakse. 

Ta jättis jumalaga Magdalen Sibylle'iga. Ekspedit- 
siooninõuniku abikaasa Magdalen Sibylle Rieger istus 
tõsiselt ja koduküpsetatult nägusa, liikuvalt wvadistava, 
silmitseva hertsoginna ees, kes, virgutatud eelseisvast 
reisist, käitus kahekordselt noorena ja kelmikalt tuju- 
kana. Magdalen Sibylle istus laialt ja kogukalt, ta kandis 
last, väikest Riegerit. Ta oli sõbrannale kaasa toonud 
pedantliku, puiselt ausameelse lahkumislaulu, Marie 
Auguste kuulas seda sobiva liigutatuse ja tänuga. Kuid 
siis, rõõmus, et vajalik pidulik osa on selja taga, hakkas 
ta pilkama tölplasi, mühaklikke Švaablasi, kes jäävat 
nüüd peagi, jumalale tänu, talle selja taha; ta pilkas 
kõverat, kulunud, eeslisarnast Karl Rudolfi, Johann 
Jaakob Moserit, ilusat, naljakat ilukõnelejat, kuid kõige 
enam jämedat, tahumatut pööblit. Ainult ühte kahetses 
ta: ta pidi laskma truul, heal tugeval Remchingenil 
istuda vangis Aspergis. Ja, ah! ka tema kenal, huvitaval, 
galantsel hoovijuudil. Juuti piinasid nad ja panid rista- 
misi, kõveralt raudu, ja tema, Marie Auguste, ei saanud 
midagi teha tema heaks. Sest — ta manas esile oma 
tähtsaima näo — see oleks teinud teda ebapopulaarseks 
ja seda ei oleks tema armas raamatukoguhoidja poliiti- 
listel põhjustel iialgi lubanud. Küll oli juut tõenäoliselt 
tapnud lapsi ja taevas teab, missugust musta kunsti 
harrastanud. Kuid juut oli galantne, ilusa kehaehitusega 
mees ja kindlasti kõige huvitavam selles igavas Stutt- 


? Coriolanus — Rooma poliitik ja väepealik vabariigi vanimaist 
ajust. Jutustatakse, et C., välja aetud Roomast tema aristokraat- 
like kalduvuste pärast aastal 491 enne m. a., püüdnud volskite 
abil vallutada Rooma, kuid loo2unud sellest kavatsusest oma 
naise ja ema palvetel. 

(Tõlkija märkus.) 

gardis, ja igal juhul oli kahju, et need kohmakad eiajad 


teda piinasid ja inetasid. ,Helas helas'!“ ütles ta 
torruaetud huulil, nagu see oli kombeks tema peenel 
raamatuxoguhoid jal. 


Pooleks minutiks oli vaikus naiste vahel. Mõlemad 
mõtlesid Süssile. Marie Auguste nägi tema tuliseid, lend- 
levaid silmi, tema näoilme, tema hoiaku tungivat andu- 
must, tema sisemiselt tuntavat, kõditavat, häbematut 
üliviisakust. Ja ta sirutas end kergelt ning naeratas, 
tervest kehast meeldivalt võbisedes. Magdalen Sibylle 
istus täiesti vaikselt, suured, ilusad naiselikud käed 
rüpes. Ta oli Süssi kohanud Hirsau metsas, siis oli ta 
kurat; siis Stuttgardis ei olnud ta teda võtnud, vaid oli 
tema loomale, hertsogile, ette visanud; siis oli tema ette 
laotanud tolle unistuse võimust ja joovastusest ja teda 
võtnud; siis oli ta muutunud võõraks ja teistsuguseks, 
kattunud koorikuga ja oli viisakas ta vastu. Ja nüüd oli 
ta Aspergis, nad piinasid teda ja väänasid välja tema 
liikmed. Kuid tema kandis last, sellest saab tubli laps, 
sest ta põlvneb tublist mehest, kes teda ohjeldamatult 
austab. See kasvab suureks rahulikkudes, meeldivates 
Würtigheimi ruumides ja nurmedel koos hästihoitud 
loomadega ja viljapuude vahel. Aspergil ei istu see laps 
iialgi ja kuradiga ei kohtu ta iialgi. Võib-olla luuletab 
ta tublisid, siiraid värsse, mis lähevad kõigile südamesse 
ja mõnda troostides lohutavad. Kuid kuradit ei kohta 
laps küll iialgi. 

Marie Auguste katkestas selle täidetud vaikuse. Et ta 
ei unustaks, ütles ta kerge poisikliku naeratusega, tal 
olevat oma armsale Magdalen Sibylle'ile, oma sõbrannale 
ja usaldusosalisele, üks, nagu ta arvab, hästivalitud ja 
väga algupärane lahkumiskink. ,Cara mia*!” ütles 
ta, ,cara mia Maddalena Sibilla!“ See olevat 
midagi tema raske tunni jaoks, sosistas ta saladuslikult, 
nihutas end tema ligi, silitas suurt naist. Talle endale 
olevat see aidanud. Et tal nii kergelt olevat läinud ja et 


1 H6las, helas! — (prantsuse k.) ah, kahju, an, kahju! 
(Tõlkija märkus. 
* Cara mia! — (ilaalia k) minu kallis! 
(Tõlkija märkus.) 

ta olevat jäänud nii nooreks ia pääsenud moonutuseta, 
selle eest võlgnevat ta tänu sellele esemele, mida ta 
nüüd tahtvat kinkida oma sõbrannale. Temal endal, kuigi 
tal ei olevat just kavatsust kloostrisse minna, on vaevalt 
vajadust selle abinõu järele. Ja magusa, kelmika, kõdi- 
tava liigutusega tõmbas ta välja amuleti, nüüd niiskes, 
haisvas kongis istuva, ristamisi kinnipandud juudi kingi- 
tud karbikese. Pärgamendiriba punaste, nurklike heeb- 
rea tähtedega, inglite Senoi, Sansenoi ja Semangelofi 
nimega, rahutuks tegevate kujudega seal vahel, naljakalt 
ja ähvardavalt kükitavate algeliste lindudega. Kihistades 
seletas ta, kuidas ta olevat Süssilt saanud selle karbi- 
kese, jutustades ühtlasi väikese sündsusetu loo Lilitist, 
Aadama esimesest naisest, kellele Aadam ei olevat 
suutnud olla meelepärane lihalikus läbikäimises. Mag- 
dalen Sibylle sirutas käe amuleti järele, laskis sellel 
langeda, võttis selle lõpuks ebakindlalt, tundes kergeid 
hirmuvärinaid. 

Siis lahkus Marie Auguste Stuttgardist. Ta reisis suure 
saatjaskonnaga, tema kõige lähemas ümbruses paater 
Florian ja moodsas reisiriietuses leebe raamatukogu- 
hoidja. Lõpmatutes tõldades oli tema garderoobi hiig- 
laslik seadis ette saadetud. Teeveer oli palistatud vahti- 
jaist. Nüüd, mil hertsoginna ära reisis, oldi heatahtlikus 
meeleolus, tehti heatujulist nalja. Tema laskurid ja 
almusejagajad ei olnud kokku hoidnud jootrahadega ja 
elagu-hüüded kõlasid peaaegu südamlikult. 

Ka Johann Jaakob Moser seisis tema tee veerel oma 
naise saatel. Ta oli liigutatud. ,,Seal sõidab ta ära,” 
ütles ta oma naisele. ,, Arvab, et ei suuda enam kiusa- 
tusele vastu panna. Põgeneb parem maalt. Suur jumal, 
kuidas tänan ma sind, et sa lasksid olla mul tugeva ja 
end valitseva ja taltsutasid minu verd.“ Ja ta pigistas 
tugevalt oma naise kätt. 

Kui hertsoginna paraadtõld oli valmis, ilmus ukse 
juurde kõver, väike, kulunud hertsog-administraator, et 
jätta jumalaga. ,,Mina arvasin,” muheles ta salaja, ,,et 
mul tuleb kuradit välja ajada; kuid nüüd läheb mu 
majast üks kaagutav hani.“ Kuid Marie Auguste mõtles 
pilkavalt kaalutelles: ,Mis siin nüüd maha jääb, on 

teineleise väärt. Eesel nühib end vastu eeslit.” Ja hiig- 
lasliku musta kübara alt noogutas õrn pastellvärvi nägu 
armastusväärse pilkega vanale sõdurile, kes ukse 
kinni lõi, sõjavaeliselt tervitas, muheldes harjumatu 
viisakusega. 

Hoolimata kõigest piinamisest, ei saanud uurimis- 
komisjon SŠüssilt rohkem teada kui üldise ülestunnistuse, 
jah, ta olevat kristlannadega läbi käinud. Siis kutsuti 
ette teenrid, toatüdrukud, päriti piinlikult iga väikseimat 
pisiasja. Mõned olid läbi lukuaugu vaadanud, teised olid 
kuulnud karjatusi, kriiskamist, himurat oigamist. See 
kõik, millal, kus, kui kaua, sai kaalutud, siia-sinna aru- 
tatud, läbi mäletsetud, aktidesse kantud. Voodilinad, 
särgid, ööpotid said järele nuusutatud, uurimise tule- 
mused protokollides selgitatud. Nii koostati pikkamööda 
pikk nimekiri naisi, kõrgest ja madalast seisusest, valla- 
lisi ja abielulisi. Kõigilt neilt pärisid himurad kohtunikud 
üksikasjaliselt, ilma pisimatki üksikasja vahele jätmata, 
millal, kui sageli, kui kaua, mil viisil on juut neid 
magatanud. See märgiti siis üles must valgele, kolmes 
eksemplaris, otsustati riigiürikuna panna hoiule arhiivi. 

Kõhus korraldas ka daamidele Götzidele kohaleilmu- 
mise. Jälle kord leidis noor salanõunik Götz olevat end 
äärmises kimbatuses. Ta oli pidanud paremakssaata ema 
ja ode moneks ajaks oma mõisa Heilbronni juures. Nad 
oleksid võinud minna lihtsalt riigilinna Heilbronni, siis 
ei oleks nad allunud hertsoglikkudele kohtuvõimudele; 
kuid siis oleks pidanud ka tema lahkuma oma ameteist. 
Või pidid ema ja õde ilmuma kohtu ette; siis tähendas, 
et enne kui keegi julges heita talle viltust pilku, tuli 
sellele julgelt ja ähvardavalt otsa vaadata, nii et teisel 
pilge lämbus. See oli pingutav, hävitav, sest tuli väga 
paljudele, peaaegu kõigile selliselt otsa vaadata. Kuid 
ta oli vapper ja otsustas selle poolt. 

Ühel päikesepaistelisel suvisel päeval ilmusid daamid 
kohtunikkude ette. Mehed maitsesid nautivalt pikant- 
sust kuulata üle enne ema, siis tütar. Oma kohtuniku- 
maski ükskõikse auväärsuse taha tuli neil vaevaga, 
pingutusega peita himu, olukorrast tingitud iharat rõõmu. 
Elisabeth Salomea seisis segadusse sattunult ja värisedes, 

blondi näo armsust tagaaetud hallsiniste silmadega 
tõstis esile must, lihtne kleit. Kummaline oli, et tal, muidu 
täiesti eheteta, oli sõrmes sõrmus ,,Paradiisi silmaga”, 
hoolimata venna sõnaselgest keelust; ja härraste pilgud 
ei saanud lahti kivist. Ta väändus halastamatust asja- 
likkusest, millega mehed, iseenda ees kahekordselt 
õigustatud ärritavalt väärtuslikust kivist, esitasid oma 
rõvedalt uudishimulikke küsimusi. Tundes külmaväri- 
naid, hoolimata heledast varasuvisest päikesest, nõtkus 
ta piinatult nende küsimuste metsikult toore selguse all, 
ei saanud paljudest üldse aru, tõmbus kössi, nihutas 
tomblevat pead, hoidudes kõrvale häbitutest pilkudest, 
painutas ja sirutas kramplikult kitsaid, luisi sõrmi. Ta 
vastused tulid tasa, kägistatud kõrisõlmest, mõned pea- 
aegu mittekuuldavalt; sellega ei lepitud, ta pidi neid 
kordama, nõrga kuulmisega valitsusnõunik Jäger küsis: 
«Kuidas? Kuidas?” ja nõudis mõnda kolm korda. Nii- 
samasuguse üksikasjalikkusega hakati arutama tema 
vahekorda hertsogiga. Eelkõige ei lasknud lahti sala- 
nõunik Pflug, ta tahtis sellest, et juut oli maitsnud enne 
hertsogit, ehitada kuritegu majesteedi solvamises. Nii 
väänles Elisabeth Salomea, noor, blond, armas, nähta- 
matu häbiposti küljes, ja keegi ei säästnud teda, kõik 
tungisid tema kallale. Kõik pidasid jahti tema peale. 
Kõige ees kõhn, kõrk, terav isand von Pflug. Täis 
vihkamist ja nagu iiveldades mingist lõhnast, küsis ta 
ikka uuesti, kas Elisabeth Salomea ei tundnud vastikust 
ümberlõigatu haisu vastu; peale selle valitsusnõunikud 
Faber, Renz, Jäger, Dann, agarad, karjääri taotlevad 
keskmistes aastates ametnikud, kes, kõditatud sellest 
lõpuks ükskord virgutavast ametiasjast, tahtsid teada 
ikka uusi üksikasju, algul nautivalt ümber kirjutades, 
nagu tahaksid nad end sellest soojendada, siis kohma- 
kalt, ühemõtteliselt; sekretärid: assessor Bardili ja kohtu- 
kirjutaja Gabler, kes halva viisakuse ja vastiku tooniga, 
millega mehed vahest mõnele hoorale oma heasüdam- 
likkust väljendasid, katsusid leida pehmendavaid asja- 
olusid; eesistuja, salanõunik Gaisberg sööstis tema 
kallale kärkiva tooniga, ärgu olgu midagi nii töinav ja 
pirtsakas, ta on seda teinud ja maitsnud, ärgu teeselgu 

endast <xaheteistkümne-aastast neitsit, vaid avagu kolme 
kuradi nimel suu; ta olevat ju suuteline olnud avama ka 
muid asju. Vappuvate liikmete ja tuikavate oimukohta- 
dega lamas tahäbist ja väsimusest poolsurnuna oma kodu 
pimendatud toas; tema vend sammus vihaselt dekla- 
meerides edasi-tagasi, venna sõnad sööbisid piinavalt 
tema kõrvadesse, kuigi ta nende mõttest aru ei saanud. 

Hoolimata sellest, et uurimiskomisjoni härrased tegid 
kinnisi, saladuslikke nägusid ja esinesid vaikivatena, 
tungisid nende ülekuulamiste paljud üksikasjad linna, 
maale. Jällegi oli kõikide mõtetes maja Seegassel, toret- 
sev voodi, Leda luigega. Naiste nimed said teatavaks, 
nad ei saanud end külla.t hästi peita, nad kuulutati lind- 
priiks, neile karjuti järele rõvedaid sõimusõnu, sülitati 
nende peale, aeti maha nende juuksed. Ka teised üksik- 
asjad said teatavaks. Süssi ammumöödunud ööde tiira- 
suse laine paiskus üle terve hertsogiriigi. Mehed ropen- 
dasid võõrastemajades, ettekandjad suutsid end vaevu 
kaitsta nende jämedate kallistuste eest, hoorade äri 
õitses. Naised ja tütarlapsed itsitasid, kohkusid pööra- 
selt, paljude näoilme muutus kalgiks, kadedaks, kibe- 
daks, teised hingasid raskelt, nägu ja liikmed lõdve- 
nesid. Üks inglasest koguja pakkus ennekuulmatut 
kõrget hinda juudi nii palju kõneainet tekitanud uhke 
voodi eest. 

Loomulikult kuulis ka noor Michael /Koppenhöfer 
preili Elisabeth Salomea Götzi teotusest. Muutunud olu- 
kord oli toonud noormene tagasi Stuttgarti. Väljasaade- 
tuna, maapaos oli ta muutunud mehelikumaks, ta oli 
kannatanud oma veendumuse pärast, teda peeti märt- 
riks, paljudele noortele oli ta juhiks ja ideaaliks. Võib- 
olla teadis üks või teine tema sõpradest, et preili Götz 
oli temale südamelähedane, kuid see ei takistanud neid 
tarvitamast ränki pilke- ja põlgusesõnu neiu vastu, nad 
tahtsid teda vähemalt alatiseks karistada mingisuguse 
tugeva kibestuse ja põlguse sümboliga. Keegi ei pidanud 
võimalikuks, et Michael Koppenhöferi, noore, kindla, 
voorusliku demokraadi poolehoid kestab ka pärast nii- 
suguseid paljastusi. Michael Koppenhöfer ei öelnud ka 
sõnagi tema kaitseks. Kuid ka mitte ühtegi teotavat 

sõna, nagu lootsid teised. Ta vaikis. Ta kannatas. Tal ei 
olnud sugugi kalduvust kergelt andestada. Kuid ta 
nägi puhast, selget nägu, kahvatut juust ja <annatas. 
Ta palus onu Harpprechtilt aktid. Harpprechtile oli 
noormehe tagasitulekuga alanud jälle hea aeg. Raama- 
tud, õiglus, demokraatia, isamaa, mida ja milleks ta oli 
elanud, oli nüüd jälle elav, istus hingestatult tema ees 
nendes pruunikait julgetes põskedes ja tugevsinistes 
silmades. Kui nüüd preili Götzi seikluslugu linr.a tungis, 
jälgis vanahärra murelikult noormehe käitumist, ta 
teadis, ef Michael oli raskevereline ja et tema tunded 
Elisabeth Salomea vastu ei kustu täna-homme. Ta nägi 
pingutatud, suuri vaevu tehtud ükskõiksust noormehe 
näos, kaalutles, andis aktid. Michael hakkas Itgema, ta 
ei suutnud seda kuigi kaua, punane viha tõusis temas 
hertsogi vastu, juudi vastu, kohtunikkude vastu, nende 
meeste vastu. Protokollist selgus ilmselt, et Süssil ei 
tulnud just eriti palju vägivalda tarvitada. Kuid Michael 
tahtis näha neiut vägistatuna ja ta nägi teda vägistatuna. 
Ta nägi teda heledana, õrnana, armsana toorete, kogu- 
kate kohtunikkude ees. Ta ei saanud end aidata. see oli 
tõenäoliselt sentimentaalne, kuid tema süda päisus, kui 
ta Elisabeth Salomeale mõtles, ta ei suutnud teda endast 
välja kiskuda ja edasi sammuda oma kindla:e mehe- 
sammudega; ta võitles endaga väsimuseni; kui vana 
Harpprecht talle leebeid, vihjavaid küsimusi - esitas, 
põikles ta kõrvale. Ta otsis kokku kõik, mida ta oli 
kuulnud julget, vabamõttelist vooruse väärtusetusest, 
kuid see kõik jäi talle teooriaks, see ei elustunud, terve 
tema tundemeel tõrkus selle vastu. Lõpuks sundis ta 
iseend. Ta loobub kõigest tegelikust poliitikast, ja naer- 
dagu teda kui hoora meest niipalju kui tahes, tema 
tõstab Elisabeth Salomea kõrgele, abiellub temaga, 
peseb maha tema plekid, elab maal, kaugel maailmast, 
vaikse õpetlasena, kantud Elisabeth Salomea kahetsusest 
ja tänulikkusest, ainult temaga ja raamatutega. 
Teatamata vanale Harpprechtile, sõitis ta Heilbronni 
lähedale Götzide mõisa, kuhu daamid olid pärast üle- 
kuulamist tagasi sõitnud. Algul ei võetud teda kaua 
vastu. Siis leidis ta Elisabeth Salomea kiires, ägedas ette- 

valmistuses ärasõiduks. Ta ei joudnud oma suuremeelse 
pakkumise = esitamiseni. Preili oli jahmatamapaneval 
kombel muutunud. Ta tormas ägedalt tualettesemete, 
nippasjade, raamatute ja pesukuhjade vahel, ladus 
hunnikusse, köitis kokku, pakkis, ajas kibeda, pilkava 
lõbususega kergemeelset juttu. Avaldas hirmutavaid 
põhimõtteid. Moraal olevat midagi täiesti relatiivset. 
Stuttgardis olevat aasta eest olnud heaks tooniks olla 
hoovkondlik ja galantne, nüüd olevat nõutav vastu- 
pidine. Tema arvamuse järgi olevat juut kõige parem 
mees tervel Švaabimaal ja ainuke kavaler. Muide sõitvat 
ta nüüd välismaale, esialgu Dresdeni ja Varssavi, siis 
Napoli ja Pariisi. Ja nii siis jumalaga. Ta viipas talle 
käega, millel sädeles segadusseviiva tulega ,, Paradiisi 
silm“. 

Segipaisatuna, kokkusurutud huultega saabus Michael 
Koppenhöfer tagasi. Hiljem kuulis ta, Elisabeth Salomea 
elavat Euroopa hoovkondade juures suure, menurikka 
seikleja elu. Tema saatjaskonnas oli ihukütina ja 
usaldusmehena Otman, mustjaspruun. 


Süssi kongi astus magister Jaakob Polykarp Schober. 
Oli pime ja niiske kitsas ruudus, õhk oli läppunud ja 
haisev. Süss kükitas küürus, tema hingamine oli takis- 
tatud, ta oli rasvunud ja kokku vajunud, nägu metsikult 
habetunud. Magister ehmus rängalt, kui ta, esiteks 
kaheldes, selles räbaldunud inimeses ära tundis oma 
kunagise nii suure ja võimuka peremehe. Tema enda 
käsi ei käinud kuigi hästi. Ta kannatas selle all, et tema 
oli finantsdirektori viinud niisugusesse olukorda, sest 
õiguse poolest oli ju juut päästnud evängeelse usu 
hertsogiriigis; magistrit surus see vastu maad, et ta oli 
juudile vaikimist vandunud, ta tahtis rääkida, avaldada 
selle tagakiusatu süütust, teda vabastada. Pead vangu- 
tades kuulas Süss tema abituid, sassiläinud kaebusi, 
palveid, vandeid, ütles lõpuks: ,Ta on hea inimene, 
magister. Neid pole palju.“ Ja viivu aja pärast, kahe- 
mõtteliselt naeratades: ,Kui ta seda tingimata tahab, 
võib- ta nüüd rääkida.“ Magister suudles ta kätt, läks 
õnnelikuna. 

Jooksis parlamendiisandate juurde, kellele ta too- 
kord, Süssi poolt volitatuna oli reetnud katolikt. pro- 
jekti. Selgitas, esitas üksikasju, vannutas. Imestinult, 
mõistmatult kuulati teda. A:vati, et ta tahab tagant- 
järele tasu tookordse riigipöörde reetmise eest, kaasabi 
eest selle -paljästamisel. Võrdlemisi tagasihoidlikult. 
lubati tema eest kosta, lasti langeda viited kehale riigi- 
teenistuses. Kui ta agaralt se:etas, selgitas, erda juurde 
kindlaks jäi, et ta olevat tahtlikult, isegi Süssi ülesandel 
paljastanud ketserlikud plaanid, muututi kannatamatuks, 
öeldi, ärgu tehku nalja, olatati väljapressimiskatset, 
mingisugust juudi manöövrt. Eelkõige haistis sala- 
nõunik Pflug mingit riivatut Süssi kaitseplaani ja mnõju- 
tas, et magister pandaks vangi, kui ta ei lakka tülitamast 
kohtunikke ikka jälle oma muinasjuttudega. Kuna aga 
juut ise mitte midagi Schoberi avalduste suunas enda 
kaitseks ette ei toonud, peeti magistrit lõpuks - lihtsalt 
vaimuhaigeks, kahjutuks huluks, seletati tema nõdra- 
meelsuse tekkimist vagatsemise ja usumäratsem:sega, 
tehti talle vali hoiatus ja lasti tal minna. Nõrkemiseni 
väsinud pöörasest kohkumisest maailma segaduse ja 
pimeduse üle, siirdus magister tagasi Hirsausse ja elas 
seal voorusele, vanale kassile ja luuletamisele. 

Hirsausse järgnes talle peagi ka Philipp Heinrich 
Weissensee. Weissenseel tuli tagasi astuda konsis- 
tooriumi esimehe kohalt. Võib-olla oleks endine Weis- 
sensee suutnud püsida; salanõunik Heinrich Andreas 
Schütz, näiteks, oli tegelikult palju tihedamalt seotud 
katoliku projektiga, ent too painduv mees oli jäänud 
püsima  hertsog-adninistraatcr Karl Rudolfi ajal, nii 
nagu ka iga endise valitsus2 ajal, ja Weissensee oli 
vähemalt niisama painduv ku: Schütz. Kuid ta oli väsi- 
nud ja ära lahtunud, ta laskis end langeda rohker kui 
teda kukutati. Magdalen Sibvlle oli jäänud isale väga 
võõraks. Nüüd, tema languses tõmbas Magdalen Sibylle'i 
isa poole, ta katsus jälle talle lähemale tulla, ta leidis, 
et isale on tehtud ülekohu:, kirjutas värsse, milles 
kujutati isa mitte enda süü pärast, vaid õnnemängust ja 
inimeste vihkamisest kukutatuna. Kuid vana Weissensee 
ei lasknud teda endale läheneda, ta kattus kestaga tütre 

vastu, tütar oli oma kodanlusega isale sügavalt vastu- 
meelt ja tema rasedus ärritas isa kuni kehalise vastiku- 
seni. Mis oli tal ühist selle paksu naisega? Tal ei olnud 
mingit tunnet tütre vastu, ja tütrelt ei kaldunud: midagi 
tema juurde üle. Mida tähendas talle üks tütrelaps 
temast ja Immanuel Riegeri, selle kõhna, silmapaistmatu, 
vurrudega, tubli, pedantse, mitte-midagi-ütleva näoga 
mehe seemnest? Ei, ei! See ei puutunud temasse, ei 
liigutanud mitte põrmugi tema südant ja verd. Pealegi 
tundis ta häbi tütre rumala luuletamise pärast. Üks 
arstist ja poeedist sõber, doktor Daniel Wilhelm Triller, 
oli lasknud Magdalen Sibylle'i laulud trükkida, Göttin- 
geni vagatsejate ring oli mõjutanud, et sealse ülikooli 
prorektor, professor Seldner, keiserliku Pfalzi krahvina 
tõstis Magdalen Sibylle'i kroonitud luuletajaks. Vaene 
Hannoveri kuurvürst, vaene Inglise kuningas, kes olid 
vastutavad niisuguse ülikooli ja niisuguse esteetika, nii- 
suguse väikese arvustaja ja Marsyase* eest. Nüüd 
rändas ta siia-sinna kainete, rumalate riimitud õnne- 
soovide ja tänulauludega, ja naine, kes sellega tegeles 
ajal, mil ta kandis last, see armetu poeta lau- 
reata”* oli tema tütar! Vana peen härra, kelle elu oli 
takt ja maailmatunne, väljavalitus ja diplomaatia, häbe- 
nes. See oli talle vastik, ta siirdus vaesena ja üksikuna 
tagasi Hirsausse oma piiblikommentaari juurde. 


Vahepeal puhkes maa õitsele. Hingas, sirutas end, 
mitte enam pooduna kägistavast käest. Hinnad läksid 
alla, langesid madalamale esimeste, heade Karl Alek- 
sandri valitsusaastate tasemest. Kuus naela leiba maksis 
üheksa kreutserit, pool toopi vana veini joogikohas 
kuus kreutserit, nael härja- või sealiha viis kreutserit, 
mõõt õlut kaks kreutserit kolm hellerit, süld pöökpuid 
kümme, kuusepuid viis kuldnat. Ja kuigi muidu sise- 
poliitiliselt olukord just kõige parem ei olnud, — 


1 Marsyas — kreeka mütoloogias sileen, flöödi leiutaja, kes jäi 


flöödimängu võistluses Apollole alla, mispeale ta nüliti. 
(Tõlkija märkus.) 


* Poeta laureata — (ladina k.) loorberiga kroonitud luuletaja. 
(Tõlkija märkus.) 

Kohusetunne! üties Karl Rudolt; Õiglus! Autorileet! ja. 
ei kavatsenud parlamendile oma vürstlikkudest õigus- 
test loovutada ka mitte ainsatki raasukest —, siis kutsus 
ta teisest küljest targa, kindla, siira Bilfingeri kabineti 
koosseisu ja niisugune usu- ning kodanlike vabaduste 
kindlustamine koos majandusliku pinge kõrvaldamisega 
oli küllaldaseks põhjuseks üldisele rahulolemisele. Otsiti 
üles vanamoelised pildid, millel Karl Rudolf oma vana- 
aegsetesse mundritesse riietatud / väeosade eesotsas 
sõdis pumpspükstes olevate türklastega ja kõverate 
mõõkadega saratseenidega ja kõikjal, kuhu ilmus väike, 
kõver, kulunud sõdur, karjuti mõnigi elagu. 

Ausameelne, asjalik vana regendi laad meeldis eel- 
kõige maapäevakonsulent Veit Ludwig Neufferile. Tusa- 
selt hõõguvast võimukummardajast oli ta muutunud 
niisama tusaselt leegitsevaks türannide vihkaja<s. Nüüd 
sai ta aru, et nii üks kui teine oli ainult värv, lipp, 
mitte tuum, mitte olemus. Kohusetunne! Õiglus! Autori- 
teet! See oli terve riigikunsti mõte, hea valitsemise 
selgroog. Karl Rudolfile meeldis see kõhn inimene oma 
trotsliku, kulunud riietusviisiga, oma käitumisega, oma 
kuiva fanatismiga. Ka oli ta mingil kombel seotud, 
tegelikult ei teatud, mil viisil, viimase, halva hertsogi 
ja juudi kõrvaldamisega. Karl Rudolf kutsus ka tema 
kabinetti. Seal istus nüüd see kuivalt hõõguv mees ja 
valitses, raudselt kohusetruu, raudselt õiglane, nõudes 
autoriteeti ja olles autoriteediks. 

Nii oli paljude pilvede ja tuultega möödunud kevad, 
päikesepaisteline, rusuv, äikeserohke suvi, nüüd jõudis 
lõpule selge sügis, algas esimene külm, ja Süss istus 
ikka oma kongi tilkuvate, kitsaste seinte vahel. Ta oli 
nüüd masendatud ja nukker. Ei olnud raske kannatada 
piinamist, arvatavasti ei olnud raske ka surra, kuid iga 
päevaga muutus raskemaks koormaks hingata sisse selle 
vangla haisvat õhku, neelata selle kindluse vastikut 
leiba. Ta selg oli lookas, liikmed moonutatud, ža liigen- 
did ahelatest puruks hõõrutud. Väljas oli õhku, väljas 
oli päikest ja tuult, väljas olid puud ja põllud, majad ja 
selged hääled, mehed läksid töökalt ja kaalukalt, lapsed 
hüppasid, tütarlapsed hõljutasid seelikuid. Oh, kui saaks 

ükskord üks suutäis vaba, puhuvat õhku, tohiks ükskord 
astuda seitse sammu viie ja poole asemel kongis. Ta 
kirjutas. Ta kirjutas hertsog-administraatorile. See oli 
elatanud härra, võib-olla võtab ta kuulda. Ta kirjutas 
austust avaldavalt, mitte orjalikult, aga asjalikult. Näitas 
asjalikult, ilma kibestuseta, et hertsogiriigi seaduste 
järgi ei olevat tal süüd, Ka muidu, kui ta siin ja seal 
on eksinud maa korra vastu, kaitseb teda hertsog Karl 
Aleksandri temale antud absolutoorium, mille — järgi 
teda ei saa teha vastutavaks. Kõigest hoolimata on ta 
nõus tasuma, mida keegi on saanud kahju tema tegevuse 
kaudu. Juba on ta kinni kolmkümmend neli nädalat ja 
osaliselt ahelais. Ta on muutunud kindluses vanaks 
meheks. Seepärast loodab ta, et hertsog-administraator, 
kelle jalge ette ta langeb, talle armu annab. Ammu- 
olematu põnevusega ootas ta vastust. 

Algas hommik ja kadus õhtu ja jälle üks päev ja veel 
üks ja nädal ja veel nädal. Lõpuks, igapäevase üle- 
kuulamise ajal, kella üheksa ja kümne vahel, pärast 
seda, kui major Glaser talle võidurõõmsalt teatas jälle 
paari naise nime, mida komisjon oli välja nuhkinud, 
küsis ta otse, kas ei ole saabunud vastust hertsog- 
administraatorilt. Major küsis omakorda pilkavalt kül- 
malt, kas Süss tõesti arvavat, et regenti tülitatakse 
tema juudi häbematustega; endastmõistetavalt ei ole 
tema, kopitanud kelmi ja juudi rögatlus edasi saadetud 
hertsogile, vaid kohtunikele. Salanõunik Pflugile teatas 
ta oma igapäevases ettekandes, et heebrealane, see 
elajas, on selle vastuse peale jäänud päris väikeseks. 

Kuid Süss oli kõik endise visaduse ja teojõu rattad 
liikuma pannud. Ta tahtis hingata, ta tahtis olla valgu- 
ses. Pärast magister Schoberi õnnetut katsetust ei tohti- 
nud ta enam külastajaid vastu võtta, isegi mitte oma 
kaitsjat, tublit litsentsiaati Mõglingit ei lastud tema 
juurde. Kuid hages, murtud mehes oli siiski ärganud 
vana kavalus. Ta palus sündsalt kokkusaamist mõne 
vaimulikuga. Seda ei saanud talle keelata. Selle tahtis ta 
teha vaheltsobitajaks, et ulatuda vana regendini. Kuid 
tema lootus nurjus kiirelt; talle saadeti linnavikaar 
"Hoffmann, keda :a turdis kui vana põhiseaduse partei 

pooldajat ja enda leppimatut vaenlast. Vikaar lootis 
muidugi, et Süssi on kerge pöörata tema nüüdses olu- 
korras, ja hakkas kohe pilkavalt ning salvitult südame- 
tunnistusele koputama. Juut nägi õlgu kehitades selle 
onnetu valiku läbi kadumas viimast lootust, vastas, et 
ta ei mõtlevatki üle minna, tunnistas lihtsalt ja selgelt, 
et ta olevat lasknud teda kutsuda, et tema sobitusel 
saavutada audientsi hertsog-eestkostja juures. Vaimulik 
nohises, et see ei kuuluvat tema ülesannetesse, Süss 
vastas kuivalt, ta tänavat vikaari külastuse eest. 

Ometigi tuli linnavikaar jälle. Ta oli agar isand, ta 
oli küllalt hästi märganud, kui viletsaks oli jäänud juut 
kehaliselt, ja ta oletas, et rabedas kehas peitub ka rabe 
hing. Süss naeratas, kui ta teda uuesti nägi. Ta kuulas 
teda rahulikult ja tähelepanuga. Lõpuks ütles ta pead 
vangutades: ,, Vahetada usku on vaba inimese asi ja 
pole sünnis vangile.” Kuid linnavikaar ei alistunud. Ta 
oli endale pähe võtnud veenda Augsburgi usutunnistuse 
tões seda meest, kellest kuuldused olid levinud üle 
terve Rooma riigi. Ta tõi kaasa isegi abilise, Toomkiriku 
jutlustaja Johann Konrad Riegeri. Mõlemad vaimulikud 
härrad kurnasid end tööga ära; Johann Konrad Rieger 
laotas kogu oma kuulsa ilukõnesameti juudi ette, linna- 
vikaar aitas kaasa, täiendas, terve misjoniselts ei oleks 
suutnud esitada rohkem ja põhjalikumalt põhjendusi. 
Kuid Süss, nagu kangekaelne juut kunagi, jäi püsima 
oma väärarvamuse juurde. 4 

Teisi vange, Schefferit, Hallwachsi, Bühlerit, Mezi 
koheldi palju pehmemalt. Neil oli sugulussidemeid parla- 
mendiliikmete perekondadega; nende protsesse aeti 
mahedamalt; koolutati, sõnastati teisiti, vaigiti surnuks. 
Nende, vannutatud ametnikkude teod, seaduse järgi 
kuriteod majesteedi vastu ja riigi reetmine, muutusid 
ikka vähem tähtsateks üleastumisteks: ülekuulamine. 
muutus ainult vormiasjaks. Algul mõisteti õigeks hoovi- 
kantsler von Scheffer, mõisteti ainult välja maksma 
uurimiskulud; talle jäeti tema salanõuniku tiitel ja täie- 
lik pension ja ta asus elama Tübingeni. Siis vabastati 
vanglast Bühler ja Mez, viimasena Hallwachs. Nad 
saadeti maalt välja. Ettevaatusest olid nad suurtest, 

Süssi ettevõtetest teenitud summadest toimetanud olu- 
lisema välismaale. Seda ei oleks vaja olnud; nende 
omandusi ei puudutatud isegi -hertsogiriigis. Nad 
läksid nüüd koos teiste endiste Süssi kaastöölistega 
poolteist miili eemal asuvasse vabasse riigilinna Ess- 
lingeni, elasid sõbralikus, meeldivas linnas rahus oma 
suurtest varandustest, lasksid endile iga päev tulla 
Stuttgardist külalisi, jälgisid mugavate pealtvaata jatena 
heatahtliku huviga Süssi protsessi. Algul nuriseti Ess- 
lingenis küll nende uustulnukate üle. Kuid muutunud 
olukord oli jälle palju pagulasi tagasi viinud hertsogi- 
riiki, rahaline kaotus andis end Esslingenis tunda ja 
lõpuks oldi rõõmus, teades, et seespool linna müüre olid 
vanade pagulaste asemel uued, palju rohkem tarbivad, 
vastasparteisse kuuluvad põgenikud. Nii tundsid siis 
Süssi kaaslased endid peagi hästi ja ootasid, kuni mõni 
valitsusevahetus nad tagasi kutsuks; noor hertsog ei jää 
ju alati alaealiseks ja Karl Rudolf oli vana härra. 

Süssi varandus, niipalju kui seda hertsogiriigis kätte 
saadi, eelkõige tema palee, pandi esialgu aresti alla. 
Finantsdirektori mitmeharuliste äride likvideerimine 
valmistas hiiglasuuri raskusi. Dom Bartelemi Pancorbo 
oli sunnitud hambaid kiristades võtma Nicklas Pfäffle 
endale nõuandjaks. Kahvatu, rasvane noormees nöustus; 
siis seadis ta oma ükskõiksel viisil tingimused. Kõige- 
pealt ei lasknud ta ühelgi võõral käel puudutada ese- 
meid, mis olid kokku puutunud tema peremehe ihuga. 
Niipea, kui portugallane julges siit midagi puudutada, 
muutus Nicklas Pfäffle kohe tõrksaks, ajas sassi hõljuvate 
finantsasjade niidid, osutas passiivset vastupanu ja Dom 
Bartelemi pidi jällegi tagasi tõmbama kõhnad sõrmed 
asjadelt, mille puudutamist talle ei lubanud vaikne 
sekretär. 

Mära Assjadah kõhnus, nii hästi kui teda ka hoiti, 
sest ajast, kui ta ei tundnud enam oma peremehe kätt. 
Major Röder tahtis teda endale saada ja portugallane 
lubas. Ent Nicklas Pfäffle takistas seda. Majori hinnast 
oli äkki üle pakutud. Enne kui major sai niisama palju 
pakkuda, oli õilis loom loovutatud võõrale, tundmatule 
ostjale ja härra von Röder, kelle laul: ,,Seis! ma ei lase 

mööda!“ oli ikka veel kõigil suus, oli sunnitud alati 
vaimustusse sattuvale rahvale näitama end oma vanal 
raudjal. Ilus Hommikumaine tuli siis nähtavaie preili 
Elisabeth Salomea Götzi juures, kus looma eest hoolit- 
ses mustjaspruun. Hiljem, suures rahapuuduses oli preili 
sunnitud loomast loobuma. Ta müüs selle ühele rikkale 
muhameedlasele, ja mära Assjadah kadus jälle itta, kust 
ta oli tulnud. 

Ka papagoi Akiba, kes karjus: ,Ma vie pour 
mon souverain!” ja: ,,Kuidas suvatses Teie Hiil- 
gus magada?” kiskus Nicklas Pfäffle ahne võitja kätest. 
Ta ise viis puuri linnuga Frankfurti Isaak Landaueri 
juurde, kes oli leidnud Nicklas Pfäfflele sümpaatse 
ostja. Suur rahandusmees võttis sekretäri vastu sünges, 
halvasti õhutatud erakontoris oma inetus, viltuses, 
sopilises gettomajas. Inetus, ebamugavas asendis istus 
ta oma määrdunud juudikuues' rasvunud, kahvatu sekre- 
täri ees, vaatles vihkavalt kraaksuvat lindu, ütles 
lõpuks: ,Ma ütlesin talle seda parajal ajal: milleks 
vajab juut papagoid?” Ta suges kõhnade sõrmedega 
läbematult punakasblondi, luitunud kitsehabet, vaatas 
ringi viltuste, kiirete, tusaste pilkudega. Nicklas Pfäffle 
vaikis. Kuid siis jäid* mehed siiski mõneks tunniks 
kokku ja arutasid väga palju, ühesilbiliselt ja üks- 
kõikselt, üks rutates, hädaldades, ähvardades, kaevates, 
teine ägedalt, tungivalt. 

Selle läbirääkimise tagajärjena tegid nii Isaak Lan- 
dauer kui ka Nicklas Pfäffle mõned reisid. Algusest 
peale oli juutkond katsunud mõjuda kukutatud finants- 
direktori kasuks. Nüüd sai see tegevus organiseeritud. 
Mitmesuguste Euroopa hoovkondade ninistrite ja suurte 
härraste ümber istusid juudi pankurid, arutasid Württem- 
bergi protsessi. Ei pannud rõhku Süssi isikule, ka mitte 
halvale kohtlemisele, mida ta pidi kannatama. Tooni- 
tasid pigemini, kui meelevaldselt ja Rooma ning Saksa 
õiguse, samuti ka maa seaduste vastaselt seda protsessi 
aeti. Vannutatud ametnikke lastakse joosta, eraisikut ja 
mitte alamat süüdistatakse põhiseaduse reetmises. Oli 
hertsoglik reskript, et teda tuleb seadusega kaitsta 
kõigist tagakiusamistest. Siin astuti sellest kõige kõrge- 

mast, pühämast allkirjast üle ja alustati kohut majes- 
teedi solvamise pärast. Kas oli see kohus? Kas oli 
õigusekind:ustust, tagatist niisuguses riigis? Kas võis 
pidada läbirääkimisi niisuguse valitsusega, sõlmida sel- 
lega äritehinguid? Uheainsa seaduse paragrahvi vastu 
oli Süss eksinud. Ta oli — vaat kus kriminaalkuri- 
tegu! — maganud kristlikkude naistega. Seepärast kon- 
fiskeeritakse tema varandus. Kas seda nimetati õigu- 
seks? Kas seda nimetati kohtuks? Kas võis anda nii- 
sugusele riigile krediiti? 

Nii oli see kõigis hoovkondades. Narriti Württem- 
bergi saadikuid, pilgati eelkõige omakasupüüdlikku 
riigimoraali, mis kasutas eraisiku jõudetunnikesi riigi 
puudujääkide katmiseks. Ka nenditi kõikjal, et kohtuni- 
kud venitavat protsessi pikale, et rasvuda päeva- 
rahadest. Iga juudi koosmagamise kallal nuhkisid härra- 
sed niikaua, kuni iga üksik oli teeninud oma tuhat 
taalrit. 

Johann Daniel Harpprecht ilmus hertsog-administraa- 
tori juurde, et ette kanda uurimise käigu üle. Ta rääkis 
avameelselt ja otsekoheselt. Kui see nõnda edasi kestab, 
kaotavat švaabi kohus igasuguse lugupidamise. Juba 
praeguseni olevat end küllaldaselt naeruvääristatud. Ta 
ei tarvitsevat alla kriipsutada, et ta peab juuti kahjuli- 
kuks lutikaks. Kuid ei sobivat ühes moodsas, õiguslikus 
riigis niisugusel kombel inimest kehaliselt - piinata. 
Koostatagu lõpuks põhjendused, alustatagu järelduste 
tegemist ja kohtuotsusega. Olevat skandaal, et teised 
suuremad kelmid on võrgust välja lastud. Ta saavat aru 
niisuguse pehmuse poliitilisest vajadusest, kuid siis ei 
maksvat end vähemalt juudi üleliigse metsiku kohtle- 
misega edasi kaalule panna. Esijoones see lugu naistega, 
niisugusel kujul, nagu seda komisjon ajab, olevat see 
maad hukutav sigadus. Vana õigusteadlane rääkis end 
punaseks ja tuliseks ja tarvitas ränki sõnu. Kui käia 
alasti ja ammu maksvuse kaotanud seaduse tähtede 
järgi, siis tuleks ka naised ära põletada. Sellele ei 
mõtlevat keegi. Mida tähendab niisiis Kolme kuradi 
nimel terve see protsess. Igal ööl: magatatakse hertsogi- 
riigis sada tuhat naist. Voodis, naist magatades, ei 

ohusta juut ega ketser riigi julgeolekut, usku ega põhi- 
seadust. Olnuks hea, kui juut ei oleks terved ööd ja 
päevad läbi muuga tegelnud. Pealegi tunduvat juut, kes 
ei lase endast välja pressida ühtki nime, palju härras- 
mehelikum kui tema innukad kohtunikud. Ja peab 
lõpuks jätma nina ja käte toppimise sellesse sigadusse. 
Tusaselt kuulas teda vana regent. Harpprecht kärkis 
nüüd selgelt ja rangelt välja, mida ta ise oli tumedalt 
tundnud. Kohusetunne! Õiglus! Ja ta tegi korralduse 
lõpetada kohtulik uurimine naiste suhtes. Mõningatele 
naistest laskis ta anda ihunuhtlust, tavaks oleva rooja- 
koorma läbi linna vedada. 

Süssi käskis ta kohelda mitte pehmelt, vaid kui ini- 
mest. Piinliku, väiklase täpsusega täitis major Glaser 
seda juhendit. Mitte pehmelt. Juudi kong oli nagu enne 
viis ja pool sammu suur, üle päeva aheldati teda, liha 
sai ta ainult pühapäeviti, tohtis kanda ainult kõige liht- 
samaid riideid. Nagu inimest. Ülekuulamine üheksa ja 
kümne vahel jäi ära, üle päeva sai ta pesuvett, tema 
kongil oli puupõrand ja nari magamiseks. 

Komisjonihärrastele mõjus regendi käsk. Hoolimata 
sellest, et nad suuri sõnu tegid, hakkas ka neil välismaa 
ikka valjumatest, hästiõhutatud hukkamõistmistest eba- 
mugav. Ei olnud tõesti mitte nii lihtne rajada süüdimõist- 
mine voinilisest küljest laitmatule alusele. Et Harpprecht 
ja Schöpf ei nõustu, on kindel. Kuid ka teised, eriti noo- 
remad härrased muutusid ebakindlaks, kartsid endid 
naeruvääristada. Litsentsiaat Mögling, aus advokaat, 
puhkes õitsele. Tal oli tunne, et Süssi pehmem kohtle- 
mine ja üksikute kohtunikkude meeleolu muutus on 
tema teene. Ehk küll tema pääsu oma kliendi juurde 
takistati ikka veel, ka tunnistajate ülekuulamisproto- 
kollide andmisest keelduti otseselt, nii et tema kaitse- 
kiri sisuliselt ei tahtnud hästi edeneda; kuid vormiliselt 
viimistles ta seda ikka teravamalt, seadis sõnad ikka 
ladusamalt ja ilusamalt, nii et ta võis endale öelda 
suurima südamerahuga, et ta teenib oma päevarahad 
higis ja ausalt. 

Täis muret ja kibestumist nägi salanõunik Pflug, et 
juutide mahhinatsioonid kahjustasid tõsiselt ja muutsid 

küsitavaks Süssi süüdimõisimise ja hävitamise. Tema 
kuiv fanatism hakkas mässama, näris tema südant, 
kihutas teda tagant. Eesmärk oli olnud nii lähedal; kui 
see nüüd tema käest libiseks, ta ei saaks sellest üle. 
Kõhn, kibe, oma eesmärgist kui kurjast vaimust vaeva- 
tud, end iga teiste arvamuse eest lukustanud, istus ta 
nende parlamendiliikmete juures, keda ta tundis Süssi 
vihaseimate vaenlastena. Pidas lõpmatult nõu Dom 
Bartelemi Pancorboga. Ei olnud kitsi rahaga ega kart- 
nud vaeva. Ilmusid juudivastased lendlehed; rahva 
terve viha, et Mez, Bühler, Hallwachs olid pääsenud nii 
kergelt, suunati täie hooga Süssile. Lasti lahti kuulujutt, 
et ka Süss lastakse lähemas tulevikus vabaks. Igalt 
poolt katsuti mõjutada kohtunikke, kellest oletati, et 
nad võiksid pehmemalt rääkida, isegi väga lugupeetavat 
Harpprechti; lõpuks tülitati neid isegi võõrastemajas. 
Tuli ette rahutusi, meeleavaldusi. ,,Juut peab võllas 
rippuma!“ andsid härra von Pflug ja Dom Bartelemi 
välja parooli. ,,Juut peab võllas rippumal“ müristati 
parlamendis, kantslites. ,,Juut peab võllas rippuma!” 
mõirgas rahvas, laulsid üheviisiliselt turulaulu rütmis 
poisid, nentisid raskepäraselt ka kõige üksildasemate 
talude talunikud. 

Selle survega saavutas härra von Pflug üksikute koh- 
tunikkude lahkumise komisjonist. Nende kohtadele 
astusid Süssi isiklikud vaenlased, kelle arvamus oli 
kindlasti sama, mis härra von Pflugilgi. Endised minist- 
rid Forstner ja Negendank, kelle Süss oli kukutanud; 
Karl Aleksandri ajal Süssist igati tõkestatud külm, sile, 
auahne Andreas Heinrich von Schütz; jah, härra von 
Pflug keeras asja nii, et ka noor salanõunik von Götz 
kutsuti kolleegiumi, et see saaks välja valada terve 
oma viha ja kättemaksu ema ja õe rikkujale. 

Need kõik olid nüüd palutud Süssi kohtumõistjateks. 
Neis põles vihkamine palju tulisemalt kui rahaahnus, 
rahvas nõudis lõplikku otsust ja nad olid üliväga 
valmis sellele survele järele andma. Nad kiirenda- 
sid juurdlusmenetlust. Valitsusnõunik Philipp Heinrich 
Jägeri süüdistusakt pani Süssi süüks peaaegu kõik, 
mis oli sündinud halba Karl Aleksandri ajal, asju, mida 

Süss mingil juhul ei võinud teada. Tegi ainuüksi tema 
täielikult vastutavaks kõigi riigiametnikkude ameti- 
talituste eest, alates kabinetiiikmeist kuni viimase all- 
ametnikuni. Tubli litsentsiaat Möglingi vahvat kaitsekir ja 
loeti vaevalt. Vihkamisest pimestatud, jätsid kohtunikud 
tähele panemata selge asjade seisukorra, riivates kohtu- 
otsuse põhjendamisel vaevalt arvutuid vastuväiteid, mis 
olid tõstetud nende kompetentsi kohta ega võimaldanud 
seadusepärast Süssi süüdimõistmist. ' 

Nad tunnistasid juudi süüdi arvututes kuritegudes: 
esiteks hertsogi vastu, teiseks tema truude nõunikkude, 
ministrite ja terve rahva vastu, keda Süss oli vürsti 
ees mustanud ja kellesse vürst oli seetõttu suhtunud 
ebaarmuliselt ja umbusklikult; kolmandaks ja peaasja- 
likult parlamendi ja põhiseaduse vastu — siin pidid 
paitjud Süssi korraldused naeruvääristatult kannatama, 
kõigepealt kaminapühkimise eeskiri; neljandaks kogu- 
kondade ja üksikute alamate vastu. Süss tunnistati 
roimariks majesteedi vastu, riigi vastu, süüdi raha- 
võltsimises, riigi reetmises ja maa hukutamises. 

Neil põhjustel mõistis tema süütegude uurimiseks 
moodustatud erikohus Josef Süss Oppenheineri, juudi 
ja endise finantsdirektori surma poomise läbi. See 
hukkamisviis sai mõistetud süüalusele, kuna see oli 
nagunii tavaline karistus süüalusele süükspandavate 
mitmesuguste kuritegude eest; kuid eriti sellepärast, et 
see oli keskmine roima eest majesteedi vastu tarvita- 
tava neljakskiskumise, mündivõltsimise eest elusalt 
põletamise ja austavama mõõgaga hukkamise vahel. 

Härrased liikusid täispuhutult ringi. Nad olid kohtu- 
otsuse riietanud vormi, mis näis kuidagimoodi vastu- 
võetavana. Irisegu selle kallal pedantsed õigusteadlased, 
nemad teadsid, et rahvas ja selle terve vaist olid nende 


poolt. 


Ebamugavalt ja rahutute liikmetega istus oma akti- 
dega ülekuhjatud salongis Darmstadti finantsnõunik ja 
kabinetifaktor parun Tauffenberger. Tema vastas istus 
nõutult tema ilus ja rumal ema Michaele Süss. Seitse 
aastat ei olnud ema teda külžstanud, sellest ajast peale, 

kui ta nimi ei olnud enam Nathan Süss Oppenheimer, 
vaid ta oli lasknud ena ristida parun Ludwig Philipp 
Tauffenbergeriks. Ilus vana daam, kes täitis oma tühja 
elu riietusmuredega, kirjavahetusega, teatriga, noore- 
mate kunstnikkude protektsiooniga, reisidega, seltskon- 
naga, oli ikka pelglikult kõrvale hoidunud Darmstadtist, 
oma vanema poja asukohast. Ta oleks ari saanud, kui 
nooren, Josef, oleks tunnistanud end kuuluvaks oma isa 
usku, jah, ta oleks seda võib-olla isegi meeleldi näinud, 
ta otsis õrna süütundega temas isa jooni. Kuid et Nathan, 
kantor Isaschar Süsskindi poeg läks ristiisku, oli tema 
meelest suur kuritegu, mis ükskord end kindlasti rängalt 
kätte tasub. Kartlikult jälgis ta tema õnne ja tema tõusu. 
Et nüüd Josef, see jumalakartlik, õilis, kes oli päästnud 
Jecheskel Seligmann Freudenthali, kes hoolimata ahvat- 
lustest ja ennekuulmatutest kiusatustest oli jäänud juu- 
diks, et tema pidi nüüd nii julmalt langema, ajal, mil 
roimar ja ristitu lokkas ja õitses, see tegi teda täiesti 
segaseks ja abituks. 

Michaele Süss oli armastanud oma meest, kantor 
Isaschari omal kombel. Ta oli olnud kena, töökas mees, 
suur laulja ning komödiant ja eelkõige veel leebe, ladus 
mees, kes palju reisis ega teinud välja nendest halbadest 
lugudest, mida talle tema naise kohta ette kanti, vaid 
oli olnud ikka õrn ja täis tänulikku imetust naise ilu 
vastu. Michaelele olid tema pika, kerge elu vältel meel- 
dinud paljud mehed. Xuid need kuud h-ilgava Georg 
Eberhard Heydersdorffiga olid siiski olnud tema elu- 
päevade krooniks. Kui ta langes teotusse ja hädasse, oli 
Michaele tundnud oma kõigi päevade kõige tõelisemat 
valu. Ta oli siis oma pojas Josefis näinud tema isa, 
hingetult ja nõrgana oli ta vaadelnud poja õnnestavat 
tõusu, ta armastas pojas noorust ja meelitust, tervet 
hiilgust ja joovastust, ta ujus ohjeldamatult uskuvas 
ülesvaatamises tema geniaalsusele, tema õnnele, tema 
hiilgusele. Ja nüüd kordus temas veel õudsemalt isa 
katastroof ja langus. 

Ta cli algul uskunud, et poja vahistamire on kavalus, 
maskeraad, millest ta tõuseb peagi veel hiilgavamalt. 
Kuid rüüd pidi ta nägema, et see oli õudne tõde. Kohtu- 

otsus ei olnud veel teada, kuid ikka ähvardavamalt ja 
kindlamalt kostis terves riigis, et württemberglased poo- 
vad kõige lähemate nädalate vältel oma endise finants- 
nõuniku. Laulukest: ,,Juut peab võllas rippuma!” vilistati 
mitte ainult Neckari kaldal, vaid tervel Reini ülem- ja 
alamjooksul. Ta ei saanud lahti jäledast turuvitsist 
kõrvus, muutus ikka kärsitumaks, nõutumaks. Tegi saa- 
matuid katseid poja aitamiseks, kirjutas tervele maa- 
ilmale rumalaid palvekirju. Kui vähemalt rabi Gabriel 
endast midagi kuulda laseks! Michaele kirjutas temale 
tungiva, nõutu kirja; kuid ta ei teadnud, kas see jõudis 
rabi Gabrielini, sest ta ainult arvas, kuid ei olnud kind- 
lasti veendunud, et rabi Gabriel viibib Hollandis. Ta 
kirjutas oma abielus olevale tütrele Viini, kirjutas oma 
hõljuva, iseloomutu käekirjaga terve rea kirju Viini 
Oppenheimeritele, otsustas siis selle äärmise abinõu 
kasuks, otsis üles oma vanema poja, ristitu. Nüüd istus 
ta siin, suu kartlikult ja ootuses poolavali, vaatas hir- 
munud, rumalate silmadega pojale otsa: ,,Mida tuleb 
teha? Mida tuleb teha?“ hädaldas ta. 

Parun Tauffenberger nihutas end ebamugavalt oma 
toolis, soris mehaaniliselt oma paberites, rabeles ringi. 
Ta oli peaaegu väike, veidi lihav härra, nahk hele ja 
väga ravitud, elavad silmad olid pea kohta liiga suured, 
sõrmed kõverdusid paksult, valgelt ja liikuvalt, ta ei 
olnud elegantne, hoolimata oma rikkast ja hoolikast 
riietusest. Tema ristiusk oli talle tülikas terve tema 
teeseldud vabamõtlemise juures. Ta pilkas meeleldi 
juudi kombeid ja juudi käitumisviisi, suhtles ka Helm- 
statti professori Karl Antoniga ja Stuttgardi jutlustajana 
ümberpaigutatud endise Denkendorfi praosti Johann 
Friedrich Paulusega, kes olid mõlemad endised juudid, 
nüüd ristitud ja fanaatilised kristliku lunastusõpetuse 
kuuluta jad. Kuid ta oli hirge põhjani kade oma noore- 
male vennale, et see oli suutnud jõuda palju kaugemale 
kui tema ise, ja jäänud siiski juudiks. Ka oli Josef teda 
kui ristitut tugevasti ja varjamatult pilganud ning and- 
nud talle tunda oma põlgust, talle külmalt selja pööra- 
nud, kui nad kord Kurpfalzi hoovkonnas kohtusid. 
Põrkusid nad äriliselt teineteisele, siis alustasid nad, 

ilma katseta lahendada küsimus kokkuleppe teel, kohe 
protsessi, ja see ärritas teda hinge põhjani, et vend hoi- 
dus vastumeelselt temaga isiklikult kokku puutumast ka 
tähtsates tehingutes ja laskis meelsamini, kartmata kah- 
jusid, korraldada kõik agentide kaudu. Venna langus jä 
teotus tabas teda sügavalt, ka pilgati ja narriti teda 
sellega; sellest hoolimata ei suutnud ta nüüd, mil ema 
nõutult tema ees istus, et teda paluda armsama ja 
imeteldud poja eest, alla suruda kerget võidurõõmu. 
«Siin see nüüd on, siin see nüüd on!” ütles ta mitu 
korda oma kõrge, heleda häälega. ,,See ei lähe, et keegi 
tõuseb kõrgele ja jääb juudiks. Ka ei sobi see,“ ägestus 
ta hoogsalt žestikuleerides, ,,seda. ei tohi juhtuda, see 
on vastu jumala korraldust ja inimlikku õigust.” 

Kuid Michaele ei puudutanud seda teemat. ,,Mida tuleb 
teha? Mida tuleb teha?” hädaldas ta ikka samas 
toonis. 

Rasvunud mees tõusis üles, jooksis närviliselt ringi, 
pani aktide kuhja ühelt laua otsalt teisele, ,,On ainult 
üks vahend,” ütles ta lõpuks. Et Michaele talle põnevalt 
ja lootvalt otsa vaatas, võttis ta hoogu ja lausus üks- 
kõikselt ning endastmõistetavalt: ,,Ta peab laskma end 
ristida.” 

Michaele mõtles järele. Siis ütles ta julgusetult: ,Ta 
ei tee seda.“ Ja siis mõne aja pärast: , Rabi Gabriel ei 
luba seda.” 

Poeg pilkas: ,,Ei Juba seda! Minule ta ka ei lubanud 
seda. Oleksin ma tema nõuannet jälginud, oleksin ma 
praegu võib-olla niisama kaugel kui Josef. Ei luba! Ei 
luba!“ vihastus ta, sõimates omaette oma heleda häälega, 
ägedalt žestikuleerides. ,Muud ma ei tea,” ütles ta 
lõpuks äkki, nõksakuga seisma jäädes. Ja kuna ta nägi 
ema julgusetult ja kustunult istumas, lisas ta veel 
juurde: ,,Ma teen meeleldi, mida ma teha saan, et tema 
varandusest säästa, mis säästa on. Kuigi ta seda minu 
pärast ära teeninud ei ole. Mida temale saab päästa 
Heidelbergis, Frankfurdis, Mannheimis, sellele panen ma 
oma käe peale. Ma ei oie ka rahaga kokkuhoidlik, et 
katsetada Stuttgardis valitsuse ja kohtunikkude juures 
ning vanglas. Kuid kui ta end ristida ei lase,” lõpetas 

ta õlgu kehitades, ,lõpeb see vaevalt hästi.” Michaele 
istus, minnes tõstis ta jalgu raskemalt kui tulles. 

Stuttgardis tegutses samal ajal pidevalt ja tasakaa- 
lukalt Nicklas Ptäffle oma peremehe eest. Suured rahad 
voolasid valitsuskohtadesse, kohtuametnikkudele. Kuna 
heitsog-administraator oii teinud korralduse, et piinlikult 
täpselt saaks järele uuritud, mis on Süssi kahtlemata 
seaduslikult teenitud varandus, ja et seda ei puudu- 
tataks, olid sekretäri käsutuses rikkalikud abinõud. 
Kallid vaasid, vaibad ja kivid läksid Süssi majast mäles- 
tusesemetena *mõjurikaste!e parlamendiliikmetele, hoovi- 
ja riigiametnikkudele, kellel ei olnud kogu looga amet- 
likult tegemist, kuid kes kaudselt seda rohkem võisid 
mõjuda. i 

Tervest juutkonnast jooksis läbi sosinal, paisudes: 
«Ja päästis reb Jecheskel Seligmann Freudenthali, ta 
sirutas välja oma käe ja kaitses juute Neckari ja Reini 
ääres. Nüüd on nad ühinenud, Eedom ja kõik roimarid, 
ja on talle kallale tunginud. Ta oli liiga suur nende 
jaoks, ta laskis paista liiga palju oma hiilgust juutkonna 
peale. On temale kallale tunginud kui Haman, roimar, 
ja tahavad teca surnuks lüüa. Aidake ja päästke reb 
Josef Süss Oppenheimer, kes oli hea juut ja hoidis oma 
kätt, kui ta oli hiilguses, heaks kaitseks üle terve juut- 
konna.” Paluti ja paastuti palvelates, mõjutati kantse- 
leides ja kabinettides, korjati raha, palju raha, ikka 
rohkem raha, tohutult raha, kõik reb Isaak Simon 
Landaueri, hcovifaktori ja hea juudi kätte, keda oli 
palutud kõigi rabiinide ja koguduste poolt kaitsta kogu 
jõu, kavaluse ja varandusega langenud reb Josef Süss 
Oppenheimerit, lisraeli päästjat suurest hädast. Ja Isaak 
Landaueril oli plaan, mitte eriti kaval plaan, kuid julge 
ja otsekohene, juhuks, kui nad tõesti tohiksid julgeda 
mõista Süssi süüdi. Selleks vajas ta raha, muinas- 
jutuliselt palju raha. Ja muinasjutuliselt palju raha 
voolas tema kassadesse, puhast kulda, veksleid, kirja- 
likke kohustusi, vaene andis vaeselt, rikas andis rikkalt, 
kõigist maadest, kõigist kogudustest, terve maailma 
juutidelt. 

Johann Daniel Harpprecht istus töötades oma raamatu- 
kogus. Hertsog-administraator ei olnud kinnitanud komis- 
joni otsust, oli käskinud seda esialgu pidada saladuses, 
ja oli lasknud saata temale, Harpprechtile, kohtuotsuse 
koos terve juurdekuuluva hiiglasliku aktide materjaliga 
arvamuse avaldamiseks. 

Vihavimmaselt istus vanahärra. See oli nüüd neljas 
talv sellest, kui ta oli pidanud andma otsust Jecheskel 
Seligmanni juhtumis, oli pidanud päästma haisva juudi 
vastu enda tahtmist. Närivad ussid olid nüüd teda 
rahule jätnud ja peitu pugenud; need, kes looklesid päris 
ülal, need rasvased, nuumatud, hertsog ja juut, neist oli 
üks surnud, teine lamas võimuta ja jalge all, ja olenes 
temast, kas peale astuda. Oi, nad olid hästi närinud sest 
ajast peale. Tema, Harpprecht, oli olnud tugev mees, 
nüüd oli ta nende läbi muutunud raugaks, ja palju maad, 
metsa, põldu, inimihu ja inimhingi oli vastikult näritud 
puruks ja loobitud asjatult tuulde, ja poiss, Michael, oli 
ka näritud ja tasasest, õrnast Elisabeth Salomea Götzist 
oli saanud nende pärast hoor. Ja kuigi ussid praegu on 
ära peletatud ja on endid ära peitnud, nad tulevad jälle, 
nagu nad on ikka jälle tulnud ja vana hoone langeb 
täielikult kokku. Ja nüüd istus ta siis ning pidi otsus- 
tama, kas on seadusepärane seda närivat, kahjulikku 
ussi puruks astuda. 

Tuli Bilfinger. Ta oli nüüd maa tegelik regent. Truu, 
tõsine regent, kes tegi tööd kui hobune ja tagajärjekalt. 
Töö oli talle terviseks, raske, täisvereline isand, nii- 
sama vana kui Harpprecht, nägi välja kümme aastat 
nooremana. 

«Kuidas on, härra vend?” küsis ta, pilk aktide hunni- 
kul. ,,Kas on samuti,” lisas ta pikkamisi, vastumeelselt 
juurde, ,nagu tookord juut Jecheskeliga?” 

Väljas sadas paksu, pehmet lund. Toas oli väga 
vaikne. Kõrval oli kuulda noore Michael Koppenhöferi 
samme. ,,Jaa, härra vend,“ ütles Harpprecht. ,On samuti. 
Vormiliselt, kriminaalseaduse tähtede järgi ei ole tema. 
süü küllaldaselt kindlaks tehtud.” 

Bilfinger võttis mõningad paberid, jaotas neid, pani 
jälle kokku. ,,Kas ei oleks mõeldav, härra vend,” ütles 

ta mõne aja pärast, ,et kui juut põhiseaduslikus riigis — 
Württembergis on lubanud endale niipalju erandeid põhi- 
seaduslikkusest, siis tal tuleks leppida sellega, kui ka 
temale tehakse nüüd õigusvormi erand?“ 

»Seda võib kaalutella,“” vastas Harpprecht. ,, Kuid seda 
ei tee mina, vaid hertsog.” 

Seni oli protsess ka Remchingeni vastu lõpukorrale 
viidud. Vabahärrat, jesuiiti ning Austria koloneli ei 
koheldud nii pehmelt kui omamaisi Hallwachsi, Mezi, 
Bühlerit, Lamprechtsi ja Schefferit, tal ei olnud sugulasi 
kantseleides, ta oli kõiki eraisikuid sõimanud paberi- 
määrijateks, kõiki mitteaadlikke, kuid eriti parlamenti, 
alati ainult võllaroogadeks, matsideks, rahvarämpsuks ja 
oli väga vihatud. Uuriti teravalt ja kanti kokku mater- 
jale, nii et jätkus kui mitte surmanuhtluseks, siis vähe- 
malt eluaegseks kindlusevangistuseks. 

Kuid nüüd oli samaks ajaks eestkostmise kokkulepe 
Karl Rudolfi ja hertsoginna-lese vahel kindlaks määratud 
kuni kõigi pisiasjadeni, regendi jaoks väga soodsal 
kombel, ja oli esitatud koos administratsiooniaja valit- 
susmäärusega läbivaatamiseks ja kinnitamiseks keiser- 
likule kantseleile. Ärritada Viini hoovi niisugusel silma- 
pilgul katoliiklase ja austerlase karmi karistamisega 
olnuks väga ebakohane. Nii otsustati otsuse väljakuulu- 
tamine edasi lükata ja kindral lasti vahepeal vabaks 
truudusvande ning ausõna vastu. Remchingen murdis, 
nagu oli ette arvatud, otseteed oma ausõna, põgenes 
üle piiri, astus kindral Schulenbergi juurde Veneetsia 
teenistusse. Otsus tehti tagaselja, mille peale ta esitas 
keisrile ja riigile mitmes kaebekirjas, eriti ,Innocen- 
tia Remchingiana vindicata'” ehk ,Häda- 
sunniline aupäästmine“, kibestunud vastuväiteid. Sülitas 
veel aastaid Württembergi vastu rooja, mürki ja sappi. 

Rahvas oli Remchingeni põgenemisest maruvihane. 
Nüüd olid kõik verekoerad karistamatult minema saa- 
nud. Istusid Esslingenis, poolteist miili eemal, naersid 
endid kõveraks, või tegid isegi nii nagu Remchingen 


! Innocentia Remchingiana vindicata — (ladina k.) Remchin- 
geni süütus tõestatud. 

haisu ja pahandusi. Järele oli jäänud ainuüksi juut. Kuid 
vähemalt see pidi saama karistatud. Jälle olid sala- 
nõunikud Pflug ja Pancorbo kõige ees, õhutasid, tasusid 
meeleavaldusi. Metsikumalt, ägedamalt, ähvardavamalt, 
tungivamalt käis läbi maa: ,Juut peab võllas rippuma!“ 

Niisugused olid asjaolud, kui Harpprecht andis aru 
hertsog-adninistraatorile oma arvamusest. Õiglane, tõtt- 
armastaja mees ei lasknud tumestada oma otsust juutide 
vihkamisest, märatsevast, kõvasti ja nagu ühel hääle! 
juudi surma järele mõöirgavast rahvast, kabineti ega 
parlamendi soosingust või ebasoosingust. Otsustas õigus- 
teadlane: põhiseadusele ja ametisse vannutatud nõunikud 
ja ministrid, kes olid alla kirjutanud kuritahtlikeks 
peetud käskudele ja korraldustele, pidid saama võetud 
vastutusele ja karistatud, mitte aga vannutamata, mitte 
üheski riigiametis seisev välismaalane. Nood on Rooma 
ja Saksa õiguse järgi ära teeninud surma, mitte see. 
Välja arvatud üksainus punkt, lihalik läbikäimine krist- 
lannadega. Ja seda punkti ei saa mõningatel põhjustel 
võtta tõsiselt, ka ei olevat see olnud algul komisjoni 
poolt võetud otsusetegemise aluseks. Ta tuli otsusele, 
et Rooma riigis ja hertsogiriigis kehtivate seaduste 
alusel ei saa kaebealust surma mõista; temalt tuleb ära 
võtta tema Töövsaak, sel määral, kui seda saadakse 
kindlaks teha, ja ta ise maalt välja saata. 

Väikesena, kulununa, kõverana istus hallipealine mure- 
nenud hertsog ja kuulas tähelepanelikult rasket, truud, 
asjalikku meest. ,Nii arvab ta siis,” ütles ta !õpuks, 
«et komisjon on karistanud juuti rängemalt kui kelme?“ 
Jah,” ütles Harpprecht. Väljas vilistas keegi turulaulu: 
«Juut peab võllas rippuma!” Vanal regendil olid huuled 
tugevasti kokku surutud. ,,Ma tahaksin, et ma saaksin 
teha tema nõuande järgi,” ütles ta lõpuks. Sellega laskis 
ta õigusteadlasel minna. 

Järgmisel päeval kirjutas ta alla surmaotsusele. 
«Parem hukatagu juut ülekohtuselt,“ ütles ta, ,,kui et 
ta jääb õigusega elama ja maa käärib edasi.“ Ka ütles 
ta: , See on haruldane sündmus, et juut tasub kristlasest 
kelmide arvet.“ 

Läbi tühjade, süngete Hohenaspergi kindluse käikude, 
üle sopiliste treppide, pahur kapral suure võtmekimbuga 
ees, hõljus Michaele Süss. Vanal hellitatud daamil 
hakkas süda kiiremini lööma, kõikjal müürid ja mühak- 
likud relvad, suur, ängistav, ähvardav aparaat. Kapral 
astus kiirel sammul ees, ta suutis ainult vaevu temale 
järele jõuda, ta hing jäi kinni, kuid ta ei julgenud midagi 
õelda. Lõpuks avanes kriuksuva raginaga madal, inetu 
uks. Michaele vaatas nohisedes tühja nelinurkä, seal 
istus naril üks vana mees, selg kõveras, lõdvalt ja vasti- 
kult rasvunud, määrdunult valge, korrastamata habe- 
mega, ümises ja jõllitas omaette hajameelse, rumala 
naeratusega. Michaele ütles pelglikult kapralile: ,,Mitte 
selle juurde, hea mees, ma tahan Josef Süssi juurde.“ 
Kapral vastas halvatujuliselt: ,,See on ju juut, proua.” 

Täis sügavat, külmatekitavat hirmu vaatas Michaele 
Süss vangipandud meest, kes pööras nüüd pikkamööda 
tema poole oma näo, oma pruunid, pilutavad, veidi 
põletikulised silmad. Kapral keeras tülikalt ragistades 
ukse väljastpoolt lukku. See tema poeg! See inetu, 
lohakilejäetud mees, vanem kui tema, tema hiilgav poeg! 
Oh, ei olnud enam midagi, mitte kõige väiksematki jälge 
ei olnud temas enam Heydersdorffist, palju enam, ta 
pani seda tähele jubeduse ja uudishimuga, sarnanes ta 
rabi Gabrieliga, hoolimata habemest. Ta vaatles poega 
pelglikult, täis õudust, ta ei tundnud enam midagi endi- 
sest närivast, valutekitavast kaastundest. Michaele tun- 
dis, kuidas poeg temast ära libises, kuidas ta jäi tühjaks, 
see oli võõras, määrdunud, hooletussejäetud inimene, 
keda arusaadavalt tuli kahetseda, sest ta oli vangis ja 
ta käsi käis halvasti ja pealegi oli ta juut. Kuid Michaele 
oli enda juba jälle kapseldanud ja tema sisemusel oli 
kooruke ümber. Ta seisis, võõras, elegantne daam, 
kohmetult enda eest mitte hoolitseva, porriveerenud 
mehe ees. 

Kui nad siis rääkisid, ei leidnud Michaele enam õigeid 
sõnu. Süss rääkis temaga õrnalt, kerge, kaalutud, pea- 
aegu naljatleva headusega ja silitas tema väga valgeid 
käsi. Ta nuttis natuke. Kuid ükski Süssi sõnadest ei 
tunginud temani. Ta mõtles ikka ainult: see vana mees 

on tema poeg! Ja oli koorikuga kaetud. Ta oli päris 
rõõmus, kui tund, mis talle oli lubatud poja juures 
viibida, mõödus ja pahatujuline kapral talle järele tuli. 
Vaatas veel kord tagasi, täis kartlikku jubedust vanale 
mehele, kes oli tema poeg. Kui ta siis kindlusest lahkus, 
oli tema see, kes kiirendas sammu. 

Varsti pärast seda ilmus kongi mahe, vaikne, kurb 
isand, kummardas, oli väga viisakas. Suured valged 
käed, kurvameelsed niisked silmad lihavas, habeme- 
ajamisest sinakas näos. Ta rääkis tasa, kõneosava, kurva 
häälega. See oli Johann Friedrich Paulus, endine Denken- 
dorfi praost, nüüd jutlustaja Stuttgardis, ristitu. Teda oli 
saatnud linnavikaar Hoffmann. Linnavikaar oleks küll 
meeleldi ise selle kangekaelse kirikule võitnud; kuid ta 
nägi, siin oli vähe lootust, ja parem lõpetagu keegi teine 
see töö, kui et seda sugugi ei tehta. Endine juut suudab 
võib-olla sügavamalt liibuda, kombata, salakaubaveda- 
jana sisse pugeda kalgistunud hinge, seda pehmeks teha. 

Vaikselt ja viisakalt istus ristitu seina ääres, hoolimata 
oma kehakusest kummaliselt varjutaolisena. Ta laskis 
oma kurbadel mandlisilmadel ringi rännata ljagedas 
kongis. Rääkis vaikselt vesteldes. ,See kõik on ainult 
riided ja näokatted,” ütles ta. ,Teie palee, see kong, 
teie juutlus, minu kristlus: riided, näokatted. On ainult 
see, et tuntakse endas jumala voolu. On see, et ollakse 
valgus valguses, sõna sõnas. Ma nägin teid tõusmas, 
härra finantsdirektor, ma nägin teid teie suures hiilguses 
ja kõrgel taevasinas. Mina olen rabi Jonathan Eybe- 
schützi sõber ja õpilane, kes-omakorda on teie onu, rabi 
Gabrieli sõber. Mul oli tihti soov teiega rääkida, härra 
finantsdirektor. Mitte seepärast, et teie mind võib-olla 
põlgasite minu ristimise ja minu kristluse pärast, ja et 
ma teile paremat õpetada tahtsin. Nagu ma teid nüüd 
näen,” lõpetas ta ja tema paitav hääl oli veel tasem ja 
ta oli peaaegu vapustatud, ,,ma näen väga selgelt, et ma 
olen tulnud meie mõlema pärast, enda pärast mitte 
vähem kui teie pärast.” 

«Teie olete ju tulnud,” ütles Süss, ,,et mind pöörata 
ristiusku? Linnavikaar Hoffmann saatis ju teid? Kas pole 
nii, auväärne härra? Või pean ma teid nimetama rabi, 

meie õpetaja?” naeratas Süss. Vaikne mees seina ääres 
ütles: ,,Ei ole raske ja on odav vastu seista ja olla 
märter. Paljud põlgavad mind, kuna minust sai kristlane. 
Kuid rüvetamine ei tee haiget. Ma ei liiguta end ega 
pühi seda ära. Sest ma ei teinud seda leiva, riide ega 
aunime pärast, ainult idee, oma seaduse pärast. Teil on 
oma seadus, oma idee. Kas ei ole võib-olla õigem see 
seadus läbi elada, sellel mitte kustuda lasta, ka juhul, 
kui juutluse riide asemel tuleks selga tõmmata kristluse 
riided? Elada niisuguses. kongis,” — tema mahe, niiske 
pilk libises üle lagedate seinte — ,,on kindlasti ränk. 
Kuid kes ütleb teile, ekstsellents, et kõik, mis on ränk, 
on teene?” 

«Teil on väga armastusväärne viis, auväärt härra,” 
ütles Süss, ,pakkida oma usu lunastusõpetus mugavasse 
kesta. Pehme voodi, soe tuba, sokupraad, vana madeira 
on vastuvaieldamatud, olevad, meeldivad tõsiasjad; ka 
see, mida teie seal ütlete sõnast sõnas ja valgusest 
valguses, kõlab hästi ja vastuvõetavalt. Kuid näete, mina 
olen vahetanud oma palee Seegassel selle kongi vastu. 
Igas minu ettevõttes on kaheldud; kuid iialgi ei ole keegi 
kahelnud, et ma olen tubli kaupmees. Niisiis peavad 
minul“ — ta naeratas kavalalt — ,,olema selleks vahetu- 
seks oma head põhjused. Oelge härra linnavikaarile, “ 
lõpetas ta rõõmsalt ja lugupidavalt, ,,ja öelge iseendale: 
teie olete teinud ja rääkinud kõik, mis seisab inimese 
võimuses. Mina olen selles süüdi, ainult mina olen selles 
tõeliselt süüdi.” 

Jäädes üksi, ümises ta, naeratas, vangutas pead. Mõtles 
Michaelele. Armas, rumal naine. Süss tundis end nõf- 
gana, raskuseta, meeldivalt väsinuna. Nagu haige, mõnu- 
salt voodis, tundes tervenemist. Nii istus ta rahulolevalt 
naril. Siis, täiesti ootamatult tuli laps tema juurde, rääkis 
temaga. Ta oli muutunud veel väiksemaks ja nooremaks, 
ta oli väike kui nukk ja ta istus talle imelikul kombel 
õlale, näppis teda õrnalt habemest ja ütles: ,Rumal isa! 
Rumal isa!“ Ta jäi isa juurde umbes pooleks tunniks. Ta 
rääkis, kuid ainult pisiasjadest. ta rääkis lapse tähtsuse 
ja tõsidusega tulpidest, ühe koha tõlgendusest Salomoni 
Ulemlaulus, oma uue kuue voodrist. Pärast lapse lahku- 

mist hingas Süss nagu magaja, suu poolavali, õnnelikult. 
Kuis oli ta last kutsunud ja ta ei olnud tulnud, metsikute, 
tuliste, rumalate tegudega oli ta teda kutsunud, süüda- 
nud talle ereda, hiiglasliku surnuohvri, ja ta ei olnud 
tulnud. Missugune narr oli ta olnud! Ta oli ju nii väike, 
nii väike, leebe, rahuldatud inimene. Mida oleks ta pida- 
nud peale hakkama isa suurte, eredate, karjuvatt tegude 
ja ohvritega. Kuid nüüd, mil ta oli muutunud täiesti 
vaikseks ja alistunuks, et ta last enam ei näe, nüüd äkki 
tuli ta ja see oli suur, hingetäitev kink. Ta sammus 
kongis edasi-tagasi oma viis ja pool sammu, kong ja 
terve maailm oli rikas ning täidetud ja ta sirutas välja 
oma käed ja naeris, üksi ja nooruslikult, valjult ja õnne- 
likult, nii et valvur välises käigus ehmus ja umbusklikult 


sisse piilus. 


Major Glaser tegi Süssile teatavaks, et olgu valmis 
sõitma järgmisel varahommikul Stuttgarti. Major teadis, 
et juut sõidab Stuttgarti oma surmaotsuse kuuldasaami- 
seks, kuid tal ei olnud korraldust seda Süssile teatada 
ja ta ei pidanud seda vajalikuks. Süss, Naemi sõnade 
leevendava järelmõju all, lootis, et ta läheb tagasi oma 
majja ja vabadusse. Ta ei pidanud mingil kombel võima- 
likuks, et vastu õiguse selgeid tähti mindaks tema elu 
kallale. Heatahtlikult naljatades ja parimas tujus ütles 
ta end rõõmustavat, et ilm sõiduks on ilus, küsis koman- 
dandilt, kes oli nuusktubaka nuusutaja, kas ta tohtivat 
saata talle mälestuseks ühe tubakatoosi. Major keeldus 
kindlalt, kuid lubas, suutes vaevalt hoida irvitust oma 
karmil näol, Süssil pidukuue sõiduks selga panna. Ka 
vahile seletas ta kergete, voogavate sõnadega midagi 
oma tagasisõidust ja vabadusest ja andis imestunud 
mehele, kes ei teadnud, mis teha, jootrahaks maksu- 
korralduse aukartust äratavale summale. 

Kui ta õhtul narile heitis, tundis ta end täiesti koor- 
mast vabanenuna ja õnnelikuna. Ta sõidab nüüd kuhugi 
välismaale, järve või mere äärde, väikesesse, vaiksesse 
pessa ja elab omaette päris vaikselt ja mahedalt helen- 
dades. Mõned raamatud või mitte ühtegi. Ja peagi vaibub 
ta kergelt ning tasa ja inimeste hulka jääb vaid rumal, 

kõva kaja tema elust ja olemisest, mis on heas ja kurjas 
hoopis teistsugune ja väga moonutatud; kuid peagi ei 
oma tema nimi enam mingit tähendust, ei ole muud kui 
ainult mõningad mõttetud tähed; lõpuks haihtub ka 
nende kõla ja saabub suur, puhas vaikus, ainult hõlju- 
mine ja tasane helendamine ülemas maailmas. 

Järgmisel hommikul, oli külm, selge, valge, päikese- 
paisteline päev, sõitis Süss varakult teele. Hoolimata 
külmast, lahtises tõllas. Ta kükitas nõrgana ja röõömsana 
tagaistmel, üks valvur tema kõrval, teine tema vastas. 
Tugev vahtkond mõlemal pool, ees ja tõlla taga. Algul 
tahtis ta rääkida oma saatjatega, kuid neil oli range 
korraldus mitte vastata. See ei valmistanud talle tuska. 
Ta nõjatus tagasi, hingas, maitses, neelas, nägi, kompas 
pärast paljusid umbseid kuid puhast, vaba, õnnestavat 
jumalaõhku. Pilk ei põrka vastu müüri, kui suurepärane! 
Puud, nendel mahe, jumalikult puhas lumi. Lai, valge 
põld, pehmelt ja õrnalt suubuv taevasse. Lai maailm, 
peen, suurepärane, puhas, lai maailm! Õhk! Vaba, armas 
õhk! See haaras teda, kinnipandut, äravõõrutatut, ta 
nõjatus päris lõdvalt, nõrgalt ja rammestunult; kuid ta oli 
õnnelik. Ta oli avanud punase, kullaga tikitud, takerdu- 
nud sametvoodriga taftkuue, oli õhu ligipääsule avanud 
isegi rohelise, kullaga ääristatud vammuse. Jalad pruu- 
nides pükstes värisesid ja olid väga väsinud. Ta oli peast 
võtnud sametkübara ja hooletusse jäetud juustel halvasti 
istuva paruka, ta laskis lennata meeldival tuuletõmbusel 
läbi oma valgete juuste. 

Kuid Stuttgardis, linna värava juures, seisis paksult 
pööblit, ootas. Sõiduki saabumisel kisendas, karjus, 
pildus kive, rooja. Sööstis juudi kallale, kiskus ta välja, 
lükkas teda siia-sinna, kiskus valgest habemest. Tõstis 
lapsi kõrgele: ,,Silmad siia! Siin on ta, nülgija, Juudas, 
mõirtsukas, siga-juut!“ Sülitas, tallas. Kisti puruks peen 
punane kuub, tallati porri kena sametkübar. ,,Sinise 
Soku“ külastajad ütlesid kurvas, halemeelses rahulduses: 
«Seda oleks pidanud, nägema Onnis kondiiter Benz.” 
Ainult suuri vaevu õnnestus saatesalgal vabastada juut 
rahva käest. Oõtsuva rinnaga istus ta nüüd tõllas, hall 
nägu mõrastatud, sülje- ja verenired nõrgumas pikkamisi 

ärakatkutud habemesse, ümbritsetud sõduritest, kes, 
ähvardades rahvast, hoidsid kätt relval. 

See kisa ja kära tungis ka suurde tuppa, kus lamas 
Magdalen Sibylle, sünnitades Immanuel Riegeri last. 
Ekspeditsiooninõunik oleks tahtnud meeleldi, et ta oleks 
lapse toonud ilmale maal, oma ilusas Würtigheimi 
mõisas; kuid, et ta seletamatutel põhjustel tahtis jääda 
linna, alistus mees. Siin lamas ta nüüd valudes, lobisev, 
askeldav ämmaemand paterdas agaralt tema ümber, 
ekspeditsiooninõunik kõndis kahvatult, teenimisvalnmilt, 
alandlikult ja higistades edasi-tagasi. Hoolimata sellest, 
et Magdalen Sibylle nägi välja lai ja võis eeldada kerget 
sünnitust, ei olnud see nii kerge kui loodeti. Ta lamas, 
karjus, toetus, surus, ähkis. Nüüd oli saabunud kergen- 
duse silmapilk, ta vabises tagasivajunult, kahvatult; 
kaetud higist, värisedes ikka jälle. Vaikusesse kostis 
rahvahulga kisa, täiesti selgesti oli kuulda turulaulu: 
«Juut peab võllas rippuma!“ Ekspeditsiooninõunik hõõrus 
käsi. ,Hea ennustus,” ütles ta, ,et laps sünnib õigluse 
tähe all.” Kuid Magdalen Sibylle vaatas täis vihkamist 
oma kõhnale, silmapaistmatule mehele ja palus kuulda- 
matult, ilma riimi ja keerukuseta, tungivalt ja tugevalt: 
Issand Jumal taevas! Ära lase lapsel saada niisuguseks 
kui see seal! Issand Jumal taevas! Sa oled mul nii palju 
ära rikkunud. Seda anna mulle, anna mulle vähemalt 
seda, et minu laps ei oleks niisugune kui see sea!!” 

Vahepeal toodi Süss raekotta. Suur saal oli täis kiilu- 
tud pealtvaatajaist, kohtunikkude kolleegium oli koos, 
pidulikult mustades mantlites. Juut nägi metsikult too- 
rest, rõõmsameelset, suurt Gaisbergi nägu, peent, pilka- 
vat, konksninalist Schützi, tuima, julma, kõhna Pflugi, 
isegi noore Götzi alati tühi, labane, roosakas nägu näis 
olevat elustatud vihkamisest, kättemaksust, võivrur00- 
must. Siis taipas ta, et ta ei olnud määratud vabadusele, 
vaid surmale. Ja seal alustas ka eesistuja salanõunik 
Gaisberg oma müriseva, paindumatu häälega tugevas 
švaabi murrakus otsuse ettelugemist. Süss kuulis mono- 
toonses vahelduses maa kahjustanist, rüüstamist, röövi- 
mist, reetmist, majesteedi solvamist, riigi reetmist ja 
lõppu, et ta olevat mõistetud poomise läbi elust surma 

lahkuma. Ta nägi üleköetud saalis tihedalt kokkusurutud 
rahvahulka, kõiki suuri isandaid, ministreid, parlamendi- 
liikmeid, kindraleid, auravaid, higistavaid, vaimustusest 
täidetuid. Ta nägi väikesi, vastikuid loomi, kallale 
tormanud suurele, kui suur loom on end välja sirutanud 
vabatahtlikus kaitsetuses, sellest hammastega kinni 
haaramas, agaralt, töökalt kihades üksteisest üle, et veel 
igaüks saaks mõttetult hambaid sisse lüüa lõppevale elu- 
tombule. Siis ärkas temas jälle endine Süss. Ta ajas end 
püsti ja hakkas rääkima, vana, kokkulangenud mees, 
kaetud julma kohtlemise rooja ja verega, ajas end sirgu 
ja vastas oma kohtunikkudele. Lõigates jääkülma asja- 
likkusega, kraapis ta maha kohtuotsuse pateetilise võõba. 
Sügavas vaikuses kuulati tema esimesi lauseid. Kuid 
siis, näod niisugusest häbematusest punased, sööstsid, 
mitte teisiti kui rahvas, suursugused isandad tema kal- 
lale, möirates, lüües teda lapiti mõõgaga, ja samuti kui 
rahvalt, suutis saatesalk ka neilt karistusalust ära 
kiskuda suuri vaevu. Kui Süssi läbi märatseva saali ära 
viidi, haarasid teda turjast kalgid, pilkavad salanõunik 
Pflugi sõnad: ,,Juut ütles, et kõrgemale kui võllas teda 
puua ei saa. Meie tahame talle seda näidata.” 


Kiirtõllas sõitsid Hamburgist rabi Gabriel Oppen- 
heimer van Straaten ja rabi Jonathan Eybeschütz. Mõle- 
mad mehed rääkisid pikal sõidul ainult kõige vajaliku- 
mat. Nad nägid hobuste hõljuvaid reisi, mis sageli vahel- 
dusid, pruune, musti, valgeid; nad nägid möödalibisevat 
maad, lamecaid põlde, mägesid, metsi, jõgesid, viina- 
marjakinke. Nüüd püsisid ainult nende silmad maastikul; 
mitte nende mõte. Miilikivi miilikivi järel kerkis, kadus. 
Nad nägid ainult nägu, kelle poole nad püüdsid, et nad 
selleni jõuaksid, enne kui see kustub. 

Rabi Gabriel istus nagu ikka koguka, pahura näoga, 
paksuvõitu keha suurkodanlikes, veidi vanamoelistes 
riietes. Rabi Jonathan, siidist juudikuues, = valgest, 
piimana voolavast habemest mahedalt paistva kavala, 
mitte vana näoga, oli pärast himuraid, ilmalikke näda- 
laid jälle tagasi sukeldunud süvenemisse, tunnetamisse, 
jumalasse. Süssi elu viimane ajajärk ja muudatus veetles 

teda julma meelitusega. See ei olnud selle hävingu 
vaatepilt. Tema ja rabi Gabriel, ilma et nad oleksid 
sellest rääkinud, teadsid, tundsid selles lõpus kummalist 
vabatahtlikkuse ja sunduse seotust. Loobumus, saladus- 
lik side tolle juurest nende juurde, hoovav voolus oli 
nüüd haaranud ka rabi Jonathani, tõstis teda, laskis tal 
vajuda. Ta oli tolles, üks tema tugevamaid juuri suri 
tolles. Nii sõitsid mõlemad mehed, vaadates otse, vastu 
Josef Süssi surmale; raske pilvena lasus neil nende 
seose tunnetamine. 

Ka mööda teisi teid sõideti Stuttgarti Süssi juurde, 
Süssi pärast. Suure valve- ja saatemeeskonnaga sõitis 
hoovifaktor Isaak Simon Landauer. Kuigi tal oli kom- 
beks reisida väga lihtsalt, oli tal kaasas kolm juudi soost 
laekurit ja peale palgatud politseivalve paar väga tuge- 
vat, ustavat noormeest. Tulid väike, närbunud Frank- 
furdi rabiin Jaakob Josua Falk ja paks, äge Fürthi 
rabiin. Need kolm meest kohtusid Stuttgardi lähedal, 
nad olid palunud audientsi hertsog-eestkostjalt ja cli 
hoolitsetud selle eest, et neid sissesõidul ei tülitataks. 

Karl Rudolf võttis nad vastu Biifingeri ja Pancorbo 
juuresolekul. Ja nõnda rääkis Fürthi rabiin: ,,Teie Hiil- 
gus on terves maailmas väga kuulus oma õigluse poolest. 
Kas on õiglane, et röövlid istuvad ümberringi Reut- 
lingenis, Esslingenis, naeravad ning söövad oma Tööv- 
saaki, ja juut, kes on vähem süüdi seaduse ees, peab 
maksma nende võlad? Teie Hiilgus on õiglane kõrge 
ja madala inimese vastu, Švaablaste ja austerlaste vastu, 
katoliiklase ja protestandi vastu. Olge teie siis õiglane 
ka juudi vastu.” Frankfurdi rabiin ütles: ,Reb Josef 
Süss Oppenheimer on seisnud juutide eesreas, ta on 
sündinud vanas, lugupeetud juudi perekonnas. Võidakse 
öelda, et mida on teinud tema, seda on teinud ka terve 
juutkond. Kui tema üles puuakse ja tema kaaslased, 
kristlased, kõnnivad vabalt ringi, öeldakse, et kõiges on 
süüdi juutkond ja tuleb uus vihkamine, tagakiusamine 
ning viha terve juutkonna vastu. Teie Hiilgus on armu- 
line peremees ja vürst, Teie Hiilgus teab, et juut ei ole 
rohkem ega vähem süüdi kui tema kaaslased, kristlased. 
Tekib pahandus maailma ja uus nuhtlus tallatuile ning 

rõhutuile, kui temale mõistetakse kohut teisiti kui 
teistele. Meie palume Teie Hiilguselt alandlikust ja 
piinatud südamest halastust ühele ja kogu juutkon- 
nale.” 

Ja kõneles Isaak Landauer: ,,See, mida on teinud reb 
Josef Süss Oppenheimer, on tekitanud rahalist ja vara- 
list kahju nii ühele kui teisele ja Württembergi maale. 
Mida on patustatud rahaga, saab rahaga jälle heaks teha. 
Meie oleme ühinenud, terve juutkond, ja oleme kokku 
korjanud raha, palju raha, tohutult palju raha. Ja nii 
oleme meie tulnud ja palume Teie Hiilgust: Laske vabaks 
reb Josef Süss Oppenheimer. Meie tahame teha heaks, 
mida ta on võinud patustada, meie tahame teha seda 
heaks ja ikka jälle heaks, et Württembergi maa saaks 
puhkeda õitsele ja edenemisele. Meie pakume teile, kui 
teie vabastate juut Josef Süss Oppenheimeri, vabataht- 
liku trahvina viis korda sada tuhat tupeltukatit.” 

Vaikides olid hertsog-administraator ja mõlemad 
ministrid kuulanud juute. Isaak Landaueri pakkumise 
juures nad võpatasid. See pakkumine oli häbematus. 
Kuid summa oli nii hiiglaslik, suurem kui ükski kogu- 
summa, mis kunagi oli seisnud hertsogiriigi eelarves, 
ja sellele pakkumisele ei saanud läheneda nii lihtsate 
sõnadega kui häbematus ja jultumus. Viis korda sada 
tuhat kuldtukatit! Tahta rahaga lahti osta Josef Süssi 
oli häbematus ja lollus. Pakkuda Josef Süssi vabasta- 
mise eest nii hiiglaslikku summat oli julge, geniaalne 
projekt, mis pani jahmatama oma naiivse suurejooneli- 
susega. Seda oli arvestanud ka Isaak Landauer, sellele 
ehitas ta oma plaani. Ta oli kohe algusest peale veen- 
dunud, et siin ei saanud midagi saavutada kavalusega, 
põhjendustega, õiglusele koputamisega, armuandnise 
anumisega. Võib-olla mõjub just niisugune kohmakus, 
naiivsus. Raha eest sai osta kõike maailmas: maid ja 
loomi, mägesid, jõgesid ja metsi, keisrit ja paavsti, 
kabinette ja parlamente. Miks ei pidanud saama ära 
osta nendelt švaabi gojimitelt nende rumal loba kohtu- 
mõistmisest. See rumal, kõver õiglus läks sellele hert- 
sogile kalliks maksma. Hea küll, siis maksti selle eest 
ka kallilt. Viis korda sada tuhat kuldtukatit. Sellega 

võis hädakorral osta väike hertsogiriik: see oli kõrge 
hind ühe nõndanimetatud õiguseraasukese eest. 

Enne kui härrased suutsid toibuda oma üllatusest, 
rääkis Isaak Landauer edasi: , Meie ei maksa vekslites 
ega võlakohustustes. Meie maksame kullas, puhtas kul- 
las. Kuldtukatites, ümmargustes, lõikamata äärtega.“ 
Ta tatsas ukse juurde, andis ühele oma inimestest märku 
peadvangutava, järelemõtliku, imestamasundiva naera- 
tusega. Tummas, põnevas võlus vaatasid regent ja tema 
ministrid sisseastuvatele noormeestele. Nad kandsid 
kotte, väikesi, väga raskeid kotte, nad tühjendasid need 
räpase mehe märguande peale. Välja voolas kulda, kõigi 
vääringute münditud kulda, punast kulda, hispaania, 
aafrika, türgi, kulda kõigist maailmakaartest. Mägi kulda 
kuhjus, kerkis tornina, ei lakanud juurde voolamast, 
kasvas mehekõrguseks, laiutas väljakasvanud tammena. 
Tummalt vaatasid väike, kõver, kulunud hertsog ja 
kogukas Bilfinger. Dom Bartelemi Pancorbo sirutas iga- 
nenud krookkraest lihatu, sinakaspunase pea, tema sõr- 
med sirutusid, kõverdusid, ei suutnud enam vastu panna, 
silitasid kulda, armast kulda, kümblesid lõpmatus jões. 
Isaak Landauer seisis seal kõrval oma määrdunud juudi- 
kuues, kammimata oimulokikestega, inetus, ebaloomu- 
likus hoiakus, naeratas vastikult, hoidis õlavart surutult 
vastu keha, peopesa väljapoole üles tõstetud, teise käega 
suges ta punakasblondi, luitunud kitsehabet. 

Isaak Landaueri pakkumine lükati tagasi. Kuid vanade 
meeste sõnad kõlasid hertsogis edasi. Ta oli ebaõiglane! 
Ta oli sunnitud veel enne oma surma olema ebaõiglane. 
Mitte ainult Süssi, vaid ka teiste juutide vastu. Omand 
ei haaranud teda, kuld ei liigutanud tema meeli. Kuid 
need inimesed rippusid selle küljes. Kuld, kuld! oli 
nende elu ja mõte. Ja sellest hoolimata olid nad vaba- 
tahtlikult nii määratult rikkalikult maksnud ja andnud, 
et ära hoida tema ebaõiglust. Tema kohus oli selge: ta 
pidi kõigepealt kindlustama oma švaablastele õigust, nii- 
siis juudile ülekohut tegema. Kuid see mägi kulda rõhus 
teda, veristas teda. 

Tungiva kirjaga palus ta Württemberg-Olsi hertsogit 
Karl Friedrichit teda külastada. Ta oli nõus loovutama 

sellele eestkostmise ja asevalitsuse. Ta oli teinud oma 
parima, et maa kõige koledamast porist välja kiskuda, 
ta oli seda ka saavutanud. Õiglus! oli tema öelnud. 
Kohusetunne! Autoriteet! Kuid niisugustes oludes ei 
olnud võimalik valitseda niisuguste põhimõtete järgi. 
Ta oli sunnitud pealt vaatama, kuidas lasti joosta surma 
ärateeninud kelme, nüüd oli ta sunnitud pealt vaatama, 
kuides poodi juut, hoolimata sellest, et see oli üle- 
kohtune. Ta oli seitsekümmend üks aastat vana ja väsi- 
nud. Ta tundis oma keha- ja vaimujõudu märgatavalt 
kaduvat. Tal olevat raske, kirjutas ta keisrile ja seletas 
salanõunikkudele, niisuguse tähtsa ja sassisoleva valit- 
suse igas üksikasjas talitada piisavalt enda soovi koha- 
selt. Ta ihkas, kõver, kulunud, aus sõdur, oma väikese 
õitest ümbritsetud Neuenstadti talupoegliku rahu järele, 
vaikse surma järele. 


Pärast seda, kui Süss kohtuotsuse ettelugemise järel 
oli käitunud nii häbematult ja tõrksalt, suleti ta ristamisi 
härrastemajja kuni kohtuotsuse täideviimiseni ja luku- 
tati terveks päevaks toiduta lagedasse, täiesti tühja 
ruumi. Kohe pärast kohtunikkude minekut oli ta jäänud 
jälle vaikseks, vaatles naeratades, pead vangutades verd 
ja mustust, millega ta oli kaetud. Kõveralt ahelates, 
kükitas ta põrandal tühja, mitte pimeda ruumi seina 
ääres. Haman, Ahasveeruse minister, külastas teda; tal 
oli härra von Pflugi konksnina ja tema kalk, kõrk hääl. 
Koljat tuli, lõi talle härra von Gaisbergi liigutusega 
kohmakalt, rõõmsameelselt ja valutekitavalt kõvasti 
õlale. Tulid ka teised, sõbralikumad, ajasid juttu pooleldi 
švaabi, pooleldi heebrea keeles. Ustav Elieser-Pfäffle oli 
siin, Abraham tingis Johann Daniel Harpprechti kehas- 
tuses peremehega õigluse pärast. Ja tulid inimesed, kes 
olid külastanud Naemit. Jesaja, prohvet, torises ja lohu- 
tas onu pahura häälega. Absalom rippus oma tihedaid 
juukseid pidi okstes; kuid ta juus oli valge ja tema nägu 
oli Süssi enda nägu. 

Kuid siis klähviti, kraabiti, hauguti. Ah, see oli jälle 
linnavikaar Hoffmann, kiites Augsburgi usutunnistuse 
õnnistusi. Jah, innukas hingekarjane oli jälle kohal, ta 

lootis, et praad on nüüd küllalt pehme ja muie. Kuid 
Süssil ei olnud sugugi tuju temaga täna vaielda. See 
toores hääl surus temast eemale leebemad hääled. Vaik- 
selt ja pilketa palus ta end rahule jätta; ta määrab 
meeleldi, kui teda rahule jäetakse, testamendis kümme 
tuhat taalrit evangeelseie kirikule nende vaeva eest. 
Lootusetult lahkus vihastunud vaimulik. 

Tuli teine ootamatu külaline. Peen, vanem härra, 
tuulekoera peaga, nuuskiv, väga tagasihoidlikul: riieta- 
tud. Hertsoginna-lese isa, Thurn ja Taxise vana vürst. 
Ta ei olnud saanud rahu, rahutus oli teda Madalmaadest 
siia ajanud. Nii see ei läinud ju, nii ei tohtinud lasta 
Süssil surra. Mehel, keda on külastanud tema tütar, 
kellele ta ise on andnud kätt. Meest, kellelt katoliku 
kirik, tõsi küll, mitte avalikult, kuid siiski nii, et seda 
teadsid kõik hoovkonnad, on vastu võtnud teeneid. Ei, 
ei, see ei olnud kooskõlas tema arusaamisega viisakusest, 
temal oli selleks liiga hea kasvatus, et seda juhtuda 
lasta. Mees, kellega nii kaugele oli mindud, ol: härra. 
Taktitunne, sündsus, kombekus käskis teda mitte lasta 
kokku puutuda võllaga. Vana vürst sõitis isiklikult 
Stuttgarti, inkognito, parun Neuhoffina. Ta ei olnud 
juuti iialgi sallinud, ta ei olnud iialgi unustanud, et 
Monbijou kollane salong oli üle trumbanud tema kollase 
fraki ja Süssi teenrite veinpunane livree tema vein- 
punase kuue. Olnuks maitsetu rõõmustada nüüd teise 
halvast seisukorrast; kuid siiski, nüüd ei olnud vaja 
karta, et juudi ümbrus oleks varjutanud tema esindus- 
likkust. 

Ta tuli kindla kavaga. Ta aitab Süssil põgenetca, nagu 
ta oli lasknud põgeneda Remchingenil. Juudiga ei lähe 
see nii lihtsalt; kuid ta oli otsustanud mitte kokku hoida 
raha ega vaeva. Võib-olla on see lõpuks isegi sellele 
ebameeldivale, vanale, talumehelikule regendile ja tölp- 
lasele meelt mööda saada niisugusel kombel juudist 
lahti. Igal juhul, küllap see läheb. Ainult, ta seab üles 
ühe tingimuse. Nii palju pingutada ühe juudi pärast, see 
muidugi ei sobi. Ta ei tohiks enam olla juut. Juut pidi, 
ja nüüd oma seisundis ei aja ta lugu enam keerukaks, 
juut pidi endastmõistetavalt minema üle katoliku usku. 

See oli kasu ja võit katoliku kirikule võtta enda rüppe 
see kaval finantsmees ja vilunud poliitik, kes oli muide 
palju kavalerlikum kui suurem osa švaabi nõndanime- 
tatud härrasid. 

Vastikustundega põrkas elegantne vürst hirmunult 
tagasi, kui ta naeratades, üllatuse üle rõõmustades oli 
astunud üle läve. Mis see oli? Seal kükitas vana, kõver 
itske. Kas see oli finantsdirektor? Kas see oli suur 
Seladon '? Ta tundis ebamugavust, nagu oleks ta ka ise 
must. Süss nägi oma külastaja nägu. ,,Jah,” ütles ta 
päris kerge naeratusega, ,,jah, Hiilgus, see olen mina.“ 

Nüüd oli ruumi asetatud nari, tool ja laud. Vürst istus 
ettevaatlikult, vastikustundega. Ta ei suutnud kuidagi 
aru saada, et mees, kes seal tema ees kükitas, oli talle 
meelde jäänud elegantse härrana. Kas tahtis juut jälle 
kord mäailmal naha üle lüüa? Kas polnud see kõik 
ainult trikk? Tal oli niisama ebameeldiv tunne nagu too- 
kord kollases salongis ja veinpunaste livreede ees. Kas 
juut on saavutanud võimatut ja teda isegi niisugustes 
oludes, selles kongis üle trumbanud? Kuid, kui kõik 
selle peale sisse kukuvad: tema mitte. Ta ei mõtlegi 
minna juudi liimile. Tema, elukogenud, skeptiline härra 
ja vürst, tema ei lase end alt vedada. 

«Minu ees ei maksa teeselda, ekstsellents,” kompas ta 
siledalt ja viisakalt, nagu istuks ta salongis. ,, Võimatu, 
et teie saaksite oletada, et ma seda maskeraadi usuksin. 
See on trikk. Võlla all võtate teie ära selle vastiku 
habeme ja olete endine tark; seltskondlik, vilunud 
kavaler. See on manööver,“ ütles ta võidukalt. ,Loomu- 
likult on see manööver. Kuid, minu endine härra finants- 
direktor, niisugusele teatrile kukuvad sisse parlamendi- 
isandad. Mina mitte. Minule ei saa teie puru silma 
puistata.” 

Süss vaikis. , Teil on tõenäoliselt veel trumpe peos,” 
kompas jälle vürst, ,,mida teie tahate välja mängida 
viimsel silmapilgul. Arvatavasti tahate teie mängida 


1 Seladon (õieti Celadon) — H. d'Urž€ romaani .Astree“ kange- 
lane, armunud lambur; üldtähenduses õrn, sentimentaalne armas- 
taja. 

(Tõlkija märkus) 

nüüd kannatavat pühakut, et siis pühitseda seda hiilga- 
vamat ülestõusmist. Olge ettevaatlik! Siinne meeleolu 
on kardetav. Võib-olla ei lasta teil niikaugele jõuda. 
Võib-olla — vabandage! — puuakse teid kõigi teie 
trumpidega käes.” 

Et Süss ikka veel vaikis, muutus ta kannatamatuks. 
»Ekstsellents! Mees! Inimene! Saage ometi aru! Rääkige 
ometi! Ma soovin teile head. Vaevalt on teile teie hälli 
juures lauldud, et üks saksa riigivürst näeb teie pärast 
nii palju vaeva. Kuulge! Rääkige!” Ta seletas Süssile, 
närviline selle käitumisest, hoota oma kava ja tingimusi. 
Kui ta oli lõpetanud, ei liigutanud Süss end, ei avanud 
suud. Sügavamalt kui iialgi enne tundis peen vürst end 
lööduna. Ta oli reisi ette võtnud, ja seal istus nüüd juut, 
ei lükanud isegi pateetiliselt tagasi, vaid lihtsalt ei öel- 
nud midagi. Vürst tundis end äkki vanana ja väsinuna, 
ta ei suutnud kauem kannatada vaikust, ütles tehtud 
pilkega: , Teie olete vanglas võõrdunud oma headest 
kommetest. Kui teie pärast nii palju vaeva nähakse, 
võiksite teie öelda vähemalt: Mille merci".” 

«Mille merci,“ ütles Süss. 

Vürst tõusis. Talle tundus isikliku haavamisena, et see 
juut ei lasknud end temast päästa, vaid laseb end meel- 
samini võlla puua. ,,Teie olete narr, suur narr, minu 
armas,“ ütles ta lugupidavalt, ja tema hääl muutus 
üllatavalt teravaks. ,,Teie kindlameelsus on täielikult 
iganenud. Ei surda enam selleks, et saada paremat hin- 
nangut koolipoiste ajalooraamatutes. Parem elus koer 
kui surnud lõvi, tähendas väga õieti teie kuningas Salo- 
mon.” Ta puhastas tolmu oma kuuelt, lausus juba ukse 
all: , Laske vähemalt habe maha ajada ja riietuge hästi, 
kui teie” — ta krimpsutas nina — ,tingimata sinna üles 
tahate. Seda võib nõuda sellelt, keda nii sõbralikult on 
võetud oma ringi. Teil on arvukas ja silmapaistev pealt- 
vaatajaskond. Terve oma eluaja olete teie olnud hea 
väljanägemisega. Ärge heitke varju oma kavaleri- 
kuulsusele, kui teie lahkute sellest maailmateatrist.” 
Sellega ta lahkus. 


t Mille merci — (prantsuse k.) tuhat tänu. 
(Tõlkija märkus.) 

Võllas, millesse pidi poodama Süss, oli ehitatud sada 
nelikümmend aastat varem. See oli väga kallis võllas, 
oli maksnud endisel, odaval ajal kolm tuhat kuldnat, see 
oli igal juhul midagi haruldast ja hoopis teistsugune kui 
tavaline puust võllas. Ta oli kõrge kui torn, kolm- 
kümmend viis jalga oli see kõrge. Ta oli ehitatud täiesti 
rauast, kolmekümne kuuest tsentnerist ja kaheksateist- 
kümnest naelast rauast, mida oli välja otsinud alkeemik 
Georg Honauer, et teha kulda hertsog Friedrichile, kus- 
juures ta kahjustas hertsogit kahe tonni kullaga. Selle 
Georg Honaueri armuks ja hirmuks oli ehitatud see 
võllas, kenasti punaseks värvitud, ilustatud kullaga ja 
Honauer sinna üles poodud. 

Temale järgnesid kiiresti mitmed alkeemikud, kellest 
oli lasknud end petta hertsog Friedrich. Esimene oli üks 
itaallane, Petrus Montanus. Aasta hiljem Hans Heinrich 
Neuscheler Zürichist, nimetatud pimedaks kullategi jak s. 
Veel aasta hiljem teine Hans Heinrich, nimetatud von 
Müllenfelsiks. Tema õnn oli õitsenud kauem; ta oli tihti 
nalja teinud kolme vabas õhus hõljuva kunstikolleegi 
kulul; siis rippus tema samuti kui teised. Pärast seda ei 
tarvitatud võllast kaua aega. Kuni üks sepp Ottingeni 
krahvkonnast mõttele tuli seda kord-korralt lammutada 
ja ära varastada. Ta oli juba kolm latti lahti võtnud ja 
üle seitsme tsentneri rauda ööseti kõrvaldanud, kui ta 
tabati ja temale kohut mõisteti tema kuritöö esemega. 

Ule saja aasta, sellest ajast peale, oli raudne võllas 
seisnud tühjalt. Nüüd määras härra von Pflug, kes oli 
võtnud hukkamise korraldamise enda peale, juudile 
kuuendana surma sellel iselaadsel kombel. Protsessi 
algusest peale oli kõhn, julm mees oodanud võimalust 
korraldada oma vihkamisele seda pidu. Nüüd tahtis ta 
seda pühitseda, nii et Euroopa seda iialgi ei unus- 
taks. 

Ta valmistas ette hukkamist kõige peenutsevama 
teotusega. Juudi iharusele, tema lihapattudele, krist- 
likkude saksa naäiste rüvetamisele ümberlõigatud koera 
poolt ei antud, vastu tema soovi, kohtuotsuse põhjendu- 
ses ruumi. Nüüd olid tal hukkamise läbiviimiseks vabad 
käed. Ta kriipsutab alla juudi lihahimu ja jultunud 

liiderlikkust. Teda ei tõmmata lihtsalt võllasse, ei, pilga- 
tes tema liiderlikkude ööde kõlvatut tegevust rahva- 
pärases sõnamängus, puuakse ta linnupuuris. 

Juurdluskohus polnud kitsi otsuse piduliku täide- 
viimise kuludega. Hukkamiskohale, Tunzenhofi mägi- 
teele, nimetatud ka Võllateeks, mis viis Praha poole, 
ehitati mugavad loožid kavaleridele ja daamidele. Sõja- 
väeosad, mis olid määratud saatma kurjategijat ja teos- 
tama vajaliku maa-ala eraldamist, harjutasid koostööd. 
Raudne võllas parandati hoolikalt, raipekaarikule tehti 
kõrgemad rattad, hukkamiskellukesele pandi külge uus 
nöör, timukasulased said uued mundrid. 

Kõige suuremat rõhku pandi härra Pflugi teravmõtte- 
liste kavandite soliidsele teostamisele. Juut oli pilganud, 
et teda ei saavat puua kõrgemale kui võllas. Talle näida- 
takse, mida suudetakse teha. Tema raudne linnupuur 
tõmmatakse lihtsalt üles, üle võlla. 

Puuri ja sinna juurde kuuluva keeruka seadeldise 
ehitamine usaldati meistritele Johann Christoph Faustile 
ja Veit Ludwig Riglerile. Puur oli kaheks osaks lahti 
võetav, see oli kaheksa jalga kõrge, neli jalga lai, koos- 
nes neljateistkümnest võrust ja —seitsm.eteistkümnest 
püstlatist. Teravmeelse masinavärgi abil sai seda holp- 
sasti üles tõsta, üle võlla. Selle ehitamine oli äärmiselt 
kallis. Lõpuks pidi kogu lukksepatöö puuri kallal nalja 
tegema. Kuus hobust vedas kaks päeva erne hukkamist 
koletislikku eset üles mööda järsku Tunzenhofi mägi- 
teed. Pealinna koolinoored jooksid kaasa. Terve Stutt- 
gart rändas neil päevil üles Võllateele. Kiirelt püstitatud 
poodides müüdi veini ja õlut, müüjad pakkusid lend- 
lehti juudi pildi ja pilkevärssidega. Röõmsa, külma 
ilmaga askeldati lärmates ringi hukkamisrlatsil, vaadati 
huviga loožide ehitamist, imeteldi võlla poleerimist, 
keerukat puuri. 

Selle linnupuuri mõju rahvale ületas isegi härra von 
Pflugi ootused. Tohutu hirnumine ja irvitamine haaras 
kogu linna, kogu maa. Arvutud värsid lindudest tõusid 
lendu, neid laulsid lapsed tänavatel. Kuid ei tahetud 
uskuda, et härra von Pflug on selle hea nalja autor; 
rahvas omistas selle leidliku mõtte linnupuurist oma 

soosikule, üidiselt hinnatud major von Röderile. Kohe 
linnuriimide jätkuks lauldi siis lauluridu: ,, Siis kärkis 
aus von Röder: / ,,Seis! ma ei lase mööda!” ” 


Süssi kongis istusid rabi Gabriel ja rabi Jonathan 
Eybeschütz. Suur Madalmaade pass oli avanud mynheer 
Gabriel Oppenheimer van Straateniile pikema jututa 
vangla uksed. Nüüd istus kolm meest koos ja pidas 
söömaaega. Rabi Gabriel oli toonud kaasa puuvilja, 
datleid ja viigimarju, ka küpsiseid ja kanget lõunamäist 
veini. Süssil oli seljas sarlakpunane kuub, barett valgetel 
juustel, üle nina lõikusid samuti kui mõlemal rabiinil 
need kolm vagu, moodustades šini, jumalanime Šaddai 
algtähe. Ta kastis viigimarju veini sisse. See oli tema 
viimne söömaaeg. Rabi Gabriel tükeldas oma paksude 
sõrmedega apelsini. Kolm meest istus, sõi vaikides ja 
väga tõsiselt puuvilja. Kuid nende mõtted liikusid raskelt 
ja õõtsuvalt ühe juurest teise juurde. Rabi Gabriel ja 
Süss olid üks, ja esimest korda tundis rabi Gabriel seda 
sidet mitte surve ja kurja saatusena, vaid kingina. Koi- 
mas, Jonathan Eybeschütz, tundis sama hoovust kui 
teised, kuid ta oli sellest väljaspool, ta seisis kaldal ja 
laine ei kandnud teda. Ta istus nendega, ta jõi nendega, 
ta kandis sama šini märki nagu teised, ta oli niisama 
teadlik ja erk kui teised; kuid laine ei kandnud teda. 
Rabi Gabriel raputas apelsinilõikudele suhkrut ja jagas 
need ära. Ta valas sisse mustjat lõunamaist veini. Kong 
oli täidetud ütlematutest sõnadest, mõtetest, nägemus- 
test, jumalast. Siiski näris see rabi Jonathani kibedalt, 
ärritavalt, õelalt. Ta pilkas iseend küünilise naljaga: oli 
kerge hooga tõusta, kui oldi määratud poomisele. Kuid 
see vilets lohutus ei võrgutanud rikast, teadjat, ta tundis 
end viletsa kadestajana ja pooleldi reeturina. Ja kui ta 
mõlemale teisele vastas söögipalve salmiga, toretsedes 
oma siidises juudikuues ja piimana voolava valge habe- 
mega, väärikalt teadlikult, kõrgesti austatult, oli ta 
vaene, tusane, asjatult kulutatud mees. 

Samal ajal, kui Süssile ülal veel kord ette loeti kohtu- 
otsus ja murti kepp tema kohal, ootasid teda raekoja 
sissekäigu juures mahe, närbunud Frankfurdi rabiin, 

lihav, kuumavereline Fürthi rabiin ja lõdisev ning eruta- 
tud Isaak Landauer. Langes laia lumelobjakat läbi uduse, 
halli õhu, ikka jälle kadudes tungis esile kahvatu päike. 
Väljas, peasissekäigu juures tungles uudishimulikult ja 
loendamatult rahvas, härra von Röder oli oma vanal 
raudjal tugeva sõjaväelise saatesalga eesotsas, kõrgetel 
ratastel tõusis kulunud raipevanker, selle ümber ereda- 
värvilises riietuses timukas oma sulastega. 

Lõpuks toodi Süss astmeid mööda alla. Juutidele oli 
lubatud temaga siin veel kord rääkida. Ta langetas pea. 
Väike rabiin Jaakob Josua Falk pani oma närbunud, 
mahedad käed Süssi peale ja ütles: ,Õnnistagu sind 
Jahve ja kaitsku sind. Jahve lasku oma pale paista sinu 
peale ja olgu sulle armuline. Jahve tõstku oma pale sinu 
peale ja andku sulle rahu.” — ,,Aamen Sela,” vastasid 
mõlemad teised. 

Suure tseremooniaga pandi juut raipevankrile istuma 
ja seoti kinni. Hoolimata külmast ja märjast oli terve 
turuplats paksult rahvast täis. Kõik härrastekoja, rae- 
koja, apteegi, ,Päikese Võõrastemaja“” aknad valendasid 
nägudest. Torukaevul, isegi joogivõllal ja puust eeslil 
rippusid poisikesed. Rahvas jõllitas tummalt. Härra von 
Röder andis oma käriseva häälega käsu oma ratsanikku- 
dele. Saatesalk hakkas liikuma, linnaratsurid ees, siis 
kaks trumnilööjat, siis jalgsi üks grenaderide kompanii. 
Nüüd hüppas üks timukasulane vankri ette rakendatud 
hobusele, laksutas keelt, hobune hakkas liikuma. Väike 
rabi Jaakob Josua Falk kordas kahvatunud huulil: ,Ja 
andku sulle rahu.“ Kuid vihane Fürthi rabiin ei suutnud 
end taltsutada, ta kuristas vankrile järele metsikuid 
needusi Eedomile ja Amalekile, vaenlastele ja roima- 
ritele. Isaak Landauer hakkas lõikavalt, taltsutamatult, 
loomataoliselt uluma. Oli võõrastav näha suurt rahandus- 
meest tagumas oma pead vastu raekoja väravaposti ja 
ohjeldamatult ulumas. Nüüd hakkas ka hukkamiskelluke 
helisema. Peenelt, teravalt tilisedes segunes ta juudi 
ulumisega, tungis läbi lumise, aurava ühu, lõikas läbi 
lihast ja luust. 

Kellukese tilin tungis ka Magdalen Sibylle'i tuppa. 
Sünnitus oli möödunud hästi, kuid tal tuli veel lamada. 

Ta vaatas lapsele, normaalne laps, mitte suur ega väike, 
mitte ilus ega inetu. Ta kuulis kella teravat tilinat, ta 
tõmbus närviliselt küüru, vaatas oma ja Immanuel Rie- 
geri lapsele ja ta ei armastanud teda. 

Kellukese tilin kostis ka lossi, kus vana regent istus 
Bilfingeri ja Harpprechtiga. Kolm meest vaikis. Siis 
ütles lõpuks Harpprecht: ,,See kellukese helin ei kosta 
meeldivalt minu kõrva.” Karl Rudolf ütles: ,Ma olin 
sunnitud seda tegema. Ma häbenen, minu härrad.” 

Vahepeal viidi Süss läbi linna Vollatee poole. Ta istus 
raipevankril, korge nagu mõni ebajumala kuju oma 
sarlakpunases kuues, solitäär kiirgas tema sõrmes, 
hertsog-admninistraator ei olnud lubanud temalt sõrmust 
röövida. Tänavate ääred olid täis rahvast, sadas laia 
lund, rongkäik liikus kummalises hääletuses, rahvahulk 
vaatas kummalises hääletuses pealt. Kümneid tuhandeid 
liikus pärast surmamõistetu möödumist jalgsi, hobusel, 
tõllas, saatesalga kõrval, taga. Kõik oli kahekordselt 
raskem ja vaiksem selles kahvatus, uduses õhus, määr- 
dunud, sulavas lumelobjakas. Ei võetud kõige lähemat 
teed, vaid veeti juuti aeglaselt ja suures kaares. Paljud 
pealtvaatajad olid tulnud kaugelt, terve maa tahtis olla 
seal juures, ka teiselt poolt piiri olid tulnud paljud, 
taheti näidata kõigile seda vaatepilti. Süss istus vankril, 
kõrgel nagu troonil, köidetud, kange, lumi sadas tema 
riietele, tema valgele habemele. 

Tema teel seisis litsentsiaat Mögling. Ta oli kurb ja 
masendatud, et tema kaitsekiri ei olnud sugugi aidanud. 
Ta võis küll endale öelda, et ta on teinud kõik, ka 
vox populi'* oli üksmeelselt ja võimsalt süüdi- 
mõistetu vastu. Kuid oli siiski valus ja ängistav, et see 
temale usaldatud kaebealune poodi juriidiliselt piisava 
aluseta. Ta tundis vastumeelsust, külmavärinaid. Ta 
mõjutas üht timukasulast, et see ulataks Süssile üles 
karikatäie veini. Süss ei võtnud seda vastu, isegi ei 
tänanud, jäi täiesti liikumatuks, kuid litsentsiaat tundis 
end kergemalt ja soojemalt. 


1 Vox populi — (ladina k.) rahva hääl. A 
(Tõlkija märkus.) 

Juudi tee ääres seisis ka proua Schertlin, waldens- 
lanna. Ta nägi Süssi seotuna, kummaliselt vaiksena, 
liikumatuna kui pühaku pilt, mida veetakse rongkäigus 
läbi linna, lumi habemes, lumi kuuel. Tema, võib-olla 
ainsana pealtvaatajate hulgas, aimas seoseid, aimas 
selle teotava -vaatepildi vabatahtlikkust. Ta vahtis 
ahnelt, üksisilmi, purustatud, pilkest täidetud võidu- 
rõõmuga mehele. ta lühikesed, väga punased huuled 
olid poolavali, tema piklikud silmad põlesid. Uks naine 
tema kõrval ütles poolvaljult, tugevas švaabi murdes: 
«Ta tahtis ikka kõrgemale. Nüüd saab ta veel kõrge- 
male.” — ,Sale bete'!” ütles waldenslanna enda ette 
lumehelvestesse. 

Uhel uuel teekäänakul seisis ajakirjanik Johann Jaa- 
kob Moser. Rongkäigu nähtavale tulles alustas ta lühi- 
kest sisukat isamaalist kõnet. Kuid tema tulised sõnad 
ei sütitanud, lumi kustutas need, inimesed püsisid vaik- 
selt, ta sulges suu, enne kui oli jõudnud oma kõnega 
lõpule. Vähe maad enne rongkäigu sihtkohta seisis tee 
ääres Nicklas Pfäffle, kahvatu, tasakaalukas sekretär. 
Kui ta peremees viimast korda temast möödus, tervitas 
ta sügavalt. Süss nägi teda, noogutas kaks korda. 
Nicklas Pfäffle, vankri möödudes, ei järgnenud hukkamis- 
kohale, läks kõrvale, nuttis luksuvalt. 

Kui rongkäik jõudis tapalava ette, olid udu ja lobjakas 
kadunud. Väga selgelt seisid külma, heleda, valkja 
taeva all viinamäed. Juut nägi ülal viinapuude terrasside 
vahel väikest vahimaja, nägi all veetorni, Andrease 
maja supelasutust. Ta pööras end ja nägi Stuttgarti. 
Toomkirikut, Püha Leonharti, vana lossi ja uut ehitust, 
milleks ta oli muretsenud raha. Temast vasakul seisis 
lagedalt puuvõllas. Kuid see paistis kehvana seiklusliku, 
kunstipärase, hiiglasliku temale määratud raudtoestiku 
kõrval. Kahekordne, arvutute pulkadega redel, mitme- 
kordselt toetatud, tõusis tornina, ratastik, ketid ja lii- 
gendid põimusid, et vinnata üles puur. Lai põld oli täis 
inimesi. Need kükitasid kõigil väljaulatuvatel osadel, 

1 Sale bõtz — (prantsuse k.) must, räpane loom. 

(Tõlkija märkus.) 

plankudel, puude otsas. Kaugelt vaadati siia suurte, 
kohmakate pikksilmadega. Süssi kuuel oli lumi jäätanud, 
külmas ja valguses sätendasid väikesed kristallid tema 
baretil, tema habemes. A 

Kolmel suurel tribüünil, igaüks kuuesajale inimesele, 
istusid daamid ja kavalerid, hoovkonna härrased, kõrged 
ametnikud ja sõjaväelased, välissaadikud, kohtuhärrad, 
parlamendiisandad. Salanõunik von Pflug kõige ees. Ta 
oli kartnud viimse hetkeni, et heebrealane, too elajas, 
pääseb siiski veel põgenema mingisuguse päris riukaliku 
juudi konksu abil. Nüüd oli see niikaugel, nüüd oli ta 
saavutanud oma elu eesmärgi. Nüüd, nüüd kohe hõljub 
vihatu kõrgel, saab kägistatud. Salanõuniku kalgid sil- 
mad otsisid ahnelt kuue krae alt juudi kaela, kohta 
nööri jaoks. On suurepärane pealt vaadata vaenlase 
surma, kümblus silmadele, mõnus ja armas on surma- 
trummi põrin, kellukese tilin. Daamide hulgas olid 
mõned, kes tundsid Süssi vägagi hästi, kuid olid sellest 
hoolimata mingisugustel põhjustel pääsenud uurimisest. 
Nüüd vaatasid nad võõralt, külmalt mehele, kellega nad 
olid olnud seotud. Ta oli näinud välja väga noor, ta oli 
tõestanud, jumal olgu tunnistajaks, et tal oli noormehe 
jõud, ta võis olla kõige rohkem nelikümmend aastat 
vana, ja nüüd oli tal valge juus ja ta nägi välja nagu 
rabiin. Õieti tuli iseend häbeneda, et temaga oldi voodis 
magatud. Kuid tähelepäanuväärival kombel nad ei häbe- 
nenud. Himukalt ja ahvateldult vaatasid nad kummali- 
sele mehele. Nüüd kohe sureb ta, nüüd kohe jääb ta 
alatiseks tummaks, möödas on kõik hädaoht ja nende 
seos on lahti päästetud väga vägivaldselt ja jubedalt. 
Nad ootasid seda, himuralt ja värisedes, igatsesid selle 
järele, kartsid seda. Suurem osa nendest oleks parema 
meelega terveks edaspidiseks eluks kannatanud avasta- 
mise hädaohtu, kui ta vaid oleks tohtinud ellu: jääda. 

Ka noor Michael Koppenhöfer oli tribüünil. Nüüd siis 
jahvatatakse peeneks veskikivi, mis oli rippunud nii 
kaua maa kaelas, -mõistetakse maa hukutajale teotavalt 
kohut. Kuid: sellele ei oleks preili Elisabeth Salomea 
hüvasti öelnud, tõteldes kärsitult edasi-tagasi raamatute 
ja pesukuhjade vahel, sellele oli ta osaks langenud, ja 

mehel ei olnud selleks vaja näha isegi mingit erilist 
vaeva. Vana, kõver juut, mis peitus temas? Mis oli 
tema saladus? Kadedalt ja kibedalt vahtis ta üksisilmi 
mehele raipevankril. Kuid noor salanõunik Götz, koh- 
tunikkude hulgas, vaatas täis rumalat, tuhmi rahuldust. 
Nüüd kustub tema ema ja tema õe häbi. Julgegu siis 
veel keegi viltu vaadata. Kuidas ta seda pilkudega läbi 
välgutab! Küll ta nüüd teab, mida ta peab tegema! 

Kuid peenena ja nõrgana istus tribüünil vana, kössi- 
vajunud Weissensee. Nenikekas, Judaie! Nenikekas, 
Judaie! Ah, juut oli teda jällegi võitnud. Oli söönud 
kõigilt laudadelt, maitsnud selle maailma kõiki kõige pee- 
nemaid maiuspalu silmade, meelte, ajuga, oli saanud tunda 
kõiki võite ja kõiki lüüasaamisi, oli end täitnud lapse 
traagilise surmaga, oli ette valmistanud värvilise. üli- 
peene, põrguliku kättemaksu ja selle teostanud. ja nüüd 
suri ta sellesse surma, terve maailma silmad suunatud 
temale, sellesse seikluslikku ja tõenäoliselt vabataht- 
likku surma, palju kangelaslikumasse kui surm vaenlase 
ees. Ümbritsetud vihkamise praginast, armastuse hoolest, 
hämar, suur. Mis jäi järele temast, Weissenseest? Paar 
kaeblikku värssi tema armetult kodanlikuks muutunud 
tütrelt. Kuid too elab edasi. Ikka jälle tahavad järele- 
tulijad teada, mida ta endast kujutas, kuidas ta elas, 
mida ta nägi, mõtles, miks ta suri; võtavad kätte, vaat- 
levad järelemõtlikult, tagantjärele elavad läbi, tunnevad, 
surevad. 

Süss sõlmiti lahti raipevankri küljest. Ta seisis kan- 
gete liikmetega, pilutas silmi. Ta nägi inimesi loožides, 
parukaid, naiste mingitud nägusid. Ta nägi sõjaväe- 
üksusi, mis piirasid väljakut. Ai, oldi kõvasti vaeva 
näinud, äinuüksi võlla ümber oli vähemalt oma viis 
kompaniid. Endastmõistetavalt oli sõjaväe ülemjuhata- 
mine major von Röderil. Jaa, jaa, kulus palju strateegiat, 
et koristada teda, Süssi, nüüd lõplikult maailmast. Süss 
nägi kümneid tuhandeid nägusid, uudishimulikke naisi, 
suud valmis näägutamiseks, mehi, valmis rahuldatult 
matsutama ja urisema, lapsenägusid, punnpõselisi, suure- 
silmalisi, määratud saama niisama hingetuks ja õelaks 
nagu nende vanemate lõustad. Ta nägi rahvahulga hin- 

gust, valkjalt auravat, kehastunut selges pakases, himu- 
kaid silmi, õieliaetud kaelu, mis olid varem tema ees 
kõige alandlikumalt kummardanud. Ta nägi linnupuuri, 
tema tapmise keerukat, häbistavat seadeldist. Ja ajal, 
mil ta seda nägi, tungis tema kõrvu midagi plärisevat, 
klähvivat. Linnavikaar Hoffmann ei olnud lasknud seda 
endalt võtta, oodata Süssi võlla all, katsuda veel kord 
teda veenda, rääkides taevast, ja maast, inimeste ja 
jumala andeksandnisest, lepitusest ja usust. Süss nägi 
ja kuulis seda, ta mõötis pikkamööda linnavikaari üles- 
alla, pöördus kõrvale, sülitas. Päraniaetud silmad, rahva- 
hulga tasane, vihane, kiirelt vaikiv ähkimine. 

Nüüd asusid uutesse, kriiskavatesse mundritesse riie- 
talud timukasulased tema kallale, avasid tema kuue. 
Ta tundis tooreid, saamatuid käsi, temas tõusis vastikus- 
tunne, ta sirutas end, tema kangestus kadus, ta jagas 
hoope enda ümber, kaitses end meeleheitlikult. Kõigi 
kaelad venisid pikemaks, oli veider vaadata, kuidas 
valge habemega mees, piduriietuses, sädeleva kallis- 
kiviga sõrmes, kakles sulastega, rabeles. Lapsed naersid, 
rõõmustasid, plaksutasid käsi; tribüünil hakkas üks min- 
gitud naine läbilõikavalt ja lakkamatult karjuma, teda 
tuli ära viia. Juudi barett kukkus märja maa peale, 
tallati porri. Timukad haarasid ta jõhkralt kinni, kisku- 
sid tema kuue lahti, lukutasid ta puuri, panid talle 
lingu kaela. 

Seal ta seisis. Kuulis kerget tuult, rahvahulga hinga- 
mist, hobuste kapjade kraapimist, vaimuliku näägutlust. 
Kas oli see viimne, mida ta saab kuulda maa peal? Ta 
janunes muu järele, ta avas laialt südame ja kõrva, ta 
tahtis kuulda muud. Siiski kuulis ta ainult seda, sinna 
juurde enda hingamist ja oma vere surisemist. "Nüüd, 
läbi tühise, julma müra, üks teine heli, kriiskavad, kuri- 
sevad hääled, karjudes: , Üks ja igavene on olev, tõe- 
line Iisraeli jumal, Jahve, Adonai.“ Need on” juudid, 
väike Jaakob Josua Falk, Fürthi paks rabiin, määrdunud 
Isaak Landauer. Nad seisavad, mässituna oma palve- 
mantlitesse, nemad ja seitse teist, kümme nagu on käsk, 
nad ei tee välja rahvahulgast, mis vahib mitte enam 
võllast, vaid neid, nad kõigutavad ägedalt oma kehi, 

«seisavad ja karjuvad, kriiskavad, kurisevad suripalveid 
üle laia väljaku: ,,Kuule Iisrael, üks ja igavene on 
Jahve, Adonai.” Suure külmuse valkjad pilved viivad 
sõnad nende suudest puuris oleva mehe kõrvu, ja mars- 
sal Heydersdorffi poeg avab suu, karjub vastu: ,Üks ja 
igavene on Jahve, Adonai.” 

Osavalt liikudes ronivad kirjud sulased mööda rede- 
leid üles. Puur tõuseb, ling tõmbub kokku. All vannub 
linnavikaar surijale järele: ,,Sõida põrgu, panetunud 
kelm ja juut!“ Juutide läbilõikav Adonai on õhus ja 
kõigi kõrvus. See kajab tagasi puurist, kuni ling lämma- 
tab hääle. 

Päris ees tribüünil on salanõunik Dom Bartelemi 
Pancorbo end püsti ajanud, ta toetab kuivanud, luised 
käed lasipuudele, sirutab hiiglaslikust krookkraest liha- 
tut, sinakaspunast pead. Ahnelt vahib ta kortsus laugude 
tagant puurile järele, kuidas see hõljudes tõuseb ja koos 
sellega mees sarlakpunases pidukuues ja mehe sõrmes 
solitäär, sädeldes tuhandevärviliselt heledas talveõhus. 

Pärast sõjaväe valveaheliku lahkumist uuris rahva- 
hulk üksikasjaliselt võllast, paar poissi ronis mööda 
redelit poolde kõrgusse, puudutati kätega toestikku, ülal 
puurilattidel istusid suurte karjadena mustad linnud. 

Pikkamööda valgus rahvahulk linna tagasi. Seda päeva 
peeti nagu pühapäeva, söödi hästi, joodi hästi, purju- 
tati, tantsiti ja kakeldi kõrtsides. Noor kodanik Lange- 
fass oli saanud saagiks Süssi porist äratallatud bareti, 
ta oli lõbus vend, naljahambana kuulus; ta vajutas 
bareti pähe endale ja vajutas seda pähe tütarlastele 
ning teenijatüdrukutele, kes õudust tundes kriiskasid 
poodud juudi bareti all. Sellest hoolimata ei tõusnud 
õiget lõbusust. Ei teatud õieti kuidas, kuid seda päeva 
cli ette kujutatud teisiti, vabastatumana, rõõmsamana. 
Lauldi: ,Juut peab võllas rippuma.“ Lauldi: ,Siis kärkis 
aus von Röder: /.: ,,Seis! ma ei lase mööda!” " Kuid juutide 
»Adonai” ei tahtnud kaduda kõrvadest. Lapsed mängisid 
poomist; ja mäng käis nõnda, et üks seisis ülal ja kar- 
jus: »Adonai!“ ja teised seisid all ja karjusid, mõirgasid, 
huilgasid, kriiskasid: , Adonai” 

Ööl pärast hukkamist, umbes kella kolme ajal, tõusis 
kõhn, suur härra üles mööda Tunzenhofi mägiteed 
raudse võlla poole. Tee oli mingi vastik segu mudast 
ja sulavast lumest, käimiseks väsitav. Kõhn härra, tuge- 
vasti lõdisedes, mässis end sügavalt laia, lõikelt vana- 
moelisse ja iganenud mantlisse. Tal oli kaasas kaks 
noormeest, allakäinud kodanikupojad, Stuttgardis tuntud 
julgetena ja hakkajatena igale ettevõttele, kui see ainult 
raha sisse tõi. Mõlemad noormehed ronisid viivitamatult 
mööda redeleid üles võlla juurde. Nad nägid vaeva, 
redelipulgad olid libedad ja jäätanud, nad vandusid tasa 
omaette. Nende ümber tiirlesid linnud, kes kükitasid 
ööd kui päevad suure parvena võllal. Ülal viibisid 
mölemad noormehed liiga kaua. All ootav kõhn isand 
kehitas närviliselt õlgu, tammus ühelt jalalt teisele, 
podises rõhutult ja tusaselt omaette. Kui noormehed 
lõpuks jälle alla tagasi tulid, käratas ta tasa nendele: 
»Kas saite?” — , Teda ei ole seal!“ kogelesid segadusse 
sattunud noormehed. ,,Teie varastasite selle, teie varas- 
tasite kivi!” haukus, häälest ära, suuri vaevu häält 
summutades portugallane. ,Ma annan teid kohtu kätte, 
ma lasen teid rattal piinata!“ Kuid noormehed, ära 
hirmutatud, kinnitasid: ,,Terve juut ei ole enam seal. 
Üks teine ripub puuris. Kurat on juudi ära viinud!” 
Dom Bartelemi ei suutnud seda uskuda ja laskis veel 
samal ööl ihuhusaaridel puuri ametlikult läbi vaadata. 
Jah, surnu oli varastatud, ümber vahetatud. 

Hommikul õige vara oli raevutsev, tüssatud mees 
hertsog-administraatori juures. See otevat tulnud Tema 
Hiilguse headusest. Nüüd olevat juudid solitääri varasta- 
nud. Solitääri? Karl Rudolf mõtles kullamäele, ei uskunud 
seda. Laiba, jah, selle võisid nad varastada. Ta mõtiskles, 
nägu lõi selgemaks, ta peaaegu muheles. Need juudid 
olid tõesti kuradi sellid. Varastasid lihtsalt surnukeha 
igale poole nähtavast võllast; kristlased ja sõdurid ei 
oleks suutnud seda paremini teha. Ta jättis neile meel- 
sasti solitääri tasuks, ei lasknud neid jälitada. Sinakas- 
punane, pööraselt vihane, haukudes omaette oma kõdu- 
nenud häälel kõige jubedamaid vandesõnu, lahkus kõhn, 
iganenud hoovkonna riietuses portugallane. 

Samal ajal viidi suure rutuga lõuendisse mässitud 
sumukeha, peidetud suure kuhja kaupade ja koli alla, 
vankril Fürthi. Rändkaupmeestest juudid saatsid seda, 
vaheldusid, sõites ühest kohast teise. Solitäär oli surnul 
sõrmes; ükski saatjatest ei kartnud, et tema järglane 
võiks selle varastada. 

Fürthis pesti surnukeha, mässiti valgesse pikka surnu- 
linasse, pandi kirstu. *Sõrmed seati šini, jumala nime 
Šaddai algtähe kujuliselt; väike kuhjake mulda pea all, 
musta, sõmerat mulda, Siioni mulda. Järelevalveametile 
oli teatatud, et maetakse üks vähetuntud juut Frank- 
furdist, kes oli surnud maanteel. Ka koguduseliikmetele 
ei antud midagi teada. Kuid sellest sosistati suust suhu. 

Seal lamas tundmatu, mustjassinine poodu, nägu raa- 
mitud määrdunud, valgest habemest, silmad ei lasknud 
endid sulgeda, nad tungisid välja kurvalt, pruunikalt; 
ent nende vahel lõikusid sügavalt üle nina kolm šini 
vagu. Valgest, lihtsast linast helkis hiiglaslikult ja sega- 
dusseviivalt solitäär. Kümme koguduse kõige lugupeeta- 
vamat meest istus suurte küünalde vahel, kattis aknaid 
ja pidas valvet. 

Nende sekka astus võõras. Paksuvõitu, habemeta, suur 
nägu, hallid kurvad kivisilmad, vanafrangi riietus. Ta 
kallas surnu tuppa astudes vett enda taha, vett surnu 
peatsisse, surnu jalutsisse. Mehed tundsid ära kabalisti, 
sosistasid, andsid ruumi. 

Rabi Gabriel astus surnu juurde, kärises oma pahura 
häälega õnnistussalmi: ,,Kiidetud oled Sina, Jahve, jumal, 
õiglane kohtumõistja.” Oma paksude sõrmedega puu- 
dutas ta ettevaatlikult surnu laugusid ja laud sulgusid. 
Siis istus ta põrandale, langetas pea põlvede vahele. 
Kümme meest oli taganenud seina äärde. Hoolimata 
nende juuresolekust kükitas rabi Gabriel väga üksil- 
dasena, väikese, kadunud puntrana surnu juures. 

Kõik Fürthi juudid olid matmispaigal, kui maeti tund- 
matu. Solitäär oli surnul sõrmes, tema pea all väike 
kuhjake mulda Siioni mäelt. Kooris vastasid nad ees- 
palujale: ,,Tühine ja mitmekesine ja tühja tuule taga- 
ajamine on maailm; kuid ainus ja igavene on Iisraeli 
jumal, olev, tõeline, Jahve.” Siis katkusid nad rohtu ja 

viskasid seda endi taha. Ja nad ütlesid: ,Niisama kui 
rohi närtsime meie päeva valgusest.” Ja nad ütlesid: 
Meie mõtleme sellele, et meie oleme tolm.“ Siis pesid 
nad oma käed voolavas, deemoneid peletavas vees ja 
lahkusid kalmistult. 


Tõlkinud F. Kauba. 

